
Predgovor 


adi bjelovarski povjesničar Željko Karaula (rođen u Bjelovaru 1973.), autor ove knji- 

ge, nije nepoznat bjelovarskoj javnosti jer je proteklih godina napisao više zapaženih 

članaka kojima je dao svoj doprinos ubrzavanju procesa istraživanja bjelovarske po- 
vijesti. On je u ovoj knjizi sabrao devetnaest radova (od toga petnaest objavljenih u razdoblju 
od 2006. do 2009. godine i četiri neobjavljena teksta). Autor je dao svoj prilog izučavanju povi- 
jesti Bjelovara i okolnih prostora od 1848. do 1991. godine. 

Knjiga Željka Karaule je izvorne naravi, ne samo po tomu što autor poseže za relevantnom 
i razmjerno slabije poznatom arhivskom i drugom građom, već i zbog toga što predstavlja do- 
prinos mikropovijesti u smislu da u spoznajni diskurs uvodi niz nepoznatih ili slabije poznatih 
dimenzija Bjelovara i okolice o kojima se dosad najčešće nije podrobnije raspravljalo u meri- 
tornoj literaturi, koja referira na problematiku o kojoj je riječ u ovoj knjizi. 

Ovo je djelo plod višegodišnjeg tragalačkog rada. Iz teksta progovara ljubav prema zaviča- 
ju, ali i objektivna strogost prema nekim relativno kontroverznim pitanjima. Vrijednost ove 
knjige je, naravno, i u popularizaciji bogate bjelovarske povijesti jer radovi autora sabrani na 
jednom mjestu omogućavaju lakši pristup zainteresiranom čitatelju. 

Usporedi li se ova knjiga s temeljnim naslovima o široj problematici u koju se tematski ukla- 
pa, vidljivo je da je ona predstavlja svakako spoznajni iskorak naprijed, što će reći da svojom 
kvalitetom nadmašuje svoj kvantitativni opseg. Autor je pri tome vodio računa o nazivlju, unu- 
tarnjoj koherentnosti i logici pripovijedanja. 

Autor je razriješio čitav niz do sada nepoznatih spoznaja i odgovorio na mnoga davno po- 
stavljena pitanja, ali i otvorio nova te time stvorio prostor za nova istraživanja i posebne studi- 
je o pojedinim segmentima bjelovarske povijesti u razdoblju od 1848. do 1991. godine. 

Vjerujem da će ova knjiga biti zanimljiva ne samo stanovnicima Bjelovara i okolice, nego i 
povjesničarima koji se sličnim istraživačkim pristupima bave u drugim dijelovima Hrvatske. 
Knjiga bi mogla biti korisna i onima koji planiraju budućnost jer se u njoj na uspjeli način pre- 
pliću prošlost, sadašnjost i budućnost. 

Uvjeren sam kako će ova vrijedna i osobito zanimljiva knjiga osim stanovnika Bjelovar i 
okolice zainteresirati i druge istraživače iz humanističkih, a posebice povijesnih znanosti, naro- 
čito one koje zanima komparativnohistorijska i urbanohistorijska problematika. 

Još nešto bi dodao na kraju. Važnost Karauline knjige je i u tome što je pisanjem o pojedi- 
nim osobama i događajima važnim za bjelovarski kraj (i šire) ubrzao proces odgonetavanja 
prošle zbilje, ali dodao i svoj kamenčić u bogatom mozaiku vrlo složene i još uvijek nedovoljno 
istražene hrvatske povijesti. Bez ovakvih knjiga ne bi bilo niti velikog mozaika cjelovite 
hrvatske povijesti. 

Dr. sc. Hrvoje Petrić 


Predgovor autora 


Gradovi su najveće tvorevine ljudskoga roda. Oni su 
najizričitiji izraz ingenioznosti naše vrste, vjerovanja i idea- 
la. 

Joel Kotkin, Povijest grada, Zagreb, Alfa, 2008. 


Junak moje pripovjesti, kojega ljubim sa svim silama duše, 
koga sam nastojao u svoj njegovoj ljepoti prikazati, i koji je uvi- 
jek krasan, u prošlosti, u sadašnjosti i budućnosti, jest — istina. 


Lav. N. Tolstoj, Sevastopoljske pripovjesti, Zagreb, 1963. 


aslov ove knjige govori da se radi o zbirci radova u kojima se obrađuje problematika 

povijesti grada Bjelovara u razdoblju od 1848. do 1991. godine. Radi se o razdoblju 

modernosti, od “proljeća naroda“ 1848. kada prvi put težnje hrvatskog naroda (odnos- 
no njegove elite) izlaze na pozornicu europskog zbivanja, pa do krvavog raspada socijalističke 
Jugoslavije i jugoslavenske ideje 1991. godine nakon kojega nastaje samostalna hrvatska drža- 
va. Neko je jednom rekao da bez obzira smatrali to privilegijom ili prokletstvom pisati o vlast- 
itom kraju, nije lako. Nije lako, ali je svakako (dakako povjesničarski) zanimljivo. Otkrivati 
ljude i događaje iz prošlosti vlastitoga grada koje je pokrila tamna prašina historije. Otkrivati 
njihov svakidašnji život, njihova razmišljanja i snove, zablude i razočaranja, pobjede i poraze i 
sve to pokušati hladno suočiti sa realnošću onoga vremena i današnjom distancom, procjeniti 
postignuća pojedinca i naroda. Dati konačnu riječ danas, da bi je netko drugi kasnije mogao dati 
nama, sutra. Međutim, i ovdje postoje specifične “zamke historiografije“. 

Filozof Benedetto Croce je rekao da je cjelokupna povijest samo suvremena povijest i da 
nikakva povijest ne može biti ništa osim toga. Kada se kaže da će konačan sud dati povijest, is- 
kaz nije točan jer konačnog suda povijesti nema, tj. on je promjenjiv. Prema Arnoldu Toynbeeu 
kada pišu o prošlosti, povjesničari neminovno unose nešto od svojih osjećaja o kontroverznim 
suvremenicima i događajima i prenose vlastiti društveni milje u prošlost. Suvremeni čovjek je 
još uvijek, kao i primitivni čovjek, zatočenik svog vremena i prostora i to u objektivnom i sub- 
jektivnom smislu. Svaka povijest je subjektivna i “zanat povjesničara“ je tu subjektivnost svesti 
na najmanju moguću mjeru.' Osim toga, ne treba gubiti iz vida da se svaki povjesničar i njegov 
rad odnose spram realne prošlosti kao zemljovid u odnosu na realnost prirodnog krajobraza 
koju želi predstaviti — riječ je o tekstu (pričanju povijesti), koji međutim jest (usprkos htijenju 
povjesničara) samo reprezentacija jedne ili više dimenzija prošlog razdoblja.“ Zbog toga se, bez 
razlike, ili da je riječ o pisanju sinteze nacionalne povijesti ili prošlosti jednoga grada povjes- 
ničar susreće s identičnim problemima i vlastitim ograničenjima koje proizlaze iz vremena u ko- 
jemu povjesničar živi (nedostatak ili preobilje izvora i mogućnosti njihove interpretacije da se 
ni ne spominju). 


1 Arnold, TOYNBEE, An Historian's Approach to Religion, Oxford University Press, Oxford-NY, 1979, 6.-7. 

2 Ward, PARKS, “The Textualization of Orality in Literary Critcism", Vox intexta, Orality and Textualityi in the Middle Ages, 
(ur. A. N. Doane, C. B. Pasternak), Madison (Wis)., 1991., 51. (preuzeto iz Mladen, ANČIĆ, Što “svi znaju" i što je “svima jasno". 
Historiografija i nacionalizam, Zagreb, 2008., 26.) 

3 Zbog toga što su radovi objavljeni u različitim časopisima i način pisanja bilješki ispod teksta drugačiji je u svakom radu. U 
knjizi nije ujednačen način pisanja bilješki, već su ostavljene onako kako su prvobitno objavljene. 

Teško je danas ocrtati ili zamisliti to vrijeme koje je nepovratno prošlo. No, povjesničar to 
mora pokušati. Život ljudi koji su živjeli u našem gradu prije nas, mnogo govori i o nama, o 
onome što danas jesmo, dokle smo stigli, što želimo postati, kao pojedinci i kao nacija. Hegel 
je rekao: “narodi to su njihova djela“. 

Svaka od studija u ovoj knjizi je nastala kao samostalan rad i u tom konteksu ga treba čitati. 
Odabrani radovi, koji se ovdje objavljuju, tiskani su prije u znanstvenim časopisima, a njihova 
duljina je različita. Tek naknadno bi trebalo napraviti historijsku poveznicu i kontinuitet povi- 
jesnih događaja na ovom prostoru, no to je posao koji je tek pred nama. Neki od posljednih 
radova nastali su u okviru projekta Zavoda za znanstvenoistraživački i umjetnički rad HAZU u 
Bjelovaru “Povijest grada Bjelovara od njegovih početaka do kraja Domovinskog rata", gdje 
bi se trebala dati jedna zaokružena cjelina povijesti Bjelovara i pravac njegova razvitka, kroz 
njegove uspone i padove. Radi se, naime, o onim događajima i povijesnim procesima u Bje- 
lovaru i njegovoj okolici, a koji su neodvojivi od ukupne hrvatske politike toga vremena koja 
se neprestano suočavala sa snagama koje su ugrožavale hrvatski identitet. Knjiga omogućuje 
određeni uvid u pojedine segmente političkih i drugih zbivanja u gradu Bjelovaru. Ona uglav- 
nom obrađuje one kritične točke, odnosno godine hrvatske povijesti (1918., 1941., 1991.) i kako 
su se one reflektirale na bjelovarskom području. Pisanje o povijesti jednoga grada u 20. stoljeću 
vrlo je složen i zahtjevan posao. Poznati je britanski povjesničar Hobsbaum povijest 20. stol- 
jeća nazvao “dobom ekstrema". Da bi se posao obavio valjano, treba bili hladan i nepristran 
istraživač, gotovo stranac, što je teško biti, posebno ako se piše o rodnom gradu. Ovi objavljeni 
radovi samo su početak istraživanja na povijesti Bjelovara, grada bogate povijesti. 


Podaci o prijašnjem objavljivanju radova 
koji su sakupljeni u ovoj knjizi 


1. Neki prilozi povijesti Varaždinske krajine i uloga nekih utjecajnih pojedinaca prije 1848. godine, 
Podravina, časopis za multidisciplinarna istraživanja, vol. VII., br. 13., lipanj 2008., 112.-123. 

2. Vojni komunitet Bjelovar u “proljeće naroda" 1848.-1849. godine, Cris: časopis Povijesnog dru- 
štva Križevci, vol VIII., br. 1., 2006., 1., 146.-153. 

3. “Zahtjevanja naroda" obćine Belovarske 31. svibanj 1848. godine, Podravina, časopis za multidis- 
ciplinarna istraživanja, vol. VI., br. 11., lipanj 2007., 198-204. 

4. “Bolesti i ljudi" vječni suparnici — zdravstvo na području podžupanija bjelovarske i križevačke 
1874.-1884., Znanstveni skup — “Okoliš, razvoj i ljudi — međuregionalni aspekti, okoliš, razvoj i ljudu ". 
Vidi u: Cris: časopis Povijesnog društva Križevci, vol. XI. br. 1., 2009., 68.-77. 

5. Bjelovar u memoarima velikog župana Bjelovarske/Bjelovarsko-križevačke županije Budislava pl. 
Budisavljevića-Prijedorskog "Pomenci iz moga života", Podravina, časopis za multidisciplinarna 
istraživanja, vol. VIII., br. 16., prosinac 2009., 162.-183. 

6. “Bjelovarska afera" 1888.: pozadina (jugo)slavenske ideje i ujedinjenje crkava, Povijest u nastavi, 
vol. V., br. 9., lipanj 2007., 15.-25. 

(Isti članak u: “Bjelovar Affair" in 1888: background of (Yugo)Slavic idea and churches unification, 
Transcultural Studies — a Series in Interdisciplinary Research. Melbourne, 2.-3., 2006-2007., 101.-115.). 

7. “30 dana što su potresli Bjelovar": Odbor Narodnog vijeća grada Bjelovara tokom studenog 1918. 
godine, Radovi Zavoda za znanstveni rad HAZU - Varaždin. Br. 19., 2008., 251.-274. (Isti članak u: “30 
days that shocked Bjelovar" - The National Council Committee of the city of Bjelovar during November 
of 1918., Jugoslavija v času: devetdeset let od nastanka prve jugoslovanske države: zbornik povzetkov 
referatov s simpozija = Yugoslavia through time : ninety years since the formation of the first state of 
Yugoslavia: proceedings / Balkovec, Bojan(ur.) Ljubljana: Filozofska fakulteta, 2009., 159.-179.) 

8. Osnivanje i rad Udruženja četnika i drugih režimskih organizacija na području bjelovarskog kotara 
u razdoblju Kraljevije SHS/Kraljevine Jugoslavije (s posebnim osvrtom na “Kokinačke žrtve" 1935. 
godine), Cris: časopis Povijesnog društva Križevci, 2010. (prihvaćen za tisak) 

9. Kako je pisao “Glas Bjelovara" list ljevičarske orijentacije (1935.-1940), Cris: časopis Povijesnog 
društva Križevci, vol. IX., br. 1., 2007., 66.-77. 

10. “Slučaj Gudovac" 28. travnja 1941. godine, Radovi — Zavod za hrvatsku povijest. vol. 39., br. 
39., 2007., 197.-209. 

11. Holokaust u Bjelovaru — nestanak židovske zajednice u Bjelovaru tokom razdoblja NDH. Ruah 
hadaša — Glasilo židovske zajednice Bet Israel u Hrvatskoj, IV., 2009. , 11., 26.-32. 

12. Previranja u Bjelovaru uoči “puča“ Vokić-Lorković 1944. godine, Cris: časopis Povijesnog 
društva Križevci, vol. XI., br. 1., 2008., 141.-149. 

13. Dr. Stjepan Kranjčić — “vojnik Stepinčeve vojske“. Prilozi za poznavanje odnosa Katoličke 
crkve i komunističkih vlasti u Križevcima i okolici od 1952. do 1965. godine, Stjepan Kranjčić — život 
i djelo, Glas koncila, Zagreb-Križevci, 129.-158. 

14. Demokracija je počela — demokratski izbori u općini Bjelovar (1990.), Radovi Zavoda za 
znanstvenoistraživački i umjetnički rad HAZU u Bjelovaru, br. 2., 2008., 287.-305. 

15. Osvajanje vojarne JNA “Božidar Adžija" u Bjelovaru 1991. godine, Časopis za suvremenu povi- 
jest. 39., 2007., 7.-25. 


Nije objavljeno: 

1. Korespondencija Josip Juraj Strossmayer — Petar Preradović (1867.-1872.). 

2. Ivan vitez Trnski — bjelovarski “župan s najkraćim mandatom. 

3. Neka pitanja i problemi istraživanja političkog djelovanja prvaka HSS-a dr. Ivana (Ivše) Lebovića 
u gradu Bjelovaru. 

4. Djelovanje ogranka Matice hrvatske u Bjelovaru tijekom Hrvatskog proljeća 1971./72. godine (I. 
dio). 

Neki prilozi povijesti 
Varaždinske krajine i vojnog komuniteta Bjelovar 
do 1848. godine 


ranje Vojne krajine od Jadranskog mora do rijeke Drave (i šire). Godine 1578. Vojna kraji- 

na je izdvojena kao posebno upravno tijelo na čelu sa nadvojvodom Karlom i Ratnim vije- 
ćem u Grazu. Od tada pa sve do razvojačenja Vojne krajine 1881. godine ona se nalazi izvan jurisdik- 
cije hrvatskog bana i Sabora te od tada datira podjela Hrvatske na njen vojnički (Vojna krajina) i ci- 
vilni dio (Banska Hrvatska). Od svojih početaka Vojna krajina bila je vojna institucija, a njezina po- 
vijest je povijest vojno-obrambenih mjera, stvaranja krajiške vojske i građenja “nepropusne“ granice 
prema Osmanlijskom carstvu. Na tlu Hrvatske u sklopu Vojne krajine tada postoje tri krajiške cje- 
line: Banska krajina koja je najmanja pod ingerencijom hrvatskog bana te Karlovačka i Varaždinska 
krajina u kojima se nalazi vojska pokrajina unutrašnje Austrije. Na području stare Križevačke župa- 
nije (dvije trećine prostora), na svojevrsnom dravsko-savskom međuriječju, nastaje Varaždinski ge- 
neralat (krajina) tada podijeljen na tri kapetanije: Koprivničku, Križevačku i Ivanićku. Nastojeći sta- 
bilizirati obrambenu liniju, zbog masovnog iseljavanja hrvatskog etnosa pred Osmanlijama, zapo- 
vjednici Vojne krajine, provode “austrijsku kolonizaciju" balkanskih Vlaha nastojeći naseliti puste 
zone na području Trojedne kraljevine. Ta posljednja kolonizacija balkanskih Vlaha nadovezuje se na 
tursku kolonizaciju Vlaha te traje otprilike do sredine 16. stoljeća. Habsburgovci i austrijski generali 
dijele zemlju hrvatskog plemstva, vežući doseljene Vlahe, priznavanjem različitih povlastica i prava, 
što najbolje pokazuje “Statuta valachorum" Ferdinanda II. iz 1630. godine. Njihov dolazak znači i 
promjenu dotadašnjih etničkih odnosa u hrvatskim zemljama. 


() smanlijska osvajanja potkraj 15. i početkom 16. stoljeća prisilila su habsburški dvor na stva- 


Konačnim oslobođenjem Slavonije tokom Velikog Bečkog rata (1683.-1699.) godine, stara Va- 
raždinska krajina izgubila je smisao postojanja jer se granica s Osmanlijama povukla daleko na istok 
do Srijema, a rijeka Sava je postala nova granica sa Osmanlijskim carstvom prema Bosni. Nova teri- 
torijalizacija Slavonije i udaljavanje “habsburškog limesa“ ipak nisu promjenili njen život za nared- 
na dva stoljeća. Ona je i dalje dijelila sudbinu s ostalim dijelom hrvatske krajine prvenstveno zbog: 
1. besplatne vojske za austrijske vojarne i ratove diljem Evrope, 2. prema nekima kao isključiva oštri- 
ca mača vječno uperena protiv separatističkih interesa mađarskog plemstva, 3. razloga stvaranja mer- 
kantilističke autarhične ekonomije kao “primjera“ za cijelu Habsburšku monarhiju. Upravo taj mer- 
kantilistički svjetonazor je zaslužan za stvaranje vojnih komuniteta poput Bjelovara, koji su nizom 
neagrarnih zanimanja trebali popuniti taj praktično zatvoreni sustav. Jasno je da su takva mjesta svo- 
jim “civilstvom" predstavljala anomaliju na tijelu Krajine jer njeni stanovnici nisu bili vojnici, ali su 
oslobođeni plaćanja poreza, s time da postanu pokretači krajiškog gospodarstva. Njezina odijelenost 
od svog civilnog zaleđa uzrok je sve većih razlika koje su postojale između Vojne krajine i Civilne 


Hrvatske, trajući stoljećima, prosto dijeleći hrvatski narod na “dva svijeta".* 

Osnovna jedinica krajiške “ekonomije", kućna zadruga, postala je monarhijska “tvornica za 
proizvodnju ljudi određenog profila, sklonosti, ponašanja, s vrijednostima i navikama koje su preživ- 
ljavale samo ako su služile državi i vojničkom poretku. Ukratko, otkad se je rodio, krajišnik je kao 
dijete postajao vojnik. Njegova vojna služba čvrsto je vezana za zemlju, tj. dobivao ju je na uporabu 
samo za vršenja vojne službe, nije je mogao prodati ni baviti se nečim drugim. Ali ipak u “historij- 
skoj svijesti“ krajišnik je prividno sebe vidio kao slobodnog čovjeka, kao gospodara vlastite sudbine. 
Taj svijet granice njemu se činio dovoljan i po njemu je mjerio granice svijeta oko sebe. Po mnogo 
čemu se može vidjeti da su i sami krajišnici dvojili o vlastitoj ulozi. Neki su sebe vidjeli kao “slobod- 
nog seljaka i vojnika“, a neki i kao stvaraoce “velike povijesti" kojoj su vjerno, u ime Austrije, slu- 
žili. Ipak nije sporno konstatirati i složiti se sa povjesničarom D. Roksandićem da je “vojnokrajiška 
povijest povijest kulturnog barbarstva i civilizacijske marginalizacije".' Takva je Krajina trebala 
mnogima. Sami krajišnici nikada nisu predložili njeno samoukidanje, to nisu učinili ni na hrvatskom 
saboru 1848., gdje su prvi puta sudjelovali, (osim krajiškog zastupnika Dimitrija Orelja, ali njegovi 
zahtjevi tada nisu imali realnu podlogu), niti je hrvatski pokret i njegove vođe u revoluciji 1848/49.* 
to zahtijevale, upravo suprotno.* Pa čak i mnogo kasnije, kad je revolucija 1848/49. postala samo 
“magla prošlosti“ i kada su Mađari postali pokretači njezinog uništenja, krajišnici su se pobunili i 
tražili ostanak Krajine, ali to je drugo pitanje. Ovdje će ipak u prvom planu biti osnovna politička i 
društvena pitanja u Varaždinskoj krajini i vojnom komunitetu Bjelovar u pretpreporodno doba. 

Specifičan društveni razvoj hrvatskih zemalja u Habsburškoj Monarhiji stvorio je poseban put i 
ulazak hrvatskog naroda u tokove modernizacije, što ga je dijelio sa manje-više sličnim problemom 
koji su imali i ostali mali narodi srednje i jugoistočne Evrope. Krajina je imala svoj poseban put. Od 
početka do razvojačenja Krajina je bila u neprekidnim procesima organiziranja i reorganiziranja. Sa- 
mo u 18. vijeku, po nekim autorima, u njoj je isprobano oko 30 organizacijskih sustava, od kojih se 


4 O povijesti Vojne krajine vidi: Fedor, MOAČANIN, Društveni razvoj u Vojnoj krajini, u: Društveni razvoj u Hrvatskoj od 
16 do početka 20 stoljeća, (ur. Mirjana Gross), Zagreb, 1981., 83-101., Karl, KASER, Slobodan seljak i vojnik. Povojačenje 
agrarnog društva u Hrvatsko-slavonskoj Vojnoj krajini (1535-1881), knjiga I-II, Zagreb, 1997., Ghunter Erich, ROTHENBERG, 
The Austrian Military Border in Croatia 1522-1747., Urbana, 1960., Jaroslav, ŠIDAK, O značenju Vojne krajine u hrvatskoj povi- 
jesti, Historijski zbornik, Zagreb, 1982., 11-20., “Statuta Valachorum", Zagreb, 1999., Mirko, VALENTIĆ, Turski ratovi i hrvats- 
ka dijaspora u XVI. stoljeću, Senjski zbornik, 17., 1990., 45-60., Snježana, BUZOV, Vlaško pitanje i osmanlijski izvori, Povijesni 
prilozi, 11, 1992., 39-60., Branko, SUČEVIĆ, Razvitak “vlaških prava" u Varaždinskom generalatu, Historijski zbornik, VI, 
Zagreb, 1953., 33.-67., JOSEF, MATUZ, Osmansko carstvo, Zagreb, 1992., Dimitri, KICIKRIS, Osmanlijsko carstvo, Beograd, 
1998., Mirko, VALENTIĆ, O etničkom korijenu hrvatskih i bosanskih Srba, Časopis za suvremenu povijest, 24., 3., 1992., 1-22., 
Mirko, VALENTIĆ, Vojna krajina u događanjima 1848./49., Zbornik Hrvatska 1848.-1849., Zagreb, 2001. Poseban kuriozitet je 
otkriće graničnih humka između Krajine i Banske Hrvatske, što su nedavno otkriveni na vojnim kartama tkz “Jozefinskim zemljo- 
vidima" iako su takvi humci postojali i između pojedinih kumpanja, što pokazuju i “Zahtjevanja vojne općine Bjelovarske“od 31. 
svibnja 1848. godine. 

5 Narodne pjesme Korduna, (ur. Stanko Opačić Ćanica), Zagreb, 1971, 130. “Buji, paji, moj junače mali! Buji, paji, majčina 
nado, Brzo će ti konja othraniti, striko će ti sablju naoštriti, koju ti je babo ostavio. Kad te stanem u boj otpremati, Majki će se srce 
raskidati. Tako nam je od boga suđeno, Buji,paji, janjašce maleno...?. 

6 KASER, Slobodan čovjek i vojnik. Povojačenje agrarnog društva u Hrvatsko-slavonskoj Vojnoj krajini (1535.-1881.)., n. dj. 

7 “Tko se boji krajine još", Zarez, 11. IX. 2003. Prije dvadesetak godina u selu Vojakovac, u nekadašnjoj Vojnoj krajini 
pronađena je pri obnovi neke kuće, okovana lijeskova šiba, štap, koji je tko zna koliko puta “opalio" po stražnjicama i leđima 
krajišnika. 

$ I danas hrvatska historiografija pred sebe postavlja pitanje, što ga je prije četrdeset godina postavio Mirko Valentić, “koliko 
su ideje ilirskog pokreta i Gajeve akcije utjecale na stav krajišnika, odnosno njihove inteligencije u važnim pitanjima četrdesetos- 
mačke problematike?". Uvijek u raskoraku između revolucionarnog i nacionalnog, pred nama se otvara niz pitanja. Koliko je 
stvarno bilo, ako je uopće bilo, revolucionarnosti u Krajini i kako se ona izrazila na tom području? Postoji li podloga za revolu- 
cionarnu aktivnost i tko je provodi? Što su razni društveni slojevi u Vojnoj krajini u revoluciji vidjeli, što su željeli, a što stvarno 
mogli? I ako bismo išli analogno sa francuskom revolucijom; tko je rušio “ancien regim'", a tko ga je branio? U Hrvatskoj tada 
klasičan pad “ancien regima" ne samo da nije realan, (nema ga uopće nema u planovima ilirskog pokreta), već uopće ne postoji 
nikakva snaga (građanska, buržoaska) koja bi ga mogla smijeniti. Koliko je to bio uglavnom nacionalni pokret pokazuju silni zaht- 
jevi za povratkom krajišnika iz Italije (radi obrane domovine), a nema ih koji traže povratak krajiške vojske iz Mađarske. 

9 Jedan od osnovnih uzroka je ugroženost same egzistencije krajišnika, tj. ukidanje njihovih privilegija koje su zaslužili boreći 
se za interese dvora. Gubitkom prava u šumama, livadama, gubitkom besplatne soli,oslobođenje od biljega, plaćanje poreza kao što 
ga plaća narod u Banskoj Hrvatskoj, na to krajišnici nisu bili spremni. Kasnije se na to nadovezala bojazan od mađarske osvete 
zbog uloge koju je Vojna krajina odigrala u slamanju mađarske revolucije 1848./49. 

nijedan nije zadržao duže vrijeme. Povijest krajiških institucija je povijest krajiškog reorganiziranja. 
Krajina je i ukinuta kao nedovršena cjelina. Njezina teritorijalna i prostorna cjelina nastajala je u eta- 
pama s obzirom na praktičke, vojnostrateške interese bečkog dvora te sama na kraju, prema nekim 
prosudbama, nikada nije činila cjelinu, a kao cjelina nije ni stvarana. Ranije kapetanije i kasnije pu- 
kovnije stvarane su u obrambenom smislu, kao samostalne cjeline potpuno odvojene jedna od druge. 
Izrazito segmentirano krajiško društvo je u svojim temeljima nastajalo kao “poput kakvog zakr- 
pljenog zmaja na vjetru.“ 


Za analizu društvene strukture vojno-krajiškog prostora, osobito Varaždinskog generalata, bit će 
prigodan sociološki model sociologa Ferdinanda Tonniesa (1855.-1936.),“ poznatog njemačkog soci- 
ologa, da bi se prikazao proces kako pojedine društvene strukture i slojevi vojnokrajiškog bića reagi- 
raju na novootvoreni “prostor slobode" koji se nenadano otvorio na prostorima Monarhije u prepo- 
rodno doba u Hrvatskoj Taj se model prije svega odnosi na osnovnu podjelu dva opća tipa društvenih 
bića u Vojnoj krajini, tj, “dvodjelnu raslojevitost? na viši i niži društveni sloj.“ Prema Tonniesu mo- 
žemo razlikovati 1. zajednicu (Gemeinschaft) i 2. društvo (Gesellschaft). Svaki od tih društvenih ti- 
pova karakteriziraju određeni međusobni odnosi. Zajednicu (vojnokrajišku zadrugu — niži sloj) ka- 
rakterizira porodica kao proširena srodnička grupa, gdje je pojedinac uklopljen u zajednicu, nema ele- 
mente samostalne osobe. Jedino bogatstvo takve zajednice je zemlja, a vladajući tip zakona je po- 
rodični zakon, gdje su vladajući elementi odnosa među članovima takve zajednice običaj i religiozni 
moral. Obilježavaju je tradicija, vrijednosti i emocije kao motiv za uspostavljanje interakcije. Prema 
Mirjani Gross tu zajednicu najbolje označava “etnička svijest" koja podrazumijeva teritorijalnu ogra- 
ničenost, statičnost 1 tradicionalnost.'“ 


Društvo (elementi stvorenog građanstva, prije svega u vojnim komunitetima, vojna administraci- 
ja1 časnici) kao glavnu instituciju vide državu i njene zakone, pojedinac se javlja kao samostalna lič- 
nost, umjesto zemlje javlja se novac, a porodični zakon zamjenjuje ugovorno pravo. Ličnost djeluje 
po principu dogovora i na njeno formiranje utječe javno mnijenje. Društvo od svojih članova traži da 
imaju “ciljnu volju", kojom se podrazumijeva usmjerenost na ostvarenje nekog proračunatog intere- 
sa. Ipak, ne treba smetnuti sa uma da ta dva tipa društvenih struktura egzistiraju zajedno na istom voj- 
nokrajiškom prostoru te da ne postoje ti oblici kao “ideal-tipovi", nego svaki oblik društvenog bića 
ima manje ili više naglašene elemente društva/zajednice. Tada, prije 1848. godine u Habsburškoj se 
Monarhiji, na vojnokrajiškom području primjećuju društvena kretanja koja slabo ili nikako diktiraju 
i potiču razvoj od pretvaranja zajednica u društva. Treba napomenuti da su vojne vlasti zabranjivale 
svako veće okupljanje među krajišnicima pod prijetnjom smrtne kazne. Uz njihovu posvemašnju 
nepismenosti, krajišnici su bili i vrlo loše informirani o bilo čemu što je izlazilo van okvira njihovog 
kraja. Rijetki su bili pojedinci poput učitelja Mijata Stojanovića koji je krajišnicima čitao novine i 
govorio vijesti o najnovijim zbivanjima u Monahiji. Koliko je to bio problem govori i članak Marina 
Hemena, svećenika iz Varaždinske granice, koji konstatira: “Kome su od prostog našeg puka novine 
kad u šakah? Pa bi li ih razumeo? — Tko čita, osobito u granici, izim nekoliko svetjenikah??“* 


0 Vidi detaljnije u: Spomenici Srpskog kulturnog drustva Prosvjeta, 1944 - 1969., Vjetrom vijani, Zagreb, 1971. 

11 Josip, KREGAR, Stanko, PETKOVIĆ, Pero, NASKANDA, Prilozi za studij sociologije, Zagreb, 1988., 182-186. Vidi nje- 
govo djelo: Ferdinand, TONNIES, Gemeinschaft und Gesellschaft, Leipzig, 1935. 

2 Alexander, BUCZYNSKI, Trojna zapovjedna podređenost vojne krajine 1848., u: Zbornik Hrvatska 1848-1849., Zagreb 
2001, 127. 

3 Treba imati na umu da na prostoru Vojne krajine ne postoji određena razvijena društvena struktura, već samo jedan 
društveni sloj, graničarski, koji je prvenstveno pod svojevrsnim “tutorstvom'" njemačkih časnika. Uvjetno bi ga mogli podijeliti na 
seljački (niži) i vojnički (viši), s time da seljački čine seljaci-vojnici koji žive u zadrugama, a viši časnici, službenici, učitelji i 
svećenici čine taj vojnički, u svemu vrlo tanki, “viši sloj Vojne krajine. 

4 Mirjana, GROSS, O integraciji hrvatske nacije, u: Društveni razvoj u Hrvatskoj od 16 do početka 20. stoljeća, (ur. Mirjana 
Gross), Zagreb, 1981., 177. 

5 TONNIES, n. dj., 78. 

6 “Iz Varaždinske granice", Novine dalmatinsko-hervatsko-slavonske, 18.VII 1848., 3. U istom članku Hemen predlaže 
biskupiji da dade nalog svećenicima da oni puku oglase i novine čitaju “po nedeeljah i sveteih sakupljenom bez svake odvlake točno 
pročitati i razjasniti imadu, a koji bi to oklevetao, nije slave matere sin, već besnog pokoljenja aziatskog izrod.? 

Na prostoru Varaždinske krajine uoči 1848. godine živi oko 145.000 stanovnika. 


Pukovnija Katolici (Hrvati) Pravoslavni (Srbi) 
KRIŽEVAČ 44.937 16.546 


ĐURĐEVČKA 61.864 16.656 


Tablica 1. Etničko/konfesionalna podjela po pukovnijama iz popisa 1857. godine.'? 


O razvoju obrta i školstva u vojnom komunitetu Bjelovar i na prostorima Varaždinske 
krajine do 1848. godine 


O razvoju obrta na području Varaždinske krajine prije prve polovine 18. stoljeća nije bilo spome- 
na. Sve što im je bilo potrebno proizvodili su sami krajišnici. O nekakvoj trgovini nije bilo ni govo- 
ra jer nisu imali vlastita novca, te se isključivo trgovalo razmjenom. Osnivanje vojnog naselja Bje- 
lovar te boravak vojske i časnika u gradu zahtjevao je za normalno funkcioniranje naselja razvoj niza 
obrtničkih i trgovačkih profesija. Vojne vlasti počinju naseljavati strance kao prve obrtnike što se vidi 
iz poreznih lista prvih obrtnika u gradu gdje se pojavljuju imena poput Knitl, Wimer, Caner ili Ro- 
senberg. Tada se cijela obrtna djelatnost nalazila se pod kontrolom vojnih vlasti. Na području svake 
pukovnije osnovan je jedan ceh, čiji su članovi bili samo obrtnici te pukovnije. Ubrzo je Bjelovar do- 
bio cehovsku povelju 1770., a ubrzo i sajmovnu povelju 1772. godine što je pospješilo razvoj nase- 
lja. * Iste godine odlukom Marije Terezije Bjelovar je proglašen gradskom općinom s posebnim po- 
vlasticama, što je omogućilo obrtnicima izuzeće ispod neposredne vlasti vojnih zapovjednika i pod- 
ređenost civilnoj gradskoj upravi. Međutim na čelu Gradskog magistrata često se nalazio časnik, iako 
je bilo i civila, dok je carskog suca uvijek postavljala vojna uprava. Zanimljivo da su tada plaće suda- 
ca bile vrlo niske, pa je zabilježen slučaj suca Tuhra koji je zbog primanja mita i sam kažnjem biče- 
vanjem." 


Najveći zamah od obrtničkih zanimanja doživjela je u to vrijeme u Bjelovaru proizvodnja svile, 
a tvornica je sagrađena 1786. godine. Ukupno je postojalo 30 tkalačkih razboja, a u tvornici su veći- 
nom bile zaposlene žene krajišnika. U okolici su se počeli uzgajati dudovi svilci. Već početkom 1789. 
godine vrijednost proizvedene robe te godine je iznosila preko 4.000 forinti. Ipak, zbog neutjeranih 
dugova prestao je rad u tvornici 1793. godine. Iako su i poslije postojale inicijative da se proizvod- 
nja obnovi, to se nikada nije dogodilo.“ Razvoj obrta u prvoj polovini 19. stoljeća je nastavljen, raz- 
nim mjerama i povlasticama. S obzirom da se Granica morala sama financirati, obrtnici su zajedno 
sa trgovcima morali plaćati “potrošarinu*. Ta su ta sredstva išla u Proventni fond iz kojega su se pla- 
ćali učitelji, suci, lugari, te održavanje cesta i putova u Vojnoj krajini. Prema zakonu iz 1807. godi- 
ne obrtnici imaju još dužnost vršenja vojne službe, što se 1.615 ukida. Obrtnici su mogli posjedovati 
kuću koja se nalazila podalje od vojnih zgrada i do tri jutara zemlje. Vojne vlast su ih “oslobađale 
šestogodišnjeg poreza, darovano im je drvo za gradnju kuće, a dobivali su i zajam za pokretanje 
obrta". Prema popisu župnika pojedinih župa Đurđevačke pukovnije 1850. i popisu stanovništva iz 


17 KASER, n.dj., 193. 

18 Mladen, MEDAR, Sedam stoljeća sajmovanja na području Bjelovarsko-bilogorske županije, Bjelovar, 1999. 

19 Dragutin, FELETAR, Podravina, Koprivnica, 1988, 162., Stjepan, BLAŽEKOVIĆ, Bjelovar, Bjelovar, 1985, 15. 

20 BLAŽEKOVIĆ, n. dj., 18. 

21 Vladimir, MIHOLEK, Počeci organiziranog rada obrtništva u đurđevačkoj pukovniji, Podravski zbornik, Koprivnica, 
1999., 165. Kao primjer dajemo podjelu zanimanja u Virju: 50 obrtnika, 14 opančara, 6 kovača, 4 čizmara, 3 bačvara 3 užara, 2 
stolara , 2 mesara, 6 zidara, 1 lončar 2 mlinara itd. 

1856. godine, broj obrtnika i ostalih je iznosio: svećenika 55, pisaca i umjetnika 5, obrtnika 412, trgo- 
vaca 18, pomoćnih radnika 91, od toga u obrtu 26, u trgovini 1, kućni sluge 56, nadničari 6 osoba. 


Cehovska povelja Bjelovara iz 1770. godine Grb grada Bjelovara iz 1772. godine 


Od ukupnog broja stanovnika Đurđevačke pukovnije koji je iznosio 18.980, njih 96,5 %, odnos- 
no 18.321. bili su poljoprivrednici, a samo 3.5% stanovnika imalo je druga zanimanja. U Varaždin- 
skom generalatu je jedan obrtnik dolazio na 127 stanovnika, u odnosu na Karlovački gdje je jedan 
obrtnik dolazio na 406 stanovnika. U usporedbi sa Banskom Hrvatskom gdje je odnos — jedan obrt- 
nik na 89 stanovnika. To pokazuje da je stanje u Varaždinskoj krajini bilo znatno bolje nego u drugim 
dijelovima Krajine. Broj trgovaca je bio u zaostatku sa ostalim dijelovima Krajine, ali ne može se 
osporiti da su bili preduzetni. U dopisu jednog trgovca iz Bjelovara, za vrijeme rata u Mađarskoj kada 
su svi opskrbni putovi zatvoreni predlaže se “da se osnuju velike pijace u Zagrebu svakih 14 dana. 
Jer peštanski vašari se sada održavati ne mogu. Sad trgovci moraju putovati u Beč po robu, a trebali 

bi u Zagrebu nabavljati. 

Želje i tegobe obćine Gjurgjevich od 30. svibnja 1848, najbolje govore o tadašnjoj gospodarskoj 
situaciji, tako se u točki četiri traži povratak “bašti i nashima njivama" koje su im bile oduzete te ih 
sada traže natrag, te da ih vojna uprava “starim procentima" koje su veće od novih naplaćuje.“ Na 
tom istom području pojavljuje se još jedan dokumenat koji potpisuje “Obrtnički ceh iz Virja“ od 4. 
lipnja 1848. u kojemu se traži da “domaći Graničarski Meštri naplaćaju teshem Dache", već da se 
izjednače sa pravima “Provincileki purgeri" i da ne plaćaju one namete koje oni “na nashem doma- 
chem Mestu platiti moramo".“ U saborskoj raspravi od 13. srpnja 1848. sukobile su se pristalice odr- 
žanja cehova ili njihova ukidanja, što je bilo potencirano u nekim zahtjevanjima da se tu vrši neprav- 
da, kada se u određeni ceh ne primaju iskusni obrtnici, čime se spriječavala konkurencija na prostoru 
koji je obuhvaćao pojedini ceh. U raspravi zastupnik Dragutin Kušlan kaže “ Tim više sam i ja, jer 
svuda padaju privilegija; a što je drugo ceh, nego privilegija. U manjini je ostao bjelovarski zastup- 
nik, Ivan Arnold, koji po nalogu svojih komitenata (članova ceha) “protiv toga, jer bi se po tom siro- 


maštvo poroditi moglo. Osim toga imadu cehovi poveljah od M. Terezie".“ 


Početke bjelovarskog školstva vidimo netom poslije osnivanja i izgradnje grada, 1756. godine, jer 
se već u njemu nastanjuju časnici sa svojim obiteljima te se pokazuje potreba školovanja djece. Ubrzo 
zatim dolaze iz Austrije braća Ignjat i Hubert Diviš, iz pijarističkog reda,“ u znaku devize carice 
Marije Terezije, da “vladarica vrlo dobro zna da država može samo onda procvasti ako narodna pro- 


22 Slavenski Jug, 31. III 1849., 4. 

23 Hrvatski državni arhiv (dalje HDA), Fond Hrvatski sabor 1848, IX-97. 

24 HDA, Fond Hrvatski Sabor 1848, III-6. 

25 “Saborske vesti", Novine dalmatinsko-hrvatsko-slavonske, 13. VII 1848., 1. 

26 Red pijarista je osnovao Sveti Josip Kalasanacije u 17. stoljeću. Pijarističke škole kao škole vjerskog reda su bile poznate 
u Austrijskim zemljama, te Rusiji i Njemačkoj. 

svjeta malo dublje pruži svoje trake i ako se dalje širi". Prva škola, osnovna škola se otvara 1761. 
godine u Bjelovaru na njemačkom jeziku, gdje su spomenuta braća postali prvi učitelji. Upravo njiho- 
vom zaslugom školstvo u Bjelovaru staje na svoje noge. Prvotno su nastavu izvodili u zgradi Križe- 
vačke pukovnije, a tijekom izgradnje crkve Sv. Terezije, 1765. godine uz nju su postavljeni i temelji 
za “dvije zgrade, kolegij i školu?“ Na inicijativu Philippa L. Baruna von Becka, komadanta ujedinje- 
ne Varaždinsko-karlovačke generalkomande, oko godine 1771. Bjelovar postaje vojni komunitet sa 
svim pravima koja mu pri tome pripadaju.“ Razvitak je tada krenuo normalnim redom. Pored latinske 
otvorena i obrtnička škola, koja tada ima 43 polaznika i u njoj se školuju “djeca imućnijih roditelja 
koji nakon završene škole postaju ugledni zanatlije". U to vrijeme djevojčicama obrazovanje nije 
bilo namjenjeno jer se smatralo da je dovoljno poznavanje nekoliko molitvi. Antun Cuvaj u svom 
poznatom djelu, piše “da su one ostale bez svake školske obrazovanosti, tako da su odrasle i postale 
majke, a da njena djeca od njih nijesu mogla ništa naučiti".* Ipak godine 1776. bilježimo i pojavu 
Djevojačke škole, druge škole za djevojčice u Vojnoj Krajini. Taj konstantni razvitak je naglo pre- 
kinut smrću Huberta Diviša“ 1790. godine koji se poklopio sa smrću cara Josipa II. Ističe se da nakon 
toga školstvo nije napredovalo, već se bilježi “nazadak školstva“ te se one pretvaraju u vojne i njih 
polaze samo djeca koja su se opredjelila za vojnička i svećenička zanimanja.“ Počeci pučkog škol- 
stva su vezani za osnutak prvih škola u Bjelovaru, te se može zabilježiti početak rada malih pučkih 
škola u selima oko Bjelovara već 1790. u Zrinskom Topolovcu i u Novoseljanima, te 1799. u Cigleni 
i Novoj Rači. Nakon kratkog zastoja koji je trajao do 1801. godine, do sredine 19. stoljeća otvoreno 
je 18 pučkih škola u bjelovarskom kraju. Krajiška uprava osniva 1824. godine matematičku školu, a 
kasnije i “kadetsku" koja je bila smještena na glavnom trgu. Tu školu pohađali su Petar Preradović i 
Ivan Trnski. O djelovanje Petra Preradovića malo kasnije, a preporodni rad Ivana Trnskog, prvog ka- 
snijeg prvog župana Bjelovarske županije nakon razvojačenja 1871. godine, uglavnom je orijentiran 
na područje Banske krajine, gdje je tada bio stacioniran. 


Vojna krajina je u svom sklopu imala samo gimnaziju u Vinkovcima, te je za višu naobrazbu bila 
upućena na akademiju u Zagreb. Ona je u razdoblju od 1791. do 1630. godine dala samo 278 đaka, 
što iznosi samo 12% učenika u tom razdoblju, u usporedbi sa Varaždinskom županijom, koja ima 7 
puta manje stanovnika, a dala je o istom razdoblju 334. učenika što iznosi 15%, što govori koliko je 
taj postotak u Vojnoj krajini bio malen.“ S pravom konstatira Nada Sekulić da je pravi zavičaj kra- 
jišnika bio je doslovno njihov komad zemlje od nekoliko jutara, “izvan toga, počinjala je tuđina." 
Glavni krivac za nedostatak modernizacijskih zahvata na vojnokrajiškom prostoru je opća nerazvi- 
jenost hrvatskog društva (gospodarski i kulturno), njegova razdjeljenost u različite društvene i poli- 
tičke strukture na prostoru Monarhije (Istra, Dalmacija, Banska Hrvatska, Vojna krajina) i riješenost 
Bečkog dvora da takvu Vojnu krajinu oblikuje tako, da je upotrijebi samo kao izvor jeftine vojne 
snage za ratovanje na bojištima Europe. 


27 Školstvo u Hrvatskoj i Slavoniji od njegova početaka do konca 1895 godine, Kr. Hrvatsko-slavonsko-dalmatinska zemaljs- 
ka vlada, Zagreb, 1896, 8. 

28 Josip, BUTORAC, Povijest rimokatoličke župe Bjelovar, Bjelovar, 14. 

29 BUCZYNSKI, Gradovi Vojne krajine, n. dj., 59. 

30 BLAŽEKOVIĆ, n. dj., 18. 

31 Antun, CUVAJ, Građa za povijest školstva kraljevin, Hrvatske i Slavonije od najstarijih vremena do danas, knj. 3, Kr. hrv. 
slav.-dalm. zem. vlada, odjel za bogoštovlje i nastavu, Zagreb, 1909., 162. 

32 Hubert Diviš (1733.-1790.), prvi učitelj i školski nadzornik, u Bjelovaru je djelovao 29 godina 

33 Više o razvoju bjelovarskog školstva za Vojne krajine u: Vladimir, STRUGAR, Početci i razvoj školstva u Bjelovaru od 
1761. do danas, Radovi Zavoda za znanstvenoistraživački i umjetnički rad u Bjelovaru, 1., 2007., 71-98., Školstvo u Hrvatskoj i 
Slavoniji od njegova početka do konca 1895., Kr. hrv.-slav.-dalm.zem.vlada, Zagreb, 1896., Vladimir, STRUGAR, Prilog prouča- 
vanju razvoja osnovnog školstva u Bjelovaru od postanka do 1914., Bjelovarski zbornik 1989., Bjelovar, 1989., 74.-84. 

34 Krešimir, NEMETH, Zagrebačka akademija uoči Narodnog preporoda, 1z staroga i novoga Zagreba, 1957, Zagreb, 169- 
177. 


35 Nada, SEKULIĆ, Neki društveni aspekti oblikovanja etničkog identiteta Srba krajišnika na Hrvatskoj granici od 16. do 18. 
veka, Sociologija, XLI-4., 1999., Beograd., 64. 

Slika pokazuje razvoj križevačke pukovnije 1553.-1749. godine. 


Kao je to izgledalo najbolje nam pruža sliku dnevnik Josipa II, austrijskog suvladara, kasnije ca- 
ra, koji je na svojim putovanjima u cilju da upozna vlastite zemlje posjetio i Bjelovar samo četiri 
godine poslije 1775. godine. U njegovom dnevniku stoji: “und Stationen durch gesammte Generalate, 
zu welchen ein Officier mit der Karte gekommen war, hernach giegen wir herum zu Fuss in dem 
ganzen Ort Bellowar, so ganz hubsch und regelmassig en quarre gebaut ist, und in welchem alle 
Staabs-Officiers beeder regimenter samt dem general Commando, bey den Profosseyen, und Briga- 
dier-Quartier angebracht ist, so wie auch eine Piaristen-Kirche und deren Schulen, samt einigen Hau- 
seren von Burgern und Arbeitsleuten; (...) Das Brod dieser ist sehr elend, und mehrestens von Hir- 
schbreie gemacht, so wie sehr streng, besonders die Graeci Uniti, ihre Fasten halten, (...) ihre Pferde 
sind ganz mittelmassig, und in der Montirung war sohvol die Infanterie ale Cavallerie vollkommen 
mit der Feld-Montur adjustiret, die Attaquen hiessen gar nicht und Wurden gar nicht in dem rechten 
Sinn gemacht (...)?.* Dnevnik pokazuje koliko je položaj krajišnika u povezivanju njihovoga svaki- 
dašnjeg života s vojnim obvezama činio njihov život nepovoljnim. Manjkavo naoružanje, nedostatna 
odjeća, slaba prehrana, te grubi postupci časnika činili su taj život vrlo teškim. Vojni komunitet je 
direktno spadao pod generalkomandu, koja je imenovala svog brigadira kao stalnog povjerenika. On 
je nadzirao magistrat, što su ga činili gradonačelnik, četiri savjetnika i jedan kancelista koji je vodio 
zapisnik. Gradonačelnika je imenovala vojna vlast, a propisi su određivali da on mora biti časnik. 
Tako su većinu gradonačelnika sačinjavali umirovljeni kapetani, no ipak s vremenom na tom mjestu 
bilo je i građana. 


36 Ivan, ERCEG, Dnevnik Josipa II o prilikama u Hrvatskoj i na Jadranskoj obali godine 1755, Starine JAZU, knjiga 53., 
Zagreb, 1966., 228-229. 

Uloga nekih pojedinaca u Varaždinskoj krajini koji su unaprijedili kulturno i 
nacionalni razvitak toga kraja 


Djelovanje Ladislava Škrobota,“ krajiškog učitelja iz Đurđevca, sudionika uskog ilirskog kruga 
u generalatu, pisca udžbenika njemačkog jezika i njemačko-hrvatskog riječnika* iz 1839. godine za 
škole u Vojnoj krajini, posebno je važno jer su školske knjige koje su prevladavale u Vojnoj krajini 
pisane na hrvatskom, kajkavskom jeziku, što je Škrobot prvi promijenio svojom njemačkom grama- 
tikom na štokavskom jeziku i dosljednom primjenom reformirane Gajeve ortografije “poboljšanje 
ilirske ortografije“ kakvom je pisala i “Danica Ilirska". Taj čin je značio “ veliku promjenu u životu 
tadašnjih kajkavaca, promjenu koje zahvaća u temelje svakodnevnih ljudskih rutina,. Što je to znači- 
lo, možemo si predočiti ako zamislimo da danas bude uveden neki novi pravopis, radikalno drugači- 
ji od onog koji primjenjujemo.“ Inače, u Krajini se posebno pazilo da učitelji savršeno vladaju nje- 
mačkim jezikom, a časnici da se znaju služiti hrvatskim jezikom u manjoj ili većoj mjeri radi spora- 
zumijevanja sa podređenim vojnicima. U pučkim školama nastava se održavala na domaćem jeziku, 
a u tkz. trivijalkama, školama za izobrazbu časnika i dalje je nastavni jezik bio njemački, što je kod 
časnika slavenskog podrijetla značilo određenom redukcijom materinskog jezika i njegovo zaboravl- 
janje.“ 

Da bi se učenike navelo na stalno služenje njemačkim jezikom, u Krajini su se koristili poseb- 
nim znakovima, zvanim križevi. Takav znak dobiva onaj koji je uhvaćen da se služi hrvatskim jezi- 
kom i on se ga može riješiti tako da drugoga učenika uhvati u takvom prekršaju. Učenik kod kojega 
je bio pronađen znak bio je išiban.“ Tako je na području Generalata, ali i cijele Vojne krajine vladao 
u većoj ili manjoj mjeri bilingvizam, više u kućnim zadrugama nego u časničkim stanovima.“ Koliko 
je ova knjiga bila kvalitetna i u “ ilirskom duhu* napisana — potvrđuje i pismo u kojem Mavro Broz, 
student bogoslovije i predsjednik društva bogoslova “Društvo mladih rodoljuba“ iz Zagreba. javlja 
Gaju da su svi “oduševljeno prihvatili njegovu želju, da prevedu na hrvatski Škrobotovu čitanku?.“ 
Škrobot je kao član društva “Slavenska lipa",“ društva za duhovnu naobrazbu i unapređenje škola i 


36 Ivan, ERCEG, Dnevnik Josipa II o prilikama u Hrvatskoj i na Jadranskoj obali godine 1755, Starine JAZU, knjiga 53., 
Zagreb, 1966., 228-229. 

37 Maja, HAUSLER, Ladislav Škrobot, krajiški učitelj iz doba preporoda, Đurđevački zbornik, 1996. Živio je od 1782. do 
1870., svoje učiteljevanje uglavnom je proveo u Đurđevcu. Predavao je i Petru Preradoviću. 

38 Deutsche Sprachlehre zum Gebrauche der Millitar-Granzschulen in Kroatien und Slavonien, Zagreb, 1839. 

39 HAUSLER, n. dj., 238. 

40 Petar, PRERADOVIĆ, Izabrane pjesme, Zagreb, 1890. To se najbolje vidi na primjeru Petra Preradovića (Grabovnica 1818. 
- Beč 1872.) časnika, kasnije generala i jednog od velikih pjesnika hrvatskog romantizma, rodom iz tog kraja. Preradović je prve 
pjesme pisao na njemačkom jeziku, a tek nakon nagovora svjesnih rodoljuba, poslije deset godina je počeo pisati na hrvatskom. Ta 
pojava se javljala u svim hrvatski pokrajinama. Imamo slučaj Lovre Monrtija, intelektualca iz Dalmacije, koji piše u svom dnevniku 
iz Italije “Ima već od godinu dana kako učim ovaj moj krasni jezik, a još ne mogu da ni čisto na njemu iskažem svoje misli a tobož 
sam se rodio u mjestu gdje se divani dobro ilirski, i kad sam malen bio, ja kao pravi Vlah (seljak o.p.a ) divanio sam. Ali od 9 godi- 
ne pošao iz kuće i za to ne besjedeći više nego talijanski, zaboravio sam već oni jezik kojim sam besjedom naučio bio. Sader valja 
da ga učim kao da mi je tudjinski". Petar, KORUNIĆ, Natko Nodilo i narodni preporod u Dalmaciji do 1867, Historijski zbornik, 
1974-75., Zagreb, 104. 

41 Antun, CUVAJ, Građa za povijest školstva kraljevina Hrvatske i Slavonije od najstarijih vremena do danas, sv. 3, Zagreb, 
1910.-1911., 228. Imbro Tkalac u svojim uspomenama iz djetinjstva “Uspomene iz mladosti u Hrvatskoj (1749.-1823.)", knjiga I, 
1925., 125. piše o tome da im je učitelj često govorio “ Draga djeco, znam da ništa ne možete naučiti ako vas podučavam jezikom 
koji ne razumijete. No tako zapovijeda car i tako mora biti.? 

42 Velimir, PIŠKOREC, Njemačko-hrvatski jezični dodir u đurđevačkoj Podravini, Časopis za suvremenu povijest, 3, 2002, 
863. 

43 Josip, HORVATH - Jakša, RAVLIĆ, Pisma Ljudevitu Gaju, Građa za povijest književnosti Hrvatske, 26, JAZU, 1956, 
Zagreb, 72., Kasnije Škrobot javlja Gaju iz Đurđevca 22. X11.1838. i 17. 11.1839. da prihvaća cijenu štampanja svoje knjige i moli 
da bude gotovo do 20.svibnja. Isto, 453. 

44 Društvo “Slavenska Lipa" osnovano je u Pragu radi razvijanja političke svijesti svijesti u slavenski naroda Habsburške 
monarhije. Jaroslav, ŠIDAK, Društvo Slavenske lipe na slavenskom jugu, Studije iz hrvatske povijesti 1848.-1849., Zagreb 1979., 
291.-321. 

Osnova grada Bjelovara iz 1765.“ 


1. križev. pukov. 2. gjurgj. pukovnija 3. kasarna 4. uza 5. majorov stan 6. pukovnik 7. podpukovnik 8. 
qvarti meštar 9. stražmeštar poručnik 10. auditor 11. pukovnijski kirurg 12. 13. 14. zastavničarske kuće 15. 
sindikus 16. kao br. 9 17. Generalija 18. crkva i samostan 19. krčma “K caru rimskom" 20. husarska kasarna 
21. gjurgje. Kasarna 22. 23. 24. i 25. zastavničar. Kuće 26. kovač 27. kapelan 28. isto ko 19. 


zavoda i sveopće materijalno blagostanje bio izrazito aktivan u sudjelovanju na učiteljskim skupština- 
ma, tako da je jednu sazvao i u Đurđevcu 1849., gdje se “i do sad nasuprot sviju zapreka u svojoj 
učioni narodni duh razvijao“ dala podrška L. Skrobotu na njegovom radu i radu svih hrvatskih učitelja. 


Da bih se bolje shvatila duhovna klima koja je tada vladala, svoj prilog, nažalost prilično zabo- 
ravljeni u hrvatskoj znanstvenoj zajednici, dao je i Ivan Švear, seoski župnik (1775.-1839.), rođen u 
Ivanić-gradu, kasnije je službu obavljao i u Virju u Varaždinskoj krajini, a dobar dio vremena proveo 
je kao učitelj u Požeškoj gimnaziji.“ S pravom je Jaroslav Šidak mogao reći da je Švear u svom djelu 
“Ogledalo Iliriuma",“ “pokušao da prošlost Južnih Slavena prikaže na novom književnom jeziku 
(štokavskom op. a) i u duhu ilirske nacionalne ideje, pa je pojava njegova djela proizvela jak dojam 
na suvremenike."* Neosporno je da je ta “ilirska konstrukcija" povijesti napisana potpuno nekritički 


45 Božidar, GERIĆ, Objekti povijesne cjeline Bjelovara s područja đurđevačke regimente, Pučki kalendar Bjelovarsko-bilo- 
gorske županije, Bjelovar, 1998., 117-120. 

46 Vatroslav, FRKIN, Život i rad Ivana Šveara (1775.-1839.), Zbornik radova 900 godina Ivanicha, Ivanić-grad, 1994, 95-97. 
Ivan Švear, svećenik i povjesničar rođen je 1775. godine u Ivanić Gradu gdje je završio pučku školu. Nakon toga prebacuje se na 
studij teologije jer pokazuje izrazito zanimanje za svećenstvo. Zanimala ga je i politika, imao je smisla za poeziju te je i sam često 
pisao pjesme. Po završetku studija teologije bio je kapelan u Bedenici i Virju (1789.), te kateheta u Požegi (1813.). Predavao je gra- 
matiku i bio je vrlo poštovan profesor Požeške gimnazije. Konačno postaje župnikom u Sesvetama kod Požege (1816.), te se bavi 
župskim i znanstvenim radom. Izvrsno se služio latinskim i njemačkim jezikom, pa je tako napisao, uz brojne druge, pjesme na 
latinskom “Spomenica požeških Sesveta" (1842.), koja govori o povijesti te župe. U šezdesetoj godini života počeo je pisati svoju 
prvu knjigu “Ogledalo Ilirije". Umro je u požeškim Sesvetama 1839., gdje je i sahranjen. 

47 Ivan, ŠVEAR, Ogledalo Iliriuma, iliti Dogodovština Ilirah, za tim Slavinah, a najposle Horvatah i Serbaljah zvanih, od po- 
topa, to jest god. sveta 1656, na četiri strane razdjeljena/ po dugoterpnom poslu na svetlo dana po Ivanu Švearu, Zagreb, 1839-1842. 
u 8. svezaka. Zanimljvo da do sada niti jedan autor se nije uputio u temeljitu, cjelovitu analizu te knjige, prvenstveno njegove du- 
hovno-kulturne i nacionalno-ideologijjske okvire, da utvrdi njegov doprinos korpusu ilirske mitologije. 


48 Jaroslav, ŠIDAK, Ilirski pokret, u: Društveni razvoj u Hrvatskoj od 16 do početka 20 stoljeća, (ur. Mirjana Gross), Zagreb, 
1981., 201. 

i da je Švearu “nedostajala stručna sprema.",* ali je isto tako neosporno da je “Ogledalo Iliriuma" 
samo nastavak one ilirsko-slavenske mitologije od Vinka Pribojevića, Orbinija i Glavinića, koja je u 
doba humanizma i renesansne književnosti u Dalmaciji poticala razvoj nacionalnog identiteta te da 
“Ogledalo Iliriuma" pripada korpusu panslavizma, kao “zaštitnom okviru za razvoj pojedinih slaven- 
skih nacionalnosti." Tako Švear podrijetlo slavenskog roda, kao i Pribojević, vodi od općeg potopa 
i patrijarha Noe i njegovih sinova, od kojih je Javanov četvrti sin Dodonim, otac slavenskog-ilirskog 
roda. Također Filomen i Ahilej, junaci pred Trojom, su ilirske vojskovođe, “plemena ilirskog i 
velikoga roda". Samo ime Slavena, kako su ih Grci zvali Henetos, prevodi “našim jezikom Slavni 
ozvana blisu' kao odgovor njemačkim piscima koji su riječ Slaveni izvodili od sclavi, što znači 
sužanj, zarobljeni, rob, “ali sva ova imena slavi naroda našega nauditi ništa nemogu".* Zatim opisu- 
je njihova duga putovanja po Aziji i sjevernoj Africi te nakon mnogo nevolja dolazak u svoju “bogom 
danu postojbinu“. Prostor ilirske naseobine omeđuje od Jonskog do Jadranskog mora pa zatim do 
vrela Dunava, dakle “sva Romania, Serbia, Bosna i sve krajine do Macedonske pod Iliriu spadale 
su". Onda izvodi da su Slaveni pod imenom Gota i Vandala zapravo srušili Rimsko Carstvo, kasni- 
je da su istjerali Franke, a hrvatske knezove Mutimira i Petra naziva hrvatskim i srpskim kraljevima, 
tj. ilirskima. 

Ovo djelo u sklopu “panslavističke kulture" hrvatskog naroda nosi poruku da hrvatski narod ne 
smije zaboraviti “kako velikoga i slavnoga Naroda oni odvetci jesu“.* Djelo je posvečeno biskupu 
Jurju Hauliku koji je prihvatio biti njegov mecena. Po svjedočanstvima, Švear je jako rano počeo sku- 
pljanje povijesnog materijala koji mu je poslužio u radu i autor je izgubljenog rukopisa sa naslovom 
“Prijatelj slavnog naroda Horvatskoga... Bratski razgovor Trih plemićah Horvata, Dalmatina i Sla- 
vonca".* Njegovi suvremenici govore da je kao škrtica punio sanduke sa ispisanim ceduljicama te ih 


sa... 


peeeneovEe rena 
ILIRAH, ZATIM SLAVINAH, A NAJPOSLŽ 
HORVATAN I SERBALJAN ZVANIH, 
OD POTOPA, TO JEST GODINE SVETA 
sasa. 


NA ČETINI STRANE RAZDELJENA, 
1 PO DUGOTENPNOM POSLU NA SVETLO DAN 
ov 


frana Sveara, 
ŽUPNIKA U nvK=vETIN KoD rožnox. 


STRANA KEV. 
COd god. Kaukorsta 1114 do god. 1790.) 
s 


savuano, 
Coskakano kod Pranje Župana 
s... 
- 


Švearova knjiga"Ogledalo Ilirie" Petar Preradović 


49 ŠIDAK, n. dj., 201. 

50 Vinko, PRIBOJEVIĆ, O podrijetlu i slavi Slavena, Povijest hrvatskih političkih ideja, Zagreb, 1997, 9. Pogledati i: Mirjana, 
GROSS, O integraciji hrvatske nacije, u: Društveni razvoj u Hrvatskoj od 16 do početka 20 stoljeća, (ur. Mirjana Gross), Zagreb, 
1981., 175-190. 

51 ŠVEAR, n. dj., 34, Da bi pokazao njegovu veličinu u dalekoj prošlosti Švear piše: “Ovo je onaj narod, koji, Aleksandru 
pod imenom Enetah (Slaveni - Slavni) ili Gallah pitajućemu: koga se največma boje? Je odgovorio “ da se to jedino boje, dase Nebo 
na nje nebi srušalo" po čemu Aleksandru za razumiti da lisu, da se oni njega sa svime ništa neboje, nego jedinoga Boga 
Gromovah.", 11. 

52 ŠVEAR, n. dj, 7. 

53 Isto, 2. 

54 Isto, 32. 

55 Julije, KEMPF, Prilozi za biografiju Ivana Šveara, Narodna starina, Zagreb, 1923., 7., 52-60. Glavni fond knjiga u pisa- 
nju “Ogledala Iliriuma" Švearu je poslužila franjevačka knjižnica u Požegi koja je bila jako bogata izvorima iz turskog carstva. On 
opisuje kako je “vrućeželjno" pisao preko četiri godine te “ od čitanja različitih knjiga, od logog i sveudiljnog noćom i danjom 
pisanja najposle obolio i tako oslabio, da jedva pisati može.? 

danima i noćima ih slagao i sanjario nad njima. Sam naslov sugerira da je Švear bio jedan od važni- 
jih kulturnih “integratora" u sklopu ilirskog pokreta koji je slijedio i doprinosio njegovoj izgradnji, a 
genezi hrvatske povijesti dao vrijedno djelo. Švearovo djelo je nekoliko godina za redom reklamirao 
Ljudevit Gaj u svojim “Novinama" kao djelo koje svaki “domorodac" treba pročitati.“ 


Djelovanje Petra Preradovića, koji je rođen u Varaždinskoj krajini, u hrvatskom pokretu 1848. 
do preuzimanja službe u bojnom odsjeku Banskog vijeća, u veljači 1849, (u kojemu je ostao do uki- 
danja toga vijeća, iako je bio premješten u prvu bansku regimentu), ograničeno je na njegovo voje- 
vanje u Italiji, gdje je inače stekao čin kapetana. On nikada nije očekivao neku političku funkciju i 
njegovo je djelovanje većinom književno. Ovdje će djelomično biti prikazano njegova aktivnost u 
preporodno doba. Početak aktivnog kulturnog rada, kao sudionik ilirskog pokreta, Preradović je 
počeo u puku “Baron Bakonyi" gdje je postojala grupa hrvatskih časnika koja je oduševljeno po- 
zdravila ilirski pokret i njegovo širenje narodnog jezika. Ipak glavni poticaj za pisanje na hrvatskom 
jeziku je afera oko “tajnog društva" za osnivanje slavenskog carstva u puku “Karl Ferdinand" br 51. 
u Veneciji 1844 godine, u koju je Preradović indirektno bio upleten.“ Kao suurednik Zore Dal- 
matinske javlja u pismu Kukuljeviću žalosno stanje u Dalmaciji, “tako sam ti ja sad polurednik i 
korektor i u svemu sve: jer u cjelom Zadru nećeš dva čoveka naći, koji samo za nevolju naš jezik 
razumidu. Sve se ovdi potalianilo (...)?.* Kasnije javlja “da je Zora na moja pleća sasvim pala" te ne- 
sporazumi oko pravopisa sve postaju jači, ali on ne gubi nadu te daje podršku Gaju “jer Južni Slaveni 

brez uzajemne književnosti i sloge obstati ne mogu". 


Stanje u talijanskim djelovima Monarhije postajalo je sve teže, te je često dolazilo do krvavih 
obračuna talijanskih đaka i studenata sa hrvatskim krajišnicima. O jednom takvom sukobu javlja Pre- 
radović u pismu Bogoslavu Šuleku, gdje opisuje sukob kada je 10 đaka navalilo na jednog krajiškog 
kapetana te “ga raniše u lice pucajuć iz pištolah na njega“ te o drugom sukobu u kojemu su tri časni- 
ka ubila jednog đaka, a dvadesetak ranila, od kojih su “ vele mnogi dvojca, na umoru.?“ Ti sukobi su 
samo predznaci revolucionarnih zbivanja u Lombardiji i naraslog pokreta talijanskog “resorgimenta'"? 
koji zahvata sve slojeve stanovništva, a koji će završiti privremenim oslobođenjem Milana u revolu- 
ciji 1846. godine. Da se najjasnije pokaže raskorak između ideala i realiteta, ali i razilaženje u nacio- 
nalnim ciljevima pojedinih slavenskih naroda Monarhije, poslužit će više sa simbolične strane Adam 
Mickiewicz,“ poljski pjesnik, dramatičar i publicista, širitelj slavenskog jedinstva, čije su pjesme svo- 
jevrsnim slavenskim “mesijanizmom" vršile jaki utjecaj na Preradovićevo pjesničko stvaralaštvo. 
Mickiewicz je dobar dio vremena za revolucije 1848/49. proveo u Lombardiji, gradu Milanu, stvara- 
jući svoju poljsko-slavensku legiju (od zarobljenika i izbjeglica iz krajiške vojske) pozivajući Čehe, 
Hrvate i Ilire da se potpuno “oslobode austrijskog ropstva"* i isticao istovjetnost borbe talijanskog i 
slavenskog naroda Monarhije. Tad se Preradović nalazi sa druge strane, u redovima Radetzkove 


56 Vidi brojeve Novina horvatsko-slavonsko-dalmatinske, 1839-1842. 

57 Jakša, RAVLIĆ, Tajno društvo za osnivanje slavenskog carstva u puku “Karl Ferdinand" br 51. u Veneciji godine 1844, 
Radovi JAZU u Zadru, Zagreb, 1957., 123-165. “U Mlecima kod regimente Karola Ferdinanda br. 51 bijaše slučajno mnogo 
hrvatskih, narodnim duhom oduševljenih oficira, na čelu im poznati Špiro Dimitrović, vatren domorodac i valjan narodni spisatelj. 
On me odmah u svoje kolo primi; svako veče sastajali smo se kod njega; tu su se narodne pjesme pjevale, tu je bio samo razgovor 
o narodnih stvarih, tu su se čitale Kačićeve pjesme..... Tako sprovedoh u tom kolu 14 veselih dana, a na polasku mome obveza se 
Špiro, da će na slavu hrvatskih oficira moje pukovnije sastaviti jednu pjesmu i poslati nam je u Zadar; ali zauzdarje morao sam mu 
i ja rieč zadati, da ću mu odpjevati u narodnom jeziku", Petar, PRERADOVIĆ, Crtice moga života u “Izabranim pjesmama“, 
Zagreb,1890, IV-V, Preradović je svoje obećanje i ispunio prvom pjesmom na hrvatskom jeziku “Poslanica Špiri Dimitroviću". 
Kasnije je policija kod njega izvela premetačinu i oduzela mu Špirinu pjesmu. 

58 Građa za povijest književnosti Hrvatske, JAZU, knjiga 1, (ur. Miroslav Šrepel), Zagreb, 1897, pismo od 29. II. 1844., 108- 
109. 

59 Isto, pismo od 23. V. 1844, 111. 

60 Isto, pismo od 10. II. 1848, 147. 

61 Adam Mickiewicz (1798.-1855.), poljski pjesnik i pisac, stekao aureolu najvećeg poljskog romantičara i “proroka“. Poslije 
sloma poljskog ustanka 1830. godine bježi u emigraciju, te pod okriljem “Hotela Lambert" radi na ponovnom uskrsavanju poljske 
samostalnosti, gdje mu protivnike predstavljaju sve vodeće sile u srednjoj i istočnoj Evropi, Pruska, Habsburška monarhija i Rusija, 
sile koje su Poljsku i podijelile. 

vojske, nasuprot talijanskoj revoluciji, duboko razumijevajući svoj položaj. U svom pismu 
Vatroslavu Bertiću od lipnja 1848. Preradović piše “da bi rad ovu nesretnu zemlju ostavio i volio bi 
na predstražih na Dravi stajati nego ovdje medju narodom, (talijanskim o. a.) koji nas iz sve duše 
mrzi, nas za svoje krvoloke i proglašuje i proklinje".“ Inače Preradović je duhovno sjedinjenje 
Slavena podupirao i preko religijskih stvari, podupirući sjedinjenje rimokatoličke i pravoslavne crk- 
ve, preko “sjedinjene iztočne cerkve“, sa čijim je kapelanom g. Stićem bio u bliskim odnosima, a on 
mu je pomagao pri rasprodaji njegovih “Pervenecah", zbirki pjesama.“ 


62 Više o djelovanju Mickiewicza i njegove “slavenske legije" u: Henryk, BATOWSKI, Mickiewicz prema Južnim Slavenima 
1848.-1849., Historijski zbornik, 1956., 69.-81., Tematski broj posvećen Adamu Mickiewiczu, Književna smotra, 1998, broj 110., 
Novine dalmatinske- hervatsko-slavonske, 1. lipnja 1848., 2., “Mickiewicz će otići sa 400 Slavena u glavni tabor, obećavši Ta- 
lijanima, da će sve slavenske regimente od Radetzkoga i Nugenta otpasti, čim se pokaže. Hrvate će onda poslati protiv pešte, a on 
će sa Poljacima i Česima marširati protiv Beča.". Ovo je jedina vijest o Mickiewiczevoj legiji koja je objavljena u tadašnjim nov- 
inama u Banskoj Hrvatskoj, što samo po sebi govori da vijest nije bila u prilog tada uvriježenoj politici hrvatskog pokreta “aus- 
troslavizmu"“. 

63 Građa za povijest književnosti Hrvatske, n. dj., 27. VI. 1848., 150. 

64 Isto, pismo od 27. IX. 1846., 127. 

Vojni komunitet Bjelovar u “proljeće naroda? 
1848.-1849. godine 


ojna krajina tijekom preporodnih gibanja i revolucije 1848./49. bila je samo sporadično u 

centru istraživanja pojedinih povjesničara. Ta nesustavna istraživanja pridonijela su njenom 

parcijalnom poznavanju, što se svodi na to, da su neki njeni dijelovi dobro istraženi i veri- 
ficirani, dok drugi vrijede još i danas kao “crne rupe" hrvatske historiografije. Usprkos narasloj liter- 
aturi o razvoju hrvatskog političkog pokreta za revolucije 1848./49. posljednjih godina, Vojna kraji- 
na ostala je na margini tih zanimanja. U ovom historiografskom pregledu bit će spomenuti samo neki 
od onih radova koji su doprinijeli poznavanju pojedinih dijelova Vojne krajine, kao specifičnih 
dijelova mikrohistorijskog povijesnog istraživanja Vojne krajine, za vrijeme preporodnog pokreta i 
revolucije 1846./49. u Hrvatskoj. 


Djela Lazara Ćelapa“ i Slavka Gavrilovića,“ srpskih historičara, o Srijemu u revoluciji 1848./49. 
i vojnom komunitetu Zemun, svakako su dobar putokaz. Mirko Valentić“ u svojim je radovima dao 
najbolji dosad globalni prikaz Vojne krajine u revoluciji 1848./49. te postavio mnoga ishodišna pitan- 
jai probleme daljnjeg rada. Posebno je značajna njegova monografija “Vojna Krajina i pitanje njez- 
ina sjedinjena s Hrvatskom 1849.-1881* uglavnom pisana prema arhivskim izvorima iz Beča i Gra- 
za.* Knjiga Dušana Berića“ o Slavonskoj granici u revoluciji 1848./49. najjasnije je osvijetlila taj dio 
Vojne krajine, uz pomoć, dosta obilne za taj dio Krajine, arhivske građe. U svojim radovima Filip Po- 
trebica“ prioritet je pružio hrvatskim gradovima, vojnim komunitetima i pojedinim pukovnijama za 
revolucije 1848./49., fokusirajući svoje djelovanje na Požešku županiju. Drago Roksandić" svojim 
prilogom o krajiškim zahtjevanjima 1848. razmatra konfesionalnu problematiku i religijske odnose u 
Krajini, što je dosada bilo slabo obrađivano u historiografiji. Iskra Iveljić“ i Alexander Buczynski * 
dali su svoj prilog proučavanju geneze, razvoja i djelovanja reformne djelatnosti u krilu katoličke i 
pravoslavne crkve za revolucije 1848./49., a Buczynski i dvosvešćanu studiju o razvoju vojnih komu- 
niteta Bjelovar, Petrinja i Sisak.“ Ivica Golec,“ istraživač povijesti grada Petrinje, pokazao je odjeke 


65 Lazar, ĆELAP, Zemunski vojni komunitet (1717.-1881.), Spomenik SANU CXVII, Beograd 1967., ISTI, Zemun u srp- 
skom pokretu 1848.-1849., Novi Sad, 1960., ISTI, Gradiška graničarska regimenta, Zbornik Historijskog instituta Slavonije, knji- 
ga 9., Slavonski Brod, 1972. 

66 Slavko, GAVRILOVIĆ, Srem u revoluciji 1848.-49., Beograd, 1963., ISTI, Srem u revoluciji 1848.-1849., Jugoslavenski 
istorijski časopis, 2, 1962., ISTI, Srbi u Hrvatskoj i Slavoniji u narodnom pokretu 1848.-1849., Zbornik o Srbima u Hrvatskoj, 1., 
Beograd, 1989., 9.-32. Njegova djela o hrvatskim županijama u revoluciji 1848-49. su nezaobilazna. ISTI, Virovitička županija u 
revoluciji 1848.-49., Historijski zbornik (dalje HZ), XIX, 1961., 1.-73.; ISTI, Agrarno socijalna zbivanju u Požeškoj županiji 1848.- 
1869., Godišnjak Filozofskog fakulteta u Novom Sadu, V, 1960., 35.-47. 

67 Mirko, VALENTIĆ, O nekim problemima Vojne krajine u XIX stoljeću, HZ, 1964., 359.-383., ISTI, Vojna Krajina u 
događanjima 1848./49., Zbornik Hrvatska u 1848./49., Zagreb, 2001., 112.-122. 

68 ISTI, Vojna Krajina i pitanje njezina sjedinjena s Hrvatskom 1849.-1881., Institut za hrvatsku povijest, Zagreb, 1981 

69 Dušan, BERIĆ, Slavonska vojna granica u revoluciji 1848.-49., Zagreb-Sarajevo, 1984. 

70 Filip, POTREBICA, Brodska pukovnija u zbivanjima 1848. godine, Zbornik u spomen na Ljubu Bobana, Zavod za hrvat- 
sku povijest, 1994., 175.-190., ISTI, Gradiška pukovnija u zbivanjima 1848.-1849., Zlatna dolina, 1995, Požega, 91.-106., ISTI, 
Požeška županija za revolucije 1848.-1849., Zagreb, 1984., ISTI Virovitica u doba revolucije 1848.-1849., Virovitički zbornik 
1234.-1981., Virovitica, 1986., 195.-202. 

71 Drago, ROKSANDIĆ, Bogom izabrani narod ili hrvatski i srpski etnokonfesionalni nacionalizam u Hrvatsko-slavonskoj 
Vojnoj krajini u proljeće 1848. godine, Dijalog povjesničara-istoričara 6, Zagreb, 2001, 33.-51. 

72 Iskra, IVELJIĆ, Katolička crkva i civilno društvo u Hrvatskoj 1848. godine, Časopis za suvremenu povijest (dalje ČSP), 
25., 2.-3., 1993., 19.-42., ISTI, Pokušaj stvaranja hrvatske vojske 1848/49, ČSP, 24.,2., 1992., 47.-58. 

73 Alexander, BUCZYNSKI, Rimokatolička i pravoslavna crkva u Vojnoj krajini, (1740.-1868)., Povijesni prilozi (dalje PP), 
Institut za hrvatsku povijest, 12., 1993., Zagreb, 39.-97. 

74 ISTI, Gradovi Vojne krajine, I-II., Zagreb, 1997. 

75 Ivica, GOLEC, Odjeci Hrvatskog narodnog preporoda na području Banske krajine i vojnog komuniteta Petrinje (1790.- 
1848)., Petrinjski zbornik za povijest i obnovu zavičaja, 1999., Petrinja. 

preporoda u tom vojnom komunitetu, a Mira Kolar Dimitrijević,“ svojim prilozima o djelovanju 


umirovljenog časnika rodoljuba, Ferde Rusana, i opisom reakcije područja Podravine, u Varaždinskoj 
krajini, na revoluciju 1846./49., dala je svoj doprinos. Obimnost i splet političkih, društvenih, nacio- 
nalnih i međunarodnih pitanja, što je otvorilo proljeće naroda 1846./49. godine kao i njegova reflek- 
sija na višenacionalnu Habsburšku Monarhiju, čini bilo kakvu povijesnu rekonstrukciju i prirodu 
odnosa naroda u njoj vrlo slojevitom. Mislim da nije na odmet spomenuti, s obzirom na konstelaciju 
snaga u Monarhiji 1848./49. godine, da je krajiško pitanje bilo od presudne važnosti, kako za Bečki 
dvor, tako i za ostale slavenske narode Monarhije, o čemu govori i sam izbor Josipa Jelačića kraji- 
škog pukovnika, za hrvatskog bana, koji je bio vrlo popularan u Krajini i slavenskom svijetu u Mo- 
narhiji. Svatko je u krajišnicima vidio onu vojnu snagu koja će ishoditi promjene u svojem smjeru. 
Na kraju je trijumfirao Bečki dvor. 

Koliko je značenje krajiške povijesti za poznavanje historijskih procesa, govori i podatak, da je 
površina Vojne krajine bila tek za nešto manja od površine Banske Hrvatske, koja je bila predvodnik 
nacionalno-integracijskih zbivanja u hrvatskim zemljama. Treba napomenuti, da ne postoji niti jedno 
istraživanje koje bi dalo povijesnu analizu Varaždinske krajine, gledano sa šireg civlizacijskog, soci- 
jalnog, gospodarskog i kulturnog aspekta ovog područja za razvoja preporodnog pokreta i revolucije 
1848./18649. godine. Osnovni cilj ovog rada je da razmotri samo jedan uži dio te problematike; da u 
okvirima lokalne historiografije prikaže, koliko su Varaždinska krajina i Bjelovar, kao vojni komu- 
nitet, bili uključeni u preporodne procese, kako su se ti procesi tamo prenosili i razvijali, da pokaže 
da je prostor Varaždinskog generalata, a time i vojnog komuniteta Bjelovar, bio ravnopravno uklju- 
čen u proljeće naroda godine 1648./49. koje je ostavilo trajan biljeg i na tom području. 


Tok hrvatskog narodnog preporoda na području Varaždinske krajine i vojnog 
komuniteta Bjelovar 1848.-1849. godine 


Vojna Krajina dugo je bila posve zaboravljena i zapuštena zemlja na istoku Austrijske Carevine. 
Specifičnost povijesnog razvoja Vojne krajine kao institucionalne strukture Bečkog dvora i dugotraj- 
nog graničnog prostora, odrazila se i u stvaranju sasvim unutrašnjih, samosvojnih obilježja koja su 
nju, kao cjelinu, potpuno izolirali od ostatka virtualne Trojedne kraljevine, čiju je periferiju ona kroz 
čitav svoj vijek činila. U tim vojnim rubovima kakva je bila i Varaždinska krajina, ekonomski, poli- 
tički i kulturni procesi jedva da su se doticali marginaliziranog naroda u njoj. Čitave generacije 
krajišnika živjele su u sklopu takvoga vojnog sistema koji se činio moćan, stalan i nepromjenjiv. 
Uvijek na rubu, Krajina je kao vojni organizam i kao jedinstveni mikroplan društva, prosto životari- 
la. O tim najjeftinijim evropskim vojnicima ostalo je malo dokumenata i kao što to biva u takvim 
društvima, njihov život ostao je najviše zabilježen u narodnim pjesmama, što će se djelomično 
pokazati i u ovom radu. Cjelokupni život krajišnika bio je u funkciji vojske i države, bez ikakve alter- 
native. Biti krajišnik značilo je biti vojnik, a biti vojnik značilo je živjeti za državu." 

Zabrana bilo kakvog političkog djelovanja bila je uzrokom tome da su ideje ilirskog pokreta bile 
poznate samo nekolicini ljudi u Vojnoj krajini. Vojni komunitet se činio zbog svoje socijalne struk- 
ture kao jedino mjesto u kojemu postoje uvjeti za prihvaćanje elemenata nacionalne integracije. Vojni 
komunitet Bjelovar u Varaždinskoj krajini (Križevačka i Đurđevačka pukovnija) bio je mjesto gdje 
su se ti elementi integracije najjasnije očitovali. Tako Ferdo Rusan, najagilniji pristaša hrvatskog 
narodnog preporoda, odnosno ilirskog pokreta i svojevrsni kroničar događanja u komunitetu Bjelovar 


76 Mira, KOLAR-DIMITRIJEVIĆ, Podravina u 1848. godini, HZ, 1998., Zagreb, 101.-112.; ISTI, Nepoznata gospodarska 
djelatnost virovskog pjesnika i skladatelja Ferde Rusana polovicom 19.stoljeća, Zbornik u čast Stjepanu Antoljaku, Hrvatski 
državni arhiv, Zagreb, 2003. 

77 VALENTIĆ, Vojna krajina i pitanje njezina sjedinjena sa Hrvatskom, n. dj., KARL KASER, Slobodan seljak i vojnik, I-II, 
Naprijed, Zagreb, 1997. 

i Varaždinskoj krajini, u članku pod naslovom “Družbeni život u Belovaru", opisuje pripreme za 
maskenbal ovdašnjeg građanstva, ali i komentira koliko je narodni jezik razvijen i rasprostranjen u 
komunitetu. Napominje da se građani “u vežbanju narodnog jezika, u sastavljanju narodnih napevah 
zabavljaju“, a zatim citirajući Jana Kolara, slavenskog preporoditelja “po zakonima i običajima, po 
igri i pjesmama spoznajemo se narodom" te iskazuje svoje odobravanje. Malo dalje kritizira 
domorotkinje koje se ne usude plesati narodni ples “valjda zato što se mnogim preprost vidi, budući 
da ga naši seljani igraju". Ali takve težnje su iskazivali samo rijetki pojedinci, poput Ferde Rusana, 
dok je ostatak Vojne Krajine spavao dubokim snom. Prema Mirjani Gross tu zajednicu najbolje 
označava “etnička svijest", koja podrazumjeva teritorijalnu ograničenost, statičnost i tradicional- 
nost.“ 

Ipak postoje primjeri u kojima se spontano izražavaju osjećaji krajiškog puka o nedefiniranoj 
“ilirskoj narodnosti“, i to, na manevrima krajiških pukovnija. Dopis iz Bjelovara javlja da se za vrije- 
me manevara križevačke i đurđevačke regimente kod Gudovca i Sredica “čuje glas pjevajućeg ilir- 
skog junaka i da vidi kako se u nevinoj prostoći narodni duh sadržaje“.“ Narod je izražavao svoju et- 
ničku svijest u smislu nekog neodređenog lokalnog ilirskog zajedništva. Takve spontane manifestaci- 
je rado je bilježio Gaj u svojim novinama. To mu je bio dokaz da to ime živi u narodnoj svijesti. U 
Glini, također na manevrima, u toku narodnog plesa i stola punog govedine “pograbi se grof Juraj 
Drašković na rame naroda i zapjeva: “Kerv prolit za rod i cara u čast burna vremena, to jošte slava 
stara ilirskog imena".* Isto tako Ilirske narodne novine javljaju iz Ivanić-grada, u Varaždinskoj kra- 
jini, da se povodom blagdana Njegovog veličanstva cara i kralja, kod puka pjevala uobičajena pjes- 


2 82 


ma “Bože živi sve Ilire, nek se slože i rašire". 


Revolucija 1848. godine je, isticanjem zahtjeva za ukidanjem starog sustava, temeljenog na ne- 
jednakosti među ljudima, potresla same temelje Krajine, a time i Varaždinsku krajinu, djelujući poput 
oluje. Glavni ciljevi hrvatskog pokreta o teritorijalnoj cjelovitosti i stvaranju samostalne Hrvatske u 
sklopu Habsburške monarhije, demokratizacija društvenih odnosa i političkog sustava stvorili su tak- 
ve uvjete koji su omogućili širenje procesa nacionalne integracije u Krajini. 

U takvim uvjetima narodni pokret u Bjelovaru je nezaustavljivo napredovao, suočavajući se sa 
velikim preprekama koje mu je postavljala vojna vlast. Već 13. travnja održava se sastanak građana 
Bjelovara na kojemu se izražavaju njegova zahtjevanja. Brigadir Križevačke pukovnije, Ditrić, nije 
prihvatio ideje narodnog pokreta, već je naumio silom zastrašiti i suzbiti njegova zahtjevanja. Na 
samu vijest o revoluciji, vojne vlasti u Varaždinskoj krajini u početku su povećali budnost i razne 
druge mjere da se spriječi svako radikalnije nastupanje. Tako je Gradsko poglavarstvo 14. travnja sa- 
zvalo hitan skup četiri kumpanje krajišnika sa sjekirama i motikama, da bi demonstrirali silu pred pri- 
stašama pokreta, i tobože, “ako bi do ozbiljnosti došlo, na miroljubive gradjane, koji ni sanjali o buni 
nisu, udariti". Ali brzo su uvidjeli da među skupljenim krajišnicima takve volje nije bilo, već “naime 
da će krajišnici prie s gradjani se sdružiti, nego li na nje bez uzroka udariti, odustaše od svojih ope- 
ratih".* 

Narodni pokret u Bjelovaru u proljeće 1848. usmjerio je svoju oštricu prema vojno-birokratskom 
sustavu. Jedan od važnijih zahtjeva krajišnika je taj da, kad nose oružje budu podvrgnuti zapovjed- 
nicima, a kad obrađuju zemlju, da njima upravlja civilna vlast. Zapovjednici su se bojali da ne izgube 
položaje i časti. Izražavala se nevoljkost korištenja njemačkih naziva. Potporučnik Rusičić javlja iz 


78 Danica Ilirska, 9., 1843., 11, 43.-44. 

79 Mirjana, GROSS, O integraciji hrvatske nacije, u: Društveni razvoj u Hrvatskoj od 16. do početka 20. stoljeća (ur. Mirjana 
Gross), Zagreb, 1981., 177. 

80 Ilirske narodne novine (dalje INN), br. 76., 21. IX. 1839., 1. 

81 INN, br. 82., 12. X. 1839., 1. 

82 INN, br. 37., 9. V. 1840., 1. 

83 Novine dalmatinsko-horvatsko-slavonske (dalje: NDHS), br. 41, 29. TV. 1848., 1. 

84 Isto. 

sela Brezovca kraj Bjelovara, da narodnu četu (belovarsku), “žali bože jošt dosad tudjim imenom 


“Burgermiliz" nazivati moramo".* 


Aktivnost oko sastavljanja narodnih zahtjevanja ne samo u Varaždinskoj krajini nego i u ostalim 
pukovnijama i vojnim općinama krajine izrazito je nadgledana od strane vojno-birokratske kaste i iz- 
vještaji su slani u glavnu komandu u Zagreb. Sudionici hrvatskog narodnog pokreta su svuda nailazili 
na prepreke. Ivan Arnold, budući izabrani zastupnik“ u Hrvatski saboru 1848, javlja 4. svibnja Gaju, 
u svoje ime i drugih građana Bjelovara, da im je, prije spomenuti brigadir zabranio istaknuti narod- 
ne zastave u gradu, pa ga moli da intervenira.“ Ipak narodni pokret postaje sve izraženiji, tako da pod 
pritiskom, vojne vlasti dopuštaju sazivanje narodne sjednice 20 svibnja 1848. na kojoj se Bjelovar 
kao vojna općina prvi put i službeno pridružila narastajućem pokretu.“ 


Prema izbornom redu koji je proglasio ban Jelačić 13. svibnja 1848. godine, u Hrvatski sabor je 
svaka krajiška pukovnija je trebala izabrati po 4 zastupnika — odnosno Vojna Krajina ukupno 44 za- 
stupnika. Sva štabna mjesta, te veće općine koje imaju manje od 3.000 stanovnika, po jednog zastup- 
nika, a koje imaju između 3.000 i 5.000 stanovnika 2 zastupnika. Ukoliko imaju više od, odnosno 
između 5000 i 8000 žitelja biraju 3 zastupnika, a sve veće općine još jednog zastupnika. U Hrvatskom 
saboru, ispred vojne općine Bjelovar su izabrani: Ivan Arnold, Dimitrije Knežević. pukovnik Josip 
Hall, natporučnik Maksimilijan Mašić, poručnik Ivan Gregurić, te vježbenik Vincence Mirković 
predstavljaju Križevačku pukovniju, a Luka Lepir, Jakob Žigić, Ivo Pajtak i Vid Žunc su izabrani 
ispred Đurđevačke pukovnije.“ Stanovnici vojnog komuniteta Bjelovar svojim su predstavnicima da- 
li naputak u vidu Želje obćine belovarske“ u kojemu traže rješavanje statusa vojnog komuniteta Bje- 
lovar. 


U većini zahtjeva prevladavaju ekonomsko-socijalni problemi te vojne općine, a politički se 
odnose samo na zahtjev da civilnu vlast obnašaju domaći ljudi, koje sam narod izabere, te uvođenje 
narodnog jezika u škole. Zahtjev pod člankom 2. ne znači traženje razvojačenja Krajine, već samo 
djelomično sjedinjenje zajedničke civilne uprave Banske Hrvatske i Krajine, te određenu liberalizaci- 
ju uprave. Krajišnik teži za humanizacijom i demokratizacijom toga birokratsko-vojničkog sistema. 


85 Slavenski jug, br. 39., 31. III. 1848., 3. 

86 Hrvatski državni arhiv (dalje HDA), Fond Hrvatski sabor 1848, spisi I-60, Slijedi tekst punomoći kojim općina Bjelovar 
imenuje svoje zastupnike, mikrofilm, kutija 76. “Slavna Obćina Bellovarska u sednici svojoj dana 31. svibnja 1848.ljeta obdarža- 
vanoj po nalogu iz Preuzvišene Banske kraljevinah Dalamtie, Hotvatihe i Slavonie razposlatog dopisa, po pvojemu obćina ova za 
dan 5.lipnja i sledeće zemeljshe ustavni trojedne kraljevine u slobodnom i kralj. Grad Zagreb službeno pozvata jer oholnosti 
Vremena i važnost zadače svoje zastupa motrioše jednodinstvenim uzhlikem obuljubljene i štovane svoje sugradjane Ivana Arnolda 
i Dimitrija Kneževića kano saborne Poklisare upotrebnimi naputke izabrala, odobrila i podlala jest, zatim da oniu megju u sobnom 
porazumijenću khako jedan taho i drugi navedenu Obćinu zastupati, a jedan drugog u potrebnom slućaju potponmagati budu mogli 
tog radi mi dolepotpisane i cele Obćine Belovarsha, gore naimenovane naše poklisare i Zastupnihe na osudjeni Sabor tim načinom 
podlalismo, da oni u poslovih, gde naputah imadu tahobvoga ćemo držati, gdebi naputak manjkao, onde po čistoj ssavesti Svojoj, 
sve ono štobi za naši Domovinu našu korisno bilo po svetoj svojoj dužnosti odobravati i braniti hoće. 

Zverku ćega predoćenoi Gospodi Poklisarom Ivanu Arnold i Dimitrije Knežević ovo verodostojno i punomoće potpise i 
pečatom našimohupljeno Poverenje dajemo. 


Iz sednica obćinshe dana 31 svibnja 1848 godine u Bellovaru obdersane. 


U potpisu: Vjekoslav Mesarić gradjanin, Franjo Kušević, Vasilie Bellić, Lavoslav Pauličić, Ignja Mihovlović. (Ostali potpisi 
nejasno 0.p.a.) 

87 Josip, HORVATH — Jakša, RAVLIĆ, Građa za povijest književnosti Hrvatske, knjiga 26, “Pisma Ljudevitu Gaju", Za- 
greb, 1956., 25. 

88 Hrvatski državni sabor, 1848., ]., Hrvatski državni arhiv, Zagreb 2001. U dopisu koji vojna općina Bjelovar šalje Križe- 
vačkoj županiji od 27. svibnja 1848, vidi se ogromna želja i brzina kojom se radilo. “Čvrsti okovi militarističke vlade, koja nas je 
osobito od strane našeg brigadira, generala Ditrića, gvozdenim rukama držala, nije nam dopustila, da na opću korist možemo napri- 
jed, već smo se morali čvrsto boriti da bismo put prokrčili, i općinsku sjednicu održali, gdje smo od naše braće iz susjednih grado- 
va prvi put dopise otvorili i pročitali (...), nismo u mogućnosti sada naše želje na papir staviti, te vama poslati (...), te će naš pokli- 
sar, kojega ćemo poslati u narodni sabor (...) naše punkte predložiti, tako u najboljem suglasju, za svo blaogostanje i budući pro- 
cvat slavjanskog naroda Trojedne kraljevine.? 

89 Saborske novine, br. 3, 8. VI. 1848, 10., “ Imenik zastupnika naroda hrvatsko-slavonskog" — tu su navedeni svi zastupni- 
ci izabrani na Hrvatski sabor 1848. godine. 

90 HDA, Fond Hrvatski sabor 1848, TII-6/2., mikrofilm 

Daljni zahtjevi traže poreznu samostalnost i slobodnu eksploataciju okolnih šuma, brzo ukidanje kuć- 
nog poreza. Traži se slobodno raspolaganje okolnim zemljama, a žale se i na kvartir (pružanje stana 
časniku), za koji kažu da im pada na teret. Zatim se traži podjela troškova za uzdržavanje učitelja i 
ukidanje maltarine. Mole popravljanje poštanskih putova koji postaju neprohodni, te točniji razmje- 
štaj graničnih humaka između satnija, jer dosada to nije točno određeno. Traži se smanjenje cijene 
soli i njegova slobodna nabava. U točki 21. traži se ukidanje vjerskih škola. Također da im pripadne 
dio dohotka od sajmova, te da se regulira prodaja drva. Općinske kase trebaju biti u njezinom pot- 
punom vlasništvu, a ona sredstva u točki 12. koja su od nje otuđena, da joj se vrate. Da se zabrani 
trgovina krajišnicima, tj. da se ta zabrana poštuje. Koliko je poštanska služba bila u službi vojnih vla- 
sti, na koju se u broju 27. žale bjelovarski građani, pokazuje i namjerno opstruiranje vlasti oko raspa- 
čavanja Narodnih novina, tj. njihovo neizdavanje njihovim pretplatnicima, kako se u članku žali ka- 
petan Franjo Drobčec iz Velikog Trojstva. 


Da se objasni članak 18. u kojemu se zabranjuje naseljavanje Židova u bjelovarskoj općini, a u 
članku 30. i njihov odlazak, razlozi se kriju prvenstveno u bojazni malih trgovaca u komunitetu, da 
im Židovi predstavljaju neželjenu konkurenciju. Tako u Varaždinu trgovci uspijevaju isposlovati iz- 
gon 26 židovskih trgovaca,“ dok se u Osijeku traži da se “Čifutima dućani zatvore".* Svakako da ti 
ekonomski razlozi nisu jedini (Židovi se u nekim sredinama javljaju kao pristalice mađarona, nepo- 
znavanje hrvatskog jezika ), ali može se konstatirati da su pretežiti. Važno je spomenuti da neka zah- 
tjevanja iz Vojne krajine traže isključivo ravnopravnost bez razlike na vjeru, također da pojave na- 
silja prema Židovima novine i državne institucije žestoko osuđuju.“ 


Narodni pokret u vojnoj općini Bjelovar i Varaždinskom generalatu usmjerio je svoju oštricu 
prema vojno-birokratskom aparatu koji je krajišnicima postajao sve nepodnošljiviji. A kao odgovor, 
slijedile optužbe vojnih vlasti, protiv pojedinih osoba koje su “bunile puk". Tako se na meti našao i 
svećenik Marino Hemen iz Virja, pod istom optužbom, iako je njegov “krimen“ bio samo čitanje no- 
vina krajiškim ženama koje su se interesirale o možebitnom povratku njihovih muževa kući." 


Ipak, najviše uzbuđenja je donio dolazak generala Hrabowskog, zapovjednika Slavonske vojne 
krajine i novoimenovanog kraljevskog komesara, od 28. svibnja, sa zadatkom kojim treba osigurati 
priznanje mađarske vlade u Banskoj Hrvatskoj i Vojnoj krajini. Upravo na granici tamo “kod Gradca, 
gdje se na mostu glogovničkom dijeli županija Križevačka od regimente križevačke“ dočekao je 
Hrabowskog Ljudevit Vukotinović “sa dvadeset konjanika" i zabranio mu ulazak u Provincijal, te ga 
obavjestio o dolasku Jelačića na granicu.* Već ranije je poslan major Denkstein u Bjelovar kao kurir 
pred Hrabowskog, da ga izvijesti o Jelačićevoj zabrani, ali on je krenuo dalje.“ Na samom sastanku 
sa Jelačićem na granici (biskupov posjed u Gradcu), dogovoreno je neizazivanje sukoba, ali to 
Hrabowski ni Jelačić nisu poštovali. 


Iz bilježaka u Rusanovom dnevniku vidimo da je Rusan vrlo rano shvatio da će Mađari iskoristiti 
revolucionarna previranja u Beču da ostvari svoje velikomađarske političke ciljeve. Tako pod datu- 


91 Mirko, VALENTIĆ, O nekim problemima Vojne Krajine u XIX vijeku, n. dj., 370. 

92 NDHS, br. 9., 20. I. 1849., 2. 

93 Židovi na tlu Jugoslavije, katalog izložbe, Muzejski prostor Zagreb, Zagreb, 1988., 34. 

94 NDHS, br. 35, 15. IV. 1848. 

95 HDA, Fond Sabor 1848, Plaščanska narodna zahtjevanja, 22. V. 1848. 

96 Ljiljana, DOBROVŠAK, Židovi u hrvatskim zemljama 1848./49., Radovi Zavoda za hrvatsku povijest, 30., 1997., 77.-89. 


Više o Židovima u Hrvatskoj tokom 19. stoljeća u: Mirjana, GROSS, Židovi u Habsburškim zemljama u 19. stoljeću, Gordogan, 
23.-24., Zagreb, 1987., Mirjana, GROSS-Agnaza, SZABO, Prema hrvatskom građanskom društvu, Zagreb, 1992. 


97 NDHS, br 78., 25. VIL. 1848., str 2. Na pozive svojih župnika mnoge satnije Varaždinske krajine, odricale su se svojeg djela 
kukuruza, raži i prosa iz magazina što im je pripadala u korist krajišnika na frontu. Primjer je općina Ferdinandovac u Đurđevačkoj 
pukovniji, koja je to uradila na poziv župnika Ivana Južaka, te zatim Novigradska, Glogovačka te mnoge druge. Pogledati popise 
u NDSE, br 81, 1. VIII. 1848., 2. te br. 100, 14. IX. 1848., 1. 


98 NDHS, br. 70, 6. VIL 1848., 4. 
99 HDA, Križevačka županija, 635/1848. 


27 


mom 13., 14. i 15. ožujaka piše “da se podignu občenika buna u Beču gdjeno magjarski poslanici, lu- 
kavim načinom našu otadžbinu podkopati te naprev sve sile svojih težnjah telom i duhom pod svoju 
vlast podveži nastojahu".'“ Tom prilikom je on napisao i pjesmu koju pod naslovom “Budnica", kao 
upozorenje na nevolje koje stižu. “Ustanimo, noć je pala, Grožnje hrupni, nije šala, da se sruši, konča, 
guši, neprijatelj Slavjanski?.“" Svojim činom paljenja i osude mađarskog proglasa od 10. lipnja pred 
crkvom u Virju (kojim se hrvatski narod poziva na pobunu protiv banske vlasti) i svojim pozivom 
Hrvatima da pristanu uz svoje vodstvo na čelu sa Jelačićem, Rusan je vlastitim primjerom pokazao 
svoje rodoljublje, kada se stavio na čelo virovske čete i sa “dvije stotine ljudi zaposjeo Molvarski pri- 
jelaz preko Drave, spriječivši tako Mađarima prvi ulaz u Hrvatsku?.“" Svojim kasnijim člancima u 
Narodnim novinama, on se često javlja sa Drave gdje opisuje tadašnju vojnu situaciju i raspoloženje 
među vojnicima. Tako on javlja sa radošću o bijegu dubravskog župnika Jelenčića, pristalicu 


mađarona, koji je pobjegao “sa srebrninom svojom pod rukom". '“ 


Inače vojnici Varaždinskog generalata, tj. dvaju pukovnija Križevačke i Đurđevačke ratovali su 
širom Monarhije. Dvije bojne Križevačke pukovnije revolucija je zatekla u Italiji (koje su tamo od 
1847. godine), a kako javljaju Ilirske narodne novine, 7. travnja u Zagreb je došla jedna četa Kri- 
ževačke pukovnije, a slijedeći dan Đurđevačke pukovnije, te su one sutradan nastavile put prema Ita- 
liji."““ U Italiji su kasnije otpremljene i dvije bojne Đurđevačke pukovnije, dok su tri bojne ratovala u 
Mađarskoj. Na talijanskoj frontu bili su stacionirani kod Mantove, a dali su svoj prilog u ponovnom 
zauzimanju Milana 1848. godine. Velike gubitke, prilikom osvajanja Beča u uličnim borbama, imale 
su krajiške postrojbe tokom studenog 1548. godine, a osobito u bici kod Schwechata gdje je Jelačić 
odbio mađarski pokušaj pomoći revolucionarnom Beču. 


POGINULI UMRLI NESTALI — INVALIDI UKUPNO 
U BOLNICI 
1. bojna 3 300 - 23 328 
2. bojna 19 200 19 72 310 
3. bojna 10 90 72 24 196 
4. bojna 5 108 47 37 197 
5. bojna 7 123 7 10 147 
Pogranična jedinica 2 5 7 - 14 
UKUPNO 48 826 152 166 1192 


TABLICA 1. Krajiške žrtve rata sa područja đurđevačke pukovnije 1848-1849, 


100 Nacionalna sveučilišna knjižnica (dalje NSK), R 6837, Rusanova “Sbirka raznih pjesmah, opisah, izrekah i napisah počam 
od godine 1842" 

101 NSK, R 6837., Pjesma broj 19. 

102 Mira, KOLAR DIMITRIJEVIĆ, Nepoznata gospodarska djelatnost virovskog pjesnika i skladatelja Ferde Rusana polovi- 
com 19 stoljeća, n. dj., 275. U svom djelu Kolar-Dimitrijević ne spominje odakle taj datum 10. lipanj i sam čin spaljivanja 
mađarskog proglasa. U Slavenskom Jugu od datuma 6.VII 1848., spominje se taj čin paljenja, ali 25. lipnja 1848, slijedi izvadak 
“do jedan voz napomenutih gore proglasah, upravo na zapovedničtvo Virovske kompanie prispelo, misleći obradovani Tatario, da 
se na pravoga namerio — nu se prevari se u nadi — U nedelju 25. t. m. bit će to maslo magjarskog ministeria javno na Virovskom 
tergu lomačom uništeno". 

103 NDSE, br 123, 7. XI. 1848, 1, O položaju i bijegu mađarona iz Hrvatske tokom revolucije 1848/49., te njihovom položa- 
ju u Hrvatskoj za revolucije 1848/49. (oduzimanje imetka, proganjanje, pozivi za vraćanje) pogledati: Vladimir, KOŠCAK, 
Mađaronska emigracija 1848., HZ, 1950., 39.-124. Košćak u prilogu rada donosi popis 144 aristokrata, mađarona, koji su emigri- 
rali 

104 INN, 8. IV. 1848., 2. 

105 HDA, Generalna komanda Karlovac-Varaždin, kutija 90, br P-39/9. 

Primjera tadašnje ilirske sloge među hrvatskim i srpski narodom je i pismo Stjepana Rudjića, 
“podporučnika Slavne gjurgjevačke Rgmente"'“ u kojemu moli Gaja da mu pošalje, ako može “serb- 
skim slovima“ napisane novine da sazna što se u njegovoj djedovini događa, k dosad slanim “No- 
vinama Ilirskim" jer je od svoje “hrvatske otčevine serbski člien"'“" jako udaljen. Zatim moli Gaja da 
mu pošalje i neki srpski slovnik jer njihov rimokatolički svećenik Košnjak želi vježbati tim slovima. 
U drugom pismu se žali da “vjerni hervatski sinovi“ se ne mogu radovati nijednom narodnom listu 
jer do njih oni ne dolaze.“* Mnogo je pretplatnika za “Srpske narodne poslovice" iz 1849. godine od 
Vuka Karadžića, našao na prostoru generalata, B. Kuretić, službenik u županiji Križevačkoj. Među 
pretplatnicima nalazimo pripadnike obje vjere na prostorima generalata, većinom viših časnika Kri- 
ževačke pukovnije.“ Koliko je Gajeva “ideologija“ oko ilirske složnosti bila tada poznata pokazuje 
i pismo kapetana Đure Jelačića, brata budućeg bana, iz Bjelovara, gdje on kao ađutant generala 
Hauera moli Gaja da prevede i dotjera govor koji je spomenuti general trebao održati prilikom 
ustolićenja novog pakračkog episkopa Kragujevića.'““ Tokom revolucije 1848./1849. Srbi u Hrvat- 
skoj nisu imali svoj posebni nacionalni program, osim Srba u Srijemu, te su gotovo svi participirali 
u hrvatskom narodnom preporodu. Razlozi tomu još nisu posve jasni, ali misli se da niska razina 
nacionalne integracije, mađarski pritisak, određeno izjednačavanje pojma Hrvata — Srba, taj pro- 
gram onemogućio. Jedino se, kao neki vid sudjelovanja, iz Varaždinske krajine javljaju vrlo česte do- 
nacije pomoći Vojvodini Serbskoj.'“ 


Zaključak 


Donošenjem Oktroiranog ustava 4. ožujka 1849. položaj Vojne krajine reguliran je potpuno su- 
protno od narodnog duha i nadanja krajišnika. “Krajiški ustav“ donesen na Hrvatskom saboru 1848. 
u kojem se zahtijeva odvajanje vojne uprave od civilne, da Sabor ima pravo da propisuje zakone za 
krajiški teritorij, te da Vojna krajina i dalje bira svoje zastupnike u Hrvatski sabor, nije uzeta uopće 
u razmatranje, što je izazvalo veliko ogorčenje u Krajini. Članom 75. Oktroiranog ustava određuje se 
zadržavanje sadašnjeg sistema “vojnička krajina obstojeća za obranu celokupnosti deržave uzderžat 
će se svojim vojničkim ustrojenjem'“, samo se jamči olakšica glede posjeda koje su podijeljene naro- 
dima drugih krunovina. Krajina u biti ne mijenja svoj položaj, kakav je imala prije revolucije. Evo 
kako piše jedan glas iz Varaždinske krajine: “Novi ustav nepozna nijedne želje krajiškog naroda... Al 
pozna strašnu nuždu, da krajina kao i prie silnu vojsku daje, da ostane pod vojničkim upravljanjem, 
a naročito pod samovoljom bečkih kancelarijah... Sto će dakle krajina sad? Neima druge, već da slo- 
bodnu braću serbsku i hervatsku uzme zaklinjati velikim bogom, da siromačku krajinu izbave iz 


106 J. HORVAT-I.RAVLIĆ, n. dj., pismo od 19. V. 1849., 415. 

107 Isto, 415. 

108 Isto, 415. 

109 Vuk, KARADŽIĆ, Srpske narodne poslovice, Sabrana djela, knjiga IX, 333. Zanimljivo da broj pretplatnika u žu- 
paniji Križevačkoj iznosio 52, a samom gradu 31, dok je u gradovima u Srbiji npr. Kruševcu bilo 15 ili Kragujevcu 12 pret- 
platnika. To govori o razvijenijem građanskom sloju u Križevcima. Kasnije je Karadžić svim svojim pretplatnicima poslao i 
“Kovčežić za istoriju, jezik i običaje Srba sva tri zakona" 1849 godine. Važno je napomenuti da Karadžić kada štampa svoju 
slijedeću knjigu “Praviteljstvujušći sovjet srpski za vremena Karadjordjijeva'" 1860. godine u Križevačkoj županiji nema više 
nijednog pretplatnika. 

110 J. HORVAT- J. RAVLIĆ, n. dj., pismo od 4. IV. 1840. iz Bjelovara, 224. 

111 Sama činjenica da su gotovo polovica zastupnika u Saboru 1848. bili Srbi, te su svi podržavali program o ujedinjen- 
ju hrvatskih zemalja i austroslavističku orijentaciju hrvatskog pokreta. Sve o Srbima u Hrvatskoj u revoluciji 1848-49., vidi u: 
Slavko, GAVRILOVIĆ, Srbi u Hrvatskoj i Slavoniji u toku narodnog pokreta 1848-1849, Beograd, 1989., Slavenski Jug, br. 
23, 22. IL. 1849. Na poziv pakračkog episkopa Stjepana Kragujevića, postradavćoj braći u Vojvodini serbskoj iz Bjelovara u 
pomoć su pritekli: Mihail Stoisavljević, potpukovnik 2 forinte, Mihail Marković, trgovac 5 forinti, Georg Vučinić, trgovac, 5 
forinti, Nikola Kondumilo, kapetan u penziji, 30 krajcara, Georg Vugrinović, remenar, 30 krajcara, Ivan Dobrić, krojač, 30 
krajcara, itd. 


29 


tudjeg jarma. Druge velju, neima; već da ako hoćemo, da nas vežu rukuh naopako ili da se prie krvi 
napijemo, pa onda da begano u Tursku. Prionite dakle, gospodjo poslanici... prionite za ime božje 
svom silom, da krajina ne ostane tudja robinjica"."“ Govori se da su svi napredovali, a jedini krajiš- 
nici zadržali status gou, kao žrtve. Krajišnici u Varaždinskoj krajini su bili nezadovoljni, ali slično je 
bilo i u ostalim dijelovima Krajine. Oktroirani ustav je uništio sve narodne želje. Ferdo Rusan rađe 
šuti, jer se boji prijekog suda, ali kasnije piše o nekdašnjim ilircima, “a gledaj ih sad, uzmiču od Olim- 
pa narodnog, kao da su tamo zabludili".'? U cijeloj Monarhiji je uveden centralizam, koji je svugdje 
sa nezadovoljstvom primljen. Krajina je ostala “živa tamnica" u kojoj su njeni žitelji izvor one vojnič- 
ke snage koja je određena da čuva cjelovitost Monarhije i njenu unutarnju sigurnost. Za Varaždinsku 
krajinu je posebno važna “Krajiška osnova“ koju je ban Jelačić, sastavio sa skupinom krajiških čas- 
nika u Beču, poslije poraza revolucije u Mađarskoj (Vilagos 13. kolovoz. 1849.), u kojoj je poslije 
toliko zahtjeva Hrvatskog sabora, opet ponovljeno da se teritorij Varaždinskog generalata i žumbera- 
čka enklava pripoje civilnoj Hrvatskoj i da se svi vojni komuniteti stave pod upravu zemaljske vlade 
Civilne Hrvatske. Donesena je onda kada su bilo kakva austroslavistička rješenja u dubokoj pozadi- 
ni, poražena, a hrvatski pokret “poistovjećen u Beču sa separatizmom Mađara i Talijana"."'* Takva 
“Krajiška osnova" nije dobila podršku Ministarskog vijeća te time ni kraljevu sankciju. Novi “Te- 
meljni zakon za Vojnu krajinu“ donesen 1850. godine nije usvojio nijedan prijedlog hrvatskih pred- 
stavnika, te je tako Vojna krajina uređena na osnovu članka 75. Oktroiranog ustava. Poslije revolu- 
cije Vojna krajina, postaje anakronizam. Svojim vezivanjem posjedovanja zemljišta uz vršenje vojne 
službe, ostavlja elemente feudalizma, dok je on u drugim dijelovima Monarhije ukinut. Takvo održa- 
nje vojnog sistema, u novim vremenima donosi Monarhiji kao cjelini više štete, nego koristi. Revo- 
lucija 1848./1649. nije omogućila ostvarenje želja njenih stanovnika, pa će krajiško pitanje i dalje 
dominirati hrvatskom politikom u narednom razdoblju. 


112 NDHS, 7. TV. 1849. 
113 Slavenski Jug, 24. VIII. 1849. 
114 Mirko VALENTIĆ, Vojna Krajina u događanjima 1848.-1849., Zbornik Hrvatska 1848.-1849., Zagreb, 2001., 114. 


30 


“Žahtjevanja naroda“ Občine belovarske pisane 
31. svibnja 1848. godine 


redinom 18. stoljeća habsburški dvor je odlučio temeljito reorganizirati Vojnu krajinu jer je 

potreba za tkz. “malim ratom" za što su krajišnici bili specijalizirani, izgubila svoju svrhu 

prestankom neposredne osmanlijske opasnosti. Značajniji reorganizacijski zahvat učinjen je 
u Varaždinskoj krajini 17749. godine, kojim je ona podijeljena na dvije pukovnije: Đurđevačku i Kri- 
ževačku. U Bjelovaru je bilo sjedište obiju pukovnija. U njemu su podignute zgrade za vojne potrebe: 
vojarne, kuće za časnike, brojna skladišta i druga spremišta. U jugozapadnom dijelu grada bilo je 
smješteno zapovjedništvo Križevačke pukovnije, a na suprotnoj strani zapovjedništvo Đurđevačke 
pukovnije, te je naselje bilo formalno podijeljeno. Uskoro se stvaraju prve bjelovarske ulice i po- 
sađeni su prvi drvoredi. Svaka pukovnija se dijeli dalje u 12 satnija, svaka veličine jedne manje op- 
ćine. U svakoj satniji se nalazi jedan kapetan s 10 nižih časnika, upravno zapovjedni ured te skladišta 
municije. Socijalnu strukturu takvih tipova naselja (satnija) trebalo bi pojedinačno istraživati, ali u 
nas o tom “tipu krajiških naselja nema još sličnih analitičkih studija.""* Tom prenamjenom, uloga 
dotadašnjih krajiških gradova, kao vojnih uporišta protiv stalno prijeteće osmanlijske opasnosti, bit 
će zamijenjena ulogom vojnih komuniteta. Vojni komuniteti (Militir-Communititen) krajine činili su 
poseban upravno-pravni status u okvirima Monarhije, koji je sa posebno organiziranim magistratom, 
te dodjeljenim povlasticama činio najbolji primjer kameralističkih nastojanja u pravcu gospodarskog 
snaženja Vojne Krajine i pretvaranja vojnih komuniteta u pokretače tržišnog gospodarstva.“ Koliko 
god grad “Karlovac označuje početak starog vojnokrajiškog sustava, toliko Bjelovar označuje poče- 
tak nove, modernizirane Krajine." Jedan od vodećih kameralista na bečkom dvoru H.von Justi 
ovako je tumačio zadatak gradova: “Krajna svrha gradova je naročito obrt (...). Gradovi naročito 
služe zato da tim bolje očuvaju i unaprijede cirkulaciju novca u cijeloj zemlji.""* Vojni komunitet je 
direktno spadao pod generalkomandu, koja je imenovala svog brigadira kao stalnog povjerenika. On 
je nadzirao magistrat, što su ga činili gradonačelnik, četiri savjetnika i jedan kancelist koji je vodio 
zapisnik. Gradonačelnika je imenovala vojna vlast, a propisi su određivali da on mora biti časnik. 
Tako su većinu gradonačelnika sačinjavali penzionirani kapetani, no ipak s vremenom na tom mjes- 
tu bilo je i građana. Iako je zadatak vojne uprave bio da pospješuje gospodarski razvitak komuniteta, 
mnoge njihove mjere su djelovale kontraproduktivno, te svojim propisima nisu ostavljali mnogo 
prostora za gospodarsku dinamiku. Ipak Gradska uprava je bila samo produžena ruka vojnih vlasti, 


koje su “samo gušile slobodniji razvoj".'? 


115 Mirko, VALENTIĆ, Stara Slavonska vojna krajina, Zbornik Mire Kolar Dimitrijević, Zagreb, 2003., 545. Može se vidjeti 
jedino detaljno istražena “babogredska satnija", u sklopu brodske pukovnije, čija građa je kompletno očuvana. Krunoslav, TKA- 
LEC, Babogredska kompanija u sastavu brodske graničarske regimente, Županja, 1970. Mirela, SLUKAN ATLIĆ, Povjesni atlas 
gradova — Bjelovar, 1. svezak, Bjelovar — Zagreb, 2003., 29. 

XXXVI, Zagreb, 1992., 185-194. 


31 


Iako je planiran kao tvrđava s gradskim vratima i bedemima, izgradnja Bjelovara, početkom 
1756. godine, relizirana je kao otvoreni grad u skladu sa promjenom novonastalih političkih okolnos- 
ti. To je zabrinulo Baltazara Adama Krčelića, zagrebačkog pisca i kroničara, koji u je u svojim 
Annuama zabilježio da takav Bjelovar “neće pružati nimalo sigurnosti, jer se sve gradi od drva, pa će 
prema tome jednom otvoriti put neprijatelju na uništenje ove naše domovine (...) Da li višnji bogovi 
da ispadne drugačije!“ Ipak vrlo brzo, na inicijativu Philippa L. Baruna von Becka, komandanta 
ujedinjene Varaždinsko-karlovačke generalkomande, oko godine 1771. Bjelovar postaje vojni komu- 
nitet sa svim pravima koja mu pri tome pripadaju.“ 


Zahtijevanja naroda vojne općine Bjelovar su samo jedan mali dio općeg pokreta “zahtjevanja" 
koji je zahvatio Hrvatsko-slavensku Vojnu krajinu u proljeće 1848. godine. Peticijski pokret najve- 
ćim je dijelom nastao nakon što je novi hrvatski ban Josip Jelačić tražio i poticao krajišnike da izne- 
su svoje mišljenje i stavove o potrebnim promjenama u vojnokrajiškom sustavu, a uoči sazivanja 
prvog modernog sabora Trojedne kraljevine. U travnju i svibnju 1848. više je pojedinih sela, preko 
općina i komuniteta, do kompanija i regimenti iz Hrvatske i Slavonske vojne krajine održalo skup- 
štine i objavilo svoje zahtjeve. Kao što se vidi u Bjelovarskim zahtijevanjima, prevladavaju ekonom- 
sko-socijalni problemi te vojne općine, te se politički, odnose samo na zahtjev da civilnu vlast obna- 
šaju domaći ljudi, koje sam narod izabere, te uvođenje narodnog jezika u škole. Zahtjev pod člankom 
2. ne znači traženje razvojačenja Krajine već samo djelomično sjedinjenje zajedničke civilne uprave 
Banske Hrvatske i Krajine, te određenu liberalizaciju uprave. Krajišnik teži za “humanizacijom i 
demokratizacijom toga birokratsko-vojničkog sistema.“ 


Daljni zahtjevi traže poreznu samostalnost i slobodnu eksploataciju okolnih šuma, brzo ukidan- 
je kućnog poreza, slobodno raspolaganje okolnim zemljama, te se tuže na “kvartir“, pružanje stana 
časniku, za koji kažu da im pada na teret. Zatim traže podjelu troškova za uzdržavanje učitelja i uki- 
danje maltarine. Mole popravljanje poštanskih putova koji postaju neprohodni, te točniji razmještaj 
graničnih humaka između satnija, jer dosada to nije točno određeno. Traži se smanjenje cijene soli i 
slobodna nabava. U točki 21. traži se ukidanje vjerskih škola. Zatim da se regulira prodaja drva, te da 
dio dohotka od održanih sajmova pripadne komunitetu. Općinske kase trebaju biti u njezinom pot- 
punom vlasništvu, a ona sredstva u točki 12. koja su od nje otuđena, da joj se vrate. Da se zabrani 
trgovina krajišnicima, tj. da se ta zabrana poštuje. Koliko je poštanska služba bila u službi vojnih vla- 
sti, na koju se u točki 27. žale bjelovarski građani, pokazuje i namjerno opstruiranje “Narodnih novi- 
na", tj. njihovo neizdavanje njihovim pretplatnicima, kako se u članku žali kapetan Franjo Drobčec, 
iz Velikog Trojstva.“ Da se objasni točka 18. u kojoj se zabranjuje naseljavanje Židova u bjelo- 
varskoj općini, a u točki 30. i njihov odlazak, treba istaknuti da se razlozi prvenstveno kriju u bojazni 
malih trgovaca u komunitetu, da im Židovi predstavljaju neželjenu konkurenciju. Tako u Varaždinu 
trgovci uspijevaju isposlovati izgon 26 židovskih trgovaca, "dok se u Osijeku traži da se “Čifutima 
dućani zatvore." Svakako da ti ekonomski razlozi nisu jedini (Židovi se u nekim sredinama javlja- 
ju kao pristalice mađarona i revolucije, nepoznavanje hrvatskog jezika), ali može se konstatirati da 
su pretežiti. Važno je spomenuti da neka “ zahtijevanja? iz Vojne krajine traže isključivo ravno- 
pravnost bez “razlike na vjeru", takođe da pojave nasilja prema Židovima novine i državne in- 
stitucije žestoko osuđuju.“ Narodna zahtijevanja takođe svjedoče da je ravnopravnost između 
katoličke i pravoslavne vjere bila neupitno prihvaćena. Točke 21. i 22. traže njihovo ravnopravno 


120 Baltazar, Adam KRČELIĆ, Annuae ili Historija 1748-1767., Zagreb, 1952., 171. 

125 Novine dalmatinsko-hervatske-slavonske, br. 35., 15. IV. 1848., 3. 

126 Hrvatski državni arhiv (dalje: HDA), Fond Sabor 1848, Plaščanska narodna zahtjevanja, 22. V. 1848. 

127 Ljiljana, DOBROVŠAK, Židovi u hrvatskim zemljama 1848/49, Radovi ZHP, 30., 1997., 77.-89. Mirjana, GROSS — 
Agnaza, SZABO, Prema hrvatskom građanskom društvu, Zagreb, 1992. 

financiranje, tj. željela se što jeftinija crkva, tako da se njeni troškovi prebace na proračunski teret. 
Prema Naredbi o provođenju izbora za Hrvatski sabor, svaka krajiška pukovnija je trebala izabrati po 
4 zastupnika u Sabor — odnosno Vojna krajina 44 zastupnika. Sva štabska mjesta, te veće općine 
koje imaju manje od 3.000 stanovnika po jednog zastupnika, a koje imaju između 3.000 i 5.000 sta- 
novnika 2 zastupnika. Ukoliko imaju više od između 5.000 i 8.000 žitelja biraju 3 zastupnika, a sve 
veće općine još jednog zastupnika. U Hrvatskom saboru, iz vojne općine Bjelovar su izabrani: Ivan 
Arnold, Dimitrije Knežević. pukovnik Josip Hall, natporučnik Maksimilijan Mašić, poručnik Ivan 
Gregurić te vježbenik Vincence Mirković predstavljaju Križevačku pukovniju, a Luka Lepir, Jakob 
Žigić, Ivo Pajtak i Vid Žunc su iz Đurđevačke pukovnije. 


22129 


U tekstu koji slijedi prezentiraju se “Želje obćine belovarske 
put u ovom radu: 


u cijelosti i one se objavljuju prvi 


“koje prigodom sastanka svoga dana 13. travnja 1846 u suglasju sviuh sućianah jednodušno kao 
obća volja izražene, sastavljene i smirenom molbom, upravljenom na nj. veličanstvo cara i kralja Fer- 
dinanda, po preuzvišenom g. banu na saboru trojednih kraljevinah Harvatske, Dalmacie i Slavonie za 
milostivo potvardjenje podnesene biahu, kao što ovde sledi 


Rečena obćina podvezuje. 


Nj. veličanstvu svojemu premilostivom caru i kralju neporušivu vernost i privdrženost polag svoje 
gradjanske prisege na samo rćčju, već i činom, da istom karvjom i životom svako doba, kad od po- 
trebe bude, očito pokazati. Zatim pak satireno moli: 


1. Za utćlovljenje pod štitom slobodnog ustava trojedne kraljevine sa ostalom svojom bratjom, i 
pored toga jednako uživanje s njom sviuh pravah i preimućtvah. 

2. Za slobodnu od svakog dosadnjeg vojničkog upliva nezavisno, budući ona želi u svih juridičk- 
ih i političkih poslovih i odnošenjih jedino preuzvišenom kraljevinah onih banu kao vdrhovnoj vlasti 
podstajati, i svoje svako godišnje račune njemu na pregledavanje podnašati. 

3. Za slobodno pravo izabiranja svojih poglavarah i starešinah iz medju svojih stalnih, za njezin 
rod i domovinu gorljivih, sposobnih stanovnikah. 

4, Želimo mi, da naša već od mnogo letah obstojeća gradjanska četa ostane, i na koliko moguće 
umnotena bude. 

5. Za ukinutje svake naturalne rabote s rukom i marvom kao takodjer i nju neidućih predpregah 
za kakovegod privatne putnike. 

6. Da bi se sve u blizini njezinoj nalazeće se, vojničkom strankom za uživanje podeljene, takoz- 
vane Charge — bašće njoj na uživanje ustupile, i kao njezino dobro tim blagonaklonio pripoznale, 
pošto njoj na maleno povaršje i obnako stišnjenoj, potrebitog za kuće i bašće prostora manjka. 

7. Budući da ovdašnje vojničke stranke znameniti broj marve imadu, koja se ionako na malenom 
obćine spašniku, bez da bi one zanju paševinu platjale, pase tako moli obćina da bi se i njezina marva 
takodjer bez platje u susedne krajišničke bližnje šume na pašu puštala. 

8. U sudbenom postupanju za javnost pred sudom i odgovornost sudacah. 

9. Ćinovnici neka samo sinovi ove domovine budu. 

10. Neograničeno pravo predlaganja prošnjah i tegobah. 

11. Da bi ove obćine, za sada stranom u obligacijah, a stranom u gotovom novca sastojeća doho- 
dakah glavnica od 50,000 forintih u srebru pravo dobro obćine postala, i kao takovu se po samoj 


128 Saborske novine, br.3, 8. VI. 1848., 10., “ Imenik zastupnika naroda hrvatsko-slavonskog" — tu su navedeni svi zastup- 
nici izabrani na Hrvatski sabor 1848. godine. 

129 HDA, Fond Hrvatski Sabor 1848., II-6/2. (mikrofilm). Tekst Želja občine belovarske je doslovce prenesen kao u orginalu, 
bez ikakvih preinaka. Zbog slabog mikrofilma moguće da se je potkrala koja greška u prijevodu, dok su neke riječi bile neprepoz- 
natljive, te je stavljen uskličnik (2). 

obćini nezavisno od kud drugud upravljala, koje dozvoljenje obćina tim pouzdanie izgleda, pošto 
ona, već kao u sebi malena, i onako visokom aeraru stanoviti porezni Pauschale — iznesak od 3.000 
forintu u srebru od svako godišnje poreze platja. Nu ujedno ona moli, da se ova poreza više povisi- 
la nebi, da pače po primeru obštih dohodkah umalila, i da ona odsele glede na svoje domaće troškove 
i potrebe, kako i na svoje novčane sile i dohodakah izvore sama sebi svakogodišnju porezu u obćoj 
skupštini unapred razsudivala i odlučila. 


12. Da bi se oporučna glavnica lekarnika Bluchweiss od 2.000 forinti u srebru, koja je sa 21/2 
od stotine izvan domovine na kamate izložena, dignula i domovini ovoj na prepisane kamate položi- 
la. 


13. Da bi ovdašnji skrbski obćinsko škole učitelj svoju platja iz dohodakah glavnice jednako kao 
i ostali serarijalni učitelji dobivao i ostale snjima koristi uživao. 


14. Da nam se takodjer i u obližnji šumah za kakvog/goder imena domaća potreboća nuždno 
sečenje darvah, koje mi i parve imeli jesmo, u bližnjim šumama i hodnom mestu besplatno dopasti. 


15. Da bi se dosadašnjih 10 mesečnih i 2 godišnj sajma i nadalje na korist obćine obdržavala i 
njihovi dohodci u općinsku peneznicu uticala. 


16. Da bi se od nekoliko samo godina uvedena kućna poreza sasvim ukinula. 


17. Uvedenje narodnog jezika u sve učione i javne poslove domovine, naše u najprostranijem 
smislu moli se. 


18. Naseljenje i kućevanje Židovom u obštini ovoj i nadalje se nedopušta, da pače moli se, da 
njima po celoj granici kakvog god imena mitnice i arende uzimanje zabranjeno bude. 


19. Iz obzira zdravlja obćinskog nameravamo mi jednog phyicusa, koji će Doctor Medicine biti, 
kod nas nastaviti, koi je sve znanosti ispita na sveučilištu položio. 


20. Da sve sudbene i inventarne taxe prestanu i da sudci, kojima godišnja plaća opredelita jest, 
s takovom zadovoljni, svako k njihovom krugu spadajuće poslovanje badav učinili buda morali. 


21. Sveštenici obojeg verozakona da svoju točnu i sigurnu platju dobiju, a škole da prestanu. 

22. Pevač pravoslavne iztočne carkve neka iz fonda dohodakah (Proventen-Fond) primerenu 
plaća prima. 

23. Da se cehi zanatlijah, kakovih mi pod u smisla po blažene uspomene Marii Theresii obćini 
ovoj podeljenih poveljah imademo i da se dalje uzdarže. 


24. Budući mi u vreme Contractiah i prolaza (Durchmarsch) vojnikah, ovim svu uslugu po grad- 
janskoj dužnosti učiniti pripravni jesmo, molimo da bi se od bremena, po kojem mi oficirom, koji 
ovamo svaki tjedan iz obadve slavna regimenta na inspectia dolaze, kvartir davat moramo, što je kod 
nas od kratkog vremena uvedeno, oslobodjeni bili . 


25. Iz obzira onog, da belovarske normalne škole u mnogovećem broju graničarska, negoli 
obćine ove deca pohadjaju, medjutim, ipak obe regimente samoškolsko stanje popravljaju i učiteljem 
samo čest potrebnih za kurenje darveh i to samo posle plaćene taxe davaju, obćina pako u službi 
nahodećim se učiteljem 744 for, a onima u miru 488 for. dakle ukupno 1232 for. srebra iz fonda svo- 
jih dohodaka svake godine plaća, i još preko toga 22 hvata darvarine daje, moli ta ista obćina, da bi 
se svi tereti predrečene škole, kao što je to i parvo bilo, te ova obćina na uzdržavanje učiteljah 
godišnjih samo 300 for. srebra križevačkom regimentu plaćala, na tri jednake česti med njom 
gjurgjevačkim i križevačkim regimentom razdelili, tim bolje jer ovo krivično razmjerje samo 
nemarnosti nekojih obćine činovnikah pripisati se ima. 


26. Da unapred ošastno (Caducitas) bude obštine dobro, te da se tako nazvani ošastni novci 
(Caducitats-Gelder) višijemu mestu ne davaju, nego da budu obštine dobro. 

27. Okolnost ona, da naše općenje poštarsko je varlo slabo, i mi kroz to, i zločeste putove jako 
patimo, molimo da u toj struci sve što je moguće odobri se, ili bar da prometanje (Concurrenz) kroz 
Daruvar, Pakrac, Novu Gradišku, Brod, Djakovar i Osek bolje oživi, želimo, da bi ovud po jedamput 

svaki tjedan tako rečini Eilwagen polazio, to jest za promicanje novacah i ostalih targovačkih stvari 
jako nuždno. 


28. Budući humke, koje medje obštine naše naznačavaju, varlo su pomešane, od kud proizilazi, 
da jedna stran kućah sokaka veliko sredičkog na Belovar , a druga na križevački regiment spada, da 
paše med trojstvanskom gjurgjevačkog, i gudovačkom, križevačkog regimenta compagniami zbog tih 
hunkah, jerbo su u najvećem neredu, mnoge raspre bivaju, moli se, za to razpačati jedna smešana 
Commissia, koja bi opunomoćena bila humke na novo tako pometati, kako bi takodjer štetni upliv 
tako nazvanih Landmeisterah za obćinu ovu prestao. 


29. Na zemljište ove obćine nahodi se nekad od križevačkog regimenta sazidani, nu kasnije jed- 
nom ovdašnjem gradjanu prodani štibrani mlin, dohodke ipak još dan danas gudovačka compagnia, 
a kroz iz nadležni regiment naprave bere, molimo dakle, da taj mlin obćini i od njega tekući porez 
našoj peneznici pripadne. 

30. Polag predrečenog mlina nalazi se i jedno stanje, koje nekad na promicanje svilarstva sazi- 
dano, ovo stanje je proti obstojećim zakonom nekoga bečkom Zidova i tergovcu Hofmann - Sohn 
prodato, zato nek se Zidov naputi stanje ovo kojemu karšljanu prodati ili pako s našeg zemlja pren- 
osti. 

31. Ukinutje svi u daržavi opstojećih mitnićah, a osobito med ugarskim i nemačkim daržavami 
opstojećeg i za tergovinu opasnog Zollamta, koji je najpoglavitija prepona naše slabe obartnosti, te 
tako uzrok skupoće. 

32. Molimo mi cenu soli ako ne jevtinije, a ono bar na toliko sniziti, da mi našu sol nebi skuplje, 
ne želi otomanski podložnici, koji se u toj struci usrećivaju, plaćati morali, tim više jer i domaći zakoni 
1790 cenu soli izvan sabora izvisiti zabranjuju. 

33. Da bi se limitacija koja se dosad od drugih mestah utemeljila od sada u sredi poglavarstva 
našeg zaključivala. 

34. Da se krajnicima hausirati i pogranici robom svakojakom targovati, koje im je već od više 
godinah od slavne general-commande zabranito, sasvim oštro i istinito zabrani. 


U sednici obćine belovarske daržanoj 31. svibnja 1848." 


Faksimil teksta “Želje obćine belovarske" iz 31. svibnja 1848. godine snimljene sa mikrofilma u Hrvatskom 
državnom arhivu (HDA) u fondu Hrvatski Sabor 1848. godine 


130 Dokumenat su potpisali: G. Rušičić, Josip Mihelić, Ignat Wimmer, G.Valentović, Franjo Kušević, Gjuro Polser, Gjuro 
Vugrinović, Lavoslav Pauličić, Vasilije Bellić, Franjo Fauler, Dragutin Meier, Jefto Popović, u prisustvu potpukovnika Stojisavlje- 
vića 

Korespondencija Josip Juraj Strossmayer — Petar 
Preradović (1867. — 1872.)* 


orespondencija između Petra Preradovića“ i đakovačko-srijemskog i bosanskog biskupa Josi- 
pa Jurja Strossmayera'* u razdoblju od 1867. do 1872. godine, između ostalog, pridonosi bo- 
ljem poznavanju “hrvatskog pitanja" krajem 60-ih i početkom 70-ih godina 19. stoljeća u 
\j. Posebno se to odnosi na prilike tijekom pregovora između predstavnika hrvatske Na- 


Austro-Ug 


* Ovaj rad je dio znanstvenog projekta “Povijest grada Bjelovara — od njegovih početaka do kraja Domovinskog rata" koji 
podupiru Zavod za znanstvenoistraživački i umjetnički rad Hrvatske akademije znanosti i umjetnosti (HAZU) u Bjelovaru i Grad 
Bjelovar 


131 Petar Preradović (Grabrovnica kraj Pitomače, 19. ožujka 1818. — Fahrafeld kraj Beča, 18. kolovoza 1872.), hrvatski pjes- 
nik i austrijski general. Djetinjstvo i školske dane proveo je u selu Grabrovica u đurđevačkoj krajiškoj pukovniji, a zatim u Grubiš- 
nom Polju i Đurđevcu, gdje mu je bio otac službovao kao vojni dočasnik. Nakon očeve smrti brigu o Petrovu školovanju preuzima 
vojna uprava te on pohađa vojnu akademiju u Bjelovaru, a zatim u Bečkom Novom Mjestu, gdje je počeo pisati njemačke stihove 
s izrazitim obilježjima romantizma i dobio poticaje za rad na narodnom osvješćivanju. Svršivši škole, počeo je službovati kao po- 
ručnik u Milanu, odakle je premješten u Zadar, a zatim odatle po mnogim garnizonima Habsburške Monarhije (Pešta, Cremona, 
Glina, Verona, Temišvar, Kovin, Arad, Beč.) Susret s Ivanom Kukuljevićem Sakcinskim znatno je utjecao na “povratak" materin- 
skom jeziku i pobudio zanimanje za hrvatsku kulturu te političku i gospodarsku situaciju, tako da je u pojedinim trenucima bio i 
kandidat za hrvatskog bana. Gotovo čitav život proveo je izvan domovine, a književnošću se bavio koliko mu je dopuštala časnič- 
ka služba (generalski čin). Svoj entuzijazam posvetio je ilirizmu, u čijoj je “drugoj fazi", uza Stanka Vraza i Ivana Mažuranića, po- 
stao najutjecajniji pjesnik. Pjesmama izražava brigu za hrvatski jezik, privrženost slavenskoj koncepciji i iskreno domoljublje. Po- 
kopan je u Beču, a 1879. godine posmrtni ostaci preneseni su na arkade Mirogoja. Vidi više u: Stanko Vraz, Petar Preradović, Pet 
stoljeća hrvatske književnosti, Zora, Matica Hrvatska, knjiga 30, Zagreb, 1965. 179.; Izabrane pjesme Petra Preradovića, Zagreb, 
1890., Matica Hrvatska, predgovor Milivoja Šrepela, I.- LXXVIII.; Ivan TRNSKI, Petar Preradović, Vijenac, IV/1872., broj 33., 2. 

132 Josip Juraj Strossmayer (4. veljače 1815., Osijek — 8. svibnja 1905. Đakovo), hrvatski biskup i političar, jedna od najut- 
jecajnijih hrvatskih ličnosti druge polovice XIX. stoljeća, porijeklom iz kroatizirane njemačke obitelji iz Osijeka. Nakon što je 
pohađao gimnaziju u rodnom Osijeku Strossmayer je studirao teologiju u katoličkom sjemeništu u Đakovu. Potom je pohađao 
visoko sjemenište u Budimpešti, gdje je postao doktor filozofije s 20 godina. Godine 1838. bio je običan svećenik i dvije godine 
boravi u Petrovaradinu kao vikar. Dvije godine kasnije (1840.) odlazi u Augustineum u Beč i 1842. godine postaje doktor teologi- 
je i profesor kanonskog prava na bečkom Sveučilištu, a 1847. određen je za dvorskog kapelana i direktora Augustineuma u Beču. 
Đakovačko-srijemskim biskupom imenovan je 1849. godine, na prijedlog bana Josipa Jelačića. Istupao je kao pristalica kulturnog 
i političkog zbliženja slavenskih naroda. Od 1860. godine pa idućih 13 godina vođa je Narodne stranke (1860.-1873.). U doba ak- 
tivnog bavljenja politikom smatrao je kako Austrija mora postati federativna država u kojoj će svi narodi biti ravnopravni. U prvo 
vrijeme težio je ujedinjenju južnih Slavena u okviru federativne Austrije pod vlašću Habsburgovaca, dok je kasnije u njega prevla- 
davala južnoslavenska ideja, čiji je ideolog postao zajedno s Franjom Račkim, nikada ne zanemarujući u njoj hrvatsku komponen- 
tu. U Pojačanom carevinskom vijeću u Beču zalagao se 1860. godine za federaciju te zahtijevao ujedinjenje Dalmacije s Hrvatskom 
kao i uvođenje hrvatskog jezika u administraciju i škole. Godine 1861. u Hrvatskom saboru održao je čuveni govor o odnosu 
Hrvatske prema Ugarskoj, u kojem se zalagao za federalni savez s narodima Habsburške Monarhije. Na crkvenom polju smatrao 
je za najvažniji zadatak svog biskupskog zvanja propagiranje vjerskog jedinstva među Slavenima. Nastojao je spasiti privilegije 
slavenskog bogoslužja kao most jedinstva među slavenskim narodima. Njegovim posredovanjem došlo je do konkordata između 
Vatikana i Crne Gore 1886. godine, a radio je na tome da i Rusija sklopi konkordat s Vatikanom. Godine 1868. poklanja svoju pri- 
vatnu zbirku slika Jugoslavenskoj akademiji znanosti i umjetnosti. Na Prvom vatikanskom koncilu (1869.-1870.) u Rimu bio je 
jedan od najzapaženijih protivnika neograničene papinske vlasti i tom se prilikom istaknuo kao vičan govornik održavši čuveni tro- 
satni govor protiv dogme o papinskoj nepogrešivosti, nakon kojeg je s manjom skupinom biskupa napustio Rim. Pri zaključenju 
Hrvatsko-ugarske nagodbe borio se protiv ukidanja hrvatske autonomije posebno po pitanjima proračuna i financija. Nakon propa- 
sti pokušaja proširenja hrvatske autonomije povukao se iz aktivnog političkog života i iz vodstva Narodne stranke, reviziju Nagodbe 
nije odobrio. Stao je na stranu državno-pravne oporbe M. Makanaca, a kasnije uz Nezavisnu narodnu stranku. Za vrijeme njegova 
biskupovanja sazidana je katedrala u Đakovu, koju je Strossmayer posvetio “slavi Božjoj, jedinstvu crkava, slogi i ljubavi naroda 
svog“. Imao je značajnu ulogu u osnivanju JAZU (Jugoslavenske akademije znanosti i umjetnosti) 1867. u Zagrebu. Također je ig- 
rao veliku ulogu u osnivanju zagrebačkog Sveučilišta 1874. godine. Pomagao je osnivanje tiskare na Cetinju, a zatim i Matice srp- 
ske te Matice slovenske. Djeluje u duhu sjedinjenja katoličke i pravoslavne crkve, inicirao je kult slavenskog bogoslužja Ćirila i 
Metoda i tiska glagoljske misale, pozdravlja proslavu devedesetogodišnjice kijevskog pokrštenja Rusa pod svetim vladarem Vla- 
dimirom. Obimnim priljevom iz dijeceza i posjeda Đakovačke biskupije služio se prvenstveno kako bi utemeljio škole, sjemeništa 
i akademiju znanosti, likovnu galeriju i ornamentalnu katedralu u Đakovu (1866.-1882.), u kojoj je i pokopan. Preminuo je 1905. 
godine u Đakovu u 90. godini života. Vidi više u: Vladimir KOŠĆAK, Josip Juraj Strossmayer - političar i mecena, Osijek, 
Izdavački centar Otvorenog sveučilišta Osijek, 1990.; William Brooks TOMLJANOVICH, Biskup Josip Juraj Strossmayer - 
Nacionalizam i moderni katolicizam u Hrvatskoj, Dom i svijet, Zagreb, 2001.; Vera CILIGA, Slom politike Narodne stranke 1865.- 
1880., Zagreb, Matica Hrvatska, 1970.; Mirjana GROSS, “Ideja jugoslavenstva" Franje Račkog u razdoblju njegove formulacije, 
Historijski zbornik, 1976.-1977., 331-345.; Zeljko KARAULA, Bjelovarska afera 1888 — pozadina (jugo)slavenske ideje i ujedi- 
njenja crkava, Povijest u nastavi, 9, 2007., 15-25.; Ivo, SIVRIĆ, Bishop J. G. Strossmayer: new light on Vatican I, Franciscan 
Herald Press, Rome-Chicago, 1975.; Međunarodni znanstveni skup Josip Juraj Strossmayer, Zagreb, 19. svibnja 2005. — Đakovo, 

rodne stranke s ugarskim ministrom predsjednikom grofom Melchiorom Lonyayem'* oko revizije Hr- 
vatsko-ugarske nagodbe koja je sklopljena 1868. godine, a u kojima je Preradović bio svojevrsni posred- 
nik između Lonyaya i Strossmayera. O svojim razgovorima s Lonyayem od 10. studenog 1871. do 31. 
ožujka 1872. Preradović je obavještavao Strossmayera šaljući mu prijepise svojih pisama Lonyayu.'* 
Osim političke dimenzije, pisma koja su upućivali jedan drugom kroz to razdoblje svjedoče i o njihovu 
veliku prijateljstvu te privrženosti i međusobnu uvažavanju. U njima nalazimo, osim unutarnjih zapažan- 
ja1 Strossmayerova zapažanja o svjetskim događajima i njihovu utjecaju i na “hrvatsko pitanje" u Austro- 
Ugarskoj, kao što je katastrofalan poraz Francuza od Prusa kod Sedana 1870. godine, koji je uvjerio 
Strossmayera da još jedino Rusija može zaustaviti Nijemce da postanu “isključivi gospodari Europe". '? 
Stvaranje Njemačkog Carstva pod Bismarckom smatrao je najvećim problemom Europe. Prema Stros- 
smayeru, samo odlučne promjene u europskom poretku omogućuju i otvaraju manjim narodima moguć- 
nosti za političko djelovanje. Ipak, pisma svjedoče i o Strossmayerovoj opreznosti za vrijeme vladavine 
bana Levina Raucha i njegovoj pasivnosti, kada je u Hrvatskoj vladala opća atmosfera straha, na koju ni 
Strossmayer nije bio imun. Izbjegavao je tada javne napise o politici te je i Preradoviću savjetovao da ni 
u kojem slučaju ne bi bilo dobro objaviti pjesmu što ju je Preradović spjevao njemu u čast. Pod takvim 
pritiskom administracije bana Raucha Strossmayer je čak počeo uništavati i neka svoja pisma jer, kako 
je pisao Preradoviću, “nije probitano da prijatelje svoje i one kojima dobro želim coresapondencijom 
svojom compromitiram"*, a bojao se da mu pisma neovlašteno otvaraju te je Preradoviću kasnije sa- 
vjetovao da mu piše iz Beča, jer se pisma iz "Beča ne kontroliraju tolki koliko pisma iz Zagreba".'" 


I. O tijeku pregovora J. J. Strossmayera i predstavnika Narodne stranke s ugarskim 
ministrom M. Lonyayem i Preradovićevo posredništvo 


Stvari su se znatno promijenile kada su u Hrvatskoj i Slavoniji u svibnju 1671. godine održani 
izbori na kojima je Narodna stranka trijumfirala jer je izborila 51 zastupnika, dok su unionisti stekli 
tek 13 zastupnika te postali saborska manjina. Pobjeda narodnjaka pokazala je ugarskoj vladi da iza 
te pobjede stoje one snage koje nikada nisu prihvatile nametnutu nagodbu iz 1868. godine. U isto vri- 
jeme u austrijskoj polovici monarhije, pod Hohenwartovom vladom, koja je bila sklona federalizmu, 
Česi su uspjeli da im se carskim ukazom priznaju njihova prava i češka kruna, pa se vjerovalo da će 


20. svibnja 2005. : povodom 190. obljetnice rođenja i 100. obljetnice smrti: zbornik radova, ur. Franjo Šanjek, Zagreb, HAZU, 
2006.; Ankica PEČARIĆ, Josip PEČARIĆ, Strossmayerova oporuka, Zagreb, HAZU, 2002.; http://hr.wikipedia.org/wiki/Josip_ 
Juraj_Strossmayer., pristup ostvaren 30. VII. 2009.; Petar KORUNIĆ, Jugoslavenska ideja u hrvatskoj politici: 1966.- 1968., Zbor- 
nik Zavoda za povijesne znanosti istraživačkog centra JAZU u Zagrebu, vol. 11, Zagreb, 1981., 1-107.; Nikša STANČIĆ, Hrvatska 
nacija i nacionalizam u 19. i 20. stoljeću, Barbat, Zagreb, 2002.; Petar STRČIĆ, Strossmayer danas, Hrvatska, katolički biskup, 
rodoljub, domoljub, politički, kulturni i gospodarski djelatnik, Radovi Zavoda za znanstveni rad Varaždin, Vol 16 -17., Varaždin, 
2006., 103-139. Vidi obilnu bibliografiju o ličnosti i političkom i kulturnom djelovanju J. J. Strossmayera u spomenutim knjigama, 
posebno u radu Petra Strčića koji je i svojevrsna najnovija Strossmayerova bibliografija. 

133 Melchior Lonyay, rođen 1822. godine. Nakon mađarskog poraza u revoluciji 1848./49. emigrirao je. Po povratku u zemlju 
postaje ministar u Andrassyjevoj vladi 1867. godine te zatim postaje zajednički austro-ugarski ministar financija 1870. godine. 
Naslijedio je Andrassyja kao ugarski ministar predsjednik 1871. Vidi u: Paul BODY, Joseph Eotvos and the Modernization of 
Hungary, 1840.-1870. A Study of Ideas of Individuality and Social Pluralism in Modern Politics, Transactions of the American 
Philosophical Society, New Ser., Vol. 62., No. 2., 1972., 1.-134. 

34 Rudolf MAIXNER, Preradovićevo posredovanje između narodnjaka i Lonyaya g. 1871.-1872., Građa za povijest 
književnosti hrvatske, br. 24., Izdavački zavod JAZU, 1952., 265.-274. Ovdje su prenesena Preradovićeva pisma Lonyayu pisana 
na njemačkom jeziku. Najviše govora o tokovima pregovorima narodnjaka i mađarskih predstavnika može se naći u: Ferdo ŠIŠIĆ, 
Korespondencija Rački-Strossmayer, knjiga 1, 1928., JAZU. Više o političkom trenutku vidi u: Mirjana, GROSS, Propast staro- 
unionističke stranke u svjetlu izvještaja Mirka Bogovića, Zbornik Historijskog instituta Jugoslavenske akademije, vol. 1., Zagreb, 
1954., 223.-249. 

135 William Brooks TOMLJANOVICH, Biskup Josip Juraj Strossmayer — Nacionalizam i moderni katolicizam u Hrvatskoj, 
Dom i svijet, Zagreb, 2001., 239. Preradović je također dijelio tu viziju biskupa Strosmayera, što se iskazivalo i u njegovu pjesništvu 
kao u odlomku pjesme Oda Slavjanstvu : Zapad gine, trune, kunja, život mu je loš, Na istoku sto je munja, u životu još. ili u pjes- 
mi Zvanje Slavjanstva: A slavjanstvu uz sve to oto, dade još i ljubav svoju, pa mu reće davajući: Najveći si i najjači, i razširen svud 
po zemli, zato čuvar njoj mu budi., Izabrane pjesme Petra Preradovića, Zagreb, 1890., Matica hrvatska, 35. 


136 Arhiv Hrvatske akademije znanosti i umjetnosti (dalje AHAZU), XI-a, Korespondencija Josipa Jurja Strossmayera (dalje 
KJJS), Strossmayer Preradoviću, 11.1. 1868. 


137 AHAZU, XL-a, KJJS, Strossmayer Preradoviću, 27. IV. 1872. 

i Hrvati tada, u novim uvjetima, uspjeti izboriti značajne ustupke od ugarske vlade. Narodna stranka 
uspjela je preko svoga lista Zatočnik, koji je izlazio u vojnom Sisku, na području Vojne krajine, 
optužiti bana Raucha za njegovu umiješanost u aferu dioničkog društva za isušivanje Lonjskog polja, 
pri čemu je ban Rauch bio prisiljen podnijeti ostavku početkom 1871. godine. Situaciju oko pre- 
govora djelomično je pogoršao pokušaj ustanka u Rakovici pod pravaškim prvakom Eugenom Kva- 
ternikom za slobodnu hrvatsku državu, koja je završila slomom pobune i Kvaternikovom pogibi- 
jom.“ U Saboru je narodnjačka većina izglasala Rujanski manifest u kojem je osudila teror Rauchova 
režima u Hrvatskoj te otvoreno osporila i napala legitimnost nagodbe, tražila ujedinjenje Dalmacije 
s Hrvatskom te osudila rad zajedničkog Ugarskog sabora. U isto vrijeme Preradović, koji je služio u 
vojnom ministarstvu u Beču, susreo sa s Lonyayem, koji je došao intervenirati zbog nekog časnika. 
Pritom se poveo politički razgovor u kojem je Lonyay potencirao početak pregovora između ugarske 
vlade i Narodne stranke nagovještavajući da bi mogao odstupiti Hrvatima po pitanju financijskih di- 
jelova nagodbe. Preradović je odmah o tijeku razgovora obavijestio Račkog, a ovaj Strossmayera. 


Prema Strossmayerovom pismu Preradoviću, u pregovorima se polazi od ovih temelja koji se 
moraju unaprijed priznati: “Evo i u kratko stvari: financie naše imaju biti posve neovisne tako da mi 
samo one u stanovitih rata plaćamo što po pravednom ključu plaćati imamo za obćenite stvari. Kad 
velim po pravednom ključu razumijem da nam se ima u nedvojbenih, autentičnih dokazih pred oči 
staviti nagodba koju su madjari s Austrijom u ime svoje i u ime naše učinile. Ovo je bitno. Naša dakle 
administracija i u toj struci ima biti posve neodvisna, pače sva naša domaća administracija ako misli 
predsjednik ministarsta ovo kano temelj nagodbe primiti i meni to obznaniti, onda bi došao inače ne. 
Dakako da će još govora biti o željeznici u našoj zemlji i njihovom pravcu. Drago mi je što se kano 
temelj unapried priznati mora da predsjednik ministar nema ništa sa imenovanjem bana. Nemisli li 
se ovo primiti, utaman je nagodba. Mi ćemo poslije ovoga organizirati zemlju, kako znamo, kako mis- 
limo da će korisnije biti. U našim stvarima ima biti osim kralja vrhovni gospodar Ban. Treće je: naš 
integritet, Granica da se odmah provincijalizira kod kralja u sporazumljenju s našim Saborom, od- 
mah da se novac od prodanih šuma pod jamstvo sabora stavi, da se neće u druge stvari uplitati osim 
na korist granice. O Dalmaciji samo se po sebi razumije da se dogovori imaju povesti kako bi se ma- 
teri zemlji povratila. Glede Rieke da naše oblasti iz Rieke zaobilaze ostale, glede Rieke, imadu se na- 
godbom utanačit ako Lonyay ove ideje poprimi kao temelj i ishodište dogovaranja evo me drage volje 
u Peštu.“ U isto vrijeme Franjo Rački objavljuje u Zatočniku niz od 12 članaka pod naslovom 
Listovi jednoga antiunioniste, u kojima se jasno očituje dvojstvo razmišljanja Račkog i Strossmayera 
o južnoslavenskom pitanju; dok na jednoj strani rade na tome da obrane hrvatsko državno pravo i nje- 
gove interese u okviru Austro-Ugarske, na drugoj strani nastoji se “hrvatsko pleme“ uklopiti u ne- 
kakvu “južnoslavensko/jugoslavensku naciju", koja postoji zapravo “od doseljenja", samo su je 


138 Ban Levin Rauch tužio je “Zatočnik" i njegovo uredništvo — Mrazovića, Vončinu i Miškatovića — za klevetu, ali je vojni 
sud u Petrinji 8. 1. 1871. godine oslobodio optužene, čime se indirektno pokazala Rauchova krivnja. W. B. TOMLJANOVICH, n. 
dj., 250. 

139 U skladu sa velikim animozitetom između narodnjaka i pravaša, listovi narodnjaka su tu Kvaternikovu pobunu smatrali 
kao “oruđe mađarona", odnoso da pobuna koristi mađarskim interesima, čak su kolale glasine da ju je potaknuo ugarski ministar 
predsjednik J. Andrassy. Zanimljivo je da je u Narodnoj stranci primjetan i nedostatak bilo kakvog zanimanja za tu pobunu i nje- 
zine posljedice, tako da npr. Mrazović piše Strossmayeru “koliko se tiče nereda u Vojnoj krajini, budite posve mirni (...) nitko u 
Narodnoj stranci nema udjela u tom ludom poslu". Sve o tome u: Jaroslav SIDAK, Značenje Rakovičke bune u austrijskoj politici 
1871. godine, Studije iz hrvatske povijesti XIX. stoljeća, Zagreb, Sveučilište u Zagrebu — Institut za hrvatsku povijest, 1973., 359.- 
378. Šidak tvrdi da ta pobuna nije imala nikakav utjecaj na pad Hohenwartove vlade, što je dosta dugo stajalo u hrvatskoj histori- 
ografiji kao mogućnost koja se ne može zanemariti. Slično je o pobuni pisao i B. Šulek Preradoviću: “Medju tim su zagrebački 
pristaše (pravaši) liepili obnoć po zidovima plakate, u kojih su Zagrebčane pozivali na oružje. Ovdje dakako nikome nepade na um 
maši se — pomisliti takva šta znak je skrajnje ludosti i bezumlja", Građa za povijest književnosti Hrvatske, knjiga 19, Šulek Pre- 
radoviću, 14. X. 1871., 78. Tek je August Šenoa u svojim zapisima napisao da je: Kvaternik, koji je svoju nepromišljenu ekspedi- 
ciju kod Rakovice platio glavom, bijaše možda manje bistar no Starčević, al sto puta plemenitiji. Njegova je uspomena štovanje 
vriedna. U: Iz ostavštine Augusta Šenoe, Građa za povijest književnosti Hrvatske, knjiga 19., 95. Vidi i: Milutin, NEHAJEV, Ra- 
kovica. O 60. godišnjici smrti Eugena Kvaternika, Matica hrvatska, Zagreb, 1932., 3.-8. O Kvaternikovom odnosu prema prvaci- 
ma narodnjaka: Željko, KARAULA, Tri pisma Eugena Kvaternika (1861.-1862.), Kaj — časopis za književnost, umjetnost, kultu- 
ru, 2011., (u tisku). 


140 AHAZU, Xl-a, KJJS, Strossmayer Preradoviću, 25. XI. 1871. 

“kobni koraci povijesti" razdvojili." Čini se da je početkom sedamdesetih godina XIX. stoljeća sve 


više raslo Strossmayerovo nezadovoljstvo politikom austrijsko-mađarskih krugova te da je stvorio 
uvjerenje da Hrvati od Austro-Ugarske u budućnosti ne mogu očekivati ništa dobro. Iako je ujesen 
1871. pala “federalistička" vlada grofa Karla Hohenwarta, pa su političke prilike postale neizvjesni- 
je, ispostavilo se i da u seriji pregovora između hrvatskih i mađarskih delegata u Beču i Pešti nije bilo 
pomaka jer Lonyayu nije bilo cilj popraviti loše odnose s Hrvatskom, već osigurati svoju parlamen- 
tarnu većinu u Ugarskom saboru s hrvatskim delegatima iz ljevice Kalmana Tisze. Zahtijevao je isto 


tako i da se narodna stranka fuzionira s mađaronima, što je narodnjacima bilo posve neprihvatljivo.“ 


Kako piše Ivan Kostrenčić“ u svom osobnom dnevniku "danas ujutro mi pisa gen. Preradović 


da će danas u večer doći u Beč Mrazović, s Račkim, Krestićem i Vončinom i odsjesti kod “ugarskog 
kralja“ da bi sljedeći dan, 28. prosinca 1871., počeli prvi pregovori. Tijek tih pregovora poznat je 
jer su ga predstavnici Narodne stranke u pregovorima objavili u listu Obzor pod naslovom “Izvješće 
petorice o bečkom dogovoru". Prvi pregovori narodnjaka s Lonyayem završili su neuspješno, jer 
nisu pristajali na Lonyayeve uvjete, no pregovori su se ipak nastavljali, iako je Rački tvrdio da je me- 
morandum koji su predali Mađarima pisan tako blago, kako bi se, ako ga ugarsko ministarstvo zbaci, 
moglo kazati “da Magjari neće imati Hrvatsku kao sudrugu nego kao ropkinju?.“* Lonyay je prijetio 
hrvatskim predstavnicima i grubljom igrom dok je pokušavao preko Preradovića “mamiti" Stros- 
smayera mjestom zagrebačkog nadbiskupa.“ U javnost su pušteni tajni memorandumi kojima je na- 
vodno Narodna stranka održavala veze sa Srbijom, Crnom Gorom i Rusijom sve radi pritiska na na- 
rodnjake zbog izdaje, koji su se kasnije pokazali običnim krivotvorinama.'* Ni druga faza pregovo- 
ra, koja se sada održavala u Pešti, nije uspjela, jer je Lonyay zahtijevao izbor dvanaestorice unionista 
u hrvatskoj delegaciji za Ugarski sabor, što je narodnjacima koji su imali većinu u Saboru bili nepri- 
hvatljivo, te je njihov list Obzor pisao da takav zahtjev unicum u svijetu parlamentarizma. Njim se 
pretpostavlja uništenje izborne slobode. Nitko ne smije uspeti se do tolike drzovitosti, da izađe pred 
birače sa zapovjedi: ovoga kandidata moraš birati. lako od početka nije vjerovao u uspjeh pregov- 
ora, Strossmayer je sudjelovao u njima u trećoj fazi pregovora u sastavu hrvatske kraljevske delegaci- 
je sastavljene od šest narodnjaka i šest unionista * i tri puta boravio u Pešti radi pregovora s Lonya- 
yem (8. listopada 1872., u ožujku i svibnju 1873.), pri čemu se jako ljutio na popustljivost unionista 
U hrvatskoj delegaciji: imamo se boriti sa mamelucima, a najveći mameluk je u našim redovima, Pri- 
ca." Često je napuštao pregovore i prije nego što su dogovori bili dovršeni.“ Prema Tomljanovichu, 


141 Mirjana GROSS, “Ideja jugoslavenstva" Franje Račkog u razdoblju njegove formulacije, Historijski zbornik, 1976.-1977., 
331.-345. 

142 Mirjana GROSS i Agneza SZABO, Prema hrvatskom građanskom društvu, Zagreb, Globus, 1992., 248. 

143 Ivan Kostrenčić (1844.-1924.). Utemeljenjem Kraljevske sveučilišne knjižnice (današnje Nacionalne i sveučilišne knjiž- 
nice u Zagrebu) i dolaskom Ivana Kostrenčića u Zagreb 1875. godine za njezina ravnatelja, Hrvatska se aktivnije uključuje u opći 
Kostrenčić se aktivno uključio u kulturni život zemlje te je 1877. godine postao tajnik i blagajnik Matice hrvatske. U Matici je vri- 
jedno radio dva i pol desetljeća. Ivica ZVONAR, Pregled literature o Ivanu Kostrenčiću, Rijeka, 9., 2004., sv. 1, 47.-54.; Ivica 
ZVONAR, Prilog poznavanju života i rada Ivana Kostrenčića u Beču: 1868.-1875., Zbornik Odsjeka za povijesne znanosti Zavoda 
za povijesne i društvene znanosti Hrvatske akademije znanosti i umjetnosti, vol 24., Zagreb, 2006., 187-197. 

44 Ivica ZVONAR, Dnevnički zapisi Ivana Kostrenčića o reviziji hrvatsko-ugarske nagodbe (1871.-1872.) iz Arhiva Hr- 
vatske akademije znanosti i umjetnosti, Zbornik Odsjeka za povijesne znanosti Zavoda za povijesne i društvene znanosti Hrvatske 
akademije znanosti i umjetnosti, vol 23., 2005., 262. 

45 “Izvješće petorice o bečkom dogovoru", Obzor, 26. I. 1871., 1. 

46 Isto, 266. 

47 AHAZU, XL-a, KJJS, Preradović Strossmayeru, 18. II. 1872. 

48 W. B. TOMLJANOVICE, Biskup Josip Juraj Strossmayer, n. dj., 258. 

49 “Uvodnik", Obzor, 1. II. 1872., 1. 

50 Usprkos pobjedi Narodne stranke na izborima u Hrvatskoj u svibnju 1872. godine, kada je dobila 47 mandata, a unionisti 
28 (od kojih 8 nezavisnih), tadašnji hrvatski ban unionista Vakanović imenovao je u Sabor 47 virilista i tako postigao “umjetnu" 
većinu unionistima. V. CILIGA, n. dj. 132.-133. 

51 Maksimilijan Prica (Korenica, 1823. — Zagreb, 1873.), odvjetnik i političar, pristaša ilirizma. http://www.srbi-zagreb.net/ 
clanak.php?id=12470, preuzeto 6. XI. 2009. 

Strossmayer je računao da je Lonyay najpogodniji partner od mnogih drugih mađarskih političara, * 
iako se često pitao, kao i u pismu Preradoviću je li “Lonyay imade toliko upliva u svoju stranku da 
nam može jamčiti, da će ono što se po nami utanači u saboru madjarskom primljeno biti."'* Usprkos 
tome, u tim pismima Preradoviću i dalje se pokazuje nepokolebljiv Strossmayerov stav u borbi za hr- 
vatsku autonomiju, stavovi od kojih nije odstupao te nepopustljivo protivljenje Hrvatsko-ugarskoj 
nagodbi, što je na kraju dovelo do njegova definitivnog poraza 1673. godine nakon nekoliko pokušaja 
revizije nagodbe i dolaska na vlast pragmatičara iz Narodne stranke na čelu s budućim hrvatskim 
banom Ivanom Mažuranićem, koji su bili spremni na suradnju s Mađarima. U pismima se spominje 
i Bjelovar i njegov veliki župan Ivan Trnski, što govori o značenju toga grada u austro-ugarskom raz- 
doblju. 


Iz Preradovićevih pisama Strossmayeru'* najbolje se vidi što znači biti odvojen od svoje sredine, 
boraviti među tuđim ljudima koji na političke događaje i život gledaju drugačije nego on. Ipak, tije- 
kom Preradovićeva boravka u Beču tamo su boravili i drugi hrvatski intelektualci poput Augusta 
Šenoe, Vatroslava Jagića, Metela Ožegovića, Ivana Zajca, Ivana Kostrenčića koji su činili svojevrsnu 
“hrvatsku koloniju“, u kojoj je međusobna komunikacija bila vrlo živa. U svemu tome postojala je i 
neka prednost, jer boraveći većinom izvan domovine po svom vojničkom pozivu, Preradović je bio 
pošteđen onih previranja i svađa unutar Narodne stranke, shvaćajući hrvatski pokret uvijek u njegovu 
najčistijem obliku, kao dio napora da se i za hrvatski narod nađe “mjesto pod suncem". Premda se ni- 
je aktivno bavio politikom, Preradović je preko svojih osobnih kontakata s pojedinim hrvatskim poli- 
tičarima bio indirektno uključen u politička zbivanja onoga vremena, sve dok nije početkom 70-ih 
godina XIX. stoljeća postao posrednik u razgovorima između J. J. Strossmayera i ugarskog ministra 
predsjednika M. Lonyaya. Preradović je inače rijetko bio povezan s političkim položajima. Tako je 
samo u travnju 1649. godine izabran za podnačelnika u bojnom odsjeku Banskog vijeća pod banom 
Josipom Jelačićem, dok je kasnije postao i njegov podbočnik i kao takav je išao na pregovore 1852. 
godine u Travnik k Omer-paši. Godine 1861., nakon povratka ustavnosti, pomišljalo se na njega u 
Narodnoj stranci da preuzme mjesto voditelja građanske uprave u Dalmaciji (podban).“* Važan je 
njegov prijevod rasprave Franje Račkog Čija je Rijeka 1867. godine na njemački jezik. Početkom 70- 
ih godina XIX. stoljeća kao poštovani pjesnik i general, ugledan u domovini, predlagan je za hrvat- 
skog bana, na što je Preradović u pismu Bogoslavu Šuleku 18. II. 1872. odgovorio da sa svih strana 
dolazeći glasovi hoće da me banom učine. Ali ja mislim da tome sada nije prilike, a i neće biti dotle, 
dok se ne promjeni ona točka nagodbe, po kojoj vojnik ne smije biti banom (...) ja se i ne jagmim za 
tu čast, budi mila nam domovina sretna pod kojim god banom, pa sretan i ja." 


U svojim pismima Preradović je često iznosio svoje dvije osnovne duhovne značajke, za razliku 
od burnog i žestokog reagiranja Strossmayerova: idealizam i umjerenost. U svojim pismima nikada 
ne gubi nadu, pa usprkos bolesti vjeruje u bolje narodno sutra. Taku u pismu Ignjatu Brliću 1862. 
godine piše: Narodnost i federacija to nek nam budu kao dva oka uviek u glavi. Za prvu valja da se 
sami borimo, a za drugu imamo toliko pomagača, koliko ima narodnosti u carstvu. Federacija sadr- 
žava pako slobodu kao jezgru, (...) budimo muževi, pa pokažimo u nesreći, da smo stalni, onda će nas 


152 Vladimir KOŠĆAK, Josip Juraj Strossmayer — političar i mecena, n. dj., 229-230. Takav sastav delegacije jamčio je da 
će Hrvati pred jedinstvenom mađarskom delegacijom biti slabi i podijeljeni. 

153 W. B. TOMLJANOVICE, Biskup Josip Juraj Strossmayer, n. dj., 255. 

154 AHAZU, Xl-a, KJJS, Strossmayer Preradoviću, 25. XI. 1871. 

155 Najviše Preradovićevih pisama objavljeno je u knjigama edicije Građa za povijest književnosti Hrvatske u izdanju JAZU. 
Tako je u prvom broju Građe iz 1897. godine izašlo mnogo pisama Preradovića Ivanu Trnskom, Mati Topaloviću, Franju Račkom, 
dok su u broju 19 iste edicije objavljena pisma Preradovića Bogoslavu Šuleku i Vatroslavu Bertiću, a u broju 24 i privatna pisma 
pisana na njemačkom jeziku njegovoj drugoj ženi Emi Regnerovoj. Štampani su i dokumenti o njegovu službovanju u vojsci koji 
dokazuju da je uvijek vjerno obavljao svoje vojne obveze. Aleksa IVIĆ, Arhivska građa o srpskim i hrvatskim književnim i kul- 
turnim radnicima, II., Beograd, 1931., 33. 

156 R. MAIXNER, Preradovićevo posredovanje između narodnjaka i Lonyaya, n. dj., 265. 

157 Izabrane pjesme Petra Preradovića, Zagreb, 1890., Matica Hrvatska, 18. 

se neprijetelji bojati (...).* Ne treba gubiti iz vida da je Preradović, od kada je počeo pisati na 
materinskom jeziku, postao izrazitim pjesnikom novog hrvatskog pokreta, “glasnikom i propovjed- 
nikom njegovih vidika i težnji“ pa pjesnikom slavenstva, pa je njegov doprinos na kulturnom polju 
tadašnje hrvatske kulture gotovo nemjerljiv. 


Pisma se odnose i na tekuće političke događaje te se u njima donose ocjene nekih ljudi na poli- 
tičkim položajima, u pismima se spominje i novčano podupiranje Strossmayera nekih francuskih no- 
vina Revue moderne u Parizu koje se zalažu za “našu stvar“, govori se o izboru biskupa Mihalovića 
na mjesto zagrebačkog nadbiskupa, otvaranju Jugoslavenske akademije znanosti i umjetnosti (JAZU) 
u Zagrebu, odnosu sa Srbima iz Kneževine Srbije, izgradnji đakovačke katedrale, koja je biskupu 
oduzimala mnogo vremena i sredstava, hrvatskom banu Levinu Rauchu, barunu od Niyeka, mađa- 
ronu staroga kova, ugarskom ministru predsjedniku Melhioru Lonyayu, delegatima Narodne stranke 
na pregovorima o reviziji Hrvatsko-ugarske nagodbe, te o još mnogim drugim istaknutim osobama i 
događajima. 

Ta korespondencija prikazana cjelovito ima karakter vrijednog izvora za upoznavanje kulturne i 
političke povijesti Hrvatske toga razdoblja. Sama činjenica da je Strossmayer održao svoj posljednji 
govor u Hrvatskom saboru 1872. godine u spomen na svog preminulog prijatelja Petra Preradovića 
govori o velikoj privrženosti i dijeljenju istih vizija i ideja između Preradovića i Strossmayera, jer — 
kao što kaže u tom prigodnom govoru — Preradović je htio na svakom mjestu naš narod po moguć- 
nosti zastupati, (...) da si naš narod onaj uvjet slobode i narodne samosvojnosti priskrbi, bez kojega 
ne može biti govora o uspješnom radu.“ 


Strossmayerova pisma odlikuje energičan i zanimljiv stil, a može se potvrditi i, s pravopisne stra- 
ne, dvojbama u standardizaciji hrvatskog jezika, jer Strossmayer osim štokavskom ijekavicom piše i 
ikavicom, jezikom jako zastupljenim u pučkom govoru istočne Slavonije.“ Iz Preradovićevih pisa- 
ma vidi se da je i u zrelijim godinama jedva sklapao kraj s krajem, jer je gotovo uvijek živio u nov- 
čanoj oskudici, pa tako nije teško uvidjeti da je u pismima često molio Strossmayera za posudbu nov- 
ca sebi ili svojim prijateljima ili poznanicima, a obraća se biskupu da mu pomogne i pri zapošljava- 
nju nekih “naših ljudi“ koji se žele vratiti u Hrvatsku računajući na biskupov ugled i utjecaje. S ob- 
zirom na to da je Preradović već od svojih četrdesetih godina ozbiljno pobolijevao, a u tadašnjoj 
medicini nije nalazio lijeka, često je išao u razna lječilišta, a također je pribjegavao i raznim nadrili- 
ječnicima ili vračarama, što je često i u tim pismima pisao Strossmayeru i njemu predlagao pojedine 
takve osobe. 


Zaključak 


Korespondencija Strossmayer — Preradović u razdoblju od 1868. do 1872. godine, pohranjena 
u Arhivu Hrvatske akademije znanosti i umjetnosti, pruža unutar svojih mogućnosti relevantan izvor 
za shvaćanje političke situacije u Hrvatskoj i Slavoniji krajem 60-ih i početkom 70-ih godina XIX. 
stoljeća, a na širem planu i na prostorima Austro-Ugarske. Pisma jasno iskazuju zajednički svjeto- 
nazor i ona pregnuća koja su vodila Strossmayera i Preradovića u političku akciju za poboljšanje 
tadašnjeg hrvatskog političkog i kulturnog položaja, da se osiguraju oni temelji koji će i hrvatskom 


158 Građa za povijest književnosti Hrvatske, 1897., Preradović Brliću, 11. II. 1862., 127. 

159 Stanko Vraz, Petar Preradović, Pet stoljeća hrvatske književnosti, n. dj., Zagreb, 1965., 195. Ne treba zanemariti i napo- 
menuti da u pjesništvu Petra Preradovića ima, kao što je to dobro primijetio Antun Barac, vrlo malo podataka o stvarnom tadašnjem 
položaju hrvatskog naroda, o sustavnim “pokušajima mađarizacije", o bijedi hrvatskih seljačkih masa, o životarenju hrvatskih 
intelektualaca, pri čemu je takva njegova patriotska poezija, kao da se lijepim i uzvišenim riječima želi prikriti istina, bila kao 
stvorena za školstvo u okvirima tadašnje hrvatske autonomije u Habsburškoj Monarhiji, od 1867. godine Austro-Ugarskoj. 

160 Isto, 13.-14. 

161 Te dvojbe u standardizaciji hrvatskog jezika mogu se primijetiti i u kasnijim pismima biskupa Strossmayera, kao što je to 
primijetio Zoran GRIJAK, Korespondencija Josip Juraj Strossmayer — Isidor Kršnjavi (1875.-1884.), Cris, časopis Povijesnog 
društva Križevci, VIII., 1., 2006., 55. 

narodu omogućiti da gradi svoju budućnost potpuno samostalno, bez miješanja sa strane. Napokon, 
pisma pokazuju i s kakvim su se preprekama morali susretati, protiv kojih su se političkih centara 
morali boriti i koliko je bila slaba njihova moć i snaga, da su svakovremeno iščekivali promjene u 
političkom koncertu velesila, da bi u tom “vakumu* izborili i nešto za hrvatski narod. Ta korespon- 
dencija svjedoči i o prisnom i velikom prijateljstvu između ta dva čovjeka koje se održalo sve do pre- 
rane smrti Petra Preradovića 1872. godine. 


PRILOZI“ 


Pismo 1. (...)'“ 28. ožujaka. 1867. Strossmayer piše o teškom i ponižavajućem položaju našeg 
naroda u Austro-Ugarskoj, gdje se slavenski svjetonazor proganja, a Nijemci i Mađari vladaju, a Hr- 
vat živi poput psa. Smatra izuzetno teškim što je ovaj nesretni narod koji je pretrpio mnogo sada izgu- 
bio nadu i pouzdanje. Nada se da ima ljudi kod nas koji će se za prava naroda boriti. 


Velecjenjeni moj prijatelju! 


Vrlo mi je milo bilo Vaše pismo. Što sad u Austriji biva, to bi mi bogoslovi nazvali “miseria iniqi- 
tatis". To je upravo nedokučivo. S jedne Vam je strane (...), a s druge strane (...) očevidne namjere 
tudjom radošću se poslužiti se na (...). Ja bi rekao da i Beust'“ u ovu poslijednju katergoriju spada, 
Deak'* na svaki način. Slavjanski se nazor u Austriji upravo besramnom energijom proganja. Od 
njega se zahtjeva da krvju i znojem svojim obilno prostre stol, pri kojem Nemac i Madjar uživa, a on 
poput psića pod trpezom od kosticah živi. Svatko tko nije hotimice slijep ili posve lud vidi da to 
najlošijem neprijatelju carstva na uvaz služi. Sto se nas tiče neima dakako naroda na svietu nesret- 
nijega nego što smo mi. Onaj moral i ona politika koja 48. godina vješala ljude, koji su branili zakone 
48. ona će danas nas proganajati i možda vješati što se istim zakonom opiremo. Nevolja je što narod 
u sto zalah koje je pretrpjeti morao nestalo nade i pouzdanja. Samo mu obećaj da će mu tereta olak- 
šat. To mu je najdraže slušati, a ne pita siromah jesu li rieči istinite? ni dali su obećanja isprazna? 
Osim toga što je malo višje što bi izgledom moralo služiti, to bi samo dotle domovini služio do im vla- 
stiti interes dopušća. Sto je žrtva, ako još upravo jezgra partiotizma postoji, toga egoizma mnogih 
naćih ljudi neće da zna. Ele, ipak nam nije zdvojiti biti će ljudi u nas koji će ju narod i prava njego- 
va braniti i koji će ju iskazati da nu je za narod ne samo živjeti, osim toga će Bog i događaji, ja se 
za cielo nadam, narodu koji za pravdu trpi, u pomoć priteći. Za sad niesu još “Pozora " ubil, samo 
ga ako se usudi istinu braniti, konfisciraju. Ban je kukavica. Najgori ljudi na ovom svijetu jesu oni 
koji moralne ozbiljunosti neimaju pak im je jedino il Bogu il vragu služiti. U današnjih oklonosti je 


162 AHAZU, Korespondencija Josipa Jurja Strossmayera, XI-a, Pisma Preradovića Strossmayeru i Strossmayera Preradoviću 
u razdoblju od 1867. do 1872. godine. (35 pisama). Sva pisma su prenesena cjelovito, za neprepoznatljive riječi u pismima koje 
nisam uspio pročitati uvijek je stavljena oznaka (...). 

163 U većini Strossmayerovih pisama nije navedeno mjesto gdje je pismo pisano, ali većinom su to vjerojatno Đakovo ili 
Osijek. 

164 Ferdinand Beust (1809.-1886.) austrijski političar. Godine 1866.- 1871. ministar vanjskih poslova Austro-Ugarske. Proveo 
u djelo nagodbu između Austrije i Ugarske (1867), i time postavio temelje austrougarskom dualizmu. Nakon ostavke 1871. godi- 
ne bio veleposlanik u Parizu i Londonu. Opća enciklopedija Jugoslavenskog leksikografskog zavoda, Zagreb, 1., 1977., 514. 

165 Ferenc, Deak (1803.-1876.) mađarski političar. Nastojao je da se odnosi između Austrije i Ugarske riješe na legalan način, 
odbacivao je revolucionarne načine borbe L. Kossutha. Za vrijeme revolucije 1848./49. bio ministar pravde u mađarskoj vladi, 
poslije ugušenja ustanka stavljen pred sud, ali ubrzo pušten. Tvorac Austro-ugarske nagodbe iz 1867. godine, no međutim zbog 
toga izgubio je na popularnosti, jer je mađarski narod smatrao da je previše prepustio Austriji. Igrao je i vidnu ulogu i kod sklapan- 
ja Hrvatsko-ugarske nagodbe 1868. godine. Opća enciklopedija Jugoslavenskog leksikografskog zavoda, Zagreb, 2., 1977., 265. 

166 Mirko Bogović (Varaždin, 1816. - Zagreb, 1893.), hrvatski pjesnik i političar. Rođen u Varaždinu, osnovnu školu završio 
u Križevcima, gimnaziju u Varaždinu. Posvećuje se vojnom pozivu, ali 1840. godine napušta vojsku i studira filozofiju i pravo. 
Pisao je lirske pjesme ljubavnog, političkog i domoljubnog sadržaja (“Ljubice 1844., “Smilje i kovilje" 1847., “Domorodni glasi"); 
satiričar (“Strelice*). Uredio 9. godište “Kola" (1854.) i prvo “Nevena" (1852.). Kao predstavnik Narodne stranke sudjelovao u pre- 
govorima sa Mađarima oko revizije nagodbe. Jedno vrijeme bio veliki župan županije zagrebačke. Antun BARAC, Mirko Bogović, 
Zagreb, 1933. 

za nas od neizmjerne važnosti sve ono što na istoku biva. Pišu mi iz Zagteba da se Bogović“ u Pešti 
nije mogao sa madjarima sporazumijeti, tabula vera? Pozdravite mi hiljadu puta Vašu milu gospod- 
ju, a Vašoj krasnoj djeci blagoslov! S osobitom ljubavlju Vaš do vieka vjerni prijatelj 


28. ILI. 1867. Strosmayer '" 


Pismo 2. (...) 30. srpanja 1867. Strossmayer daje svoje dojmove o otvorenju Jugoslavenske 
Akademije znanosti i umjetnosti JAZU) u Zagrebu i iskazuje posebno zadovoljstvo što su na otvo- 
renje došli mnogi Srbi i tu bili dobro primljeni. U vezi događaja koji bi imali zbiti iznosi da treba biti 
na sve pripravan. 


Velecijenejeni prijatelju 

Hvala na ljubavi koju prema meni očitujete. Stanje je naše teško, al nije nam zdvojiti, pa će mi- 
slim da ovakve patnje i kušnje narod inače čvrst i zdrav, krijepe i jačaju. Mi hvala Bogu otvorismo 
Akademiju mirno i tiho, da protivnikom nedamo povoda da nas napadaju.'* Od velike je znameni- 
tosti što su mnogi Srbi ispred amo došli i tako primljeni bili da je sveza ljubavi i bratimstva medju 
nama nerazriešivom postala. Ob onom, što navjeka glede dogadja koji bi se zbiti imali, mislimo svi i 
došli smo do stanovitih odlukah, koje se samo glede vanjske svoje forme prema okolnostima promie- 
niti mogu. Ništa nas nemože nepripravima naći. Ono što nakaniste glede toga, suvišno je braco! Ako 
vas neću tiem uvriediti, a ja vas molim da ostatak taj ostavite na to da štogod djeci Vašoj veselja uči- 
nite. Pozdravite mi mlogoh putah krasnu vašu suprugu. Blagoslov vašoj miloj djeci. Vama do vijeka 
moja ljubav i prijateljstvo 

30. srpanj 1867. Strosmayer 


Pismo 3. Arad, 3. siječnja 1868. Pismo počinje s prepričavanjem sna koji je Preradović usnio, a 
u kojem je pomaže Strossmayeru pri otpremi njegovih pisama. Navodi da je godina završila nepo- 
voljno što se tiče izbora za Sabor njihove političke stranke, ali se nada da će se uz pomoć vanjskih 
događaja pripremiti “oluja" sljedećeg ljeta i tada bi napokon svima odlanulo. Pita ga da li je reagirao 
na klevete koje su mu bile upućene putem novina. Čestita Novu godinu, moli ga za kumstvo njego- 
vom djetetu, te upućuje pozdrave koji izražavaju veliko štovanje. 


Preuzvišeni gospodine i mili prijatelju! 

Sve ove dane nakan sam bio da vam pišem, ali tek danas odlučih se na to, i da pravo kažem po- 
nukan snom kojeg noćas o Vama snivah. Bili smo zajedno na nekom stranom nepoznatom mjestu. Ja 
Vas posjetih u vašem stanu i nadjoh vas veoma zabavljena pisarijom, pa da vam pomognem u poslu 
ponudih se, da ću već gotove spise popečatiti i otpraviti.'“ Uzevši ta pisma u ruku neznam što se je 
dalje stalo. Da li taj moj san ima kakvo znamenovanje ja neznam, ali svakojako bih želio da Vam 
mogu u čemu god na službu biti i da se u nastaloj godini sastananemo, barem na jedan sat razgovo- 
ra. Evo nas daklem u novoj godini! Stara svrši po nas načinom na koji se nismo nadali, ali ja stoga 


167 AHAZU, KJJS, XI a, Strossmayer Preradoviću, 28. III. 1867. 

168 Temelje Jugoslavenske akademije znanosti i umjetnosti JAZU (danas HAZU) položio je Josip Juraj Strossmayer, 10. pros- 
inca 1860, kada je prvoj Banskoj konferenciji uputio pismenu darovnicu i dao novčani prilog (50.000 forinti) nužan za zakladu 
akademije. Njegov primjer ubrzo slijedi cijela Hrvatska. Upravo izabrani Hrvatski sabor od 15. travnja 1861. već 20. travnja iste 
godine jednoglasno prihvaća Strossmayerov prijedlog o osnutku Akademije znanosti i stavlja je u svoju zaštitu. Tada su prihvaće- 
na Pravila i u obliku zakonskoga prijedloga poslana kralju na sankciju, koji ih potvrđuje tek 7. kolovoza 1863. uz zahtjev za prom- 
jenom određenih tekstualnih izričaja. Novoizabrani Sabor 1865. prerađuje Pravila i kralj ih odobrava 4. ožujka 1866. Odmah zatim 
vladar je potvrdio i prvih 14 (od 16) pravih članova Akademije. Na sjednici 26. srpnja 1866. članovi prihvaćaju Poslovnik te bira- 
ju Josipa Jurja Strossmayera za pokrovitelja, a kanonika i povjesničara Franju Račkoga za prvog predsjednika JAZU. O povijesti 
JAZU (HAZU) vidi u: Spomenica JAZU 1866-1966., Zagreb, 1966., 125 godina djelovanja Jugoslavenske akademije znanosti i 
umjetnosti 1866.-1991., Zagreb, 1991.,. http://www.hazu.hr/osnutak.html, pristup ostvaren 20. VIII. 2009. 

169 AHAZU, KJJS, XI a, Strossmayer Preradoviću, 30. VII. 1867. 

170 Biskupa Strossmayera su vlasti često provjeravale otvaranjem njegove pošte, te je Strossmayer često zapošljavao kurire s 
druge strane kako bi osobno isporučili njegova pisma, jer je imao puno razloga vjerovati da njegova pošta nije sigurna. Aluzija iz 
Preradovićeva sna se možda odnosi na taj problem. 

nezdvajam, dapače sudim da je tako moralo doći, jer je stranki naših protivnikah trebalo prilike stići 
si “testimonium paupertatis" da bude nemoguća za svu budućnost "latinski" Doduše bilo bi liepo da 
je mogla naša stranka većinu steći u nezakonitom saboru, tim bi nam se buduća borba mnoga pri- 
lakšala i došli bismo već ove godine možda na čistac.“ Ovako morat ćemo se dulje mučiti, ako nam 
ne pomognu vanjski događaji, ko što je ova prilika. Čini mi se nekako da j. je sav zrak pun političke 
munjavine, te da se oluja priprema za slijedeće ljeto, a kad to izbije odlanut će svim a nam će bit po- 
moženo. Cestitam Vam k novom ljetu i želim Vam svako dobro i od Boga zdravlje. Bog Vas čuvao i 
uzdržao i sve naplatio onom mjerom kojom vi usrećujete pojedince i čitavu nam milu domovinu. 
Jesete li vi štogod učinili protiv onih klevetah u “Debathi" i u drugih novinah. Bilo bi potrebno da 
se takvod šta nedogodi unapred na sablazan kolikih srdacah koja Vas u sebi nose. Jeste li primili 
moja dva pisma iz Beča prošle jeseni? Ja sam stekao kćer drugo dite od druge svoje supruge." Mo- 
lim dajte mu Vaš sveti blagoslov i budite mu duhovni kum. Liepo Vam se preporuča moja supruga, a 
ja Vas pozdravljam svesrdno i jesam vaš iskreni prijatelj i štovatelj 


U Aradu 3. 1. 1868. Preradović Petar'"? 


Pismo 4. (...) 11. siječnja 1868. Strossmayer obrazlaže da se nikome od prijatelja nije javljao 
duže vrijeme, budući da se na njega hajka digla, te nije želio nikoga kompromitirati svojim pismima, 
jer su se sva otvarala. Iznosi da je zbog toga svoja pisma u doveo u red odnosno vjerojatno dosta njih 
i spalio. Što se tiče kleveta zbog kojih je problema imao iznosi da su sve izmišljotina. Želio je u vezi 
s tim reagirati u novinama, ali su mu sugerirali da to ne čini osobito ga je od toga odgovarao Sker- 
lezovsky. Izražava nadu u bolju budućnost, a svojom dužnošću smatra kao i dužnošću drugih koji su 
za našu stvar, da narod uče i pripremaju ga da djeluje kada bude trebalo. 


Velecjenjeni prijatelju 

Vaša sva tri lista sam dobio. Da Vam na oba prva nisam odgovorio uzrok je što se tada toliko 
bura na me digla, da sam mislio da nije probitano da prijatelje svoje i one kojima dobro želim core- 
sapondencijom svojom compromitiram. Možete li si misliti da su se moji listovi otvarali po svoj prili- 
ci i danas se otvaraju. Vi shvaćate i sudite položaj naš i upravo ko i mi. Naš narod dakako da nije 
pokazao onu zrelost i odvažnost koje bi zahtjevalo ozbiljsnost današanjeg položaja. Ali nije on siro- 
mah tome kriv, pak je tolika presija činjena da bi njoj mnogi zreliji i iskusniji narod podlegli,a kamo 
li ne naš neuk i slab narod. Medjutim budućnost je naša. Božja promisao će opredieliti horu i način, 
a naše je narod buditi, dizati i izobražavati. Po svoj priliki će naši protivnici nam sami svojom ne- 
vještinom strasti i pretjeranošću na ruku nam ići. Sto se moje osobe tiče na klevete koje je vlada sam 
proizvela naputivši na mene čifutliju,'“ kojom se služi, ja sam odmah ukratko odgovorio, da je sve što 
pišu od prve i poslijednje riječi laž i kleveta. Drugo se nije moglo reći na stvari koje su očevidno 
izmišljenje i iz pokvarenog srdca crpljene. Ja sam tu svoju deklaraciju poslao Pozoru, Politiki, ali su 
mi svi jednodušno svjetovali da toga ne činim, jerbo da nije vriedno da se obziram na izjave koje su 
ruglo naše publicistike, koje će našem vremenu vazda na sramotu služiti. Osobito me je Skrelezsovski 
molio da to ne činim nego da to prepustim svojim prijateljem koji su mogli učinili što je moguće. Ja 
sam dakle (...) u tom primjer onoga, koga sam ja zvanju posvetio koji je mloge klevete šutnjom mimo- 


171 Na izborima za Hrvatski sabor od 19. do 23. prosinca 1867. godine, pomoću oktroiranog izbornog reda, sile, suženja iz- 
bornog prava i korupcije ban Rauch i unionisti su stekli premoćnu većinu u Saboru. W. B. TOMLJANOVICE, n. dj, 226.-227. 

172 Nakon što mu je preminula 1855. godine preminula prva supruga Pavica de Ponte s kojom se oženio 1848. godine, Pre- 
radović se 1865. godine oženio sa Emom Regner, svojom drugom suprugom. Izabrane pjesme Petra Preradovića, n. dj., 10-11. 

173 AHAZU, KJJS, XI a, Preradović Strossmayeru, 3. I. 1868. 

174 Strossmayera je izražavao veliku netrpeljivost prema nekim glavnim urednicima bečkih i peštanskih novina, što su bili 
židovske nacionalnosti, a koji su vjerno provodili vladinu politiku. Treba istaknuti da su glavni podstrekači i organizatori hajke na 
Strossmayera i njegove pristaše bili austro-ugarski krugovi, pripadnici političke elite Beča i Pešte, kojima nije odgovaralo jačanje 
slavenske uzajamnosti niti zahtjev Slavena u monarhiji za ravnopravnijim odnosima, jer je takav zahtjev rušio njihove političke i 
ekonomske interese, tj. hegemonističku politiku. O stavu katoličke crkve i biskupa Strossmayera prema Židovima pogledati, MA- 
TO ARTUKOVIĆ, Glasnik Biskupije Bosanske i Srijemske o Židovima i judaizmu, u: Zbornik Mire Kolar-Dimitrijević, Zagreb, 
2003., 295-315., Mario, STRECHA, “To je na svaki način pravi škandal": Prilog pitanju ravnopravnosti Židova u banskoj Hrvat- 
skoj u drugoj polovici 19. stoljeća, u: Zbornik Mirjane Gross, Zagreb, 1999., 219.-236., A. ČEČATKA, Viđenje Crkve J. J. Stros- 
smayera (1815.-1905.), Đakovo, 2001. 

išao. Osim toga mislio sam ja onda da će stvar do ozbiljnosti doći, to prije da će mene odavde krenu- 
ti, u tom slučaju morali bi bili neizmjernu nepravdu, koja bi cielom svijetu u oči pala, učiniti, ili ne 
što bi ja na svaki način zahtjevao pred parlament, pak bi onda jasno sve postalo ko sunce. Ele sad 
juhe, čini mi se da su sami poplašili načina koga su poprimili, koji pojedinim može doduše vrat skrha- 
ti, ali bez dvojbe, moralne temelje na kojim se cijela država osniva i koji su ionako već u Austriji jako 
slabi. Ja sam posve miran. Pripravan na sve. Znam da mi sve oteti mogu, ali do svijesti i poštenja 
moga ne mogu doprijeti. Cestit čovjek zna za plemenitu stvar ne samo raditi, nego ako je nužno i trp- 
jeti. A nikada se istini i pravdi toliko ne služi toliko kad se za nju plemenitom namjerom i bez ikakave 
afektacije trpi. Tako Vam sad moj mili prijatelju stvari stoje. Ako sam po tih klevetah možebit štogod 
kriv kod ljudih dobrih koji me pobliže ne poznaju ja drage volje primam to iz ruke božje. Ja sam za 
života toliko dobra primio iz rukah božjih, toliko sam vrhu svoje svoje vjernosti hvaljen bio, da bi 
nezahvalan bio prema bogu, da uztrpljivo neprimenim od njega njeke neugodnosti, koje uvijek više 
doprinašaju na oplemenju srdca i svijesti naše nego hvale koje čovjek lakho preje i oslijepi. (...) Ja 
sam našem vrhovnom gospodaru ovo što se sad dogodilo da će on nas na milost i nemilost madjari- 
ma predati, već onda prorokovao kad je sramotnim upravo načinom Medjimurje madjarom predano 
bilo.'? Ele, kako tako, kretanje današnje još nije daleko do konca dospjelo pak ćemo viditi, ako Bog 
da ko je pravo imao. Vaš san prijatelju nije bez znamenovanja. Ja sam ovo posliednje vrieme, bojeći 
se da mi se naglo ne dogodi štogod mloga i mloga imao sa sređivanjem mojih pisama. Nije doduše 
ni bilo pisama što bi mene niti ikoga na svijetu kompromitirati moglo, ali sam ipak želio pisma moja 
prije odlučnog časa u red staviti i ono što nisam htio da dođe do znanja budućnosti dopre. S toga pak 
sam u tom času često na vas mislio. Stoga neizmjeran posao koji je me dvie nedjele dana zabavljao. 
Doista sa često put u to vrijeme vapio za prijateljem prijateljem koji bi na ruku bio, pak sam u to vri- 
jeme često na vas mislio. Sad je hvala Bogu posao većom stranom obavljen, samo buduć je to u na- 
glosti bilo, lahko da je mlogo toga propalo, što bi možebit historičku vriednost imalo, osobito poleg 
moje naravi koja ništa svoga ne tri. Ne možete mi misliti koliko meni moji vlastiti poslovi ne dopada- 
ju. Vašu milu gospoju hiljadu puta mi pozdravite, Vašoj djeci blagoslov božji. Najmanjoj kćeri sam 
drage volje kum, stoputa vas ljubi vaš vječni prijatelj Strosmmayer 


11. januar 1868." 


Pismo 5. Arad? 17. ožujka 1868. U pismu Preradović iskazuje svoje posebno zadovoljstvo što je 
kriza i “pogibelj" za Strossmayera prošla. Navodi da u Mađarskoj rastu nade za novom 1848. i nada 
se, nakon dugih godina patnji naroda, novom političkom preokretu u Domovini. Uz čestitke za rođen- 
dan šalje mu i posvećenu pjesmu. 


Preuzvišeni gospodine, Premili prijatelju moj! 

Odgovaram Vam tek danas na milo vaše pismo, 11/I o. g. Mogu Vam iskreno kazati da mi je 
srdcu godilo, čitajući ga, jer ko što Vi pišete onako sam i ja mislio, a mislim i sada o položaju Vašem, 
aio stanju stvarih uobće. Kriza je sada već proišla i glede pogibelji vaše, koja Vam prietijaše, i glede 
zadnjeg političkog preokreta, već idemo nizbrdice, a mislim da nismo daleko od časa gdje će Vas tre- 
bati a uz vas i sve one, koji pošteno mislimo sebi i o drugih. Ovdje u Magarskoj već se misli da Zora 
puca novoj 48.,'7 a izvan Magjarske pojavljuju se pojedini znakovi za dokaz, da će sadanji položaj 
dozlogrditi i onim koji su mu početnici bili.'" Kakovu će ulogu u tom novom prekretu naša Domovina 
igrati nemože se unapred reći, ali to možemo sad već uztvrditi da se je i ona ovih 20 godinah nešto 
pameti naučila. Primite k svom (...) moju srdačnu čestitku. Bog vas — svoga zastupnika pri našoj si- 


75 Strossmayer misli na odluku cara od 24. siječnja 1861. godine kada je Ugarskoj je ustupljeno Međimurje, pretežito hrvat- 
ski kraj. Tomislav MARKUS, Devet dokumenata o političkim i državnopravnim zahtjevima hrvatsko-slavonskih županija 1861. 
godine, Zbornik Odsjeka povijesnih znanosti Zavoda za povijesne i društvene znanosti HAZU, 19., 2001., 263.-289. 

76 AHAZU, KJJS, XI a, Strossmayer Preradoviću, 11.1. 1868. 

77 Misli se na revoluciju 1848./1849. “proljeće naroda" u kojoj su mađarski krugovi uspjeli za trenutak steći de facto neza- 
visnost, dok nisu poraženi uz pomoć ruskih trupa 1849. godine. Tomislav MARKUS, Hrvatski politički pokret 1848.-1849., usta- 
nove/ideje/ciljevi/politička kultura, Zagreb, Dom i svijet, 2000., 171. 

78 Mnogi mađarski političari bili su nezadovoljni Austro-Ugarskom nagodbom od 8. lipnja 1867. godine te su težili većoj 
mađarskoj nezavisnosti od Austrije. V. CILIGA, n. dj., 55. 

rotinji — poživi mnogo i mnogo godinah i naplati Vam i onu stranu života, sva ona dobra koja ne- 
prestano rasiljete na sve strane po kršćanskoj i domorodnoj ljubavi. Primite kod te prilike i ovu moju 
Vama posvećenu pjesmu.“ Davno sam si dužnošću smatrao da i vama u svojih pjesmah — ako me 
nadživu ostavim glasa. Premda ćete vi i bez toga živjeti u narodu našem dok je svieta i vieka, morao 
sam to ipak činiti morao sam to činiti i po onoj ljubavi kojom sam Vam privezani koja želi da o sebi 
dade znaka onom koga ljubi. Vjerujte mi da sam od srdca pjevao — ne da laskam, već da izrazim 
svoje čuvstvo, a i veće i bolje strane našega rada. Zao mi je da nisam dospio dati tiskati pjesme — 
ja ću to učiniti prvom prilikom, koje ovdje neima. Moja supruga i dieca ljube Vam posvećenu ruku, 
a ja Vas pozdravljam i dušom cjelivam kao Vaš iskreni prijatelj 


17. 11]. 1868. Preradović Petar'*“ 


Pismo 6. (...) 2. travnja 1868. Strossmayer zahvaljuje se na čestitkama, a posebno na posvećenoj 
pjesmi što ju je Preradović spjevao njemu u čast, te savjetuje Preradoviću da je ne daje u tisak sada. 
Što se tiče stanja u domovini smatra da gore ne može biti i da tako ne može ostati. Piše o svom borav- 
ku u Parizu i o suradnji sa ondašnjom publicistikom, o podupiranju jednog francuskog lista Revue 
moderne te nagovara Preradovića da za taj list agitira i kod svojih prijatelje u vojsci, generale Maro- 
jevića, Grivičića itd. 


Mili, moj i velecjenjeni prijatelju! 

Hvala vam neizmjerna na Vašoj čestitki ukojoj se odziva ne sam prijateljska ljubav prema meni, 
nego i uzvišene misli, namjere plemenite duše Vaše. Bog Vam nagradio stostruko ljubav Vašu i dao 
Vam priliku vaše misli i korist Vami na slavu. Piesma koji meni na čast sataviste krasna je. Tiskati je 
danas nebi probitačno bilo jerbo ako bi se ime skrilo poznao bi se duh i oblik Vaš. To bi jako u 
današnjih okolnostih mojem milom prijatelju na štetu moglo biti. Vi sudite dobro i valjano o naših 
stvarih. U tome se svi slažemo. Istina je teška u zlu čekati, ali strpljiv, spašen. Ovako ne može osta- 
ti. To i sliepci vide. Sto će biti to sam Bog zna. Nam nikako nemože biti gorje. Sad još jedno: Ja sam 
bivši u Parizu“ gledao ljudima samo otvoriti oči. Mislim da niesam posve bez uspjeha radio. Izmedju 
ostalih nastojao sam u tome da se naše ideje u publicistiki francuskoj bolje poznaju. Ja podpomažem 
jedan periodički list koji izlazi pod imenom Revue moderne, ima namjeru konkurenciju učiniti 
starome “Revue des deux minde revue moderne", i zastupati će naše interese. Prijatelju, ako Vam je 
moguće da se predbojite, i da vašim se uplivom predbroje naši generali, Marojević, Grivičić'“, bio 
bi to za te novine dobar enconragement u našem poslu. Pozdravite mi hiljadu puta Vašu milu su- 
prugu, blagoslov vašoj djeci, a Vama bratski cjelov od Vašeg prijatelje Strossmayera 


2. april 1866. '* 


Pismo 7. Beč, 18. siječnja 1869. Preradović izražava nezadovoljstvo zbog prilika koje vladaju u 
vojsci i rada u tuđini. U odnosu na Arad u Beču mu je bolje, jer je tu “izobražen sviet", a često se sas- 
taje sa inteligencijom iz domovine. Muče ga crne misli zbog političkih prilika u zemlji. U svojoj 
molbi za pomoć Bogoslavu Šuleku, kojeg naziva nestorom naše književnosti obrazlaže njegovo teško 
zdravstveno i financijsko stanje. Govori Strossmayeru o izlaženju novog lista “Vienac" i nada se 
dobroj suradnji u tom listu. 


179 Preradović je 1868. godine spjevao pjesmu Strossmayeru pod naslovom “Pjesma Strossmayeru", ovdje samo jedan stih 
“Tebi ne će da naudi, ko ni noć, Danu onom, koj će jednoč da svane. Da ti pred svietom obasja priznanjem Zasluge tvoje!" Cjelovita 
pjesma u: Izabrane pjesme Petra Preradovića, n. dj., 332.-334. 

180 AHAZU, KJJS, XI a, Preradović Strossmayeru, 17. III. 1868. 

181 Strossmayer se radi protivljenja sklapanju austro-ugarske nagodbe 1867. i dualističkom sustavu po carevom zapovijedi 
bio prisiljen u travnju 1867. napustiti privremeno Austro-Ugarsku i otići u progonstvo u Pariz. W. B. TOMLJANOVICH, Biskup 
Josip Juraj Strossmayer, n. dj., 183.-184. 

182 Mladi austrijski general, hrvatskog podrijetla, izvršio samoubojstvo 1871. godine. Mirko VALENTIĆ, Vojna krajina i 
pitanje njezina sjedinjenja sa Hrvatskom (1849.-1881), Institut za hrvatsku povijest, Zagreb, 1981., 212. 

183 AHAZU, KJJS, XI a, Strossmayer Preradoviću, 2. TV.1868. 

Peruzvišeni gospodine, mili prijatelju moj! 

Odavna već sam nakan da Vam pišem i srdcem sam Vam već odavna pisao, a rukom niesam mo- 
gao sve do danas. Ovaj je Beč za vojnika pravo mučilište, gdje neprestano raznovrstnimi malenkosti 
čovjeka peckaju i nedadu mu odmora, da odahne u važnijem i milijemo poslu. Ipak sam zadovoljniji 
ovdje nego li u Aradu koji mi je (kao sve magjarsko) dodijao. Ovdje je čovjek bar u izobraženom svi- 
etu i dolazi češće u doticaj s našim ljudimi s kojima u razgovoru može si srdce izliti.“ A srdce je sad 
puno jada i čemera, da ga samo podnositi nemože; umiru nam bolji ljudi, a živu i napreduju omraženi 
dušmani naroda; sve nekako udara nas pak u nazadak, kao da napredovanje nije božji zakon. Morao 
bi čovjek zdvojiti da se ne sjeti božjeg pravila koji ipak sve ravna i na boljitak puti ako kratkovidi 
čovjek to i nemože. I zbilja kada se čovjek umiri, potone u se i ravnom dušom motri gibanje svieta 
neka gautješiva slutnaj obuzme da sve na to ide kako će se ovo nenaravno stanje naskoro promieni- 
ti, kako će krivda i nepravda klonuti, a prvda i pravica biti temeljem naravnih odnošaja. Kod nas kod 
kuće žalost da nemože veća. Rauh'* gradi vrhunac svojoj kuli, s koje će se, kako je sva prilika, skoro 
strmoglaviti. Naša inteligencia u službah onemila poradi zalogaja kruha koga žvače. A što je neza- 
visno to nemože da pisne poradi terorizma u upravi i nepravde u službah u koje magjarski upliv ta- 
kodjer utječe." I tako moramo prekrštenih ruku gledati kako nam dušmanin sistematično o glavi ra- 
di. Ali to su stvari koje Vi izbliza bolje poznajete nego ja. — Oprostite, zaneslo me pero u čemer 
zamočeno! Dolazim kasno, ali s toga ne manje iskreno srdačno da Vam čestitam sretno mlado ljeto! 
Bog Vas čuvao u zdravlju i vratio Vam punimi pregršti sve ono što Vi rukom dobra činite po našem 
svietu. Govoreć vam o velikoj dobroti ne mogu ovaj put propustiti da ju neiskažem na jednog od naših 
ljudih koji kano crvi rade na književnom polju, a samo o tom radu kukavno žive. To je B. Sulek'" koji 
našem narodu vriedi koliko akademija. On je siromah gluh i hrom i drugačije slaba zdravlja, tako 
svaki dan sve više, skoro će obnemoći i nežće znati kako da živi. S toga bi Vašem velikodušju doliko- 
valo da ga prikladnim darom obradujete. On si je kupio kućicu, ali znam da ju još nije izpaltio. Treba 
mu k tome još 2000 fr. Vi bi njemu, a i čitavom našem svietu ugodili kada bi mu poklonili tih 2000 
fr. Sav naš bolji sviet kliknuo bi od veselja dočuvši za taj vaš umjesni dar. Vi ste toliko ljudih usrećili, 


84 Preradović je u Beču našao mnoge hrvatske intelektualce koji su činili svojevrsnu “hrvatsku koloniju“ u Beču, među njima 
su bili August Šenoa, Vatroslav Jagić, Metel Ožegović, Ivan Zajc, Ivan Kostrenčić i drugi. 

85 Levin Rauch (1819. - 1890.) političar, ban hrvatsko-slavonsko-dalmatinski. Jedan od osnivača mađaronske stranke počet- 
kom 40-tih godina XiX stoljeća. Godine 1861. postaje vođa Unionističke stranke u Saboru. Izabran 1867. za banskog namjesnika, 
te sa te funkcije nameće Hrvatskoj pomoću oktroiranog izbornog reda i terora unionističku većinu koja donosi Hrvatsko-ugarsku 
nagodbu 1868. godine. Kao ban (1868.-1871.) guši svaku opoziciju, štampu i političke slobode, bezobzirno progoni svoje političke 
protivnike. Kompromitiran u aferi oko isušivanja Lonjskog polja, bio je prinuđen podnijeti ostavku. Opća enciklopedija jugoslaven- 
skog leksikografskog zavoda, 7., 1981., Zagreb, 11. 

186 U vrijeme Rauchova banovanja primjenjivane su oštre mjere protiv bilo kakve opozicije, te je i Strossmayer bio jako op- 
rezan, te je pri svom slavodobitnom povratku iz Rima nakon Vatikanskog koncila, naredio svojim suradnicima da za njega ne pri- 
ređuju nikakve javne skupove. W. B. TOMLJANOVICE, Biskup Josip Juraj Strossmayer, n. dj., 232. 

87 Bogoslav Šulek (Bohuslav, Slovačka, 20. travnja 1816. — Zagreb, 30. studenog 1895.), hrvatski jezikoslovac, povje- 
sničar, publicist i leksikograf slovačkoga podrijetla. Pučku školu pohađao u Subotištu, evangelički licej u Požunu (Bratislava). Ne 
zaredivši se za pastora i ne mogavši poći na studij u Jenu, u studenome 1838. dolazi k bratu u Brod na Savi, uspostavlja vezu s 
Ljudevitom Gajem (1839.) i od jeseni iste godine u Zagrebu radi u tiskari Franje Župana. U Gajevim izdanjima počinje surađivati 
1841. Godine 1844/45. glavni urednik ilegalnoga lista “Branislav" koji je tiskan u Beogradu. Od 1846. uređuje Gajeve “Novine 
Horvatske, Slavonske i Dalmatinske", od 1849. “Slavenski jug" a od 1850. “Jugoslavenske novine". U pedesetim godinama inten- 
zivno djeluje kao pisac popularnih priručnika (na primjer Naputak za one, koji uče čitati, Početnica za djecu, Prirodopis za niže 
škole, Biljarstvo za višje gimnazije i druge). Istodobno radi na njemačko-hrvatskome rječniku. Pobijao je velikosrpska jezičnopo- 
litička presizanja srpskoga jezikoslovca i folklorista Vuka Karadžića. Godine 1856. u časopisu “Neven" izlazi ključni Šulekov 
članak “Srbi i Hrvati", na više od 30 stranica. Trijeznim se pristupom u kojemu je kombinirana povijest, književnost i filologija po- 
bijaju velikosrpski stavovi koji atribuiraju svu štokavski napisanu književnost srpskomu jezičnomu korpusu. Od 1858. do 1865. 
uređuje “Gospodarski list". Jedan je od pokretača “Pozora" (1867). Iznimno plodan publicist i popularizator znanosti. Godine 1868. 
izdaje svoje najpoznatije političko djelo “Naše pravice. Izbor zakonah, poveljah i spisah, znamenitih za državno pravo kraljevine 
dalmatinsko-hrvatsko-slavonske od god. 1202 - 1868". Akademik JAZU i njezin tajnik od 1871. do smrti. U doktora znanosti pro- 
maknut 1867. na temelju disertacije o Ruđeru Boškoviću. Kad je 1861. hrvatski jezik, zamijenivši njemački, ponovno postao služ- 
benim, Šulek je predano radio na oblikovanju hrvatskoga stručnog i znanstvenog nazivlja, a nakon Hrvatsko-ugarske nagodbe 
(1868), i hrvatskoga vojnog (domobranskog) nazivlja. Pristaša jezičnih načela zagrebačke filološke škole, naglašeno sklon jezično- 
mu čistunstvu, posuđenice je zamjenjivao tražeći rješenja u hrvatskim narječjima, posuđujući iz slavenskih jezika (najčešće iz slo- 
vačkoga i češkoga, ali i iz ruskoga i slovenskoga) te oblikovanjem novotvorenica. Zahvaljujući tomu, Šulek spada u najuži krug 
najutjecajnijih hrvatskih jezikoslovaca u povijesti. Zbornik o Bogoslavu Šuleku: Zbornik radova o Bogoslavu Šuleku sa znan- 
stvenoga skupa održanoga u Zagrebu 1995. godine u organizaciji Hrvatske akademije znanosti i umjetnosti, Zagreb: Hrvatska aka- 
demija znanosti i umjetnosti, 1998. 

a li niko nije dostojniji blagosti vaše ruke nego Šulek, taj nestor naše književnosti, taj poštenjak u 
svakom obziru. Ja Vam tu svoju molbu preporučam kao da bi se mene ticalo. Dobro je i da “Pozor"'* 
i ove ghodine izlazi, bila bi neizmjerna šteta po našu stvar, kada bi prestati morao, jer to jedini list 
koji narodnu stranku nekako veže on joj je središte i utočište. Čuli ste znam za novi list “Vienac",* 
koji izlazi u Zagrebu, u njemu ćemo se mi stariji pisci sastajati, da uzradimo barem nešto na književ- 
nom polju, kad na političkom nemožemo. Vaš put u Biograd bio je sasvim dobar i koristan po našu 
stvar. Odlikovanje koje vam proti svojoj vladi iskaza narod je znak kako Vas naš sviet bez razlike 
štuje i ljubi, a dušmanom našim opomena, neka ne diraju u Vas jerbo tim u rane diraju čitavog naro- 
da, a uvrijeda čitavog naroda vrijedi sada mnogo. Moja žena i djeca ljube vam ruku, a ja srdce, po- 
zdravljajuć vas liepo jesam vaš iskreni prijatelj i štovalac 


U Beču 18. I. 1869. Preradović" 


Pismo 8. (...) 6. veljače 1869. U pismu Strossmayer iskazuje veliko nezadovoljstvo što su neki 
naši ljudi pristali i podlegli Mađarima. 


Velecjenjeni moj prijatelju! 

. Drago mi je Vam je položaj premještanjem u Beč postao povoljniji. Nas pritisla šteta i sramota. 
Šteta što smo madjarima podlegli;““ Sramota, što sami naši puzavci i mlitavci na vrat jaram okačiše. 
Ele, što je nemoralno i nenaravno neima opstanka, pak čim su ljudi ljudji i prefriganiji, tim su bliže 
propasti. S druge me strane više zebe. Sto o Suleku govorite dobro je i plemenito, ali moj mili prija- 
telju jedan čovjek ne dospije na sve. Skorom ćemo se ako Bog da vidjeti u Beču. Ja putujem na kratko 
u Rim pak ću putem do Beča. Pozdravite mi liepo vašu milu gospoju, vašoj dieci blagoslov. S osobit- 
om ljubavlju vaš do vieka štovatelj 


6. II. 1869. Strosmayer'? 


Pismo 9. (...) 6. ožujka 1870. Strossmayer postavlja pitanje o uspješnosti borbe za prava hrvat- 
skog naroda. 


Vrli moj prijatelju! 

Hiljadu vam hvalah na vašoj posljednoj čestitci. Kad je čovjek na ovom svietu istinit i pravedan 
uviek, uviek zna se boriti za pravdu i istinu, kojoj je prolaziti kroz veliku nedielu da viečito uskrsne i 
viekom zavlada. Posla je ovod neizmjerno mlogo. Hoćemo nadvladati zavisi poslije Boga od nas sa- 
mih, to jest od naše stalnosti. U kukavnoj i nesprretnoj nam domovini čini se da je borba do kraja 
dospiela. Pozdravite mi Vašu suprug, blagoslov Vašoj diečici, Stoputa Vas ljubeći ostajem do vieka 
vaš prijatelj Strosmayer. 


6. III. 1870." 


Pismo 10. Beč, 20. lipnja 1870. Preradović izražava svoje žaljenje zbog neizbora Strossmayera 
za zagrebačkog nadbiskupa, te za iznevjerene nade našeg naroda u vezi s tim. Smatra da su Mađari 
izborom biskupa Mihalovića, napravili najveću političku grešku koja će im se ona osvetiti. Moli 
Strossmayera za kumstvo svoje novorođene kćeri. 


188 Glavni organ Narodne stranke novine “Pozor počele su izlaziti 1860 godine, da bi kasnije često mijenjao imena, najduže 
je izlazio pod imenom “Obzor". 

189 Književni časopis “Vienac" pojaviio se 1869. godine, glavni urednik je bio Đuro Deželić. Tijekom vremene postao je naj- 
važniji književni časopis u Hrvatskoj, u kojemu su surađivali vodeći hrvatski književnici i umjetnici onoga vremena. Ivan PE- 
DERIN, Casopis Vienac i književna Europa: Njemačka, austrijska i ostale književnosti u hrvatskom časopisu Vienac 1869-1903., 
Zagreb, Matica Hrvatska, 2006, 341. 

190 AHAZU, KJJS, XI a, Preradović Strossmayeru, 18. 1. 1869. 


191 Misli na Hrvatsko-ugarsku nagodbu iz 1868. godine kojom je nametnut nepovoljan položaj Hrvatske u zajednici sa Ugar- 
skom. Vasilije KRESTIC, Hrvatsko-ugarska nagodba 1868. godine, Beograd, 1969. 


192 AHAZU, KJJS, XI a, Strossmayer Preradoviću, 6. II. 1869. 
193 AHAZU, KJJS, XI a, Strossmayer Preradoviću, 6. III. 1870. 

Preuzvišeni gospodine, prijatelju premili! 

Žalostnom dušom sjedam k stolu da vam pišem ovo nekoliko redakah, jerbo ih pišem pod utiskom 
jedne naše gajene ali neispunjene nade: Neučiniše Vas nadbiskupom zagrebačkim!" Činilo se izpo- 
četka da je neprijateljem našim puklo medju očimai da su koračili na pravi put, ali eto iznevjeriše 
nas i ostadoše ono što su i bili: pravi naši dušmani. Ne samo naš narod nego sav sviet gdje je pukao 
vaš glas, očekivao je s potpunim pravo da prvo svećeničko mjesto u trojednoj kraljevini zapadne 
prvog njezinog sina. Tomu zahtjevanju madjari nisu zadovoljili, a to jepo mom mišljenju najveća po- 
litička pogrješka koja se u ovo doba učiniti mogla i koja će se sigurno skoro na njima osvetiti. Na- 
rodni duh koji se je počeo kod nas življe kretati, uklonit će Mihaljevića sa stolice za koju on nije, a 
pozvat će Vas da ju usjednete, jer Vas ona po ljudskom i božjem pravu “latinski". Novosti neznam 
Vam osim onijeh što kolaju po novinah. Glede namjesništva Dalmatinskoga još se vlada nije odluči- 
la, da li će Rodića'* ili koga drugoga tamo nastaniti. Cini se da čeka na izbore. Kako se na sve stra- 
ne glasa, kanit će se po Petrovu odgoditi i svi mu članovi kući krenuti. Ja se nadam da ćete vi preko 
Beča i da ću imati priliku vidjeti Va si porazgovoriti se s Vama. Ja to što više želim što imam molbu 
na srdcu koju bister mi tom prilikom ispuniti mogli. 13. 0. m. rodila mi je supruga opet kčerku. Molim 
Vas budite joj kum, glavom ako ovuda prodjete, ili po kome namjestniku, koga bi ja opvdje za Vas 
našao, ako Vas ovuda nebi bilo. Učinite mi tu čast i ljubav, koju ja visoko cienim i koju ja kao zalog 
molim od Vašeg prijateljstva, Ja ću s kršetenjem čekati do Vašeg odgovora. Uz to Vas liepo pozdravl- 
jam i želim Vam svaki uspjeh kao vaš pravi štovatelj i prijatelj 


U Beču 20. VI. 1870. Preradović“ 


Pismo 11. (...) 25. lipnja 1870. Prihvaća kumstvo Preradovićeve kćeri i piše da će u Beč ove je- 
seni. 


Velecjenjeni moj prijatelju! 

Drage volje primam kumstvo koje mi ponudiste. Nije mi medjutim moguće u povratku Beč 
pohoditi i to zato prvo: Sto su mi poslovi kod kuće zaostali, a drugo: Zato što se svake ovacije bojim. 
Jesenas ako Bog da doći ću u Beč bar vas pozdraviti i vašu milostivu gospoju i blagosloviti moje 
kumče. Sto puta vas ljubim i ostajem do vieka Vašim prijateljem. 


197 


25. juna 1870 Strosmayer 


Pismo 12. (...) 3. siječnja 1871. Strossmayer opisuje svoje narušeno zdravlje, ali koje nije tako 
pogibeljno kako bi to mnogi njegovi protivnici željeli, što se vidi u novinama. Piše o Andrassyevom 
načinu djelovanja, koji bi želio hrvatski narod zadovoljiti, ali tako da i dalje bude sluga režima. Hvali 
Šuzelku i nada se susretu s njim u Beču, te pogrdno spominje nadbiskupa Mihalovića. 


Vele cjenjeni moj prijatelju! 

Moje zdravlje sveudilj je slabo, ali nadam se da nije tako pogibeljno kako novine vele. Bio sam 
u Osieku i dao se ispitati, pak može biti da je koji od doktora štogod rekao što su novinari ustvrdili. 
U Osieku se odakle je ta nevolja proistekla, s više strana moja smrt želi. Andrassy nije Vas pozvao. 


194 Ugarska vlada je na mjesto zagrebačkog nadbiskupa instalirala biskupa Josipa Mihalovića, pristašu unionista, iako je 
Lonyay nudio Strossmayeru to mjesto samo da popusti u svojim zahtjevima. W. B. TOMLJANOVICH, 1. dj., 257. 

195 Gabrijel Rodić (Vrginmost, 1812. — Beč, 1890.), general austro-ugarske vojske. Za vrijeme revolucije 1848./49. bio je u 
stožeru bana Josipa Jelačića, te je promaknut u čin satnika. Posebno se istakao u bitkama protiv Mađara kod Pakozda i Hegyesa. 
Plemstvo je dobio 1850. godine. Godine 1859 postao je general-bojnik. Sudjelovao u austrijsko-pruskom ratu 1866. godine gdje se 
istakao se u bici kod Custozze, za što je odlikovan Viteškim redom Marije Terezije i promaknut u činj podmaršala. Jedno vrijeme 
bio ja komandant brigade u Dubrovniku i Kotoru gdje je sudjelovao u gušenju bune u Krivošijama (Boka). Godine 1869. imeno- 
van guvernerom i namjesnikom Dalmacije, gdje je ostao do 1881. godine. Sudjelovao u okupacije Bosne i Hercegovine 1878. godi- 
ne. Hrvatska opća enciklopedija, 9., Leksikografski zavod Miroslav Krleža, Zagreb, 2007., 391., http://www.austro-hungarian- 
army.co.uk/biog/rodich.html., pristup ostvaren 2. VIII. 2007. Josip VRANDEČIĆ, Dalmatinski autonomaški pokret u Dalmaciji 
tokom XIX. stoljeća, Zagreb, 2002. 

196 AHAZU, KJJS, XI a, Preradović Strossmayeru, 20. VI. 1870. 

197 AHAZU, KJJS, XI a, Strossmayer Preradoviću, 25. VI. 1870. 

Ti ljudi su velike blese. O velikoj kakvoj misli ni govora. Tu se krpari i živi od dana do dana, da to 
sve propada i propasti će bez čuda božjega. Andrassy sveudilj oko mene obilazi. Mislim da će jedan 
od njegovih agenata amo prispjeti. Vidjet ćemo bude li štogod. Te se kukavice drže onoga: i vuci siti 
i ovce čitave. Rado bi nam zadovoljili, al mi da ostajemo sluge i sužnji. Javit ću vam ako bude štogod 
znamenita. Od sada Rauchova nevolja velika je utisak posvuda učinila i veliki je udarac ne samo 0s0- 
bi Lonyaya nego cieloj stranci. Bez dvojbe da će naši ljudi na to ići da se svaka šteta od naroda od- 
vrati, to prije da je Rauch i (..) nose. Zalim vas što ste diete, moje milo kumče izgubili. Bog Vas tieši! 
Pozdravite Vašu gospoju. Dietešće je dobro kod Boga. Višeput žalujući roditelji hvalili bi Bogu da 
im je itekao buduć udes ipoznat. Vi i vaši su meni vazda preporučeni. Molim vas liepo pozdravite mi 
Suzelku. To je vrli čovjek, koga sav svijet štuje. Nek mi oprosti što ga posljednji put u Beču nisam 
pohodio. Kako prvi put u Beč dodjem pohodit ću S vami. Upravo se srdačno radujem da ću imati pri- 
liku poznati čovjeka koji istinu i pravdu bez ikakva obzira brani. Recite mu da smo prijatelji. Vaš 
Vučetić čujem da je parvi (...) i pijanica. Mihaljević prava ništarija.“* Uztrpimo se. Još Vam jedan- 
put hvala na uspomeni, koju tako krasno opjevaste naših milih pokojnika. Pišite, pišite prijatelju kad 
Vam je Bog dao. Mato bio mi je prijatelj od malih nogu, zato mi je milo kad se sada spominje. Srdce 
je to bilo pošteno i blaženo. Vaša uspomena podiče ljude nebili se časti zavriedili. Nacoje Brlić Vas 
pozdravlja. Još jedanput pozdrav vašoj gospoji i blagoslov dieci vašo. Stoput vas ljubi Vaš 


3. siečnja 1871." Strosmajer 


Pismo 13. Beč, 8. siječnja 1871. Uznemirila ga je vijest o Strossmayerovoj bolesti objavljena u 
novinama, savjetuje ga kako i što raditi da što prije ozdravi. U vezi političkih prilika iznosi da tamo 
u Beču za sada vlada tišina. Iznosi svoju tugu zbog gubitka najmlađe kćeri Jelice. Ova tragedija ga je 
toliko potresla da razmišlja o budućnosti svoje djece nakon što njega nebude i moli Strossmayera da 
njegovu siročad ne zaboravi i pomogne im. Spominje zagrebačkog kanonika Vučelića koji mu ništa 
nije odgovorio na pismo u vezi Račkog. 


Preuzvišeni Gospodine! Predragi prijatelju moj! 

Uznemiri me viest po novinah raznesena da Vam je želučna bolest na gore krenula i zato me da 
Vas pitam da li je to istina. Kad ste ovdje bili i saslušali nazor Skodin, ja niesam htio, ja nisam htio 
da protuslovim tom visokom nazoru prem da se s njim slagao niesam. Ali poznato je ovdje po Beču 
da Skoda osim u prsnim bolestima u ostalim nije sretan u pogadjanju im, a osobito što se tiče prepi- 
sivanja lekarijah tu je posve nesretan i ovdje je već načelno zavladalo da niko onoga neuzimlje što 
on prepisuje.Ja držim žalibože po vlastitom svom iskustvu sudeći, da Vaša bolest nije drugo nego ona 
u muškaracah obična neurednost kolanja krvi što sviet obćim imenom hemeroidah nazivlje i skoje ste 
prije u vratu bolovali a sad u želucu. Ta se bolest u različnim organizimi različno pokazuje i neda u 
svakom istim liekom izliečiti. Valja u tom obziru da svaki sebe dobro motri i da pazi što mu prija i 
što mu hudi i način življenja da si uredi, ljekarija neka neuzimlje nikakvih osim hladne vode kojom 
mu se valja kriepit iz vana i iz nutra. Ja bi Vam dakle svejotvao da danom pijete češće hladnu vodu 
tako svaki sat po pol čaše, da si hladnom vodom barem svaki drugi dan perete cielo tielo, ali nabr- 
zo samo površno da nenazebete sa tim da nosite po noći i po danu kad neidete iz sobe onaj priznič- 
ki pojas. U ovu svrhu dajte si sašiti dva ručnika s uskim krajem skupa. Jednu trećinu tog pojasa dajte 
namočiti i ižmičite ga kolikom možete i omotajte tielo, a suhim po njemu. Ja sam uvjeren da će vam 
s tim biti bolje a s vremenom će bolest sasvim jenjati. Dobro bi bilo da poduprete ovo liečenje tako- 
djer sa kojim homeopatičkim liekom. Dakako tu bi valjao svijet kakvog homeopatčkog ljekara. Opro- 
stite da sam Vam možda dosadio ovim svjetomnepozvana ljekara, a li meni i nam svima stalo je do 
vašeg zdravlja, a ta briga zavela me možda tkamo mi nije trebalo ići. Oprostite! Kostrenčić mi je iz- 
ručio Vaš pozdrav i drago mije bilo čuti da su Vam moje pjesme spomenute. Milim pokojnikom oso- 
bito ona prijatelju Vam Mati Topaloviću.““ Ja sam držao za potrebio napomenuti naše bolje pokoj- 


198 Podcrtao Strossmayer. U daljnjem tekstu pisama Strossmayer je podvlačio neke riječi da ih naglasi. 

199 AHAZU, KJJS, XI a, Strossmayer Preradoviću, 3. 1.1871. 

200 Mato Topalović (Zdenci kraj Broda, 1837. — Đakovo 1862.) svećenik i sudionik ilirskog pokreta. Školovao se u Brodu, 
gimnaziju završio u Vinkovcima. Đakovački biskup Sučić poslao ga je u sjemenište, gdje se zajedno našao s Josipom Jurajom 
Strossmayerom. Zajedno su bili u sjemeništu u Pešti, gdje su se susreli s Stjepanom Ilijaševićem, Franom Kurelcem i Miroslavom 
Dražićem pa su ova poznanstva utjecala na čitav njegov život.. Služio je kao vojni kapelan kod jedne krajiške pukovnije u Italiji, 

nike ranije dobe, nebi li se u njih ugledao naš današnji mljetavi sviiet (...). Ob onom što mi raztanku 
svom priobćite nije do mene ni najmanji znak došao po kome bi suditi mogao. Da V. smjera druzgim 
putem udariti. Ja mislim da on toga drage volje neće ni učiniti, morat će ga prisiliti na to važni nu- 
tarnji ili vanjski dogadjaji. Vederemo! I ovdje nemam Vam ništa novoga pribčiti vlada nekakva tišina 
kao da smo u oči oluje. U mojoj obitelji zavladala crna žalost, izgubismo najmladju kćerku Jelicu, 
Vaše kumče 27. p. m. od zubobolje; tako provedosmo u tuzi i žalosti božične praznike a ni sada još 
ne možemo se oporaviti od nemile tuge premda imam dosta briga sa ostalo četvero djece, i često nez- 
nam kako im namaknuti sve potrebštine, neimajuć osim svoje kukakvne plaće nikakva imetka, ipak 
ovaj gubitak tak duboko osjećam, a osobito moja žena nezna si utjehe naći. Ova najnovija nesreća 
opet mi živo pred oči stavlja budućnost moje sirotčadi, koja iza mene nema nitkoga i ništa. To mi više 
puta na misao dodje preporučiti ju vama i moliti Vas da nju danas, sutra ne zaboravite u svojoj 
dobroti, kojom mnoge ljude usrećiste i sveudilj usrećujete! Kako Vam na raztanku obećah pisao sam 
zagrebačkom kanoniku Vučeliću, mome znancu poradi našeg vriednika Račkog,“ ali nedobih nikak- 
va odgovora. Nemislim da se je list izgubio, bit će po svoj prilici da V nezna šta bi mi odgovorio jer 
mi želju zadovoljiti ne smije, pa mu je mrsko priobćiti mi je. Suzelka, veliki Vaš štovatelj, koji mnogo 
žali što se nije sa Vama sastao kad ste onomad ovdje bili, lipo se preporučuje i želi zajedno s mnogi- 
mi da on o što se raznielo o zdravlju Vašem ne bude istina. Bog Vas čuvao i u ovom novom ljetu! To 
želi od srdca Vaš iskreni prijatelj i štovatelj 


U Beču 8. I. 1871. Preradović? 


Pismo 14. (...) 17. veljače 1871. Strossmayer piše da nijedno pismo upućeno u Italiju od Pre- 
radovića nije primio, a što se tiče izbora traži Preradovića da izvjesti Lonyaya da se on u izbore nika- 
da nije miješao pa neće ni u ove. 


zatim u Trnavi, Vinkovcima, te službovao kao profesor u Đakovu. Bolovao je tri godine od sušice i umro u pedesetoj godini živ- 
ota, 26. travnja 1862. godine. Kako je prijateljevao s đakovačkim biskupom J.J. Strossmayerom, ovaj mu podiže mramorni spo- 
menik u znak bratimskog svećenstva i prijateljske ljubavi na njegovom grobu." U: “Pisma Mate Topalovića Josipu Jurju 
Strossmayeru i Andriji Torkvatu Biliću“, Građa za povijest književnosti Hrvatske, knjiga 16., Zagreb, 1948., 166-194. 

201 Franjo Rački (Fužine 1828. — Zagreb 1894.) hrvatski povjesničar i političar. Od 1855. godine profesor je teologije u sen- 
jskom sjemeništu. Na nagovor Ivana Kukuljevića Sakcisnkog i Josipa Jurja Strossmayera odlazi 1857. godine u Rim kako bi se u 
talijanskim arhivima bavio proučavanjem povijesti. Iz Rima se vraća 1860. godine u Zagreb. Sa Strossmayerem osniva Narodnu 
stranku i postaje glavni urednik stranačkog lista Pozor (kasnije Obzor). Biran je za člana Hrvatskog sabora 1861., 1868. i 1872. 
godine. Imenovan je (1863.) glavnim školskim nadzornikom, a godinu dana kasnije (1864.) s Vatroslavom Jagićem pokreće časopis 
Književnik koji je prije osnivanje JAZU (Jugoslavenska akademija znanosti i umjetnosti) glavno središte znanstveno-književnog 
rada u Hrvatskoj. Izabran (1866.) je za prvog predsjednika JAZU te je tu dužnost obavljao narednih dvadeset godina ostvarujući s 
mnogo uspjeha svoj program, predstavljen još 1860. godine o izgradnji kulturnog i narodnog jedinstva južnoslavenskih naroda: Ovo 
toli žuđeno jedinstvo svih Jugoslovjenah, a ponajprije Srbo-Hrvatah i Slovenacah, pospješiti bi imala Jugoslovjenska Akademija. 
Godine 1876. postaje kanonik u Đakovu, a 1877. istu dužnost obavlja u Zagrebu. Budući da je Narodna stranka prihvaćanjem nez- 
natno revidirane Nagodbe 1873. postala vladadajuća stranka. Nakon pada bana Ivana Mažuranića osniva (1880.) s Mrazovićem 
opozicionu Neodvisnu narodnu stranku. Godine 1884. boravi u Kijevu, Moskvi, Petrogradu, Varšavi i Krakovu. Kao povjesničar 
postaje središte svega naučnog historičarskoga rada hrvatskoga u drugoj polovici XIX. vijeka (F. Šišić). Uz pisanje značajnih mono- 
grafija i rasprava, Rački je veoma zaslužan i kao izdavač brojnih povijesnih izvora. Posvećujući glavnu pažnju izučavanju svega 
što je spajalo ili razdvajalo Južne Slavene u prošlosti, Rački je među ostalim napisao i ova djela: Pregled glagoljske crkvene 
književnosti; Vijek i djelovanje sv. Ćirila i Metodija slovjenskih apoštolov; Književni rad sv. Ćirila i Metoda; Pokret na slavenskom 
jugu koncem XIV. i početkom XV. stoljeća; Bogumili i Patareni; Borba Južnih Slavena za državnu neovisnost u XI. vijeku; Nutarnje 
stanje Hrvatske prije XII. stoljeća; Ocjena starijih izvora za hrvatsku i srbsku poviest. U svojim znanstvenim radovima, u novin- 
skim člancima, u saborskim i akademskim govorima on se kroz tri desetljeća ustrajno zalagao za ideju jugoslavenstva i djelovao 
na Josipa Jurja Strossmayera. Pri sastavljanju svojih govora i članaka Strossmayer se u pravilu držao onoga što mu je u pismima 
ili prethodnim razgovorima sugerirao i savjetovao Franjo Rački, koji je skroman, neslavohlepan, povučen i gotovo nevidljiv usm- 
jeravao Strossmayerovu stranačko-političku i kulturnu aktivnost. Izvrstan učenjak i teoretičar Rački po svojoj prirodi nije bio bor- 
ben tako da se za ljubav stranačke sloge i svog prijateljstva sa Strossmayerom često pokoravao volji većine. Preminuo je u Zagrebu 
13. veljače 1894. godine. Mirjana GROSS, 2"deja jugoslavenstva“ Franje Račkog u razdoblju njegove formulacije, Historijski 
zbornik, 1976.-1977., 331.-345., Tadija SMIČIKLAS, Život i djela dra. Franje Račkoga, Zagreb, 1895. Tomislav MARKUS, 
Moderna civilizacija u stvaralaštvu Franje Račkog, Zbornik odsjeka za povijesne znanosti zavoda za povijesne i društvene znanos- 
ti Hrvatske akademije znanosti i umjetnosti, vol 21., Zagreb, 2004., 243-265. Bibliografija radova Franje Račkoga i bibliografija 
radova o njemu, Zbornik Zavoda za povijesne znanosti JAZU, JAZU, vol. 9, Zagreb, 1979., Korespondencija Rački - Strossmayer: 
o stogodišnjici rođenja Franje Račkoga / uredio Ferdo Šišić. - Zagreb : Jugoslavenska akademija znanosti i umjetnosti, 1928 -1931., 
4 sv. ; Knj. 1: Od 6. okt. 1860. do 28. dec. 1875. — 1928, Knj. 2 : Od 6. jan. 1876. do 31. dec. 1881 — 1929, Knj. 3 : Od 5. jan. 
1882. do 27. juna 1888. — 1930., Knj. 4: od 2. jula 1888. do 15. februara 1894 — 1931. 

Velecjenjeni moj prijatelju! 

Veli mi se da ste mi da ste pisma u Italiju pisali. Ja nisam nijedno dobio. Veli mi se takodjer u 
Zagrebu da mi u svih pismah po nalogu Lonyaya svjetujete da se ubuduće u izbore ne miešam. Budite 
uvjereni i uvjerite g. Lonyaya da se ja ni posljednji put u izbore mišao nisam. Sve što madjari kod 
nas rade nečuvene su nepodopštine. Ja neznam gdje je tim ljudim glava. O svijesti ni govora. Slobod- 
no možete to Lonyayu reći. Ne bi bilo za madjare veće nesreće nego kad bi moguće bilo da se njiho- 
ve namjere ispune. Nije državnik koji Bog zna kakvmi orijevski moment uspieh postignu. Nego je 
državnik koji zna pravcem udariti, koji naravi stvari o kojoj se radi nego stalni temelj postavlja isti- 
ni i pravdi, koja jedibno može ojamčiti pobjedu trajnu. Molim Vas još jednu stvar. Ko što ćete vidje- 
ti. Molio me neki naš čovjek da ga u Beču preporučim da bude premješten u naše predjele. Covjeka 
posve ne poznajem, ako ste vi obavješteni da je vriedan preporuke, molim Vas preporučite ga. Naš 
je, želja služiti medju našim nije nepravedna. Molim pozdravite mi mlogo puta Vašu milu gospoju i 
vašu diecu. 

Alaj se Dalmatinci gorko osramotiše. Tako je kad se politika čeka bez načelah. Ljubi Vas iskreno 
Vaš vijerni prijatelj 

17. 11. 1671. Strosmayer* 


. Pismo 15. (...) 26. travnja 1871. Piše o slanju konja putem željeznice u organizaciji pukovnika 
Cikoša za Preradovića. 


Dragi moj velecjenjeni prijatelju! 

Konj je gotov, a i pukovnik Cikoš posve je pripravan dati Vam momka koji će vam po želejznici 
otpratiti konja do Beča. Molim javite mi brzojavom bih li vam konja odmah poslao. Na svaki način 
morati će ga u Beču dati uškopiti. Nadam se da ćete biti zadovoljni. Pozdravite sto puta vašu milu 
gospoju, blagoslov vašoj djeci. U bratskoj ljubavi ostajem vam veliki prijatelj i štovatelj Strosmayer 


26. travanj 1871. 
P. S. I opet mi se u Viencu dopada vaš spiev. Srdačan pozdrav od kanonika Voršaka 


Pismo 16. Beč, 2. svibnja 1871. Preradović piše o problemima sa svoja dva konja i pripremi oko 
dopreme konja kojeg mu je Strossmayer poklonio, parobrodom iz Osijeka uz pomoć pukovnika 
Čikaša. Kaže da po narudžbi radi jednu koračnicu za Strossmayera te pita Strossmayera o njegovim 
razgovorima sa Andrasyjem. 


Preuzvišeni Gospodine! Prijatelju moj predragi! 

Kako sam ovdje bio primjetio imao sam dva loša konja od kojih bi si jednoga prije prodao nego 
li si dao dopremiti onoga koga mi Vaša velika dobrota velikodušno poklonila. Ali žali bože, to mi još 
nije za rukom pošlo, te mi je jedan ohromio i moram ga na ljekariju u ovdašnju živinarsku bolnicu, 
a bog zna hoće li ikada ozdraviti, a to mi opet smeta da onog drugog prodam, jerbo dva konja moram 
ovdje uvijek na uporabu imati. Te nepovoljnosti priučile su me te nisam dosada nikakve naredbe 
dosada učinio za dopremu vašeg vranca. Ali, iza kako primih Vaše milo pismo odmah sam se požu- 
rio da i to bude. Vi ste me sami na to naputili, a i ja mislim da je najbolje konja parobrodom iz Osieka 
neposredno amo. Uslied toga ja sam bio kod ravnatekljstva parobrodarskog družtva da se razpitamo 
o potankosti te dopreme i tamo mi dozvoliše bezplatnu dostavu. To je važna okolnost za mene i već 
radi toga volim da konj ide parobrodom negoli želejznicom, jer to je za njega i opasnije. Kako dalje 
i Vašeg pisma vi ste već o toj dopremi s pukovnim Cikašem rieč poveli. Hvala vam na toj ljubavi, a 
sada samo molim dami na ruku kako kako bi konj bez pogibelji do Osieka doći. Ja o tome zajedno s 
ovim listom pišem pukovniku Cikošu i molim ga da dogovorno s Vama u toj stvari postupa i konja sa 
svim što treba za put opskrbi. Piše mi jučer Franjo Koch iz Osieka, poznati sakupitelj narodnih nap- 
jevah i moli me da mu napravim jednu pjesmu za koračnicu Vašim imenom urešenu. Ja to drage volje 

činim, jer doprinieti Vašoj slavi držim si svetom dužnosti a i godi srdcu mome biti zahvalan velikom 
mojem i narodnom dobrotvoru. Odišav odavde Vi mi iz Pešte nedadoste glasa. Valjada se nieste s 
Andrašijem razgovarali ili vam razgovor bijaše opet jalov kao i prije. Madjari nam drage volje neće 
pomoći,valja da si sami pomognemo, a to će odlučiti novi izboriza sabor. Moja obitelj liepo Vam se 
preporuča i ruku Vam ljubi, a ja jesam vaš dovijeka zahvalan odanih. 


U Beču 2. V. 1871. Preradović“ 


Pismo 17. (...) 18. svibnja 1871. U kratkom pismu Strossmayer obavještava Preradovića da mu 
je poslao konja u Beč, pozdravlja Suzelku i pita da li je dobio piće koje mu je poslao. U vezi izbora 
iznosi da dobro uspjevaju i nada se boljoj budućnosti. 


Velecjenjeni moj prijatelju! 

Konj je već prije nedjelje Vama poslan. Nadam se da je srertno u Beč prispio. Drago će mi vele 
biti ako zadovoljni budete. Na svaki način morat ćete ga očistiti. Molim Vas liepo da drugom pri- 
likom upitate T. Šuzelku““, koga liepo pozdravljam da li je primio rakiju koju sam mu otprilike mjesec 
dana poslao. Ja sam o tome i pisao. Je li dobio moje pismo? Ako nije rakiju dobio, dobro bi bilo da 
se kod agencije parobrodarske javi. Naši izbori, kako ćete saznati, hvala bogu dobro uspijevaju. Po- 
vratili smo tiem narodu želju, a i prokrčili smo put bolju budućnosti. 

I opet u Viencu čitam vaše prekrasne rieči o smrti vrloga našeg Perkovca*", a vrlo liepo i vrlo 
umno odazvaste se našem Utiešinoviću.** 


18. svibnja 1871. Strossmayer" 


Pismo 18. Beč, 3. lipnja 1871. Preradović obavještava Strossmayera da je poklonjeni konj stigao 
u Beč i tom prilikom piše o svom slabom financijskom stanju. Veseli se dobro započetim izborima i 
nada se dobrom uspjehu za Sabor, ako Mađari ne izvedu neke smicalice. 


Preuzvišeni i predragi prijatelju! 

Oprostite da Vam se tek danas odzivljem milom pismu od 18. p. m. Bio sam u službenom poslu 
na putu po svojoj brigadi izvan Beča dulje vremena. Tako mi prispije i Vaše pismo u (...) otkud Vam 
i brzojavih da je konj prije dva dana amo sretno stigao. On se već udomio kod mene i veoma mi jeu 
volji, jer je blage ćudi, miran i ništa se ne boji. Skopiti ga neću za sad. Neka ostane do iduće jeseni, 
a onda ću vidjeti što mi je obzirom na to činiti. Da (...) u veće družtvo konjah ne bih u njega ni dirao 
i volio bi imati ciela konja, a ne osakaćena, ali ovako na jesen ću rado morati ga dati očistitti. Ja 
sam jednog od svojih konja prodao. Stajao me je prije dvije godine 650 fr, a sad sam za njega dobio 
150 fr. Na taj način mi se ništa ne bogatimo! Koji ima šta svoga taj dodaje, a koji neima taj kuburi. 
S toga nemogu Vam dosta zahvaliti da ste mi u pomoć * pritelki sa svojim velikodušnim darom. Neću 
Vam to nikada zaboraviti. Šuzelka primio je vaše pismo i kako mi je kazao odgovorio vam je takod- 


205 AHAZU, KJJS, XI a, Preradović Strossmayeru, 2. V. 1871 

206 Nisam uspio pronaći tko je ta osoba. 

207 Ivan Perkovac (1826. Harmica — Samobor 1871.) političar i novinar. Urednik Nevena, časopisa Matice hrvatske. Uređu- 
jući novine Pozor od njegova pokretanja (1860) Perkovac je aktivno djelovao u političkom životu Hrvatske, suprostavljao se cen- 
tralizmu i tražio priznanje realne unije sa Ugarskom uz prethodno priznanje njene teritorijalne cjelovitosti. Djelovao i na 
književnom polju (Stankovačka učiteljica). Jedan je od pokretača časopisa Vienac. Opća enciklopedija Jugoslavenskog leksikograf- 
skog zavoda, 6., Zagreb, 1980., 381. 

208 Ognjeslav Utješinović Ostrožinski (Ostrožinu, 1817. — Zagreb 1890.) političar. Nakon višegodisnjeg posla krajiškog pis- 
ara, nakon položenog državnog ispita imenovan poručnikom krajiške uprave. Njegova pjesma ispjevana 1842. “Jeka sa Balkana" 
sažimala je u sebi čitavu krajišku tradiciju i stoljetno iskustvo onoga dijela hrvatske prošlosti kojem je osnovica bila otpor islamu. 
Aktivan u krugu iliraraca. Godine 1851. godine, unaprijeđen u službi i imenovan podžupanom Varaždinske županije. a kasnije i 
županom, 1875.-1885. godine. (u jednom sazivu Sabora i dopredsjednik). Pisac važnih ekonomskih djela “Spomenica o potrebi i 
značaju izgradnje željeznice od Zemuna do Rijeke" iz 1864, te “Dunavsko-jadranska željeznička mreža" iz 1865. godine. Ognjeslav 
Utješenović OSTROŽINSKI, Kućne zadruge, Vojna krajina,/Karl Marx; izbor tekstova i predgovor Drago Roksandić, preveo Fedor 
Moačanin i Srđan Joka, Školska knjiga — Stvarnost, Zagreb, 1988. 

jer. Izbori,hvala Bogu, liepo započeli i liepo napreduju. Neima dvojbe da ćemo imati većinu u saboru, 
a uslied toga valjada i reviziju unije. Ako madjari neizume kakav manevari nepreprieče barem 
privremeno saziv sabora i njegovo djelovanje. Svakako smo veliki korak napred učinili i ako ništa 
osvjetlali si lice u udarili pravcem u bolju budućnost za koju me sada više nije strah. Je li Vas i sad 
A. obilazi sa svoji pouzdanici? Nekako i njemu do gusta sada ide i puši mu se glava, a ko se ne varam. 
I ovdje su stvari dozrjele, morat će iz dosadanje krčit put. Reiger““ je ovdje i nada se uspjehu. Vidjet 
ćemo. Kako vam zdravlje služi? Kamo ćete preko ljeta?Bog Vas čuvao i veselio. Od moje žene i djece 
iskreni pozdrav i preporuka u vašu dalju im naklonost, a ja sam košto uviek vaš iskreni prijatelj i 
štovaltelj Preradović 


U Beču 3. lipnja 1871." 


Pismo 19. (...) 7. srpnja 1871. Strossmayer predlaže Preradoviću da se sastane sa Lonyayem ka- 
ko bi mu poručio da ostane ustrajan, da ne podlegne problemima i nastavi sve raditi u cilju pomirbe. 


Velecjenjeni moj prijatelju! 

Kako zdravlje. Iz sveg srdca i sve duše želim da Vas Bog, narodu, Vašoj krasnoj obitelji, svim pri- 
jateljima i štovateljima uzdrži. Naša stvar zapinje zbog nenaravna položaja stranka u Zagrebu. Ako 
budete imali priliku s Lonyayem sastati se recite mu od moje strane pozdrav i savjetujte mu, da se ne 
da ustrašiti poteškoćama i da glavno pred očima imaju, i ne odustaje od pomirljivosti. Pozdravite 
mlogo puta Vaše sve. Molim vas obavijestite me o stanju vašega zdravlja. Sto puta Vas ljubim i osta- 
jem vaš prijatelj dovieka. 

7. jula 1871. Strosmayer"? 


Pismo 20. (...) 16. srpnja 1871. Šalje 800 fr. Preradoviću. Piše o sastanku sa Lonyayem u Pešti i 
nada se povoljnom ishodu dogovora. 


Velecjenjeni prijatelju ! 


Šaljem vam ovim 800 f. Budite molim vas ovim zadovoljni jerbo sam sada u stisci s novcem. 
Molim Boga sveudilj da vas uzdrži Vašoj krasnoj obitelji koju liepo pozdravljam i svim vašim 
štovateljem. Na posljetku brate, svi smo u ruci božjoj. Sto Bog dade! Dužnost nam svetoj njegovoj 
odluci pokorit se. Ja sam bio u Pešti kod Lonyaya. Ja se nadam da će barem neki dio želja našeg 
naroda biti ispunjen; ostalo ako budemo radini i značajni, nadodat će nam se u svoje vrijeme. Ljubim 
Vas i želim da od Vas vesele glasi čujem. Vaš prijatelj Strosmayer 


16. VII. 1871." 


Pismo 21. Beč, 27. rujna 1871. Izražava zahvalnost i zadovoljstvo u vezi poklonjenog konja Her- 
kulesa. Piše o samovolji Mađara odnosno o odgodi saziva Sabora, te o razgovoru barona Hellenbacha 
i Andrassya koji se nalazi u velikoj neprilici, jer mora dogovarati sa Narodnom strankom. Nada se 
dobrom razvoju političkog stanja u domovini. 


Preuzvišeni prijatelju moj! 


Hvala Vam na lozi Herkulesovoj koju onomad primih po gen. Kostrenčiću. Konj je sveudilj dobar 
pače sve bolji, jer se svaki dan priučava novom si položaju. Naše stvari opet zapele o samovolju mag- 


210 F. L. Rieger (1818. — 1903.), vođa čeških liberala (staročesi), dijelio je sa Strossmayerom bliskost njihovih pogleda na 
potrebu novog društvenog ustrojstva Austro-Ugarske i ulogu Slavena u njoj. Vladimir NOSEK, Independent Bohemia. An Account 
of the Czecho-Slovak Struggle for Liberty, London, 1918. 

jarsku. Vidi se da su se Madjari počeli bojat nas, dočim su nas prije prezirali. To je svakojako dobitak 
za nas i ja ne bi mario da tim načinom i nadalje dobivamo i jačamo se, ali smo popustljivi kod kuće 
i propada nam dom na sve strane poradi nevaljanih zakona. Baš iza dana kako su odgodili sabor, bio 
baron H.“ u Pešti s Andrašiyem.“? Na pitanje baronovo: Kako su mogli odgoditi na novo naš sabor, 
jer da si tim madjari najviše sami škode, odgovori on da mu nije doteklo vremena pravac utanačiti u 
hrvatskom pitanju, a sada da to opet nemože dok ne vidi kako će u drugoj polovici carstva svršiti. On 
je, veli H. u velikoj neprilici koje će ga prisiliti na ugovaranje s narodnom strankom. Baron H. krenut 
će ovih dana preko Zagreba u Biograd u nekakvom svom poslu i posietit će Vas uzgred, te će vam 0 
tom svom razgovoru s Andrašyjem potanko pripoviedati. Ovdašnje stvari dobro napreduju. Mini- 
starstvo, kako se čini, sveudilj u dobru sporazumku s Carem mirno se drži, a to imponira ovim vikači- 
ma u novinah koji su već promukli i počinju uzmicati. Red u ovih stranah carstava kad jedanput za- 
vlada djelovat će i na naš položaj dobro i bit će nam veliki korak u našem daljem napredovanju. Ja 
se odmaram od velikih naporah što nam zadade vodjničko vježbanje ove jeseni. Već mi je dodijalo i 
bojim skoro će mi dozlogrditi! Moja familija još je sveudilj na ladanju, ali skoro će amo, jerbo vrije- 
me počimjlje neugodno biti, jučer imadosmo iza dva mjeseca prvu izdašniju kišu. Ljubim i grlim vas 
dušom i srdcem cijelim i pozdravljam vas liepo kao vaš veliki prijatelji i štovatelj Preradović 


U Beču 27. IX. 1871." 


Pismo 22. Beč, 21. studeni 1871. Preradović obavještava Strossmayera o razgovorima s Lonya- 
yem te o Lonyayevoj namjeri da se sastane s njim, Mrazovićem i Krestićem. Moli ga da na razgovor 
svakako dođe. O razgovorima s Lonyayem upoznao je Mrazovića. Smatra da je sve dobro krenulo. 


Predragi prijatelju! 


Od kako odoste bio sam već dvaput s Lonyayem. Prvi put da mu vratim pohode koje on menio 
prvi učini a drugput da mu čestitam na predsjedništvu u magjarskom ministrastvu. Oba puta razgo- 
varsmo o naših stvarih, koje kako kaže vele mu na srdcu leže pa uvidja potrebu jošte prije našega 
sabora razgovoriti se poslanicima narodne stranke i namjerava kako mi jučer kaza oko Božića po- 
zvati vas, Mrazovića, Krestića, a i Hellenbaha u tu svrhu k sebi u Budim-Peštu. Budite dakle pri- 
pravni da ćete skoro dobiti dotični poziv, a molim vas dodjite svakako, kad i onako kanite doći na 
otvorenje sabora, što će po prilici 14 danah kašnje biti. Potanje moje razgovore s Lonyayem kazat 
ću vam kad dodjete amo, o čemu me izvolite prije obavijestiti. Mrazović je ovdje od prekjučer i ide 
opet sutra natrag u Zagreb. Bio je ovdje na sastanku sa Skriježanskim“" koji ga pozna. Njemu sam 
sve priobćio što sam od Lonyaya saznao. A isto tako imat ću danas ili sutra priliku razgovarati sa 
Hellenbachom. To je što vam imam kazati. Možemo ipak s Gallilejom kazati: "Epur si muove" Bog 
da je kad je krenulo da se dobro učini. Pozdravlja vas zajedno sa svojom obitelji i u srdcu vas ljubi 
Vaš pravi prijatelj Preradović Petar 


U Beču 1. XI. 1871.2" 


214 Lazar Hellenbach (1827. — 1887.) baron i hrvatski političar. Kao filozof, pisac i političar, u svom dvorcu u Mariji Bistrici, 
njegovao je kulturu i umjetnost, a kao političar bio je umjereni unionist, blizak narodnjacima “obzorašima“. Pisac nekoliko 
zapaženih filozofsko-parapsiholoških djela njemačkom jeziku. Sudjelovao je i u radu Hrvatskog sabora od 1861. do 1868. godine. 
http:/www.survivalafterdeath.org/researchers/hellenbach.htm., pristup ostvaren 1. VII. 2007., Mladen OBAD-ŠĆITAROCI, Peri- 
voji i dvorci Hrvatskoga zagorja, Školska knjiga, Zagreb, 1990. 

215 Gyula Andrassy (1823. — 1890.) grof, mađarski političar. Sudionik u revoluciji 1848.-49., zatim emigrant. Osuđen tada 
na smrt. Nakon amnestije (1858) vratio se u Mađarsku i 1861. bio izabran u Ugarski sabor. Nakon Austro-ugarske nagodbe bio je 
od 1867. do 1871. prvi ugarski ministar predsjednik u dualističkoj Austro-Ugarskoj monarhiji. Kao austro-ugarski ministra van- 
jskih poslova (1871.-1879.) dobio pristanak velikih sila za okupaciju Bosne i Hercegovine 1878. godine. S Bismarckom sklopio 
austro-njemački savez 1879. godine. Opća enciklopedija Jugoslavenskog leksikografskog zavoda, 1., Zagreb, 1977., 167. 

216 AHAZU, KJJS, XI a, Preradović Strossmayeru, 27. IX. 1871. 

217 Jan Stanislav Skrejšovsky, češki političar naklonjen ideji federalizma. Izdavao u Pragu od 1862. godine na njemačkom 
jeziku list “Die Politik". O razgovorima Skrejšovskoga i Mrazovića informirao je Rački Strossmayera u svom pismu od 1. XII. 
1871. godine. Vidi: Korespondencija Rački — Strossmayer: o stogodišnjici rođenja Franje Račkoga, knjiga 1. n. dj. 

218 AHAZU, KJJS, XI a, Preradović Strossmayeru, 21. XI. 1871. 

Pismo 23. (...) 25. studeni 1871. U pismu Strossmayer odobrava način ugarskog ministra pred- 
sjednika Lonyaya da ih pozove na dogovor prije saziva Sabora. Piše da on će on na dogovor doći pod 
uvjetom da Lonyay prihvati kao temelj i ishodište dogovaranja njegove ideje odnosno da naša finan- 
cijska sredstva kao i naša administracija bude sasvim nezavisna, da o svim našim pitanjima odluču- 
je osim kralja jedino naš ban, da se granica provincijalizira u sporazumu kralja i Sabora, da se 
Dalmacija sjedini sa Hrvatskom. 


Velecjenjeni moj prijatelju! 

Primio sam vaš list. Drago mi je da mistar predsjednik ugarski misli o tom kako bi se s namih 
pomirio. Odobravam njegovu nakanu kojom namjereva nas prije Sabora pozvati na dogovor. Sto se 
mene tiče ja ću na taj dogovor doći prem mi je teško u ovo zimsko doba ostaviti Italiju i put činiti. 
Medjutim ovu ću ja žrtvu podniet i samo u onom slučaju ako je temeljita izgleda da će stvar uspieti. 
Dvie stvari mi o tome jamčiti mogu: Prvo da ministar pravu volju ima i možda osjeća da se snami 
izmirih. To će se samo tiem dokazati, ako on u vjeruje što sam mu onomad u Beču govorio, poprimi 
moje ideje kao ishodište našeg dogovaranja. Evo i u kratko stvari: financie naše imaju biti posve neo- 
visne tako da mi samo one u stanovitih rata plaćamo što po pravednom ključu plaćati imamo za 
obćenite stvari. Kad velim po pravednom ključu razumijem da nam se ima u nedvojebenih, auten- 
tičnih dokazih pred oči staviti nagodba koju su madjari s Austrijom u ime svoje i u ime naše učinile. 
Ovo je bitno. Naša dakle administracija i u toj struci ima biti posve neodvisna, pače sva naša domaća 
administracija ako misli predsjednik ministarsta ovo kano temelj nagodbe primiti i meni to obznani- 
ti, onda bi došao inače ne. Dakako da će još govora biti o željeznici u našoj zemlji i njihovom pravcu. 
Drago mi je što se kano temelj unapried priznati mora da predsjednik ministar nema ništa sa imen- 
ovanjem bana. Nemisli li se ovo primiti, utaman je nagodba. Mi ćemo poslije ovoga organizirati 
zemlju, kako znamo, kako mislimo da će korisnije biti. U našim stvarima ima biti osim kralja vrhovni 
gospodar Ban. Treće je: naš integritet, Granica da se odmah provincijalizira kod kralja u sporazuml- 
jenju s našim Saborom, odmah da se novac od prodanih šuma pod jamstvo sabora stavi, da se neće 
u druge stvari uplitati osim na korist granice. O Dalmaciji samo se po sebi razumije da se dogovori 
imaju povesti kako bi se materi zemlji povratila. Glede Rieke da naše oblasti iz Rieke zaobilaze osta- 
le, glede Rieke, imadu se nagodbom utanačit ako Lonyay ove ideje poprimi kao temelj i ishodište 
dogovaranja evo me drage volje u Peštu. Molim Vas dakle da ga od strane moje pozdravitei da mu 
te namjere rečite, da bi ja samo tada doć mogao ako bi ove stvari kano već izvjesne bile. Drugo je: 
Da li Lonyay imade toliko upliva u svoju stranku da nam može jamčiti, da će ono što se po nami uta- 
nači u saboru madjarskom primljeno biti. Mi bi Hrvati zajamčili ghlede našeg sabora, ali bi isto tako 
Lonyay imao nama ojamčiti da će njegova stranka to poprimiti. Inače bi njegovo bilo odstupiti. To 
su otprilike stvari o kojih bi biti siguran imao, prije nego odlučim iz ovih južnih strana u ovu našu 
zimu doći na nagodbu. Ja mislim da bi u ovom slučaju i ostali članovi došli u Peštu. Jamčiti ipak 
nemogu dokle s njima nerazgovorim. Pisati ću ja ovh danah. Hiljadu puta mi pozdravite vašu milu 
gospoju i Vašu diecu. Ljubeći vas prijateljski do vieka ostajem Vaš prijatelj Strossmayer 


29 KLI8ZL 


Pismo 24. Beč, 7. prosinca 1871. Piše da je sa sadržajem Strossmayerovog pisma upoznao 
Hellenbacha kako bi ga, budući je češće u Pešti, saopćio Lonyayu. Predlaže Strossmayeru da, zbog 
slabog zdravlja, ovlasti Mrazovića za razgovore s Lonyayem. Smatra da bi Lonyay mogao dosta po- 
pustiti u vezi financijskih zahtjeva, posebno izravnog poreza kao što su Česi tražili. Izražava Lo- 
nyayevu bojazan da zastupnici Narodne stranke pristupe ljevici (u ugarskom parlamentu). 


Predragi gospodine i prijatelju 

Primio sam vaše milo pismo 25 o. m. s Lonyayem nisam još bio, a težko da ću i biti; jer on samo 
na tren dolazi amo, a kad doznam, da je ovdje, već ga nema. Zato sam sadržaj Vašeg lista povjerio 
Hellenbachu, da ga on, koji češće u Peštu ide, sgodom priopći Lonyayu. Ovdje je ljuta zima nastala, 


219 AHAZU, KJJS, XI a, Strossmayer Preradoviću, 25. XI. 1871. 

i uslijed toga mislim, da će vaše, nam svijem dragocjeno zdravlje biti bolje, ako po toj zimi ne idete 
iz blažjeg podneblja. Ovlastite Mrazovića, da Vas pri razgovoru zastupa, a vi ostanite u rezervi, i ako 
bude neobhodno potrebito, možete i kasnije ovamo doći. — Kad sam se prvi put razgovarao sa Lo- 
nyayem o našijeh stvarih, on primetih također, da je bio Vašem posjetom ushićen i da je oin upam- 
tio one tri točke, koje Vi navedoste kao temelj svakom ugOVOrU. Cinilo mi se, kao da on nije baš pro- 
tivan popustiti glede njih. Napose što se financijah tiče reče, da on nebi bio protivan ustupiti nam 
izravan porez po prilicio onako, kao su to Česi tražili u svojim fundamentalnih člancih.“" Iz svega 
njegova razgovora opazio sam sklonost doći do kakva god načina pomirenja, da naši zastupnici na 
ugarskom saboru pristupe k tamošnjoj ljevici, toga se strašno boji. Vederemo! Iz novinah saznah da 
ste Vi bili kod pape. Kako to? Ne samo da možete Rim ostaviti, kao što namiste, već upravo odatle 
idete pogibelji. Valjda siromah papa svladan od nevolj, rado vidi da i protivnici k njemu dolazete mu 
učinite tu ljubav. 

Svi moji ukućani lepo Vam se preporučuju i hvala Vam na spomeni, a ja Vas ljubim kao vaš pravi 
prijetelj i štovatelj. 

Preradović Petar 
U Beču 7. prosinca 1871." 


P. S. Liep pozdrav još kanoniku Voršaku. 


Pismo 25. Beč 18. veljače 1872. Izražava zabrinutost zbog Strosmayerovog dužeg nejavljanja. 
Iznosi da ga je Lonyay zamolio da piše Strossmayeru o tome da pri izborima bude pasivan i da ne 
agitira za narodnu stranku. Smatra da Lonyay na stvari još gleda na mađaronske oči, te govori o 
velikom Strossmayerovm ugledu. 


Predragi prijatelju! 

Pišem Vam jer Vam moram pisati, a neznam ni sam pravo kamo, jerbo u zadnje vriemeni malo 
nam se ne javljate da i neznmam gdje ste. Lonyay bivši prije nekoliko danah dade me k sebi moliti. 
Došao k njemu, prva rieč mu je bila pitat me za Vas, gdje se vi sad nalazite. Ja mu nisam znao odgov- 
ora jer smo svi u neizvjesnosti glede Vašeg sadanjeg boravišta. Obećah mu razpitati se i ako što saz- 
nam priobćiti mu. On mi reče da bi Vam pisao ali nema vremena, pa me zamolio da ga ja zamienim 
i neka Vam pišem da vas on moli da kod izborah budete pasivni i da ne agitirate za narodnu 
stranku“. Ja mu rekoh da Vam ne treba pisati jer da ste Vi kao i dosad kod izborah bili pasivnii da 
agitacija nikad vaš posao nije bila. Ali on to kao nije vjerovao, te me opetovano zamolio da Vam 
pišem. Ja mu tada obećah. Tim se rastadosmo jer sam opazio da mu je sila glede kojekavka posla. 
Neznavši mi Kosternčić kazati gdje se nalazite pitao sam Mrazovića da mi on to javi. Kad sam odgov- 
or dobio da se u Mletakah* nalazite javio sam to Lonyayu i posalo mu pismo koje vam u priepisu 
šaljem. I iz ovog slučaja vidi se da Lonyay sveudilj još motri naše stvari na madjaronske oči. Madja- 
roni su mu nabajali da je naravna većina samo umjetno uzdržana samo vašim uplivom i novcem. 

Ja neznam nebi li bilo dobro da Lonyayu pišete u tom obziru koju rieč povodom ovog mojeg 
pisma što ga ja pišem po njegovoj želji. Uosztalom bit će dobro da se nevratite kući sve dok izbori ne 


220 Česi se zalagali za federalizaciju Monarhije, s velikim su negodovanjem primili Austro-ugarsku nagodbu iz 1867. godi- 
ne. Iskoristili su petstotu obljetnicu rođenja Jana Husa 1868. godine za snažne antinjemačke manifestacije. Vlada u Beču odgovo- 
rila je na to uvođenjem izvanrednog stanja u Pragu i represijama. Unatoč tome, Česi nisu priznali sustav uveden Nagodbom. Ho- 
henwart (od 1871. čelnik austrijske vlade) posvetio više pozornosti socijalnim i nacionalnim problemima od svojih prethodnika. U 
jesen 1871. Hohenwartovi pregovori s Česima urodili su tzv. Fundamentalnim člancima, koji su trebali poslužiti za buduću austro- 
češku nagodbu. Češko kraljevstvo trebalo je biti odijeljeno od Austrije, veću ulogu trebali su dobiti Češki sabor i zemaljska češka 
vlada. Zajamčena su nacionalna prava Čeha i pravo na jezik, ali također i Nijemcima pravo na njemački jezik u okruzima u koji- 
ma čine većinu stanovništva. Fundamentalni članci su brzo povučeni (uznemirili su njemačko stanovništvo), a vlada je dala ostavku. 
Česi su reagirali proglašavanjem tzv. Pasivne politike, tj. povlačenjem iz aktivnog političkog života. A. J. P. TAYLOR, Habsburška 
Monarhija 1809.-1918., Znanje, Zagreb, 1990., 161. Vaclav Vladivoj TOMEK, Povjest kraljevine Česke, Zagreb., 1899., Damir 
AGIČIĆ, Hrvatsko-češki odnosi na prijelazu iz XIX. u XX. stoljeće, Zagreb, 2000., 53. 

221 AHAZU, KJJS, XI a, Preradović Strossmayeru, 7. XII. 1871. 

222 Lonyay je želio pojačati izglede unionista na idućim izborima za hrvatski Sabor, jer je nastojao da Strossmayer ostane 
pasivan u izbornoj borbi. V. CILIGA, n. dj., 130. 

223 Misli na Veneciju. 

budu obavljeni. Lonyay reče da će arhibiskup Mihalović dobiti satmarsku biskupiju, da će zagrebač- 
ka ostati prazna do novog sabora i da nije nemoguće da će biti Vama, ako stvari izpadnu kako on 
želi. Banom će po svoj prilici postati Mihajlović. Molim Vas pišite nam ćim prije, da znamo, gdje ste, 
a kad se vratite, nemojte mnimoići Beč, gdje Vas željno očekujemo. 

Moja obitelj ljubi Vam ruku a ja Vas liepo pozdravljam i u Srdce ljubim kao pravi Vaš prijatelj i 
štovatelj 

Preradović Petar 
U Beču 18. II. 1872. 


Pismo 26. (...) 25. veljače 1872. Strossmayer piše da ne želi prvi pisati Lonyayu i opravdavati 
se. Navodi nehuman postupak Mađara prema hrvatskom narodu i njegovim predstavnicima te kri- 
tizira nagodbu. 


Vele cijenjeni moj prijatelj! 

Jučer sam Vam pisao a danas mi stiže u ruke Vaše pismo poslano u Mletke. Ja Vam neimam ništa 
novo nego da nemogu niopošto Lonyayu pisati. Ako mi on uzpiše dakako da ću mu odgovoriti, ali bez 
ikakoga povoda, da se ja opravdavam proti sumnjam, toga činiti nipošto nemogu. Madjari u nas tako 
bezumno i bezdušno postupaju da su si sami krivi što nikoga nemaju čestitoga na koga bi se oslonili. 
Ova nagodba s našimih izvrgla se je u ruglo i nepristojnu šalu. Vama prijatelju hiljadu hvala što 
mene i moj položaj hvalit. Pozdravite mi hiljadu puta Vašu milostivu suprugu i Vašu diecu. S 0so- 
bitim štovanjem i ljubavlju vaš do vijeka prijatelj 


25. II. 1872." Strosmayer 


Pismo 27. Beč, 29. veljače 1872. Preradović se opravdava da je u svom posljednjem pismu 
iskazao Lonyayevu želju o nemješanju Strossmayera u izbore, a ne svoju. Pismu prilaže prijepis pi- 
sma upućen Lonyayu. Smatra da Lonyay nije nikakav državnik, da jedno misli, drugo govori, a treće 
radi i šeprtlja. Najbitnijim smatra dobiti većinu u Saboru, a onda će se lako sa Lonyayem. Što se tiče 
zagrebačke nadbiskupske stolice navodi Lonyayeve riječi da ako političke prilike u Hrvatskoj budu 
kako on to želi, ona bi mogla pripasti Strossmayeru. Ponovno moli za konja, jer mu poklonjeni Her- 
kules nije za uporabu. 


Predragi prijatelju moj ! 

Žalim veoma da Vam moja dva posljednja pisma nisu prispjela, osobito zadnje koje upravih 18. 
0.m. na Mletke, “Hotel Daniele" na Vas, misleći da će Vas još tamo stići, što ali žalibože nije. U tom 
svom zadnjem pismu priobćih Vam ja želju Lonyayevu, a ne svoj savjet da se tobože ne mješate u 
izbore saborske. Ja sam odmah Lonyayau kazao, da on krivo o Vama misli i da ja dobro znam da se 
Vi u nikakve agitacije miešali niste niti se sada miešate, ali on mi to nekako nije povjerovao i zato mi 
opetovao molbu, da vam o toj stvari pišem što mu ja obećah i učinih, ali nisam zanao kamo da list 
upravim, Kostrenčić a i nitko drugi mi nije znao kazati gdje se vi u ono doba nalazite, zato pisah 
Mrazoviću““ neka mi obznani vaše boravište. Kad sam to saznaopišem najprije Lanyoyu, jer je i on 
želio znati gdje vi stojite i priobćim mu to, uz to mu također pišem. Nego sam mogao s njim govoriti 
o Vama o Vašem položaju i o stanju naših stvari. Prepis toga pisma priložih. Vaše cienjeno pismo 
koje mi preksinoć stiže dade mi opet povoda da Lonyayu pišem uzevši kao da sam dobio odgovor na 
svoje pismo po njegovoj želji na Vas upravljeno. Sto mu pišem, evo Vam opet u prepisu prilažem 


224 AHAZU, KJJS, XI a, Preradović Strossmayeru, 18. II. 1872. 

225 AHAZU, KJJS, XI a, Strossmayer Preradoviću, 25. II. 1872. 

226 Matija Mrazović (Visoko pokraj Kalnika, 1824. — Zagreb, 1896.), hrvatski odvjetnik, političar i publicist. Završio je pra- 
vo u Zagrebu. Bio je pristaša ilirizma, jedan od osnivača i vođa Narodne stranke. Zauzimao se za uređenje odnosa između Hrvatske 
i Austrije neovisno o odnosima Hrvatske i Ugarske. Sa 16 saborskih zastupnika osnovao je Neovisnu narodnu stranku. Jedan je od 
osnivača lista Pozor, a izdavao je stručni list Pravnik u kojem je napadao neoapsolutistički režim A. Bacha. Bio je i zagrebački gra- 


donačelnik s naprednim komunalnim programom. Opća enciklopedija Jugoslavenskog leksikografskog zavoda, 5., Zagreb, 1979., 
601. 

Lonyay nije nikakav državnik, već čovjek koji misli kojekakvim stranputicama do svrhe doći. Dru- 
gačije govori, drugačije radi, šeprilji, spletkari i hoće da to drugi za neku osobitu državničku mudrost 
drže. Glavna stvar da dobijemo većinu pri izborih, a onda ćemo mi s Lonyayem ili bez njega do svoje 
svrhe doći. Nova naimenovanja, a i sav posao koga je Vakanović“ počeo sad kod nas tjerati jasnim 
su dokazom da Lonyayu nije toliko do takorekuć utanačene nagodbe sa narodnjacima. — U svom 
zadnjem razgovoru dade mi razumjeti da će arcibiskupska stolica u Zagrebu ostati prazna do iza sab- 
ora te ako stvari u Hrvatskoj onakav oblik uzmu ko što on želi ta će stolica Vas zapasti. Ja sam na to 
primietio da bi to sasvim pravo bilo, jer bi se time i krivica Vama a i narodu našem učinjena, a ujed- 
no i jedna velika pogrješka ispravila. Tom prilokom izrazio se veoma pohvalno o Mihaljeviću, koga 
je i car već imenovao kao sposobnog za bansku čast. Zao mi je veoma da se niste onad kući vratili 
da mi priliku date o koječemu porazgovarati s Vama. Nadam se da ćete to nadoknaditi tim da dodjete 
po Uskrsu na nekoliko dana. A kako Vam zdravlje služi? Valjda dobro, ali nebi bilosuvišno da se 
odvažite ovoga proljeća na 3-4 tiedna k onoj ženskoj vraćarici u Bavarskoj, ja sam odlučio tamo 
svakojako ići i bilo bi mi drago da idemo zajedno.Ako to učiniti kanite pišite toj ženskoj; da li i kad 
bi mogli k njojzi, a u pismu priložite jednu flašicu svoje pišaline,jer po tome ona sudi da li bolestni- 
ka na ljekariju primiti može ili ne, prima samo one kojima može pomoć. Ja sam svu ovu zimu slabog 
zdravlja, strašna gripa, mori me evo već četiri mjeseca i kako me obori. jedva na nogah stajati mogu. 
Nemam nade da ću se oporaviti dok ne prigrije proljetno sunce. Poradi Gregića pisao sam odmah 
jučer pukovniku Tunkleru, jer glavom nemogah do njega doći poradi spomenute boležljivosti. Da li 
će moja preporuka molbeniku od koristi biti, da li nije kasno prispjelo da sve neznam.Ja učinih što 
mogah,da Vam želju ispunim. Sad još o jednoj stvari koja mi veomana srcu leži. Kroz ovo skoro god- 
inu dana uvjerio sam se da konj Herkules nije za moju porabu, nemogu ga jašiti jerbo kaže (...), a 
osim toga uviek sam u vojarni. Da ne skoči na drugog konja; za velik napor nije, jer budući slab na 
stržnju stranu,lahko bi ga čovjek većim naporom osakatio. Zato bi Vas molio ako Vam to nije nepo- 
voljno da mi ga izmienite, tako može on Vama još mnogo godinah služiti u kobilarni,a i meni bi s 
drugim konjembolje pomoženo bilo. Ali o tome drugi put potanje. Svi moji ljube Vam ruku, a ja jesam 
ono što uvijek Vaš pravi štovatelj i prijatelj. 
Preradović Petar 
U Beču 29. II. 1872. 


(Dalmatince može čovjek osuditi kada potanje pozna okolnosti koje su nanjih uplivale) 


Pismo 28. (...) 14. ožujka 1872. Strossmayer se za pomoć obratila majorica Giesl da pomogne 
njezinom sinu kojem je kumovao. Budući da malo zna o njoj i njenom sinu moli Preradovića da ga 
pobliže o tome obavijesti. U vezi Lonyayevog prijedloga da pristupi pregovorima u Beču, on prista- 
je ali pod uvjetima da se vladi nalog dade da se drži zakona i suzbije korupciju. Tu spominje bana 
Raucha, izbore i troškove isupivanje Lonjskogpolja. Spominje svrgnuće velikog župana Ivana Trn- 
skog u Bjelovaru. Moli Preradovića ako bi mu putem carevog ađutanta mogao sastanak s carem do- 
govoriti. 


Vele cjenjeni moj prijatelj! 


Vaš posljednji list primio sam. Što se konja tiče može biti bi bilo bolje da vi Herkula u Beču pro- 
date, a za te novce u Beču konja kupite. Ako to nije moguć, a vi bi konja gore mogli prodati, a ja bi 
Vam za taj novac gledao ovdje drugog konja i poslao. Cinite kako mislite kako bi najbolje bilo. 
Molim Vas sada dvie stvari. Prvo je: Njeka majorica Gisel kći generala Kempera poslala mi je dešpe- 
ratno pismo u kojem moli da joj poduprem sina kojem sam nekad kumovao. Ja bi stoga upravo 
priprav bio nješto za toga mladića učiniti ako bi izgleda bilo da će se tijem nešto postići. Ja čujem 
da je taj mladić po milosti carskoj bio u u Theresianumu pak da je odatle odpušten. Ja čujem da je 


227 Antun Vakanović (Kostajnica, 1808. — Zagreb, 1894.). Pravnik i banski namjesnik. Isticao se među ilircima, naročito u 
Karlovcu. Tu je izdao knjigu Sollen wir Magyaren werden? (Trebamo li Mađarima postati?). Izabran za narodnog zastupnika u Sa- 
bor 1861. godine, prišao je unionistima. Kao banski namjesnik je 1872.-1873. proveo je izbore terorom, ali su unionisti ipak 
poraženi. Njegov je režim bio izrazito korumpiran. Opća enciklopedija Jugoslavenskog leksikografskog zavoda, 8., Zagreb, 1982., 
436. 

Gieslovica imala liep položaj, ali ga je svojom krivnjom izgubil. Molim Vas obavijestite o tome da 
zabadava ne trošim. Rado bi znao gdje je taj mladić što se za njega plaća! Je li može da će biti čov- 
jekom čestitim? Znam prijatelju da s to (...) Ali što ćete kud će suza nego na oko. Sad još jedna stvar 
važnija. Bio je kod mene ovih danah Ceh što je bio dulje vrieme na Rieci. On mi je donio porukah 
kako veli od samoga Lonyaya koji želi da ja stupim u akciju, (...) nagodba u smislu proračuna uta- 
načenim po našim izaslanicih. Ja sam to obećao, obećao sam poslije uskrsa doći glavom u Beč, da 
se s Lonyayem lično porazgovaramo. Sto sam medjutim obećao, obećao sam pod naročitim uvjetom 
da se današnjoj vladi nalog dade da se strogo zakona drži da se korupcije kani, da se medjutim ništa 
ne čini što bi povjerenje u narodu, ionako slabo, još više oslabiti ili uništiti moglo. Povratih se iz 
Osieka gdje nisam imao kada novine čitati, u Djakovo štiem da u novinah: da se B. Rauch u izbore 
miša, di da će mu po volji vlade nagradom biti i da će se troškovi lonjskopoljski iz narodske kase 
isplatiti. Korupcija u najvećem stepenu! Drugo čitam da se činovnici siluju: da potpišu koga će birati 
u ime vlade. Korupcija strašna koja sili ljude da prodaju svoju svijest i poštenje. Na posljetku čitam 
da je Trnski“* u Bjelovar svrgnut. Molim Vas prijatelju da bi prilikom Lonyaya ili mu pisali da je bi- 
skup pripravan odgovornost izmirenja na se preuzeti samo onda akosje i s protivne stranke lojalno i 
pošteno pokazalo bude. Biskup će samo onda na se odgovornost uzeti ako se Hrvatskoj strogi nalog 
dade da se drži zakona, da se korupcije kani, da ništa ne čini što bi povjerenje naroda u namjere Lo- 
nyaya oslabiti moglo. Komu Trnski nije mogućan, tomu sam ja još manje moguć.“ Na poslijetku Bis- 
kup zahtieva da se dok se nagodba ne izvede ništa u zemlji ne preduzima znamenitijega bez znanja i 
privoljenja biskupovoga. Ja sam pripravan to sam učiniti ali budući se radi o stvari veoma važnoj 
upitao sam sviest u mojih prijatelja u Zagrebu. Međutim vas ovlašćujem za svaku moguću porabu s 
ovim listom. Pa će ako biste imali prilike biti sa koji adjutantom carevim Slobodno mi to priobćite da 
bi se ja rad Njeg. veličanstvu približio kad bi znao da bi to on želio, kad bi znati mogao da bi to obćoj 
stvari i našem narodu koristno bilo. Ja ću poslije uskrsa lahko u Beč doći. Pozdravite mi hiljadu puta 
Vašu milu suprugu i Vašu diecu. S osobitim štovanjem i ljubavlju vaš do vijeka prijatelj 
14. III. 1872. Strosmayer* 


Pismo 29. Beč, 23. ožujka 1872. U vezi želje Strossmayera da dođe do cara, Preradović mu pred- 
laže da se za to zauzme Lonyay. O važnoj stvari koju mu piše Strossmayer pismeno je upoznao Lo- 
nyaya, a prijepis pisma prilaže uz ovo pismo. Nada se da će Lonyay prihvatiti namjere i zahtjeve 
Strossmayera, a da će nadbiskupska stolica zagrebačka još ove godine biti Strossmayerova. 


Pridragi prijatelju! 

Primio sam Vam željno izčekivano pismo i pobojao se da Vam moj zadnji list nije prispio. Dao 
sam ga isti dan na poštu krestio mirandi, kad mi navečer donese gos. Kostrenčić odgovor Vaš, Vi mi 
pišete o važnoj stvari za koju bi samo želio da bude istinita i da nije kakva muha Lonyayeva. Lonyaya 
ovdje nema i neće ga amo skoro bit, buduće će u Budimu boravi, a i ugarske stvari toliko mu sad 
zadaju brige da je takorekuć njima prikovan Pešti. Zato sam se požurio, da mu stvar pismeno pri- 
obćim. Evo Vam prepisa moga lista koja današnjom poštom otpremljen. Glede Vašeg pristupa k 
svevišnjem caru nije prilike putem koga carskog pobočnika stvar unaprijediti, bolje je i svrsishodni- 
je ako se Lonyay za to zauzme što će i sada činiti, ako mu je zbilja stalo do toga. Ja hoću u političku 
akciju stupiti, jer on prije nego Vas na djelo pozove mora o tome s carem prozboriti, carsku privolu 
dobiti, a naravska posljedica toga bit će da Vam pristup caru pribavi. Zato sam ja (kako ćete vidjeti) 


229 Ivan Trnski (Nova Rača kod Bjelovara, 1819. — Zagreb, 1910.), hrvatski književnik, prevoditelj i zagonetač. Rodio se u 
učiteljskoj obitelji u selu Novoj Rači kod Bjelovara. Osnovnu školu završio je 1830. u Grubišnom Polju. Nakon očeve smrti prelazi 
u biskupsko sirotište u Zagrebu gdje pohađa gimnaziju, a trogodišnji tečaj za administrativnog graničnog časnika završio je u Grazu. 
Kao višegodišnji upravni časnik Krajiške uprave unaprijeđen je 1867. u potpukovnika, a 1869. u pukovnika. Bio je prvi veliki župan 
bjelovarsko-križevačke županije od srpnja 1871. do veljače 1872, kad se odrekao te dužnosti. Bio je glavni organizator (1900.) i 
predsjednik Društva hrvatskih književnika. Suradnik je mnogih časopisa — od Gajeve “Danice" (1835.) do “Savremenika" (1910.). 
Surađivao je i u listovima “Neven" i “Vijenac". Mladen MEDAR, Životopis književnika Ivana Trnskog, prvog župana Bjelovarske 
župe, Bjelovarski zbornik, 1990., 2., 175.-182. 

230 Vlada banskog namjesnika Vakanovića žestoko je progonila pristalice Narodne stranke, tako da su na njezinu metu došli 
i “neutralci" poput velikog župana bjelovarskog Ivana Trnskog koji je takođe smijenjen. M. VALENTIĆ, n. dj., 236.-237., M. ME- 
DAR, n. dj., 178. 

231 AHAZU, KJJS, XI a, Strossmayer Preradoviću, 14. III. 1872. 

u svom pismu do Lonyayu natuknuo i mislim da će od uspjeha biti. O okolnostih majorice Giestl, koju 
i ja, prem ne pobliže, poznam, moći ću Vam za koji dan točno i pouzdano izvješće priobćiti, za dva 
tri dana dobit ćete o tom nekakvo pismo od mene. 

Glede konja, hvala! Ja ću činiti kako mi savjetujete. Radujem da ćete po uskoro amo doći, tako 
ćemo imati prilike potanko se razgovarati o koječemu našijeh stvari. Bog dao da krene jednoč u par- 
vu kolotečinu i da je Loyayu do toga da se posve na Vas osloni i da Vam preda uzde pomirenja u 
zemlji barem dotle dok ne izadjemo iz ovog klanca. — dat će Bog da Vas još ove godine nazivam nad- 
biskup zagrebački. 

Svi moji ljube Vam ruku, a ja lice i srdce kao Vaš iskreni prijatelj i štovalac 


U Beču, 23. III. 1872.2? Preradović Petar 


P. S. Ako bi Vam L. uslied svoga pisma putem Chesa ili kojim drugim načinom štogod dao kaza- 
ti molim javite mi odmah, da se znam ravnati, ako bi L. ovamo došao i samnom rič poveo o Vama. 


Pismo 30. Beč, 31. ožujka 1872. Upoznaje ga sa željom Lonyaya o tome da bi Strossmayer tre- 
bao stupiti u akciju nakon sazvanog Sabora. O pristupu Strosmayera caru od Lonyaya još ni riječi. 
Poduže obrazlaže položaj majorice Gieslove i njenog sina. Piše o svom slabom zdravlju i nada se 
uskorom viđenju sa Strossmayerom. 


Predragi prijatelju! 

Lonyay mi je odgovorio na moje pismo od 22. o. m. kojega prijepis priložih svome zadnjem listu. 
Ja Vam šaljem i taj odgovor evo u prepisu, iz kojega ćete vidjeti da L. tobože želi da Vi iza kako Sabor 
bude sakupljen, stupite u akciju. Da li na Vaše uvjete pristaje, o tome neveli ništa, ali čini mi se kao 
da je uslijed mog zadnjeg pisma Vakanović bio pozvan u Peštu. O Vašem pristupu k Caru ne spomi- 
nje ništa, valja zato što želi sa Carem prije toga progovarati. Doznat ćete (...) da će Lonyay tek iza po- 
lovice 0.m. moći ovama doći i ja ću Vam dolazak prije na znanje dati. Ja sam na ovaj odgovor L-ov 
njemu opet pisao, što i kakao evo Vam opet prepisa o tom. Molim, da ovomoje dopisivanje sa Lonya- 
yem ostane među nam, Vi se možete svakom vijesti ovdje capljenom slobodno služiti, samo nemojte 
otkriti vrela odakjle je potekla. 

Danas sam u stanju dati Vam potanko izvješće o majorici Giestlovoj. Ona je dobra, vriedna i ću- 
doredna žena, ali velika sirota. Hvala (...) te u koga joj otac u oporuci svojoj ništa ostavio nije. Imala 
je kauciju od 6000 fr; tu je digla da uzmogne školovati svoga straijeg sina,koji ju stoji svake godine 
do 1000 fr. On se uči ovdje u poljodjelskom zavodu u Gradzu i jako dobro se uči. Iza kako je bio 
odpušten iz Terezianiuma. Puklo mu je medju očima i sad jako dobro napreduje, tako da je jedan od 
prvih učenikah tog zavoda. Ove godine u rujnu svršuje nauke i vraća se kući te će mati gledati da mu 
pribavi kakvu službicu. Mladji joj sin bio je tri godine u Kalburgu, ali nije mogao nikako izdržati i 
morade na brigu i veliki trošak materi. Sad se ovdje uči da stupi u Dvorsku tiskaru kao šegrt. Mati 
uživa od države za oko 100fr i za svakood toga ima ovdje iznos koja nosi na godinu do 100fr, ali mora 
financiji plaćati 300fr na godinu, a dućan i stan stoji ju 400 fr, tako da joj za življenje preostaje nego 
ono 300fršto dakako ni iz daleka nestiže za sve joj potrebe. Stoga se muči na svaku ruku da steče koji 
novčić, ali uz sve to nužda i nevolja su joj svakidanji gosti. Prošle zime nije si mogla ni ogriev prib- 
aviti, te je morala u studenoj kući zebsti, uslied čega je dobila reumatizam u glavi i bolovala dugo 
vremena. Iz svega toga vidjet ćete da je puka sirota, kojoj pomoći bilo bi za dušu. Sto Vama o njoj 
pišem živa je istina, razpitao sam na više stranah i jednoglasno dobio izvješće od svih. Moje zdravl- 
je više je slabahno, te kako Vam pisah, idem početkom svibnja k onoj vračarici. Nadam se svakojako 
da ću vas prije svoga odlaska ovdje vidjeti te se moći o koječemu razgovarati. Vi ćete po svoj prilici 
tek pod konac travnja ovamo kad Vam L. Uzpiše da će i on amo doći. Bog Vas čuvao i veselio! Svi 
moji ljube Vam milu ruku, a ja Vas liepo pozdravljam kao vaš pravi i iskreni prijatelj 


U Beču 31.11. 1872.* Preradović Petar 


232 AHAZU, KJJS, XI a, Preradović Strossmayeru, 23. III. 1872. 

Pismo 31. (...) 1. travnja 1872. Strossmayer obavještava Preardovića o tome da Lonyay želi doći 
na dogovore k njemu, te svojim stavovima o situaciji u zemlji i djelovanju Ugarske vlasti. Moli 
Preradovića da bude oprezan u razgovorima sa Lonyayem. 


Vrli moj prijatelju! 

Vaše posljednje pismo dobio sam. Hvala Vam na ljubavi i plemenitoj nakani Vašoj Od tada dobio 
sam list od Cseha.** Veli mi da Lonyay ostaje cielim aprilom u Pešti. Želi skoro k meni da mi neke 
stvari priobći, da mu je položaj posrednika delikatan, koji mu resor uvijek nalaže. Mislim da je sve 
pretvora i da Ugarska vlada tim samo hoće da uspava narodnu stranku ne bili kod izbora bolje proć- 
li, negoli prije. Ja sam daklem tom čovieku odgovorio da može doći k meni, ako misli da bi se štogod 
koristnoga meni priobćiti imalo; da je medjutim moje čvrsto osvjedočenje osnovano na dogadjajih, 
koji se kod nas odvijaju, ova ugarska vlada o pomirenju ni zamisli, nego pače da pod našim naro- 
dom živi kak voli. Razlažem mu pod kojih uvjetih ja bi u akciju stupio mogao, kako mi moj položaj ni 
zvanje ni značaj ne trpi nikakve agivokacije i.t.d. Iz Zagreba mi se piše da tamo Vakanović našim 
ljudim svakojake poruke šalje i na pomirenje ih nuka, ali naši ljudi da to od sebe odbijaju. Ja opetu- 
jem da mi se čini da su madjari cigani. Oni će samo tada popustiti kada im voda u ustu bude ušla. 
Sad cigane pretvaraju se i varaju. Molim Vas prijatelju da u odnošaju sa Lonyayem budete oprezni! 
O mom odnošaju prema kralju i dynastiji netrieba ništa govoriti ili samo s najvećom rezervom. 
Madjari su taj odnošaj poremnetili i oni ga i danas u ruci drže. Ja kad budem slutio da je hora i sam 
ću se približiti kralju ili će mene ovaj pozvati, a njegov poziv za mene je dužnost predstaviti se. 
Pozdravite hiljadu puta Vaše i budite mi zdravi i veseli. S osobitom ljubavi Vaš prijatelj Strosmayer 


1,1V. 1872.7 


Pismo 32. Osijek, 16. travnja 1872. Moli da ga Preradović izvjesti o mladiću Gieslu i načinu 
kako bi mu on mogao pomoći. 


Velecienjeni prijatelju! 

Zaboravih u svom posljednjem pismu zamoliti Vas za jednu ljubav, Vi mi vellite da je mladić 
Giesl je vriedan potpore i da je nade da će čestitim čovjekom biti i živom nadom svoje matere posta- 
ti. Molim Vas liepo učinite mi ljubav i pišite mi što bi mu ja učiniti mogao. Razumije se samo po sebi 
da se imamo ograničiti na ono što je absolutno nužno. Da li Vi što budete radili. Molim Vas opros- 
tite mi što Vas mučim. Sto puta Vas pozdravljam i ljubim. Pozdrav Vašima Vaš prijatelj Strossmayer 


16. IV. 1872. Osiek*“ 


Pismo 33. Beč, 22. travnja 1872. Preradović moli Strossmayera da pomogne majorici Gieslovoj 
sa 300 fr. Što se tiče sastanka sa carem Lonyay još ništa nije poručio.Izražava želju da Strossmayer 
dođe u Beč kako bi porazgovarali i dogovorili stvar koja je za njega veoma važna, a prije njegovog 
odlaska na lječenje u Bavarsku. 


Predragi prijatelju ! 

Najveća i sada najpreća briga majorice Griestove je skucati treću ratu za sina si koji ove 
godine svršuje nauke gospodarstvenom zavodu. Ta trećina sačinjava do preko trista forinti. Ukoliko 
Vam je moguće poslati joj tih 300 fr. ili neki dio, ja nemogu razsuditi, to neka odluči mogućnost i 
Vaše velikodušje. 


234 Eduard Csech, kraljevski povjersnik (komesar) za grad Rijeku i okolicu. Faktično u mađarskom interesu radi na odcje- 
pljenju Rijeke od Hrvatske. Pod njegovu vlast kasnije stavljen je i grad Bakar. Bio posrednik između Strossmayera i Lonyaya, jer 
je bio Lonyayev školski kolega. W. B. TOMLJANOVICH, 1. dj., 257. 


235 AHAZU, KJJS, XI a, Strossmayer Preradoviću, 1. IV. 1872. 
236 AHAZU, KJJS, XI a, Strossmayer Preradoviću, 16. TV. 1872. 

Mogu Vam opetovano kazati da je Grilovka vriedna, poštena i svake podpore dostojna žena, a i 
stariji sin joj se pokazuje sada već, da će postati valjanim čovjekom. 

Car polazi 2. sliljedećeg mjeseca opet u Ugarsku. Da li će prije njegova polaska Lonyay ovamo 
doćii Vama poručiti da i Vi ovamo dodjete — neznam, ali bi ja veoma želio da to bude, jerbo ja bi se 
rado s Vama porazgovarao 0 stvari veoma važnoj po mene i to prije svoga polaska s dopustom, koga 
ću polovicom svibnja nastupiti na ljekarenjeu Bavarsku. Zato bi Vas molio ako Vam drugačije ne- 
prilčno nije, da dodjete ovamo na nekoliko danah početkom svibnja. Pišite mi ravnanja radi. Da li 
se tom nadati mogu ili ne? 

Moja obitelj ljubi Vam ruku, a ja Vas liepo pozdravljam kao Vaš stari pravi štovalac i prijatelj 

Preradović Petar 

U Beču 22. 4. 18727 

Vienerstrasse 39. 

P.S. Molim rekomandirajte naprijed sva svoja pisma na mene upravljena, jer mi se čini da se 
pokoje gubi. 


Pismo 34. (...) 27. travnja 1872. U pismu stoji da nakon govora održanih u Ugarskom saboru 
Strossmayer više nema potrebe ići na pregovore u Beč, posebno i zbog stanja kakvo je, posla u crkvi 
i svog slabog zdravlja. Zali što sa Preradovićem, prije njegovog odlaska na liječenje, neće moći sas- 
tati, te ga srdačno pozdravlja. 


Vrli moj prijatelju! 

Evo vam šaljem 300 fr i molim vas liepo da ih predate g. Geslovici sa mojim pozdravom. Neka 
mi oprosti što sam tako dugo oklevao. Moji troškovi su tako silni da jedva za crkvu smažem novac. 
Sto se tiče mog dolaska u Beč moj dragi prijatelju, ja po svoj prilici neću doći u Beč. Poslije govora 
održanih na u Ugarskom saboru koje su održali Lonyay i (...) posve bi suvišno bilo dolaziti u Beč. Na 
nikakvi ja to način neću doći, ako mi se samo poruči Lonyay ima se sam na me obratiti pak ćemo 
onda vidjeti što nam je činiti. Ne mogu ja u svibnju nikako doći u Beč. Prvo: uslied toga ko zna koli- 
ki glasovi propalih, a drugo mloga imam posla ovdje. Crkva taki zapinje, a kako niesam crv, a i sla- 
boga zdravlja, žurim se što bolje mogu, jerbo osjećam da ako mene nestane da će dielo posve zapeti 
ili mu temelji osakaćeni biti. Meni je žao što s vama ne mogu biti prije vašeg odlaska, ali nije moguće 
drugačije stvar udesiti. Možebiti da je moguće stvar o kojoj ste samnom porazgovorili želite pisme- 
nom priobćiti. Ja bi Vam odmah pismeno odgovorio. Pisma iz Beča nekontroliraju tolki koliko pisma 
iz Zagreba. Mislim da se bez opasnosti iz Beča pisma mogu slati osobito ako rekomandiraju. Po- 
zdravite sve svoje, ljubim vas srdačno i štujem do vieka Vaš prijatelj Strosmajer 


27. IV. 1872. 


Pismo 35. Beč, 7. svibnja 1872. U posljednjem svom pismu Strossmayeru, Preradović piše o 
svom slabom zdravlju i crnim mislima da se više neće oporaviti. Navodi da uslijed bezakonja koje 
vlada oko izbora stvar o kojoj je tako želio razgovarati sa Strossmayerom gubi na svojoj važnosti. 
Svakako se nada susretu sa Strossmayerom, pa bar na jedan dan bilo gdje. 


Predragi prijatelju! 

Predao sam Gieslovici poslanih joj 300 fi evo njezine potvrde. Vi ste joj siroti u dobar čas veliku 
blagodat učinili, jer je bila založila neke stvari, koje bi joj bile za dva dana propale da nije Vaša 
pomoć došla. Ona Vam je sigurno već pisala i svoju hvalu izrazila. Ja bolovavši cielu zimu sam 0s- 
labio i vrag zna da li ću se ikada opet sasvim oporaviti. Ja bolujem od otoka i otvrde slezene, što se 
tako na zlo dala, da se ljekari samo čude ali pomoći ne znadu. Idem zato k vračarici na glasu u selu 
Mariabrauen kod Monakova i nadam se od nje pomoći; ako mi je ona ne pruži, onda je za mene više 


237 AHAZU, KJJS, XI a, Preradović Strossmayeru, 22. IV. 1872. 
238 AHAZU, KJJS, XI a, Strossmayer Preradoviću, 27. IV. 1872. 

nema;ja sam na sve pripravan. Ja polazim (...) u nedjelju 12. o. m. tamo. Ako uzpišete čemu se svako- 
jako nadam, stavite na napisu: "Mariabraonen- Munchen". Želim veoma da Vas prije svoga odlas- 
ka neću vidjeti i s vama se porazgovarati, ko što sam se nadao. Uvidjam po vašem listu, da to sada 
nije moguće. Što se tiče one stvari, radi koje ponajviše bih želio s Vama biti, ta stvar gubi sada važ- 
nost i mienja oblik uslied nečuvenih bezzakonja pri izbornih i beznačajnosti peštanskih poglavarah. 
Ako poleg svega toga stečemo, ko što se od Boga nadam, većinu na saboru, te Lonyay bude prisiljen 
Vama se baciti u naručaj, udesit ćemo nekako da budemo makar samo jedan dan gdje god zajedno u 
(...) ili Gradecu ili gdje god drugdje na pol puta. 

Sva moja obitelj, mala i velika ljube Vam ruku i preporučuje am se u naklonost i dobrotu, a ja 
Vas liepo pozdravljam, Želim Vam svako dobro i od Boga zdravlje. Do vieka. Vaš 


7. V. 1872 Iskreni prijatelj i veliki štovalac 
Preradović P** 


239 AHAZU, KJJS, XI a, Preradović Strossmayeru, 7. V. 1872. 

Ivan vitez Trnski — najpoznatiji bjelovarski “župan? s 
najkraćim mandatom 


ustrijski car i kralj Franjo Josip I. izdao je krajem 1869. godine reskript o djelomičnom uki- 

danju Krajine te time označio put prema novom ustrojstvu hrvatskih zemalja u sjeni sklo- 

ljene Hrvatsko-ugarske nagodbe (1868.). Pravi austro-ugarski pregovori o krajiškom pita- 

nju počeli su zapravo početkom 1871. godine, nakon sloma svih habsburških snova o hegemoniji 

Habsburgovaca u njemačkim zemljama. Pruski mač je pobjedom nad Francuzima kod Sedana (1870.) 
otvorio vrata nove epohe i preorijentaciju habsburške politike na Balkan i jugoistok Europe. 


Nakon teških i dugotrajnih pregovora carskim manifestom od 8. lipnja 1871., došlo je do ukida- 
nja višestoljetne vojne uprave u Varaždinskom generalatu i otpočeo dug proces integracije vojnokra- 
jiškog područja u sustav građanske Hrvatske. Zadatak da provede taj proces uspostave civilnog up- 
ravno-teritorijalnog ustroja na području Varaždinskog generalata dobio je podmaršal Ferdinand ba- 
run Rosenzweig Drauwehrski, carski i kraljevski povjerenik za razvojačenje, zapovjednik krajiške 
divizije u Karlovcu. Cijeli proces i brzina razvojačenja odmah je postalo značajno političko pitanje. 
Nakon pobjede Narodne stranke u svibnju 1671. na izborima za Hrvatski sabor (narodnjaci 51 man- 
dat, unionisti 13 mandata), ugarska vlada je odugovlačila početak rada novoga sabora, “novi sabor 
mora pričekati izbor zastupnika u bivšoj Varaždinskoj krajini", želeći na bilo koji način onemogući- 
ti konstituiranje novoga Sabora sa narodnjačkom većinom. Izbori su određeni za rujan 1871. Prema 
tome valjalo je brzo u Varaždinskom generalatu ukinuti pukovnije, organizirati privremenu upravu 
nove bjelovarske županije, odrediti izborne kotareve, biračke spiskove, izborne komisije i druge 
administrativno-upravne radnje. Sve to je palo na leđa Trnskog.“ 


Podmaršal Rosenzweig je za privremenog upravitelja županije, nakon što ga je pozvao u svoj stan 
u Zagrebu i razgovarao s njim, izabrao Ivana Trnskog, pukovnika upravne struke, predstojnika krajiš- 
ko-upravnog odjela kod glavnog vojnog zapovjedništva u Zagrebu, rodom iz Varaždinskog generala- 
ta (Nova Rača), hrvatskog pjesnika i pisca vrlo cijenjenog u Hrvatskoj. Trnski je 26. kolovoza 1871. 
položio zakletvu za privremenog upravitelja Bjelovarske županije pred banom K. Bedekovićem.“'“ U 
dogovoru sa Trnskim Rosenzweig izabire skupinu odabranih časnika (B. Budisavljević, V. Klein, L. 
Vukelić) kojima kreće 30. srpnja 1871. na prostore Varaždinske krajine. Srdačan dolazak delegacije 
u Bjelovar opisao je Obzor: “Gruvali mužari, vijali se narodni i carski barjaci, veselo klicao puk, 
večerom gradski dom čarobno raszvietljen."“' U svom pismu član delegacije financijski stručnjak I. 
Bartolović također opisuje doček u Bjelovaru: “Belovar sam predstavi nam se nakićen mnogobroj- 
nim zastavami, što trobojnicah, svaka kuća imala ih je niekoliko, što trobojnicah, što crnožutih, kazao 


240 Mirko, VALENTIĆ, Vojna krajina i pitanje njezina sjedinjenja s Hrvatskom 1849. -1881., Zagreb, 1981., 218. 

241a Kao što su čitatelji mogli primjetiti odmah u naslovu riječ “upan" je stavljena pod navodnike. Autor ovog članka nije 
našao ni u arhivima ni u Narodnim novinama da je Ivan vitez Trnski službeno proglašen županom Bjelovarske županije. Sve do 
kraja veljače 1872. on se u svojim izvješćima vladi u Zagrebu potpisuje samo kao privremeni upravitelj Trnski ili pukovnik Trnski. 
Zbrka oko njegova naslova nastala je i u historiografiji, neka djela hrvatskih povjesničara (Valentić) govore o tome da je Trnski 
proglašen županom, što i nije čudno jer se u mnogim novinama onoga vremena Trnski tako titulira. Prema nekim podacima to je 
učinjeno na 1. županijskoj skupštini u Bjelovaru 28. XII. 1871., no to je nemoguće jer županijske skupštine nisu birale župana, već 
je on morao biti imenovan od cara, na prijedlog bana. Prema svim dostupnim podacima Trnski nije službeno imenovan županom, 
iako su svi očekivali da se to dogodi, pa i on sam. Ovdje je Trnski simbolično u naslovu tako naslovljen, pod navodnicima. Možda 
i ima neke “povijesne pravde" što je Trnski kao prvi veliki župan bjelovarski ostao zapamćen u narodnoj memoriji. Vidi: Valentić, 
n. dj., 237., Bjelovarsko-bilogorska županije kroz povijest, (grupa autora), Bjelovar, 2006., 78., “Iz žup. belovarske", Obzor, br. 
45., 26. 11. 1872., 2. U Narodnim novinama od (br. 66., 20. III. 1872.) jasno stoji da se “privremenoga upravitelja belovarske župani- 
je pukovnika vojno-krajiške upravne struke Ivana viteza Trnskog" zbog njegovih zasluga odlikuje “komturskim križem reda Franje 
Josipa". 

241 “Brzojavne viesti uredništvu “Obzora", Obzor, 1. VIII. 1871., 1. 

bi da je potonjih više bilo nego onih, no trobojnice bile su uglednije."** Svečanom proslavom ujedi- 


njenja Varaždinskog generalata s građanskom Hrvatskom proglašeno je 1. kolovoza 1871. u Bjelo- 
varu, sjedištu nove županije. Nakon toga počinje bujati politički život. Bjelovar se počinje pripremati 
za izbore. Trnski kao privremeni upravitelj 8. kolovoza organizira izborne odbore za županiju i 
gradove, da bi popis birača krenuo od 14. kolovoza. Zanimljivo da su izbori za predstavnike općina 
i kotara održani na temelju izbornih jedinica koje su utemeljene na vojno-teritorijalnoj podjeli 
Generalata koji više nije postojao. Naime svaka kompanija nekadašnjega Generalata sada je činila 
jednu općinsku izbornu jedinicu, a nekoliko njih kotarsku jedinicu. Izborne pripreme trajale su svega 
28 dana.“ 


Narodna stranka je nakon briljantne pobjede na izborima u svibnju iste godine željela potvrditi 
svoju snagu i ovdje te šalje svoje najuglednije ljude poput Ivana Mažuranića, predsjednika Matice 
Ilirske i poznatog hrvatskog književnika, Josipa Miškatovića, urednika najvažnijih narodnjačkih glas- 
ila poput Zatočnika ili Pozora, za kandidate da agitiraju među donedavnim krajišnicima. Kandidati 
unionista imali su podršku podmaršala Rosenzweiga i zagrebačkog nadbiskupa Mihalovića, no 
svećenstvo je odreda bilo za narodnjake. Bjelovarska županija bila je podijeljena u $ izbornih kotara, 
s tim da su Bjelovar i Ivanić birali po jednog zastupnika. Na izborima 5. rujna 1871. narodnjaci su 
hametice porazili unioniste, svih 9. kandidata Narodne stranke je prošlo na izborima. Na taj trijumf 
Narodne stranke u Bjelovaru Rački javlja Strossmayeru “nisu ni mogli inače ispasti, a tako bi ispali 
u cijeloj Krajini. Ja velim da je odzvonilo mađaronstvu (...)?. ** 


Izabrani kandidati Narodne stranke na izborima 5. rujna 1871. u Bjelovarskoj županiji: za Bjelo- 
var — Ivan Mažuranić, Čazmu — dr. Rohak, Ivanić-grad — Mijo Posilović, Đurđevac — kanonik 
Josip Lehpamer, Hercegovcu — Josip pl. Špun-Strižić, Ivanjskoj — Josip Hiter, Velikom Trojstvu 
— Jovan Šteković, Sv. Ivanu Žabnu — Franjo Sviličić i u Podravskom Novigradu — Josip Mi- 
škatović.“* 


Ivan vitez Trnski Melchior L6nyay 


242 Hrvatski državni arhiv (dalje HDA), 777., Obiteljski fond Vakanović-Simić, kutija 1., Pismo Ivana Bartolovića Antunu 
Vakanoviću, zemaljskom financijskom ravnatelju od 31. srpnja 1871. 

243 Prigodni govori, (sabrao i priredio Vjekoslav Klemen), Bjelovar, 1888., 203. 

244 Korespondencija Rački-Strossmayer, (KORRS), knjiga 1., Zagreb, 1928., 141. 


245 Rudolf, HORVAT, Slavonija. Povijesne rasprave i crtice. Knjiga 1. Tipografija d.o.o., Zagreb, 1936., 40., Branko, DU- 
BRAVICA, Parlamentarni izbori u Hrvatskoj i V. Gorici 1848.-1938., V. Gorica, 2004., 179.-180. 

Tako velika pobjeda narodnjaka je neugodno iznenadila ugarsku vladu i bana Bedekovića. Nazi- 
rala se premoć Narodne stranke na prostorima razvojačene Vojne krajine, a time i slabljenje union- 
izma. Moralo se spriječiti narodnjake da na izborima 1872. ponovo trijumfiraju. Od tada počinju pri- 
tisci na upravitelja Trnskog da pomogne mađaronske kandidate, što je on smatrao iluzornim. Ugarski 
pritisak na Trnskoga ublažavali su austrijski vojni krugovi radi svojih interesa opstruirajući mađarski 
put za premoć u Krajini. Rački u svom pismu obavještava Strossmayera “sve je ljubopitno, kako će 
završiti sukob, koji je radi Trnskoga nastao između Lonyayja i Vakanovića s jedne, a Rosenzweiga i 
Mollinarya s druge strane.“ 


Sukladno navedenim zakonima, već u kolovozu 1871. godine počelo se raditi na ustroju nove 
Bjelovarske županije. Privremeni upravitelj Trnski sa svojim ljudima brzo radi i daje upute, a poseb- 
no je značajna njegova odluka da se u školama u Bjelovaru i Generalatu više ne koristi njemački je- 
zik, već hrvatski, što je odobrila Zemaljska vlada u Zagrebu (16. II. 1872.). Osim toga, predložio je 
da se bjelovarska niža realka preustroji u nižu realnu gimnaziju i da se osigura pravodoban poštanski 
promet u bjelovarskom kraju. Posebno je tražio Zemaljsku vladu da se u Bjelovaru osigura oružništvo 
koje će brinuti za sigurnost građana i da se uđe u trag “pojedinim zločinom i rdjam.** Osim tih pita- 
nja na sljedećim sjednicama na red su došla i pitanja svakodnevice. Raspravljalo se i o upravi nad 
županijskom bolnicom, nad kojom županija za sada ne želi imati nadzor “jer su te silne zgrade prik- 
ladne samo za tvornicu ili kasarnu*. Razgovaralo se i o “iznajmljenju vinotočja i mesarenja", a aku- 
tan problem bio je i broj pastuha u županiji, jer su vojne vlasti odredile njihov vrlo mali broj na pros- 
toru županije.““ 


Zbog “Rujanskog manifesta" Narodne stranke Sabor koji se je sastao nakon dugog otezanja pro- 
glasom cara iznenada je raspušten 19. veljače 1872.“ Hrvatski ban Koloman Bedeković za čijeg 
banovanja je Narodna stranka dobila premoćno izbore je smijenjen, a na njegovo mjesto dolazi ban- 
ski namjesnik Antun Vakanović. Trebalo je opet izaći na izbore. U veljači 1872. na sastanku kod 
ugarskog predsjednika M. Lonyaya u Budimpešti privremeni upravitelj Trnski i podmaršal Rosen- 
zweig su tvrdili da na prostorima Bjelovarske županije ne može da prođe nijedan kandidat unionis- 
tičke stranke (mađaroni). Mladi prijatelj i suradnik Trnskog Budislav Budisavljević na istom sastanku 
verbalno se obrušio na Lonyaya tvrdeći da on u Bjelovaru poznaje samo tri mađarona, ako i toliko. 
Lonyay je bio svijestan da mađaroni nisu dobro došli na područje bivše krajine, te je tražio neku vrstu 
kompromisa, no istovremeno je radio i nadao se da će moći mađaronima osigurati svih deset manda- 
ta. Nakon pregovora, izgleda da je upravo u to vrijeme sklopljen dogovor između Narodne stranke i 
ugarskog ministra predsjednika Lonyaya da Trnski ostane upravitelj u Bjelovaru te da pod njegovim 
vodstvom u Bjelovarskoj županiji budu izabrani “umjereni narodnjaci“ skloni sporazumu s Mađa- 
rima i pravednoj reviziji nagodbe, nego oštri protivnici Ugarske.“ Nakon toga dogovora Trnski se 
slavodobitno vraća u Bjelovar, njegova “popularnost digne se do neba" među krajiškim pukom. 


Prema sporazumu između narodnjaka i Lonyaya trebali su sa narodnjačke liste za Sabor otpasti 
oni narodnjaci koji su slovili kao oštri i beskompromisni protivnici Ugarske, odvjetnik Josip Spun- 
Strižić, Franjo Sviličić i Josip Miškatović, urednik narodnjačkog glasila Zatočnika. No, nakon neko- 


246 KORRS I, 160. 

247 Prigodni govori, n.dj., 206. 

247a “Od dravskog mosta županije belovarske", Obzor, br. 39., 19. II. 1872., 2. 

248 Povod za raspuštanje Sabora bio je “Rujanski manifest" Narodne stranke, koji su potpisala 54 njena zastupnika, a povo- 
dom neprestanog odgađanja zasjedanja hrvatskog Sabora. Meta napada manifesta je Hrvatsko-ugarska nagodba iz 1868. godine. U 
njemu stoji “da se nagodba ne može smatrati pravovaljanom"', jer je sklopljena “bez sudjelovanja većega dijela našega naroda", tj. 
bez Vojne krajine, koja je sudjelovala kod svih prijašnjih državo-pravnih rasprava. Po nagodbi je “autonomna vlada podvrgnuta 
uplivu ugarske vlade, pa i nije drugo, nego li samo odsjek ugarskog ministarstva; doklegod bude ban odvisan od ugarskoga mini- 
stra-predsjednika, dotle ne može biti govora o hrvatskoj autonomnoj vladi." Više o tome: Vera, CILIGA, Prilog ocjeni “rujanskog 
manifesta" Narodne stranke od 20. IX. 1871., Historijski zbornik, 1961., 225-230. Ciliga tumači da je manifest nesumnjivo oštrim 
izrazima napao Nagodbu, “ali u tako diplomatskom obliku da ipak nigdje izravno ne tvrdi da je kao pravno nevaljanu ne priznaje." 

249 HDA, Predsjedništvo Zemaljske vlade (dalje PRZV), kut. 36., br. 942., Proglas središnjeg odbora Narodne stranke Belo- 
varcima, travanj 1872. 

liko dana došlo je do preokreta. Lonyay se je predomislio, prekršio dogovor i krajem veljače (22. II. 
1872.) smijenio Trnskog s mjesta privremenog županijskog upravitelja, ne želeći da opet u Bjelo- 
varskoj županiji pobijede kandidati Narodne stranke, pa makar i “umjereni“, što ugarskoj vladi nika- 
ko nije odgovaralo, jer su slijedili pregovori o reviziji Hrvatsko-ugarske nagodbe. Trebalo je silom 
ishoditi drugačije rješenje. Određenu ulogu u tome imao je bjelovarski podžupan Marković, koji je 
uvjeravao bana Vakanovića u Kanjiži, da kada se Trnski odstrani da bi mađaronski kandidati bolje 
prošli.“ Trnski se po svojoj smjeni obratio Budisavljeviću vidno ogorčen: Wissen sie, was mir dieser 
Hund Lonjaj angethan hat? (Znate li što mi je napravilo ono pseto Lonjaj!).“' O smjeni Trnskog jasno 
je progovorio i Obzor: “Trnski već i onako obljubljen, obožavan je od županije belovarske. Ali izbori, 
tu zec leži. Već pri zadnjih zbori bilo je Trnskom muka zadovoljiti zahtjeve vlade, a kršiti zakon. Evo 
pak opet izbora. Daj izbjegni. Zlo onamo, zlo ovamo. Megjutim su se već magjaroni upitali: Ima li 
među oficiri koji upotrebljiv unionista (...) ako ne prodre vladin kandidat kod izbora ode služba".““ 
Nakon toga središnji odbor Narodne stranke uputio je svoj proglas narodu Bjelovarske županije u 
kojem ih poziva: “Belovarci! Vaša braća u provincijalu gore od želje da se ogledaju na biralištu sa 
protivnikom. Treba li vas istom opominjati, da u svojoj županiji iskopate ustavnim načinom hladni 
grob, u koji će se svaliti bezumnik (Lonyay op. a.) koji vas drži za hrdje i kukavice.“ 


Nakon vijesti o smjeni Trnskog nastalo je veliko ogorčenje u Bjelovarskoj županiji. Prema riječi- 
ma Budisavljevićevoga prijatelja Lava Vukelića: “Mi smo došli ovamo uz Trnskog, izpovjedali smo 
njegovo osvjedočenje i radili smo njegovim smjerom. (...) Kad vam on nije s voljom, nećemo ni mi 
biti s voljom (...) Podje li Trnski, podjosmo i mi.“ Budisavljević je na kratko vrijeme kao privremeni 
veliki bilježnik preuzeo sve poslove županije i predsjedao županijskom skupštinom samo da odloži 
predaju županije u ruke Zemaljske vlade. Slane su razne delegacije i peticije kralju zbog nepravedne 
smjene. No, bilo je uzalud. Civilna uprava nad Bjelovarskom županijom formalno uspostavljena je 
30. ožujka 1672. godine. Uskoro je nakon privremenog upravitelja županije Mirka Kršnjavog za pr- 
vog velikog župana Bjelovarske županije 9. IV. 1872. izabran Robert pl. Oršić, zagrižljivi unionist.“ 


PRILOG 1. 


U Belovaru 31. srpnja 1871.* 
Presvietli gospodine! 


Držim si za dužnost, a i želja je c. i kr. podmaršala viteza Rosenzweiga,** da Vas obaviestim, kako 
smo pri posjetu nove belovarske županije primljeni. Evo dakle kratkog opisa: 


250 “Iz Belovara", Obzor, br. 238., 16. X. 1873., 2. 

251 Hrvatska akademija znanosti i umjetnosti (HAZU), Zavod za povijest hrvatske književnosti, kazališta i glazbe HAZU, 81/1 
— 1963., rukopis memoara B. Budisavljevića “Pomenci iz moga života“. “Razmirice oko Trnskog", Obzor, br. 53., 6. III. 1872., 1. 

251a “Iz belovarske županije", Obzor, br. 47., 28.11. 1872., 3. 

252 HDA, PRZV, kut. 36., br. 942., Proglas središnjeg odbora Narodne stranke Belovarcima, travanj 1872. 

253 HDA, PRZV, kut. 33., br. 2393., Zakletva velikog župana bjelovarskog Roberta pl. Oršića 

254 HDA, 777., Obiteljski fond Vakanović-Simić, kutija 1., Pismo Ivana Bartolovića Antunu Vakanoviću, zemaljskom finan- 
cijskom ravnatelju od 31. srpnja 1871. Ivan Bartolović (1823.-1903.), političar i financijski stručnjak, ravnatelj zemaljske finan- 
cijske službe u Hrvatskoj (1873.-1879.), zagovaratelj hrvatske financijske samostalnosti. Bartolović je prilsilno umirovljen 1879., 
godine no već je 1880. postao narodnim zastupnikom. Pisac brojnih stručnih rasprava. Alexandar, BUCZYNSKI, Organizacijski 
oblik Vojnog komuniteta Bjelovar, Bjelovarski zbornik, 4-5., Bjelovar, 9.-18. U svom radu Buczynski donosi dio pisma, međutim 
spominje da ga je napisao stanoviti Bartolini. Kasnije u svom djelu Gradovi Vojne krajine (1997.) navodi kao autora pisma Ivana 
Bartolovića. 

255 Ferdinand Rosenzweig, podmaršal, c.i kr. povjerenik za razvojačenje i ujedinjenje Vojne krajine sa Kraljevinom Hrvat- 
skom i Slavonijom. 

Odputovavše na dvojih četveroprežnih kočijah i uz pratnju još dvojih kolah iz Vrbovca dočekao 
nas je službeno na medji nove županije belovarski brigadir pukovnik Gjurić sa pukovnikom križevač- 
ke pukovnije Adlerom**“ i majorom iste pukovnije Markovićem, te smo uz njihovu pratnju u Sv. Ivan 
došli, gdje je c. i kr. povjerenika dočekala počastna satnija sa glazbom križevačke pukovnije, častni- 
ci sv. Ivanske i drugih dvijuh satnijah s obćinskim glavari istih satnijah, te ostalim pučanstvom, škol- 
skom mladeži itd dočekala. Po saslušanju obćinskih zastupnikah u pogledu uspostavljanja kotarske 
oblasti u Sv. Ivanu, koje je izim jedine po niekom obćinskom zastupniku izražene molbe, da ne bi želio 
pod Magjare dojti, te komu je rečeno, da nedolaze pod Magjare, nego da se sjedinjuju sa svojom 
braćom u Hrvatskoj,“ bi sve mirno obavljeno, zgrade pregledane, te onda na poziv c. i kr. povjereni- 
ka objedovano. K obiedu bilo je pozvano oko 40 osobah, što častnikah što obćinarah, plovan“* itd te 
se nazdravljivane zdravice Njeg. Veličanstvu caru, vojnom ministru i zapoviedajućim generalu Ku- 
han"* i Mollinari-a,*“ Banu Bedekoviću,“ zatim kr. povjereniku, novom velikom županu (Trnskom 
op. a), zastupniku financ. uprave u mojoj osobi, napokon brigadiru, pukovniku, novom kotaru i t.d i 
1.d. Tu se biaše društvo malo razgrijalo, te je bilo usklikah živahnih, nesamo kod obieda već i poslie 
i pri odlasku u Belovar. 


Belovar sam predstavi nam se nakićen mnogobrojnim zastavami, što trobojnicah, svaka kuća 
imala ih je niekoliko, što trobojnicah, što crnožutih, kazao bi da je potonjih više bilo nego onih, no 
trobojnice bile su uglednije. 

Na ulazu u Belovar dočeka nas gradjanstvo belovarsko u mnogobrojnih kočijah te počem bje c. 
i kr. povjerenik pozdravljen, uputismo se uz gruvanje mužarah u sam liepo nakićen grad do stana c. 
i kr. Povjerenika, gdie isti bude opet dočekan počastnom satnijom i glasbom gjurgjevačke pukovni- 
je, te mnogobrojnim časništvom, činovničtvom i gradjanstvom. 

Istoga dana na večer bila je sgrada magistratska rasvietljena, glasba je svirala, a trg biaše svi- 
etinom prenapunjen. 


Sutradan u Nedielju biaše posiet magistarata, i to je bio svetčan momenat gdje je dekret, kojim 
€. i kr. povjerenik izaslan biaše pročitan, kroz povjerenika na niemačkom i hrvatskom jeziku, grad i 
gradjanstvo pozdravljeno, te činovnici i gradsko zastupstvo povjereniku predstavljeno. 


U podne biaše obied za 80 pozvanikah. Tu je bilo opet zdravicah kao i jučer, samo iza kako bje 
Banu Bedekoviću nazdravljeno nazdravi odvietnik Špun““ prvom sinu domovine kao promicatelju 
znanostih,** koja je zdravica doduše malo osupnula, nu opet na običnu prešla, kao i druge koje su za 
njom sliedile. — Isti dan neprestade sviranje, pod obiedom, poslie podne na promenadi, a na večer 
u bašči kod krune, gdie su nieki sa glasbom do dva sata posle ponoći ostali. Danas su pregledane 
zgrade, ja sam proučio poreze i obračunavanje kod obih pukovnijah i kod magistarata, te smo u 
podne sa g. povjerenikom obiedovali. Na večere smo pozvani na whist od g. brigadira. 


Sutra poslie podne polazimo u Novigrad, prekosutra preko Virja u Gjugjevac gdie ćemo noćiti, a 
za dalje putovanje neima još programa. 

Onu večer, prije nego što ću ovamo pojti morao sam još odviečnoga savietnika Merforha posietit 
koji me je kod kuće potražio i nenašav me glas ostavio, da se još ovaj dan želi sa mnom sastati. Nu 
došav k Pruckneru nadjoh ciel trtiumvirat, te onaj napastnjak progovori o svojoj drugoj zadaći i dotle 
mi nedade mira se nisam na njemu, kako sam onako gnjevan bio, srce baš valjano izgalio. Valjda 


256 Prokop Adler, pukovnik varaždinske križevačke pukovnije (1864.-1871.) 
257 U stvarnosti je Vojna krajina prešla pod vlast Budimpešte. 

258 Svećenik. 

259 General Franz Khun, zajednički austro-ugarski ministar rata 


260 Anton Freiherr von Mollinary (1820.-1904.), general i vrhovni zapovjednik Hrvatske, Slavonije i Vojne krajine sa sjedi- 
štem u Zagrebu. (1870.-1877.) 


261 Koloman Bedeković, hrvatski ban iz Unionističke stranke (1871.-1872.) 
262 Josip Špun-Strižić, odvjetnik. 
263 Misli se na biskupa Josipa J. Strossmayera. 

Vam je o tome pripoviedao, kako mi je s jedne strane žao, da sam se u razdraženost upustio u stvari 
koju je Presvietlost Vaša obaviti si preuzela, te Vas dakle molim, da mi to oprostite, tako sam opet 
zadovoljan, da sam svoje mnijenje o toj stvari onako izrazio, kako ga nisu vikla čuti gospoda od min- 
istarstva. 


Preporučujući se blagonaklonosti Vaše Presvietlosti ostajem uz izraz mojega predubokog Što- 
vanja Vaše Presvietlosti 


najodaniji sluga 
Bartolović 


PRILOG 2. 


Gradac 10. VII. 1840. Trnski piše Dragojli Jarnevićevoj o prošlosti svoga duhovnog života 
prikazujući svoju mladost, prvoga prijatelja, majčinu smrt, očinskoga pomagača i svoje drugovanje s 
njom samom; na koncu opisuje prvi susret s gospođom Lavrićkom i njenim kćerima. 


Gratz, 10. srpnja 1840. 

Plemenita moja prijateljice! 

“Napokon! čujem te kako kličeš, a na usnama ti titra tisuću pitanja koja bi se sva mogla svesti 
na jedno jedino, mislim na ono o dugoj šutnji tvojega prijatelja - - - Tvojega prijatelja, rekoh, vrlo 
značajna riječ, Karolina!"* Ne nisi se prevarila — Pa ipak, čemu taj impozantni početak? — Vjerna 
dušice, priberi se sada u potpunosti, iskaži svu svoju strpljivost i slijedi svojim čistim srcem riječi svo- 
jeg prijatelja, koji se trenutačno doista nije u stanju pribrati i prikazati ti nešto iz svojih životnih pri- 
lika — a to je najveće, najvažnije — onako kako bi to trebalo opisati jednom takvom biću koje s istin- 
skom usrdnošću već u svojem prvom pismu to traži od svojega mladog prijatelja. Citirat ću tvoje 
riječi. Ne smiješ, kažeš, zaboraviti izvijestiti ponešto o svojim životnim prilikama svojoj vjernoj pri- 
jateljici i priopćiti joj svoje radosti i patnje, kako bi se ona mogla veseliti s tobom, isto onako kao što 
će ti moći pomoći nositi Tvoje patnje." — I nadalje: “A kada tako odabereš svoju dragu prijateljicu, 
moći ćeš i meni opisati svu njezinu ljubaznost kao i njezine sitne male mane, kako bih je i ja, iako 


podaleko, s tobom mogla voljeti i poštovati." — A ja bih onda trebao šutjeti na te riječi?! — - — 


Znaš, dobra dušice, da su me moji roditelji, nažalost, prerano napustili,“ znaš isto tako dobro 


da mi ni jedno od moje braće i sestara više nije na životu, da sam se ja jednostavno rečeno našao 
sam u velikom svijetu, pun mladenačke snage i životne punine, neiskusan, pa ipak ne i ustrašen. Nala- 
zio sam se, dakle, usred one strašne prekretnice s koje mladić, pritisnut svojom okolinom uobičajeno 
krene utabanim stazama običnih svakodnevnih ljudi koji ga okružuju; ili se pak drzne i usudi, vođen 
svojom snažnom genijalnošću, krenuti putem koji se uzdiže iznad svih, ali tim više postaje grozan, 
opasan i odvažan putnik, što se više prevari u svojim, želim reći, pravednim, očekivanjima. Teško nje- 
mu! Ukoliko se prevari — I jao njemu! vrištao je dobri duh u meni — kada me pohotno gledao kako 
se s najviših visina spuštam u najdublje ponore; vrtjelo mi se u glavi — ipak ne želim prejudicirati 
— Ti si, iako je vrijeme našeg druženja bilo prekratko, mislim, jako dobro upoznala moje shvaćanje 
ljubavi, prijateljstva i cijelog života i neće ti pasti jako teško prizvati si u sjećanje cijelo moje biće. 
Lako ćeš si moći predočiti da sam rano, možda prerano došao do knjiga, ako ti navedem da je moja 
dvanaesta godina života bila razdoblje mojega života u kojemu sam čitao romane. Jedva ćeš mi moći 
povjerovati da nisam reagirao na spol — ; tek ti kao malo snažniji osjećaj koji sam osjetio u svojim 
grudima mogu naznačiti onaj koji je u mojoj 14. godini postao tako snažan, da me nisu mogla ukroti- 


264 Pismo Trnskog D. Jarnićevoj objavio je na njemačkom Milivoj Šrepel u: Listovi iz ostavine Dragojle Jarnićeve, Građa na 
povijest književnosti Hrvatske, br. 3., Zagreb, 194.-197. Ovdje se daje u prijevodu. 

265 Karolina — Dragojla Jarnević. Trnski je upoznao Dragojlu u Grazu gdje je ona bila krojačica i kitničarka. Pod njegovim 
utjecajem počinje pisati domoljubne stihove. 

266 Ivan Trnski rođen je u Novoj Rači 1819. Njegov otac Josip Trnski bio je učitelj u bjelovarskom kraju, umro je 1830. Majka 
Ana Trnski rođ. Ringlhann umrla je četiri godine poslije 1834. godine. 

ti sva ruženja i sve pogrde, pa čak ni sve evidentne posljedice koje su mogle imati jako loš utjecaj na 
moju budućnost — Dobra dušice! Odabrao sam si prvi puta prijatelja — volio sam ga bezgranično, 
neizmjerno; jer, imao sam snage za to. Vjeruj mi! — rijetko se može naći mladog čovjeka koji u toli- 
koj mjeri obožava svoju djevojku — ne želim govoriti dalje, ne smijem — ali želim ti spomenuti samo 
jednu stvar koja će te uvjeriti u veličinu moje ljubavi. Taj, toliko voljeni, prijatelj zanemarivao me, 
činilo se da me ne razumije — i doista me nije razumio — Moja majka, jedina koju sam još imao (ta- 
da je još bila živa) bila je bolesna, a ja sam žurio k njoj kako bih je iznenadio — i gle, našao sam je 
na umoru: Karolina! Bio sam u svojem djetinjstvu nesretan, previše nesretan! Moram reći da je bez- 
granična ljubav moje majke prema meni — možda bila jedini uzrok njezinog skorog odlaska; Karo- 
lina, ta majka je također bila nesretna — [0. 0.]. Doduše, ona mi nikada nije ništa rekla o tome, tek 
poslije njezine smrti došao sam na tu pomisao. I upravo ta majka mi kaže na samrtnoj postelji: “Uzmi 
tamo onu ostavinu Tvoje majke, sačuvaj je, i da, dijete! Ako ti se ikada tvojem biću priključi tebi sada 
nepoznata snaga, koja će te u potpunosti biti vrijedna, predaj je njoj, neka te učini sretnijim, nego što 
sam ja to mogla učiniti! — Dijete, uzvrati joj na isti način, a to ćeš moći, ako ju ikada budeš volio " 
— i nikada više nije sa mnom progovorila niti jednu riječ. Sve sam to zaboravio i mislio sam na svo- 
jega prijatelja, o Bože, bio je to sladak san — — Moja majka ležala je na odru, a ja sam pisao svo- 
jem Karlu — taj Karl mi čak nikada nije ni odgovorio — Sada mi je jasno da je moje srce bilo sloml- 
jeno — bio sam potpuno sam na cijelom svijetu, sam samcat — — — Vidio sam suze u očima djevoj- 
ke, tekle su mojoj majci, a djevojka me je bila dostojna — no nisam našao ono što sam smio naći. — 
A onda me obuzeo osjećaj domoljublja — kasnije sam vidio ranije voljenoga prijatelja i drhtao sam, 
on me nije poznavao — ; no već se nebo počelo crvenjeti preda mnom. Domovina! Poezija! Vikao 
sam opijen od dragosti! U D. sam pronašao drugoga oca — i bio sam sretan! Ne želim ti reći što sve 
i koliko imam zahvaliti svojemu Dobrotvoru.““ Mogu samo reći toliko da sam bio spreman žrtvovati 
svoj život za njega, a to sam i učinio. — Upoznao sam Tebe. Moj najslađi posao bio je voditi s tobom 
duhovne razgovore i pisati ti. Namjeravao sam te često pronalaziti u svojem duhu — ali to nisam či- 
nio, puštao sam ti da naslućuješ stvari, a ti si, dobra dušice, jako puno propatila. Hoćeš li mi moći 
oprostiti? Ipak, trebaš znati sve, ja ionako nemam nikoga kome bih to tako mogao reći — Prisjetit 
ćeš se da si mi u ožujku predbacila moju tromjesečnu šutnju — i da si odbacila moguće uzroke — 
Doduše, odgovorio sam ti, no izbjegao sam i naveo ti drugi uzrok, u koji ti, međutim, nisi slijepo pov- 
jerovala i koji si potpuno drugačije protumačila — Kako si me mogla poniziti? Ne, Karolina! Ne, za 
ime Boga! Bilo je to užasno vrijeme — nisam ti smio ništa pisati, bio sam bijesan, a ti bi me sigurno 
bila ismijala ili bi među nama došlo do prekida — Hvala Bogu! Sada mogu razgovarati s tobom o 
svojoj sudbini, a da pri tome ne moram biti izvan sebe. 


Još prije početka zime prilikom plesne priredbe upoznao sam jednu obitelj. — Posrednica je bila 
Hrvatica koja me sasvim slučajno upoznala prošle godine — Udovica je i ima kćer. Ne znam kako je 
došlo do toga da je ta žena spomenutoj obitelji toliko toga pohvalnog rekla o meni, tako da je ista 
bila uvjerena da je riječ o povlaštenom obožavatelju kćeri, a ne naprosto o jednom mladom čovjeku. 
Meni je priredba bila zanimljiva stoga jer mi je obećavala više poznatih plesačica za budućnost. (Tu 
su bile i majka, koja je također udovica, te dvije kćeri). Vjerovao sam da sam svoj cilj postigao i time 
što sam odmah iza toga kćeri zamolio za ples. Moram ti priznati da nikada nisam prema nekome bio 
toliko ravnodušan kao prema tim djevojkama te prve** večeri. Njihovo držanje, njihovo cjelokupno 
ponašanje dok su plesale sa mnom, bilo je takvo da sam zapravo namjeravao ne opterećivati ih više 
svojom osobom — iako ni drugi nisu bolje prošli. Zacijelo ćeš mi vjerovati da sam općenito bio 
mišljenja da mi Gratz neće nikada moći nešto ponuditi — no ja sam se prema cijelom dragom Gratzu 
odnosio na način koji će ti biti lako shvatljiv, ukoliko se budeš prisjetila da smo prošle godine u ovo 
vrijeme razmijenili naša promišljanja o Gratzu. — Oprostio sam se od sestara i njihove majke, otišao 


267 Ne zna se na koga točno Trnski misli. Nakon smrti oca skrbnik mu je postao liječnik Josip Aman, nakon njega pod svoju 
skrb ga je uzeo zagrebački biskup Alagović. 
268 U rkp.: erstend 

kući i mirno legao na počinak, što ću i sada učiniti, jer jako je kasno. Sutra slijedi nastavak: Laku 
noć!! 


[U nastavku lista (11. i 12. srpnja 1640.) T. veoma opširno opisuje kako se pobliže upoznao s 
obitelju ove udove (Lovrićke) i kako je napokon gospođi (Lovrićki) očitovao simpatiju svoju prema 
njenoj kćeri Mini““ koja je u taj par izbivala, te javlja Jarnevićevoj, da se njena majka ponosi njime, 
ali da Mina još ništa ne zna za njegovo očitovanje, premda naslućuje njegovu simpatiju. T. još ne 
navodi prezimena, već samo kaže: “Našeg su roda!"] 


ARHIVSKI IZVORI: 


Hrvatska akademija znanosti i umjetnosti (HAZU), Zavod za povijest hrvatske književnosti, ka- 
zališta i glazbe HAZU, 81/1 — 1963., rukopis memoara B. Budisavljevića “Pomenci iz moga živo- 
ta". 

Hrvatski državni arhiv (HDA), Predsjedništvo Zemaljske vlade (PRZV), kut. 36., br. 942., Pro- 
glas središnjeg odbora Narodne stranke Belovarcima, travanj 1872. 


HDA, 777., Obiteljski fond Vakanović-Simić, kutija 1., Pismo Ivana Bartolovića Antunu Vaka- 
noviću, zemaljskom financijskom ravnatelju od 31. srpnja 1871. 


HDA, PRZV, kut. 33., br. 2393., Zakletva velikog župana bjelovarskog Roberta pl. Oršića 


NOVINE: 


“Brzojavne viesti uredništvu “Obzora", Obzor, 1. VIII 1871., 1. 

“Od dravskog mosta županije belovarske", Obzor, br. 39., 19. II. 1872., 2. 
“Iz žup. belovarske", Obzor, br. 45., 26. II. 1872., 2. 

“Iz belovarske županije“, Obzor, br. 47., 28. II. 1872., 3. 

“Razmirice oko Trnskog", Obzor, br. 53., 6. II. 1872., 1. 

“Zvanično“, Narodne novine, br. 66., 20. III. 1872., 1. 

“Iz Belovara", Obzor, br. 238., 16. X. 1873., 2. 

“Bolesti i ljudi — vječni suparnici? 
Zdravstvo na području podžupanija Bjelovarske i 
Križevačke 1874. — 1884.* 


Prilozi za povijest zdravstvenih prilika u sjeverozapadnoj Hrvatskoj 


roces ustrojavanja moderne zdravstvene službe u Hrvatskoj i Slavoniji u drugoj polovici 19. 

stoljeća, pa čak 1 nešto ranije, započeo je paralelno s uređenjem prvih oblika osiguranja od 

bolesti ili nesreće na radnom mjestu. Taj važan proces uređenja zdravstvene službe, uspo- 
stavljanja nadzora nad njom, ali i njena moderna zakonodavna regulacija, u drugoj je polovici 19. 
stoljeća imala veliki javni te socijalni značaj za razvitak Hrvatske i Slavonije. Prve ideje o uređenju 
zdravstvenog sustava, posebice ideju o uvođenju općinskih liječnika, formulirali su zagrebački liječ- 
nici na svom skupu u veljači 1850. godine, no njihovi prijedlozi nisu bili prihvaćeni, dok su iste go- 
dine donesena su Načela javnoga medicinskog upravljanja za cijelu Monarhiju.“ Načela su na naj- 
nižoj razini predvidjela samo kotarske liječnike, a ne i općinske koji bi bolje mogli zadovoljiti potrebe 
cijelog stanovništva. Zakon ob uredjenju zdravstva u kraljevini Hrvatskoj i Slavoniji ugledao je svjet- 
lo dana 1874. godine, u vrijeme značajnih reformi koje je provodio ban Mažuranić." Tim je zakonom 
Kraljevska zemaljska vlada pod svoj nadzor stavila cjelokupno zdravstvo, dakle i privatno, a ne samo 
javno. Dvadeset godina kasnije, 1894. godine, donosi se novi zakon kojim se organizacija javne 
zdravstvene službe propisuje mnogo detaljnije, a s ciljem omogućavanja realizacije potpune brige za 
narodno zdravlje. 


Godine 1880. u Hrvatskoj i Slavoniji živjelo je 1.892.499 stanovnika, od kojih se 87 % bavilo 
poljoprivredom. Od urbanih naselja bilo je samo osam naselja koja su imala više od 5.000 stanovni- 
ka. Preobražaj seoskih sredina u urbanizirane zajednice tekao je vrlo sporo. Gradsko stanovništvo 
1890. godine činilo je samo 7 % ukupnog stanovništva Hrvatske i Slavonije. No, i ti gradovi, u uspo- 
redbi s gradovima Zapadne Europe, bili su maleni, odnosno, bili su tek “otoci u ruralnom moru".*? 
Prema Desplatović grad i selo su bila dva svijeta. Na selu se još živjelo po pravilima seljačke preda- 
je i kulture, dok su u gradovima nove građanske elite promicale identifikaciju s europskom kulturom 


i modernizacijskim idejama tadašnje Europe." 


Industrijska revolucija, koja je ubrzala razvoj međunarodnog prometa i uvelike intenzivirala 
eksploataciju kolonijalnih posjeda sredinom 19. stoljeća imala je i svoju negativnu stranu. Došlo je 
do brzog prenošenja mnogih teških zaraznih oboljenja, što je prisililo države da nad putnicima i ro- 
bom provode strogu i dugu karantenu. Na inicijativu Francuske, 1851. godine održana je i prva među- 


* Ovaj rad je predstavljen na stručno-znanstvenom skupu s međunarodnim sudjelovanjem u Križevcima u organizaciji Viso- 
kog gospodarskog učilišta iz Križevaca pod temom “Razvoj, identitet i okoliš“ — međuregionalni aspekti od 26. travnja 2008. go- 
dine. 

270 Više o uvođenju modernog zdravstvenog sustava i zakonodavstava u Hrvatskoj i Slavoniji tokom 19. stoljeća vidi u: Đuro, 
SREMAC, Branko, ZUZA, Hrvatsko zdravstveno zakonodavstvo 1830.-1941., Zagreb, Školska knjiga, 2002., Branko, VITALE, 
Četiri stoljeća javnoga zdravstva i biomedicine u HrvatskojKnjiga na stranom jeziku / Book in foreign language, Mala zemlja duge 
medicinske tradicije u globalnoj medicini 21. stoljeća, Medicinska naklada, Akademija medicinskih znanosti Hrvatske, Zagreb, 
2007. 

271 Zakon ob uredjenju zdravstva u Hrvatskoj i Slavoniji od 15. studenog 1874. U: Milivoj, VEŽIĆ, Pomoćnik za javnu up- 
ravu. Sbirka najvažnijih zakonah i naredbah o javnoj sigurnosti, obćem zdravlju i o narodno gospodarskoj prigledbi u Kraljevinah 
Hrvatskoj i Slavoniji s pripojeno bivšom hrv. Slav. Krajinom, Nakladom Akademijske knjižare L. Hartmana, Zagreb, 1884., 314.- 
319. 

272 Elinor, MURRAY DESPLATOVIĆ, Zdravstvene prilike na hrvatskom selu krajem 19 stoljeća i uloga općinskih liječni- 
ka, Zbornik Mirjane Gross, Zagreb, 1999., 267., Božena, VRANJEŠ SOLJAN, Stanovništvo gradova banske Hrvatske na prijelazu 
stoljeća, Zagreb, 1991. 

273 E. M. DESPLATOVIĆ, n. dj, 267. 

narodna zdravstvena konferencija u Parizu na kojoj se raspravljalo o uvođenju mjera za sprječavanje 
unošenja i širenja zaraznih bolesti.“ 


Drugu polovicu 19. stoljeća obilježava procvat prirodnih znanosti, te time i uzlet medicine. Tada 
nastaju moderni medicinski zavodi i laboratoriji, grade se specijalizirane bolnice i klinike, dolazi do 
specijalizacija unutar medicinskih grana. U svemu tome, a u okvirima svojih mogućnosti, kao dio 
Habsburške monarhije, kasnije Austro-Ugarske, participirala je i tadašnja Kraljevina Hrvatska i Sla- 
vonija. U vrijeme banovanja Ivana Mažuranića (1873.-1880.) pokrenut je čitav niz modernizacijskih 
postupaka, te je u sklopu toga donesen Zakon o uređenju zdravstva na području kraljevina Hrvatske 
i Slavonije. Tim je Zakonom određena organizacijska struktura zdravstvenih ustanova na državnoj, 
županijskoj, podžupanijskoj, općinskoj i gradskoj razini. Tim zakonom su uspostavljeni državni li- 
ječnici i diplomirane primalje u županijama, kotarevima i gradovima. Liječnici u državnoj službi mo- 
raju da budu diplomanti opće medicuine ili kirurgije i morali su znati hrvatski jezik. Medicina je po- 
stala djelatnost vlade, a liječnici državni službenici. Time je načinjen znatan pomak u zdravstvu i 
zdravstvenom zakonodavstvu. 


Usprkos tome, zdravstvene prilike na cijelom području Hrvatske i Slavonije tijekom cjelokupnog 
19. stoljeća, pa sve do 1918. godine, dakle do sloma Austro-Ugarske, bile su bez izuzetka vrlo loše. 
Glavni uzrok takvog stanja bio je nedostatak novca za zdravstvo, što je uzrokovalo nedostatan broj 
bolnica ili bolničkih kreveta. Tako su 1872. godine na području Hrvatske i Slavonije bile samo 22 
bolnice, na civilnom i vojnom dijelu. Na jednu bolnicu je dolazilo oko 80.000 stanovnika.“ No, može 
se primjetiti da je već početkom 20. stoljeća zabilježen određeni napredak, jer je već 1905. godine na 
2. 560.903 stanovnika s područja Hrvatske i Slavonije bilo 42 bolnice, što je značilo 61.000 stanov- 
nika po jednoj bolnici.“ 


Administrativna podjela Hrvatske i Slavonije na županije i podžupanije te kratka povijest 
osnutka bolnica u Bjelovaru i Križevcima 


Za promatranje nekih tadašnjih osobitosti zdravstvenih prilika, neobično je važno upoznati se i s 
organizacijom ili bolje rečeno reorganizacijom ovih županija koje je u navedenom razdoblju sustavno 
provela i provodila uprava Austrijskoga Carstva/Austro-Ugarske. U vrijeme neoapsolutizma župani- 
je prestaju biti plemićke institucije i postaju posredna tijela između banske vlade i kotara. U nagod- 
benom razdoblju upravna su tijela uglavnom izravno podređena vladi. Suženu samoupravu ostvaru- 
ju putem županijske skupštine i upravnoga odbora. Njihov broj, stvarna i teritorijalna nadležnost mi- 
jenjani su više puta. Od 1850. do 1886. čak šest puta. Novim Zakonom o ustrojstvu političke uprave 
od 1874. godine, izvršena je podjela građanske Hrvatske na osam županija: Zagrebačku, Riječku, 
Varaždinsku, Križevačku, Bjelovarsku, Osječku, Požešku i Vukovarsku. Županije su podijeljene na 
kotare koji dobivaju naziv podžupanije.“" Bjelovarska županija je podijeljena na dvije podžupanije sa 
sjedištima u Križu i Bjelovaru (u bjelovarskoj podžupaniji bila su ova mjesta: Pitomača, Kloštar, 
Budrovac, Ferdinandovac, Kalinovac, Đurđevac, Trojstvo, Kapela, Gudovac, Ivanska, Severin, Rača, 
Veliki Grđevac i Grubišno Polje), kao i Križevačka, sa sjedištima u Koprivnici i Križevcima.“* Sve 


274 Mirko, VALENTIĆ, Bitne odrednice razvoja sanitarnog kordona u Hrvatsko-slavonskoj vojnoj krajini, Sanitarni kordon 
nekad i danas, Zagreb, 1987., 23. 

275 Mirko Dražen, GRMEK — Biserka, BELICZA, “Bolnice", Enciklopedija Jugoslavije, II. Izdanje, 6. sv. Zagreb, 1980.- 
1990., 61. Zanimljivo je da je odlukom Sabora iz 1861. godine predviđeno osnivanje medicinskog fakulteta, te je car Franjo Josip 
I odobrio Zakon o osnivanju sveučilišta u Zagrebu 1874. godine sa četiri fakulteta. Međutim zbog potrebne velike količine finan- 
cijskih sredstava za otvaranje medicinskog fakulteta, on je otvoren tek 1918. godine. 

276 Fran, Gundrum ORIOVČANIN, Zdravstvena služba u Hrvatskoj i Slavoniji u godini 1905, Zagreb, 1909., 10. 

277 Milan, SMREKAR, Priručnik za političku upravnu službu u kraljevinah Hrvatskoj i Slavoniji, knjiga prva, 1. Granitz, 
Zagreb, 1899., 128. 

278 Sbornik zakona i naredabah valjanih za Hrvatsku i Slavoniju, godina 1875., Zagreb, 1876., komad V., br. 8., 41.-51. 


TA 


zakonske promjene počele su djelovati od 31. svibnja 1875. godine. Umjesto velikog broja kotareva 
uspostavljen je manji broj podžupanija. Županijske oblasti postaju upravne oblasti prvog stupnja, 
podređene neposredno vladi kako drugoj i konačnoj instanci. Županije su po novom zakonu zadržale 
neznatan, bolje reći reduciran stupanj samouprave. Umjesto županija podžupanije sada postaju up- 
ravne oblasti. Ukupno je u Hrvatskoj i Slavoniji bilo dvadeset podžupanija. U njihov djelokrug spa- 
dali su poslovi unutarnje uprave, bogoštovlja i nastave te zajednički poslovi određeni Nagodbom. 
Budući da je 1881. godine cijela Vojna krajina razvojačena i stavljena pod upravu bana, u Kraljevini 
je Hrvatskoj slijedila nova podjela upravne vlasti. Novi Zakon o ustrojstvu županija i kotara stupio je 
na snagu 1. ožujka 1886. godine. Prostor Kraljevine Hrvatske i Slavonije podijeljen je na osam uprav- 
nih županija: Ličko-krbavsku, Modruško-riječku, Zagrebačku, Bjelovarsko-križevačku, Požešku, Vi- 
rovitičku i Srijemsku. Ponovnim spajanjem Bjelovarske i Križevačke županije došlo je i do nove po- 
djele kotara. Županiju Bjelovarsko-križevačku tada čine kotari: Bjelovar, Đurđevac, Koprivnica, 
Grubišno Polje, Garešnica, Čazma, Križevci i Kutina." 

U gradu Bjelovaru, u drugoj je polovici 19. stoljeća izgrađena Zemaljska bolnica Varaždinske 
vojne granice, kao druga vojna bolnica, koja je u funkciji i danas. O prvoj vojnoj bolnici ima malo 
pouzdanih podataka, no pretpostavlja se da je izgradnjom Grada, od 1756. godine izgrađena i bolni- 
ca, o čemu postoji i “dokaz" jer je na starom planu grada Bjelovara iz 1760. ucrtana bolnica, te je pre- 
ma legendi navedena kao Militair und Burger Spital. Prema nekim drugim podacima prva bolnica je 
osnovana 1782. godine.“ Uglavnom, druga bolnica se počela izgrađivati 1843., a službeno je otvore- 
na 1846. godine.“' Na području sjeverozapadne Hrvatske ta bolnica je najstarija. Tako je bila vojnič- 
kog značaja, na liječenje je primala i civilne osobe iz Vojne krajine. Poseban značaj bjelovarske bol- 
nice i u prethodnom razdoblju su činili kirurzi-ranarnici, koji su u Bjelovar došli kada se on počeo 
ustrojavati kao grad i kada su se, polovicom 18. stoljeća, ustrojavale krajiške pukovnije u okolnim 
naseljima duž Vojne krajine. Kirurzi-ranarnici obavljali su svoju službu kao vojni (trupni: pukovnij- 
ski, bataljunski, husarski), bolnički i gradski kirurzi. Uz svakodnevni posao kirurga i porodničara 
obavljaju mrtvozorstva i sudske obdukcije. Izmjenjivali su se kao bolnički liječnici-kirurzi. Kao pro- 
fil zdravstvenog radnika kirurg-ranarnik se do druge polovice 19. stoljeća školuje u kirurško-medi- 
cinskim akademijama Austrijskog carstva.** Ravnatelj bolnice bio je pukovnijski liječnik, a upra- 
vitelj narednik. Bolničari su bili vojnici. Nakon razvojačenja Vojne krajine, bjelovarska je bolnica 
potpala pod upravu Bjelovarsko-križevačke županije, čime je postala županijska bolnica. Kad je pot- 
pala pod upravu Županije počeli su se objavljivati i izvještaji o njezinom radu. Za razdoblje od 1877. 
do 1689. godine izvješća o bjelovarskoj bolnici objavljena su u Liečničkom vjestniku, a za razdoblje 
od 1887. do 1915. u izvještajima upravnog odbora Bjelovarsko-križevačke županije.“ 


U Križevcima je, izgleda, postojala općinska bolnica, no prema poznatom križevačkom grad- 
skom fiziku Franu Gundrumu, postojala je i gradska bolnica, iako izgleda da ona, prema dosadašnjim 


279 Branko, DUBRAVICA, Političko teritorijalna podjela i opseg civilne Hrvatske u godinama sjedinjenja sa vojnom Hrvat- 
skom 1871.-1886., Politička misao, 3., 2001., 163.-164. Vidi i: Branko, DUBRAVICA, Političko-teritorijalni ustroj Hrvatske do 
1918., Velika Gorica, 2000. 

280 Mirko, VALENTIĆ, Vojna krajina i pitanje njezina sjedinjenja sa Hrvatskom 1849.-1881., Zagreb, 1981., 17. Postoji i po- 
datak iz matičnih knjiga vjenčanih i umrlih u Bjelovaru iz XVIII stoljeća gdje se uz prezimena spominje i njihova profesija, veći- 
nom vojnih liječnika, kirurga i ljekarnika. A. BRLIĆ, Kirurzi, liječnici i ljekarnici u bjelovarskim maticama XVIII. stoljeća, Li- 
ječnički vjesnik (dalje LV), br. 1., 1950., 41. Glavni razlog nedostatku arhivske građe o bolnicama u Bjelovaru su ratne okolnosti 
(1941.-1945.), koje su uništile spomenutu građu. No s obzirom da je upravu nad Vojnom krajinom vršio Beč, sigurno tamo posto- 
jii građa o bolnicama u Bjelovaru koju bi valjalo istražiti. 

281 Đuro, SREMAC, Katica, VAJDIĆ, Bolnica u Bjelovaru u našoj medicinskoj i legislativnoj prošlosti, Acta Medicorum, 
god. IX., broj 3., 1985., Bjelovar, 11.-12. 

282 Dubravko, HABEK, Kirurzi-ranarnici u Bjelovaru i bjelovarskom zavičaju u 18. i 19. stoljeću, Liječnički Vjesnik — glasi- 
lo Hrvatskog liječničkog zbora, 2008., br. 130., 311.-317. 

283 Rudolf, MICULINIĆ, Iz starije prošlosti bjelovarske bolnice, Bjelovarski zbornik, 6., Matica hrvatska Ogranak Bjelovar 
i Opća bolnica Bjelovar, 2003., 31-40., Vidi i: Radomir, DROBAC, “Vila Marija", Bjelovarski zbornik, 1989., Gradski muzej Bje- 
lovar, Prosvjeta, Bjelovar, 148.-151. 

saznanjima, nikada nije dobila pravo javnosti.“ No, treba napomenuti da je povijest bolnica u Hrvat- 
skoj neistražena, te su iznenađenja moguća.“ U Liečničkom vjestniku se povremeno pojavljuju 
podaci za gradsku bolnicu u Križevcima u kojima se napominje da je bolnički liječnik gradski fizik 
dr. Konaržewski.“* Samostan augustinaca u Križevcima za vrijeme tursko-austrijskih ratova neko je 


vrijeme služio kao vojna bolnica, sve do 1801. godine. 


Treba napomenuti da je križevački kraj dao i prvo štampano djelo iz Vojne krajine koje govori 
o medicini, a napisao ga je liječnik iz Križevaca dr. Matija Petrović 1807. godine pod naslovom 
Physiologia; prema navodu “podpun užbenik fiziologije u stilu Roschlaubove medicinske roman- 
tike." 


Zdravstvene prilike u podžupanijama Bjelovarskoj i Križevačkoj od 1874. do 1884. godine 


Od malog broja obrazovanih ljudi koji su tada u Hrvatskoj živjeli, djelovali, te poznavali prilike 
na hrvatskom selu, upravo su liječnici predstavljali onu prethodnicu hrvatske inteligencije koja je 
počela opisivati život na selu, običaje hrvatskih seljaka (većinom sa medicinskog aspekta), i počela 
uvoditi “moderni" život u svijet zaostalog seljačkog društva. Prema Desplatović: “Općinski liječnik 
nije imao laku zadaću. On je bio i liječnik, i sanitarac, i činovnik. Od njega se očekivalo da će cijepi- 
ti stanovništvo protiv boginja te izolirati i liječiti oboljele od zaraznih bolesti. Na njemu je bilo da 
spriječi djelovanje koje kakovih nadrilječnika, seoskih vračara, gatara i neobrazovanih puštača krvi 
na području njegove općine. On je morao pregledavati škole, crkve, krčme, ulice, jarke, klaonice, 
javne zgrade i trgove. Bio je i školski liječnik, a osim toga svakog je tjedna morao pregledavati i 
mjesne prostitutke i uza sve to poučavati seljake higijeni. (...) liječiti uboge bez naplate i vještačiti na 
sudu. (...) morao je voditi podrobne zapisnike o bolestima, liječenju putovanjima i troškovima".?* 
Hrvatskoj javnosti i organima vlasti, liječnici su, u svojim izvješćima i zapisima, prvi put počeli 
ukazivati na posvemašnju zapuštenost i nehigijenu na selu, koja uzima svoj danak, pritom, navodeći 
posve banalne primjere, primjerice, prljavost ruku i noktiju, koje se rijetko peru, te postaju leglo 
zaraze. Napominjao je Antun Radić u svom Domu “koliko se samo puta dogodilo da je tko koga samo 
ogrebao noktom, pa se od toga načinilo veliko zlo, - jer pod noktom je bilo smrada i otrova. I zbilja 
u naše dane dokazali su liječnici, da se pod noktima leglo mnogih bolesti. Zato djeco čistite nokte. 

To je lijepo i vidjeti, a ne kao da si sa vranama (...) dielio“. 


Zbog nedovoljnog broja obučenih liječnika i zubara na tom području u to se doba među pukom 
posebno širilo “nadrilječništvo“, pri čemu je poseban fenomen bila obitelj Niemčić kod Križevaca 
koja je “osvojila ne samo puk, već i inteligenciju i plemstvo, pa su stekli takovu podržku medju nji- 
ma, da je vlast i protiv svoga osvjedočenja često morala tolerirati njihovo “nadrilječništvo“ i postigli 


su skoro ugled “hrvatskih Pasteura",“*“ posebno po pitanju liječenja bjesnoće.“' Najbolji primjer 


284 Higijenske prilike u bolnicama bile su uglavnom loše. Ukoliko se bolnica nije uspjela preurediti prema novim znanstven- 
im spoznajama, gubila je pravo javnosti. 

prelazi sa otza na sina (...) hrvatska vlada je htjela kupiti od Niemčića tu tajnu, ali je to zaspalo... možda zato, što se učeni vladini 


doktori stide, da prosti seljaci više znadu od njih..." “Bjesnoća“, Dom — list hrvatskom seljaku za razgovor i nauk, br. 1., 16.1. 
1902., 13. 

Podlarina praćena u gotovom. 

odnosa seljaka prema liječnicima dao je Milan Kovačević, kotarski liječnik u Đurđevcu i općinski u 
Ferdinandovcu. On se tužio da k njemu dolazi malo ljudi sa akutnim, izliječivim bolestima. Seljaci 
njegova kotara i općine prosto su tražili pomoć liječnika kada je već bilo prekasno da im se pomogne. 
Liječnik je obično došao sa svećenikom koji je došao dati poslijednu pomast. 


Prema svjedočanstvu, kada se seljak razbolio najprije se obratio starijim ženama u obitelji, zatim 
susjedima, pa seoskoj vračari, pa vračaru iz susjednog sela, a tek onda “gospodinu* kotarskom liječ- 
niku. Liječnik je tada mogao samo konstatirati da seljaku nema pomoći, a obično je smrt dotičnog se- 
ljaka samo potvrdila mnijenje ostalih da liječnik ionako ne može nikomu pomoći. Kovačević je prim- 
jetio i određeno ravnodušje seljaka prema svojoj djeci kada su bila bolesna, što se kasnije počelo 
tumačiti ekonomskim razlozima. Zbog procesa podjele zadruga, većina seljačkih obitelji imala je tek 
nešto zemlje da preživi, a postojala je neprestana bojazan da će doći do daljne razdiobe zemlje. Tako 
je u jednoj seljačkoj obitelji, sa šestoro djece, njih troje već umrlo od difterije, dok je preostalo troje 
(dva sina i kćer) bilo bolesno. Roditelji su znali da će živote svoje djece spasiti cijepljenjem, no otac 
je od liječnika tražio neka serum dobiju samo jednan sin i kćer, jer “ako oba sine prežive, podijelit će 
zemlju." U Tablici 1. su prikazani podaci iz 1875. godine o brojevima liječnika, ranara, primalja, 
veterinara i konjskih vidara na području križevačke i bjelovarske podžupanije. Prema navedenim pos- 
totcima, iznijeti podaci odgovarali su onima na razini tadašnje Kraljevine Hrvatske i Slavonije. 


Podžupanija Broj stanovnika Liječnika  Ranara  Primalja  Veterinara Konjskih vidara Ljekarne — 
ručne i javne 


Bjelovarska 76.026 4 14 12 1 1 4 
Križevačka 48.600 1 8 5 3 


Tablica 1. Zdravstveno osoblje i broj ljekarni na području Hrvatsko-slavonske-dalmatinske zemaljske vlade 1875. 

U imeniku zdravstvenog osoblja na području Kraljevsko hrvatsko-slavonske-dalmatinske zemalj- 
ske vlade za 1879. godinu, pojavljuju se i imena liječnika te ranarnika za sve podžupaniju u Hrvatskoj 
i Slavoniji. Tako su u podžupaniji bjelovarskoj liječnici bili: dr. Josip Hoferer, c. kr. p. 1., dr. Avelin 
Roblek gradski fizik, dr. Isidor Šlik podžupaniji liječnik, dr. Aleks Valčić, dr. Andre Ziegelmuller c. 
kr. p. 1. umirovljen u Bjelovaru, dr. Antun Kohn, podžupanijski liječniku Đurđevcu, dr. Ljudevit Hav- 
liček, podžupanijiski liječnik u Garešnici. Kao ranari u Bjelovaru su prikazani Ljudevit Horvat u 
Ivanskoj, Blagoje Kovačić u Grubičnom polju, i Petar Zrelec u Đurđevcu. Kao veterinari Ljudevit 
Grof u Bjelovaru i Vid Vrbouca isto iz Bjelovara. Ljekarne su držali Rudislav Svoboda u Bjelovaru, 
i Aleksandar Fibić u Đurđevcu. 

U podžupaniji križevačkoj su liječnici bili: dr. Josip Derenčin podžupanijski liječnik u Križev- 
cima, dr. Ivan Konaržewsky, gradski fizik u Križevcima i dr. Ignjat Hofman, podžupanijiski liječnik 
u Vrbovcu. Kao ranarnici se spominju Dragutin Wimmer u Križevcima, Franjo Steiner u Svetom. 
Ivanu Žabnom. Veterinari su bili Jospi Šipušić i Josip Ubi kao profesor na gospodarskom šumarskom 
učilištu u Križevcima. Ljekaru Aleks. Brotsky u Križevcima i Dragutin Neuman u Vrbovcu.“ 


Svaki kotar se sastojao od četiri uzadružene zdravstvene općine od kojih je svaka imala svoga 
liječnika. Tako je u prosjeku jedan liječnik bio odgovoran za otprilike 11.000 ljudi. U podžupaniji 
bjelovarskoj je 1875. godine na jednog liječnika dolazio 19.000 ljudi, a u podžupaniji križevačkoj na 
48.600 ljudi. U gradovima je situacija sa liječnicima bila znatno bolja, jer je u “gradovih liečničkog 
osoblja u obilju“. Tako su u Bjelovaru 1875. godine na 2.690 stanovnika bila tri liječnika i tri ranara 
te osam primalja, dok je u Križevcima na 3.230 stanovnika bio jedan liječnik, dva ranara i tri prima- 
lje.* 


Od 


' Pomrl Na Postotak 
Grad Brda iu 1000 ea Me 

novnika stan. a do djece do 

muških ženskih ukupno mrtvih 5 go dii Sgodina 
Bjelovar 2.690 56 51 107 39,7% 29 21,1% 
Križevci 3.230 47 41 88 21,29% 29 32,9% 
Koprivnica 5.680 93 70 163 28,6% 54 32,5% 
Ivanić 654 10 12 22 33,0% 10 45,5% 
UKUPNO 12.254 206 174 380 32,2% 122 35,6% 


Tablica 2. Broj umrlih u gradovima središnje Hrvatske 1875. godine s postotkom udjela djece među umrlima?“ 


U Tablici 2. iskazani su podaci o broju umrlih osoba u gradovima središnje Hrvatske, pri čemu 
je svaki treći umrli bilo dijete do pete godine starosti. Smrtnost djece je bila vrlo velika. Od zaraznih 
bolesti, difterije i škrljetine, najviše umrlih od svih je gradova imao Bjelovar, te je od tih bolesti 
jedanaestero djece i umrlo. U Bjelovaru su se plućne bolesti pokazale kobnim za 26 odraslih, dakle 
jedna četvrtina je umrla od tih bolesti. U izvještaju za 1876. godinu u podžupaniji bjelovarskoj, koja 
ima 73.338 stanovnika, pomrlo je 2.680 osoba. Među mrtvima je bilo 1.277 djece ispod sedme godi- 
ne života, što čini 47,6% ukupno umrlih, dakle 10% više nego u gradu.“ Ti podaci ne odudaraju od 


293 LV, br. 5., 1877., 76.-77. 

294 “Imenik svega zdravstvenog osoblja u području kr.hrv.-slav.-dalm.-zem. Vlade". LV, br. 1., 1879., 1.-3. 
295 LV, br. 5., 1877., 14. 

296 LV, br. 3., 1877., 34. 

297 LV, br. 3., 1877., 35. 

podataka pomora djece na razini Hrvatske i Slavonije, jer je te godine i u drugim gradovima zabil- 
ježen znatan pomor djece do pete godine starosti. Prema zaključku liječnika, te godine nije bio znat- 
nijih zaraznih bolesti u gradovima, te se zaključuje da se uzrok tome može tražiti u “pogledu hrane, 
čistoće i ostale njege.'** 

Zbog nehigijene je i na Ratarsko-šumarskom učilištu u Križevcima izbila “očna trahomska už- 
galina". Zapravo, riječ je o kroničnoj upali očne spojnice (tzv. kronični keratokonjunktivitis) koja, 
ako se ne liječi, dovodi do njenog trajnog oštećenja. Uz to, oštećuje se i rožnica što rezultira sljepo- 
ćom. Inkubacija obično traje tri do deset dana. U područjima gdje je trahom endemska bolest, ljudi 
se, preko prljavih ručnika ili prstiju zaraze još kao djeca. Ta bolest se tako proširila Učilištem da je 
nastava bila prekinuta. Pri pregledu zdravstvenog povjerenstva od 18. kolovoza 1676. godine, kod 
učitelja i njihovih obitelji nije nađena pojava te bolesti, ali zato je na Ratarnici od 56 osoba, nađeno 
samo 11 zdravih. Broj bolesnika dovoljno se snizio tek potkraj studenog i zaraza je suzbijena, pa su 
se predavanja mogla ponovo normalno održavati. ?* 


Grad vjenčanja - 
muških | žensko | ukupno | muško | žensko | ukupno 
54 


Bjelovar 
Križevci 
Koprivnica 
Ivanić 


Ukupno 


Tablica 3. Pregled vjenčanja, poroda i umrle djece u gradovima središnje Hrvatske 1875. godine.?“ 


Prema gore navedenoj tablici (Tablica 3.), ukupni broj rođene djece od broja umrle djece veći je 
za devetnaestero djece. Od navedenih gradova, u godini 1675. samo je u Križevcima i Koprivnici broj 
rođene djece nadmašio broj umrle djece. U Križevcima za njih osmero, a u Koprivnici za njih 39-oro 
djece. Bjelovar je zabilježio pad za 21 dijete, dok je u Ivaniću došlo do pada za sedmoro djece. Kao 
i kod poroda, tako i kod broja umrle djece, više je umrle muške djece. Za godinu 1875. nema izvje- 
štaja za seoske općine, jer nije bilo nikakvih podataka. 


Treba napomenuti da je smrtnost djece između prve i pete godine života, zbog izrazite osjetlji- 
vosti dojenčadi i male djece, prema nepovoljnim socijalnim i higijenskim uvjetima životne okoline, 
najbolji pokazatelj ne samo zdravstvenog stanja u tih dobnih skupina nego i cjelokupnog socijalno- 
ekonomskog razvitka društva u kojem su živjeli. Podaci o broju smrtnosti djece nekoga kraja omo- 
gućavaju nam ustanovljenje raznnih socioekonomskih stanja te zajednice (siromaštvo, glad, nehigi- 
jenski uvjeti života, nepostojanje ili nerazvijenost zdravstvene zaštite), koji su primarni uzrok smrti 
djece u tim dobnim skupinama.*" Prema Mardešiću, što je društvo slabije razvijeno, time je apsolut- 
na i relativna vrijednost izdataka za zdravlje manja, zdravstvena zaštita slabije razvijena, a smrtnost 
djece kao naosjetljivije skupine, veća.“ 

U komparaciji sa razvijenim zemljama zapadne Europe prikazuju se komparativno podaci za 
grad Križevce i grad Zagreb u odnosu na podatke iz Belgije i Francuske. Tako je u Križevcima pomor 


298 Isto. 

299 “Očna trahomska užgalina", LV, br. 6., 1878., 88. 

300 LV, br 3., 1877., 36. 

301 Dušto, MARDEŠIĆ, Pedijatrija, Zagreb, Školska knjiga, 1991., 12. 
302 MARDEŠIĆ, 8. 

djece do prve godine starosti 1876. godine bio 17.8%, a do sedme godine 25,0%, dok je u Zagrebu 
iste godine do jedne godine starosti djece pomrlo 21,2%, a do desete godine 9,5%. U Belgiji i Fran- 
cuskoj je pomor djece do prve godine starosti iznosio samo 6,4%, odnosno 7,8%, dok su se dalje po- 
stoci samo smanjivali. Na kraju se donosi porazan zaključak da “ako su takovi odnošaji kod nas po 
svuda pak trajni, odkud da crpimo snagu za samostalan politički život, kad nam pučanstvo ne prevaliv 
najkriepčiju dobu mire i nestaje.?** 


Bjelovar 
Križevci 
OZagreb 
OBelgija 
BFrancuska 


1876. godina 


Grafikon 1. Pomor djece do 1 godine starosti 1876. godine u gradovima središnje Hrvatske u odnosu zemlje 
zapadne Europe (Belgija i Francuska).*“ 


Povremeno su se pojavljivale i razne epidemije koje su doslovce “kosile" ljude. Tako su se po- 
četkom 1880. godine u općini Ivanskoj, a koja je potpadala u podžupaniju bjelovarsku, iznenada po- 
javile boginje koje su zahvatile sedam sela te općine. U tim selima oboljelo je 45-ero ljudi (5 mu- 
škaraca, 4 žene i 36 djece). Nakon nekog vremena 20 ih je uspjelo ozdraviti, 5 ih je umrlo, a 17 boles- 
nih je preostalo. Cijepljenje koje je uvedeno prošlih godina imalo je uspjeha kod školske djece, koja 
su većinom cijepljena, te se kod njih bolest pojavila u blažem obliku. Kod odraslih, koji većinom nisu 
cijepljeni, bolest je u obliku “pravih žestokih koza.“ Kasnije postoji izvještaj da su se boginje 
povukle krajem siječnja 1880. godine, te da je ukupno bilo oboljelo 62 osobe (42 djece), od kojih je 
10 umrlo.*“ O tome je pisao i Antun Radić i kasnije, kada je opominjao seljake da “pak bolje pazite 
na svoje konje, nego li na svoju djecu i na se. Čitali ste već, da se nama Hrvatima rodi mnogo više 
djece, nego Švabama, ali nam to ništa ne koristi jer od nikakve pazke djeca nam više puta padaju 
mrtva, kao muhe u jesen." 


Međutim, zarazne bolesti prijetile su i gradovima. Tako se, prema novinskim izvještajima, Bjelo- 
var pripremao za borbu protiv kolere koja je zahvatila grad početkom jeseni 1892. godine. Osnovan 
je i Zdravstveni odbor grada na čelu sa gradonačelnikom u kojemu su bila tri liječnika. Već na prvoj 
sjednici se propisuje strogo čišćenje “nečistih mjesta“ uz prijetnju globe od 100 forinti. Donesena je 
i odluka da se onaj oboljeli koji se može potpuno izolirati, može ostati kod kuće, ali da se umrli u sta- 
nu moraju odmah otpremiti na groblje. U slučaju da bude više oboljelih treba “na osamljenom mjes- 
tu" treba sagraditi drvenjare, a za slučaj potrebe “tamo gdje se s logorišta polazi za stare Plavnice?" 


303 LV, br. 7., 1878., 106.-107. 

304 LV, isto. Iako su komparacije između hrvatskih gradova s tadašnjim europskim državama prilično neadekvatne, one su u 
Liječničkom vjesniku jasno prezentirane kao veliki nedostatak hrvatskog zdravstva. 

305 LV, br. 1., 1880., 12. 

306 LV, br. 1., 1880., 28. 

307 “Čuvajmo drvo života", Dom - list hrvatskom seljaku za razgovor i nauk, broj 14., 24. VII. 1902., 222. 


308 Tjednik bjelovarsko-križevački, br. 49., 12. TX. 1892., 2., Vidi i: Mladen, BERGHOFER, Povijest zdravstvene službe u 
Bjelovaru, Zbornik radova Medicinskog centra “Dr. Emilija Holik", Bjelovar, 1970., 7.-67. 

o gradskom je trošku, navodno počela i brza gradnja improvizirane bolnice od opeke i drva za slučaj 
potrebe. 


Jedan od razloga koji je doprinosio lošem zdravstvenom stanju na selu bio je i ekonomski proces 
dioba i raspadanja kućnih zadruga koji se vrlo intenzivirao u tom prijelaznom razdoblju od 1871. do 
1885. godine. U tom su razdoblju donesene zakonske odredbe o kućnim zadrugama čime je njihova 
dioba znatno liberalizirana, što je doprinijelo još jačem rasapu zadruga, iako je vlada nastojala kasni- 
je ublažiti taj proces. Takav ubrzani proces raspadanja kućnih zadruga još je više doprinio općem 
osiromašenju toga kraja, te su bili izraženi socijalni buntovi stanovništva, što se sve više odražavalo 
i na nedostatak te nemogućnost općeg napretka higijenske potrebe stanovništva.“ Takvom stanju 
pridružilo se i nedovoljno izražen porast osnovnih škola u Hrvatskoj i Slavoniji, dok je 1874. bilo 
1208 osnovnih škola, za deset godina broj je porastao samo na 1248 škola, a i osposobljavanje učitelj- 
skog kadra išlo je vrlo sporo.“ 

Obavljanje liječničke profesije uvelike je ovisilo o osobnoj inicijativi pojedinog liječnika, koji je 
sam ukazivao mještanima da su suvremene medicinske tehnike ipak bolje od narodskih umotvorina. 
Tako imamo primjer, zapravo priču, koju je ispričao veliki bilježnik Bjelovarske županije Bude Budi- 
savljević koji je pozvao svog dobrog prijatelja na mjesto kotarskog liječnika u Bjelovaru, te je on i 
stigao 1671. godine u Bjelovar. Prema zapisu: “Sve dužnosti svoga zvanja obavljao je novi kotarski 
liječnik vanredno savjesno i revno; ali za malo mjeseci tolika je nastala uprav navala iz okolnih sela 
u kotar, kamo je bolesnicima trebalo liječnika, da je moj čestiti prijatelj nerijetko, kad bi kući prispio 
na konak, malne padao od umora. Ubrzo sam doznao s više pouzdanih strana, da je toj navali glav- 
nim uzrokom ne samo velika, rijetka požrtvovanost liječnikova, već i to, što je od bolesnika vrlo malo 
prima naplate, od siromašnijih ništa, dapače po gdje kom sirotanu da o svom trošku nabavlja i šalje 
lijekove. Vidjevši ga jedne večeri opet posve lomna, spočitnem mu predobro srce i dovrgnem, da bi 
njegov postupak ne malo mogao natrunti njemu zdravlje, već i bilo kad i njegovom našljedniku na 
malo oteščati materijalno stanje." 

Bolestima su bile podložne i životinje, koje su bile u velikoj blizini ljudi, ponekad i u istim pro- 
storijama, a u bjelovarskom i križevačkom kraju u 70-tim godinama posebno je harala goveđa kuga. 
Godine 1874. goveđa se kuga pojavila u bjelovarskom kotaru, a zatim je početkom 1875. godine 
pogodila mjesta Gudovac, Galovac, Stare Pavljane, Prgomelje i Rovišće. Goveđa kuga posebno je 
pogodila područje Đurđevca 1880. godine, koje sa nalazilo u bjelovarskoj podžupaniji, te je, prema 
podacima podžupanijskog liječnika dr. Khona i podžupanijskog živinara Ljudeviuta Grafa, ipak 
uspješno suzbijena u Dugoj Gredi i kraj Ferdinandovca, te je spriječeno njeno daljnje širenje, a od 
138 grla goveda, uginulo je 105 grla.312 Tada je stočna kuga pogodila je i šire krajeve, pa je došlo 
do cikličnog lanca nevolja. Zbog zabrane kretanja stoke, da ne dođe do širenja bolesti, sajmovi osta- 
ju bez žita, posebno u gradovima do kojih tada nije došla željeznica. Bez prodaje i kupnje seljaci 
nemaju gotovog novca da plate porezne obveze. 

Početkom osamdesetih godina ustalila se i veterinarska praksa pregledavanja stoke, pa tako ima- 
mo izvještaje kraljevskog kotarskog veterinara za kotar Križevci Lavoslava Lutilskoga da on “obav- 
lja razgledbu marve za klanje i mesa točno po propisima uredbe kralj. zemaljske vlade.“ Daljni na- 


309 Kosta, VOJNOVIĆ, Seoska obitelj kod Hrvata i Srba, Mjesečnik pravničkog družtva, 1., Zagreb, 1885., 16.-26. Više o 
problemu raspada vojno-krajiških zadruga u: Vojna krajina — povijesni pregled, historiografija, rasprave, ur. Dragutin PAVLIČE- 
VI, Zagreb, 1984. 

310 Mihajlo, OGRIZOVIĆ, Likovi istaknutih pedagoga II, Zagreb, 1980., 48. 

311 “Listak , Pred po vijeka u Krajini staroj“, LV, br. 4., 1913, 183. 

312 Hrvatski državni arhiv, (dalje HDA), Fond Zemaljska vlada, Odjel za unutarnje poslove, registri 1872.-1888., kutija 238, 
godina 1875., kutija 479., godina 1880. Vidi i: Josip, LUKAČEVIĆ, Neki podaci o veterinarsko-medicinskoj djelatnosti na širem 
i užem području bjelovarske općine u 18. i 19. stoljeću, Veterinarska stanica, 22., (4)., 1991., Zagreb, 229.-232. 

predak po pitanju suzbijanja zaraznih bolesti kod stoke napravljen je 1901. godine. Tada je u Kri- 
ževcima otvoren Kraljevski hrvatsko-slavonski zemaljski bakteriološki zavod.“ 

Prema raspoloživim izvještajima iz Liečničkog vjestnika, djecu su najteže u tom razdoblju poga- 
đale ospice (dobrac), koje su u podžupaniji križevačkoj “pogodile krajeve u obćini sudovačkoj, sv. 
Petarskoj i farkaševačkoj, gdje je cieloga travnja pošastno potrajao (...) od dobrca u ta tri sela obol- 
jelo je 51 djete, od toga 40 ih je ozdravilo, 11 pako pomrlo. Što je povod tolikomu pomoru (21%) ne 
dade se iz manjkava izviešća razabrati.“ Nakon toga su poduzete mjere cijepljenja tako da je pri sli- 
jedećoj pojavi bolesti u Vojakovcu i Kloštru oboljelo 14 djece, ali je bolest bila znatno blaža i nije 
bilo smrtnih slučajeva.“ 

I u podžupaniji bjelovarskoj ospice su se često pojavljivale, “u tri puta pošastno, (...) najprije je 
buknuo u Ivanskoj i Berečkoj obćini u 8 prepunih spavaćih dvorana u odgojilištih." jer se nisu po- 
štovala pravila o broju djece u svakoj dvorani. Problem su bila i noćišta koja su tada postojala u sva- 
komu gradu, te su se onamo sklanjali siromaci bez kuće. Preporučuje se i vlasnicima tvornica da 
omoguće svakom radniku “ono najmanje prostora zraka, što se ima ravnati po vrsti produkcije, te da 
se zrak sad više sad manje osmradi.* Takođe se ukazivalo da su prostorije gdje radnici rade znatno 
niske, a u “nizkih smo sobah neugodno stisnuti, jer tuj i smjesa i obnova zraka otežčana, a ljeti posta- 
nu preniske sobe nešnošljivo i sparne.'“"' Slijedeće 1878. godine podžupaniju bjelovarsku su napale 
boginje, te je osam sela bilo zaraženo, većinom djeca. Od 62 zaražene osobe (od čega 50-ero djece) 
35 je ozdravilo, 10 umrlo, a 17 je još pod nadzorom.“ 


Evo kako je u Liečničkom vjestniku 1884. godine izgledao izvještaj primarijusa bjelovarske bol- 
nice (Sveobće javne županijske bolnice u Belovaru) i gradskog fizika dr. Avelina Robleka. “Ova bol- 
nica je sazidana god. 1845., imade prostorija za 130-140 postelja. Sobe su velike i visoke, te odgova- 
raju zahtjevom, koji se pred bolnicu stavljaju. Od nove godine preuzele su milosrdne sestre iz Za- 
greba dvorbu bolestnika, te se već danas znatni napredak glede čistoće, bolje podvorbe, boljeg nad- 
zora i gospodarenja vidi. Koncem godine 1884. preostalo je u bolnici 23 bolesnika, do. 1. listopada 
došlo je bolestnih 439, te koncem rujna preostalo je u bolnici 39 bolestnika. Odspušteno je iz bolnice 
do 1 listopada izliečenih 294, popravljenih 52, neizlječenih 32, a umrlo je 22. U zavod za umobol- 
nicu u Stenjevcu odpremljeno je 10 bolestnika akutnim bolestmi. Statistički izkaz o vrsti bolesti, 
smrti i o dobi liječenih itd. predložit će se koncem godine. (...) kod operacija pomažu dragovoljno svi 
bolnici, koja je na orudju i na rublju odviše siromašna." U posebnom izvješću za grad Bjelovar 
naglašava se da je tuberkuloza ovdje najsmrtonosnija bolest od koje je umrlo 24% svih umrlih u 
gradu.“ Liečnički vjestnik je uredno javljao o svim administrativnim promjenama među liječničkim 
osobljem, tako je u Bjelovaru 1880. mjesto gradskog fizika ostalo prazno nakon odlaska dosadašnjeg 


fizika J. Konarževskog natrag u Poljsku, te će se mjesto “skoro popuniti isto takvim stručnjakom". 


Zaključak 


Zdravstvene prilike u Podžupanijama bjelovarskoj i križevačkoj nisu bile ništa bolje nego u osta- 
lim dijelovima Hrvatske, osim možda jedino nešto bolje nego u južnoj Dalmaciji, gdje se je često 

pojavljivala glad i posvemašnja neimaština.“' Može se primjetiti da je nivo higijenskih uvjeta na selu 
u Podžupanijama bjelovarskoj i križevačkoj bio izrazito loš, uz nisku zdravstvenu zaštitu i slab ži- 
votni standard, uzrokovao povečanje smrtnosti među stanovništvom, napose djecom. Izvještaji i sta- 
tistika koji su objavljeni u Liečničkom vjestniku pokazuju međusobnu povezanost socijalno-ekonom- 
skih i zdravstvenih prilika, pri čemu je visoka smrtnost djece do sedme godina starosti indikatniji 
pokazatelj te povezanosti. U procesu modernizacije koji je zahvatio hrvatske zemlje u drugoj polovi- 
ci 70-ih godina 19. stoljeća, kao prvi vjesnici “modernog" doba, pojavili su se na hrvatskom selu li- 
ječnici. Oni nisu bili samo pasivni promatrači. Zahvaljujući njihovim člancima i statističkim izvje- 
štajima u Liečničkom vjestniku, hrvatska historiografija ima bolji uvid u kretanje pučanstva i zdrav- 
stvene prilike na selu. Prema Despalatović oni nisu bili samo to, već i važni javni radnici, svojevrsne 
“kulturne vođe“ naroda. Oni su osjetili na svojoj koži svu težinu sukoba između tradicionalne seljač- 
ke kulture i kulture novoga doba. 


Summary 


“Sicknesses and people — eternal rivals" — health on the territory of the subcounties of 
Bjelovar and Križevci 1877-1890 


In the year 1880, Croatia and Slavonia had a population of 1,892,499 inhabitants, 87% of which 
were employed in agriculture. At the time there were only eight urban settlements with more than 
5,000 inhabitants. The transformation of rural communities into the urban ones was very slow. In 
1890, the urban population made up only 7% of the total population of Croatia and Slavonia. Ho- 
wever, even the existing towns were small when compared to the towns in Western Europe; they were 
“islands in the rural sea". According to the historian Elinor Desplatović, a town and a village were 
two different worlds. While people in villages still lived by the rules of rural tradition and culture, in 
towns the new bourgeois elites promoted the identification with the European culture and ideas of 
modernization existing at that time in Europe. In this paper the author describes the health conditions 
in the Croatian country and the towns of Bjelovar and Križevci as well as their surroundings in the 
period between 1877 and 1890, according to the reports of the “Medical Herald" (Liječnički vjesnik) 
and some other sources and literature. The paper examines the problems of organizing a modern 
health system, hospital treatments and medical care in that area and contains statistical tables related 
to sick people and various sicknesses at that time; the tables show a large death rate of the popula- 
tion, particularly children. There were sudden outbreaks of various epidemics as well, which literal- 
ly decimated people. Among others, for example, at the beginning of 1680, pox suddenly appeared 
in the municipality of Ivanjska in the subcounty of Bjelovar affecting 7 villages of that municipality. 
45 people in those villages were infected (5 male, 4 female and 36 children), 20 of which managed 
to get well after a certain period, while 8 died, and 17 sick remained. Vaccination, which was intro- 
duced in previous years, was successful regarding school children, the majority of which was vacci- 
nated, and the sickness affected them in milder form. The doctors also pointed to bad hygienic con- 
ditions in the rural communities, which took their toll, and mentioned quite simple examples, such as 
dirty hands and nails, which were rarely washed, thus becoming the source of infection. Due to an 
insufficient number of trained doctors and dentists in that area, empiricist doctors were particularly 
common amongst the population, with the Niemčić family near Križevci being a particular pheno- 
menon. The family managed to “catch the attention of not only the common people, but also of the 


321 Frano, GLAVINA, Povijest zdravstvene kulture Makarske i njenog primorja, Građa i prilozi za povijest Dalmacije, broj 
10., Split, 1980., 19-78. Nikola ANUŠIC, “Rajna smrt" — prilog istraživanju smrtnosti djece u Makarskoj 19. stoljeća, Radovi 
Zavoda za hrvatsku povijest, Vol 38., Zagreb, 2006., 161.-175. 

intellectuals and the gentry, and gain such support amongst them so that the government was often 
forced to tolerate, against its convictions, their “empirical treatments"; the family gained a reputation 
of “a Croatian Pasteurs", particularly with regard to the treatment of rabies. Such conditions in the 
rural communities forced the government to intensify the efforts on modernization and improvement 
of the situation and development in the country regarding health conditions, however, the progress 
was very slow due to insufficient modernization processes on the very territory of the Kingdom of 
Croatia and Slavonia. Nevertheless, the death rates and outbreaks of various epidemics were gradu- 
ally beginning the decrease. This paper is a small contribution to the history of Croatian health in the 
second half of the 19th century, which was until now not sufficiently researched by the Croatian his- 
toriography, until recently when a new stream appeared, which is, under the name of ecohistory, 
beginning to examine the problems of man and its environment, of which the still-lasting human 
struggle against sicknesses forms an insuppressible part. 


Key words: sicknesses, subcounties of Bjelovar and Križevci, bad hygiene, death rate, health 
conditions 

Bjelovar u memoarima velikog župana 
Bjelovarske / Bjelovarsko-križevačke županije 
Budislava pl. Budisavljevića Prijedorskog 


“Pomenici iz mog života** 


ekoliko je razloga zašto se ovdje prezentiraju dijelovi memoara Budislava Budisavljevića, 
velikog župana, književnika i političara, čiji su osobni spisi ostali sačuvani u arhivu HAZU 
u Zagrebu. Ovi memoari su dragocjen izvor za povijest grada Bjelovara jer djelomično 
oživljuju stari Bjelovar, ali i Hrvatsku i njezine ljude uglavnom za vrijeme vladavine “pacifikatora 
Hrvatske" bana Khuena Hedrevarya (1883.-1903.). Čitanjem ovih osobnih zapisa, osim povijesti po- 
rodice Budisavljević dobivamo osim jedne neizbježno subjektivne slike tadašnjih zbivanja i zanimlji- 
vo štivo za razmišljanje o praktičnim potezima jednog “Khuenovog činovnika" u raznim fazama nje- 
gove dugogodišnje činovničke djelatnosti. Upravo se prošle godine (2009.) navršilo 90. godina od 
smrti Budislava pl. Budisavljevića Prijedorskog, hrvatskog književnika i političara, jedno vrijeme 
velikog župana Bjelovarske županije, a nakon njezina preustroja od 1886. godine Bjelovarsko-križe- 
vačke županije za vladavine bana Khuena i njegove mađaronske Narodne stranke.“ U arhivu Zavoda 
za povijest hrvatske književnosti, kazališta i glazbe HAZU u Zagrebu, nalazi se njegova rukopisna 
ostavština, od koje većinu čine memoarski zapisi “Pomenci iz moga života“ te nekoliko njegovih pi- 
sama. Sam tekst memoara (Pomenci) Budisavljević je napisao vlastoručno, prema nekim naznakama 
u zadnjim godinama 1. svjetskog rata. Radi se o spisu rukopisa od 170 gusto ispisanih listova i četiri 
lista prepisana strojem. Kao što se vidi u napomenama sa strane Budisavljević je radio i na dopuna- 
ma i korekturi svojih memoara, ali oni nisu sređeni ni priređeni kao jedna cjelina. Zbog lošeg stanja 
nekih stranica i određene nečitljivosti, neki dijelovi memoara da bi bili spašeni su prepisani od dvaju 
nepoznatih autografa, od kojih je jedan najsigurnije dr. Srđan Budisavljević, sin Budislava Budi- 
savljevića.““ Potonji je memoare svoga oca poklonio Zavodu za hrvatsku književnost 1963. godine.“ 
Sam tekst memoara je pisan na tri pisma, uglavnom na latinici i ćirilici, te neki manji dijelovi na nje- 
mačkom jeziku. Uz tekst memoara nalaze se i pisma B. Budisavljevića koje je Zavodu poklonio dr. 
Ivo Frangeš 1961. godine.*? U dijelu rukopisa koji je ovdje prenesen integralno učinjene su samo one 
intervencije koje su uobičajene pri priređivanju takvih izdanja, a koje pridonose lakšem čitanju teks- 
ta. Ovaj odlomak rukopisa koji se ovdje donosi praćen je određenim kritičkim aparatom, koji 
objašnjava i donosi podatke o ljudima s kojima je Budisavljević kao veliki župan Bjelovarsko-križe- 
vačke županije** komunicirao, te pruža i širi uvid u neke događaje koji se u memoarima spominju. 


* Ovaj rad je dio znanstvenog projekta “Povijest grada Bjelovara — od njegovih početaka do kraja Domovinskog rata" koji 
podupiru Zavod za znanstvenoistraživački i umjetnički rad Hrvatske akademije znanosti i umjetnosti (HAZU) u Bjelovaru i Grad 
Bjelovar. 

322 U Zavodu za znanstveno-istraživački i umjetnički rad HAZU Bjelovar u toku je priprema za izdavanje cjelokupnih me- 
moara Budislava Budisavljevića Prijedorskog. 

323 Zavod za povijest hrvatske književnosti, kazališta i glazbe HAZU, 81/1 — 1963., rukopis memoara “Pomenci iz moga 
života". Zavodu poklonio dr. Srđan Budisavljević, ministar u penziji, Amruševa ulica 5, Zagreb. 

324 Istražujući građu za jedan rad o Svetozaru Pribićeviću imao sam prilike da vidim i nekoliko pisma dr. Srđana Budisav- 
ljevića upućenih njemu, pri čemu je rukopis jednog od nepoznatih autografa memoara najvjerovatnije njegov. Željko KARAULA 
“Izvod iz korespondencije Svetozara Pribićevića i Augusta Košutića (1933.-1936.), Ljetopis srpskog kulturnog društva Prosvjeta, 
Zagreb, 2008., 60.-88. 

325 Zanimljivo je i pismo B. Budisavljevića iz Karlovca gimnazijskom ravnatelju dr. Radi Vrhovcu u Zagrebu od 17. 1. 1917. 
godine pisano na ćirilici. 

326 Prema popisu stanovništva iz 1890. godine Bjelovarsko-križevačka županija imala je 267.701. stanovnika, te samo 10 na- 
selja koja su imala preko 2000 žitelja. Od toga je bilo 74,81 % Hrvata (rimokatolika), 15,70% Srba (pravoslavnih — grko-istoč- 

Uvod 


Prijelaz je tradicionalnoga u moderno društvo na prostoru Banske Hrvatske bio uvjetovan poli- 
tičko-društvenim ustrojem Habsburške monarhije, posebno nakon pada neoapsolutizma (1859.) i 
sklapanja Austro-ugarske nagodbe (1867.) koja je tu državu doslovce podijelila na dva dijela u koji- 
ma dominiraju dvije nacije: austrijska i mađarska, iako je u samoj državi postojala slavenska većina 
stanovništva. Tu je u drugoj polovici 19. stoljeća kronično nedostajala neophodna modernizacijska 
intervencija iz državnih središta moći Beča i Budimpešte u smjeru interesa unutarnjeg razvoja Banske 
Hrvatske, pa se modernizacija ponekad odvijala i adaptacijom dijelova predmodernih, tradicionalnih 
struktura, koje su istodobno kočile modernizaciju i u nekim segmentima, poslužile i kao njezina raz- 
vojna infrastruktura. 


Među činiteljima u Hrvatskoj svakako treba spomenuti održani kontinuitet predmodernih tradi- 
cionalnih institucija, od kojih je najvažnija srpska crkveno-školska samouprava u Karlovačkoj mitro- 
poliji, dakle u Banskoj Hrvatskoj i Ugarskoj. Ona postaje i izvorište i kočnica procesima sekularizaci- 
je i modernizacije koje predvodi liberalna građanska elita “Khuenovih Srba" koji su shvatili da dugo 
očekivano pripajanje Vojne krajine Banskoj Hrvatskoj otvara nove mogućnosti za ostvarenje srpskih 
nacionalnih interesa. Mađarskim je vlastima, naime, nakon masovnih protesta i nereda 1863. godine 
trebao pouzdani saveznik u slamanju oporbenih hrvatskih stranaka, prije svega Starčevićevih pravaša 
i Strossmayerove Neodvisne narodne stranke. Novi hrvatski ban Dragutin Khuen-Hedrevary, koji je 
dobio zadatak “pacificiranja“ Hrvatske svim sredstvima, za svoje je prirodne saveznike izabrao Srbe, 
mahom okupljene oko unionističke Narodne stranke. Ključni je korak u prosincu 1883. bilo formira- 
nje Srpskog kluba koji je ubrzo uklopljen u Narodnu stranku. Unionistička je vlast za izbore 1884. 
tako skrojila izborne okruge da su Srbi bili svjesno favorizirani u odnosu na većinsku naciju. Primjera 
radi, Zagrebačka županija, kao daleko najveća u Hrvatskoj, imala je isti broj izbornih okruga kao i 
ona Srijemska, inače glavno izvorište srpskih mandata. 


Rezultat je takvih Khuenovih manipulacija bilo to da su članovi Srpskog kluba osamdesetih godi- 
na 19. stoljeća činili gotovo polovinu mandata vladajuće Narodne stranke (birano je između 29 i 36 
srpskih zastupnika), dajući joj željenu stabilnost. Time su se srpski političari istodobno zalagali za 
dva oprečna cilja, odnosno za ravnopravnost sa hrvatskim narodom i za izdvajanje srpskih-pravoslav- 
nih škola iz hrvatskog školskog sustava. Sukladno tome, kontrolu nad cjelokupnim srpskim autonom- 
nim školama provodili bi samo Srpski narodno-crkveni sabor, te srpski referent u hrvatskoj vladi. Već 
je iz tog koncepta jasno da je školski sustav trebao voditi do oblikovanja dvojnog suvereniteta u Hr- 
vatskoj. Svjestan posljedica, i političkih i financijskih, to nije mogao prihvatiti čak ni ban Khuen." 
Punih trideset godina Budislav pl. Budisavljević Prijedorski“* nalazio se na javnoj sceni Trojedne 


njaka) i 1.38 % Nijemaca. Grad Bjelovar je u vrijeme dolaska velikog župana Budisavljevića imao 3.443 stanovnika, od toga 
65.50% Hrvata, 13.47% Srba, 7.31% Nijemaca.** Srpsko stanovništvo većinom je nastanjivalo istočni dio Bjelovarsko-križevačke 
županije u kojoj su Srbi činili većinu samo u kotaru Grubično Polje (58,27%), koji su izgubili dva desetljeća kasnije. Uz Grubišno 
Polje Srba je bilo znatnijem broju u općinama Farkaševac (39.67%) i Vujakovac (20,40%) te još na prostorima Garešnice (kotar 
Garešnica), Severina i Gudovca (kotar Bjelovar). 

327 Detaljnije o Srbima u Hrvatskoj u drugoj polovici 19. stoljeća te njihovom političkom, gospodarskom i kulturnom djelo- 
vanju vidi u: Nives, RUMENJAK, Čelni ljudi u novčanim zavodima Banske Hrvatske 1900. — osvrt na srpsku elitu 1882.-1900. 
godine, Povijesni prilozi, br. 18, Zagreb, 1999., 161.-239., ISTI, Politička i društvena elita Srba u Hrvatskoj potkraj 19. stoljeća: 
uspon i pad srpskoga kluba, Zagreb, Hrvatski institut za povijest, 2005., ISTI, Srpski zastupnici u Banskoj Hrvatskoj: okvir za 
kolektivnu biografiju 1881.-1892., Zagreb, Srpsko kulturno društvo Prosvjeta, 2003., ISTA, Nacionalni sentimenti i akumulacija 
kapitala: projekt “Srpske banke u Zagrebu" na prijelomu stoljeća, Ljetopis Srpskog kulturnog društva “Prosvjeta", 10., 2005., 151.- 
163., Mato, ARTUKOVIĆ, Ideologija srpsko-hrvatskih sporova : (Srbobran 1884-1902), Zagreb, Naprijed, 1991., ISTI, Srbi u 
Hrvatskoj: (Khuenovo doba), Slavonski Brod, Hrvatski institut za povijest, Podružnica za povijest Slavonije, Srijema i Baranje, 
Osijek, Grafika, 2001., Drago, ROKSANDIĆ, Srbi u Hrvatskoj: od 15. stoljeća do naših dana, Zagreb, Vjesnik, 1991., Tihomir, 
RAJČIĆ, Srpski list (glas) o hrvatskoj politici u banskoj Hrvatskoj 80-tih godina 19. stoljeća, Časopis za suvremenu povijest , 35., 
2003., 3., 943.-960. 

328 Budislav pl. Budisavljević Prijedorski, (Bjelopolje kraj Korenice, 17. VII. 1843. — Zagreb, 9. 1. 1919.), političar i književ- 
nik. Pripadao je plemićkoj obitelji s pridjevkom Prijedorski. Svršivši gimnaziju u Senju i na Rijeci, zatim tečaj za krajišku upravu 
u Beču (1861.-1863.), služio je kao upravni činovnik u različitim mjestima Hrvatske, na kraju kao veliki župan u Gospiću i Zagrebu. 

kraljevine Hrvatske, Slavonije i Dalmacije zauzimajući različite administrativne, upravne, ali i vrlo 
istaknute visoke položaje, uglavnom za vrijeme hrvatskog bana Khuen-Hedervarya (1883.-1903.). 
Porodica Budisavljević bila je porijeklom iz mjesta Pećani u Lici. Budislavov predak Marko Budi- 
savljević služio je u Ličkoj graničarskoj regamenti kao potporučnik te je 1787. godine zaslužio ple- 
mićki naslov. Protjerujući Turke u “graničnim ratovima“, Marko je sa svojom četom često prelazio 
preko tadašnje granice Austrijskog carstva u zaleđe Osmanlijske imperije (u Bosnu i Hercegovinu). 
Zbog svoje hrabrosti od austrijskog cara Josipa II, je dobio plemićku titulu i naziv “Prijedorski". 
Istoimeni otac Bude pl. Budisavljević Prijedorski bio je siromašni krajiški niži časnik. Budislav (mla- 
đi) je rođen u obitelji kao najmlađe dijete od ukupno 16-ero djece. Tada na području Vojne krajine i 
sam iz vojničke obitelji, već unaprijed je znao da mu je vojni zanat unaprijed određen, iako je želio 
studirati slavistiku, te je završio tečaj za vojnog upravitelja u Beču. No nakon završetka vojnog školo- 
vanja nikada nije učestvovao u nekoj bitci.“ Usprkos vojnom zanatu Budisavljević se od mladih dana 
počeo znatno interesirati za književnost u kojemu se spominju narodni običaji i praktičan život naro- 
da, uglavnom pod utjecajem svojih učitelja u gimnaziji u Rijeci, Frana Kurelca i Janeza Trdine. Prvi 
svoj tekst o Hrvatskoj Vojnoj krajini objavio je već 1663. u Pozoru. U svojim djelima uglavnom je 
opisivao narodne običaje iz svoga rodnog kraja, Like, Gornje krajine.“ 


Kao Srbin po podrijetlu, u početku je svojim književnim radom i prijateljskim vezama sa hrvat- 
skim književnicima potpuno podržavao njihov politički rad, te je i sam počeo raditi na osvješćivanju 
naroda i poboljšanju njegovih gospodarskih prilika. Zalagao se za uvođenje hrvatskog jezika u sve 
društvene i gospodarske institucije (što je radio i u Bjelovaru kao veliki bilježnik 1871. u svrhu uvo- 
đenje hrvatskog jezika kao službenog u bjelovarsku čitaonicu). Kasnije je u svom pisanju i djelova- 
nju počeo jače da ističe srpsku svijest i rad na političkom uzdizanju srpskog stanovništva u Hrvatskoj, 
što se naročito vidi i u njegovim memoarima. To je i opisao da je susret sa srpskom kazališnom druži- 
nom u Vinkovcima 1672. godine ostavio na njega velik utjecaj “Tada mi je prvi put oblaznula jaka 
zraka srpske svijesti".*' No Budisavljević nikada nije bio pobornik “plemenskih sukoba", već se uvi- 
jek zalagao za narodnu slogu, te osuđivao velikosrpske tendencije u tadašnjoj srpskoj politici u 
Hrvatskoj kao štetne za narodnu stvar. 


Tako kao veliki župan Ličko-krbavski u svom izvješću Zemaljskoj vladi u Zagrebu 1892. u povo- 
du nekih velikosrpskih izgreda pravoslavnog svećenstva na Plitvicama kaže “ono ponašanje mlađeg 
naraštaja među srbsko-pravoslavnim sveštenstvom, ni sa koje strane takta i razbora, niti sa gledišta 
političkog povladiti ne smije, odobriti ne može (...). Dalje ističe da takvi ispadi mogu “do dna uzmu- 


Još dok je boravio u Beču, javio se 1863 u “Pozoru" člankom o jednom od gorućih pitanja tadašnje Hrvatske, “O krvavoj košulji 
hrvatskoj, o Krajini našoj“. Kad je 1869 osnovan “Vijenac", stao se B., na poticaj “poočima" I. Trnskoga, te I. Dežmana i A. Šenoe, 
javljati u njemu pripovijetkama, a taj je rad nastavio i u drugim časopisima. Napisao je velik broj pripovijedaka i u njima opisao 
narodni život u Krajini, gdje su vojnička stega i ratovanje, često hajdukovanje i škrta zemlja stvorili poseban tip čovjeka. Simpatija, 
koja često prelazi u dirljivost s rijetkom primjesom humora, usto čist, iako mjestimično odviše na narodsku kićen jezik, glavne su 
značajke tih umjetnički neprodubljenih pripovijedaka, bolje reći slika iz narodnoga života. Izbor njegovih pripovijedaka izašao je 
u zbirkama S ličke grude (Zagreb, 1913) i Iz starog zavičaja (Novi Sad, 1914). Osim pripovijedaka napisao je više uspomena na 
neke književnike svoga doba, među ostalim na Ivana Perkovca, Frana Kurelca (Recimo koju o Franu Kureleu, Građa za povijest 
hrv. književnosti IV.), Augusta Šenou (Nekolike uspomene na A. Šenou, Hrvatsko Kolo III.) i druge. Najjače je na njega još u mla- 
dosti djelovao Fran Kurelac, koji mu je bio na Rijeci profesor i koji ga je smatrao jednim od svojih “sinak". Premda je B. već iza 
prvih početaka napustio Kurelčev jezik, ipak se i kasnije u njegovu stilu osjeća Kurelčev utjecaj. Najtoplije su ga veze vezale s pri- 
jateljem od mladosti Lavoslavom Vukelićem, čija je djela s iscrpljivim životopisom izdao 1882 (Književno cvieće Lavoslava 
Vukelića). Glavne je članke izdao kasnije u djelu pod pod naslovom Iz mojih uspomena (Zagreb 1918). Opće enciklopedija 
Jugoslavenskog leksikografskog zavoda, 1., A-Bzu, Zagreb, 1977., 712., Hrvatski biografski leksikon, 2., Bj-C, Zagreb, 1989., 
434.-435. 

329 “Bude Budisavljević-Prijedorski", Jutarnji list, 23. 1. 1919., “Bude Budisavljević-Prijedorski", Omladina, br. 10., 1.VI. 
1919. 

330 Svetozar, GEORGIJEVIĆ, Lika u našoj književnosti i kulturi, Glasnik Jugoslavenskog profesorskog društva, 19., 1938.- 
39., 740.-746. 

331 Nikolina, KONJEVIĆ, Vojnik i pjesnik, Bude Budisavljević, Ljetopis srpskog kulturnog društva Prosvjeta, 2006., Zagreb, 
365. 

Budislav Budisavljević Prijedorski (1884-1889) 


titi potrebiti sklad i slogu sinova ta hrvatske te srpske narodnosti na hrvatskoj grudi zemlje naše." 


O tome svjedoče i još neka izvješća kada Budisavljević javlja iz Like u Zagreb da kod pravoslavnog 
stanovništa vlada uvjerenje “po kojoj se zemaljska zastava kraljevine Hrvatske, Slavonije i Dalmacije 
nevještom narodu označuje kao rimokatolička, čim se hoće uprav da izazove zazor i priepor vjerski, 
a u daljnoj konzekvenci i plemenski." Sve to je prema Budisavljeviću nosilo “bijesnom strašću (...) 
i otisnulo šire krugove obćinstva na nedobru stranu velesrbskih osjećaja pa možda i — ubitačnih tež- 
nji“ O tome načinu njegova djelovanje svjedoči i odlomak iz njegovih memoara (koji je ovdje 
prezentiran), kada je pri dolasku Srpskog pjevačkog društva u Bjelovar, uvidio nakanu pravaša da 
hrvatsko pjevačko društvo isti dan održi svoju predstavu, te je pomirljivo sugerirao kod predsjedni- 
ka bjelovarskog pjevačkog društva, pravaša dr. Ružića, da se ta predstava održi neki drugi dan, da ne 
dođe do podjela u gradu. Prema Kršnjavom Budisavljević je u Bjelovaru “ostavio najbolje uspome- 
ne," Kao župan Ličko-krbavski jako je nastojao gospodarski unaprijediti svoj kraj, poput izgradnje 
cesta, vodovoda i škola, koje su podizale standard stanovništva prema zahtjevima modernizacije ži- 
vota. Takav njegov stav isticao je i Khuenov režim kao primjer osobe koja se uzdigla iznad nacional- 
nih predrasuda i strasti. To donekle potvrđuje i Izidor Kršnjavi, koji je bio Budisavljevićev osobni 
prijatelj i suradnik u sastavu Khuenove vlade, koji je zapisao da je Budisavljević “tek kasnije otkrio 
svoje srpsko srce“., ali također dodaje da “bih ga isto tako mogao i sakriti, ako nađe pravi potez u 
politici." U hagiografiji bana D. Hedervarya Martina Polića iz 1901. o Budisavljeviću su napisane 
slične ocjene. 

Tako Polić piše: “Izmedju velikih župana jeste po svojem imenovanju najstariji veliki župan ličko- 
krbavske županije, Budislav Budisavljević-Priedorski. Ime ovoga muža, nemože se spomenuti nego s 
velikim poštovanjem, a ovo poštovanje počiva na uvjerenju o tolikim zaslugama, što ih je stekao za 
boljak povjerena mu naroda. Kršna Lika, koja je rodila toliko odličnih i zaslužnih muževa, broji ga 


332 Hrvatski državni arhiv (dalje HDA), fond — Predsjedništvo Zemaljska vlade, (dalje PRZV), kut. 393., 6.-14., 3080/1892. 
333 HDA, PRZV, kut. 390., 6.-14., 860/1892. 

334 Isto. 

335 Izidor, KRŠNJAVI, Zapisci, Mladost, Zagreb, 1986., 146. 

336 KRŠNJAVI, Zapisci, 147. 

medju najodličnije u nizu tolikih, koji su ju u povjestiproslavili. Po svojem književnom radu, po poz- 
navanju narodnoga jezika i govora, u čemu ga nije nitko nadkrilio, po djelotvornoj toploj ljubavi, ko- 
jom radi unaprediti boljak toga zanemarenoga kraja zemlje, po svojoj neumornoj radenosti i otčin- 
skoj brizi, što ju posvećuje svojoj Lici, jeste veliki župan Budisavljević najizrazitiji duševni tip darovi- 
toga Ličanina, a ličko ga pučanstvo mora doista smatrati svojim pravim otcem i najboljirn prijate- 
ljem. U Hrvatskoj ima malo ljudih, koji bi se u vjerskim i narodnim pitanjima, što na žalost ciepaju 
naš narod, umjeli onako uzvisiti nad predsude i strasti, koji bi onako umjeli poticati pučanstvo na 
mir, slogu i ljubav te sudjelovanje oko zajedničkoga boljka, kako to čini veliki župan Budisavljević. 
Od nas, koji smo se u svojem duševnom nastojanju posvetili ovomu mučnomu zadatku, zaslužuje, da 
mu se divimo i da ga sebi postavimo za uzor. Što god se daje za Liku učiniti, a daje se na žalost još 
uvjek malo učiniti, da se unapredi njezin duševni i materijalni boljak, sve je učinio i čini njezin prvi 
dostojanstvenik. Zagovarajući duševne i materijalne potrebe svoga pučanstva pomogao je gradu Se- 
nju, da je dobio višu realnu gimnaziju, tvornicu duhana, koja je izdašno vrelo zaslužbe ovoga čestito- 
ga, ali siromašnoga pučanstva, pomagao je Gospiću, da je dobio višu djevojačku školu, Otočcu i dru- 
gim mjestima, a vodi neumornu brigu o tom, kako bi se u pučanstvu što više razširio kulturni i materi- 
jalni napredak. Jošte nije mogao doživjeti, da za svoju Liku izhodi željeznicu, za kojom vapije čitava 
zemlja, no ipak se već sada opaža neki ozbiljni pokret, koji će, prije ili poslie, uroditi uspjehom?" 
No u skladu sa politikom Srpskog kluba i srpske elite u Hrvatskoj o nametanju dvojnog suvere- 
niteta i “sukonstutivnosti“ Srba u Hrvatskoj i Slavoniji, Budisavljević nije mogao, a da ne djeluje i u 
srpskom interesu tražeći od bana Khuena da se srpskoj narodno crkvenoj zastavi “kao patrijaršijskoj 
zastavi“, koja je bila potpuno istovjetna zastavi Kraljevine Srbije, dozvoli da bude javno izvještavana 
prigodom pravoslavnih vjerskih proslava. Nakon odobrenja od strane Khuena 13. lipnja 1893. u kojoj 
je zakonom dozvoljeno isticanje srpske zastave u Ličko-krbavskoj županiji, ali “samo uz zemaljsku 
zastavu kraljevine Hrvatske, Slavonije i Dalmacije“, što je u praksi šesto kršeno. Uskoro je Budisav- 
ljević tražio da se taj zakon, pitanje isticanja “srpske zastave“ uredi na isti način i u cijeloj zemlji, što 
nije odobreno. Da spriječi bilo kakvo ometanje toga zakona (isticanje narodno crkvene srpske zasta- 
ve u Ličko-krbavskoj županiji), Budisavljević je raspustio općinsko vijeće grada Gospića u kojemu 
je bilo mnogo članova Stranke prava, jer je namjeravalo poslati delegaciju grada Gospića, za vrijeme 
posjeta cara Franje Josipa 1. Zagrebu 1895. godine, da mu se požale zbog probleme demonstrativnog 
isticanja srpsko crkvene narodne zastave u Gospiću i cijeloj županiji.“ Pravaška stranka je osim to- 
ga zamjerala Budisavljeviću da sustavno guši političke slobode, posebno jureći na pravaše, te da tim 
stvara duboki antagonizam između Hrvata i Srba. Zapravo su se pravaši protivili Budisavljevićevom 
poticanju javnih manifestacija ličkih Srba, donedavno apolitičnog pravoslavnog puka, te se opirali 
procesu nacionalnog okupljana Srba na prostorima Like i njihovog iskorištavanja od Khuenova reži- 
ma u pacifikaciji hrvatskog naroda.“ U Saboru je način rada velikog župana Budisavljevića kritizirao 
pravaš Mile Starčević, koji je tvrdio da pravaši u njegovoj županiji ne smiju biti izabrani u župani- 
jsku skupštinu, te posebno njegov naputak da se zabranjuje održavanje pučkih sastanaka u županiji.“ 
Nema sumnje da je Budisavljević kao župan imao velike ovlasti, te mu je jadan od osnovnih zadata- 
ka kao “Khuenovog čovjeka“ bio onemogućavanje izbora oporbenih kandidata na prostoru Ličko- 
krbavske županije. Kršnjavi tvrdi da u njegovu županiju “ne može prodrijeti niti jedan kandidat opo- 
zicije."*“ Poslije, kada je umirovljen 1905. godine u njega počinje ponovo da prevladava jugoslaven- 
ska politička opcija. Tu činjenicu je jasno istakao i Janko Pasarić u predgovoru njegova djela “S ličke 


337 Martin, POLIĆ, Ban Dragutin grof Khuen Hedervary i njegovo doba, Zagreb, 1901., 188-189. 
338 Ljerka, RACKO, Pozadina sukoba oko isticanja srpske zastave u Hrvatskoj na prijelazu iz XIX u XX stoljeće, Radovi — 
Zavod za hrvatsku povijest, vol. 27., 1994., 124. 


339 Stjepan, MATKOVIĆ, Čista stranka prava (1895.-1903.), Hrvatski institut za povijest — Dom i svijet, Zagreb, 2001., 273. 
Pravaši su taj “proces osjećali opasnim zbog pristajanja državne uprave da financira na javni trošak srpske institucije." 


340 Isto, 273. 
341 KRŠNJAVI, n. dj., 146. 

grude" gdje ističe da je Budisavljević pripada i Hrvatima i Srbima (da je “i naš i vaš?).“ 


Budisavljević je umro u Zagrebu 19. 1. 1919. godine. 


Budislav 


Memoari Budislava pl. Budisavljevića Prijedorskog zapaženog hrvatskog i srpskog političara i 
književnika iz Hrvatske i Slavonije zapravo su autobiografski zapisi u kojima je Budisavljević tema- 
tizirao opise, prikaze suvremenika te drugih raznih događaja iz mnogih gradova u Hrvatskoj i Sla- 
voniji gdje je službovao. U početku memoara opisuje svoje mladenaštvo i zrelo doba, te zatim vrije- 
me povijesnih zbivanja u kojima je uglavnom, kao podžupan i veliki župan sudjelovao. U njima je 
Budisavljević obuzet svojom osobom i patrijarhalnim životom obitelji, narodnim običajima, zaviča- 
jem i profesijom. Prema Zapiscima I. Kršnjavog Budisavljević je sa svojom brojnom obitelji živio uz 
neznatni prihod te je odavao sliku dobrog upravnog činovnika “koji zna svojim domom dobro uprav- 
ljati.* Izvornik ovih memoara u cijelosti je pisan vlastoručno. Budislav Budisavljević je u uglav- 
nom u proteklom periodu u znanosti uglavnom promatran kroz povijest hrvatske književnosti,“ te su 
i svi podaci o njemu uglavnom usmjereni na njegovo književno djelovanje, dok je njegova politička 
djelatnost tek rijetko i sporadično analizirana. Premda napisane prije više od 90 godina, Pomenci iz 
moga života još uvijek su zanimljivo štivo te dragocjen prinos razvoju hrvatske političke memoarske 
književnosti. 


Pomenci iz moga života (odlomak) 


(...)** Tako jednom baš uredovnog dana primio sam u dvorani među strankama stojeći poštu i s 
njom preporučeno privatno pismo iz Zagreba. Odmah spoznah rukopis banovog tajnika i kao da mi 
je neko šapnuo s onog svijeta, šapnem činovniku što je do mene stajao. Nije dobro, ovo će biti moja 
selidba. Za čudo do tada ni pomišljao nisam na kakav premještaj iz Požege;*“ ali u isti tren kad proči- 
tah adresu na pismu nekud me podbila ne toliko misao koliko bojazan. I zbilja u pismu me pozivaše 
po nalogu novoga bana grofa Khuena-Hedervarya*“ prezidijalni tajnik, da se što skorije predstavim 
njegovoj Preuzvišenosti, a ja sam se išao bio pokloniti pod zimu 1883. kad je novi ban nastupio 


službu pa me je pozvao. Došavši u Zagreb primi me ban najljubaznije i reče kako je odlučio pred- 


342 BUDISAVLJEVIĆ, TURIĆ, DRAŽENOVIĆ, Pet stoljeća hrvatske književnosti (predgovor Josip Čelar), Matica hrvat- 
ska, knj. 56. Zora, Zagreb, 1963., 13. 

343 KRŠNJAVI, n. dj., 147. 

344 Budisavljević je pisac prve biografije o znanstveniku Nikoli Tesli, svojem daljnjem rođaku s majčine strane, napisanoj 
1898. godine. Milovan, MATIĆ, Tesla. Svojatanja, poreklo, političke igre, otvorena pitanja, Botunja, 2006., 12-19. Djelove iz ru- 
kopisa su objavljeni i u zagrebačkom Vjesniku u članku “Tesla — vizionar, rodoljb, čovjek", Vjesnik, 21. III 1976., od Cirila Pe- 
tešića. 

345 Znak (...) uglavnom znači neraspoznatljivu rečenicu ili mali odlomak zbog lošeg stanja rukopisa ili nečitljivosti. 

346 Budisavljević je 1881. godine imenovan velikim županom u Požegi. 


347 Ban grof Karoly Khuen-Hederv-ry de HEderv-ri (1849.-1918.) mađarski i hrvatski političar, veleposjednik. Hrvatski ban 
u razdoblju od 1883. do 1903. godine. Khuen Hedervary stupa na bansku stolicu krajem 1883. godine uslijed nemira koji su izbili 
zbog mađarskog nepoštovanja Hrvatsko-ugarske nagodbe (počeli su se postavljati dvojezični grbovi na javnim zgradama i mađarski 
jezik je neslužbeno uveden u javne službe). Franjo Josip I. postavlja ga na mjesto hrvatskog bana kako bi obuzdao sve jači hrvat- 
ski otpor dualizmu uspostavljenom 1867. godine Austro-ugarskom nagodbom. Osnovna Khuenova zadaća bila je provođenje poli- 
tike sukladne zahtjevima cara i kralja Franje Josipa I koji nije želio dirati u dualističko ustrojstvo Austro-ugarske monarhije. Heder- 
vary je stoga dosljedno Hrvatima onemogućavao postizanje veće samostalnosti unutar okvira Austro-ugarske. Njegov glavni za- 
datak trebao je biti pacificiranje Hrvatske i što bolje uklapanje Hrvatske i Slavonije u mađarski sustav. Nepunih 20 godina Khue- 
nova banovanja često se nazivaju “khuenovština." Riječ je o načinu vladavine koju obilježava politička samovolja i nasilje. Khuen 
vodi politiku mađarske političke elite kojoj je bio cilj pretvoriti Hrvatsku u mađarsku pokrajinu i tako stvoriti “Veliku Mađarsku? 
od Karpata do Jadrana. Svoj je utjecaj nad hrvatskom politikom ostvario uz pomoć pomađarene Narodne stranke i Srpskog kluba 
unutar nje uz čiju je pomoć stekao većinu u Hrvatskom saboru. Nakon 20 godina banovanja 1903. postavljen je na mjesto ugarskog 
ministra-predsjednika. Tu dužnost obnašao je do 1910. godine kada se povlači i iz političkog života. Umro je 1918. godine u Bu- 
dimpešti. Više vidi u: Martin, POLIĆ, Ban Dragutin grof Khuen-Hedervary i njegovo doba, Zagreb, 1901., Stjepan, MATKOVIĆ, 
Ban Khuen-Hedrevary — značenje i utjecaji, Povijest u nastavi, 1., 2003., 37-47., Arpad, LEBL, Hrvatsko pitanje kroz prizmu 
Ugarskog parlamenta 1892.-1918., Historijski zbornik, 1-4., Zagreb, 1964., 239.-301.,Mirjana, GROSS, Izvorno pravaštvo, Zagreb, 
2000. 

Potpis Budislava Budisavljevića Prijedorskog 


ložiti Njegovom Veličanstvu moje imenovanje velikim županom i to u Bjelovaru,** ondje zato što su 
poslovi javne uprave pod rukom predobrog velikog župana Laze Davidovića*“ pozapeli, a on da je 
uvjeren o mojoj jakoj volji i da će mi poći za rukom za nedugo podići opet sve grane javne uprave. 
Branio sam se koliko sam mogao želeći ostati u Požezi, ali nije pomoglo. Možda je i bio župan Da- 
vidović mekušac, ali glavnim je razlogom mom premještanju iz Požege bila želja umirovljenog sud- 
benog vijećnika Gvozdenovića da postane županom i to u Požezi (kako sam to poslije saznao), a tu 
je želju uspješno zagovarao vlastelin Pavel Rauch,*“ tada privrženik, a poslije ljuti protivnik bana 
Khuena Hedervarya. U to se razboli najstariji moj sin, đačić u drugom razredu niže pučke škole, 
Mane, od skrleti,*' a kako mu se bjehu u Rumi** našle dvije sestrice Minka i Olga, u Požezi rodila 
dva brata Julije i Srđa, teške brige ophrvahu i mene i njihovu uzornu majku i njihovu dragu baku, a 
moju majku, ali srećom se uze bolesnik oporavljati, pa ga ostavih ondje pod njegom bakinom, a 
supruga i ja sa ostalo četvoro dječice krenusmo put Bjelovara na moje novo službeno mjesto. 


I stigosmo tamo sretno i ubrzo se nađosmo u županovom lijepom prostranom stanu, kad, ali ti se 
razbolje starija ćerka Minka od skrleti. Mlađa joj sestrica Olga krasna curičica u petoj godini češće 
je virila kroz staklena vrata kako joj se sestra već za oporavka igra s raznim novim lutkama i inim 
igralijama**, pa se potužila nježno zlatnoj svojoj majci da ona ne voli biti zdrava, jer bi poput sestrice 
joj starije došla do mnogo više igralija nego ih sada ima. Malo dana iza toga ja morah poći u Zagreb 
da položim službenu prisegu kao veliki župan negdje oko 20. aprila 1884. pa pođem kući nešto rani- 
je na objed kad, a preda me uleti Olgica stotinjak dva koračaja da primi pisma i novine zdrava i 


348 Carskom naredbom od 8. lipnja 1871. godine, kojom je proglašeno razvojačenje Varaždinskoga generalata, čitav teritorij 
Križevačke i Đurđevačke pukovnije zajedno s njihovim sjedištem — vojnom općinom Bjelovar, vraćen je u sastav građanske Hr- 
vatske. Ujedinjenje s građanskom Hrvatskom proglašeno je u Bjelovaru 1. kolovoza 1871. godine, bez velike svečanosti. Nakon 
ukinuća Varaždinskoga generalata na tom je području ustrojena Bjelovarska županija sa sjedištem u Bjelovaru. Zakonom Sabora 
Kraljevine Hrvatske, Slavonije i Dalmacije Bjelovar je 5. kolovoza 1874. godine proglašen slobodnim kraljevskim gradom. Novim 
upravno-teritorijalnim ustrojem Bjelovar postaje upravnim središtem mnogih županijskih, kotarskih i gradskih ureda. U Bjelovaru 
su svoje urede imali župan, županijski tajnik, županijski i kotarski školski nadzornik, županijski i kotarski veterinar, liječnik, 
nadšumar, županijski te kotarski inženjerski pristav. Od 1872. godine u Bjelovaru djeluje Kraljevski županijski sudbeni stol, a otpri- 
je i gradski delegirani sud s mjerodavnošću Kotarskog suda. Prvi upravitelj Bjelovarske županije bio je Ivan Trnski (1871.-1872.), 
zatim slijedi župan Robert pl. Oršić (1872.-1878.) te Lazar Davidović (1878.-1884.). Mirela, SLUKAN ALTIĆ, Razvoj i izgradnja 
Bjelovara u kartografskim izvorima, Radovi Zavoda za znanstvenoistraživački i umjetnički rad u Bjelovaru, 1., 2007., 23.-24., 
Vladimir, STRUGAR, Bjelovarsko-bilogorska županija, Bjelovar, 1996. 

349 Lazar Davidović, veliki župan Bjelovarske županije (1878.-1884.) 

350 Pavao Rauch, sin Levina baruna Raucha, za čijeg je banovanja sklopljena Hrvatsko-ugarska nagodba 1868. Bio je hrvat- 
ski ban u razdoblju od 1908. do 1910. godine. Pristaša mađaronske opcije u hrvatskoj politici. Dolazak P. Raucha na mjesto prve 
političke ličnosti u Banskoj Hrvatskoj bilo je u neposrednoj vezi s odlukom austrougarskoga ministarskog vijeća od 1907. da, kada 
to prilike dopuste, anektira Bosnu i Hercegovinu Austro-Ugarskoj. Da bi se to provelo sa što manje unutarnjih političkih napetosti, 
u Hrvatskoj je trebalo uspostaviti takvu vlast koja će podržati aneksionističke planove. Još prije formalnog stupanja P. Raucha na 
banski položaj njegov je prethodnik sredinom prosinca 1907. raspustio hrvatski Sabor u kojem je Hrvatsko-srpska koalicija imala 
većinu. O jednom drugom razmišljanju o političkom djelovanju bana Pavla Raucha koje zaobilazi dosadašnja shvaćanja vidi u: 
Mira, KOLAR-DIMITRIJEVIĆ, Ban Pavao Rauch i Hrvatska u njegovo doba, Povijesni prilozi, 19., Zagreb, 1999., 241.-323. 

351 Scharlach (šarlah) što je naziv za tešku zaraznu bolest. 

352 Budisavljević je bio od 1875. godine podžupan u Rumi do 1881. kada je imenovan velikim županom u Požegi. 

353 Igračke 

vesela. Ja sam odmah iza objeda sjeo na kola, veselica mala me je popratila, i tako se rastadosmo, ja 
sav blažen da je starijoj njenoj seki već posve dobro tj. da se svojski oporavlja. Još ne bjeh ni u Zagreb 
stigao iz Križevaca kad li je Olgica uzela bila malo grozničati, a sjutradan u Zagreb došla supruga 
župana Davidovića iz Bjelovara pa kad ju slučajno sretoh i upitah za moju Minku ona odvrati da joj 
je sasvim dobro, ali da je Olgica legla od žestoke groznice. Protrnuo sam. Uvečer istoga dana kog 
sam položio uredovnu zakletvu, dakle dana najsvjetlijeg u mome službenom životu, primih u domu 
moga tadanjeg glavara Zemaljske vlade odjela za pravosuđe Alojzija Kleina, od supruge brzojavku 
oko 10 sati. Dođi odmah! Prepanem se, da gotovo skamenim se od straha velika i potečem na brzo- 
javni ured kako bih naručio kola iz Bjelovara na željezničku stanicu u Križevce, a nešto blizu ponoći 
krenem ja brzovlakom i prispjeh u Bjelovar oko polak 7 izjutra. 


Stigavši na glavni trg povirim nalijevo na županov stan strepeći da li nijesu na kojoj sobi možda 
već prozori otvoreni (tako mi srce se nadalo) i u istinu bijahu baš na onoj sobi gdje je Olgica mala 
obično spavala. Sašavši pred kućom s kola, gotovo zamro od straha, vidjeh gdje na vrata juri naš 
momak i teško snužden pogledavši u me, gotovo prosuzi, zajauknuo: Joj, joj frajlica su noćas umrli! 
Dalje ne pitajte. Supruga moja rijetkog mira i razbora, zlatna vjenčana druga, stezala je srce preda 
mnom mekušnim koliko je znala i mogla, ali dašto ne uspjevala, a starica majka moja, divni, uzor lič- 
ke žene, ona me je kroz suze tješila: “Nemoj dobri sine plakati, baka će prepelicu slatku, (tako ju je 
zvala) baka će nju već čuvati i u hladnom grobu." 


Pa, zbilja kad sam slijedeće godine, s proljeća skoknuo bio do Kutjeva, da primirim kuma Turko- 
vića, kome smrt bješe otela sinčića, pošavši natrag navratio se u Pakrac, da posjetim starca vladiku 
Nikanora,** pred dvoranom me vladičinom, izišav preda me susretne njegov arhimandrit, a sadanji 
vladika Miron,** izruči mi brzojavku iz Bjelovara na samu Veliku Subotu. Otvorim i čitam žene moje 
poruku. Majka oboljela od velike groznice, al opasnosti za ovaj mah nema. Ona je tu brzojavnu oba- 
vijest na me uputila i stoga što sam želio bio vladici u čast i na radost kod njega provesti. Potečem k 
njemu kao bez svijesti i naručim kola za sjutra jutrom rano te stignem na sam Uskrs prijepodneva u 
Bjelovar. Starica je ležala u groznici, a oko nje stajalo četvoro slatke unučadi u ruhu uskršnjem. Po- 
tečem ljubiti joj ruke i uzmem ju tješiti tobože kao prigovarajući zašto se nije bolje čuvala, te je groz- 
nicu negdje dobila, a ona mi tihim šaptom odvrati: "Ja ne znam sinko gdje bih bila nazebla". Bješe 
to rijedak ganutljiv prizor motriti četvoro zdrave unučadi u uskršnjem svjetlom raspoloženju kraj 
umiruće bake. Sjedio sam kod nje do pred jelo, a kad poslije jela hćedoh k njojzi sretne me iz njezi- 
ne sobe na vratima liječnik vrati me natrag turajući rukom porušenog sina, te prousti da je nastupila 
agonija te stoga je bolje da k bolesnici ne idem. Ne pitajte kako mi je bilo. Oko 4 h za podneva već 
se je zlatna moja majka u 79. svojoj godini rastala bješe sa ovim svijetom.A kakva je to bila nekada 
dašto snažna i krjepka ženska glava opisao sam u 16. br. “Vijenca* 1892. pod naslovom “Jakota že- 
na". Nu, ovo je samo sitna sličica, a o njoj bih mogao knjigu napisati kao rijetku pojavu ličke žene. 
Pogreb joj je bio upravo sjajan, a sahranjena je na našem groblju kraj moje prepelice. I tako je smrću 
moje Olgice moje djelovanje na novom mjestu tužno započelo, ali baš tolike brige i službeni zadaci 
pomogli su nemalo te sam se ranije okrijepio i na tegotan posao vrgao. 

Preuzevši upravu podžupanije najprije sam proučio upravne prilike po kazivanju mojih suradni- 
ka, ai ove malo pobliže, te sam prema stečenom iskustvu za nedugo predložio da se neki od njih pre- 
mjeste na druga mjesta, a neki da se umirove; na ispražnjena dva mjesta županijskih perovođa, zamo- 
lio sam bana naustice da mi se pridjele oba moja perovodna vježbenika iz Požege. Kinfelj vrlo val- 
jan mlad pregalac (isti je poslije iza duge teške bolesti umirovljen kao odvječni savjetnik a na onaj 


354 Nikanor Grujić, (1810. — 1887.), pakrački episkop, književnik, pjesnik pod pseudonimom Srb-Milutin. Istaknuo se u re- 
voluciji 1848./49. za vrijeme srpskog revolucionarnog pokreta u Vojvodini. Godine 1861 posvećen je za episkopa u Pakracu. Đor- 
đe, MAGARAŠEVIĆ, Životi književni rad Nikanora Grujića, pakračkog vladike, Rad JAZU, 1904, knj. 156., Zagreb. 

355 Miron Nikolić (1846. - 2), episkop slavonski od 1890 - 1941. Rodio se u svećeničkoj porodici, te je završio pakračku 
bogosloviju. Pristupio u redove Srpske pravoslavne crkve te postao monah u Orahovici. Godine 1894. godine obnovio rad Srpske 
učiteljske škole u Pakracu. Od 1914. do 1919. g. bio administrator Mitropolije karlovačke. Vidi stranice eparhije slavonske: 
http:/www.eparhija-slavonska.org/site/index.php?lang=srp_lat. Preuzeto 10. srpnja 2009. 

svijet preselio pred kraj 1915.) a drugi (rodjeni sin paroha Jove u Sloboštini) Svetozar Grubić. Na- 
spomenuo sam u po šale da su njih obojica tičice mlade što na moju notu pjevaju, ali i zamolio da se 
podjedno imenuju extra statum podžupanijskim perovođama i to je sve smjesta odobreno. Zaokru- 
Živši područje podžupanije da pregledam poslovanje opć. poglavarstava naišao sam na vanredno pri- 
jazan susretaj svećenstva jedne i druge crkve, pa kad sam druge godine poslije jednom katoličkom 
župniku natuknuo kako mi je godilo to ljubezno, puno pouzdanja susretanje, on mi odade tobože nji- 
hovu tajnu tj. on mi priznade da su im braća i drugovi iz požeškog polja pisali, e si boljeg, iskrenijeg 
prijatelja svećenstvu i crkvi poželjeti ne mogli. 

Dašto da sam ja zagrijan za potrebe crkve iz petnih žila nastojao kako bi se u što kraćem roku 
popravili i uredili parohijalni domovi (župni domovi) popravile i ukrasile crkve, te sam doživio rijet- 
ku radost da mi je nadbiskupa zagrebačkog izaslanik biskup putujući po svom poslu svečanim nekim 
drhtom u srcu i u glasu zahvalio što sam za 4. god. dana uspio urediti sve trošne župne domove i crkve 
njihove. Kriškoj podžupaniji“* stavljen je na moj predlog dosadanji županijski tajnik u Bjelovaru 
Adolf Mračić, a na njegovo je mjesto stupio Aleksandar Winkler još za Vojne Krajine moj dobar 
drug, čestit čovjek i u svakom pogledu izvrstan činovnik. Nego u djelovanju upravom češće me je da- 
što smetalo što me je svako toliko u Zagreb pozivao k saborskim rasprava tadanji saborski povjerenik 
Mirko Horvat pa sam morao prekidati istom sustavno upriličeno svoje djelovanje. 


Godine 1886. nastupom preustroja uprave pripojena je bjelovarskoj nekadanja stara križevačka 
županija,“ te sam i ovom proputovao takoreći od sela do sela, a svagdje me je dočekalo nehinjeno 
poštovanje i pouzdanje seljaka i zanatlija, trgovaca, svećenika i vlastelina (...) te župan imadijaše mu- 
ke hvatajući ga za obje ruke i mireći blagom besjedom jecajućeg od uzbuđenosti dok je ovaj na jed- 
vite jade na žrvanj ustavio. Kao župan proširene županije imao sam svečanu instalaciju u županijskoj 
skupštini koja je tekla vrlo lijepo i časno, a meni je ostala u dragoj uspomeni osim što me je podsjeti- 
la i to bolno podsjetila na prvu skupštinu 1884. kadno je k mojoj prvoj instalaciji došla bila i moja 
starica majka sa svojom sićušnom unučadi. God. 1887. s proljeća umro je vladika Nikanor Grujić 
(nekada slavljeni pjesnik Milutin) iza odužeg bolovanja, a ne dugo prije svoje smrti išao je da doče- 
ka Njegovo Veličanstvo na prolasku kroz Požegu pa je dršćući od slabosti još mogao kralja pozdrav- 
iti zanosnom besjedom. Njegova me je smrt mada je starac dobro premašio 70. veoma bolno dirnula 
i primivši o njoj glas od arhimandrita Mirona napisao sam, kako već ranije napomenuh, onaj čas apo- 
teozu u 90. broju “Narodnih novina", koju je tadanji glavar unutarnjeg odjela zemaljske vlade umni 
Danila Stanković** ponesao ju valjda sa sobom u Pakracu toliko je puta čitao, da mi je malne cijelu 
naizust kazao kad bijah i ja prispjeo na vladičin pogreb. Ugodno dirnut budnom svijesti mojih Gjur- 
gjevčana, pred Božić im poslao zahvalnicu štampanu u hiljadu otisaka, a ako je koja zadruga nije 
slučajno dobila dovoljan broj zahvalnica, išli su ljudi kako sam s više strana slušao k općini i odlučno 
zahtjevali da se i njima uruči zahvalno pismo velikog župana. 


Kao što u požeškom polju uspješno sam i u Bjelovaru poradio da se privoz šljunka na državne 
ceste uz primjerenu cijenu okolnim općinama povjeri, a ne putem jeftinbene rasprave što kakvu 


356 Razvojačenjem Varaždinskog generalata mijenja i status naselja Vojnog Križa, pa on 1873. godine postaje sjedište Kriške 
podžupanije u Bjelovarskoj županiji. 

357 Zakonom ob ustroju županija spojena je Bjelovarska županija s Križevačkom županijom te je tako Bjelovar 1886. postao 
središte velike županije Bjelovarsko-križevačke od 5.168 km? i 267.701. stanovnika (prema popisu iz 1890. godine). Bjelovarskoj 
županiji pripojio se 1886. godine veći dio Križevačke županije. U sastav nove Bjelovarsko-križevačke županije ušli su i Koprivnica 
i Đurđevac te je tada uredbama županijska vlast mogla regulirati razvoj gospodarstva na širem području preferirajući, dakako, 
interese Bjelovara. Prema Kolar-Dimitrijević to je učinjeno jer je u Križevačkoj županiji postojala velika opozicijska djelatnost 
prema banu Khuenu. Županija je imala tri grada Bjelovar, Križevci i Ivanić, te se sastojala od podžupanija bjelovarske, križevačke, 
kriške i koprivničke. Cijelo područje županije bilo je podijeljeno na 66 upravnih kotara i 33 općine (1888.). Mira, KOLAR-DIMI- 
TRIJEVIĆ, Pretvaranje Bjelovara iz vojničkoga u privredno središte od 1871. do 1910. godine, Radovi Zavoda za znanstvenois- 
traživački i umjetnički rad u Bjelovaru, 1., 2007., 38. Božena, VRANJEŠ-ŠOLJAN, Stanovništvo Banske Hrvatske, Zagreb, 2009. 
172. Milan, SMREKAR, Priručnik za političku upravnu službu u kraljevinah Hrvatskoj i Slavoniji, I.-V., Zagreb, 1899. 

358 Danilo Stanković je jedno vrijeme bio hrvatski podban za vrijeme Khuena (1884.-1897.) i predsjednik Hrvatskog sabora 
(189.7-1898.). 

poduzetniku. U Bjelovaru kad sam tamo stigao imao je slučajno tu dobavu Ličanin Omčikus Srbin i 
član moje crkve, pa mi je jetko prigovorio kako ne volim svoju krv, a ja mu odvratih da ne pitam za 
krv gdje se radi o koristi seljaka malog poreznika, pa ako mu je teško neka se tješi, jer da se isto desi- 
lo u Požezi, gdje je Židov trgovac imao šljunak da dobavi na štetu malom porezniku, pa ni ondje 
nisam pitao koje je vjere. Nego s istim ovim trgovcem i poduzetnikom bilo je još neprilike i veće. 
Imao se u selu Šemovci dograditi novi župni dvor i u velike popraviti crkva, te sam u to ime od ze- 
maljske vlade ishodio znatnu novčanu pripomoć. Još dugo prije nego će se održati jeftinbena raspra- 
va, moj se je nezvani poduzetnik sporazumio s duhovnim glavarom i stao peći opeku, spremati vap- 
nenicu uvjeren da će on, poduprt župnikom dobiti gradnju. A kad došlo do jeftinbene rasprave tu on 
zahtjevao desetak % doplatka, tu ja prekinem raspravu izjavom da ću ishoditi od vlade neka se odre- 
di nova na kojoj će sudjelovati više nudilaca. Pa tako je i bilo. A kad sam mu prigovorio da dobro 
znam kolikim je svađama odputio ostale nudioce, zamuknuo je. Župnik, pak koji je s početka rogo- 
borio, ne samo da se je brzo utihao, već mi se poslije silno zahvaljivao pogotovo, kad sam mu rekao 
da će pri novoj raspravi polučeni popust od 5% njemu doći u prilog za više radnje, što kod župnog 
dvora što kod crkve. Moj odnošaj prema oblastima sudbenim, financijskim te inih struka te s odvjet- 
nicima, Rojcem* i dr. Ružićem bio je također od prvog dana vrlo povoljan, a naprama časništvu iz 
stare varaždinske krajine novoosnovane 16. pukovnije,“ što se ikada zamisliti može, topao i usrdan, 
pa nije čudo te sam za mog županovanja uspio bio izgraditi veliku vojarnu.*“ 


Časnički zbor rečene pukovnije tri puta je u punoj paradi dolazio posjetitit me i to kada sam 
postao velikim županom proširene županije Bjelovarsko-križevačke, kada sam od Njegova Veličan- 
stva odlikovan viteškim krstom Leopoldova reda,*“ pa najzad kad sam imao ostaviti Bjelovar, te 
krenuti u Liku. Sva tri puta pukovnik mi hćaše istaći da nijedan od gospode časnika, koji nije službeni 
zapriječen od posjeta nije izostao, iako je on to gospodi na volju pustio, da mu se pridruže. A kad bi 
večerom bivale zabave časničkog zbora, pa ja slučajno sa suprugom ne bih došao, sam bi se pukovnik 
oko 0 sati k meni u stan uputio i tako reći prinudio me svojom ljubeznivošću da s njim odemo. 


S učiteljstvom kraljevske tada još niže gimnazije bjelovarske, pazio sam se osobito lijepo, a da 
nikada trunak nesklada nijednom zgodom nije izbio, dapače između toga učiteljstva birao sam si 
najugodnije mi drugove na šetnji raspravljajući s njima o književnim stvarima itd. Učiteljstvo grad- 
sko volio sam iz sve mjere, dobre, plemenite trudbenike na polju pučke prosvjete, a u čitaonici sam 
također proveo mnogo ugodnih časova, rado se sjećajući kako sam ono kao privremeni veliki biljež- 
nik županijski ishodio suglasje čitavog činovništva da u društvu bude raspravnim jezikom narodni.“ 


359 Milan Roje (1855.-1946.), hrvatski pravnik, odvjetnik i političar. Studirao pravo u Beču i Zagrebu i 1879. godiine otvara 
odvjetničku kancelariju u Bjelovaru. Politički aktivan kao član Hrvatsko-srpske koalicije. Značajna osoba u političkom životu Bje- 
lovara. Godine 1901. pokreće u Bjelovaru polumjesečnik “Budi svoj“. Imenovan 1906. godine za predstojnika Odjela za bogoštov- 
lje i nastavu. Kasnije poslije 1. svjetskog rata kao demokrat (član Demokratske stranke) postaje predstojnik unutarnjih poslova 
Zemaljske vlade, ali se 1922. povukao ponovno u Bjelovar jer se nije slagao s politikom vlade te je dao ostavku na sve političke 
funkcije. Dalje o političkoj karijeri Milana Rojca u Kraljevini SHS vidi u: Bosiljka, JANJATOVIĆ, Politički teror u Hrvatskoj 
1918.-1935., Hrvatski institut za povijest, 2002., Zagreb. 

360 Nakon razvojačenja Varaždinske krajine osnovana je 16. varaždinska pukovnija sa sjedištem u Bjelovaru koja je sudjelo- 
vala u okupaciji Bosne i Hercegovine 1878. godine, gušenju ustanka Srba i muslimana 1882. godine u istočnoj Hercegovini te na 
bojišnicama Srbije, Bukovine, Galicije i južnog Tirola tijekom 1. svjetskog rata. Željko, PLESKALT, Bjelovarske pukovnije na 
europskim ratištima 1756.-1918. godine, Radovi Zavoda za znanstvenoistraživački i umjetnički rad u Bjelovaru, 1., 2007., 111-124. 

361 Razvojačenje Varaždinskoga generalata za Bjelovar nije značio gubitak njegovih vojnih funkcija. Bjelovar je i dalje za- 
držao status grada s važnim vojnim funkcijama. Najveći dio nekadašnjih vojnokrajiških zgrada u gradskom središtu i dalje je imao 
vojnu namjenu. Velika gradska vojarna u Mihanovićevoj ulici izgrađena je nakon ukinuća Vojne krajine 1888. godine. U nju su se 
preselile četiri satnije iz Broda na Savi, jer je uzdržavanje brodske tvrđave bilo preskupo. Svoj doprinos u gradnji vojarne dao je i 
bjelovarski gradonačelnik Sima Blaževac. Božidar GERIĆ, Prilozi za povijest osnutka i razvitka Bjelovara, Bjelovarski zbornik, 4- 
5., Matica Hrvatska, Ogranak Bjelovar, 1994, 82.-84., Božidar, GERIĆ, Povijesna urbana cjelina grada Bjelovara, Bjelovarski 
zbornik, 1990., Gradski muzej Bjelovar, 124.-127., Mira, KOLAR-DIMITRIJEVIĆ, n. dj., 39. 

362 Austrijski car Franjo II. osnovao je tijekom rata s Napoleonom Red Leopolda (1808.), koji se dodijeljivao za građanske i 
vojne zasluge. Red Leopolda imao je u početku tri stupnja, a 1901. je proširen na četiri stupnja. Godine 1860. propisano je da osobe 
odlikovane za ratne zasluge nose redove s ratnom dekoracijom, zeleno emajliranim lovorovim vijencem, kako bi se razlikovali od 
osoba odlikovanih za građanske zasluge. Stjepan, ADANIĆ, Krešimir KAŠPAR, Boris, PRISTER, Ivan, RUŽIĆ, Hrvatska odliko- 
vanja, Zagreb, Narodne novine, 1997. 

Što više za večernje zabave dobrovoljačkih društava čiji je prihod bio namijenjen bio najvećma škol- 
skoj mladeži, ne jednoj sam curici napisao proslov ili naučio koje dijete kako da pjesmu ovu ili onu 
valjano deklamuje. Jednom je na domaću našu zabavu došlo i to prvi put u Bjelovar srpsko pjevačko 
društvo iz Zagreba, a kako je već tada bilo ponešto i natruha Starčevićeve stranke** u gradu upriliče 
sljedbenici za istu večer zabavu na drugom mjestu i oglasili velike plakate. Vidjevši taj neskladnan 
postupak, poručim predsjedniku hrvatskog pjevačkog društva odvjetniku dr. Ružiću** neka ne čine 
što su naumili, da ga lijepo molim, jer da bi inače samo društvo moglo štetu trpjeti, jedno što od či- 
novnika javnih tamo ne bi nitko došao, te ni sudjelovao, a drugo što bi se dapače moglo desiti da javni 
činovnici od kojih je dosta velik broj bio članom hrv. pjevačkog društva iz ovoga istupe. Ružić dođe 
sam k meni i potanje se dadne uputiti u stanje stvari, a vrlo ga je ublažilo i primirilo što sam mu 
mogao založiti poštenu riječ da ja o nakani srp. pjevačkog društva ništa znao nijesam, te da nije u tom 
dolasku ni veze bilo službenog posla ili utjecaja. Najzad upita me ovaj prilično udobrovoljen, da što 
mislim kako bi se moglo udesiti da se oni oglasi hrv., a da širi kruzi ne opaze i krivo ne tumače jer 
da je on voljan poraditi da se zabava istog društva udesi koju večer poslije. Odgovorim mu prijateljs- 
ki da bi se posve lasno dalo izvesti, ako se isti poziv sa istim sadržajem, ali drugim danom i znatno 
veći polijepi. Ova mu se moja domisao svidjela i stvar se povoljno završila i obje zabave su se održale 
bez ikakvih zapreka uz brojno sudjelovanje općinstva, a od večernje zabave srp. pjevačkog društva 
izostalo je bilo nekoliko izrazitijih političkih radikala.“ 


Izbori u općinska zastupstva prvi put preduzeti u podžupaniji koji mjesec iza kako sam bio došao, 
tekli su lijepo i skladno i opet uz poruku — preporuku da se svećenstvo ne mimoiđe; jedino u Ivanj- 
skoj desila se pri izboru jedna smetnja, nikle su iznenada druge glasovnice u kojima je izostalo ime 
svega svećenstva. Kad sam to opazio obustavim časom nastavak izbora, pa progovorim očinskom 
zbiljom kako je svakom izborniku na volju da bira koga hoće, ali pametnu i čestitu čovjeku nije 
pametno posrtati pod pritiskom tajnovitih hira ma s čije strane. Malo zatim već sam znao da je ova 
nova lista od nekog podmetnuta pa proturivana po krčmaru Čivutinu po mjestu, a izbor je iza moga 
kratka govora krenuo pravcem koji je i prije tekao u korist samog stanovništva. Već sam pohvalio 
Đurđevčane zbog kanalizacije njihovih livada, a sad da ovdje spomenem kako su se krasno vladali 
pri izboru općinskog zastupstva i načelnika iza odpusta prijašnjeg kojeg sam morao na otpust od časti 
općinskog načelnika iako je bio umirovljeni zemaljski činovnik, zbog raznih gadnih nedjela kaznen- 
im putem suditi na otpust, te je moja kaznena presuda potvrđena od vrhovne zemaljske oblasti. Isti je 
otpušteni načelnik, inače imućan čovjek poduzeo sve i sva da opet prodre u izborima. 


363 Godine 1871. Budisavljević je kratko bio privremeni veliki bilježnik u Bjelovarskoj županiji. U Bjelovaru je 1835. (go- 
dina nije sigurno utvrđena) osnovana čitaonica Cassino-Verein Belowar koju su osnovali časnici koji su služili u Bjelovaru. 
Službeni jezik čitaonice bio je njemački jezik. U prvo vrijeme čitaonica je zatvorena za uski krug časnika uskoro se otvara za šire 
građanstvo, te je 1849. registrirana kao građansko društvo. Godine 1872. u Društvo se uvodi hrvatski jezik kao službeni jezik, pri 
čemu je jedan dio zasluge za taj čin pripao i velikom bilježniku Budisavljeviću. Tina, GATALICA, Od oficirskog kasina do Narod- 
ne knjižnice, Bjelovarski zbornik, 1989., Gradski muzej Bjelovar, Bjelovar, 168. 

364 Stranka prava koju su osnovali Ante Starčević i Eugen Kvaternik. 

365 Ivan Ružić (1849.-1915.), rodio se na Hreljinu kod Bakra. Gimnaziju je polazio u Senju, Zagrebu i Rijeci. U Parizu je 
studirao pravo. Stekao je svjetsku naobrazbu, putovao je po Francuskoj, Švicarskoj, Nizozemskoj te Italiji. U Beču je nakon studi- 
ja u Parizu, Heidelbergu i Berlinu položio doktorat prava. Prof. Lorenz Stein svjetovao je mladome Ružiću, da stupi u službu kod 
ministarstva trgovine, pa da bude docentom na bečkom sveučilištu. No Ružić nije pristao. Godine 1874. pozvao ga je ban Ivan Ma- 
žuranić u povjerenstvo stručnjaka i upravnih vještaka, koji su imali vijećati, te predlagati mjere za sustavno promicanje grana 
gospodarstva u Hrvatskoj. Svoju je funkciju vrlo savjesno i dobro obavljao. Dvije godine kasnije 1876. postao je dr. Ružić odvjet- 
nik i javni bilježnik u Bjelovaru, gdje je ostao više godina, do 1888. se kada preselio u Zagreb kao javni branitelj. U Bjelovaru je 
postao utemenitelj i vođa Stranke prava. Dr. Ivan Ružić odlikovao se i kao govornik u Hrvatskom saboru, gdje je zastupao kopriv- 
nički izborni kotar, ispred Starčevićeve stranke prava (zvani domovinaši po njihovom glasilu “Hrvatske domovina"). Dr. Ivan Ružić 
bio je u vodstvu Starčevićeve stranke prava (domovinaši) i jedan od važnih ljudi u vodstvu stranke poslije raskola pravaštva 1895. 
godine.. Vidi u: Saša, DMITROVIĆ, Vijesti iz prošlosti, Sušačka revija, Glasilo za kulturu i društvena zbivanja Hrvatskog primor- 
ja kvarnerskih otoka i Gorskog kotara, (dalje SR), br. 37., 2003.,79., Igor ŽIC, Dr. Ivan Ružić, SR, 2/3., 1993., 29., Stjepan, 
MATKOVIĆ, Afirmacija Khuenove autokracije: Izbori za Hrvatski sabor 1897., Časopis za suvremenu povijest, 3., 1997., 470. 
Vidi i stranice Spomeničke knjižnice Mažuranić-Brlić-Ružić http://www.villaruzic.hr/biografije.html, pristup ostvaren 30.V1 2009. 


366 Pristaša Stranke prava. 
95 


Tek kad sam izjutra oko pola 9 prispio u Đurđevac na okupu sam našao silan broj izbornika. 
Dočekali su me sa hrvatskim trobojnicama, a kad sam među njih stupio, stali su mi pokazivati štam- 
pane glasovnice dviju boja, crvene i plave. Naskoro se obavijestim da je to tako uređeno od strane 
stranaka od kojih je jedna za staroga načelnika, a druga za novoga kandidata. Prekrilo mnoštvo trat- 
inu oko crkve, a ja iako sam neobično dugačak i zvonka glasa, na stolicu se uspnem pa progovorim 
ljudstvu neka bira kako ko misli, da će biti korisnije za općinu, ali neka se drži red i vlada mir, a jedna 
i druga stranka neka izaberu svoje pouzdanike od tri lica koji će u ime njih uza me i uz perovođu 
činovnika kotarske oblasti paziti i bditi da se imena novih općinskih zastupnika točno pribilježe. Još 
sam ih upozorio kako bi dobro i uputno bili da između velike gomile svijeta otvore unakrst prazan 
prostor, e bi se što brže mogli predavati glasovi, jer da bi se inače izbor mogao zategnuti do navečer. 
Sve su to čestiti ljudi dobro razumjeli, voljno prihvatili i do nešto 2 sata za podnevom već je progla- 
šen izbor novog općinskog zastupstva koji je tekao u najboljem redu, a ovi kojim je za prijašnjeg 
načelnika stranka propala dospjevši u manjinu dosta znatnu. 


Još bih želio pribilježiti prve izbore u karlovački crkveni narodni sabor*“ što su za mog župano- 


vanja 1888. godine obavljeni, a koji neobično karakterišu utjecaj dobra i vješta upravnika (kako bez 
procjene o sebi smijem reći). Željelo se u kruzima s kojima sam se uvijek lijepo pazio, da izabran bu- 
de na strani križevačke pukovnije tj. u jednom izbornom kotaru predstojnik unutarnjeg odjela zemalj- 
ske vlade Danilo Stojković, a u drugom kotaru, dakle iz bivše đurđevačke pukovnije, narodni zastup- 
nik dr. Vaso Đurđević,“ koji je međutim, kako se je znalo i u Korenici kandidovao. Da će ovi kandi- 
dati uspjeti mene je uvjeravalo više paroha iz jedne i druge pole tadanje županije osobito domaći pa- 
roh protopop Šteković, a kad sam kao izbornik i sam pošao ranije na biralište, ustavi me jedan činov- 
nik križevačke imovne općine, Srbin, pa mi šapne, da je opozicija na obje strane sigurna, te da će biti 
na Križevačkoj strani tadašnji načelnik u gradu Ivaniću, a u đurđevačkoj Vejin Kajić iz Koprivnice. 
Pogledavam ga u čudu pa mu spomenem, kako su mene uvjerili, da će prema želji najuglednijih Srba 
proći Stanković i Đurđević, ali on me svom zbiljom uvjeravaše, da je onako kako je on kazao.** 
“Ajdemo, de na biralište “, reknem ja ,"pa, što Bog dade". Na okupu je bilo u velikoj zgradi crkvene 
općine vrelo vrlo mnogo izbornika. U jednoj su dvorani imali izbore jedne pole, a u drugoj druge pole 
izbornici. Uđem među izbornike Križevčane pa u čudu zapitam jednog izbornika, zar je istina, što 
čujem, da oni ne kane birati presvijetlog Danila Stankovića, umnu glavu kakvih je malo, a ugledni- 
ka od prvih u zemlji i počnem mu potanje opisivati ko je i što je Danilo Stanković. Dok sam ja gov- 
orio prikupljalo se sve to više izbornika koji su me slušali sa najvećom pažnjom, a protivni kandidat, 
valjda siguran u svoju većinu, nešto plahe ćudi nije mario ili nije htio čuti kandidacioni govor, te je 
na koncu pao jer je velikom većinom izabran Stanković. Misleći da smo na đurđevačkoj strani sa 
izbornim poslom gotovi, navratimo se da pozdravimo predsjednika protu Mojića, a on me čisto zbu- 


367 Crkveno središte Srba u Austro-Ugarskoj bilo je u Hrvatskoj, odnosno u Srijemskim Karlovcima. Od 1868. kada je 
Ugarski sabor ozakonio srpsku crkveno-školsku autonomiju u crkvenim granicama karlovačke metropolije, pravoslavno građanst- 
vo i seljaštvo sa cijelog područja Hrvatske i Slavonije pod srpskim imenom se politički organizira i povezuje sa Srbima iz južne 
Ugarske oko Srpskog narodno crkvenog sabora (SNCS) u Srijemskim Karlovcima kao središnjega samoupravnog tijela. (Službena 

iji nij * i “narodni" SNCS-u, nego samo grčko-istočni.) Zahvaljujući 
pravu sudjelovanja na tom Saboru imali su širi slojevi pravoslavnog stanovništva s vojnokrajiškoga područja u Hrvatskoj i Ugarskoj 
već od kraja 17. stoljeća mogućnost povezivanja i organiziranja. SNCS nije imao državno-političke ovlasti, ali su izbori za SNCS 
i sudjelovanje u njegovom radu na istoku Hrvatske znatno pridonijeli političko-stranačkomu organiziranju i homogeniziranju širih 
slojeva srpskog stanovništva u ugarskoj polovici Monarhije, koje, pak, nije moralo biti pismeno niti plaćati određenu visinu poreza 
da bi imalo pravo biranja saborskih zastupnika ili pravo zastupničkog sudjelovanja u SNCS-u. Srpski nacionalni interes bio je u 
pretvaranju srpske crkveno-školske autonomije u ugarskom dijelu monarhije u političku samoupravu. Nives, RUMENJAK, 
Politička i društvena elita Srba u Hrvatskoj potkraj 19. stoljeća. Uspon i pad Srpskog kluba. Hrvatski institut za povijest, Zagreb, 
2005., 43.-49. 

368 Vasa Đurđević, do 1878 član Srpske narodne slobodoumne stranke Svetozara Miletića, a kasnije pristaje uz unionističku 
Narodnu stranku. 

369 Budisavljeviću kao lojalnom provoditelju Khuenove politike stalo je da budu izabrani oni Srbi koji stoje na pravcu vla- 
dine režimske politike. Vodstvo SNCS i patrijarh su bili najuže povezani sa režimskom srpskom elitom u Hrvatskoj i mađarskim 
državnim vrhom, koji su i imenovali partijarhe SNCS, iako se time kršila hrvatska i srpska autonomija iz nagodbenog ustava 
(Hrvatsko-ugarska nagodba 1868.). 

njen priupita, zašto da ja ne primim kandidaturu u njihovom izbornom kotaru, već da se pusti običan 
trgovac u crkveno narodni zbor, u čije se poslove ni malo ne razumije. Odgovorim mu da je meni pre- 
poručeno s više strana ime poznatog i mnogo hvaljenog rodoljuba Vase Đurđevića pa s toga da ni 
pomišljao nisam na svoju kandidaturu, a ako bi slučajno Đurđević bio izabran i u Korenici, te izbor- 
nici željeli da ih zastupam ja, u tom slučaju ja ću se njihovoj volji i želji prikloniti. 

Inače, protukandidat Vejić je propao, a Đurđević je izabran, ali se je zahvalio jer je “prošao u 
Korenici, a onda je po cičoj studeni došlo do novog izbora, i ja sam se našao u Karlovcima. Niko mi 
od zemaljske vlade ni riječcom nije isticao kakve želje i ja sam, došavši dolje, ostao izvan stranaka s 
pokojnim umnim Dr. Stojanovićem. Vrlo žestoka borba vodila se tada i srpska radikalna stranka up- 
ravo je bijesno nasrtala na tadanjeg patrijarha Angjelića, te se je ovaj s kraljevskim povjerenikom 
dogovorio da predloži raspust kongresa. Cuvši za to ja sam obojicu odgovarao od tog nauma. Malo 
zatim sam žicom zamolio velikog župana Kuševića““ koji je tada boravio u magnatskoj kući u 
Budimpešti da mi ishodi kod Njegova Veličanstva audijenciju, sad se pravo već ne sjećam zbog koje 
stvari, ali mislim povodom mog odlikovanja viteškim krstom Leopoldova reda. Dobijem odgovor da 
ću biti primljen u četvrtak, te se zaputim iz Karlovaca ravno u Budim i pođem kad je na mene red do- 
šao pred apostolskog kralja. Zahvalim se dolično, a kralj me upita, kako je u Belovaru, jeli nova ka- 
sarna već gotova. Odvratim da je kasarna koju sam mu pokazao kada je tamo boravio već sasvim ure- 
đena, ali ja da ne dolazim iz Bjelovara, već sa srpsko crkvenog narodnog sabora iz Karlovaca ."A ka- 
ko je tamo, kako teku rasprave?" upita me kralj, a ja mu na to odvratim što sam znao i mogao, odu- 
pirući se naumu da se kongres raspusti, jer da bi bolje bilo pustiti mutnu vodu neka sama polagano 
otječe, nego zapodjeti novu izbornu borbu dvojbena uspjeha." A jeste li govorili sa Treforom?*" “Ni- 
jesam, Vaše Veličanstvo“, odvratim ja. Već o podne za jelom ministar Bedeković*“ reče mi da je 
Trefor bio pozvan u audijenciju pa da se očekuje sjutra u 12 sati. Odem k njemu razložim mu stanje 
stvari, i on izjavi da će svakako zagovarati moje mišljenje ako dođe do predloga za raspust. Onda me 
priupita što je sa izborom vladike pakračkog u crkvenom sinodu. Miron Nikolić, arhimandrit blaže- 
nog vladike Nikafora Grujića bezuvjetno je najpodobniji i najsposobniji“, reknem ja i da za to jamčim 
obrazom i glavom, ali da ne mogu znati kada će se održati “ mali sinod". A on primjetiše: “E ako bu- 
de trebalo pobrinuti ćemo se da sveti Duh pravim pravcem zadahne sveti sinod. 


Međutim nije trebalo ničijeg utjecaja: dični vladika Miron i danas sretno i bez pritisaka upravlja. 
Uostalom ja sam i poslije dolazio iz Like ponovno u karlovački crkveni narodni sabor susretan od 
patrijarha biranim i najljubaznijim načinom, ali ostavši lično iznad stranaka, iako sam voljno radio 
utjecati na kraljevog povjerenika, s kojim sam se dašto vrlo dobro pazio i na samog patrijarha u 
smjeru što uspješnijeg unapređivanja crkvenonarodnih potreba. Sudjelovao sam i u izboru patrijarha 
Brankovića“* sa još četvoricom zastupnika iz ličko krbavske županije, pa kako mi nije bio osobito s 
voljom, a ni ostalim ličkim zastupnicima, tadanji plašćanski dakle i lički vladika Živković, priveo 
sam bez da bi mi iko s koje strane preporučio kandidaturu vladike Gerogija Brankovića, moje Ličane, 
te sam mu izručio poklon, poštivanje i pouzdanje Like i Krbave, dašto na veliku radost njegovu. Bilo 
je ljudi koji su mislili, ako i nijesu reći se usudili, da sam tako možda koristi svoje radi, ali jau malo 
ne pune 42 godine službovanja nijesam ni u zemlji ni van zemlje za moj rad i moje javno djelovanje 


370 Svetozar Kušević (1823.-1911.), veliki župan srijemski, pravnik i zastupnik Narodne stranke u Hrvatskom saboru. Istakao 
se kao poslanik ispred grada Požege u Ugarskom saboru protiv mađarskih posezanja za Hrvatskom i Slavonijom. Godine 1850. 
postaje savjetnik Zagrebačke županije, a 1861. veliki župan Srijemske županije, na kojem je bio sve do 1874. godine. U tom raz- 
doblju, ali i poslije postao je pristaša unionističke opcije u hrvatskoj politici. Također je bio biran za zastupnika u Srpskom narod- 
no crkvenom saboru u Srijemskim Karlovcima. Kao predstavnik Hrvatskog sabora bio je na saboru u Požunu (Bratislavi), te vodio 
niz delegacija koje su išle u Beč i Peštu. Bio je i član Banske konferencije. Poslije se bavio pisanjem raznih članaka po novinama 
(Naše doba, Srpski narod). Vasilije, KRESTIĆ, Svetozar Kušević — skica za jednu političku biografiju, Zbornik o Srbima u Hrvat- 
skoj, 4., Beograd, 1999., 37.-50. 

371 Mađarski ministar Agoston Trefor. 

372 Koloman Bedeković, (1818.-1889.), hrvatski ban 1871.-1872., pristaša unionističke Narodne stranke u Hrvatskoj, hrvat- 
ski ministar u Beču. 


373 Georgije Branković (1830.-1907.), arhiepiskop karlovački, mitropolit i patrijarh srpski od 1890. do 1907. godine. 

nikada ni trunčice jednog niti sam očekivao niti sam primio, iako je bilo prilike, niti bih primio bio 
ni za što na svijetu, sebe i svoga obraza i svoje savjesti radi. 

Da se malo osvrnem na izbore u zemaljski sabor.“ Prvi izbori bili su negdje u proljeće ili ljeti 
1855. godine, a tek neke po godine ili nešto više iza mog dolaska u Bjelovar. U dva kotara do tada 
su birani i opozivani, a u 3 kotara prolazili su kandidati blaži, mekši. Prema dogovoru u središnjem 
izbornom odboru kandidovani su ove godine u svih 5 kotara pristaše tadanje zemaljske vlade, ili kako 
su ih opozicionari zvali Mađaroni, i ovi su sretno prošli odnosno u kotaru grđevačkom i garešničkom 
sa 2/3 većine prošli proti uglednim kandidatima Obzorove stranke,? odnosno krajnje ljevice od kojih 
je župnik hercegovački pravaš Pave Brantner** već 3 godine zastupao garešnički kotar. 


Priznati moram da se tada kod priprema za izbore u Sabor u bjelovarskoj županji donedavno 
varaždinskoj krajini ni sa strane opozicije nije radilo strastveno, a kamoli prostije godeći protivnu 
narodnu stranku i njene ljude i odličnike itd. Nasuprot gotovo predaleko u ljubeznivosti išli su kan- 
didati opozicije. Tako je primjerice u Velikom Grđevcu kandidovao župnik Stipe Turzan,*" čovjek 
miran, dobar, razborit, dapače umiljat, koji bi često kad bi dolazio svojim poslom u Bjelovar, bio mo- 
jim gostom. Ja sam došao bio rano jutrom na biralište da rukovodim izborom, a onda u istu svrhu da 
se zaputim u Garešnicu, pa kako još ne bješe u Grđevcu izbornika, a ni u župnom dvoru domaćeg 
župnika već je ovaj služio misu, pođem i ja u crkvu dok je doslužio “crnu misu“. Poslije se zaputim 
u župni dvor i nađem već 5-6 katoličkih popova na okupu pa ću ja polak u šali polak u zbilji, da će 
za svog kandidata, kako me izvjestiše vjerodostojni ljudi, skucati možda 40 glasova dočim je kandi- 
datu narodne stranke ujamčeno 110 glasova, pa stoga da bi možda bolje bilo da ovoga puta ne kušaju 
sreću, a na svoju neradost. 


Oni najprijazniji odvratiše da se dadu nasamariti, pa ma i propali da će svakako svoga druga 
Turzana kandidovati, ali ne vjeruju da bi ovaj mogao podleći svom protivniku Tudiću iako je poto- 
nji do nedavno bio načelnik u općini Severin. I ponudiše me da malko sjednem da s njima malo 
založim ili pijucnem malo rakije, ako već neću uzeti kavu.U posve prijateljskom razgovoru pođemo 
mi na biralište i ja šapnem kandidatu Turzanu neka siplje kako zna i umije, ako će malko i krupnije, 
ali jedno da ga molim, neka u svom govoru ne kara osobu bana, ministre ili druge. On je govorio Ži- 
vahno, oštro, sve to vruće, ponajviše dašto na krivu, razdiobu šuma, na velike poreze, na mađarsku 
prevlast itd., al na jednom zaboravi na svoje obećanje pa počne oštro karati samog bana. Zamolim ga 
da se malo k meni spusti, pa mu baš prijateljski opet šapnem, neka nebi napadao osobu kako mi je to 
obećao, jer da bi ga morao pozvati na red. Ovaj šapat među nama je za čudo štetno djelovao na nje- 
gove uostalom ne mnoge izbornike, a podigao krila izbornicima konzervativnog kandidata, koji su 
stali šaputati kako župan popa krpi! 


374 Hrvatski sabor. 


375 Neodvisna narodna stranka naziv je za političku stranku koja je 1880. godine u Banskoj Hrvatskoj osnovana od strane biv- 
ših članova Narodne stranke na čelu s Matijom Mrazovićem. Razlog za odlazak iz stranke bilo je nezadovoljstvo prevelikom po- 
pustljivošću narodnjaka prema nastojanjima mađarizacije Hrvatske. Iako nije formalno bio član, jedan od glavnih pokrovitelja i 
vođa stranke bio je i Josip Juraj Strossmayer. Glavno glasilo stranke bio je Obzor, pa su se nazivali i obzoraši. 


3176 Od početka 1880-ih godina Stranka prava od male “sekte" istomišljenika iz vremena prije ustanka u Rakovici 1871. pre- 
rasta u narodni pokret sa širokom bazom sljedbenika, u čijoj će društvenoj strukturi s vremenom sve važnije mjesto pripadati i 
katoličkom svećenstvu. Na području Bjelovarske županije, koja je nastala ukidanjem Varaždinske krajine, u izbornom kotaru s 
biralištem u Garešnici za zastupnika u Hrvatskom saboru izabran je na izborima 1878. i 1881. godine Pavao Brantner, kandidat 
Stranke prava. Pavao Brantner rođen je u Capragu kod Siska 1842., za svećenika je zaređen 1865. Godine 1870. postavljen je za 
kapelana u Zrinskom Topolovcu, a za župnika u Hercegovcu i Kapeli. Nakon što je postao saborski zastupnik imao je problema u 
župi. Kao pravaš Brantner je teško napredovao u službi. Umro je 1916. godine. Više o Brantneru vidi u: Stjepan, KOŽUL, Svećenici 
bjelovarskog kraja. Dio 1. Bjelovarski dekanat, Zagreb, 2007., 338.-339., Jasna, TURKALJ, Prilog životopisu pravaša dr. Jurja 
Žerjavića župnika u Mariji Bistrici (1874.-1910.), Croatia cristiana periodica, 54., 2004, 124., “Naši dopisi", Obzor, br. 214., 18. 
9. 1878.., Nadbiskupski arhiv u Zagrebu (NAZ), Knjiga preminulih svećenika Nadbiskupije zagrebačke, 1912.-1977. (Matica 
1[.,1912.-1977.), 19., “Nekrolog", Katolički list, br. 36., 7. 9. 1916. 

377 Stjepan Turzan (1841.-1903), dugogodišnji kapelan i župnik u selima bjelovarskog kraja Nova Kapela, Bistra, Donji Mo- 
sti, Nevinac. U Donjim Mostima počeo gradnju crkve Sv. Benedikta. Na izborima 1885. je bio kandidat Neovisne narodne stran- 
ke. Stjepan, KOŽUL, Svećenici bjelovarskog kraja. Dio I. Bjelovarski dekanat, Zagreb, 2007., 417.-421., Glasilo općine Kapela, 
2009. 11. 

Tek moj Stipe nastavio mirno do kraja, a kad došlo do prvog glasovanja uistinu ga je dopalo samo 
41 glas, a Stjepanu Tudiću 110 glasova od prisutnih, a svemu je bilo odsutno svega 9 ili 10 izborni- 
ka. Vidjevši ovo božji uglednici da su pali nimalo se ne bjehu razžestili. a kamoli razžalostili, već 
nasuprot mene zamoliše da izvolim s njima i k njima bar na zajutrak; a ja ne mogah na ljubezi poziv 
pristati, prvo jer je predstojalo drugo čitanje izbornika , a drugo jer bi se moj postupak mogao krivo 
tumačiti na štetu možda njihovom glasu i meni; Pa što uradiše ti poštenjaci poslije? Kada sam u mojoj 
sobi objedovao oni mi poslaše druge s pozdravom s kojima sam otišao u gostionu gdje sam ih počas- 
tio čašicom vina, i otpratili me do kola izmjenjujući pozdrave supruzi mojoj i djeci našoj. 

Sjutradan je donekle isto tako glatko išlo i u Garešnici gdje je protikandidatu narodne stranke 
mom predčasniku umirovljenom velikom županu Davidoviću stajao dotadanji zastupnik kotara juna- 
kiti Starčevičanac rječiti saborski župnik Pavao Brantner. Kad sam došao na biralište, pozdravim ga 
usrdno i šapnem mu, da je kako čujem, slabo za svoj izbor radio, jer jedva da će dobiti 1/3 glasova, 
a 2/3 da će dopasti njegovom protivniku. On se prijazno smješkao i kao što mi je jučer rekao Turzan, 
tada i on izjavi da mu baš nije bogzna tako stalo do mandata, ali za volju stranci da se morao kandi- 
dirati. Za stolom pri izboru sjedio je kraj mene, govorio je prije početka izbora upravo sjajno, ali to 
sve nije pomoglo. Ispalo je sve tako kao sam ja prorekao. Poslije prvog čitanja, gdje su već stajali 
glasovi od nekih 120, oko 30tak za Brantnera, a 90-tak za Davidovića i još 10tak odsutnih, izbor je 
naravno i prije drugog glasovanja bio odlučen, ali neki trgovac navratio širu gomilu svijeta, pa dok 
sam ja iza prvog glasovanja sjedio pod lipom za stolom i čitao neku knjigu čekajući dok hrupi vri- 
jeme drugom glasovanju ni zamjetio nijesam kako se je na biralištu nakupila velika gomila od 200 
duša i starijih i mlađih, dok odjednom nastadoše burno klicati: Iznovice izbor! Iznovice izbor! Mi 
ćemo našeg branitelja (Brantnera) opet birati! Skočim među njih da im rastumačim, kako je izbor već 
prvim glasovanjem odlučen, a drugo glasovanje da će se skoro preduzeti, pa da njima tu mjesta nema, 
jer nijesu izbornici, ali gomila je tako bijesno vikala, psovala, grdila, da nitko nije mogao čuti nijed- 
nu moju riječ. Među njima bilo je, opazio sam namah, vrlo mnogo ljudi napitih, a mnogo njih imalo 
je štapove u ruci, drugi kamenje u džepovima, jedan starac ispuknuo je štampani proglas pa mi je 
turao pod nos da vidim potpis Ante Starčevića i vikao bog će znati što sve ne, zahtjevajući da narod 
glasuje tj. široki slojevi,“ a birani izbornici da su svi lopovi. Starac mi gotovo šaku pod nos naturio, 
ali ja ga ne htjedoh odgurnuti, već kušah iznovice da do riječi dođem." 

U taj mah poskoči neki Miloš, čije prezime već ne pamtim, grozna ljudeskara iz nekadašnje be- 
rečke satnije, gdje sam ono 1869. godine službovao, a koja je kao općina potpala pod garešnički ko- 
tar, pa rekne što ga snaga nosila: Mir junaci! U kraj braćo! U kraj junaci! A kad braća ne htjela po- 
slušati, obori jednoga dvojcu li, gurajući se jednim laktom kroz gomilu, k zemlji. Nato se pogne veći- 
na ljudi, da vidi, što se dogodilo, i prestane vika, te ja dođem do riječi, i progovorim jasno, glasno, 
voljko, a baš milostiva srca. 

Sjećam se i danas bar od publike uvoda: Dobri ljudi, čestiti ljudi, nevoljna braćo! Koja vas je 
smutnja nije li amo dovela i na to griješno djelo navela, da smetate svog očinskog prijatelja, svog 
župana u službenom poslu njegovom, Vi koji i nijeste izbornici, bijedni moji zavedeni ljudi! Čuli ste 
ili ste vidjeli da je onamo gore između škole i gostione 12 oružnika, pa da samo zvižnem moglo bi 
vas desetak u til čas, ranjenih ili mrtvih o zemlju ljosnuti, ali ja bih volio da s mene glava, nego li da 
se tebi, bijedni brate, a ma i što dogodi ovde. Dakle čujte, što je i kako je u stvari. I onda sam im 


378 Prema izbornom zakonu od 15. VII. 1881. izborni cenzus za izbornike gradskih općina iznosio je 10. forinti izravnog 
poreza. U seoskim općinama za izbornike posjednike 30. i 15. forinti, a za birače posjednike 3 forinte. Obrtnici, trgovci, činovnici 
da bi mogli imati neposredno biračko pravo morali su imati 20. forinti izravnog poreza. Stanovnici seoskih općina imali su izbor- 
no pravo obavljati i posredno i neposredno. “Izborni red za Krajinu", Narodne novine, 4., 5. 1. 1883., Dragutin, PAVLIČEVIĆ, Na- 
rodni pokret 1883. u Hrvatskoj, Zagreb, 1980., 101. 

379 Stranka prava je kako dokazuje i ovaj odlomak iz memoara vrlo rano stekla utjecaj i mnogo pristaša na bjelovarskom 
području bivše Vojne krajine, koji su između ostalog, doprinjeli i prerastaju te stranke u široki narodni pokret u drugoj polovici 80- 
tih godina, prema Mirjani Gross “zlatno doba pravaštva“. Vidi: Jasna TURKALJ, Stranka prava i izbori za Hrvatski sabor na 
području bivše Vojne krajine 1883. godine, Časopis za suvremenu povijest, 36., 3., Zagreb, 2004., 895.-1322. 

razložio sve, a oni me malo gledahu, slušahu, i kada sam im kazao da ih je neko ludo prešo, odmah 
se počnu ispričavati, a onda sam pogurao ostale članove izbornog povjerenstva, da se po drugi put 
pročita listina, rekao sam im, da se imadu okupiti oko mene, ako ih koji bude imao što moliti ili tuži- 
ti, neka iza čitanja k meni u općinu dođu, kako ne bi morali u daleki Bjelovar putovati. I što se je 
zbilo? Dobra dva sata primao sam pojedine stranke, a da ništa ne bjeh ni založio, a onda sam tek 2 
jaja kod liječnika uzeo, nešto kruha i jednu čašu vina, pa sam se kući odvezao. 


Kod proširene bjelovarsko-križevačke županije su poslije su 3 godine također držani izbori, i kod 
ovih je opet od 15 izbornih kotara u 12 izabran svugdje kandidat narodne stranke. A od ostala 3 nije- 
sam dao da se u gradovima Križevcima i Koprivnici iko kandiduje, jer ne bih mogao ni proći, dočim 
je u Moslavini protukandidatu Josi Miškatoviću,*“ prošao kandidat dr. Josip Frank*' s nekih 12 glaso- 
va većine, samo s tim računom ako je kao i u susjednoj općini našega kotara, koja je u Križu također 
birala, sa sobom doveo 42 izbornika.“ 


Na sve brzojave, pozive i molbe, neka osobno dođem na biralište i ja, jer da će onda izbornici 
kud i kamo voljnije i hrabrije postupati, nijesam se htio odazvati, ali za to sam, sjećam se dobro, od 
pokojnog dr. J. Franka primio pismo, u kojemu mi se vrlo toplo zahvaljuje za moje “korektno" vla- 
danje. 


Međutim, kada je riječ o saborskim izborima, samo ću ovdje još dodati, da sam za 13 godina žu- 
panovanja u Lici proveo 3 puta te izbore, a u svih 10 izbornih kotara, da je pobijedila narodna stran- 
ka, premda se ja iz Gospića u nijedan kotar makao nijesam. Isto tako pod prisežnim imenom bi 
mogao reći, da za izbore nikada nikome po novčića dao ili obećao nijesam, ali valja primjetiti i to da 
na do nedavnom krajiškom teritoriju, tada još nije bila razrađena jača ustavna svijest, a u drugu ruku 
onda je bio kudikamo manji broj izbornika, pa se to mora i zbrojno uzeti u račun. Iako bi bilo griješno 
ne priznati, da je poštena, revna i produktivna uprava, svakada u prilog oblasti i njenom snalaženju 
radila i desetak godina poslije da što drugi zamašniji je utjecaj ovdašnjih rodoljuba na šire slojeve pa 
i u ovima kud kamo veći broj ljudi, koji i sami znadu bistro misliti i odlučno raditi. 

Kako sam već prije naveo godine 1886. zapala me čast pokloniti se Njegovom veličanstvu u Po- 
žegi, pako 1887. odveo sam vladaru deputaciju križevačke županije (blizu 100 članova) u Čakovec, 
gdje su opet bile vojne vježbe, pa je Njegovo Veličanstvo primilo deputacije iz bjelovarsko-križe- 
vačke i varaždinske županije i područnih gardova. Kako je prije toga preminuo bio slavni vladika 
pakrački Nikanor Grujić, zamolio sam njegova tadanjeg zamjenika arhimandrita Mirona, da bi se 
deputaciji pridružio. 

Pozvao sam ga na konak, pa sjutradan odvezao tamo do Varaždina. Ovdje se je ogromna bjelo- 
varska deputacija poklonila na željezničkoj stanici tadanjem banu, a ja sam ga pozdravio kićenim 
govorom, onako po lički, našto je nastalo vanredno bujno i burno klicanje članova deputacije, a kao 


380 Josip Miškatović, publicist i političar (1836.-1890.). Svršio je filozofsko-teološke znanosti u Zagrebu i Đakovu. Od 1861. 
godine postaje zastupnik Narodne stranke, da bi kasnije postao jedan od njezinih vođa. Pisao u Pozoru, uređivao novine Novi Pozor, 
Zatočnik i Obzor. Zbog članka u zatočniku o konzorciju za isušivanje Lonjskog polja, koji je kompromitirao bana Raucha, tužen 
je zajedno sa prvacima Narodne stranke Vončinom i Mrazovićem vojnom sudu u Petrinji 1871. godine, no međutim svi su 
oslobođeni. U doba stabilizacije dualističkog sustava u Austro-Ugarskoj svojim političkim oportunizmom udaljuje se od prvaka 
Narodne stranke, a kada oni osnivaju novu Neodvisnu narodnu stranku odvaja se konačno i od njih. Ubrzo zatim povlači se kao 
urednik Obzora, te od 1882. do smrti radi kao arhivar u zemaljskom arhivu u Zagrebu. Opća enciklopedija jugoslavenskog lek- 
sikiografskog zavoda, (dalje OE), 5., L-Nigh, Zagreb, 1979., 506.-507. 

381 Josip Frank (1844. - 1911.), hrvatski političar. Od 1877. do 1890. istupao je u političkom životu samostalno, ne priključivši 
se nijednoj političkoj stranci. Kasnije se u svom se političkom djelovanju približio pravašima te se na poticaj Frana Folnegovića 
1890. konačno kao saborski zastupnik i priključio Stranci prava. Nakon raskola Stranke prava, stranačka struja koju su predvodili 
Starčević i Frank prerasla je u Čistu stranku prava, sa stranačkim dnevnikom Hrvatsko pravo. Stranka 1904. mijenja ime u 
Starčevićanska stranka prava te pod Frankovim vodstvom nastavlja svoj razvoj. Od 1905. Josip Frank postaje oštar protivnik pro- 
jugoslavenske politike novog kursa, kasnije Hrvatsko-srpske koalicije, te saveznike u borbi protiv Koalicije od 1906. traži u kral- 
jevskom dvoru i krugu oko austrijskog prijestolonasljednika Franza Ferdinanda. Stjepan, MATKOVIĆ, Čista stranka prava, Za- 
greb, 2001. 


382 Radi se o izborima 1887. godine, kada se Frank kandidirao u kotaru Vojni Križ gdje je i izabran. 

što sam primijetit mogao, sam je ban bio neobično dirnut. Kad se je okrenuo da na pozdrav odgovori, 
iznova zagrme burni poklici deputacija, a ja na to obustavih u neke početak njegova odgovora, mah- 
nuo rukom te nastavih ili bolje završih. Poklici i poklici nebirani i ne naručeni jasno, glasno govore: 
Dođi k nam, svijetli bane, dođi k nam što skorije i u naš kraj, i naš kotar, pa da vidiš kako će te skra- 
ja na kraj, dočekati, popratiti burni “Živio“. Stoput sam arhimandritu Mironu napomenuo, kako je 
običaj, kad se predstavljaju kralju pojedinci, da se pridoda koje i što je koji, kako bi lakše mogao 
apostolski kralj primjetnuti koju riječ ili osloviti predstavljenog mu člana deputacije, pa stoga da ću, 
kad ću prvog od svih članova naše deputacije predstavim, izrikom napomenuti da je on Verweser des 
Serb. griechiseh-orientaliseh Bistums (kako ja tada bila već službena fraza) im Pakrac, našto će 
jamačno Njeg. Veličanstvo primjetiti da žali još uvijek ranu smrt mnogozaslužnog vladike Grujića, 
pa dovrgnem: pa ti onda pobratime Miladine (tako mu je krstno ime bilo) kreni ili odvrati: auch die 
ganse Dićiceze, Euer Majestit, ist tiefste Traner gehiillt, nach dem hochverekrlan Bischop šmdriih- 
mgekrčnten Diehter. 


I sve je teklo kako sam ja predkazao, pa kad kralj je izustio one sažalne riječi, a moj ti arhiman- 
dritni bijele ni crno, već gotovo ukočenim glasom zuspreda se. Nu čuda! Što sam ga zato na povratku 
do mile volje peckao i brekao, a on mi skromna duša od djetinjstva svoga, gotovo stidljivo odvrati: a 
ma steglo, mu brate, nešto u vratu pa za živoga Boga ne mogoh prosloviti riječi. Godinu poslije g. 
1888. oktobra mjeseca stiglo je Njegovo Veličanstvo na velike vojne vježbe i u Bjelovar, te me je za- 
palo da ga u Križevcima dočekam, a treći dan u večer opet do Križevaca odpratim. Ovdje na stanici 
imao ga je bio pri dolasku po mom predlogu pozdraviti gradski načelnik, ali iz moga je predloga 
mnogo toga u previšnjoj kabinetskoj pisarni brisano jer je putovanje Njegova Veličanstva, teklo bih 
u vojničku svrhu, pa se putnika nije smjelo u manjim mjestima ili postajama ustavljati. To sam ja ta- 
danjem načelniku za vremena priopćio, pa i na stanici kraj grada Križevaca ponovio, ali on, došavši 
s gradskim zastupstvom, nije se dao uputiti, premda sam mu izrikom naglasio, da mi u samom gradu 
Bjelovaru, gdje će kralj provesti puna tri dana, gradski načelnik neće imati izustiti pozdravni govor, 
jer je i ta točka brisana, već jedino veliki župan županije i gradova da će imati prilike pozdraviti 
vladara na čelu velikih deputacija od 5 županija i 11 gradova. 

Kad me nije htjeo poslušati, upozorim prisutnog bana, koji u veče iz Zagreba u Križevce bješe 
prispio, na čudno ponašanje načelnikovo, na što mu ban glavom ponovi što sam mu ja prije rekao. 
Držeči da će kako treba razumjeti i uvažiti ovu uputu, namalo sam se začudio polazeći k mojim koli- 
ma, da se vozim ispred kraljevske kočije, kad sam čuo, kako gradski načelnik križevački ciplje opor- 
benim duhom nakrivljeni pozdravni govor, i to njemački. Dvorski vlak bješe stigao negdje oko pola 
5 u jutra, dočekan i pozdravljen na svim stanicama, makar da se još davno za dan znalo nije, a u 
Križevcima se našlo (osim bana i mene) gradsko zastupstvo, unijatski arhimandrita Hranilović, sve 
javne oblasti i uredi, pa i mnogo građanstva. Čim bješe vlak stigao, predstavio me je ban grof Khuen- 
Hedervary Veličanstvu, a poslije i vladike itd, nu međutim bješe izašao iz posebna vagona gost kral- 
jev, malo poslije kralj Engleske, pa i pokojni kraljević Rudolf,* i još vrlo visoke gospode, kojim sam 
također namah predstavljen.“ 

U Bjelovar stigosmo iza 8 h, a iza kratkog počinka imalo se je obići okolo naokolo razne crkve, 
pa razne zavode itd. U Bjelovar bješe stigao i patrijarh srpske-pravoslavne crkve glavom, a sakupilo 
se do 70 sveštenika iste crkve, daboga ni manje katoličkih sa zagrebačkim nadbiskupom Miha- 


383 Ilija Hranilović, u razdoblju od 1883. do 1889. godine biskup grkokatoličke biskupije u Križevcima. 

384 Austrougarski prestolonasljednik Rudolf Habsburški i njegova sedamnaestogodišnja ljubavnica Maria Vetzera počinili su 
samoubojstvo u jednoj lovačkoj kući u mjestu Mayerling 1889. godine. 

385 U carevoj pratnji su bili i prijestolonasljednik Rudolf, nadvojvode Vilim, Josip i Otto, feldmaršal-lajtnant grof Paar, 
engleski prijestolonasljednik princ od Wallesa — budući kralj Edvard VII, ugarski ministar Bela Orezy, hrvatski ban grof Dragutin 
Khuen-Hedervary, hrvatski ministar Koloman Bedeković, te ostali vojni pobočnici. Kosta, MILUTINOVIĆ, Štrosmajer i jugosla- 
vensko pitanje, Novi Sad, 1976. 

lovićem, slavnim vladikom đakovačkim Strossmayerom, biskupom senjskim Posilovićem*“ i uni- 
jatskim Hranilovićem. Svi su ovi crkveni dostojanstvenici kralja dočekali pred konakom, tj. pred sta- 
nom velikog župana, s više nadvojvoda, pak kad je kralj, odzdravivši vrlo milostivo nadbiskupu, mi- 
moišao ili preskočio, i ne pogledavši ga, vladiku Strossmayera, znalo se da to nije slučajno, a kasnije 
se i pročulo javno, kako je kod primanja episkopata katoličkog prikorio istog vladiku.*“ 


Međutim meni bješe vrlo neugodno, što je na listini, predloženoj previšnjem mjestu, k tome 14 
li dana prije, brisan posjet pravoslavne crkve (opet obzirom na vojni značaj previšnjeg posjeta) i još 
nekoliko tačaka, te sam, kada je kralj otišao u svoje odaje, upozorio bana, da je to vrlo neprilično po 
me, sljedbenika iste vjere, gdje je eto i sam patrijarh glavni došao, a do 70 sveštenika se sakupilo. 
Ban je to uvidio, te kada je sašao niza stube kralj, da ga počnem voditi, a to je imalo najprije preko 
trga u katoličku crkvu, pristupi ban i javi, da domaći ban imade neku molbu, pa da li bi ga izvolio 
čuti. On se rado prikloni i ja mu ukratko stvar razložim, a on smjesta odvrati, da će drage volje doći 
i u moju crkvu, te primiti i svećenstvo, pa i ako imademo još neku omašku nehotice počinjenu u pre- 
višnjoj kabinetskoj pisarni, neka na to ništa negledamo, već neka ga vodim, kud mislim, da je nužno 
i shodno. 


Srećom je, kad smo odmah zatim pošli u katoličku crkvu nedaleko stajao kotarski predstojnik 
Winkler, preko koga sam poručio domaćem parohu Štekoviću,* da će svakako Njegovo Veličanstvo 
doći i u našu crkvu, pa neka bi ga svećenstvo tamo dočekalo. Crkve, bolnice, vojne zgrade, čitaonice, 
novo građena vojarna itd, zapremili su bar dobar koji sat, a pri tome je bilo i štokojih nepriličica pred 
previšnjim licem, zbog plahih predstavnike nekih zavoda. Tako primjerice kada smo pošli u Čitao- 
nicu, nekadašnji Offizierokasino, kojoj je tada na čelu bio umirovljeni kapetan Žužić, ovaj dočeka 
pred zgradom Njegovo Veličanstvo, je ga predstavim, a on se trgne da progovori, pa stade mucati: 
Vaše Veličanstvo, i dalje ni riječi, premda inače ljudina i nekada junačkog srca vojnik. Meni samom 
pripovjedao je tajnik iz kabinetske pisarne, koji bješe desetak dana prije u Bjelovar stigao, da je 
Njegovo Veličanstvo, kad imade javno čuti poveći poklonstveni govor, nerijetko malko uzrujavao, 
jer se ponekad dogodi da govornik pred širokim krugom slušateljstva, zapne, a to je naravno uvijek 
stvar neugodna. I još mi je natuknuo kad počnem ja govoriti, da ne bih duže u zenicu gledao kralja, 
već više okom svrtao preko ramena mu itd. Međutim, toga meni izvježbanom govorniku, nije treba- 
lo ni napominjati, ali sam predstavljajući Njegovom Veličanstvu u zgradi gradskog poglavarstva 
razne deputacije, imao prilike motriti kako su se neki ljudi i bolje naobrazbe pri susretu apostolskog 
kralja uzrujali i smeli bili, da gotovo bih kazao zaboravili i kako se zovu. 


Tako je, na veliko čudo moje, proto i paroh pravoslavne crkve bjelovarske, inače vješt i priznat 
govornik i u crkvi i u zemaljskom saboru, uzeo bio, kad sam ga predstavio, teško mucati da mi ga je 
muka bilo gledati, a kada je stao govoriti uzmahao se desnom rukom tako žestoko da sam ga morao 
sabljom oko lakta upozoriti, ali bez koristi. U crkvi mojoj patrijarh je lijepo pozdravio Njegovo Ve- 
ličanstvo, a kako je bilo kod primanja katoličkog klera sa vladikom Strosmajerom opće je poznato, 
pa 1 to da je inače slavni biskup smjelo odvratio na previšnje prijekore, da je savjest njegova mirna, 


386 Juraj Posilović (1834.-1914.), zagrebački nadbiskup. Doktorirao je teologiju u Beču. Bio je urednik Katoličkog lista i 
jedan od pokretača Hrvatskog književnog društva Sv. Jeronima te profesor bogoslovije i prvi dekan Teološkog fakulteta u Zagrebu. 
Godine 1876. imenovan je biskupom senjsko-modruškim ili krbavskim, a 1894. godine ustoličen je za zagrebačkog nadbiskupa. 
Zoran, GRIJAK, Shvaćanje mladoga Jurja Posilovića o kulturi i politici na temelju njegove korespondencije sa Šimunom Bale- 
novićem 1856.-1861., Časopis za suvremenu povijest, 30., 1., 1998., 51.-72. 

387 Veliki jesenski vojni manevri vojske Austro-ugarske monarhije održani tokom rujna 1888. godine na terenima između 
Bjelovara i Daruvara bili su povod još jednom dolasku cara i kralja Franje Josipa I u Trojednu kraljevinu, rezultirajući jednim od 
značajnijih političkih događaja u Hrvatskoj u drugoj polovici 19. stoljeća, nazvanim “Bjelovarska afera". Carev sukob sa đakovač- 
kim biskupom Josipom Jurjom Strossmayerom do kojega je došlo prigodom njihovog susreta u Bjelovaru izazvala je biskupova 
brzojavna čestitka poslana u Kijev u povodu 900-obljetnice pokrštenja Rusa, čin koji se kosio sa službenom politikom bečkog 
Dvora. Više o tome u: Željko, KARAULA, The 1888 Bjelovar affair: the theory behind the (Yugo)slavic idea and the unification 
of churches, Transcultural Studies, Melbourne, 2-3., 2006-2007, 95.-107. Isti tekst na hrvatskom u: Željko, KARAULA, 
Bjelovarska afera" 1888. — pozadina (jugo)slavenske ideje i ujedinjenje crkava, Povijest u nastavi, Vol. V No. 9., 2007.,15.-25., 
Mladen, MEDAR, “Bjelovarska afera" 1888. godine u svjetlu lokalnih izbora, Bjelovarski zbornik, Bjelovar, 4/5., 1995., 31.-40. 


388 Jovan Šteković je bio paroh u pravoslavnoj crkvi sv. Trojice u Bjelovaru. 

a malo poslije predstave, da se je odvezao iz Bjelovara u Križevce, praćen tamošnjim i tadanjim sen- 
jskim biskupom Posilovićem.* 


Kada je došla na red deputacija 5 županija i 11 gradova, našlo nas se na okupu jače od 200. — 
Priznati moram, da mi je bilo malko neugodno, jer sam morao podugo čekati, a i sam nekako htje- 
doh skinuti s brige, podavno nacrtani govor, na koji je za vremena nacrtan i odgovor (dašto) u nje- 
mačkom jeziku. Tek kad je ušo kralj praćen ministrom predsjednikom, banom, ministrom hrvatskim 
i ugarskim a latere, ja se pružih i pristupih između nas 5 župana za korak naprijed pa odpojah poz- 
dravnu besjedu. Kad sam ja počeo, kralj je mrvičak uzrujan sukao brkove, ali čim je zamjetio da sam 
miran i sabran namah je spustio ruku, a u drugoj mirno pridržao odgovor, koji je iza moga burnim 
klicanjem praćenog govora, i to zvonkim, da, blagozvučnim glasom pročitao. 


Sad je valjalo predstaviti pojedine članove deputacije, a kad je došla na red bjelovarska, bar 100 
gospode, ja se opet stavih na raspolag i uzeh redom predstavljati lica, dašto naznačim lično čin ili 
namještaj javni svakog pojedinca, na što je dužnom vještinom uslijedio zgodan koji upit ili kakva 
primjedba. Tek pri tom se desila neka nuzgredica, a iz nje malo te se nije izleglo nesporazumljenje. 
Među članovima deputacije zamjetim jednog velezakupnika posjeda u Podravini, koji bješe došao u 
mađarskom narodnom ruhu premda ga ja nijesam pozvao u deputaciju. Ja ga preskočim, kada bješe 
red da se predstavi i prikažem do njega slijedećeg člana. Kralj se lagano nasmiješi, pa će mi reći da 
mu je drago zamjetiti da ja jednog imena ne pamtim, kad se ionako radi kako tolika imena prepoz- 
nati. Naklonim se smjerno, pa primjetim “Nije mi ni ovdje iznevjerilo pamćenje Vaše Veličanstvo, 
jamačno ne.* A onda mu po drugi put predstavim onoga što je stajao do nepozvanika. Kralj je posve 
dobro razumio, o kome se radi, te ovoga ni pogledao nije, već je oslovio sa nekoliko riječi onoga do 
njega. 

Vojne vježbe počele su već istoga dana i dva tri li dana još tekle su na veliko zadovoljstvo (gla- 
vara) gospodara, a ja sam se postarao, da ga svagdje u selima, kud bi prolazio, dočekaju i dolično po- 
zdravi stanovništvo, te je tako u Velikom Grđevcu gotovo muke imao dok je mogao dalje, mireći pre- 
stolonasljednika kojemu se činilo zazornim takovo ustavljanje. 


Znao sam s pouzdane strane da Njegovu Veličanstvu upravo godi usrdno pozdravljanje stanov- 
ništva, pa ako se još uzme, da je to stanovništvo bilo do nedavno carski graničari, pogotovo. Brinuo 
sam se nadalje, jer sam i nato s pouzdane strane upozoren, da se živice u poljima dobro potkrešu, jer 
je kralj kao izvrstan jahač dosta puta znao skokom preskočiti preko živice, gdje bi mu se prema toku 
vojne vježbe činilo uputnim, a to je za njegovu pratnju, u kojoj se nalazilo i starije gospode kadšto 
bilo nepogodno. Dašto da sam ja imao posjeta na sve četiri strane, k prestolonasljedniku, princu 
engleskom, nadvojvodama itd., ali takvi su bili dani, pa sam mirno vršio časnu svoju dužnost. Drugi 
dan bio sam pozvan na dvorski objed, a kad cerela, tek bijaše ovaj u dvorani otpočeo, pristupi k meni 
blagopokojni kraljević pozdravi me živahno i pozove, da bih s njim pošao do engleskog presto- 
lonasljednika, princa of Welsa, jer da ovaj želi sa mnom govoriti. I govorio je nešto poduže, a s uvo- 
dom po me laskavim, da je naime Njegovo Veličanstvo ushićeno s uzorita reda na sve strane, pa da 
mi srdačno čestita na tom uspjehu. Vratim se opet u krug moj, a malo poslije pojavi se i sam kralj i 
oslovi me kako se kaže najmilostivije, i opet od svoje strane veliko hvaleći krasni red i poreda na 
čitavom zemljištu gdje vojska izvodi vježbe svoje, dodajući, da je to svakako moja zasluga u tomu 
da se tim većma raduje što je takav red našao na do (...) ljepšega da uzoritog skladnog odnošaja izme- 
đu građanstva i činovništva i časništva, a to da je, kako je dobro obavješten, moja zasluga, stari me 
general ustavio na ulici, pozdravio vrlo ljubezno i priupitao za tu primjedbu premilostivoga cesara i 
kralja, pa kad sam mu potvrdio, da je istinito obavješten, ali da je i oduvijek najživlje moje nastoja- 
nje bilo, uzdržati takav sklad, malo me rosnim očima, uzeo je toplo stiskati moju ruku. 


389 I Budisavljević spominje da je biskup Strossmayer otišao iz Bjelovara u Križevce “malo poslije“ nakon primanja, pokazu- 
jući time svoju demonstrativnu gestu. Više o tome: Mladen, MEDAR, “Bjelovarska afera" 1888. godine u svjetlu lokalnih izbora, 
Bjelovarski zbornik, Bjelovar, 4/5., 1995., 37.-38. 

Nego ovdje ću, baš sad mi pada na um, da se upletem, kako se zamalo nije narušio taj sklad. Na 
kraljev rođendan 18. augusta, svake smo godine, obavivši dužne pohode u crkvama, svi zajedno bili 
pri sjajnom objedu časništva, građanstva i činovništva; pri čemu sam ja tako radio udesiti, da je 
pukovnik i zapovjednik pukovnije sjedio u sredini između mene i podžupana, a tako i potpukovnik 
na drugoj strani prema nama između gradskog načelnika i predsjednika sudbenog stola. Zdravicu sam 
naravno nazdravljao u narodnom jeziku, i tomu ni s koje strane nije bilo prigovora. A kad je god 
1858. došlo bilo do vojnih vježba, posjetio me je čestit pukovnik Keller i upitao da li kanim i ove 
godine udesiti, da svi skupa budemo za objedom. Odvratio sam mu, da to bezuvjetno želim i molim 
neka bi o tom obavijestio svog podmaršala koji je stigao bio na vojne vježbe, protumačivši mu kako 
smo svake godine nastupali u najljepšem skladu. 


Dan pred 18. dođe k meni malko usplahiren pukovnik, pa me upita, da kako će biti sa zdravicom 
Njegovom Veličanstvu, jer da to želi već unaprijed znati podmaršal, a ja mu odvratim da ću pod- 
maršala baruna Korwina i časništvo i pratnju njegovu osobno u dvorani velike gostione dočekati i 
pozdraviti kad dođe red, naravno i zdravicu Njegovom Veličanstvu izgovoriti. Na to se trgne pukov- 
nik pa se uzme izvinjavati, da se podmaršal ne bi mogao, prema njegovim nazorima u tom slučaju, 
ako ću zdravicu ja nazdraviti a ne on, na objedu naći. Ja mu opet odvrnem, da to nikako drugčije ni 
ne može biti, jer da sam ja zastupnik, glavar zemaljske uprave, te da toga dana mene zapada čast i 
dužnost reprezentacije, ali da ću drage volje ovog puta iznimce nacrtati moj govor, te njemački pri- 
jevod za vremena uručiti dati preuzvišenom gospodinu podmaršalu i višem časništvu, manje vještom 
narodnom jeziku. U zdravici samoj, dodao sam, da ću se naročito doličnim načinom dotaći jesenskih 
velikih vojnih vježba naše slavopojne vojske koja da dovodi u sredinu naroda i županije posvećenu 
osobu Njegova Veličanstva. (...) pažnja između vojske i građanskih krugova. Pukovnik ovlasti s moj- 
om ovom porukom i vrati se za desetak časaka sav sretan, blažen, noseći mi pozdrav i zahvalu gospo- 
dina podmaršala, koji prihvaća moj prijedlog, te će mu se rado odazvati. Pa tako je i bilo, izim što 
podmaršal nije htjeo, da ja pri dolasku kao domaćin pozdravim njega, već je on sa brojnom svitom 
najprije došao k meni kao domaćinu našto sam mu dakako posjet smjesta vratio. 


Kako rekoh, oko 20. prosinca bio sam u Beču, da se zahvalim na previšnjem odlikovanju, a dotle 
je već uređena i ona nesuglasica u Križevcima tj. odstupio je dotadanji gradski načelnik, te je na nje- 
govo mjesto izabran drugi. 


Ne mogu propustiti, a da se ne sjetim i posjeta prejasnog nadvojvode starca Albrechta, koji 
također biješe došao prije kraljeva pohoda, dakako u Bjelovar da pregleda vojsku. Starac se je mene 
sjećao još iz našeg sastanka u Kamenici i Rumi, pa me je najljubaznije susreo, a za objedom pitajući 
koliko imadem dječice, naložio, neka se najbiraniji kolačići pokupe, te što u većem broju kao darak 
starog nadvojvode dječici pošalju.Smjernim poklonom zahvalih se dobrom starcu dodavši da će ovim 
plemenitim darom slavno ime ostati ovjekovječeno i u skromnom mom domu. 


Spomenuo sam negdje sprijeda kako sam napisao bio tužalicu za starcem Nikanorom Grujićem, 
pakračkim vladikom, a zaboravio sam, čini mi se, navesti, da je godinu prije tj. 1885. u Zagrebu pre- 
minuo veliki prijatelj moj tadanji glavar bogoštovno-nastavnog odjela zemaljske vlade poznati poli- 
tičar i govornik Ivan Vončina. Baš sam se u Zagrebu desio kad je izdahnuo, pa sam tada napisao za 
njim žalostinku broj 276 ."Narodnih novina", perom u drhtavoj ruci, a s suzom u natečenim očima. I 
nekim čudom malo za tim, a u isti dan dobijem pismo od vladike Teofana Živkovića, isto tako sja- 
jnog govornika, i od vladike Grujića Srb. Milutina, gdje mi toplo hvale za ganutljiv oproštaj, a Grujić 
dodaje: “od one divne pratnje ni ja sebi ne želim ljepše, kad na onaj svijet pođem; ali ne znam , da li 
će me zapasti." Zapelo ga, kako već navedoh, a inače onih godina u javne listove pisao nijesam, jer 
mi nije bilo kad, osim što je 1687. godine u “Vijencu“, broj 16. štampana čestitka moja poočimu 
Ivanu Trnskom,“ a u broju 30. iste godine moj članak o spomeniku, što sam ga podigao milom 
pobratimu mome, pjesniku Savu Vukeliću. 

Kako je negdje u ono vrijeme iza jedva dvo ili trogodišnjeg županovanja preminuo i prvi lički 
veliki župan Marko Kasumović,*' to sam se upitao živo u glavi ne bi li uputno, te upravo nužno bilo 
da ostavim Bjelovar gdje sam proveo punih pet godina županovanja, a da u svom javnom djelovanju 

nikada ne iskusih neugodna dana; pa gdje su pohranjeni i ostaci ćerke moje mlađe i zlatne njene bake, 
te gdje me je susretalo sa svih strana i svih slojeva stanovništva samo krasno pouzdanje i pažnja najbi- 
ranija. Ipak se trgoh da ostavim Bjelovar, pa da se zamolim u Liku na čelo zavičajnoj županiji, a to 
je u prvom redu s razloga što je u Bjelovaru tada postojala samo niža realna gimnazija,“ a moj najs- 
tariji sin bješe već navršio bio dva razreda u tom zavodu, pa i zato što nije bilo ondje više djevojačke 
škole, za koju je starija ćerka moja već bila dorasla, to sam ju kod kuće morao spremati za prvi razred 
više djevojačke škole: dakle odgoj moje djece bijaše posrijedi, drage djece koje nikako nijesam želio 
odgajati van kuće; ali donekle i želja, da prema onoj staroj poslovici: “zavičaj na zemlji raj" pođem 
što se više dadne privirjati i starom mom zavičaju, Lici ravnoj i Krbavi slavnoj. 


390 Ivan Vitez Trnski (1819.-1910.), rodio se u učiteljskoj obitelji u selu Novoj Rači kod Bjelovara. Osnovnu školu završio 
je 1830. godine u Grubišnom Polju. Nakon očeve smrti prelazi u biskupsko sirotište u Zagrebu gdje pohađa gimnaziju, a trogodišnji 
tečaj za administrativnog graničnog časnika završio je u Grazu. Kao višegodišnji upravni časnik Krajiške uprave unaprijeđen je 
1867. godine u potpukovnika, a 1869. godine u pukovnika. Bio je prvi župan bjelovarske županije od srpnja 1871. do veljače 1872. 
godine, kad se odrekao te dužnosti zbog pritiska vlasti. Pisao je pjesme (davorije, prigodnice i popularne napjeve), te pripovijesti, 
prevodio s engleskog, njemačkog, ruskog i češkog jezika (Shakespearea, Schillera i Puškina — “Evgenij Onjegin"), bavio se pitan- 
jima jezika i metrike. Bio je glavni organizator (1900) i predsjednik Društva hrvatskih književnika (1901.-1910.). Suradnik je 
mnogih časopisa — od Gajeve “Danice" (1830) do “Savremenika" (1910). Surađivao je i u listovima “Neven* i “Vijenac". Naj- 
popularnije su mu bile pjesničke zbirke: “Pjesme krijesnice"; “Popijevke i milosnice mladenke". Umro je u Zagrebu. Vladoje DU- 
KAT, Ivan Trnski i Šulekovi rječnici, Rad Hrvatske akademije znanosti i umjetnosti. Razreda povijesno-jezikoslovnog i filozof- 
sko-pravnoga. Knj. 126 (1943)., Zagreb, 1-64. Mladen, MEDAR, Životopis književnika Ivana Trnskog, prvog župana Bjelovarske 
županije, Bjelovarski zbornik, Bjelovar, 1990., 2., 175.-182. Katica, ČORKALO, Nepriznati hrvatski putopisci Trnski i Kršnjavi, 
Riječ, časopis za slavensku filologiju, Zagreb, 2002., 8., 152.-163. Milan, GRLOVIĆ, Zaslužni Hrvati XIX. stoljeća/reprint, Rijeka, 
1992., Ivan Trnski, Zavičajna zbirka Bjelovariana, (dalje ZZB/III), Knjižnica “Petar Preradović", Bjelovar, razni materijali 

391 Odmah poslije sjedinjenja Vojne krajine sa banskom Hrvatskom 1881. godine, osnovana je novo ustrojena županija Ličko- 
krbavska na čelu s velikim županom Markom Kasumovićem. 

392 Gimnazija u Bjelovaru je utemeljena 1858. godine kao Niža realna nesamostalna škola. Nakon njemačkoga kao nastavnog 
jezika imala je od 1872. i hrvatski za nastavni jezik. U školskoj godini 1901./1902. postala je Kraljevska realna gimnazija, a prvi 
put je organizirano polaganje ispita zrelosti u lipnju i kolovozu 1905. Budući da je Bjelovar bio vrlo značajno vojno središte i 
vježbalište, austrougarski su časnici više puta početkom 20. stoljeća zahtijevali obvezatno školovanje svojih sinova na njemačkom 
jeziku, a bilo je zahtjeva za uvođenjem i mađarskog jezika. Godine 1914. hrvatski je konačno postao jedini nastavni jezik u toj školi 
koja je podugo bila izložena opasnim tuđinskim nasrtajima, što je zapravo pridonosilo poticanju i jačanju hrvatskog rodoljublja i 
domoljublja u Bjelovaru i okolici. Ernest, KRAMBERGER, Prilog o životu i radu u Nižoj realki, Izvješće kraljevske male realne 
gimnazije za šk. god. 1883./84., Bjelovar, 1884., Josip VUSIĆ, Bjelovarska gimnazija od 1876. do 1978., Bjelovarski zbornik 1., 
Matica hrvatska, Ogranak Bjelovar, Bjelovar, 2006., 11.-274. Vladimir, STRUGAR, Početci i razvoj školstva u Bjelovaru od 1761 
do danas, Radovi Zavoda za znanstvenoistraživački i umjetnički rad u Bjelovaru, 1., Zagreb-Bjelovar, 2007., 82.-84. 

“Bjelovarska afera 1888. — 
pozadina (jugo)slavenske ideje i ujedinjenje crkava 


iteratura o đakovačkom biskupu J. J. Strossmayeru i njegovom pedesetogodišnjem poli- 
tičkom i kulturnom djelovanju u Hrvatskoj i Europi danas prelazi više od 3.000 biblio- 
grafskih jedinica.“ Ipak, stručnog monografskog izdanja o djelovanju biskupa Strossma- 
yera u hrvatskom društvu hrvatska historiografija još nije dala. Mnogi dijelovi ogromne kore- 
spondencije biskupa Strossmayera još su i danas slabo istraženi.“ Svojim političkim i kulturn- 
im djelovanjem koje prelazi pola stoljeća, te svojim značenjem za tadašnje hrvatsko društvo, 
ličnost i djelovanje J. J. Strossmayera zahtijevalo bi dugotrajna, višegodišnja istraživanja. Ovaj 
rad se prvenstveno orijentirao na zadatak da prikaže političku pozadinu “Bjelovarske afere", tj. 
političkog (verbalnog) sukoba biskupa Strossmayera sa austrijskim carem Franjom Josipom I u 
Bjelovaru 1888. godine povodom Strossmayerova slanja brzojava u Kijev, u povodu 900-te 
godine pokrštavanja Rusa i Strossmayerove ideje slavenstva i ujedinjenja Pravoslavne i Kato- 
ličke crkve, što se kosilo sa političkom stvarnošću tadašnje dualističke Austro-Ugarske. O reak- 
cijama u evropskom novinstvu o bjelovarskoj aferi 1888. pisao je Franko Mirošević.** Jedini 
donekle cjelovitiji prikaz Bjelovarske afere 1888. godine i reakcije na nju dao je Kosta Miluti- 
nović u svom djelu: “Strossmayer i jugoslavensko pitanje", gdje većinom prikazuje reagira- 
nja evropskog, a posebno bečkog i peštanskog tiska na taj događaj, dok je Ivan Očak napisao 
kratak pregled veza koje je J. J. Strossmayer održavao sa ličnostima iz ruskog političkog i kul- 
turnog života, čime se pruža jasnija slika same afere.*" Mirjana Gross je u svojoj knjizi o Franju 
Račkom posvetila dio i “bjelovarskoj aferi" pretežno koristeći izvore iz poznate Šišićeve 
Korespondencije Rački-Strossmayer i reagiranja iz narodnjačkog lista “Obzor koji je branio 
Strossmayera.“ Antun Čečatka u svom djelu “Viđenje crkve u J. J. Strossmayera" razmatra 
religiozno djelovanje biskupa Strosmayera i njegove političke implikacije.“ 

Cijeli svoj život Josip J. Strossmayer posvetio je trima idejama: borbi za izgradnju hrvatske 
političke državne neovisnosti koja je bila gušena pod dualizmom Austro-Ugarske Monarhije, 
preusmjeravanjem Katoličke crkve na put unije crkava, odnosno pomirenje sa Pravoslavnom 
crkvom, u prvom redu sa pravoslavnim slavenskim narodima, što je nalazio u katoličkom uni- 
verzalizmu, te jugoslavenskoj ideji. Sve ove tri ideje u njegovom se djelovanju isprepliću i 
međusobno određuju, te se zapravo njegov koncept (jugo)slavenstva čvrsto vezuje za njegove 


393 Glavne popise literature i izvora o J. J. Strossmayeru i njegovom političkom djelovanju nalazimo u ovim knjigama: 
VLADIMIR KOŠĆAK, Josip J. Strossmayer - Franjo Rački. Politički spisi. Rasprave, članci, govori, memorandumi. Zagreb, 1971., 
318-323., VLADIMIR KOŠĆAK, Josip J. Strossmayer, političar i mecena, Osijek, 1990., 257-290., MIRJANA GROSS-AGNEZA 
SZABO, Prema hrvatskom građanskom društvu, Zagreb., 1992., VERA CILIGA, Slom politike Narodne stranke (1865-1880), Ma- 
tica Hrvatska, Zagreb, 1970., JAROSLAV ŠIDAK, Hrvatsko pitanje u Habsburškoj monarhiji, Historijski pregled, 2-3, Zagreb, 
1965. Ovome treba dodati novija izdanja: WILLIAM BROOKS TOMLJANOVICE, Biskup Josip Juraj Strossmayer: Nacionalizam 
i moderni katolicizam u Hrvatskoj, Dom i svijet, Zagreb, 2001.; Zbornik radova o Josipu Jurju Strossmayeru, HAZU, Zagreb, 1997., 
NIKŠA STANČIĆ, Hrvatska nacija i nacionalizam u 19. i 20. stoljeću, Zagreb, 2002., Korespondencija Strossmayer-Vannutelli 
(1881.-1887.), Monumenta Vaticana Croatica, Zagreb, 1999. 

394 Najiserpniji pregled Strossmayerove ostavšine dao je u tri nastavka VLADIMIR KOŠĆAK, Strossmayerova ostavština u 
Arhivu JAZU, Historijski zbornik, XI-XII, 1958-1959, 351-375., Historijski zbornik, XIII, 1960., 263-275., Historijski zbornik, 
XIV, 1961., 329-352 Zagreb. Od oko 15.000 dokumenata, korespondencija zaprima 4/5 Strossmayerove ostavštine. 

395 FRANKO MIROŠEVIĆ, “Sukobi J. J Strosmayera s carem Franjom Josipom", Nastava povijesti, 3-4., 1980., Zagreb, 
218-229. 

396 KOSTA MILUTINOVIĆ, Štrosmajer i jugoslavensko pitanje, Novi Sad, 1976. 

397 IVAN OČAK, Hrvatsko-ruske veze, Hrvatska sveučilišna naklada, Zagreb, 1993., 67.-84. 

398 MIRJANA GROSS, Vijek i djelovanje Franje Račkog, Novi Liber, Zagreb 2004. 

399 ANTUN ČEČATKA, “Viđenje crkve u J. J. Strosmayera (1815.-1905.)", Đakovo, 2001. 

ideje na konfesionalnom planu, sjedinjenja istočne i zapadne crkve, što sve ima svoje političke 
konotacije u vidu stvaranja jedne pravednije, federalističke Austrije do uspostavljanja južnosla- 
venskog jedinstva. 

Ideja slavenskog jedinstva uspostavljena putem kulture i prosvjete trebala je biti put prema 
punoj emancipaciji južnoslavenskih naroda, ne samo u Habsburškoj monarhiji. Potporu za svoje 
ciljeve biskup Strossmayer dobivao je u brojnim vezama i odnosima sa reprezentativnim pred- 
stavnicima slavenstva u Austro-Ugarskoj, ali i sa Slavenima izvan Monarhije, posebno Rusima. 
Svojoj koncepciji (jugo)slavenstva Strossmayer je ostao vjeran do kraja života, iako je zbog nje 
doživljavao teške napade, posebno sa srpske strane, a i posvemašnje nerazumijevanje vatikan- 
ske diplomacije i vlastite sredine. 


J.J. Strossmayer se poslije neuspjeha Narodne stranke u reviziji Hrvatsko-ugarske nagodbe 
formalno povukao sa političke scene Trojedne kraljevine, posvetivši se kulturno-prosvjetnim 
aktivnostima. Ipak, njegov interes za politiku ostao je još vrlo jak. Osobito je živnuo za vrijeme 
velike krize Istočnog pitanja, koja je počela ustankom u Bosni i Hercegovini 1875. godine. 
Poslije okupacije Bosne i Hercegovine od strane Austro-Ugarske 1878. godine kada su srušene 
njegove južnoslavenske koncepcije, Strossmayer zapada u određenu melankoliju, iz koje jedini 
izlaz vidi u radu na vjersko-crkvenom planu kojem se posebno posvetio 50-ih godina. Upravo 
će ta aktivnost vratiti J. J. Strossmayera na “velika vrata“ na političku scenu tadašnje Austro- 
Ugarske kroz "bjelovarsku aferu“, kroz koju će se pokazati otpor prema političkom mrtvilu koje 
tada vlada u Hrvatskoj, koja "stenje" pod čvrstom palicom bana Karla Khuena-Hedervarya. 

Krajem srpnja 1888. godine širom Rusije se proslavljala 900-godišnjica pokrštavanja Rusa 
koja je izvedena pod kijevskim velikim knezom Vladimirom Svajtoslavičem. Glavna se prosla- 
va održala u Kijevu. Sa svih strana su stizali pozdravni telegrami, a osobito od strane pravoslav- 
nih slavenskih naroda i zemalja. Nekoliko dana prije Franjo Rački je u svom pismu podsjetio 
Strossmayera da ne “zaboravi 27. 0. mj. brzojaviti u Kijev svoju radost na svetkovanje 900- 
godišnjice pokrštenja ruskog naroda. Brzojavku na francuskom jeziku uputite na odbor za sve- 
čanost, ili na rektora univerziteta Sv. Vladimira.“ Nekoliko dana kasnije Strossmayer javlja 
Račkom: "Brzojavit ću u Kijev, ali mislim na našem jeziku. Oni tamo naš jezik dobro razumi- 
ju...“ Upravo taj brzojav koji je Strossmayer poslao 27. srpnja 1888. u Kijev rektoru sveuči- 
lišta Sv. Vladimir postao je međunarodna senzacija. Brzojav glasi: 


“Slavnomu rektoru Universiteta Sv. Vladimira, Kijev, Rusija. Čast mi je najsrdačnijim veseljem 
pridružiti se Vašoj sadašnjoj svečanosti. Baština Sv. Vladimira, vjera sveta, uskrs je i život, svijetlo 
je i slava bila i jest velikomu ruskom narodu. Bog blagoslovio Rusiju i dao joj, da živom vjerom, uzo- 
ritim životom, višom pomoću i kršćanskim heroizmom, pored svih svojih ostalih zadaća, i onu veliča- 
jnu svesvjetsku zadaću, koju je Promisao božija opredjeli, sretno, spasonosno i slavodobitno ispuni. 
Ovo su najiskrenije želje srca mog. Molim, budite tumačem ovih čuvstava pri ostaloj braći, koju pri- 
jateljski pozdravljam i očinski blagosivljem. Strossmayer, biskup.“ 


Strossmayer je bio svjestan da će njegov brzojav izazvati negativne reakcije u nekim kru- 
govima, te to odmah saopćava Račkom: “Ljutit će se na to i u Zagrebu i u Pešti i u Beču, a mo- 
žebit i kratkoumnici i kratkovici i u Rimu, ali je zabadava."“" Ipak, takvu žestinu napada koja 


400 Korespondencija Rački -Strossmayer (ur. Fedro Šišić), knjiga IV, JAZU, 22. VII. 1888., pismo 1022., 3. 
401 Isto, 25. VII. 1888., pismo 1023., 4. 

402 Isto, 27. VII. 1888., pismo 1024., 5. 

403 Isto. 

se obrušila na njega nije predvidio, što ćemo vidjeti kasnije. Jedina sredina koja je sa odušev- 
ljenjem primila njegov brzojav bila je Rusija, u kojoj je Strossmayer do tada bio na prilično 
negativnom glasu. Kako prenosi naprednjački "Obzor" iz ruskog tiska “odanost slavenskoj 
misli poštovanog biskupa očituje se u neprekinutoj postojanoj i po energiji uzornoj djelatnosti 
koja toliko dugo vrijeđa mađarske i njemačke oči... jer su ga pogrešno pribrajali među antago- 
niste Rusije i pogrešno stvarali logički zaključak, da sva djela dobroga slavenskog pastira, 
budući osnovana na neprijateljstvu k pravoslavlju i Rusiji, jest zgrada građena na pijesku.?“* 
Poznati ruski slavista i etnograf Vladimir Ivanović Lamanski govori o Strossmayeru kao sla- 
venskom rodoljubu, te se zalaže da Rusija sa ljudima njegova kova mora naći zajednički jezik.“* 
Odmah po povratku u Đakovo sa odmora, Strossmayera je dočekao brzojav kardinala Rampol- 
le, u kojemu ga obavještava da je njegov brzojav upućen u Kijev " vrlo neugodno dirnuo Svetog 
Oca i to zato jer brzojav canterburškog biskupa napominje uniju, dočim u mom brzojavu o tome 
nema spomena.“ U istom pismu, pošto je već dobio pozivnicu da dođe u Bjelovar na doček 
cara, Strossmayer piše Račkom o bojazni koja ga hvata: "Što se tiče Bjelovara, iskreno Vam ve- 
lim, da sam u nekakvoj smetnji. Ako dođem, može mi se kakva očevidna nezgoda dogoditi, što 
ne bi rad; a ne dođem li, i ovako je nezgoda."“" Četiri dana kasnije opet u pismu Račkom potvr- 
đuje svoj dolazak u Bjelovar ali se boji "da mi se kakva neuljudniost ne desi. Ja sam na sve 
pripravan i posve miran."“* Rački mu odgovara da će “ponašanje vladara u Belovaru nasprama 
Vašoj osobi bit će mjerilom visoke politike u monarhiji.?“* 

Neposredan povod “bjelovarskoj aferi" bili su jesenski vojni manevri koje je Austro-Ugar- 
ska održavala na području Bjelovara i Daruvara, podno jugistočnih padina Bilogore 13. i 14. 
rujna 1888. godine. Vojnim manevrima je u pravilu bio nazočan sam car s najvišim državnim 
ličnostima i njihovim gostima (austrijski prijestolonasljednik Rudolf, engleski prijestolo- 
nasljednik princ od Wellesa, ugarski ministar Bela Orezy, hrvatski ban grof Dragutin Khuen- 
Hedervary). Car je u Bjelovar doputovao kočijom sa križevačkog kolodvora 12. rujna 1888. 
godine, te odsjeo u stanu bjelovarskog velikog župana Bude pl. Budisavljevića Priedorskog.““ 
Nakon kratkog odmora Franjo Josip I počeo je u gradskoj vijećnici primati deputacije, među 


Franjo Josip I. Josip Juraj Strossmayer 


404 Obzor, 21. VIII. 1888., 1. 

405 KOSTA MILUTINOVIĆ, Strossmayer i jugoslavensko pitanje, 184. 
406 FERDO ŠIŠIĆ, Korespondencija, 20. VIII. 1888., pismo 1026., 6. 
407 Isto, 7. 

410 Obzor, br. 209., 12. IX. 1888. 

kojima su se nalazili predstavnici visokog hrvatskog plemstva, kraljevske zemaljske vlade i ve- 
liki župani; među predstavnicima svećenstva koje je predvodio zagrebački nadbiskup kardinal 
Josip Mihalović nalazio se i biskup bosanski i srijemski Josip Juraj Strossmayer. Kada je na red 
došla crkvena deputacija na čelu sa nadbiskupom Mihalovićem, uslijedili su međusobni poz- 
dravi, pri čemu je nadbiskup izrazio caru "duboko počitanje i vjernost?.“" 

Nakon što je kratko porazgovarao sa nadbiskupom Mihalovićem, car je prišao biskupu 
Strossmayeru i s njim započeo razgovor na njemačkom jeziku, koji će ubrzo, pošto je vođen 
povišenim tonom, poprimiti razmjere afere. Svjedočanstvo o tom razgovoru ostavio je sam J. J 
Strossmayer u svom pismu Račkom napisanom u Križevcima 13. rujna 1888. Razgovor je po 
Strossmayeru tekao ovako: 


Car i kralj meni: “Vi ste opet nešto uradili, na osnovu čega moram da mislim da ste Vi 
zaista bili bolesni kada ste to uradili. Vi ste morali biti bolesni kada ste Vaš brzojav poslali 
u Kijev." 

Ja: “Ne, Veličanstvo, ja sam brzojav poslao u Kijev pri najpunijoj svijesti, moja je sav- 
jest čista i potpuno mirna." 

Car: "Ne, ja zaista vjerujem. Vi ste morali biti bolesni. 

Ja: "Ja ponavljam, Veličanstvo, moja je savjest potpuno mirna, i ja sam se već zbog toga 
izjasnio Svetom Ocu. I kad bi mi se dopustilo da sa Vašim Veličanstvom mirno o tome go- 
vorim, nadam se da bi mi uspjelo da potpuno umirim Vaše Veličanstvo." 

Car i kralj: "Djelo Kijevskog skupa je bilo djelo najgorih revolucionara, tamo se našao 
na okupu pravi izbor revolucionarnih elemenata. Tu je bilo konspirirano protiv katoličke 
crkve i protiv pape. Sve je to bila jedna opozicija (ili demonstracija) protiv ruske i austrijske 
vlade.? 

Nato ja: "Ne, Veličanstvo, ja u to ne mogu nikako vjerovati. 

Pri ovih riječi kardinal me svojim šeširom dirnu, kanoti me opominjući, da dalje ne go- 
vorim i Njeg. Veličanstvu ne protuslovim. Na moje pako riječi reče Car i Kralj s vrlo odluč- 
nim glasom: "Ali ja Vam to mogu konstatirati." Ovo rekav ode dalje biskupu Posiloviću i 
Hraniloviću, ter sa svakim od njih nekoliko riječi progovorio.““ 


Careve riječi još su više ohrabrile protivnike biskupa Strossmayera. Biskupa su najžešće 
napale bečke i peštanske novine, već prema političkom opredjeljenju pojedinih listova. Osobito 
im je konstatacija o svesvjetskoj ulozi Rusije padala u oči, tražeći od institucija da se protiv bi- 
skupa poduzmu neke administrativne mjere. Peštanski “Nemzet" piše: "Preko onoga što je 
Strossmayer rekao, nijedna država ne bi mogla prijeći bez kažnjavanja... Onaj telegram dokazu- 
je da on nije ni pravi hrvatski patriota, ni biskup rimokatoličke crkve ni iskreni i vjerni sin svoje 
domovine.““ Strossmayer i njegove pristaše optužuju se za veleizdaju prema dinastiji Habsbur- 
ga i Austro-Ugarskoj, pa čak i katoličkoj crkvi. Ipak, ne treba smetnuti sa uma da napadi 
peštanske i bečke štampe nisu bili upereni samo protiv osobe biskupa Strossmayera, već protiv 
svih sljedbenika njegovih ideja i shvaćanja. Novinskim člancima je glavni cilj da diskreditiraju 
sve pristalice preuređenja monarhije, tj. onaj program koji na načelu federalizma traži takvu 


411 MLADEN MEDAR, “Bjelovarska afera'* 1888. godine u svjetlu lokalnih izvora, Bjelovarski zbornik 4.-5.,1994., 35. 

412 FERDO ŠIŠIĆ, Korespondencija Rački — Strossmayer, Knjiga IV, JAZU Zagreb., 21-22., pismo broj 1033. Razgovor 
između cara i Strossmayera je vođen na njemačkom jeziku; ovdje je dan u prijevodu. Nešto drugačiju verziju daje Milko Cepelić, 
dugogodišnji bikupov tajnik na marginama svog rukopisa, koje ja kao djelo izašlo pod naslovom M.Cepelić i Matija Pavić, Josip 
Juraj Strossmayer biskup bosansko-djakovački i sriemski. God. 1850.-1900., Zagreb, 1900.-1904. Zapisi na marginama nisu objavl- 
jeni. Razgovor po Cepeliću ide ovako: Car: Postali se izdajnikom , ne samo države nego i crkve. Strossmayer: Veličanstvo, moja 
je savjest čista. Car: Zar ne znate da je u Kijevu, kako me izvješćuje III. Carski odred, izbila pobuna? Strossmayer: Veličanstvo, ja 
u to ne mogu povjerovati. Sve o ostalim zapisima na marginama u STANISLAV MARIJANOVIĆ, Strossmayer, Hrvatska i Evropa 
19. stoljeća, Zbornik radova o Josipu Jurju Strossmayeru, HAZU, Zagreb 1997., 97.-111. 

zajednicu u kojoj bi Južni Slaveni imali jednaka prava kao i svi ostali. Otvoreno se napadaju 
protivnici dualističkog sistema s ciljem da se eliminiraju iz političkog života monarhije. Tako 
prenosi “Obzor članak iz peštanskih novina “Pesti Hirlapa" u kojima stoji da “Cieli sviet zna- 
de, da hrvatska opozicija životari samo pod uplivom Strossmayera i od njegova novca... hvala 
kralju što je stavio svoju nogu na jednu od glava te panslavenske hydre, što je veleizdajno djelo- 
vanje Strossmayerovo žigosao na hrvatskom zemljištu“.““ Zato pomalo začuđuje Strossmaye- 
rovo mišljenje izneseno u nekim svojim pismima da su tu hajku organizirali Židovi i slobodni 
zidari koji mrze kršćansku ideju, a time i Slavene koji su njezini nositelji.“? Takvo Strossmaye- 
rovo mišljenje je potpuno subjektivno, te ga možda diktira ondašnja nevoljkost Strossmayera 
prema nekim glavnim urednicima peštanskih novina, što su bili židovske nacionalnosti. Treba 
istaknuti da su glavni podstrekači i organizatori hajke na Strossmayera i njegove pristaše bili 
austro-ugarski krugovi, pripadnici političke elite Beča i Pešte, kojima nije odgovaralo jačanje 
slavenske uzajamnosti niti zahtjev Slavena u monarhiji za ravnopravnijim odnosima, jer je ta- 
kav zahtjev rušio njihove političke i ekonomske interese, tj. hegemonističku politiku. 


lako Strossmayer nije znao kakav će odjek proizvesti njegov brzojav, on ipak svjedoči o 
kontinuitetu Strossmajerovih nastojanja da crkveno jedinstvo koje promiče svojom svojstve- 
nom metodom, istovremeno jača političko jedinstvo hrvatskog naroda i Slavena u Austriji. Ta- 
kav njegov čin poprima nesumnjivo međunarodni značaj i postaje prvorazredno političko pitan- 
je, skrećući pozornost međunarodne javnosti na nesredenu situaciju u zemlji. I prije ovih do- 
gađaja biskup Strossmayer vjerovao je da se pred hrvatskim narodom nalaze velike zadaće. 
Tako u svom pismu britanskom državniku W. Gladstonu piše: “Mi Hrvati možemo iskreno reći 
da u ovoj maloj grupi slavenske braće predstavljamo “toskanski elemenat ... mi smo za kratko 
vrijeme, podigli neke ustanove koje nam daju pravo da vodimo ostale na putu kulturnog napret- 


ka i velikih ideja. Mi imamo velikih zadataka. Svjesni smo naše uloge nas ovim stranama...?.*'* 


Svojim zahtjevom za zbližavanjem katolicizma i pravoslavlja, koji promiče svojim među- 
narodnim ugledom, Strossmayer je stao na prste onima koje ne žele nikakvu promjenu stanja u 
Austro-Ugarskoj i na Balkanu, jer bi svako jačanje samosvijesti Hrvata i Slavena u Austriji 
ometalo njemačku dugoročnu strategijsku penetraciju na Istok, slabilo položaj Austro-Ugarske 
na Balkanu i onemogućilo Khuenovo politiku nasilja u Hrvatskoj. Svaki potez koji bi jačao po- 
litiku Rusije na Balkanu, trebalo je u začetku suzbiti. Kroz pozadinu Strossmajerovih postupa- 
ka ističe se njegova jaka želja da Rusija postane politički jaka i stabilna u evropskom koncertu 
velesila, tako da bude kadra ne samo da ispuni svoje crkveno poslanje, već da i doprinese rje- 
šavanju pitanja slavenskih naroda u Evropi, posebno Austro-Ugarskoj. To se najbolje vidi u pi- 
smu Strossmayera princezi Trubetzkolkovoj, dvorskoj dami ruske carice Marije Sergejevne, u 
kojemu on doslovce kaže da “Rusija ne može biti samo gost u svatovima, sudionik, već mora 
uhvatiti bika za rogove, bosti se s njim rogovima“, samo takav čin smatra Strossmayer može bi- 


ti “neoborivi zalog uspjeha u korist zajedničkog bogatstva".“" 


414 “Obzor", 15. IX. 1888., br. 212., 2. 

415 O stavu katoličke crkve i biskupa Strossmayera prema Židovima pogledati, MATO ARTUKOVIĆ, Glasnik Biskupije 
Bosanske i Srijemske o Židovima i judaizmu, u: Zbornik Mire Kolar-Dimitrijević, Zagreb, 2003., Mario Strecha, “To je na svaki 
način pravi škandal “: Prilog pitanju ravnopravnosti Židova u banskoj Hrvatskoj u drugoj polovici 19. stoljeća, u: Zbornik Mirjane 
Gross, Zagreb, 1999., A. ČEČATKA, Viđenje Crkve J. J. Strossmayera (1815.-1905.), Đakovo, 2001. 

416 KOSTA MILUTINOVIĆ, isto, 220. Strossmayerova pisma Gladstonu objavio je R. W. Seton-Watson “Die sudslavische 
Frage im Habsburger Reiche", Berlin, 1913. Strossmayer je budno pratio Gladstonove pokušaje kao britanskog premijera da osigu- 
ra autonomiju Irskoj, jer je borbu Iraca za nacionalnu ravnopravnost u Ujedinjenom Kraljevstvu uspoređivao sa isto takvom bor- 
bom hrvatskog naroda u Austro-Ugarskoj. 

417 Arhiv HAZU, Korespondencija J.J.Strossmayera-"Bjelovarska afera", (dalje KIJS-BA), XI, A,4/II, 21., pismo princezi 
Trubeckovoj 21. IX. 1888. Elizabeta Trubeckaja (1840.-1908.), kneginja i princeza, dvorska dama imperatorice Marije Sergejevne. 
Bila je bliska sa ruskim carskim dvorom i podupiratelj Strossmayerovih nastojanja oko unije katoličke i pravoslavne crkve. 

II. 


Za razumijevanje Strossmayerovih stajališta tokom novinskih napada na njega posebno je 
važna njegova korespoondencija u kojoj se vidi od kojih je ljudi i političkih “centara dobivao 
podršku za svoj rad, te kako je tumačio svoj postupak u svojim pismima prijateljima i političkim 
sumišljenicima. U pismu Imbru (Emeriku) Tkalcu,“* u Rim gdje je on tada živio u emigraciji, 
Strossmayer piše da on nikada ne zaboravi “da samo jedno ima pred očima, a to je, da je zadaća 
Austrije u zavjeri sa Njemačkom zatrti svuda po svijetu Slavenstvo, ili ga barem uškopiti."“* U 
pismu se žali na nerazumijevanje njegove uloge i njegovih želja, “ima li danas na svijetu “legi- 
ja“ koja pozna svaku kršćansku misao, i namisao, osobito ako ista ide nato * Da Slavjene ople- 
meni, uzvisi i posveti, i na višije i slavnije svrhe uputi.“ Grofu Juliju Jankoviću“' Strossmayer 
piše da je sudbina dodijelila Slavenima svetu i plemenitu misiju, te da je ovo (“bjelovarska afe- 


ra" op. a.) samo jedan malen doprinos toj misiji.“ 


Zanimljivo je reagiranje Mihajla Polita-Desančića,“* srpskog političara iz Vojvodine koji u 
svom kratkom pismu daje veliku podršku Strossmayeru,“* te u novosadskom "Braniku? brani 
Strossmayerov pogled o svjetsko-povijesnoj misiji Rusije, govoreći da takvi ljudi kao što je 
Strossmayer vide malo dalje nego “obično oko“, čiji je pogled * još maglom mržnje i plemenske 
strasti zaveden".“? Novosadski “Branik" posebno ističe misiju Rusije koja stoji pred njom, a po- 
sebno se zalaže za rusku pomoć u istjerivanju Turaka iz Evrope. S druge strane od svog prijatel- 
ja Koste Vojnovića Strossmayer je dobio pismo u kojemu ga Vojnović upozorava da u tim 
stvarima (pitanje unije op.a) treba opreznije nastupati, jer njegovi neprijatelji jedva čekaju neki 
njegov pogrešan korak.““ 

Predani rad biskupa Strossmayera na sjedinjenju pravoslavne i katoličke crkve nije prelazio 
okvire slavenskog svijeta. Uočavajući činjenicu da za crkveni raskol nisu krivi slavenski naro- 
di, niti je u pitanju stvar vjere, već je to isključivo “djelo grčko", Strossmayer je držao da bi 
upravo Slaveni, koji nisu odgovorni za raskol, trebali napraviti prvi korak prema sjedinjenju. Tu 
ulogu koju je dodijelila Božja providnost je osim u hrvatskom, vidio nadasve u ruskom narodu. 
Smatrajući jedino ruski narod istinski slobodnim smatrao je da je on jedini određen da ispuni 
religiozno poslanje sjedinjenja. Da bi ispunila tu svoju misiju Rusija mora da bude politički jaka 
i moćna u evropskom koncertu velesila. Samo takva, smatrao je Strossmayer, Rusija može us- 
pješno ispuniti svoje jedinstveno crkveno poslanje. 

lako su pozdravni brzojavi u povodu 900-godišnjice pokrštenja Rusa slična sadržaja stiza- 
li od svih kršćanskih zemalja; no kako su se tada na Balkanu vodili sukobi interesa velikih sila 


418 Emerik (Imbro) Ignatijević Tkalac (1824.-1912.), publicista i političar, rođen u Karlovcu, a umro u Rimu. Kao tajnik trgo- 
vačko-obrtničke komore borio se za gospodarski napredak hrvatskog naroda. U Beču pokrenuo svoje novine Ost und West u koji- 
ma se zalaže za odcjepljenje Hrvatske od Austro-Ugarske. Zbog toga je zatvoren i ostatak života provodi u emigraciji. U svom poli- 
tičkom radu oslanjao se na carsku Rusiju i kneževinu Srbiju, za koje je predviđao da će biti presudan činitelji u stvaranju jedne 
južnoslavenske države. Pogledati: DRAGUTIN PAVLIČEVIĆ, Imbro Ignatijević Tkalac i njegova stajališta o Istočnom pitanju, 
Zbornik Mire Kolar-Dimitrijević, FF press, Zagreb, 2003., 189.-198. 

419 Arhiv HAZU, KJJS-BA, XI A,4/II, 15., odgovor Emeriku (Imbru)Tkalcu u Rim, 30.IX.1888. 

420 Isto. 

421 Grof Julije Janković (1820.-1904.), mecena mnogih hrvatskih ustanova. Pristaša unionističke opcije. Dugogodišnji župan 
Požeške županije i zastupnik te županije u Hrvatskom saboru. 

422 Arhiv HAZU, KJJS-BA, XI A,4/11,5., pismo grofu Juliju Jankoviću 28.IX 1888. 

423 Mihajlo Polit Desančić (1833.-1920.) doktor prava i publicista, rođen u Novom Sadu u Vojvodini. Kratko vrijeme zastup- 
nik u Hrvatskom saboru iz Srijemske županije. U svom kasnijem političkom djelovanju pristaša ujedinjenja Srba i Hrvata u jednu 
državu. Više o djelovanju Mihajla Polita-Desančića, TOMISLAV MARKUS, Mihajlo-Polit Desančić i srpski nacionalizam 1861. 
godine, ČSP 26, br. 3., Zagreb, 1994., 487.-500. 

424 Arhiv HAZU, KJJS-BA, XI A,4/1,13. Novi Sad 28. IX. 1888. pismo Mihajla Polita-Desančića. 

425 Branik , 21. VIII. 1888. 

426 Arhiv HAZU, KJJS, XI A 272, pismo Koste Vojnovića. 

Rusije i Austro-Ugarske, Strossmayerov brzojav je dobio sasvim drugi smisao. Strossmayerov 
brzojav je odgovarao i tadašnjoj ruskoj vanjskoj politici, jer se Rusija nalazila u privremenoj 
političkoj izolaciji i izgledalo je da je njena balkanska politika doživjela slom. Srbija je još prije 
zaključila tajnu konvenciju sa Austro-Ugarskom (1881), dok je Rumunjska pristupila Trojnom 
savezu (1883). Na bugarsko prijestolje je 1887. godine došao austrijski knez Ferdinand Sach- 
sen-Koburg. koji je započeo proaustrijsku politiku Bugarske, dok je u Istanbulu počeo prevla- 
davati njemački utjecaj. U takvoj situaciji je ruski car Aleksandar III. u svom bližem okruženju 
sarkastično podigao čašu i nazdravio “jedino vjernom prijatelju Rusije — crnogorskom knezu 
Petru.“ Zato ne čudi da je rusko javno mnijenje brzo pozdravilo Strossmayerov brzojav. Tako 
se izražava negodovanje zbog napada na biskupa Strossmayera, jer se širi politika straha prema 
slavenskim narodima Austro-Ugarske. Petrogradski dnevnik “Novoe Vremja" donosi dio govo- 
ra biskupa Strossmayera u kojemu se naglašava njegova ideja slavenstva i njegov rad “na ispun- 


jenu misije, koju je među braćom odredila providnost".“* 


Strossmayer je kao i mnogi drugi slavisti gajio romantične iluzije o Rusiji, premda je uvi- 
jek razlikovao službenu rusku diplomaciju od ruskog naroda. Iako je bio svjestan njene zaosta- 
losti prema Zapadu, njenog zaostatka za suvremenim kretanjima, smatrao je da je Rusija od ve- 
like koristi za Slavene u Austro-Ugarskoj, da bi uz njenu pomoć i njen ugled velike slavenske 
sile, mali slavenski narodi Austrijske monarhije mogli ući u bolje međusobne odnose i bolju 
budućnost. Strossmayer, čovjek koji je pragmatično gledao na stvari i svijet oko sebe, u Rusiji 
je vidio nešto više nego što je ona tada u stvarnosti bila — iluziju sveg slavenstva. Ideja slaven- 
ske solidarnosti posredovana Rusijom nije imala, niti objektivno tada mogla imati neko realno 
utemeljenje. 

Tešku je opoziciju biskup Strossmayer imao i u poljskim katoličkim krugovima, posebno 
kod kardinala Ladochowskog, koji su se protivili iskorištavanju pitanja unije kao sredstva pro- 
tiv Austro-Ugarske, koju su vidjeli kao najveću protutežu ruskoj interesnoj sferi na Balkanu.“ 
Kardinal Ledochowski podupirao je austrijsku politiku na Balkanu, te izražavao nesklonost 
prema Rusiji i trudio se otežati njeno sporazumijevanje sa Vatikanom oko pitanja konkordata. 
Strossmayer je u svojim zabilješkama izražavao nevjericu prema takvim stavovima kardinala 
Ledochowskog i poljske katoličke crkve: “Sve židovske i framasonske novine zbog rečenog 
telegrama huče i buče, nije ni malo čudo jer je njima kršćanstvo i slavjanstvo trn upravo u oku, 
oni bi jedno i drugo u kap vode utopili, ali ne mogu dokučiti kako u tu huku i buku pristaju moja 
braća Poljaci, kojima bi i kršćanstvo i slavjanstvo na srdecu ležah mora. Sto misle braća Poljaci 
tim dobit." U pismu plemkinji Sanguszkoj on ipak izražava razumijevanje za “nepravednu 
diobu? koja je pogodila poljski narod, te položaj poljskog naroda prema Rusiji.“' 

Strossmayera je pogodila i politička diskvalifikacija njegovog "neprijatelja" Ante 
Starčevića objavljena u listu “Hrvatska" sredinom rujna 1888. godine. Iako nije želio javno 
polemizirati sa Starčevićem, u pismu svom prijatelju Erazmu Barčiću“* se osvrće i na taj napad: 
“Stari poleg svih svojih zasluga jedva je već više za išta... Stari bi sada Tacit bio, koji najtajni- 
je misli prevrće stare poviesti, a ovamo događaj u Belovaru simulacijom, "machiavelizmom* i 
pravom komedijom proglašuje i te u vrijeme kad su svi vragovi naroda naša na mene navališe 
i da me satru i upropaste, to Bog nek mi oprosti, spada u Stenjevac.“ 


427 SAVA ŽIVANOV, Rusija na prelomu vekova, Beograd, 2002., str. 367., bilješka 290. O ruskoj vanjskoj politici u drugoj 
polovici 19. stoljeća vidi: V. V. ZAITSEV, Rusija i Balkanski savez: javno mnijenje i diplomacija (1878.-1897.), CSP 31, 1., Za- 
greb, 1999., 73.-93., V. P. POTEMKIN, Historija diplomacije, Matica Hrvatska, 1951, Zagreb, P.N. MILJUKOV, Historija Rusije, 
Beograd, 1939. 

428 Obzor, 21. kolovoz 1888., br. 191., str 1. 

429 PIOTR, ŽUREK, Razlozi ostavke biskupa J.J. Strossmayera s položaja apostolskog administratora Katoličke crkve u 
Srbiji, CSP 34, br. 3., 2002. 

430 Arhiv HAZU, KJJS-BA, XI A,4/111,2., Koncepti i bilješke biskupa Strossmayera. 

431 Arhiv HAZU, KJJS-BA, XI A,4/I[-14., pismo princezi Sanguszkoj od 11. X. 1888. godine. 


432 Erazmo Barčić (1830.-1913.), pravnik i političar. Odvjetnik iz Rijeke, pravaški prvak iz Istre, a kasnije podržava napred- 
njake i prihvaća jugoslavensku ideju. Kasnije član Hrvatsko-srpske koalicije. 

Razglednica na spomen previšnjeg boravka Nj. Veličanstva cara i kralja u Bjelovaru 1888. 


Od prvaka slavenskih naroda u Habsburškoj monarhiji, Strossmayer se često dopisivao da 
F. L. Reigerom, prvakom čeških liberala (staročeha) te i njemu iznosi svoj nepokolebljivi stav. 
Posljedice događaja u Bjelovaru sam doživio mnogostruko, ali savjest mi nije dopustila savla- 


davanje, već me je oslobodila".“*“ 


Zaključak 


Brzojav đakovačkog biskupa J. J. Strossmayera u Kijev povodom 900-godišnjice pokr- 
štenja Rusa izazvao je pravu buru na političkoj sceni Habsburške monarhije. Djelovanje bisku- 
pa Strossmayera koje je imalo svoju političku i vjersku dimenziju u vidu jačanja slavenskih (hr- 
vatskog) naroda u okviru monarhije i njegov rad na ujedinjenju katoličke i pravoslavne crkve 
nije odgovarao monarhijskom vrhu države i mađarskom političkom vodstvu, jer je slabio njiho- 
ve napore da održe dualistički sustav, odnosno da učvrste svoju dominaciju u zemlji. Verbalni 
sukob biskupa Strossmayera sa carem Franjom Josipom I. u Bjelovaru 1888. godine čini poza- 
dinu “bjelovarske afere" u kojoj je političko neslaganje cara Franje Josipa I. sa Strossmayero- 
vim koncepcijama vjerskog i političkog razvitka slavenskih naroda i mogućeg ujedinjenja crka- 
va iskoristila peštanska i bečka štampa da pokuša diskvalificirati svoga protivnika i ukloniti ga 
sa političke scene u Hrvatskoj. Usprkos beskrupuloznim napadima biskup Strossmayer je ostao 
miran, ne napuštajući svoje stavove. S druge strane dugogodišnji napori biskupa Strossmayera 
na ujedinjenju kršćanskih crkava nisu naišli na razumjevanje ni u Vatikanu ni kod pravoslavnih 
naroda. Biskup Strossmayer se u isto vrijeme našao pred napadom katoličkih i pravoslavnih 
prelata, koji su odbacili njegove ideje, svako sa svojih pozicija i stanovišta. Strossmayerova viz- 
ija o “ujedinjenom kršćanstvu“ sve se više pokazivala kao tlapnja 1 iluzija. Njegov san o “bo- 
žanskom izmirenju' Istoka i Zapada tako je postao neostvarljiv. 


433 Arhiv HAZU, KJJS-BA, XI A,4/I1,1., odgovor Erazmu Barčiću 21. IX. 1888. Stenjevac je dugogodišnja zagrebačka bol- 
nica i umobolnica. Zagreb, tada grad s petnaest tisuća stanovnika, dobio je prvu suvremenu bolnicu — monumentalnu zgradu na 
Harmici. U početku bolnica je imala trideset i dva kreveta, a poslije je uz nju, neprestano proširivanu, uređena i ubožnica, a zatim 
i umobolnica, koja je 1879. preseljena u Stenjevac. Zgrada na Harmici je srušena 1931 godine. 

434 Arhiv HAZU, KJJS-BA, XI A,4/11,7., pismo dr. Riegeru u Prag, 25. IX. 1888. F.L Rieger (1818.-1903.), vođa čeških lib- 
erala (staročesi), dijelio je sa Strossmayerom bliskost njihovih pogleda na potrebu novog društvenog ustrojstva Austro-Ugarske i 
ulogu Slavena u njoj. 

“30 dana što su potresli Bjelovar"? 


Odbor narodnog vijeća Bjelovara 
tokom studenog 1918. godine 


akon što se u požaru Prvog svjetskog rata pokazala kao gubitnica Austro-Ugarska, “bolesnik 

na Dunavu", ušla je u posljednje razdoblje svoga postojanja, iako sile Antante u svom pro- 

gramu nisu imale rušenje te države. Dualističko ustrojstvo države stvoreno 1867. godine 
kojom je Priznata nadmoć njemačkim i mađarskim političkim i gospodarskim elitama u državi, nika- 
ko nije odgovaralo drugim narodima u Austro-Ugarskoj koji su se nastavili boriti za svoja nacional- 
na i demokratska prava. Opterećena svakovrsnim nepremostivim nacionalnim suprotnostima nekad 
moćna imperija pred kraj prvog svjetskog rata počela se rušiti kao kula od karata. Slom i raspad habs- 
burškog imperija stvorio je niz nacionalnih, društvenih i socijalnih problema, od kojih je najakutnije 
bio nacionalno pitanje. Na području njenog južnoslavenskog dijela potkraj 1918. godine prevladavala 
je u hrvatskoj građanskoj i kulturnoj javnosti te političkim elitama misao jugoslavenskog “narodnog 
jedinstva". U ljeto 1918. počinju se ustrojavati regionalne organizacije, da bi na sjednicama od 5. do 
8. listopada bilo utemeljeno Narodno vijeće Slovenaca, Hrvata i Srba kao središnje nadstranačko tije- 
lo južnih Slavena u Austro-Ugarskoj. Velike svjetsko-političke promjene, odnos političkih snaga koji 
samostalnoj Hrvatskoj nije davao nikakve izglede, talijanska okupacija, socijalna napetost i nemiri 
otvorili su put prema “jugoslavenskoj revoluciji" koja je bila stvarnost te se činilo da se misao “na- 
rodnog jedinstva" sretno susreće sa stvaranjem zajedničke države, Države Slovenaca, Hrvata i Srba, 
kasnije Kraljevine Srba, Hrvata i Slovenaca“? 


Kratkotrajno razdoblje trajanja Države Slovenaca, Hrvata i Srba (od 29. listopada do 1. prosinca 
1918. godine) obilježila su dva glavna pitanja. Prvo se očituje u željama vladajućih krugova u Za- 
grebu (Hrvatsko-srpska koalicija, hrvatska unitaristička inteligencija) koncentriranih u Narodnom 
vijeću SHS i s prevladavajućim utjecajem u tom tijelu, da se planirano “ujedinjenje s Kraljevinom 
Srbijom provede što prije, a da se pri tome uopće ne vodi o računa o stvarnim željama stanovništva, 
prvenstveno hrvatskog seljaštva, koji nisu vjerovali u “unitarističke ideale građanskih intelektuala- 
ca".** S druge strane, upravo su ovi slojevi (seljaštvo) raspad Monarhije počeli, u sve većoj mjeri, do- 
življavati kao početak jednog novog stanja, obilježenog, prije svega, izostankom svake organizirane 


435 O raspadu Austro-Ugarske napisana je do sada čitava jedna biblioteka knjiga, monografija i studija. Vidi u: Dragovan, 
ŠEPIĆ, Italija, Saveznici i jugoslavensko pitanje 1914-1918., Zagreb 1970., Ljubo, BOBAN, Kada je i kako nastala Država 
Slovenaca, Hrvata i Srba, Casopis za suvremenu povijest, 24., 3., Zagreb, 1992., 45.-60., Bogdan, KRIZMAN, Raspad Austro- 
Ugarske i stvaranje jugoslavenske države, Školska knjiga, Zagreb, 1977., Isti, “Prevrat" u Zagrebu i osnivanje “Narodnog vijeća 
Slovenaca, Hrvata i Srba" u 1918., Zbornik Historijskog instituta Slavonije, Požega, 1968., 173.-245., Ljubomir, ANTIĆ, Prvi svjet- 
ski rat i Hrvati, Hrvatska revija, Zagreb, broj 2., 2004., 15.-21., Zorica, STIPETIĆ, Obmane i samoobmane: jugoslavenska inte- 
gralistička inteligencija u Hrvatskoj 1918.-1941., Spomenica Ljube Bobana, Zavod za hrvatsku povijest, 1996., 257.-269., Tomi- 
slav, ZORKO, “Narodna straža“ Narodnog Vijeća SHS za grad Zagreb, Historijski zbornik, god LIV., Društvo za hrvatsku povjes- 
nicu, Zagreb, 2001., 77.-100. 


436 Ivo, BANAC, Nacionalno pitanje u Jugoslaviji, Porijeklo, povijest, politika, Zagreb, 1988., 129. 

vlasti, te novom razdiobom materijalnih dobara, u prvom redu zemlje, što je dovelo do općeg nesi- 
gurnog stanja u zemlji.“ 


Osnutak Mjesnog odbora Narodnog vijeća u Bjelovaru 


Prve vijesti o odgovoru predsjednika SAD-a Woodrowa Wilsona na Austro-Ugarsku“* ponudu 


za primirjem i mirom stigle su u Bjelovar 21. listopada 1918. godine. Sutradan 22. listopada građani 
su počeli kititi svoje kuće narodnim zastavama, a “pred veče krenula je povorka predvođena akadem- 
skom omladinom bjelovarskim ulicama pjevajući hrvatske, srpske i slovenačke narodne pjesme, 
kličući miru, Jugoslaviji, Wilsonu, Trumbiću, Masaryku, jedinstvu i bratstvu"** Slijedeći dan pozva- 
la je akademska omladina građane Bjelovara da im se pridruže na velikom skupu, da zatvore radnje 
i trgovine, da se pridruže manifestacijama koje će se održati na Trgu Marije Terezije u 5 poslije 
podne, pred magistratom. Isto je učinio i gradski načelnik Laskar. 


Već oko podne “plivao je sav grad Bjelovar u moru narodnih zastava, zatvorene su sve radnje, a 
pred gradskom vijećnicom počeli su se okupljati građani.(...) Oko tri hiljade manifestanata napunilo 
je trg i pokrajne ulice, dok im se sa balkona gradske vijećnice nije obratio podnačelnik bjelovarski 
odvjetnik dr. Ivan Winter." Dr, Winter je naglasio da je “naše “Narodno vijeće" već danas predstav- 
nik slobodne države“, te pozvao manifestante da se zakunu na vjernost i bezuvjetnu poslušnost “na- 
rodnoj vladi — našem Narodnom vijeću. Iz hiljade grla zaorilo se gromko: Zaklinjemo se.“ Istoga 
dana održan je sastanak jedne grupe građana koja je odlučila poslati dva delegata u Zagreb u pred- 
sjedništvo “Narodnog vijeća" da zatraže upute oko osnivanja Odbora N. V. i u Bjelovaru.“ 


Prije samog osnutka Odbora Narodnog vijeća Bjelovar nekoliko dana ranije 27. listopada 1918. 
godine konstituirala se u Bjelovaru grupa jugoslavenskih demokrata grada Bjelovara od oko 30 čla- 
nova. Istog dana sa sastanka poslana je rezolucija u Zagreb u kojoj stoji da se “zahtjeva jedna i jedin- 
stvena, jednim državnim autoritetom vezanu, absolutno suverenu, etnografski odredjenu jugoslaven- 
sku državu, kao što je jedan i jedinstven naš narod triju plemena." Dalje se traži potpuna demokrati- 
zacija javnog života, a pitanje “unutrašnjeg ustrojstva Jugoslavenske države ovisi jedino o jedinstve- 
nom jugoslavenskom narodu, (...) jer smo nosili i posjedovali naše nacionalno jugoslavensko ime i 
prije svojih pokrajinskih, odnosno plemenskih imena (...) jugoslavensko naše ime i jugoslavenska svi- 
jest naša je vjera i nada ."** Iz Zagreba je odmah poslan brzojav u policijsku upravu Bjelovar u kojem 
se potvrđuje osnutak organizacije Jugoslavenskih demokrata u Bjelovaru, te traži “pobliže podatke o 


437 BANAC, isto, 129.-138. 

438 Austro-Ugarska uputila je 4. listopada 1918. preko švedske ambasade dvije note u Washington, u kojima se predlaže za- 
ključenje primirja na svim frontovima i pregovori o miru na temelju poznatih 14 Wilsonovih točaka. Odgovor je stigao 21. listopa- 
da u kojem predsjednik SAD-a Wudrov Wilson de facto priznaje težnje Južnih slavena za samostalnošću, jer vlada SAD-a “ne može 
priznati puku autonomiju ovih naroda kao osnovu za mir već je prisiljena zahtjevati da budu oni, a ne on suci o tome, kakva će 
akcija od strane Austro-Ugarske vlade zadovoljiti težnje i shvaćanja ovih naroda o njihovim pravima i njihovoj odluci kao člano- 
va porodice naroda". Srđan, BUDISAVLJEVIĆ, Stvaranje Države Srba, Hrvat i Slovenaca, JAZU, knjiga 2., Zagreb, 1958., 132.- 
133. Ferdo, ŠIŠIĆ, Dokumenti o postanku Kraljevine Srba Hrvata i Slovenaca 1914.-1919., Zagreb, 1920., 179., Bogdan, KRIZ- 
MAN, Austro-Ugarska diplomacija u danima raspadanja Dvojne Monarhije 1918. godine, Historijski pregled, 1.,Beograd , 1962; 
5.-24. 

439 “Manifestacije za nezavisnu državu Slovenaca, Hrvata i Srba", Tjednik bjelovarsko-križevački, 26. X. 1918., 2.-3. 

440 Ivan Winter (Rijeka 1868.- Bjelovar 1921.) Završio pravo u Beču i Zagrebu. Postaje član Hrvatsko-srpske koalicije te na 
veleizdajničkom procesu brani optužene Srbe. Godine 1911. kandidat koalicije u Sv. Ivanu Žabno. Istakao se borbom protiv 
mađarona. Uskoro postaje bjelovarski podnačelnik, a 1918. godine predsjednik Narodnog vijeća Bjelovar. 

441 Isto. Vidi i: “Manifestacije u Bjelovaru", Nezavisnost — bjelovarsko križevački vjesnik, (dalje Nezavisnost), br. 48., 26. 
X. 1918., 2. 

442 “Odbor “Narodnog vijeća" u Bjelovaru", Tjednik bjelovarsko-križevački, 26. X. 1918., 3. 

443 “Demokracija našeg javnog života", Tjednik bjelovarsko-križevački, broj 1., 4. XI. 1918., 1.-2. 

ustrojstvu ovog udruženja.“ Prema odgovoru Sekcije za organizaciju i propagandu Narodnog vijeća 
Bjelovar “jugoslavenska demokratska organizacija neovisno je udruženje, koje dakako može podupi- 
rati rad Narodnog odbora Bjelovar, no nije s njim identično već je samostalna organizacija ** 


Prema kasnijem izvještaju Narodnog odbora Bjelovar u periodu od 28. listopada do 3. studenog 
poslove Narodnog vijeća u Bjelovaru vodi privremeni odbor sastavljen “od 15 lica sa trojicom nar- 
odnih zastupnika gospodom dr. Perom Belobrkom,““ Josipom Werkleinom*" i Franjom Kufrinom.?** 
Taj privremeni odbor je objavio proglas kojom je reagirao na konačni raskid svih državopravnih veza 
između Hrvatske, Slavonije i Dalmacije i Austro- Ugarske od 29. listopada 1918. godine što ga je ob- 
javio Hrvatski sabor. U proglasu se ističe da je protekli rat prisilio hrvatski narod “da opet izloži 
grudi, da prolijemo svoju krv i opet za tuđina, za tuđu slavu i tuđe interese. Pošli smo jer smo morali 
poći (...) Ali svaka sila za vremena, a nevolja redom ide (...) sada je pred nama novo doba “ujedinje- 
nje cijelog našeg naroda Slovenaca, Hrvata i Srba na čitavom njegovom etnografskom području“(...) 
Sada još samo trebamo da se okupimo u jake i neprobojne redove oko “Narodnog vijeća", da se 
spremimo za svaki pokušaj koji bi ugrozio naše ujedinjenje i zajedničku budućnost." 

Dr. Ivan Winter i dr. Luka Šoški““ sazvali su za 3. studenog 1918. godine veliku narodnu skup- 
štinu za oko 400 ljudi na kojoj je izabran Odbor Narodnog vijeća za grad i kotar Bjelovar, te župani- 
ju Bjelovarsko-križevačku.“' Za ovjerovitelje skupštinskog zapisnika izabrani su g. Košak i potpu- 
kovnik Koclen. Prvi govor je održao prota Petar Bosanac u emotivnom raspoloženju. Govorio je o 
zadacima koji predstoje pred jedinstvenim narodom Slovenaca, Hrvata i Srba u izgradnji svoje jedin- 
stvene i slobodne države. Prema njegovim riječima vrijeme je da prestanu “svi stari sporovi i sitne 
zadjevice, jer se svi moramo ozbiljno uhvatiti rada da naša država opstane."* U svom govoru koji 
je održao Andrija Ribar u ime Starčevićeve stranke prava, iznosi se da “smo svi jedna stranka, jedan 
narod, no to neznači da se Srbin ne smije zvati Srbinom, Hrvat Hrvatom ili Slovenac Slovencem. U 
našoj slobodnoj Jugoslaviji nema ni sluge ni gospodara, svi smo jednaki (...), a još kada se spoji srp- 
sko junaštvo, hrvatski zanos i slovenačko organizatorstvo biti će to država rijetkih osobina u kojoj će 
biti osigurana naša narodna budućnost".* 


444 Hrvatski državni arhiv (dalje HDA), 124., Narodno Vijeće (NV) SHS (1918.-1919. (1920.-1923.), dopisivanje sa Mjesnim 
odborima (Antunovac - Cvetković), Sekcija za organizaciju i agitaciju (dalje MO (A-C) (SOA), Narodno Vijeće (dalje NV). SOA 
740/18. fasc. Bjelovar, kutija 10., dokument br. 154., Kasnije nadopisano na brzojavu da ne trebaju podatke, već samo da se što br- 
že osnuje Odbor Narodnog vijeća u Bjelovaru. 

445 HDA, MO (A-C) (SOA), NV. SOA 740/18. fasc. Bjelovar, kutija 10., dokument 157., Izvještaj Sekcije za organizaciju i 
propagandu Narodnog vijeća Bjelovar od 12. XI. 1918. 

446 Pero Belobrk (1868.-1934.), odvjetnik i političar. Godine 1891. doktorirao, te postaje 1901. odvjetnik u Bjelovaru. Još na 
studiju je osnivač lista Omladina, i često surađuje i u Srbobranu. Godine 1904. ulazi u Srpsku samostalnu stranku te je sudionik 
kod stvaranja zadarske rezolucije i Hrvatsko-srpske koalicije. U veleizdajničkom procesu brani optužene Srbe. Godine 1917. 
izabran za zastupnika u Hrvatski sabor. U novoj državi postaje povjerenik za pravosuđe, ali brzo se povlači iz politike te se bavi 
odvjetništvom. 

447 Josip Werklein, dugogodišnji vlasnik ljekarne u Bjelovaru. Umire 1922. godine. 

448 HDA, MO (A-C) (SOA), NV. SOA 740/18. fasc. Bjelovar, kutija 10., dokument br. 155., Odbor Narodnog Vijeća u 
Bjelovaru Narodnom Vijeću u Zagreb 5. XI. 1918. 

449 “Proglas bjelovarskog odbora", Tjednik bjelovarsko-križevački, 2. XI. 1918., 1. 

450 Luka Šoški, rođen 1878 u Mlinskoj. Škole završio u Bjelovaru i Zagrebu. Radi u uredu dr. Pere Belobrka. Član Hrvatsko- 
srpske koalicije, a poslije stvaranja nove države pristupa Demokratskoj stranci, pa zatim Samostalnoj demokratskoj stranci. Godine 
1920 postaje župan Bjelovarsko-križevačke županije. Poslije šestosiječanjske diktature ne bavi se politikom, dok se poslije pada 
diktature angažira na izbornoj listi Jugoslavenske radikalne zajednice (JRZ). 

451 Bjelovarsko-križevačka županija graničila je sa županijom Somogy u Ugarskom kraljevstvu, Virovitičkom, Požeškom, 
Varaždinskom i Zagrebačkom županijom u Hrvatsko-slavonskom kraljevstvu. Njezinu sjevernu granicu činila je rijeka Drava, a 
oko 1910. površina joj je obuhvaćala 5.048 km2. Županije je bila podijeljena na ove kotareve: Bjelovar, Čazmu, Garešnicu, 
Grubišno Polje, Koprivnicu, Kutinu, Križevce. Prema popisu iz 1910. županija je imala 332.592 stanovnika, a po jeziku županija 
je bila podijeljena ovako:hrvatsko/srpski jezik: 298.220, mađarski jezik: 14.224 njemački jezik: 4.235., Mirela, SLUKAN-ALTIĆ, 
Povijesni atlas gradova — Bjelovar, Hrvatski državni arhiv, Bjelovar-Zagreb, 2003. 

452 “Odbor Narodnog vijeća u Bjelovaru", Tjednik bjelovarsko-križevački, broj 1., 4. XI. 1918., 2.-3. 

453 Isto. 

U isto vrijeme Andrija Ribar kao ravnatelj Kraljevske realne gimnazije u Bjelovaru uveo je i 
zakletvu vjernosti sadašnjoj vladi kod svog profesorskog zbora, a isto su napravili i učitelji i učiteljice 
gradskih i pučkih škola na ruke velikog župana dr. Gavre Gojkovića u županovoj uredovnici.“* 


Uskoro su izabrani predsjednik i članovi Odbora Narodnog vijeća Bjelovar. Za predsjednika je 
izabran odvjetnik dr. Ivan Winter, za prvog potpredsjednika dr. Šandor Vaić, sudbeni vjećnik, za dru- 
gog potpredsjednika Andrija Ribar, ravnatelj bjelovarske gimnazije“?, za prvog tajnika Stevo Sto- 
janović, upravitelj gradske aprovizacije, za drugog Dragan Novak, sudbeni pristav, te zamjenici Fran 
Kolar, financijalni tajnik i dr. Lazo Kovačević, odvjetnički perovođa. Inače, Odbor se podijelio u pet 
odsjeka i to: 1. Presjedništvo. 2. Financijalni odsjek. 3. Zaštitarski odsjek (redarstvo, Narodna straža). 
4. Odsjek za propagandu. 5. Upravni odsjek. O svom radu pojedini odsjeci izvještavaju u skupnim 
sjednicama Odbora koji se održava svaki dan u 5. sati poslije podne. Narodnom vijeću u Zagrebu 
(SOA), javljeno je da se uz popis svih članova Odbora N. V. Bjelovar, prilaže i popis (imenik) svih 
članova Narodne straže Bjelovar kojima je izdano ukupno 87. pušaka. Zbog nastale zime mnogi 
članovi Narodne straže nisu u stanju redovito raditi svoj posao, te se traži pomoć od zapovjedništva 
16. pješadijskog puka Narodne vojske SHS da pošalje redarstvu i Narodnoj straži odgovarajuću 
pomoć.“ Članovi Odbora Narodnog vijeća nose na lijevoj nadlaktici “bijele pasice sa početnim slovi- 
ma ONV — Odbor Narodnoga vijeća (...), dok se na balkonu gradske vijećnice, u kojoj ureduje 
Odbor, vije jugoslavenska zastava “crveno-modro-bijelo-crvena' kakva je postojala još prije 120 
godina u Dubrovniku, kao zastava tadašnje Ilirije." 


Odbor N. V. Bjelovar odmah je počeo svoju aktivnost. Jedno od prvih mjera bila je osnivanje 
pododbora Narodnog Vijeća u okolici. Sazivaju se narodne skupštine na kojima učestvuju po dva de- 
legata iz Narodnog Vijeća Bjelovara. Tako su brzo organizirane skupštine u Ivanovčanima, Hrgovlja- 
nima, Velikim Sredicama, Starim Pavljanima i Plavnicama, a zakazane su skupštine u Gudovcu, 
Severinu, Narti i Velikom Trojstvu.“ U izvještaju N. V. Bjelovar upućenom Narodnom Vijeću SHS 
u Zagreb stoji da su pojedini pododbori N. V. Bjelovar sami izabrali svog predsjednika i tajnika, te 
da sami odgovaraju za poslove koji spadanju u njihov djelokrug. Odbor Narodnog vijeća u Bjelovaru 
održava vezu sa svim pododborima u županiji, šalje im potrebne upute, informacije, tiskanice, pro- 
glase itd.*? 


Krajem godine 1918. na površinu su izbili socijalni i ekonomski zahtjevi koje je trebalo hitno 
rješavati. Najbolji primjer toga je zapisnik sa sjednice Odbora Narodnog vijeća u Velikom Trojstvu 
pod predsjedavanjem Josipa Čižmekovića održanog 30. studenog 1918. u zgradi Općinskog pogla- 
varstva. U zapisniku od 12. točaka samo jedna se odnosi na politička zbivanja koja otkriva republi- 
kansko opredjeljenje naroda toga kraja. 


454 “Zaprisegnuće", Nezavisnost, 16. XI. 1918., 3. 

455 Andrija Ribar (1879. Vukomanić kraj Karlovca - ? Beograd), dugogodišnji ravnatelj bjelovarske gimnazije. Filozofski 
fakultet u Zagrebu završio 1902. godine. Prvi put 1905. godine imenovan namjesnim učiteljem u Bjelovaru, sve dok 1917. nije 
izabran za ravnatelja Kraljevske realne gimnazije u Bjelovaru. Taj položaj držao je sve do 1939. godine kada je umirovljen. U svom 
političkom djelovanju bio je izraziti pristaša integralnog jugoslavenstva, što je čvrsto provodio u školskoj praksi. Josip VUSIĆ, 
Bjelovarska gimnazija od 1876. do 1978. godine, Bjelovarski zbornik, 7., Matica Hrvatska ogranak Bjelovar, 2006., 114.-120. 

456 Isto. HDA, MO (A-C) (SOA), NV. SOA 740/18. fasc. Bjelovar, kutija 10., dokument br. 155., Izvještaj od 5. studenog 
1918. Tu su navedeni svi ostali članovi Odbora Narodnog vijeća Bjelovar. To su: Petar Bosanac, paroh u Bjelovaru, Josip Meixner, 
upravitelj 1. hrvatske štedionice, dr. Milan Omčikus, veleposjednik i odvjetnik, Ignaj Puretić, Ljubo Bakić, mesar, Juraj Horvat, dr. 
Vladislav Jakovac, gradski senator, Branko Petrović, ravnatelj Bjelovarske štedionice, Marko Šarčević, upravitelj srpskog kred- 
itnog zavoda ( zbog sudjelovanja u bosankom ustanku 1878. često progonjen od vlasti) , dr. Božo Beck, sudbeni pristav, Vladimir 
Stopić, pravnik, Dragutin Laksar, gradonačelnik Bjelovara, Stjepan Šmidt, seljak, Pajo Antolić, učitelj, te od socijalno-demokratske 
organizacije Franjo Piškorić i Stevo Ivić, postolar. Osim njih članovi su i narodni zastupnici dr. Pero Belobrk, Franjo pl. Kufrin, 
Josip Verklein. Vidi i dokument br. 160.,od 20. XI. 1918., kojim N. V. Bjelovar javlja N. V. SHS, Sekciji za organizaciju i agitaci- 
ju u Zagrebu poimenično sve vršitelje dužnosti u N. V. Bjelovar 

457 “Jugoslavenska zastava", Nezavisnost, 9. XI. 1918., 3. 

458 “Skupštine", Tjednik bjelovarsko-križevački, 9. XI. 1918., 3. 

459 HDA, MO (A-C) (SOA), NV. SOA 740/18. fasc. Bjelovar, kutija 10., dokument br. 155., Odbor Narodnog Vijeća u Bje- 
lovaru Narodnom Vijeću u Zagreb, 5. XI. 1918. 

1.) Pretresa se prijedlog da se zamoli Narodno vijeće neka bi se škole skinule s tereta obćina: 
Odbor jednoglasno zaključuje da zemlja preuzme u svoje ruke gradnju škola i uzdržavanje 
učiteljskog osoblja. 

2.) Pitanje o zemljišnim zajednicama: neka se zamoli Narodno vijeće da izda nalog oblastima da 
imadu ići strogo na ruku ovlaštenicima svih zemljišnih zajednica u smislu diobe. 


3.) Pitanje o šumskom pravu: da se sve do tada zastarjele šumske štete ukinu, jer su mnoge skriv- 
ili lugari svojim osvetoljubivim postupkom,da se svakoj seljačkoj kući dade drvo prema potrebi, da 
se povisi deputat na 4 četvorna hvata, na svaku peć u općinskom uredu 2 hvata (...) a ako svaka sel- 
jačka kuća dobije dovoljno drva neka se umanji broj lugara primjereno i broj činovnika, da se u 
otvorenim šumama dade paševina ili listinac besplatno, a u to ime da bude u svakoj obćini odbor od 
tri lica koji će sa ljudima od imovnih obćina ustanoviti da li je šuma za pašu ili ne. 


4.) Odbor zaključuje da se zamoli povjerenik za željeznicu neka premjesti kolodvor iz Mišulinov- 
ca ovamo u Trojstvo, jer je željezničko stajalište u Trojstvu posjećivano, a onaj u Mišulinovcu nika- 
ko. 

5.) Pitanje soli i svjetla: narod oskudjeva na soli zato Odbor moli Narodno vijeće da pomogne 
narodu doći do soli, a takođe i do petroleja. 

6.) Pitanje o koži za obuću: da se osnuje centrala za kožu u Zagrebu pa da se i seljački stališ op- 
skrbi kožom a ne samo razni činovnički stališ. 

7.) Pitanja pečenja rakije i sadnje duhana: narod je ogorčen naredbom o pečenju rakije po pau- 
šalu. Odbor jednoglasno moli povjerenike za financije da se uvede besplatno pečenje rakije za seoske 
gospodare koji ionako plaćaju dosta poreza od voća i vinograda, a isto tako traže i za sadnju duhana. 

8.) Pitanje o meljavi: da se ukinu cedulje na meljavu jer su na teret seljaštvu. 

9.) Pitanje o potporama: pošto gradovi isplaćuju ratne potpore kao grad Bjelovar i grad Zagreb 
to se moli da i obćinama se doznači potrebiti novac za isplatu potpora. 

10.) O čišćenju dimnajaka: neka se ukine prislino čišćenje dimnjaka po dimnjačarima. Svaki ne- 
ka si sam čisti dimnjak. 

11.) Obćinska uprava: budući da je narod nezadovoljan sa Obćinskom upravom, neka se izabere 
odbor petorice koji će zamoliti velikog župana da raspiše izbore za obnovu Općinskog zastupstva. 

12.) Odbornik Martin Begović iznosi želju pučanstva da se nova država uredi kao republika: 
jednodušno se prihvaća već poznata želja da se jugoslavenska država uredi po Amerikanskom uzoru 
(podvukao autor). 


Uskoro je počela i smjena “starih" i nepouzdanih kadrova na području Bjelovara. Tako je odlu- 
kom Narodnog Vijeća iz Zagreba brzo imenovan novi veliki župan Bjelovarsko-križevačke županije 
dr. Gavro Gojković, koji je smjenio dosadašnjeg velikog župana Ladislava plem. Labaša. Dr. Goj- 
ković je već 7. studenog došao u Bjelovar i preuzeo izvršnu vlast.“ 


460 HDA, MO (A-C) (SOA), NV. SOA 740/18. fasc. Bjelovar, kutija 10., dokument 181.-182. Zapisnik sjednice Narodnog 
vijeća od dana 30 XI. 1918. godine u Velikom Trojstvu kraj Bjelovara. Sličnu rezoluciju donijeli su i stanovnici naselja Tomašice 
(kod Garešnice) koji su takođe u svojim zahtjevima koji su pretežno ekonomske naravi, u zadnjoj točki tražili da je “opće narod- 
no mišljenje da se buduća naša država mora urediti u republiku, po uzoru amerikanskom." Josip VIDMAR, Prilozi građi za povi- 
jest 1917.-1918., Arhivski vjesnik, Zagreb, 1958., svezak 1., 140. Stjepan Radić je u svojim govoru na sjednici Narodnog vijeća 24. 
studenog 1918. godine upozoravao na problem legitimiteta hrvatske elite koja nije izabrana na temelju općeg i jednakog prava 
glasa, te da ona nema prava donijeti dalekosežne odluke. Radić je tvrdio da Središnji odbor Narodnog vijeća SHS odbija da ispita 
volju hrvatskog naroda, koji je po njemu za republiku, a ne monarhiju Karađorđevića. Također je primjetio da je osnovni cilj Srba 
iz Hrvatske, Ugarske i Bosne i Hercegovine forsiranje brzog ujedinjenja da se stvori “velika srpska država i jako i slavno carstvo", 
te ih je u svom govoru nazivao “dušanovcima". Vidi u: Stjepan RADIĆ, Seljačka svijest i narodna volja. Put ka seljačkoj republi- 
ci, Zagreb, 1923., Ivan, MUŽIĆ, Stjepan Radić u Kraljevini SHS, Zagreb, 1988., 279.-281. 

461 “Novi veliki župani", Tjednik bjelovarsko-križevački, 9. XI. 1918., 3. 

Nemiri na području grada Bjelovara i Bjelovarsko-križevačke županije 
tokom studenog 1918. godine 


I prije sloma Dvojne Monarhije u Prvom svjetskom ratu u Hrvatskoj su postojali uzroci koji su 
stvarali latentno nezadovoljstvo među seljačkim masama (nasilje činovnika, poresko opterećenje, rat- 
ni zajam, rekvizicije, siromaštvo i glad kao posljedica rata). Sve se to manifestiralo u pojavama (spo- 
radični nemiri na selu, socijalni buntovi, “zeleni kader"), no, međutim svojom punom snagom su 
uzroci nemira izbili tokom studenog 1918. godine, u mjesecu “prijeloma".““ Postoji nekoliko važnih 
uzroka seljačkih nemira u sjevernoj Hrvatskoj među kojih je jedno od važnih bilo narodno (seljačko) 
vjerovanje da propast Austro-Ugarske znači zapravo potpunu slobodu, svijet slobodan od činovnika, 
zemljoposjednika, lihvarskih trgovaca i zelenaša, a istovremeno da dolazi do nove diobe dobara i 
zemlje. Hrvatsko seljaštvo je odavno gajilo mržnju prema činovnicima koje je zapadala nezahvalna 
dužnost prikupljanja poreza, novačenja i uvođenja prisilnog rada. Tako u ta vremena ima mnogo pri- 
mjera osobnih osveta. Najbolji primjer je slučaj Stjepana Hrastovca, načelnika u mjestu Dubravi kraj 
Bjelovara, “taj je gospodin, preobučeni seljak, vrlo naprasit, podmukao, osoran i osvetljiv (...) brzo 
se svima zamjerio, te kao poslovođa obćinske aprovizacije postupao pristrano i nepravedno, kao je 
sam htio. Razumljivo je, da je sve jedva čekalo zgodan čas, da ga se riješi.“ 


Drugi uzroci koji su također pogodovali socijalnom buntu seljačkih masa u sjevernoj Hrvatskoj 
su socijalni zahtjevi hrvatskog sela pod utjecajem ideologije Stjepana Radića i njegove Hrvatske 
pučke seljačke stranke (HPSS) koja je već prije izbijanja rata uspostavila široku mrežu utjecaja na 
selu. Radić je i u Hrvatskom saboru jasno govorio da “rat više ne likvidiraju kraljevi i vojnici, (...) 
nego ga likvidiraju seljaci, radnici, svećenici, i američki predsjednik Wilson.". Ne treba se zanema- 
riti ni utjecaji Oktobarske revolucije na hrvatsko selo koja je pod parolom “mir, kruh i vlast narodu, 
tvornice radnicima i zemlja — seljacima“, također bila pokretač socijalnih nemira i privlačna krilat- 
ica za seljačke mase.“ I po Radićevim riječima izrečenim u saboru “to je socijalna revolucija koja 
još traje, koji će biti njeni rezultati, njene posljedice, to još ne znamo (...).** Nadalje, to su u od- 
ređenoj mjeri i politički motivirani nemiri koji su, pak, rezultat nove situacija nakon “ujedinjenja“, 
kada se postavilo pitanje unutrašnjeg uređenja nove države što je urodilo sukobom unitarističke 
odnosno centralističke i federalističke koncepcije te pojavom republikanizma.“ 


I prije sloma monarhije je na bjelovarskom području vladalo nesigurno stanje, “zeleni kadar" je 
bio raširen svuda. U jednom dopisu iz Đurđevca od 8. lipnja 1918. koji je upućen u Bjelovar velikom 
županu (Labaš) u kojem stoji da je jedan zelenokaderaš izjavio “Ima nas do pet stotina bjegunaca 
vojnih od Bjelovara do Gjurgjevca po šumama raštrkanih, te nam je glavna svrha da dodjemo sa 
seljacima pogotovo u Podravini u doticaj, da ih pobunimo i tako s njima izvedemo ustanak prevrat, 
jer je taj rat svima dozlogrdio, mi vojnici gladujemo, a kod kuća naših, sve nam se oduzimlje i rekviri- 
ra." Dalje stoji zaključak pisca dopisa da je to istina “da po vinogradima, u šumama, na konacima, 
prema Dravi te po šumama naspram bjelovarskom kotaru — vidjevaju ljudi, koji na obradbu polja 
idu, dapače u skupinama po 5 do 10 vojnika bjegunca potpuno bojno opremljenih i oboružanih, a to 
su većinom domaći ljudi iz ovoga i bjelovarskog kraja, koji su iz bojnih satnija pobjegli i sada se kao 
bjegunci po šumama i bregovima zadržavaju.“ Narod su u to vrijeme posebno pogađala rekvizici- 


462 Branka, BOBAN, Sabor Kraljevina Hrvatske, Slavonije i Dalmacije o problemima prehrane tijekom 1. svjetskog rata, 
Zbornik Mire Kolar-Dimitrijević, FF press, Zagreb, 2003., 315.-328. 

463 Ivo, BANAC, “I Karlo je o,šo u komite." Nemiri u sjevernoj Hrvatskoj u jesen 1918. godine, Časopis za suvremenu povi- 
jest, Zagreb, 1992., 24., 3., 31. 

464 Ferdo, ČULINOVIĆ, Odjeci Oktobra u jugoslavenskim krajevima, Izdavačko poduzeće “27. srpanj", Zagreb, 1957., 

465 Stenografski zapisnici Sabora Kraljevine Slavonije, Dalmacije i Hrvatske, VI, Zagreb, 1098. 

466 Branka, BOBAN, Stjepan Radić u Saboru Kraljevine Hrvatske, Slavonije i Dalmacije, Radovi Zavoda za povijest Filo- 
zofskog fakulteta u Zagrebu, 29., Zagreb, 186.-207. 

467 Josip, VIDMAR, Prilozi građi za povijest 1917.-1918., Arhivski vjesnik, Zagreb, 1958., svezak 1., 61 

je, oduzimanje stoke i uroda, pa je tako u selu Virju u Podravini 11. lipnja spremao ustanak sa zele- 
nim kadrom, koji bi ručnim bombama napali oružničku postaju i neke barake.** 


Prema izvještaju iz Daruvara, od natporučnika Kultschara od 13. studenog vojnici su uskraćivali 
prisegu i trgali zvijezde sa epoleta. U spisu stoji da se javljaju opasna trvenja među srpskim i hrvat- 
skim stanovništvom. Razlozi paleža u kotaru Daruvar su općenita mržnja na Židove zbog nabijanja 
cijena, protiv oblasti zbog rekvizicija te nepravednog dijeljenja potpora. Traži se pojačanje oružni- 
štva, te neka se bivši zarobljenici i srbijanci šalju samo pod vodstvom srbijanskih časnika, jer se hr- 
vatskim časnicima otkazuje poslušnost.“ Tjednik bjelovarsko-križevački je javljao da u Bjelovar 
uskoro stižu srbijanski časnici da preuzmu zapovjedništvo nad zarobljenim pripadnicima srpske voj- 
ske koji se već nalaze u Bjelovaru, a treba da čine jednu malu postrojbu.“ Prema Nezavisnosti ta 
postrojba bivših srpskih zarobljenika (44 čovjeka pod vodstvom natporučnika Pajakoviča) sad oboru- 
žana i organizirana imala je velike zasluge za uspostavljenje reda i mira u gradu zajedno sa postrojba- 
ma Narodne straže i Sokolima, te se demantiraju glasine koje govore o općoj nesigurnosti u Bjelovaru 
“kako se pljačka, robi i pali što više i da grad Bjelovar gori", kao dezinformacije i lažne vijesti, onih 
koji šire panično raspoloženje.“" 

Nakon proglašenja nove države Kraljevstva Srba, Hrvata i Slovenaca počela su još više jačati re- 
publikanska uvjerenja. Tako tajnik Odbora Narodnog vijeća Stevo Stojanović javlja 3. prosinca 1918. 
u Zagreb da je danas “kada je posebnim izdanjem bjelovarskog tjednika bilo proglašeno združenje 
Srbije sa Državom SHS, počeli su se vojnici buniti protiv kralja i počeli su klicati republici. Zbog to- 
ga je iz ovdašnjeg garnizona 16. pješadijske pukovnije pobjeglo 120. oboružanih momaka. Vojnika 
ima oko 600-700." Sutradan 4. prosinca vojnici 16. pješadijskog puka na ulicama opet uzvikuju 
parole za republiku, a protiv kralja i monarhije koja je po njima nametnuta.? 


Odbor se u početku suočavao sa nestašicom financijskih sredstava, posebno za ustrojavanje no- 
vih odreda Narodne straže, koja je bila potrebna u svakom većem mjestu. Trebalo je nabaviti oružje, 
opremu, uniforme, logistiku i sva prateća sredstava takvih vojnih postrojbi, te osigurati dnevni dopla- 
tak za svakog pripadnika postrojbi. Stoga je Odbor N. V Bjelovar često pozivao građane grada da 
daju novac za “Narodni porez" jer “dokažimo da nam ne treba tudje pomoći kod stvaranja naše 
države. Ugledajmo se u braću Čehe. Radimo, donosimo žrtve u novcu, kad ne trebamo više u krvi. 
Grobari slobode, hajduci i razbojničke bande, kojima je svrha pokapanje slobode, a geslo anarhija - 
razbježat će se kada vide svijest naroda koji uzdržava narodnu vojsku. (...) Ne dopustite da vam razne 
bande hoće pod vratima kundacima kucati.“ U isto vrijeme se donose vijesti da srpska vojska “ide 
braći u pomoć" te da ona jedina osigurava mir i sigurnost u Hrvatskoj, Slavoniji i Bosni, te da su srp- 
ske trupe već sada u Zemunu, Vukovaru, Vinkovcima, Sarajevu, a očekuju se i u Osijeku.“? 


Socijalni nemiri u bjelovarskom kraju, izazvani teškim gospodarskim i društvenim prilikama, 
započeli su u posljednjoj godini rata, te se nastavili i prvih mjeseci nove države Kraljevstva Srba, 
Hrvata i Slovenaca.““ Stjeran u opću bijedu izazvanu ratnim okolnostima seljaci su pohrlili da uzmu 
ono što je po njima ime nepravdom vlasti onemogućeno da imaju. Došlo je do provala u dvorove vla- 
stelina, dućane trgovaca i obrtnika, podrume bilježnika i svakovrsnih pljački i razbojstva u fenome- 


468 Bogumil, HRABAK, Dezerterstvo i zeleni kadar u jugoslavenskim zemljama 1917.-1919., Zbornik Historijskog instituta 

svojim građanima popeo na 34 miljarde kruna. 

nu masovnih “seljačkih pljački" u nekim naseljima i gradovima u bjelovarskoj okolici. Uzroke tak- 
vog stanja pokušao je analizirati dr. Luka Šoški u svom članku “Uzroci sadanjih nereda u Hrvatskoj" 
koji je izašao u Tjedniku bjelovarsko-križevačkom. Već se u prvom članku konstatira da su se “nere- 
di raširili po bjelovarskom kraju munjevitom brzinom, prihvaćajući se od svjetine kao kakva pri- 
ljepčiva bolest. I gdje su se pojavili, za kratko vrijeme zahvatili su svjetinu tako da ih je samo sila 
mogla ugušiti." 

Prema njemu glavni uzorci takvom stanju u Hrvatskoj su primarno ekonomske prirode i to su 
visoke cijene industrijskih proizvoda, maksimiranje cijena seoskim proizvodima i rekvizicija hrane 
sa polja seljaka. Cijene petroleju, šećeru, soli, papru, tekstilu, obući itd. povisile su se od 100 do 1.000 
puta, pri čemu se napada trgovački ceh. Prije rata je seljak mogao dobiti za sto kilograma pšenice “pet 
pari opanaka ili 50 pari čarapa ili 5 šešira, a sada za jedan par čarapa daje sto, a za par opanka 
300 kilograma žita. Za prehranu je mogao zadržati samo 180 kg. Žita po osobi domaćinstva, a osta- 
lo je bio dužan dati državi“. Prema Šoškom “možda su neke vodili drugi razlozi, lakomost za tuđim, 
možda osveta nekom pojedincu. To su bili redovno oni iz “zelenog kadra". Ali svjetina se pridružila 
njima bez sumnje poglavito iz navedenih razloga.?* 


Zanimljivo da je vrlo brzo stigao komentar iz Udruženja obrtnika i trgovaca u Bjelovaru. U svom 
komentaru predstavnik Udruženja Gjuro Omčikus piše da sve to nije baš točno, jer iz “čega postoji 
to današnje trgovačko “bogatstvo. Iz novca i robe. Koliko vrijedi danas novac, to zna svaki laik (...) 
Bogatstvo u novcu je vrlo problematične naravi. Drugi dio imovine sačinjava roba (...) jer vrijedilo 
je pravilo ako je novac jeftin, skupa je roba." Ali i ovo staro pravilo pada sada u ovom prijelaznom 
razdoblju, “jer roba koju je imao trgovac u svom skladištu, koju je uz veliku opasnost dobavio, i za 
puno novca kupio, leži na skladištu “u ovom prijelaznom razdoblju" neprodana. " A što se može oče- 
kivati kada dođe do sniženja cijena i otvaranja granica. U ovom vremenu “ treba raditi na ideji uje- 
dinjenja, a ne sijati razdor, a ako mu to nije moguće neka se mani mutnog lova i poprimi metode," 


Zbog takvog stanja prijeki sudovi su brzo i efikasno kažnjavali svako ubojstvo, paljenje i razbo- 
jstvo, o čemu je često javljao Tjednik bjelovarsko-križevački. Tako je u Đurđevcu nakon razbojstva 
odmah osuđen na smrt Gj. Čizmešija, no Narodno vijeće u Zagrebu smanjilo je kaznu na 20 godina 
teške robije. Iz Garešnice javljaju da je uhvaćen i osuđen razbojnik “kaderaš“ Franjo Gobac te ja 
kazna izvršena. Istovremeno se javlja iz Popovače da su uhićena trojca pljačkaša te su već osuđeni i 
smaknuti.“ Prijeki sud u Velikom Grđevcu hitno je osudio sedmoricu cigana zbog zlodjela i pljačke, 
tako da je vođa skupine Gjuro Jovanović strijeljan, a ostali osuđeni na tešku tamnicu.“ U Koprivnici 
je brzo osuđen i strijeljan Petar Šestak iz Novigrada Podravskog zato što je izvršio razbojstvo nad 
dvije osobe te oteo prvom prolazniku 5000 K u novcu, a drugom rubeninu u istoj vrijednosti.““ Vlasti 
su brzo reagirale pa je tako i u Bjelovar stiglo vojno sudbeno povjerenstvo koje je od 16. studenog 
bilo nadležno za cijelu Bjelovarsko-križevačku županiju, a sjedište se nalazilo u “zgradi postojnog 
zapovjedništva.“ Narodno vijeće Bjelovar je preko Nezavisnosti upućivalo poruke javnosti da razni 
“zločinački elementi stavljaju goruću baklju pod naš krov, no na vojsci je da uzdrži red, da osigura 
ono što ni tudjin nije mogao uzeti (...) neki ne shvaćaju ovo vrijeme, već misle da im je glavna svrha 
otimačina? no dužnost je svakog građanina da spriječi takve elemente.** 


Prema izvještaju redarstvenog odsjeka Gradskog poglavarstva Bjelovar upućenom velikom 
županu dr. Gojkoviću proces ustrojstva Narodne straže u gradu Bjelovaru tekao je po svim pravilima 

bez ikakvih pomutnji. Tako se izvještava da je 29. listopada 1918. godine kada se vojska bivše 
Austro-Ugarske razišla u Bjelovaru je ostalo oko 40 momaka koji su prisegnuli na vjernost Narod- 
nom vijeću, te su oni vršili sigurnosnu provjeru i mir na području grada od 29. na 30. listopada. Su- 
tradan su javnim pozivom i posebnim oglasom pozivani građani na vršenje dužnosti Narodne straže 
grada Bjelovara. Odaziv ljudi bio je velik te je potpuno omogućena provedba reda i zakona na po- 
dručju grada Bjelovara. Tijekom 31. listopada poimenično su zvani ljudi za koje se znalo da imaju 
vojničkog iskustva. Istovremeno je 1. studenog brzo formiran sigurnosni odsjek Odbora Narodnog 
Vijeća Bjelovar pod predsjedništvom dr. Milana Omčikusa. Zapovjednikom građanske straže imen- 
ovan je Janko Janković, predsjednik Hrvatskog sokola, koji je ubrzo osnovao i konjicu Narodne 
straže koja se sastojala od 6 konjanika pod zapovjedništvom g. Laskara. 


Čitava Narodna straža, konjica i gradsko redarstvo su po odluci Narodnog odbora Bjelovar stav- 
ljeni pod zapovjedništvo gradskog kapetana dr. Dragutina Furlana. Narodna straža je brojala 250 
članova koji su bili razdjeljeni u tri voda. U početku je osim uobičajenih ophodnji Narodna straža 
imala zadatak da čuva sve važnije objekte u Bjelovaru, pa je tako Filipovićevu vojarnu čuvalo 50 
ljudi, kolodvor 6, Sudbeni stol 7., vojarnu sa zarobljenicima 5., skladište drva 4 itd. Kasnije se prišlo 
osnivanju Narodnih straža u okolici Bjelovara. U Novim Plavnicama sa 10 pušaka, u Štefanju sa 10 
pušaka, u Starim i Novim Pavljanima sa 5 pušaka, u Predavcu i Ždralovima sa 2 puške. Sve ove vanj- 
ske postrojbe stoje u vezi sa Bjelovarom uz pomoć konjice koja jaše svaki dan po informacije. 
Konjica se upotrebljava i kao brza pomoć kod brzih istraga i privođenja u tim naseljima. Nakon uspo- 
stavljanja red i sigurnosti broj pripadnika Narodnih straža će se smanjivati.485 


Posebno važnu ulogu imala je organizacija Hrvatskog sokola u Bjelovaru koja je po naredbi 
zapovjednika građanske straže Janka Jankovića da obučavala pripadnike Narodnih straža za obavlja- 
nje stražarske službe i baratanje oružjem ako članovi straža nisu vojnici. Istodobno je Hrvatski sokol 
u svojim proglasima tražio da se ljudi jave u njihove redove u “što većem broju jer će se održati glav- 
na skupština Hrvatskog sokola, gdje će se donijeti program njegovog rada i nove smjernice razvit- 
ka."486 Pripadnici Hrvatskog sokola su uz Narodnu stražu na konjima vršili sigurnosnu službu u 
Mlinovcu, Ivanovčanima i na periferiji grada što djeluje “umirujuće na tamošnje stanovništvo.“487 
Strah od nereda javio se i u Bjelovaru te je zbog toga preventivo otkazan mjesečni sajam koji se tre- 
bao održati 4. studenog u gradu jer su po naredbi povjerenika Narodnog vijeća svi sajmovi na 
području Hrvatske i Slavonije obustavljeni te su stoga “na ulazima u grad Bjelovar ljudi zajedno sa 
stokom i konjima vraćeni nazad.'488 


Uskoro su u Odbor N. V. Bjelovar i velikom županu Gojkoviću počeli stizati izvještaji o ustroj- 
stvu Narodnih straža u ostalim mjestima na području Bjelovarsko-križevačke županije. Tako kotar- 
ska oblast iz Đurđevca javlja o uspostavi odreda Narodnih straža u Đurđevcu od 30 ljudi, a po potre- 
bi još će pristupiti 100. U izvještaju se donosi i broj svih odreda za općinu Virje, općinu Pitomaču, 
Sesvete, Molve, Ferdinandovac itd.489 U izvještaju koji se šalje u općinu Kalinovac zahtjeva se da 
lokalni pododbor mora jamčiti za pouzdanost domaćih ljudi u Narodnim stražama, dok se za zapov- 
jednike u “prvom redu moraju uzimati domaći časnici."490 Kotarska oblast u Koprivnici javlja 
velikom županu da je na području koprivničke oblasti sve u redu, ustrojene su Narodne straže od ljudi 
“vještih baratanju oružjem“. Jedini problem se javlja kod plaćanja pripadnika straži, tako da su narod- 

486 “Narodna straža“, Tjednik bjelovarsko-križevački, 23. XI. 1918., 3., “Hrvatski sokol u Bjelovaru", Tjednik bjelovarsko- 
križevački, 16. XI. 1918., 3. 

ne straže u selima Peternacu i Drnju prestale da obavljaju svoju dužnost zbog nepodmirenih obveza, 
što se hitno mora riješiti jer su oba naselja blizu granice Madjarske. Javlja se o alarmantnom stanju 
u naselju Gola u kojoj je došlo do pljački golskih trgovaca te da je jedan odred 16. pješadijske 
pukovnije, 25 vojnika sa časnikom na čelu, došao u Golu “hapsiti i odpremati zlikovce i hajduke (...) 
medju kojima je pomiješan i ogroman broj najboljih i najjačih golskih seljana." Sretno se javlja da je 
konačno uhvaćen i dopraćen “zloglasni lopov i razbojnik Rajčević iz naselja Plavšinca.?“" 

Tri dana kasnije iz Koprivnice stiže nova obavijest da je “vojni zapovjednik Zlatoje Krotin orga- 
nizirao jednu stalnu satniju od 80. momaka koja vrši sigurnosnu službu u gradu“, ali i ovdje se jav- 
lja problem financiranja. U gradu se nalazi i 50 srpskih ratnih zarobljenika koji na “opće zadovolj- 
stvo vrše stražarsku službu“, a financiraju se što dobrovoljnim prinosima, što na trošak grada, a dok 
Francuzi preuzmu kontrolu željeznice i kolodvora u Koprivnici neće trebati više osiguravati kolod- 
vor te će te straže otpasti.“ 

Međutim, na Bilogori su zapažene akcije seljaka koji upadaju u općinske zgrade i pale općinske 
porezne knjige i zapisnike dužnika, ne bi li se riješili odmjerenih dugovanja.“ Iz Grubišnog Polja sti- 
že istog dana vijest da je odred Narodne straže od ovdje raspušten nakon osiguranja mira, te da je za- 
držano samo 30 ljudi kao pripomoć.“ Iz Križevaca stiže obavijest da je stalna četa Narodne straže 
sastavljena od vojnika starijih godišta te da su dobili “stan i plaću u vojarni sve pod vojničkim zap- 
tom", a osigurano je i 140 ljudi kao pomoćne građanske čete kojima zapovijeda šest časnika, čime je 
riješen problem željezničke postaje Križevci, gdje su se do tada dnevno skupljale razne razbojničke 
bande.“* Prema spomenici rimokatoličke župe Koprivnički Ivanec 29. listopada je u “9 sati prije pod- 
ne zeleni kadar zajedno sa ruljom na očigled oružništva, koje je mirno stajalo, porobilo Singerov du- 
ćan u Đurđevcu. Odavde su krenuli na kuću odvjetnika Lichtenberga. Skupljena rulja je počela da 
navaljuje na zgradu, kada se pojavio jedan poručnik, koji je pozvao glavnog kolovođu da odu odavde. 
Kada to ovaj nije htio, nego se suprostavio, to ga je poručnik na mjestu iz samokresa ubio. Ostala 
rulja se razbježala (...)"* Međutim usprkos tom nesigurnom i kaotičnom stanju u Koprivnci i okol- 
nim krajevima istog dana jedan kroničar koprivničke Pučke škole je zapisao da su “udareni su temelji 
novoj državi i narodnom ujedinjenju. I nije bio ni jednog srca u našem narodu, koje ne bi zbog te sre- 
će jače i bujnije zakucalo, nije bilo ni jedne duše koja ne bih udahnula sretnim uzdahom, što se sa 


narodnog tijela svalio teški kamen?" 


Iz Čazme dolazi vijest da je na njenom području potpuna sigurnost te da je organizirana lokalna 
Narodna straža.“ Najviše problema u ustrojavanju Narodne straže i nove vlasti bilo je u Kutini gdje 
su izgleda u prvi mah pripadnici “zelenog kadra" preuzeli vlast u postrojbi Narodne straže i vršili 
pljačke i razbojstva, te je ta straža koja je imala u početku 100 ljudi “biva svaki dan sve manja i ma- 
nja, jer se pojedinci stavljaju u pritvor, na čiju odredbu i zašto to nije jasno. Sada straža broji 15 
ljudi, koji će se također maknuti jer se za neke predlaže uhapšenje.?“* 

Na području Daruvara nastali su najopasniji problemi, gdje je doslovce cijelo područje bilo pod 
“opsadom" pušteno na milost i nemilost “zelenom kadru“. Tako je u mjestu Bastaji seljaštvo uz po- 
moć nekoliko naoružanih vojnika opljačkalo poštu i nekoliko dućana. U Đulavesi je masa zapalila 
dvije kuće. Hitno se traži 600 ljudi i mašinske puške jer je čitav kraj ugrožen od “zelenog kadera 
Često su na udaru bili Židovi koji su se bavili trgovinom. Tako su u Garešnici noću 1. na 2 studeni 
navalili naoružani vojnici zajedno sa mnoštvom svjetine iz okolnih sela i Garešnice na ovomjesnog 
trgovca Mavru Kon Dragutina, Janeš Ljudevita, Karla Diamanta i Hermana Bauera te unijatskog 
svećenika Iliju Radića i trgovca Leopolda Kona u Popovcu i sve dućane opljačkali, a nakon toga kuću 
Kona i zapalili. Šteta iznosi 500.000 kruna. Radi ovoga je uhićeno 66 osumnjičenika te su po 
vojništvu upućeni u Bjelovar. Seljaci su tražili ukidanje odluke o maksimiranju cijena poljoprivred- 
nih proizvoda.“ 

Zagrebački list Židov piše o događajima u Daruvaru da se je nekoliko dana znalo o pogromima, 
a nitko ništa nije učinio. “Lupat će se malo po Židovima ".(...) Tko od inteligencije ne pljačka, stoji 
po strani, veselo gleda, što se zbiva, bodri pljačkaše povicima i kupuje jeftino ukradene stvari. 
Plemenitiji imućni nežidovi daju Židovima sklonište za sto kruna preko noći. (...) ne krivite narod, koji 
nije gori od drugih. Progovorila je njegova trula, opaka “inteligencija. U Daruvaru su i pripadni- 
ci Narodne straže zahtijevali od Narodnog vijeća Daruvar da iz njihovih redova izbace Židove jer su 
oni “jedna paklena masa ljudi" i da vrate oružje.“ Zbog tih događaja Odbor Narodnog vijeća 
Daruvar polijepio je po gradu velike plakate sa natpisom “Narode!" u kojem stoji da “ neka prestanu 
otimačine tudjeg krvavo stečenog imetka, jer krivci neće izmaći ma kada zasluženoj kazni.“ 


I u Bjelovaru se loše gledalo na židovsku zajednicu, o čemu je pisao i Tjednik bjelovarsko-križe- 
vački vrlo oštro i sa prijetnjom jer židovska bogoslovna općina drži da je dovoljno izvijesiti hrvatske 
trikolore na hramu “dok se i dalje vjerske funkcije i obredi vrše na njemačkom jeziku. Ovako dalje ne 
smije ići, jer što se do sada pod jarmom trpilo, ubuduće narod SHS neće podnipošto trpiti (...) mi 
vjerujemo da je židove novo doba zateklo neočekivano, jer pak znadu za opravdano ogorčenje, koje 
zbog njihove dosadanje uloge vlada proti njima, moraju se zahtjevima narodnim pokoriti, dok je vri- 
jeme.“ Donosi se i jasna poruka u kojoj postoji jasan antisemitizam “da onaj tudjinac, komu naš 
jezik i naše svetinje ne prijaju, neka seli onamo, kuda ga srce vuče,“ 1 iz Garešnice javljaju 25. stu- 
denog da je garešnička Narodna straža zatajila, jer je po mnijenju ove oblasti zaražena boljševizmom, 
pa su mnogi od njih sudjelovali u posljednjim pljačkama u mjestu Garešnici." 

Sve te vijesti su govorile da Narodno vijeće SHS zapravo i ne može mijenjati raspoloženje 
hrvatskih seljaka. Prema mnogim izvorima utjecaj Narodnog vijeća jedva da je prelazio okvire grado- 
va. Osim toga, njegova vlast je potkopavana i iz drugog pravca, u sredinama gdje je većinsko stanov- 
ništvo bilo srpsko ili tamo gdje su je srpska inteligencija i hrvatski unitaristi preuzeli vlast u pojedi- 
nim mjestima, namećući svoju varijantu “ujedinjenja s Kraljevinom Srbijom, koje je najbolji prim- 
jer Nova Gradiška, u kojoj se osniva Narodno vijeće pod dominacijom srpskih elemenata, koji 
potiskuju i minoriziraju vlast Države Slovenaca, Hrvata i Srba, postavljajući na vodeća mjesta u gra- 
du pouzdane elemente.** 

Tjednik bjelovarsko-križevački daje punu pozornost onim elementima koji su protiv “današnje 
stvarnosti" osuđujući njihovo djelovanje kao protunarodno i izdajničko. Ne vjerujte onima “koji go- 
vore da su Hrvati prodani Srbima, sada će Srbi zagospodariti, Srbin će biti gospodar, a Hrvat potla- 
čivan kao i do sada (...) jednom riječju nestaje Hrvatske, ona se utopila u Velikoj Srbiji. (...)?. U istom 
članku se daje i odgovor “Sad zašto mi Hrvati ne osnivamo posebne hrvatske države? Odgovor se 
nameće sam po sebi. Jer to od nas zahtjeva bratski i slavenski osjećaj, da budemo sva tri brat na oku- 
pu, a ne svaki za sebe (...). Nema tu jačeg ni boljeg, već su tu tri ravnopravna brata?" Međutim, već 
u istom članku se pojavljuje ova konstatacija: “Mi, Hrvati uostalom sami ne odlučujemo hoće li biti 
republika ili kraljevina SHS. Moramo računati sa braćom u Srbiji, koji imadu baš o tom pitanju 
glavnu riječ, jer su oni za naše oslobodjenje jako mnogo učinili. (...) bolje da se pokorimo većini i da 
ne diramo raspredanjem ovog pitanja u osjećaje braće Srba — ne dopustimo frankovcima, koji žele 
na taj način u narodu posijati razdor (...)"“ Još i prije osnivanja nove države list Nezavisnost pre- 
nio je govor gradskog načelnika Laskara koji je upozoravao građane Bjelovara da je svaka nedolič- 
na izjava protiv Srbije i kralja Petra Karađorđevića kažnjiva, jer “bilo tko kakovog mu dragog poli- 
tičkog uvjerenja, svaki tko se nedolično o ličnosti Njegova Veličanstva kralja Petra Karagjorgjevića 
izjavi ili uzpostupa, biti će priveden zakonitoj kazni?" 

Kao primjer ovih navoda zanimljiv je slučaj župnika Jurja Tomca iz općine Vojni Križ u Bjelo- 
varsko-križevačkoj županiji protiv kojega je sredinom prosinca 1918. godine napravljena prijava da 
u svojim propovjedima govori da “ne pristaje uz kralja Petra." U prijavi se rekonstruira Tomčevu 
propovijed, u kojoj se ovaj usprotivio ujedinjenju sa Kraljevinom Srbijom tvrdeći da su to namjere 
viših krugova, “hrvatske gospode“, koja “nijesu nikada radila za narod nego proti naroda. Ovaj put 
im to ne će uspjeti, jer će si sam seljak urediti stvar kako bude on htio". Uskoro je po naredbi kotar- 
skog predstojnika u Čazmi župniku Tomcu zabranjeno “obdržavanje polnićki budući da bi u noći bio 
ugrožen javni red i mir." 

Tjednik bjelovarsko-križevački se po nalogu Narodnog Vijeća Bjelovar požurio da objasni naro- 
du “Aferu Lipošćak" u kojoj je taj general austro-ugarske vojske kao običan “vampir" i sluga pokoj- 
ne Austrije planirao uhititi i onemogućiti čitavo Narodno Vijeće u Zagrebu. No djelo mu nije prošlo 
i našao se onkraj brave sa svojim pomagačima. No to nisu svi naši protivnici.“ Tjednik ukazuje i 
na djelovanje Stjepana Radića i njegove HPSS koji slavi propalu Austriju i “pjeva “Deset puka sviju 
rasa — Habsburgu je bedema jak" na početku rata, te svojim djelovanje ometa rad Narodnog vijeća 
i radi smutnju (...) prelazi iz jednog extrema drugi pa bi i svoje republikanstvo dao za bakšiš.(...) 
Treba pokazati toj dvojci “Lipošćaku i Radiću i tkz. republikancima koji sa njima šuruju da je naro- 
dna vojska spremna za obranu našeg teritorija (...) i od svih vampira,“ Nezavisnost javlja da se po 
svemu sudeći taj pokušaj udara trebao dogoditi za vrijeme velike skupštine seljačke stranke Stjepana 
Radića u Zagrebu. Već u novom broju Nezavisnosti sve dvojbe su otklonjene, stvorena je nova 

Un 


država Jugoslavija “nakon tolikih godina patnji i stradanja, što su ih pretrpjeli svi Južni Slaveni. 
Zatrpana je jednom za vazda ona prepreka koja je dijelove našeg jedinstvenog naroda dijelila na 
političke i historijske granice." Zanimljivo da se prenosi u istom članku prenosi i brzojav hrvatskog 
bana u kojem stoji da u toj “Jugoslaviji prema našoj želji, federativnoj i demokratskoj, treba da zado- 
voljno žive ko složna i iskrena braća, Hrvati, Srbi i Slovenci — u svim parlamentarnim, ustavnim i 
demokratskim pravima.“ 


Dan ujedinjenja grad Bjelovar je dočekao okićen hrvatskim i srpskim trobojkama, a ujedno je 
organiziran i dobrotvorni koncert za postradalu “nam braću u Srbiji"?" Istoga dana kada je osnovana 
nova država Tjednik bjelovarsko-bilogorski javlja jednu tužnu vijest da je županijski tajnik Matija 
Babić primio obavijest da je njegov sin linijski poručnik “Zlatko Babić, preminuo 1. XII. 1918. u 8 
sati na večer od tifusa. Mlada jugoslavenska mornarica gubi u njemu odličnog člana, izvrsnog druga, 
cijenjenog časnika i prijatelja. (...) Tješio vas i vašu poštovanu obitelj dragi Bog. Admiral Prica, pov- 
jerenik mornarice," 


Zaključak 


Burni dani u Bjelovaru i okolici tokom mjeseca listopada 1918. godine nesumnjivo su pokazali 
da je hrvatski narod sa olakšanjem i radošću, ali i dvojbama i sumnjama dočekao raspad Austro- 
Ugarske i stvaranje nove države, najprije Države Slovenaca, Hrvata i Srba, a zatim i Kraljevinu Srba, 
Hrvata i Slovenaca. Glavnu vlast u to vrijeme u Bjelovaru u Odboru Narodnog vijeća Bjelovar te u 
strukturama županije Bjelovarsko-križevačke su držali predstavnici Hrvatsko-srpske koalicije, pre- 
težno Srbi te Hrvati unitarističkog usmjerenja. Odbor Narodnoga vijeća Bjelovara poslušno je dono- 
sio i pratio sve mjere i odluke Narodnog vijeća u Zagrebu i većinom radio na stvaranju povoljne sig- 
urnosne situacije na području Bjelovarsko-križevačke županije i grada Bjelovara, šireći i stvarajući 
nove mjesne ogranke, te oštro kažnjavajući pokretače nemira i pljački, tražeći “spasonosnu' pomoć 
srpske vojske. Socijalni “vakum i raspad vlasti koji se je stvorio tokom studenog 1918. godine na 
području sjeverne Hrvatske, grada Bjelovara i Bjelovarsko-križevačke županije otvorio je prostor se- 
ljačkim masama za pokušaj ispravljanja dotadašnjih velikih društvenih i socijalnih razlika, što se ma- 
nifestiralo u velikim pljačkama veleposjedničkih imanja, trgovačkih radnji, te napada na općinske 
zgrade radi obračuna sa činovnicima koji su u prošlosti maltretirali seljake raznim porezima i name- 
tima. Osim toga primarnog zadatka na smirivanju stanja, može se primjetiti da je djelovanje Odbora 
Narodnog vijeća Bjelovara bilo usmjereno i protiv bilo kakvih republikanskih “zastranjenja“ koja su 
bila znatno prisutna u seljačkoj svijesti, (što dokazuju i proglasi mjesnih odbora što se zalažu da nova 
država bude uređena na republikanskom “Amerikanskom uzoru“, a i uspjeh HRSS Stjepana Radića 
na širenju republikanskog programa u sjevernoj Hrvatskoj samo dvije godine poslije), jer su takve 
pojave po Odboru smatrane protunarodne, pažljivo bilježene i sankcionirane. Uglavnom može se 
potvrditi da je svoju ulogu Odbor Narodnog vijeća Bjelovara odigrao do kraja, omogućujući stvara- 
nje nove države Kraljevine Srba, Hrvata i Slovenaca, iako je vjerovatno većina njegovih pripadnika 
gajila idealističke ambicije o “ravnopravnosti sviju triju plemena velike Jugoslavije“ te nije ni sluti- 
la da je otvorila put prema državi u kojoj će uskoro zavladati teror i velikosrpska diktatura. 


516 “Jugoslavija, Nezavisnost, 7. XII. 1918., 2. 


517 “Bjelovar svečano okićen", Nezavisnost, 7.X11., 3., “Dobrotvorni koncert za postradalu braću u Srbiji", Nezavisnost, 7. 
XII. 1918., 3 


518 “Zlatko Babić", Tjednik bjelovarsko-križevački, 7. XII. 1918., 3 

SUMMARY 


“30 days that shocked Bjelovar? — The National Council Committee of the city of Bjelovar 
during November of 1918 


On the basis of archive materials and newspaper articles as well as other literature, the author 
demonstrates in this paper how the city of Bjelovar and its surrounding faced the dissolution of the 
Dual Monarchy at the end of 1918, which was followed by number of political and social problems. 
Anarchy and chaotic climate coupled with huge enthusiasm and spirit illustrate the circumstances in 
which the new State of Slovenians, Croats and Serbs was being created, which was subsequently 
transformed into the Kingdom of Serbs, Croatians and Slovenians. In that turbulent situation while 
the army, penetrated by republican mood, was collapsing, the robberies and violence were growing 
rapidly. The National Council of the State of SCS and its local Committees attempted strongly to 
assure stability and security. They supported establishment of branches of national watch in every 
larger village in order to make the transition into the new social and political order as painless and as 
safest for the lives and property of their citizens as possible. It has to be pointed out that in the polit- 
ical practice of the new government all those political streams which did not follow the dominant 
stream of the then Croatian politics and the politics of the State of the SCS National Council - the 
pro-Yugoslav policy, were extinguished. 


Key words: The State of Slovenians, Croatians and Serbs, the National Council Committee of 
Bjelovar, anarchy, social problems, republicanism, political enthusiasm 

Osnivanje i rad Udruženja četnika i drugih režimskih 
organiyacija na području bjelovarskog kotara u 
razdoblju Kraljevine SHS / Kraljevine Jugoslavije* 


(s posebnim osvrtom na “Kokinačke žrtve? 1935. godine) 


Neka pitanja o istraživanju četništva u Hrvatskoj između dva svjetska rata 


Stvaranje jugoslavenske državne zajednice 1918. godine, kao prijelomni događaj u povijesti juž- 
noslavenskih naroda, omogućilo je, između ostalog, širenje izvornog četničkog pokreta izvan grani- 
ca Kraljevine Srbije, prema zapadnim zemljama nove države (BiH, Hrvatskoj i Sloveniji)."* Širenje 
četničkih udruženja izravno su podupirale državne strukture beogradskog režima, jer su se četnici 
nalazili u stranačkoj službi vladajućih srpskih stranaka, Narodne radikalne stranke Nikole Pašića i 
nominalno “jugoslavenske Jugoslavenske demokratske stranke Svetozara Pribićevića i Ljubomira 
Davidovića, koja je s vremenom sve više dobijala srpsko obilježje. S obzirom da su se glavni oponen- 
ti režima koji su se zalagali za federalističko ustrojstvo države, nasuprot centralističkom, nalazili u 
“prečanskim krajevima“, poput Hrvatske (pučke-republikanske) seljačke stranke, beogradski režim je 
službenim i financijskim kanalima podupirao kapilarno širenje četničkih udruženja i na području Hr- 
vatske, sve u cilju učvršćivanja vlasti pomoću svojih lojalnih organizacija na tom području. Do jačeg 
zamaha organiziranja novih pododbora četničkih udruženja u Hrvatskoj došlo je za vrijeme rojali- 
stičke intervencije (šestosječanjske diktature). 


To širenje četničkih udruženja po hrvatskim zemljama od polovine dvadesetih godina dvadese- 
tog stoljeća do sloma Kraljevine Jugoslavije u travanjskom ratu 1941. godine, relativno je slabo istra- 
ženo u historiografiji. Na problem istraživanja četničke ideologije, četničke misli i četničke političke 
prakse u Hrvatskoj, ukazivao je još u drugoj polovici 80-tih godina 20. stoljeća Ljubo Boban, koji je 
naglasio da je “četnička politička praksa u Hrvatskoj između dva svjetska rata bila mnogo izraženi- 
ja, mnogo intenzivnija, mnogo dublja nego što se to obično iz literature vidi.“ Boban je sugerirao 


* Ovaj rad je dio znanstvenog projekta “Povijest grada Bjelovara - od njegovih početaka do kraja Domovinskog rata" koji 
podupiru Hrvatska akademija znanosti i umjetnosti (HAZU), Zavod za znanstvenoistraživački i umjetnički rad Hrvatske akademi- 
je znanosti i umjetnosti u Bjelovaru i Grad Bjelovar. 

519 Gerilsko ratovanje (hajdučija, četovanje) organiziranije se pojavljuje tokom Prvog i Drugog srpskog ustanka 1804. i 1815. 
godine. Četnici (ili komiti) pojavljuju se u Makedoniji krajem XIX. stoljeća, te u Balkanskim ratovima i Prvom svjetskom ratu. Po 
svom obimu poznati su upadi regularne srpske vojske i četnika u istočne dijelove Austro-Ugarske (Bosne i Hercegovine) 1914. 
godine. Do 1918. četnik je član srpske vojno-političke organizacije osnovane 1902. godine za borbu protiv Turske i za udio 
Kraljevine Srbije u raspodjeli balkanskih teritorija. Vladimir, ANIĆ, Rječnik hrvatskog jezika, Novi Liber, Zagreb, 1991., 79. Zijad, 
ŠEHIĆ, U smrt za cara i domovinu, Sarajevo Publishing, Sarajevo 2007., 90-98. O ulozi četnika u vrijeme Balkanskih ratova i prije 
vidi u: Nusret, ŠEHIĆ, Četništvo u Bosni i Hercegovini (1918-1941) - politička uloga i oblici djelatnosti četničkih udruženja, 
Sarajevo, 1971., 13-39., Đorđe, ĐEKIĆ, Počeci Srpskog četništva - organizacija četničkog pokreta u Kneževini Srbiji u 19. veku. 
Slobodna knjiga, Beograd, 2000, Beograd, Miodrag, D. PEŠIĆ, Stari četnici, Novi pogledi, Kragujevac, 2000., Aleksandar, ŽIV- 
OTIĆ, Srpski gerilski odredi na prostoru Stare Srbije 1911 - 1912, Zbornik Gerila na Balkanu, Beograd 2007., 119.-136. 

520 Prema jednom izvješću podbana Savske banovine iz 1936. navodi se da se na području banovine nalazi 114 četničkih 
pododbora. 

521 Ljubo, BOBAN, Kontroverze iz povijesti Jugoslavije, (Oko pitanje geneze četničkog pokreta u Hrvatskoj), knjiga 2., Škol- 
ska knjiga - Stvarnost, Zagreb, 1989., 239. Boban je naglasio da postoji znatno više dokumenata, nego što se to smatralo za istraži- 
vanje četničkog pokreta u Hrvatskoj između dva svjetska rata. Posebno u arhivima Savske banovine, dok je građa Primorske bano- 
vine uništena za vrijeme rata, te bi rekonstrukcija četničkog organiziranja na tom području bila znatno složenija. Boban zapravo 
želi pokazati na potrebu istraživanja da li je postojao određeni kontinuitet između predratnog četništva sa ratnim i “to ne samo u 
smislu organizacijskog, strukturalnog kontinuiteta, nego jednog drugog kontinuiteta, kontinuiteta u tradiciji, u mentalitetu, u psi- 
hologiji, u idejnoj orijentaciji." 

da se sustavnije počinje istraživati predratna geneza četničkog pokreta u Hrvatskoj jer je to “pitanje 
zapostavljeno, a trebalo bi mu mnogo šire i mnogo konkretnije prići.“ Prema drugom izvoru četnič- 
ka udruženja se i pored mnogih nastojanja, nisu razvila u masovne organizacije Srba u Hrvatskoj, 
iako su osnivana po cijeloj zemlji, u većem broju na prostorima Like, sjevernoj Dalmaciji i na Kordu- 
nu. Zbog nedostatka tradicije i utjecaja Pribićevićeve Samostalne demokratske stranke (SDS) kao 
dijela Seljačko-demokratske koalicije (SDK) koja se zalagala za slogu Hrvata i Srba, ona nisu “usp- 


jela da se učvrste i stvore ozbiljnija uporišta. 


Osim arhivskih fondova trebalo bi pristupiti i analizi raznih listova i novina četničke provenijen- 
cije koje su izlazile u Hrvatskoj u međuratnom razdoblju. Posebno su zanimljivi listovi Student i 
Nova štampa i njihova propaganda, pomoću kojih je četnički pokret pokušavao prodrijeti među stu- 
dente na Zagrebačkom sveučilištu.“* Na području Primorske banovine izlazio je četnički list Domo- 
vina kao novine Pododbora Udruženja četnika u Splitu. Sve su to izvori kojim bi se jasnije rasvijetlila 
uloga i značaj četničkih udruženja u Hrvatskoj, dometi njihova utjecaja i propagande te mogli donijeti 
konkretniji sudovi o njihovoj vezi i kontinuitetu s ratnim četništvom. 

U dosadašnjoj historiografiji o četničkim udruženjima i njihovoj djelatnosti, u gradu Bjelovaru i 
na području bjelovarskog kotara između dva svjetska rata u razdoblju Kraljevine SHS (od 1929. 
Kraljevine Jugoslavije), nije se pisalo, osim nekog fragmentarnog dijela ili spomena.**O četnicima i 
njihovim udruženjima u Bjelovaru i okolici objavljen je tek jedan dokument, s parcijalnim podacima 
o osnivanju, rukovodstvu i radu njihovih organizacija, te nekoliko važnih podataka u radu Zdravka 
Dizdara kao uvod u temu (Bjelovarski ustanak od 7. do 10. travnja 1941.).* 


U ovom radu dajem na osnovu izvorne arhivske i druge građe, te literature i novina neke osnovne 
podatke o radu i djelovanju četničkih udruženja i drugih režimskih organizacija na području grada 
Bjelovara i bjelovarske okolice u razdoblju između dva svjetska rata.*“ Svakako da ova tema zaslužu- 


522 BOBAN, n. dj., 239. 

523 Đuro, STANISAVLJEVIĆ, Nastanak i razvitak četničkog pokreta u Hrvatskoj (1941-1942), Istorija XX veka, Institut 
društvenih nauka, IV, Beograd, 1962., 5. 

524 Vidi u: Fikreta, JELIĆ-BUTIĆ, Iz povijesti četničkog pokreta u Hrvatskoj između dva rata (1934.-1936.), Radovi Zavoda 
za hrvatsku povijest, vol. 21., Zagreb, 1988., 148. List Student izlazio je 1932. i 1933. pod uredništvom Teodora Verićaka u 
Zagrebu, dok je Nova štampa izlazila 1934. također u Zagrebu pod uredništvom Mirka Skrbića. 

525 Hrvatski državni arhiv u Bjelovaru (dalje HRDABJ), Savo, VELAGIĆ, Svjedočanstvo o zločinima okupatorskih i kvis- 
linskih vlasti nad stanovništvom opčine Bjelovar 1941.-1945., 1970., (suradnici Nada Gajić, Branko Milošak, Zvonimir Belavić), 
rukopis, 4.-8., Stjepan, LEBOVIĆ, Dr. Ivša Lebović i HSS u bjelovarskom kraju, Bjelovar, Tiskara Horvat, 2007., 45.-47., Lazo 
TESLA, Branko JURLINA, Što to radite o ljudi! Pokolj u Gudovcu 1941., Općinski odbor SUBNOR-a Bjelovar, Bjelovar, 1980., 
88. Vidi i zanimljiv blog o četnicima i događajima u Bjelovaru u to vrijeme, www.drazen-pavlic.bloger.hr/post/drazen-pavlic-tone- 
i-dio/573120.aspx, pristup ostvaren 10. listopada 2009. 

526 Zdravko, DIZDAR, Bjelovarski ustanak od 7. do 10. travnja 1941, Časopis za suvremenu povijest, 3., 2007., 584-585. 

527 U literaturi o četničkim organizacijama na bjelovarskom području u razdoblju Kraljevine SHS/Jugoslavije nitko nije pisao. 
U zadnjoj monografiji o Bjelovaru autora Stjepana Blažekovića iz 1985. godine četnička udruženja u Bjelovaru se ne spominju. O 
njima nema ništa ni u izdanjima Bjelovarskog zbornika (1989.-2009.). Jedini radovi koji spominju četničku organizaciju u Bjelo- 
varu između dva svjetska rata su rad Fikrete JELIĆ-BUTIĆ, Iz povijesti četničkog pokreta u Hrvatskoj između dva rata (1934.- 
1936.), Radovi Zavoda za hrvatsku povijest, vol. 21., Zagreb, 1988., 145.-232., gdje je objavljen jedan dokument. To je: Naredba 
Ministarstva unutrašnjih poslova o raspuštanju četničkog udruženja u Bjelovaru od 27. rujna 1935. godine. U istom radu daju se i 
osnovni podaci i o četničkim udruženjima iz okolice Bjelovara, Grubišnog Polja i Đurđevca iz 1936. godine. Drugi je rad Zdravka 
DIZDARA, Bjelovarski ustanak od 7. do 10. travnja 1941., Časopis za suvremenu povijest (dalje ČSP), br. 3., 2007., 581.-609. u 
kojemu autor u uvodnom dijelu rada daje neke važne osnovne podatke o razvoju četničkih udruženja u Bjelovaru, kao uvod u svoj 
rad o Bjelovarskom ustanku od 7.do 10. travnja 1941. Ovdje treba spomenuti i druge radove ovoga autora koji se dosada najviše 
bavio poviješću razvoja četničkog pokreta u Hrvatskoj između dva svjetska rata i znatno doprinio njegovom povijesnom razumije- 
vanju. Zdravko DIZDAR, Osnivanje i djelatnost četničkih udruženja na području slavonskobrodskog kotara u razdoblju Kraljevine 
Jugoslavije, Scrinia slavonica, br. 2., 2002., 75.-116., Isti, Osnivanje i djelatnost četničkih udruženja na području grada i kotara 
Vukovar u monarhističkoj Jugoslaviji (1918-1941), Scrinia slavonica, br. 4., 2004., 212.-287., Isti, Osnivanje i djelatnost četničk- 
ih udruženja na području grada i kotara Osijek u monarhističkoj Jugoslaviji, 1918.-1941. (Prvi dio), Scrinia slavonica, br. 5., 2005., 
Isti, Osnivanje i djelatnost četničkih udruženja na području grada i kotara Osijek u monarhističkoj Jugoslaviji (1918.-1941.) (Drugi 
dio), Scrinia slavonica, br.6., 2006. Isti, Politička kretanja kod Srba istočnog dijela Hercegovine s osvrtom na četnički pokret 
(1918.-1941.)., Stolačko kulturno proljeće, Godišnjak za povijest i kulturu. IV. (2006.), 85-145. Pogledati i uvodni dio dvije auto- 
rove knjige (jedna sa suautorom) o četnicima u drugom svjetskom ratu, Zdravko, DIZDAR, Mihael, SOBOLEVSKI, Prešućivani 

je i daljnje iscrpno historiografsko istraživanje da bi se mogao dati konačni povijesni sud o četničkim 
i drugim režimskim udruženjima u bjelovarskom kraju. Na kraju rada nalaze se kao prilozi dokumen- 
ti različitih provenijencija koji se odnose na najteži četnički incident u bjelovarskom kraju “Kokinač- 
ke žrtve", ubojstvo dvojce hrvatskih seljaka u selu Kokinci 15. rujna 1935. godine.** 


Osnivanje četničkih udruženja u Kraljevini Srba, Hrvata i Slovenaca 


Godine 1919. osnovano je u Beogradu “Udruženje četnika“ kao staleška organizacija koja je oku- 
pljala preživjele četnike iz Balkanskih ratova i Prvog svjetskog rata, pod patronatom Jugoslavenske 
demokratske stranke (JDS). Imalo je zadatak da njeguje četničku borbenu tradiciju, stara se o obitelji- 
ma poginulih i četnicima invalidima. Međutim, vrlo brzo organizacija je pod rukom režima ušla na 
političku pozornicu, a jedan od ciljeva bila je “borba protiv svih neprijatelja postojećeg državnog i 
političkog sustava.“ Pravila “Udruženje četnika za slobodu u čast Otadžbine", odobrena su od MUP- 
a 16. XII 1922. godine, a u pravilima je stajalo da se osim “starih četnika" u organizaciju mogu pri- 
mati i “novi četnici" koji prihvaćaju ideologiju integralnog jugoslavenstva.“* Postojalo je nekoliko 
vrsta članova: redovno (veterani), utemeljivači, podupirući i počasni. Prema nekim podacima sa pod- 
ručja banske Hrvatske u vojsci Kraljevine Srbije za vrijeme Balkanskih ratova i Prvog svjetskog rata 
nalazilo se oko 7.000 dobrovoljaca, među kojima su bili i četnici. Kao protutežu JDS i S. Pribićeviću, 
i kao rezultat cijepanja i borbe za vlast u srpskom stranačkom spektru, Narodna radikalna stranka 
(NRS) Nikole Pašića (sa suglasnosti kralja Aleksandra), osniva dva udruženja četnika pod svojim 
utjecajem, izdvajanjem iz dotadašnjeg jedinstvenog četničkog udruženja: “Udruženje srpskih četnika 
za Kralja i Otadžbinu* i “Udruženje srpskih četnika Petar Mrkonjić", koji se u srpnju 1925. radi pre- 
vazilaženja sukoba spajaju u “Udruženje srpskih četnika Petar Mrkonjić za Kralja i Otadžbinu". 
Predsjednik tog udruženja bio je Puniša Račić, budući atentator na hrvatske zastupnike u Narodnoj 
skupštini u Beogradu 20. lipnja 1928. godine. Ova nova društva agresivnije su formulirala velikosrp- 
ske zahtjeve i pokazala povišenu spremnost da se prihvate terorističkih metoda u obračunu s protiv- 
nicima režima. 

Dakle, od političkih stranaka glavni promicatelji i osnivači četničkih organizacija bile su Narod- 
na radikalna stranka i Jugoslavenska demokratska stranka, stranke koje su uglavnom bile na vlasti 
kao glavni oslonci režima. U početku je svaka od tih stranaka imala svoje četničko udruženje da bi 
od 1929. nastavilo djelovati jedinstveno “Udruženje četnika za slobodu i čast Otadžbine“, na čelu s 
predsjednicima četničkim vojvodama Ilijom Trifunovićem-Birčaninom koji je bio na čelu do 1932. i 
Kostom Milovanovićem Pećancom koji ga je naslijedio. Nakon privremenog ukidanja 1929. počet- 
kom šestosiječanjske diktature kada se ukidaju političke organizacije “s vjerskim ili plemenskim 


četnički zločini u Hrvatskoj i u Bosni i Hercegovini, 1941.-1945., Zagreb, Hrvatski institut za povijest, Dom i svijet, 1999., 
Zdravko, DIZDAR, Četnički zločini u Bosni i Hercegovini: 1941.-1945., Zagreb, Hrvatski institut za povijest, Dom i svijet, 2002. 
Pogledati knjige koje također govore o četnicima, njihovoj organizaciji i programu, Nusret ŠEHIĆ, Četništvo u Bosni i Hercegovini 
(1918.-1941.), - Politička uloga i oblici djelatnosti četničkih udruženja, Sarajevo, 1971., Nusret ŠEHIĆ, Djelatnost Udruženja čet- 
nika sarajevskog pododbora od 1933. do 1937. godine s posebnim osvrtom na nacionalnu i socijalnu strukturu njegovih članova, 
Godišnjak društva istoričara Bosne i Hercegovine, Sarajevo, XV/1964., 1966., 144.-172., Fikreta, JELIĆ-BUTIĆ, Četnici u Hrvat- 
skoj 1941-1945, Globus, Zagreb 1986., Jozo, TOMASHEVIC, Četnici u drugom svjetskom ratu 1941.-1945., Zagreb 1979. (War 
and Revolution in Yugoslavia 194.1-1945. The Chetniks, Stanfor University Press, 1975.) i ovdje nazočnu bibliografiju. Prema To- 
maševiću zahvaljujući djelovanju od 1903. do 1912. u Makedoniji, te u borbama u balkanskim ratovima 1912/1913. I u Prvom 
svjetskom ratu, četnici su se pri stvaranju nove jugoslavenske države pojavili kao jedna od vodećih srpskih patriotskih grupacija. 

528 1. Memorandum Kraljevske uprave Savske banovine od 11. XII 1934. u vezi postupanja prema četničkim organizacija- 
ma, 2. Pismo bana Savske banovine od 16. IX 1935. predsjedniku vlade Milanu Stojadinoviću gdje se izlaže “pristrana" kronologi- 
ja događaja u Kokincima, 3. Izvješće inspektora Ive Mogorovića iz Zagreba upravi Savske banovine o provedenoj istrazi oko 
“Kokinačkih žrtava“ i četničkog pododbora Bjelovar, 4. Odlomak iz opširnog pisma četničkog udruženja pododbora Bjelovar od 
15. X. 1935. ministru unutarnjih poslova Antonu Korošcu, 5. Odluka Predstojništva gradske policije Bjelovar o raspuštaju četnič- 
kog pododbora u Bjelovaru od 2. XI. 1935. 


529 Pravila Udruženja četnika, Beograd, 1922. 

karakterom", rad “Udruženja četnika za čast i slobodu Otadžbine" je zbog osobnog zalaganja pred- 
sjednika jugoslavenske vlade generala Petra Živkovića, obnovljen 1930. godine pod ideologijom in- 
tegralnog jugoslavenstva.“ 


Četnička udruženja su bila poluvojne organizacije, centralistički ustrojene s vojničkom discipli- 
nom, u kojima je članstvo uglavnom bilo srpske nacionalnosti, polagalo je prisegu, nosilo uniformu 
sa šubarom i na njoj kokardu ili mrtvačku glavu, te su uglavnom bili naoružani. Naoružanje četnika 
ponekad je dolazilo iz vojnih skladišta, i to po naređenju Ministarstva vojske i mornarice.*' Njihovi 
članovi nastupali su u javnosti uvijek u poluvojnim formacijama. Svako je udruženje imalo svoju 
zastavu posvećenu u pravoslavnoj crkvi, a sastojala se od crnog polja s bijelom mrtvačkom glavom i 
natpisom “Za slobodu i čast otadžbine." Na znački udruženja nalazio se bijeli dvoglavi orao s mrt- 
vačkom glavom i dvije prekrižene kosti u kandžama. Mrtvačka glava je označavala spremnost pola- 
ganja i vlastitog života za ideologiju u koju su vjerovali.“ 


Povjesničar B. Petranović piše da su udruženja četnika i druge nacionalističke (srpske i “unitarno 
jugoslavenske“) organizacije bili pomoćna, poluvojna snaga režima i njegovog prisilnog aparata 
(vojske, žandarmerije, policije) za razračunavanje s političkim protivnicima velikosrpske, odnosno 
integralne jugoslavenske ideologije. Četnici su služili za borbu protiv makedonskih komita, protiv 
radnika-štrajkača pod utjecajem komunista, predstavnika hrvatskih i slovenskih federalističkih stra- 
naka, te za rasturanje političkih zborova svojih protivnika uoči izbora. Prema Bobanu četnička udru- 
ženja i njihovi članovi su se često nasilnički ponašali, miješali u poslove koji su bili izvan njihove 
nadležnosti, a samo ponašanje četnika u Hrvatskoj je stvaralo “osjećaj uznemirenosti, provokacije, 
zastrašivanja, posebno zaoštravanja međunacionalnih odnosa".** Osnovno programsko načelo čet- 
ničke organizacije bilo je zalaganje za ideju “jugoslavenskog nacionalizma“ jer “mi patrioti-četnici 
ne priznajemo nikakva sporazumjevanja i nikakva plemenska pitanja.* Na tom pitanju došlo je 
1923. godine i do sporazuma “Udruženja četnika za slobodu u čast Otadžbine" i Organizacije jugo- 
slavenskih nacionalista (ORJUNA) o borbi protiv zajedničkih neprijatelja, plemenskih separatizama, 
komunista i klerikalca.** 

Četnici su zapravo iako inzistirajući na politici jugoslavenskog integralizma, najveći dio Kralje- 
vine Jugoslavije, pa tako i najveći dio Hrvatske, uključujući i bjelovarski kotar, “poistovjećivali sa 
srpskim etničkim područjem, zalažući se za ustrojstvo Velike Srbije, gledajući u Jugoslaviji samo 
fazu njenog stvaranja.“ Režim je u četničkim organizacijama vidio jedno od sredstava za borbu pro- 
tiv sve vidljivijeg protucentralističkog i protubeogradskog raspoloženja oporbenih stranaka. Četnici 
su vjerno “čuvali državni poredak" i pomagali režimu u borbi protiv separatističkih i i drugih snaga 
koje su bile usmjerene protiv vladajućeg režima. Četnička udruženja vezujući se za vladavinu veli- 


530 Nakon uvođenje šestosječanjske diktature izgubljeno je ranije “pravo“ članova četničkih udruženja na nošenje oružja, 
aktivnim časnicima i podčasnicima vojske Kraljevine Jugoslavije zabranjeno je da se učlanjuju, odbijen je i prijedlog Zemaljskog 
četničkog kongresa iz 1933. o konkretnoj saradnji sa Ministarstvom vojske i mornarice, mada je bio donet u vreme vrhunca zateg- 
nutosti u odnosima Jugoslavije i Italije.o nastavku konkretne suradnje sa Ministarstvom vojske i mornarice. No, veze nisu nikada 
bile prekinute, vremenom su i ojačale. Ministarstvo vojske i mornarice donijelo je 8. svibnja 1940. godine odluku o formiranju 
zasebne Četničke komande sa šest četničkih odreda. Ove jedinice su bile namijenjene za izvođenje gerilskih i diverzantskih akcija. 
Posle intervencije potpredsjednika vlade Vlatka Mačeka ova komanda je preimenovana u Jurišnu komandu, a njene jedinice u juri- 
šne jedinice da bi 1. travnja 1941. godine bio vraćen naziv Četnička komanda. Ovdje treba napomenuti da četničke postrojbe u 
okviru vojske Kraljevine Jugoslavije nisu bile popunjavanje članovima četničkih udruženja. Aleksandar, ŽIVOTIĆ, Jurišne (čet- 
ničke) jedinice vojske Kraljevine Jugoslavije 1940.-1941. godine, Vojnoistorijski glasnik, br. 1-2, Beograd 2003., 44-65. 

531 JELIĆ-BUTIĆ, 1. dj., 192. (Dokument 25) 

532 Branko, DUBRAVICA, Neke specifičnosti četničkog pokreta u Benkovačkom kraju tijekom drugog svjetskog rata, Ben- 
kovački ljetopis 3., 1994., 42., JELIĆ-BUTIĆ, n. dj., 148., ŠEHIĆ, Četništvo u Bosni i Hercegovini, n. dj, 55-63. 

533 BOBAN, n. dj., 240 

534 “Otadžbina iznad svega", Glas srpskih četnika, (Osijek), br. 3., 1. XI. 1924., 1. 

535 “Orjuna i četnici zajednički u borbi", Pobeda, (Split), br. 18., 8. IV. 1923., 1. Sporazum su potpisali dr. M. Korolija ispred 
Direktorijuma ORJUNE i vojvoda D. Jevđević ispred “Udruženja četnika". “Orjuna", Pobeda, br. 8., 1. III. 1924, 1. 

536 DIZDAR, Osnivanje i djelatnost četničkih udruženja na području slavonskobrodskog kotara u razdoblju Kraljevine Ju- 
goslavije, n. dj., 78. 

kosrpskih krugova i njihovo održavanje bila su nosioci “solunaštva' — mita o žrtvovanju srpskog 
naroda za slobodu, političke i društvene pojave koja se izražavala u glorifikaciji bivših ratnika, a iza 
koje je stvarno stajala “jagma za društvenim privilegijama i materijalnim koristima“.“" Članstvo nesr- 
ba u četničkim organizacijama bio je vrlo rijetko, te se ograničavalo na karijeriste u službeničkom 
aparatu i oportuniste iz drugih struka. 


Kao što je već rečeno, reorganizacija četničkih udruženja 1922. godine omogućila je da u svoje 
redove, uz stare do 1918. aktivne četnike, prima i nove četnike. To je stvorilo mogućnost stvaranja 
četničkih udruženja i na hrvatskom području (od 1929. Savske i Primorske banovine), posebice u kra- 
jevima nastanjenim srpskim stanovništvom gdje nije bilo “starih četnika". Četnička udruženje po- 
čela su se formirati u Hrvatskoj već u prvim poslijeratnim godinama, ali bez većeg opsega. Njihov 
broj je najviše porastao nakon uvođenja šestosječanjske dikataure, a posebno nakon ubojstva kralja 
Aleksandra. Ta činjenica se brzo odrazila i na području grada Bjelovara gdje je prvi Pododbor Udru- 
ženja srpskih četnika “Petar Mrkonjić za Kralja i Otadžbinu“ kao dio Udruženja četnika Osječkog 
okruga (oblasti), osnovan krajem 1925. godine. 


Politička situacija u Bjelovaru i bjelovarskom kraju i Hrvatskoj u prvim godinama 
Kraljevine SHS (1918.-1925.) 


Nakon “burnih dana" previranja u Bjelovaru tokom listopada 1918. godine na kraju Prvog svjet- 
skog rata kada se u grčevima rađala južnoslavenska država,539 grad Bjelovar je u novoj državi Kra- 
ljevini Srba, Hrvata i Slovenaca u početku zadržao mjesto upravnog sjedišta Bjelovarsko-križevačke 
županije do nove reorganizacije zemlje 1922.-(1924). godine. Vidovdanskim ustavom 1921. godine, 
a na temelju Zakona o oblasnoj i sreskoj samoupravi (1922.) Kraljevina SHS podijeljena je na 33 ob- 
lasti (dalje okruga). Okruzi su bili (1924.-1929.) najviši upravni organi poslije ministarstava Kralje- 
vine SHS i njihovih ispostava. Nakon ukidanja županija Bjelovar je do 1924. godine izgubio sve žu- 
panijske uprave, te je od županijskog centra spao na nivo grada i kotara. Sve to je pridonijelo osiro- 
mašenju grada jer su ga napustili činovnici i njihove obitelji, a i veliki broj trgovaca i obrtnika se od- 
selio. U novoj reorganizaciji države Bjelovar je pripao velikom Osječkom okrugu.“ 

Prema prvom popisu stanovništva u Kraljevini Srba, Hrvata i Slovenaca iz 1921. godine grad 
Bjelovar je sjedište Bjelovarsko-križevačke županije koja je brojala 330.994. stanovnika. U županiji 
su gradovi, osim Bjelovara, bili samo Križevci i Koprivnica. Bjelovarsko-križevačka županija dijelila 
se na 6 kotareva (Bjelovar, Garešnica, Grubišno Polje, Đurđevac, Koprivnica, Križevci, Kutina, Čaz- 


537 Branko, PETRANOVIĆ, Istorija Jugoslavije 1918.-1978., I. knjiga, Beograd, Nolit, 1981., 90. 

538 Svi podaci o četničkim udruženjima i njihovim ciljevima između dva svjetska rata preuzeti su iz navedenih djela: Zdravko, 
DIZDAR, Mihael SOBOLEVSKI, Prešućivani četnički zločini u Hrvatskoj i u Bosni i Hercegovini, 1941.-1945., n. dj., DIZDAR, 
Osnivanje i djelatnost četničkih udruženja na području slavonskobrodskog kotara u razdoblju Kraljevine Jugoslavije, n. dj., 
PETRANOVIĆ, Istorija Jugoslavije 1918.-1978., I. knjiga, Beograd, Nolit, 1981., JELIĆ-BUTIĆ, Četnici u Hrvatskoj 1941-1945, 
Globus, Zagreb 1986., Srećko, M DŽAJA, Politička realnost jugoslavenstva (1918-1991) S posebnim osvrtom na Bosnu i 
Hercegovinu, Svjetlo riječi, Sarajevo-Zagreb, 2004., 45.-47. Za literaturu na engleskom jeziku vidi: Matteo, J. MILAZZO, The 
Chetnik Movement and the Yugoslav Resistance, Baltimore and London, Johns Hopkins University Press, 1975., Simon TREW, 
Britain, Mihailović, and the Chetniks, 1941-42. Basingstoke, UK, Macmillan, New York, St. Martin's Press in association with 
King's College, London, 1998. 

539 Željko, KARAULA, “30 dana što su potresli Bjelovar — Odbor Narodnog vijeća Bjelovara tokom studenog 1918. go- 
dine", Radovi Zavoda za znanstveni rad, Varaždin, br. 19., 2008., 251-274 

540 Uredbom o podjeli zemlje na upravne okruge od 26. travnja 1922., te istodobno donesenim Zakonom o sreskoj i oblasnoj 
samoupravi na osnovi čl. 95 Vidovdanskog ustava, Kraljevina SHS podijeljena je na 33 oblasti. Jednan od okruga bio je i Osječki 
okrug u Osijeku, koji je teritorijalno obuhvaćao dotadašnju Virovitičku, Požešku i dio Bjelovarsko-križevačke županije. Prostirala 
se na području koje je obuhvaćalo gradove Osijek, Brod na Savi (Slavonski Brod), Viroviticu, Koprivnicu, Bjelovar, Slavonsku 
Požegu, te kotareve (srezove): Bjelovar, Brod na Savi (Slavonski Brod), Daruvar, Donji Miholjac, Đakovo, Đurđevac, Garešnica, 
Grubišno Polje, Koprivnica, Kutina, Našice, Nova Gradiška, Novska, Osijek, Pakrac, Požega, Slatina, Valpovo, Virovitica. Na čelu 
oblasti, kao predstavnik državne vlasti, bio je veliki župan, dr. Fran Gabrek, kasnije Ljudevit Gaj. 


133 


ma). Kotar Bjelovar bio je administrativno podijeljen također na 8. općina (Velika Pisanica, Gu- 
dovac, Ivanjska, Kapela, Nova Rača, Severin, Trojstvo, Farkaševac) i grad Bjelovar. Na području 
bjelovarskog kotara je živjelo 61.941 stanovnika. Prema vjeroispovjesti na području kotara katolika 
(većinom Hrvata) bilo je 47.380, pravoslavnih 13.904, (većinom Srba), grko-katolika 54, evangelista 
462, muslimana 4, Židova 137, bez ostalih i nepoznate vjeroispovijesti. 


U gradu Bjelovaru od 7.873 stanovnika, katolika (većinom Hrvata) bilo 5.664, pravoslavnih (ve- 
ćinom Srba) 1.598, grko-katolika 6, evangelista 39, muslimana 63, Židova 502 i 1 bez vjeroispovi- 
jesti. Dakle, na području bjelovarskog kotara i grada Bjelovara živjelo je tada ukupno 69.814 stanov- 
nika, od toga katolika (većinom Hrvata) 53.044, pravoslavnih (većinom Srba) 15.502, grko-katolika 
60, evangelista 501, muslimana 67, Židova 638, i 1 bez vjeroispovijesti. Prema maternjem jeziku po- 
daci pokazuju da je srpsko-hrvatskim jezikom govorilo 61. 471, stanovnika, slovenskim 370, čeho- 
slovačkim 2.632, rusinskim 2, poljskim 40, ruskim 156, mađarskim 3.757, njemačkim 1.055, talijan- 
skim 74 i ostalim i nepoznatim 257 stanovnika. Hrvati su u gradu i općinama činili većinu veliku sta- 
novništva. Najviše Srba živjelo je u općini Gudovac 4.645, zatim po općinama slijedi: Severin 2.067, 
Velika Pisanica 1.421, Farkaševac 1.410, Trojstvo 1.359, Kapela 1.296, Ivanjska 1.219, Nova Rača 
287, dok je u gradu Bjelovaru živjelo 1.598. Srba. Prema postotcima u bjelovarskom kotaru rimoka- 
tolika (većinom Hrvata) bilo je 76,50 %, a pravoslavaca (većinom Srba) 22, 64 %, dok je u gradu 
Bjelovaru rimokatolika/Hrvata bilo 72, 00 %, a pravoslavaca/Srba 20,73 %.541 


Struktura stanovništva grada Bjelovara prema zanimanju je prema popisu iz 1931. izgledala 
ovako. Od 10.252 stanovnika, njih 3.093 živi od industrije i obrta ( 227 od prerade metala, 289 od dr- 
veta, 1.045 od odijevanja, 541 od hrane, 270 građevinskih radnika, te 888 trgovaca, 97 od kredita), 
2.248 od poljoprivrede i šumarstva, 658 od prometa, 1.692 od javnih službi, slobodnih zvanja i vojske 
i 1.576 od drugih zanimanja i bez zanimanja. Od 73.664. stanovnika s područja bjelovarskog kotara 
velika većina 60.557 ljudi bavila se poljoprivredom, 6.399 industrijom i obrtom, 1.318 trgovinom, 67 
kreditima, 917 prometom, te 2.347 javnim službama, slobodnim zvanjima i vojskom, dok je drugih 
zanimanja i bez zanimanja bilo 2.139 stanovnika.*“ 


Većina seljačkih domaćinstva 69.70 % živjelo je od prihoda zemlje veličine 5 hektara, što je bilo 
na granici mogućnosti prehrane. Zbog toga su mnogi od njih radili kao sezonski radnici na posjedi- 
ma onih koji su imali 20 hektara zemljišta i više. Takvo stanje je dovelo do prezaduženosti bjelovar- 
skog sela, tako da je 1930. godine 39 % posjeda došlo u dugove. Prometna povezanost sela sa gra- 
dom bila je vrlo loša, te su mnoga sela ostajala u potpunoj izolaciji. Industrijska proizvodnja, iako je 
bilo nekoliko značajnih tvornica (Tvornica keksa i dvopeka D. Wolfa, tvornica suhomesnate robe 
“Josip Svoboda“, tvornica cipela Adolfa Vybirala, radionica Hinka Hermana) nije mogla pružiti mo- 
gućnost zaposlenja ugroženim seljačkim obiteljima.“ Industrijski razvitak grada Bjelovara između 
dva svjetska rata bio je u skladu sa općim razvojem industrije u zemlji te je slijedio njenu industrij- 
sku zaostalost i probleme koji proizlaze iz takvog stanja. 


Na političkoj sceni od početka stvaranja Kraljevine SHS politička kretanja su se sve više 
zaoštravala u cijeloj zemlji. U Hrvatskoj na političkoj sceni počinje dominirati Hrvatska pučka seljač- 


541 Definitivni rezultati popisa stanovništva od 31. januara 1921. godine, Opšta državna statistika, Sarajevo, 1932., 252.-255. 
Prema popisu iz 1931. godine u kotaru Bjelovar živjelo je 73. 664 stanovnika, 51. 598 Hrvata, 14. 804 Srba, 3.267 Mađara, 2.571 
Čeha i Slovaka, 705 Nijemaca i 773 ostalih. Mirko, KORENČIĆ, Naselja i stanovništvo Socijalističke Republike Hrvatske 1857- 
1971., Djela JAZU, knjiga 54., Zagreb, 1979., 118.-122., Prethodni rezultati popisa stanovništva od 31. marta 1931. godine u 
Kraljevini Jugoslaviji, Državna štamparija K. Jugoslavije, Beograd, 1931., 10,-11. Godišnjak banske vlasti Banovine Hrvatske 1939 
— 26. VIII. 1940., I., Tisak Zaklade tiskare Narodnih novina u Zagrebu, Zagreb 1940., 298.-299. Podaci o broju Hrvata, Srba i 
ostalih iz teksta dani su približno, na temelju podataka o vjeri i maternjem jeziku. 

542 Mira, KOLAR-DIMITRIJEVIĆ, Struktura poljoprivrede na bjelovarskom području od 1895. do 1940., Bjelovarski zbor- 
nik, Gradski muzej Bjelovar, 1991., 155,-165., Godišnjak banske vlasti Banovine Hrvatske 1939, — 26. VIII. 1940, n. dj, 299. 
BLAŽEKOVIĆ, n. dj, 61-63. 

543 Marijan, MATICKA, Struktura i gospodarski položaj seljaštva sjeverozapadne Hrvatske uoči Drugog svjetskog rata, Zbor- 
nik Sjeverozapadna Hrvatska u NOB-u i socijalističkoj revoluciji, Zajednica općina memorijalnog područja Kalnik, Varaždin — 
Institut za historiju radničkog pokreta Hrvatske, Zagreb, Varaždin, 1976., 35.-46., BLAŽEKOVIĆ, n. dj, 62. 

ka stranka (HPSS) Stjepana Radića, koja je u svom programu tražila rješenje hrvatskog pitanja i 
položaja hrvatskog naroda kroz decentralizaciji i (kon)federalizaciju zemlje, što beogradska vlada, 
kralj Aleksandar i dvorska kamarila nisu dopuštali, vodeći centralističku politiku uređenje zemlje, što 
je više odgovaralo velikosrpskom hegemonizmu. Takvo stanje na političkoj pozornici dovelo je do 
stvaranja dva bloka, jedan pod vodstvom HRSS (Hrvatski blok, Federalistički blok) koji je tražio 
hitnu promjenu državnopravnog uređenja države, i drugi pod vodstvom radikala (Narodna radikalna 
stranka — NRS) i demokrata (Jugoslavenska demokratska stranka — JDS) koji su težili sve većoj 
centralizaciji i unitarizaciji zemlje. Takvo stanje nesigurnosti i nepovjerenja je uz teške ekonomske i 
društvene prilike bilo je izvor razni socijalnih napetosti i nacionalnih sukoba, koje su uz teror režima 
poprimale ekstremna politička raspoloženja i doprinosile polarizaciji snaga i političkoj radikalizaci- 
ji.“ Najbolji primjer takvog stanja je “ustanak seljaka" u Bjelovarsko-križevačkoj županiji tokom 
rujna 1920., koji je bio upravo kumulativna posljedica takvih socijalnih i političkih prilika u zemlji.*? 

Na prvim izborima 1920. godine za Ustavotvornu skupštinu u gradu Bjelovaru HPSS je potvrdi- 
la svoju dominaciju, kada je od 1.054 birača za HPSS glasovao 401 birač, za Hrvatsku zajednicu (HZ) 
268, za Jugoslavensku demokratsku stranku 127, te za Hrvatsku stranku prava (HSP) 99 birača, dok 
je u Bjelovarsko-križevačkoj županiji pobjeda bila skoro apsolutna. Hrvatska pučka seljačka stranka 
dobila je 51.430 glasova, Jugoslavenska demokratska stranka 8.815, Hrvatska zajednica 1.277, 
Hrvatska stranka prava 1.017, Komunistička partija Jugoslavije 939, Hrvatska pučka stranka 625, 
Narodna radikalna stranka 488, Seljački savez 324 glasova.“ Ubrzo je nakon tih izbora stranka je 
promjenila ime u Hrvatska republikanska seljačka stranka (HRSS), jasno izražavajući u svom nazivu 
cilj svoje borbe.“ No, kako je političko stanje bilo i dalje neriješeno, nacionalne suprotnosti su se 
stalno povećavale. Iako je i na slijedećim izborima 18. ožujka 1923. HRSS potvrdila svoju nad- 
moćnost, te je u Bjelovarsko-križevačkoj županiji od 76.260 glasova koji su pali u glasačke kutije 
HRSS osvojila 63. 841 glas, dok su 6.351 osvojili demokrati (JDS), 2.242 radikali (NRS), 1.344 
pravaši (HSP) i 490 glasova pučkaši (HPS),*“* u gradu Bjelovaru neznatnu prednost ispred HRSS 
dobila je Hrvatska stranka prava, (HSP 467 glasova, HRSS 449 glasova), koja je stajala na radikalni- 
jem političkom pravcu prema beogradskom režimu.** 


544 Hrvoje, MATKOVIĆ, Povijest Jugoslavije. Hrvatski pogled, Naklada P.I.P. Pavičić, Zagreb, 1998., 87.-108., Rudolf, 
HORVAT, Hrvatska na mučilištu, (pretisak), Školska knjiga, Zagreb, 1992., 98.-146. 

545 Veliki dio Bjelovarsko-križevačke županije bio je u rujnu 1920. godine zahvaćen seljačkim nemirima koji su prerasli u 
otvorenu pobunu. Glavni razlog pokreta hrvatskog seljaštva 1920. godine ležao je u namjeri središnjih vlasti da provedu žigosanje 
stoke. Kako takav način, u biti način popisivanja stoke u svrhe eventualnih vojničkih potreba (svako grlo stoke se obilježavalo tj. 
žigosalo), nije bio poznat u hrvatskim krajevima (radilo se o srbijanskoj vojničkoj praksi) te je seljaštvo nagonski reagiralo. Mato, 
MAĐERIĆ, Pobuna seljaka u Velikom Trojstvu 1920, Bjelovarski zbornik, 4-5., 1994., 101-108. Za širi okvir vidi: Bosiljka, JAN- 
JATOVIĆ, Politički teror u Hrvatskoj (1918.-1935.), Dom i svijet, Zagreb, 2002., Ista, Izvještaj bana Matka Laginje o pobuni selja- 
ka u sjeverozapadnoj Hrvatskoj u rujnu 1920. godine, Časopis za suvremenu povijest, 24., 1992., 1., 257-293 

546 “Izbori za Konstituantu", Nezavisnost (Bjelovar), br. 49., 4. XII. 1920., 1. “Izbori u našoj županiji", Demokratski glas 
(Bjelovar), br. 53., 4. XII 1920., 1. U Bjelovarsko-križevačkoj županiji HPSS je od 11 zastupničkih mjesta dobila 9, a Jugosla- 
venska demokratska stranka 2 zastupnika. Ispred HPSS izabrani su dr. Vladimir Maček, Fran Škrinjar, Stjepan Uroić, Josip 
Ćizmeković, Tomo Jažalbetić, Martin Crnčić, Miško Crlenjak, Franjo Rafaj i Filip Lakuš, a od demokrata Većeslav Wilder i Tomo 
Rudić. 

547 Nakon izbora za Ustavotvornu skupštinu gdje se HPSS pokazala kao glavni predstavnik hrvatskih masa (HPSS dobila je 
230.590 glasova i osvojila 50 zastupničkih mjesta, te time postala najjača hrvatska stranka) 8. prosinca 1920 Stjepan Radić na 
velikom zboru u Zagrebu, na kojem se okupilo oko 100.000 pristaša i objavljuje promjenu imena HPSS u Hrvatska republikanska 
seljačka stranka (HRSS), što je potvrdila i izvanredna skupština stranke održana istoga dana. Na zboru je naglasio da HRSS neće 
sudjelovati u Ustavotvornoj skupštini, dok se sporazumno (sa Srbijom) ne riješe bitna pitanja uređenja novostvorene države, oštro 
se protiveći majorizaciji i centralizmu. Nekoliko dana poslije 12. prosinca sastaje se Ustavotvorna skupština, na kojoj od hrvatskih 
stranaka nisu bili nazočni zastupnici Hrvatske republikanske seljačke stranke (50 zastupnika) i Hrvatske stranke prava (2 zastupni- 
ka). Hrvoje, MATKOVIĆ, Povijest Hrvatske seljačke stranke, Naklada P.I.P. Pavičić, Zagreb, 1999., 79.-85. 

548 HORVAT, n. dj, 159. 

549 BLAŽEKOVIĆ, n. dj, 46. Prema svom programu koji je HSP donijela 1. ožujka 1919. stranka se zalagala za državnu 
samostalnost hrvatskog naroda i “njegovim pravom da živi u slobodnoj državi Hrvatskoj." HORVAT, n.dj, 68-69. Putem hrvatskog 
državnog prava, Dr. Ante Pavelić. Govori. Članci. Izjave. 1918.-1929., Domovina, Djela IV, Buenos-Aires - Madrid, 1977., 62.- 
76. No već na izborima 1925. HSP je skoro zbrisana sa političke pozornice u gradu Bjelovaru, HRSS dobiva 1.000 glasova, a HSP 
samo 55 glasova. 

Sve to je dovelo do poteza beogradskih vlasti da proširi svoja državno-unitaristička udruženja i 
na područje Bjelovara i bjelovarskog kraja, radi pružanja podrške onim snagama i pojedincima koji 
su se zalagali za nastavak centralizacije države i politiku integralnog jugoslavenstva. Prilog u tome 
idu i tadašnji planovi amputacije hrvatskog područja u režiji Narodne radikalne stranke (1925-1928) 
koje su tada kolale, u slučaju da se od Jugoslavije mora odustati, a od kojih su neke pokazivale novu 
granicu Srbije proširenjem na zapad na liniji Bjelovar-Senj.*“' Napore za učvršćenjem NRS i čet- 
ničkog udruženja na bjelovarskom području pokazuje i osnivanje listova mjesnog ogranka NRS u 
Bjelovaru Radikalski glas (1924.-1925.) i Bjelovarski radikal (1926-1928.). 


Osnivanje i djelovanje četničkih i drugih režimskih udruženja u Bjelovaru i okolici 
[1925.-1935. (1941.)] 


U Bjelovaru, kao dijelu Osječkog okruga, Okružni (oblasni) odbor Udruženja srpskih četnika 
“Petar Mrkonjić za Kralja i Otadžbinu" iz Osijeka osnovao je 1925. kotarski (sreski) odbor tog udru- 
ženja.“' Toga dana u Bjelovar stigla je velika četnička delegacija iz Osijeka predvođena “potpred- 
sjednikom Oblasnog odbora Srpskih Cetnika “za Kralja i Otadžbinu'" Mladenom Srbljanovićem, se- 
kretar. Miodragom Đorđevićem i članovima Nikolom Jelićem, Mlad. Tubićem, (...), a sa ukrašenom 
četničkom zastavom i zastavnikom Stevom Gavrilovićem (...).? Na bjelovarskoj stanici su ih dočekali 
“nacionalni borci" predsjednik bjelovarskog udruženja četnika umirovljeni učitelj Milan Miličević, 
dopredsjednik Petar Jagić i ostali članovi bjelovarskog udruženja. Za održavanje skupštine za osni- 
vanje kotarskog Udruženja srpskih četnika “za Kralja i Otadžbinu* u Bjelovaru izabran je hotel “Kru- 
na", u kojem se okupilo oko 400 članova. Nakon održanih govora gostiju iz Osijeka i formalnog osni- 
vanja kotarskog udruženja četnika “za Kralja i Otadžbinu" u Bjelovaru i izbora njegovog čelništva 
(učitelj Miličević je izabran za predsjednika, a P. Jagić za podpredsjednika), bio je predviđen veliki 
zbor u naselju Brezovcu. Uz jedan odred vojske i vojnu muziku u Brezovcu se okupilo oko 1000 
ljudi. Skup je završen aklamacijama i povicima “Živelo Nj. V. Kralj Aleksandar", “Živeli srpski čet- 
nici“. Na oba skupa sudjelovala je sa svojom zastavom i Srpska nacionalna omladina (SRNAO) iz 
Bjelovara.** 


Organizacija SRNAO kao “omladinska" ekspozitura Narodne radikalne stranke (NRS) u Bjelo- 
varu osnovana je početkom studenog 1923. godine uz velike poteškoće i s “teškom mukom“, zbog 
otpora Hrvata i (Srba — pristaša Demokratske stranke), te ostalih građana Bjelovara. Članovi udru- 
ženja bili su “mahom stariji ljudi, partijski pristaše radikalne stranke." Akcija oko posvete barjaka 
SRNAO neuspješno je obavljena 26. prosinca 1923., jer je zastavu oduzela policija po naredbi iz 
Zagreba, dok je nesuđeni kum zastavi trebao je biti bjelovarski ugledni trgovac i veleposjednik Kosta 
Bakić.** Spor je nastao i oko vremena posvete zastave, drugog dana katoličkog Božića (Štefanje) ka- 


550 Franjo, TUĐMAN, Okupacija i revolucija — dvije rasprave, Zagreb, 1963, 94. 

551 “Vidovdanska proslava u Belovaru uz sudelovanje Srp. Čet. “za kralja i Otadžbinu" iz Oseka", Glas srpskih četnika, 
(Osijek), br. 12, 1. VIL 1925., 3. 

552 Isto. 

553 HDA, Predsjedništvo Pokrajinske uprave za Hrvatsku i Slavoniju, fond 137., kut. 40., dok. 11165., 10987., Srnao u Bje- 
lovaru, posveta barjaka. 20. XII 1923. Na zastavi SRNAO s jedne strane nalazio se bivši grb Kraljevine Srbije s natpisom Kraljević 
Gjorge, a s druge slika Sv. Save. Prema zapovijedi Predsjedništva Pokrajinske uprave iz Zagreba velikom županu Bjelovarsko- 
križevačke županije skup SRNAO bio je dozvoljen, ali ne posvećenje zastave SRNAO koja je po zakonu bila zabranjena za upotre- 
bu. Međutim tu je došlo do sukoba privremenog sukoba kompetencija, jer je iz Ministarstva unutarnjih dela u Beogradu došao upit 
zašto skup i posvećenje zastave SRNAO ne može biti održano. Na to se pozivao i M. Miličević, koji po svojim riječima “pokrajin- 
sku upravu u Zagrebu ne priznaje kao vlast", dok je član SRNAO Petar Jagić od samog ministra u Beogradu dobio usmenu dozvolu 
za skup i posvećenje zastave. No ubrzo istog dana 25. prosinca iz Beograda stiže brzojav da se skup dozvoljava, ali ne i posveće- 
nje zastave. Na dan održanja skupa okupilo se oko 400 ljudi koji su željeli posvetiti zastavu te su je svugdje tražili, ali ju je polici- 
ja zadržala. Onda su odlučili da posvete bilo koji srpsku zastavu, ali pravoslavna crkva je bila zatvorena, jer je paroh od vlasti dobio 
naređenje da zastavu ne posvećuje. Zbog toga se skup pretvorio u politički na obližnjem trgu. Predsjednik SRNAO Milan Miličević 

da se očekivalo u Bjelovaru veliki broj seljaka iz okolice, “za koje se znalo da nije prijateljski raspo- 
loženo koli prema državi toli i prema srpskom elementu."* Organizacija SRNAO se nije uspjela du- 
že održati u Bjelovaru. Prema listu demokrata Riječ radikali su došli na zamisao da u Bjelovaru osnu- 
ju “Srpsku nacionalnu omladinu — Kraljević Đorđe", kojoj bi na čelu bio učitelj Milan Miličević, a 
za kojega Riječ piše da se on nalazi pod “optužbom zbog pronevjere narodnog novca u jednoj šte- 
dionici u Lapcu."* Gligorijević spominje da su organizacije SRNAO u Hrvatskoj “služile su ustvari 
za provociranje hrvatskog naroda.“ U samoj organizaciji je ubrzo nastao raskol u vodstvu, te se ona 
raspala nakon otprilike dvogodišnjeg djelovanja.“ No, već je osnivanje i djelovanje SRNAO u Bje- 
lovaru i okolici uzrokovalo određene međunacionalne napetosti. Tako su u noći nakon proslave 1. 
prosinca “dana ujedinjenja" 1924. u Gudovcu nedaleko Bjelovara, uglavnom kod srpskih obitelji, na- 
padnute kuće trojce seljaka: Nikole Vraneševića, Vase Adžage i Pere Bojčete kao pristaše Narodne 
radikalne stranke i SRNAO. Kuće su napadnute kamenjem, a prozori razbijeni kolcima, dok se na 


kuću Bojčete pucalo.>“ 


Nakon što je 1925. postignut dogovor radikala i HSS-a o suradnji na državnoj razini,** četnički 


odbor u Bjelovaru obustavio je rad. Prema navodima Dizdara “iako četničko udruženje od 1927. tj. 
nakon prelaska HSS-a u oporbu, nije u Bjelovaru bilo obnovljeno, ipak su njegovi bivši članovi i da- 
lje djelovali. U četničkoj organizaciji bila je vidljiva velikosrpska linija koja je u kriznim prilikama 
dolazila do jačeg izražaja. Ona je najveći dio Kraljevine Jugoslavije, pa tako i najveći dio Hrvatske, 
uključujući i Bjelovar, poistovjećivala sa srpskim etničkim područjem. 

Politička i nacionalna kriza u Kraljevini SHS u drugoj polovici 20-tih godina se neprestano pro- 
dubljivala, a kulminacija se dogodila atentatom na hrvatske narodne zastupnike sredinom 1928. u 
Narodnoj skupštini u Beogradu. Nakon toga zbog potpune paralize političkog i državnog sustava, še- 
stosječanjskim proglasom 1929. godine “Mom dragom narodu“, kralj Aleksandar se odlučio na uvo- 
đenje monarhističke diktature. Tim aktom raspuštena je Narodna skupština, ukinute su sve nacionalne 
političke stranke i organizacije, uvedena cenzura, zabranjeno je isticanje “plemenskih obilježja i 
oznaka, dok se hrvatsko ime nije smjelo izgovarati na javnim mjestima, niti pjevati nacionalne pje- 
sme. Nošenje hrvatske trobojnice kažnjavano je strogim zatvorom. Svi teži prekršaji poput raspača- 
vanja antirežimskih proglasa i letaka ili članstvo u ilegalnom ustaškom ili komunističkom pokretu do- 
nosilo je višegodišnja tamnovanja. Svaki otpor režimu kažnjavao se doživotnim zatvorom ili smrt- 
nom kaznom. Sve to dovelo je do posvemašnje kontrole represivnog aparata nad društvenim životom 
u državi. Smisao represije bio je u pokušaju brisanja nacionalnih identiteta i oživotvorenje jugosla- 
venstva pod parolom “jedan država — jedna nacija“, pod srpskom dominacijom. Država je promije- 
nila ime u Kraljevina Jugoslavija, a novi preustroj zemlje na devet banovina ostvario je osim brisa- 


je rekao da njima Srbima ne treba “Jugovina“, na što su došli povici “dolje s njom", a čuli su se poklici Pašiću. Drugi govornici iz 
glavnog odbora SRNAO u Beogradu izjavljivali su da se oni bore za Veliku Srbiju, te da Hrvatima separatistima nije trebalo dati 
toliko prava koliko im daje Ustav. Kasnije se skup mirno razišao. 

554 Isto. 2. 

555 “Favoriziranje šovinizma", Riječ, (Zagreb), 22. 1. 1924., 1. 

556 Branislav, GLIGORIJEVIĆ, Srpska nacionalna omladina (SRNAO), Zstorijski glasnik, br 2-3., Beograd, 1964., 7. (Vidi 
bilješku 17.) Gligorijević u svom članku i bilješci napominje da je Srnao osnovan u Bjelovaru početkom 1924. te da se raspao 
početkom 1925. godine, navodeći kao izvor list Balkan, list braće Savića, osnivača Srnao (14. III 1925), te članak u listu Otadžbina 
(br. 6., 1924.), u kojem se navodi veliki otpor “hrvatskog naroda pri osnivanju Srnao" u Bjelovaru. No prema postojećim podaci- 
ma SRNAO je osnovan u listopadu 1923. a u Bjelovaru se ipak održao do kraja 1925. godine, kada se postepeno ugasio, jer sama 
inicijativa NRS za osnivanjem organizacija SRNAO u Hrvatskoj nije uspjela, jer su Srbi u Hrvatskoj većinom bili pristaše 
Demokratske stranke (DS) Ljubomira Davidovića i Svetozara Pribićevića, te kasnije nakon raskola u DS, prišli su uglavnom 
Samostalnoj demokratskoj stranci (SDS), S. Pribićevića. 

557 “Mirotvorno-kačačka banda u Gudovcu", Demokratski glas, Bjelovar, 6. XII. 1924., 2. 

558 Nakon “Radićeve kapitulacije" 18. srpnja 1925. formirana je nova radikalsko-radićevska vlada (zvana R-R vlada), u kojoj 
je HSS imao četiri ministra. Zanimljivo da je prema Blažekoviću lijevo krilo HRSS Bjelovar (u kojem većinom djeluju članovi 
KPJ) osudilo taj Radićev postupak. BLAŽEKOVIĆ, isto, 49. 

559 DIZDAR, Bjelovarski ustanak od 7. do 10. TV. 1941.,n. dj., 584. 

nja imena nacionalnih povijesnih pokrajina i srpsku većinu u šest banovina, a sve je to najrječitije 
govorilo o stvarnim namjerama kraljevog apsolutizma.“ 

Nakon ukidanja Narodne radikalne stranke na vlast u Bjelovaru dolazi nova vladajuća stranka 
beogradskog režima, Jugoslavenska nacionalna stranka (JNS) osnovana 1931. i od 1935. Jugoslaven- 
ska radikalna zajednica (JRZ).*" Na bjelovarskom području kao i u cijeloj zemlji počeo je da djeluje 
sustav državne represije prema svim protivnicima novog poretka. Novi bjelovarski gradski načelnik 
Gustav Lach i predstojnik gradske policije Rikard Kosina vjerno su počeli provoditi zahtjeve režima. 
Prvih godina diktature u Bjelovar su došli u posjet glavni nositelji represivnog režima. Tako je 1930. 
Bjelovar posjetio predsjednik vlade general Petar Živković pri čemu je detaljno izvješćen o sigurnos- 
nom stanju u gradu,* a slijedeće 1931. i kralj Aleksandar, kojemu je priređen “veličanstven? doček. 
Nakon prijema u gradskoj vijećnici gdje ga je dočekao gradski načelnik Stjepan Šiftar, kralj je obišao 
Sokolski dom i banovinsku bolnicu, a posebno je pozdravljen od školske mladeži koja ga je dočekala 
sa oduševljenim poklicima i velikim transparentom “Živio naš Kralj.?** 


Već prvog dana kada je čitao proglas kralja Aleksandra Đuro Hagljen, jedan od prvaka HSS na 
području Čazme, prekinuo je čitanje i okupljenima rekao: “Jest braćo, ovo je dobra stvar i znajte da 
je sad bljesnuo nad našim glavama britki diktatorski mač, te su sada nastali crni dani hrvatskom nar- 
odu." Nakon prijave Hagljen je uhićen, te kažnjen zatvorom od 30 dana i novčanom kaznom.** Od 
značajnih “plemenskih" organizacija koje je ukinute u Bjelovaru početkom 1930. bili su Hrvatski 
sokol i Hrvatski orao, koji su imali mnogo članova, dok je sva njihova imovina prešla je u posjed 
grada, a zatim predana Sokolu Kraljevine Jugoslavije.“ U tim novim prilikama, kada HSS zabranjen 
i pada u ilegalu, a njegovi članovi nalaze se pred progonom policije, u redovima bivše HSS u 
Bjelovaru počela je politička diferencijacija, razna politička neslaganja i kadrovska razračunavanja, 
te je zbog takve situacije u Bjelovar došao i bivši predsjednik HSS dr. Maček da pokuša smiriti 
stvari.“ No, međutim to je bio početak raslojavanja bjelovarskog HSS na lijevu i desnu struju, dva 
nepomirljiva krila, što će jače izbiti nakon smrti vođe HSS u Bjelovaru dr. Ivše Lebovića*“ 6. stu- 
denog 1936. godine. 


560 Više o diktaturi kralja Aleksandra u: Hrvoje, MATKOVIĆ, Povijest Jugoslavije (1918.-1991.). Hrvatski pogled, Naklada 
P.LP. Pavičić, Zagreb 1998., Hrvatska između slobode i jugoslavenstva, Zbornik radova, Zajednica Udruga HVIDR-a grada 
Zagreba, Naklada Trpimir, Zagreb, 2009. Vidi i novu knjigu Ivane, DOBRIVOJEVIĆ, Državna represija u doba diktature kralja 
Aleksandra, 1929.-1935., Institut za suvremenu istoriju, Beograd, 2006. 

561 Hrvatski državni arhiv (dalje HDA), Kraljevska banska uprava Savske banovine, Upravno odjeljenje, Pov. II., br. 
21775/1933. Osnivanje JNS u Bjelovaru. 

562 HDA, Savska banovina, br. 24002/II Pov., Predstojništvo gradske policije u Bjelovaru Kralj. Banskoj upravi Savske bano- 
vine, Posjet predsjednika vlade u Bjelovaru, 11. VIII. 1930, 

563 HRDABJ, fond 323, Spomenica 1. Osnovne škole, 1931. godina. 

564 HRDABJ, OZNA za okrug Bjelovar, Zapisnik o saslušanju Đure Hagljena, 21. VII. 1945. 

565 HDA, Savska banovina, br. 29338., Predstojništvo gradske policije u Bjelovaru Kralj. Banskoj upravi Savske banovine, 
Hrvatski sokol — likvidacija, 27. X 1930. 

566 HDA, Građanske stranke, br. 1235., Pov, Redarstveni odsjek gradskog poglavarstva u Križevcima Velikom županu zagre- 
bačke oblasti, Dr. Maček Vlatko i drug. na zabavi u Bjelovaru, 22. V 1929. 

567 Ivša Lebović, 25. ožujka 1874. — 6. studenog 1936., hrvatski političar i odvjetnik. Rođen je u Vrpolju u Slavoniji. Kao 
mladi odvjetnik, došao je u Bjelovar. Tu je u suradnji s bjelovarskim odvjetnikom Milanom Rojcom, koji mu je 1906. dao punomoć, 
kao svom zamjeniku u zastupanju stranaka, započeo odvjetničku djelatnost. Za vrijeme prvog svjetskog rata pomagao je progonjen- 
im Srbima. Kao odvjetnik Lebović je zastupao mnoge, posebno sirotinju, koju je često besplatno zastupao na sudu. Sa suradnici- 
ma, osnovao je ogranak Hrvatske pučke seljačke stranke (HPSS) u Bjelovaru u jesen 1916. godine, te je imenovan njegovim prvim 
predsjednikom. Od tada dr. Lebović postaje središnja figura H (P-R)SS u bjelovarskom kraju sve do svoje smrti. Utemeljio je razne 
kulturne organizacije H(P-R)SS u gradu, brinuo se o prosvjeti i poboljšanju života na selu. Zbog mnogih provokacija vlasti često 
je puta uhićivan već od početka 20-tih godina. Godine 1929. bio je zajedno s Vlatkom Mačekom i s još dvadeset i jednim članom 
HSS optužen za rušenje režima Kraljevine Jugoslavije. Na suđenju u Beogradu na kraju je oslobođen. Za vrijeme diktature više 
puta je bio u zatvoru, te je jedno vrijeme konfiniran u mjestu Ključ u Vrbaskoj banovini. Na izborima 1935. dobio je 12 906 glaso- 
va, ali su zastupnički mandat po tadašnjem izbornom sistemu, dobili zastupnici vladine liste B. Jeftića (Luka Šoški i Stevan Bubić). 
Ivša Lebović naglo je umro od srčanog udara 1936. godine. Na njegovom sprovodu u Bjelovaru okupilo mnogo uglednih građana 
i običnih seljaka. “Hapšenje Dr. Lebovića", Demokratski glas, br. 22., 3. VI. 1922., Stjepan, LEBOVIĆ, Dr. Ivša Lebović i HSS u 
bjelovarskom kraju, n. dj. HDA, Građanske stranke, bb., Predstojništvo gradske policije u Bjelovaru — Presuda. Dr. Lebović Ivan 
konfinacija, 21. VI. 1932. 


138 


Maček je u periodu diktature često dolazio u Bjelovar kao odvjetnik u slučajevima protiv vodećih 
ljudi HSS Predavca, Košutića i drugih, jer se proces protiv njih vodio na bjelovarskom sudu. Tako je 
14. veljače 1932. Maček stigao u Bjelovar, a na kolodvoru su ga dočekali “glavni predstavnici bivše 
HSS" dr. Lebović, dr. Stjepan Puškaš, Nikola Šigir, kovač, dr. Galkovski, Makso Fuks, trgovac, 
Julius Eker, postolar, Luka Ileković, te student Grdinić. Maček je često prenoćivao kod dr. Lebovića 
u njegovoj kući.** 

Ponovno tajno organiziranje članova bivše HSS i HSP u Bjelovaru počelo je sredinom 1931. 
godine, kada se počinju uspostavljati prvi kontakti, najprije u vodstvu, a zatim sa članovima. Glavni 
pokretač tajnih sastanaka i ponovne revitalizacije bivše HSS u Bjelovaru bio je dr. Ivša Lebović. 
Zbog toga je sudskom presudom od 21. lipnja 1932. “zbog rušenje autoriteta države, pokušaja orga- 
niziranja javnih zborova i separatističkih govora“ osuđen na konfinaciju u mjestu Ključ u Vrbaskoj 
banovini.“ No ilegalne aktivnost bivše opozicije su se nastavile. U stanovima poznatih HSS počinju 
se organizirati tajni sastanci bivše HSS. Tako je izgleda 3. kolovoza 1932. u stanu dr. Lebovića 
održana jedna od većih tajnih sjednica kotarske organizacije bivše HSS.*" 


Na bjelovarskom području počinju sabotaže protiv šestosječanjskog poretka, tako je u noći 11. 
na 12. siječnja 1931. stavljena prepreka na prugu Bjelovar-Virovitica od neidentificiranih počinite- 
lja.“ I komunisti u Bjelovaru i okolici počinju svojim akcijama “ustanka protiv monarhofašističke 
diktature." Nakon rasturanja letaka s komunističkim sadržajem na području Ivanjske u kojem se 
“Radni ljudi i građani i hrvatski narod pozivaju da ustanu protiv krvoločne diktature“, dok se u jed- 
noj paroli proglasa jasno spominje “Dolje krvavi Aleksandar". U Bjelovaru je krajem prosinca 1929. 
uhićeno 13 komunista, dok je pri premetačini otkriveno dva pištolja. Svi su zatvoreni i prevezeni u 
Zagreb.** U razdoblju od 6. I 1929. do 31. XII 1929. u Bjelovaru je uhićeno 39. članova KPJ, što je 
bio veliki udarac za Partiju. Time se je rad komunista u Bjelovaru potpuno pasivizirao.** Isto tako 
bilo je mnogo incidenata s letcima bivše HSS, na području Donjih Mosti općine Kapela ili Domankuš 
u općini Zrinski Topolovac.“ Članovi bivše HSS organiziraju akciju apstinencije kod stanovništva u 
bjelovarskoj okolici pri režimskim izborima 1931. godine. Zbog toga da bi učvrstila vlast režim je 
vrlo brzo počeo pojačavati žandarmerijske stanice u Bjelovaru i okolici novim snagama.*? Režim je 
posebno kažnjavao isticanje “plemenske zastave", tako su zbog uzvika “Živjela slobodna i samostal- 
na Hrvatska, dolje Kralj“ te nošenje hrvatskih zastava na dočeku vjerske procesije iz Bistre u Novim 
Plavnicama kažnjena skupina hrvatskih seljaka s 14. dana zatvora.“ 

U to vrijeme početkom 1933. počinju se u Bjelovaru pojavljivati i prvi pripadnici ustaškog (fran- 
kovačkog) pokreta koji polako počinju organizirano djelovanje na bjelovarskom području. Posebno 


568 HDA, Građanske stranke, br. 2060., Predstojništvo gradske policije u Bjelovaru Kralj. Banskoj upravi Savske banovine, 
Dr Maček odvjetnik iz Zagreba prispjeće u Bjelovar, 15. II. 1932. 

569 HDA, Građanske stranke, bb., Predstojništvo gradske policije u Bjelovaru — Presuda. Dr. Lebović Ivan konfinacija, 21. 
VI. 1932. Dr. Lebović je za vrijeme diktature zbog svojeg djelovanja često bio u zatvoru. U periodu od 21. lipnja 1931. pa do 5. II. 
1932. također je bio u zatvoru zbog “pokušaja organiziranja javnog zbora.? 

570 HDA, Građanske stranke, bb., (prijepis) Predstojništvo gradske policije u Bjelovaru Kralj. Banskoj upravi Savske bano- 
vine, Organizacija Radićeve stranke, 22. VIII 1932. 

571 HDA, Savska banovina, br. 1886/ II., Sresko načelstvo u Bjelovaru Kraljevskoj banskoj upravi Zagreb, Bjelovar-Viro- 
vitica pruga sabotaža, 9. II. 1931. 

572 HDA, Savska banovina, 9. žandarmerijski puk Kralj. Banskoj upravi Savske banovine, rasturanje komunističkih letaka i 
otkriće komunističke organizacije, 3. XII 1929. (Po izvješću komandanta bjelovarske žandarmerijske čete ovoga puka) 

573 “Iskaz uhićenika od 1. 1. 1929. do 31. XII. 1929.", Bjelovarski vjesnik, br. 1., 4. 1. 1930., 2. Vidi i: Željko, KARAULA, 
Kako je pisao Glas Bjelovara, list ljevičarske orijentacije u razdoblju od 1935. do 1940., Cris — Časopis Povijesnog društva 
Križevci, br. 1., 2007., 67. 

574 HDA, Građanske stranke, br. 7900., Kotarsko načelstvo u Bjelovaru Kralj. Banskoj upravi Savske banovine, Separatistički 
letci u općinama Kapela i Zrinski Topolovac, 20. V. 1932. 

575 HDA, Savska banovina, br. 1069 / II Pov., Ministarstvo unutarnjih poslova - Odjeljenje javne bezbednosti II. Kraljevskoj 
banskoj upravi, II. odjeljenju, Pojačanje Žandarmerijske stanice Varaždinske i Bjelovarske čete, 16. I. 1931. 

576 HDA, Građanske stranke, bb., Predstojništvo gradske policije u Bjelovaru Banskoj upravi Savske banovine, Vjekoslav 
Šafranek i drugovi izvješavanje plemenskih zastava, 18. V. 1932. 

su bili jaki u vodstvu Vatrogasnog društva Bjelovar koji su preuzeli pod svoju kontrolu. Vlast je pred- 
lagala hitno raspuštanje ovog društva.“" Bilo kakve manifestacije hrvatske nacionalne misli surovo 
su gušene silom. Prilikom proslave Zrinsko-frankopanskog dana tjedan dana prije 5. svibanjskih iz- 
bora 1935. u gradu su izbile demonstracije “u hrvatskom duhu", na što je žandarmerija kundačenjem 
i uhićenjem nasrnula na prosvjednike i rastjerala skup. Mnogi su uhićeni kažnjeni zatvorom i novča- 
nim kaznama.“* 


Nakon proglašenja kraljeve diktature 1929. dolazi i u Bjelovaru do novih oblika organiziranja 
četnika.“ Četničko udruženje nastaje pod patronatom državnih stranaka JNS i JRZ. Uz potporu ove 
dvije stranke u Bjelovaru počinje osnivanje i jačanje nacionalističkih jugoslavenskih organizacija, 
među kojima je i četničko udruženje. Politički trenutak u kojem se u Bjelovaru ponovno aktivira čet- 
nička organizacija vezan je uz kroničnu krizu šestosiječanjske diktature. Kako je vrijeme odmicalo, 
ona je imala sve manju podršku i pokazivala sve više slabosti, dok je hrvatski nacionalni pokret pod 
vodstvom HSS-a u ilegali rastao, što je činilo beogradski režim sve nervoznijim. Primjer takvog stan- 
ja i represije režima je i veliko suđenje pred Okružnim sudom u Bjelovaru 1933. godine protiv dr. 
Ivše Lebovića, vođe HSS u Bjelovaru i 16 drugova (isto iz HSS-a), koji su optuženi da su tijekom 
jeseni 1932. održavali tajne sastanke na seljacima u bjelovarskom, garešničkom i čazmanskom kotaru 
sa ciljem da se digne oružani ustanak protiv režima, “te bi se nakon toga razoružale žandarmerijske 
stanice i prigrabile svu vlast u općinama, a nakon toga preduzelo razoružanje vojnog garnizona u 
Bjelovaru. 


Zbog takve situacije uz odobrenje vlasti 5. veljače 1933. osnovan je u gradu Bjelovaru Pododbor 
“Udruženja četnika za slobodu i čast otadžbine", koji je imao članove i po mjestima bjelovarskog 
kotara. U ovom odboru je 1934. bilo oko 400., a 1935. oko 500 članova.“ Prvi njegov predsjednik 
bio je inženjer Mile Dereta,"“ od 1934. odvjetnik dr. Luka Šoški,* a od 1935. profesor Blažo Alek- 
sić.* Početkom 1935. godine izabran je novi upravni odbor četničkog udruženja u Bjelovaru sa pred- 
sjednikom profesorom bjelovarske gimnazije Blažom Aleksićom, dopredsjednikom Tomom Fran- 
cetićem, blagajnikom Savom Marinom, pravoslavnim svećenikom, dok je za tajnika izabran Cvijo 


5717 HDA, Građanske stranke, br. 1284/II., Predstojništvo gradske policije u Bjelovaru Banskoj upravi Savske banovine, 
Vatrogasno društvo Bjelovar — podaci, 10. III. 1933. 

578 HRDABJ, OZNA za okrug Bjelovar, Zapisnik o saslušanju dr. Luke Starčevića, 18. VII. 1945. 

579 DIZDAR, n. dj., 584. 

580 “Iz sudnice", Bjelovarski vjesnik, br., 37., 9. IX. 1933., 1., HORVAT, n. dj., 530. U Garešnici su bili uhićeni prvaci lo- 
kalnog HSS-a, bivši narodni zastupnici, Tomo: Vojković, Miško Račan i Tomo Mađerić koji su otpremljeni u Zagreb. Optužene u 
Bjelovaru branilo je “18 odvjetnika i to: iz Zagreba dr. Žiga Šol, dr. Srdjan Budisavljević, dr. Marijan Dražić, dr. Rikard F*gl i Josip 
Pobor; iz Beograda dr. Bora Prodanović i dr. Ninko Petrović (...) te iz Bjelovara slijedeća gospoda advokati: Gabaj Pajo, Derkos 
Miško, dr. V. Dobrovolny, dr. N. Galkovski, i Milan Pollak." Optuženi su poricali optužbe, a svoja priznanja koja su dana pred 
policijskim vlastima, prema riječima optuženih, bila su iznuđena tučnjavom i zlostavljanjem od organa policije. Obrana je predloži- 
la 30 svjedoka koji će dokazati da su optuženi bili zlostavljani. 

581 Prema Zdravku Milakoviću, članu četničkog udruženja u Bjelovaru, bjelovarski četnički pododbor je bio jedan od najvećih 
pododbora u zemlji. “Tko potkopava četnička udruženja", Jugoslovenska straža (Beograd), 29. XII. 1935., 1. 

582 Mile Dereta, kao inženjer šumarstva, po potrebi službe je premješten u travnju 1934. u Srijemsku Mitrovicu, te ga je nasli- 
jedio dr. Luka Šoški. 

583 Luka Šoški, rođen 1878. u Mlinskoj pokraj Garešnice, umro 1938. Škole završio u Bjelovaru i Zagrebu. Jedan od osniva- 
ča HPSS i član njegova Glavnog odbora. Jedno vrijeme glavni urednik glasila HPSS “Hrvatski narod". Radio u uredu dr. Pere 
Belobrka u Bjelovaru. Poslije postao član Hrvatsko-srpske koalic?e, a posl?e stvaranja nove države pristupa Demokratskoj stranci, 
pa zatim Samostalnoj demokratskoj stranci S. Pribićevića. Godine 1920. postaje župan Bjelovarsko-križevačke župan?e. Sredinom 
1935. angažira na izbornoj listi Jugoslavenske radikalne zajednice (JRZ) i postaje zastupnik u beogradskoj skupštini. Godine 1934. 
izabran za predsjednika četničkog udruženja pododbor u Bjelovaru, što je bio do 1935. Predsjednik mjesnog odbora “Narodne 
obrane" u Bjelovaru. Napisao pamflet “Frankovačko izdajstvo" iz 1907. godine. Magdalena, BULIĆ, Izdavaštvo i novinstvo u Bje- 
lovaru od 1875. do ujedinjenja Jugoslavije 1918., Bjelovarski zbornik, 1990., Gradski muzej Bjelovar, 199. 

584 Blažo Aleksić, profesor na bjelovarskoj Gimnaziji od 1930., crnogorski pisac. U Bjelovarskom vjesniku izdaje niz prilo- 
ga iz književnosti. Zbog uvrede crkve u jednom članku o Petru P. Njegošu 1934. godine bio je vođen sudski proces protiv njega. 
Godine 1939. otišao iz Bjelovara. Prema nekim podacima otišao je u Beograd. Josip VUSIĆ, Bjelovarska gimnazija od 1878. do 
1978., godine, Bjelovarski zbornik, 7., 2007., Matica hrvatska ogranak Bjelovar, 90.-122. Magdalena, BULIĆ, Izdavaštvo i bjelo- 
varski tisak od 1918. do 1941., Bjelovarski zbornik, 1991., Gradski muzej Bjelovar, 75., Ilija, PEJIĆ, Prožimanja. Književno povi- 
jesne studije i ogledi, Hrvatski pedagoško-književni zbor, Ogranak Neron, Bjelovar, 2008., 33. 

Utješenović.* Članovi su bili Dušan Novaković, Đorđe Carević, Mihajlo Golomanović, Petar Bikta 
i Petar Vještica. Za predsjednika nadzornog odbora izabran je Fran Gregurek, predstojnik gradske 
policije u Bjelovaru, dok su članovi bili dr. Luka Šoški član vodstva JRZ i budući narodni zastupnik, 
Jovan Paunović, Borojević Nikola i Kosta Dejanović.“ Prema popisu članova četničkog udruženja 
vidi se da su neki ljudi bili na najvažnijim javnim položajima u gradu, obično osobe iz aparata vla- 
sti, imućniji građani, djelatni časnici i pravoslavni svećenici. Pododbor je imao u svom sjedištu 10. 
četničkih odjela (uniformi) sa redenicima i karabinima koji su se koristili za agitaciju ili zborovanje, 
a ponekad su članovi oblačili uniforme i čuvali birališta i slično.*“ 


Posvećenje četničke zastave Udruženja četnika pododbora Bjelovar održano je na Vojnović-vi- 
soravni 27. svibnja 1934. godine, na velikoj svečanosti. Zastavu je posvetio svećenik Nikola Ban, 
vjeroučitelj u bjelovarskoj gimnaziji, dok su kao gost iz Beograda došlo izaslanstvo Glavnog odbora 
Udruženja četnika četnički vojvoda Tasa Donić, Tihomir Topalović i Radoslav Kovačević. U koplje 
posvećene zastave tada su udareni “klinci Njegova Veličanstva Kralja, ministra pretsjednika i pret- 
sjednika udruženja? te čavao bana Savske banovine Ive Perovića.** 

Prema izvješću tajnika udruženja C. Utješinovića članovi udruženja bili su u proteklih godinu 
dana nazočni na svim velikim nacionalnim manifestacijama u Bjelovaru i čitavoj zemlji. Tako je del- 
egacija bjelovarskih četnika (14 delegata) sa zastavom bila u Skoplju u povodu 20-godišnjice stupan- 
ja prvih regruta južne Srbije (Makedonije) u srpsku vojsku, te na posvećenju spomenika palim Topli- 
čanima u Prokuplju, gdje je također bilo 10 članova sa zastavom. Četnici su sudjelovali i u posjeti- 
ma susjednim četničkim udruženjima u okolici. Tako su pri posvećenju zastave pododbora Udruženja 
četnika u Virovitici, uz nazočnost četničkog vojvode Koste Pećanca, bili i četnici iz Bjelovara, koji 
su sudjelovali u natjecanju iz streljaštva.“* Pri dočeku tijela kralja Aleksandra u Zagrebu kao i na 
pokopu u Beogradu sudjelovali su i bjelovarski četnici sa svojom delegacijom.“ Delegaciju u Beo- 
gradu je predvodio L. Šoški, dok je četničku zastavu nosio S. Đuraković praćen naoružanim četnici- 
ma.“ Prema istom izvješću predsjednik udruženja prof. Aleksić je u ime udruženja i Narodne od- 
brane tokom 1934. i 1935. po selima u okolici održao predavanja o “životu i radu Kralja Ujedini- 
telja". Predavanja su održana u 10 mjesta, a broj nazočnih bio je oko 3.000 ljudi. Osim toga, na li- 
niji Male Antante (članovi su bili Čehoslovačka, Rumunjska i Jugoslavija) bjelovarski četnici su odr- 
žavali dobre odnose sa češkom manjinom u Bjelovaru, te su često su sudjelovali na njihovim 
proslavama, poput 15-oslobođenja čehoslovačkog naroda i dr.** Udruženje četnika je održavalo i 
svoje zabave u okolici Bjelovara na koje su bili pozivani članovi udruženja.“ Četničko udruženje 
organiziralo je i razne “patriotske" aktivnosti. Tako su četnici 1935. na rođendan kralja Petra II. u su- 


585 Cvijo Utješinović je na kratko prestao biti tajnikom Udruženje četnika u Bjelovaru. “Iz Udruženja četnika", Nezavisnost, 
br. 1., 5. 1. 1935., 5. 

586"Izbor nove uprave pododbora Udruženje četnika u Belovaru", Jugoslovenska straža (Beograd), br. 8., 24. II 1935., 4. 
HRDABI, fond 323., Spomenica I. Osnovne škole Bjelovar. Prema Spomenici prilikom posjeta kralja Aleksandra Bjelovaru 1931. 
godine, nakon što su ga primili predstavnici grada i svečanog prijema, na izlazu iz gradske vijećnice “dočekao je Kralja 86. godišnji 
Lazar Turudija, stari četnik iz doba Petra Mrkonjića. Kralj ga nagovori (sasluša 0.p.a) i primi mu neku molbu." 

587 HDA, Zemaljska komisija za ratne zločine OK Bjelovar (ZKRZ OK Bjelovar), kut. 751., 2/1945., Izvještaj o streljanju 
Srba u selu Gudovac u toku okupacije. Na početku izvješća se ukratko opisuje i četnička organizacija u Bjelovaru. 

588 “Posveta četničkog blagdana", Nezavisnost, br. 22., 2.VI 1934., 4., Vidi i:"Četničko slavlje, Nezavisnost, br 21., 26.V. 
1934., 2. 

589 “Posveta i razviće četničke zastave u Virovitici", Nezavisnost, br. 34., 26. VIII. 1933., 4. 

590 “Skupština Četničkog udruženje u Bjelovaru", Nezavisnost, br. 7., 16. 11. 1935., 5. 

591 “Iz Četničkog udruženja Bjelovar", Nezavisnost, br. 43., 27. X. 1934., 5-6. 

592 Isto. Vidi i: “Predavanje o Kralju Ujedinitelju", Nezavisnost, br. 1., 5. 1. 1935., 4. 

593 “Obavjest", Nezavisnost, br 45., 11. XI. 1933., 3. 

594 “Iz Udruženja četnika", Nezavisnost, br. 19., 11. V. 1935., 3. U prvo vrijeme neki članovi Udruženja četnika iz Bjelovara 
su htjeli osnovati i stanku pod imenom “Cetnici" te sudjelovati na općinskim izborima, no takvu inicijativu je vodstvo Udruženja 
četnika spriječilo. “Izjava", Nezavisnost, br. 39., 30. IX. 1933., 4. 

radnji s vojskom priredili bakljadu i u povorci od oko 300 ljudi prodefilirali kroz Bjelovar, što su 


ostali građani, ponajprije iz redova HSS-a, smatrali “izazivanjem".?* 


Dr. Luka Šoški iz vodstva Udruženje četnika, bio je i predsjednik bjelovarskoga mjesnog odbo- 
ra Narodne odbrane (NO), koja je djelovala na temeljima sličnim četničkim udruženjima. Na toj 
uglednoj funkciji 1933. naslijedio ga je Andrija Ribar, ravnatelj bjelovarske gimnazije.“" Ogranak 
Narodne odbrane u Bjelovaru osnovan je u rujnu 1926. na poticaj pukovnika Spasoja Tešića, koman- 
danta 42. pješačke pukovnije u Bjelovaru, koji je bio i njen prvi predsjednik.“* Tada su se u odboru 
NO nalazili kao potpredsjednik M. Curić, predsjednik Kr. sudbenog stola u Bjelovaru, dr. Milan Om- 
čikus, odvjetnik, dr. Vladimir Mišulin, okružni načelnik, paroh pravoslavne crkve u Bjelovaru Petar 
Bosanac, Milan Horvat, župnik, Dragutin Blaga, upravnik pošte, Ivan Dodigović, šef željezničke sta- 
nice i ostali.“ Narodna odbrana je organizirala i sekcije: socijalno-kulturnu, viteško-propagandi- 
stičku i privredno-financijsku, a organizirane su i proslave godišnjica osnivanja Narodne Odbrane.“" 
Bila je izrazito povezana s vojnim krugovima, posebno vojnim vodstvom 42. pješadijskog puka u 
Bjelovaru.“ 


U Bjelovaru je djelovao i ogranak udruženja Jadranska straža (JS),““ režimske organizacije tako- 
đer zasnovane na unitarističkim principima. Njen predsjednik u Bjelovaru bio je odvjetnik dr. Milan 
Omčikus. Veliki glavni godišnji skup ogranka Jadranske Straže u Bjelovaru održan je 10. veljače 
1935. u gradskoj vijećnici pred svim članovima JS u Bjelovaru.“* Ogranak Jadranske Straže često je 
održavao predavanja o ideologiji, ciljevima i težnjama svoje organizacije. Predavači bili ugledni čla- 
novi iz vodstva Jadranske straže iz Zagreba i Splita.““ Postojao je i željeznički zbor članova Jadranske 


595 HDA, Savska banovina, Upravno odjeljenje, Pov. IL, br. 4246/1935. Spis Udruženje četnika, Pododbor u Bjelovaru, (dalje 
UČ-PUB), zabrana rada-žalba, Žalba povodom ukidanja Udruženja četnika “Udruženje za slobodu i čast otadžbine", Pododbor u 
Bjelovaru, Ministru unutrašnjih poslova gospodinu dr. Antunu Korošću, 15. X. 1935. 

596 Narodna odbrana (NO) osnovana je 1908. godine u vrijeme aneksije Bosne i Hercegovine od strane Austro-Ugarske, u 
svrhu skupljanja dobrovoljaca u slučaju rata sa Austro-Ugarskom, sa ciljem pripajanja Bosne i Hercegovine Kraljevini Srbiji. 
Inicijatori njenog osnivanja bili su novinar i pisac Branislav Nušić, general Božidar Janković te političar Ljuba Jovanović. Kasnije 
su dobrovoljci korišteni za komitske upade u tursku Makedoniju. Osim vojnog značenja jedan od osnovnih ciljeva organizacije bio 
joj je buđenje srpskog i jugoslavenskog nacionalnog osjećaja među južnoslavenskim pukom u Austro-Ugarskoj radi njenog 
slabljenje i rušenja. U Kraljevini SHS/Kraljevini Jugoslaviji bavila se uglavnom propagiranjem integralnog nacionalnog jugosla- 
venstva srpske usmjerenosti. Organizacija se postepeno širi na cijelom području Jugoslavije. Na kulturnom planu NO je zastupala 
slavensko mesijanstvo iskazano u obliku kulturnog jugoslavenstva. Nakon sporazuma Maček-Cvetković 1939. godine NO se počela 
zalagati za ispunjenje jasnih srpskih ciljeva u okupljanju svih Srba u jednoj federalnoj jedinici. Više u: Milorad, EKMEČIĆ, 
Stvaranje Jugoslavije 1790.-1918., tom 2. Prosvjeta, Beograd, 1989., 494-497, Ljubodrag, DIMIĆ, Kulturna politika Kraljevine 
Jugoslavije, tom 1., Stubovi kulture, Beograd, 1996., 465-470, 480-486., Branislav, GLIGORIJEVIĆ, Osobenosti fašizma u 
Jugoslaviji dvadesetih godina, Marksistička misao, br. 3., 32-45. 

597 “Iz Narodne Odbrane"', Nezavisnost, br 12., 25. III. 1933., 2-3. 

598 “Narodna obrana u Bjelovaru", Nezavisnost, br. 34., 29. VIII. 1926., 3. Nešto prije toga organizacija Narodne obrane je 
kratko djelovala u Bjelovaru te se ugasila. 

599 Isto. 

600 “Proglas mjesnog odbora narodne Odbrane", Nezavisnost, br. 2., 13. 1. 1934., 2. “Iz Narodne obrane", Nezavisnost, br. 
13., 30. III. 1935., 3. U članku vidi sve članove odbora NO. U odboru NO nalazio se i dr. Franko Winter, odvjetnik, kao infiltrirani 
član Komunističke partije Jugoslavije (KPJ) koja je već dugo bila u ilegali. 

601 “Članovima Nar. Odbrane"', Nezavisnost, br. 11., 13. III. 1933.,3 


602 Jadranska straža utemeljena je 1922. u Splitu kao jugoslavenska, unitaristički orijentirana organizacija sa svrhom “čuvan- 
ja nacionalnog obilježja i tradicije jugoslavenskog mora i primorja". Bila je ustrojena centralistički. Kao vrhovno tijelo uprave u 
Splitu postojao je Centralni odbor Jadranske straže, od 1932. Glavni odbor. U Zagrebu je 1923. utemeljen Glavni odbor Jadranske 
straže Zagreb, od 1928. okružni odbor Jadranske straže Zagreb. Djelovao je na području sjeverozapadne Hrvatske. Prema članku u 
Jadranskoj straži, glasniku Udruženja Jadranske straže stoji: “Onaj koji je naše trzavice i borbe gledao iz svoje kraljevske perspek- 
tive (...) prekinuo je dotadašnje naše živovanje i Svojim manifestom od 6. januara 1929. godine pokazao nam pravi postulat naša 
današnjice, udarivši novi “vjeruju" svih Jugoslavena i naglasivši Svoju direktnu vezu sa narodom.", “Šesti januar", Jadranska 
straža, br. 1., januar 1931., 1. Više o djelovanju Jadranske straže u: Norka, MACHIEDO MLADINIĆ, Jadranska straža 1922- 
1941., Dom i svijet, Pomorska biblioteka, Zagreb, 2005. 

603 “Mjesni odbor Jadranske Straže u Bjelovaru", Nezavisnost, br. 5., 2. 11. 1935., 5. 


604 “Predavanje Jadranske Straže", Nezavisnost, br. 9., 2. III 1935., 2. “Predavanje Jadranske Straže u Bjelovaru", Neza- 
visnost, br. 10., 9. III 1935., 4., “M.O.J Straže u Bjelovaru", Nezavisnost, br. 15., 13. TV. 1935., 3. 

straže u Bjelovaru.“* Osim njih postojala je i omladinska organizacija “Mlada Jugoslavija", kojoj je 
1933. na čelu bio Ivan Klinar, gradski veterinar, koja je također djelovala ni istim načelima.“ 


Postupno se četnička organizacija širila po selima bjelovarskog kotara. Pretežno su to bila srp- 
ska sela ili mješovita (Hrvati i Srbi), a članovi su bili pretežno Srbi, a bilo je i nekoliko Hrvata. Čet- 
nički odbori osnovani su u selima Brezovac, Galovac, Malo i Veliko Korenovo, Nove i Stare Plav- 
nice, Gudovac, Prgomelje, Obrovnica, Kolarevo Selo, te u Narti. Sama organizacija nije postala broj- 
čano velika ni nakon proširenja po okolnim selima, ali su pojedini njezini članovi bili ugledne osobe 
tih mjesta. Većinom se radilo o rukovodiocima iz državne i kotarske uprave.“" 


Tako su u susjednom kotaru Čazma članovi četničkog udruženja bili kotarski načelnik Čazme 
Nikola Pavleković, kasnije na istom položaju i Abram Zvonimir, pa čak i zapovjednik žandarmeri- 
jske stanice u Čazmi ili dr. Božidar Beck, ugledni odvjetnik iz Đurđevca.“* Koliko su odnosi u Čazmi 
između Hrvata i Srba bili loši pokazuje i to da su Hrvati u kotaru Čazma provodili bojkot prodavaon- 
ica pripadnika četničkog udruženja Vase Predragovića i Ljube Rotkvića, koji su se revanširali paleži- 
ma (13 slučajeva) na imanjima Hrvata, u selu Šumečani. Prema izvješću kotarskog načelstva u Čazmi 
nakon što je ustanovljeno da je Predragović javno govorio “da onaj ko može bankrotirati može i pal- 
iti" te “da kada ljudi budu išli u dućan onda više neće biti vatre“, te silnih glasina zbog toga i velikog 
nezadovoljstva građana, četničkom udruženju u Čazmi i selu Lipovčanima je oduzeto oružje i uni- 
forme, te je uskoro raspušteno.“ 


U susjednim mjestima oko Bjelovara četnički pododbori postojali su u Koprivnici, Grubišnom 
Polju i Đurđevcu. Ovi pododbori osnovani su uglavnom tokom 1934. godine te su se i njihovi članovi 
npr. u Koprivnici povodili za “tučnjavama u pijanstvu, prijetnjama mirnim građanima, raznim kleve- 
tama i drugim rabotama, koje izazivaju političke strasti i stvaraju zlu krv među građanstvom.?“*" Da 
je o četnicima u Bjelovaru i okolici vladalo nepovoljno mišljenje, dokazuje i izjava samog Udruženja 
četnika u kojoj se pozivaju građani Bjelovara da dođu na njihovu glavnu skupštinu u maloj Sokolani, 
te da će se uvjeriti “da nisu četnici razbijači, vjetrogonje, besposlice itd, već trijezni i ozbiljni ljudi.?“" 

Većina četničkih članova su tada bili članovi Jugoslavenske radikalne zajednice (JRZ).“* Dio čet- 
nika bio je naoružan i uniformiran, te su oni u svojim i okolnim selima dočekivali pojedine Hrvate, 


605 “Zbor članova željezničara Jadranske straže“, Nezavisnost, br. 5., 2. II. 1935., 3. 

606 “Skupština organizacije Mlada Jugoslavija", Nezavisnost, br. 8., 23. III. 1933., 5-6. 

607 Do početka 1935. na području Savske banovine bilo je 114 četničkih udruženja. 

608 HDA, 1561., Građanske stranke za kotar Bjelovar, SDS RSUP SRH, kutija 1., 1947., elaborat “ Struktura i biografija vod- 
stva HSS i ostalih političkih stranaka na području grada Bjelovara i kotara Bjelovar (1935.-1947.), 33., 112. Vidi poimenično o 
nekim članovima četničke organizacije u Bjelovaru 112-113. 

609 HDA, Savska banovina, Upravno odjeljenje, Pov. IL., br. 4962/1935., Sresko načelstvo u Čazmi Kraljev. Banskoj upravi 
Savske banovine, 18. XI 1935., Sreskom načelstvu u Čazmi — Molba dr. Ivše Roksandića, odvjetnika iz Čazme kojom on kao pot- 
predsjednik odbora Četničkog udruženja u Čazmi moli raspust istog odbora Četničkog udruženja, 16. XII. 1935. 

610 JELIĆ-BUTIĆ, “Iz povijesti četničkog pokreta u Hrvatskoj između dva rata (1934.-1936.)", n. dj., Sresko načelstvo pred- 
laže raspuštanje četničkog udruženja u Koprivnici 30. IX 1935., 178. Zanimljivo da su članovi Pododbora četnika u Koprivnici 
uglavnom bili službenici na željeznici, te su svi bili naoružani. Vidi i: “Za Kralja i Otadžbinu. Svečana zakletva članova novoos- 
novanog Četničkog Udruženja u Koprivnici", Podravske novine, 22. IX. 1934., “Posveta zastave četnika u Koprivnici", Podravske 
novine, 13. VII. 1935., “Manifestacije nacionalne svesti na severu naše otadžbine", Jugoslovenska straža (Beograd), 28. VII. 1935. 
1. u: Željko, KRUŠELJ, U žrvnju državnog terora i ustaškog terorizma, Hrvatski zemljopis —- Naklada Dr. Felatar, Koprivnica, 
2001., 234-235., 253-254., Prema prvom članku tada je uz “kruh, sol, nož i revolver" prisegnulo 56 novih članova četničkog 
udruženja na čelu sa predsjednikom Dušanom Dadasovićem u prostorijama gradske vijećnice. Skup je pozdravio gradski načelnik 
dr. Branko Švarc, a ispred banovinskog i glavnog odbora četničkog udruženja iz Zagreba bio je nazočan Mijat Radović. Na kraju 
skupa upućen je pozdrav “ Nj. V. Kralju, velikom četničkom vojvodi Kosti Pečancu i pred. Banov. Odbora četničkog Udruženja 
Grofu Miroslavu Kulmeru.? 

611 “Udruženje četnika u Bjelovaru“, Nezavisnost, br. 27., 8. VII. 1933., 3., “Održana glavna skupština Četničkog Udruženja", 
Nezavisnost, br. 28., 15. VII. 1933., 2-3. 

612 Jugoslavensku radikalnu zajednicu (JRZ) osnovao je kao jednu od najmlađih političkih stranka Kraljevine Jugoslavije 
Milan Stojadinović u kolovozu 1935. nakon raspada Jugoslavenske nacionalne stranke. Ta je stranka većim dijelom bila sastavlje- 
na od članova i simpatizera bivše Narodne Radikalne stranke (NRS), kojima su se pridružili članovi bivše Jugoslavenske musli- 
manske organizacije i Slovenske ljudske stranke. JRZ je pod vodstvom Milana Stojadinovića provodio politiku državnoga central- 

napadali ih i maltretirali. Prema elaboratu četnici u bjelovarskom kraju su bili dobro povezani sa žan- 
darmerijskim stanicama koje su tolerirale njihove postupke.“ 


Svojim djelovanjem četnici su izazvali incidente te bili i “izazivani“ prohrvatskim i prohaeses- 
ovskim poklicima, kao za vrijeme zadušnica pokojnom Stjepanu Radiću “Slava Radiću“, “Živio dr. 
Maček" ili pogrdama na račun “vlaškog" kralja i dinastije. Tako je nakon jednog zbora HSS-a u selu 
Ivanjska na kojemu je govorio dr. Ivša Lebović, došlo je u Narti do tučnjave između sudionika zbora 
HSS-a i pristaša četničkog udruženja, pri čemu je bilo dosta povrijeđenih.“ Na te napetosti i inci- 
dente, te “težak položaj“ JRZ i četničkih organizacija u Bjelovaru i nekim bližim gradovima upozo- 
ravali su vladu u Beogradu i četnički vojvoda Kosta Pećanac i predsjednik Narodne odbrane 
Osječkog okruga Ivan Malinar.“? 


U sukobima i napadima četnika na Hrvate su dogodilo se i nekoliko ubojstva, koja su duboko 
potresla bjelovarski kraj. Za vrijeme parlamentarnih izbora 1935. godine od strane četnika u naselju 
Ivanjska ubijen je jedan omladinac Hrvat, dok je još jedan pao od četničke ruke u naselju Galovac. 
U Narti je također u jednoj masovnoj tučnjavi između četnika i članova HSS-a ubijen jedan Hrvat. 
Pri tome se sumnjalo da je ubojstvo napravio Milko Crnojević, pripadnik četnika iz Narte, “jedan od 
poznatijih četnika na ovom području.?"“ Četnici su napadali i viđenje ljude HSS u pojedinim selima. 
Tako je Stjepan Trnski, predsjednik mjesne organizacije HSS u Narti dvaput fizički napadnut od stra- 
ne “režimski nastojenih Srba" i četnika, dok su mu nebrojeno puta na kući razbijeni prozori i vrata.“ 
Svemu tome nadovezivala se te i gruba sila vojske koja je u Bjelovaru kolovoza 1935. tokom mirnih 
demonstracija izašla na ulice i silom protjerala demonstrante i izvršila niz nasilja nad slučajnim pro- 
laznicima."“ Tijekom izbora 1938. četnici iz Bjelovara napravili su niz nacionalnih provokacija 
širom okolice Bjelovara, “a sve to nekažnjeno od vlasti, ili bolje rečeno uz njihovu podršku.?“* 


Najveći sukob (incident) dogodio se 15. rujna 1935. tijekom crkvene svečanosti (proštenja) u 
selu Kokincu, nedaleko od Bjelovara, kada je skupina od 30 do 40 četnika izazivačkim držanjem i 
pucanjem iz pištolja izazvala nerede. Nakon toga je jedan mještanin pokušao jednom četniku otrgnu- 
ti značku s likom kralja Aleksandra, a četnici su u pomoć pozvali žandare, kojima su izjavili da su 
seljaci klicali: “Dolje kralj, dolje Jugoslavija, živjela samostalna Hrvatska!". Zandari su se sukobili 
sa seljacima i teže ranili dvojicu (Vinko Antolić i Anton Kovačević), koji su ubrzo od zadobivenih 
rana umrli u bolnici u Bjelovaru. 


Prema prvom izvješću (pismu) bana Savske banovine dr. Ive Perovića predsjedniku vlade Milanu 
Stojadinoviću ispada da su skoro svi seljaci na crkvenoj svečanosti u Kokincu bili naoružani (pištolji- 
ma ili lovačkim puškama), da su provocirali žandare puškaranjem oko crkve i po vrtovima, a nakon 
što su se na žandarsko upozorenje povukli, žandare su iznenada napali pištoljima dvojca mladića, koji 
su u pravom obračunu, teško ranjeni, kasnije preminuli u bolnici, dok su žandari ostali neozlijeđeni. 
Nakon toga su i ostali seljaci u bijegu pucali po žandarima pištoljima i lovačkim puškama, na što su 


izma utemeljenog na jugoslavenskom narodnom unitarizmu, prema kojem Slovenci, Hrvati i Srbi čine jedinstvenu jugoslavensku 
naciju. Krešimir, REGAN, Djelovanje Jugoslavenske radikalne zajednice u doba Banovine Hrvatske (1939-1941), Studia lexico- 
graphica, god. 1., br. 1., 2007., 218. 

613 HDA, 1561., Građanske stranke za kotar Bjelovar, SDS RSUP SRH, kutija 1., 1947. elaborat, 33. 

614 HDA, Savska banovina, Upravno odjeljenje, Pov. IL, br. 4246/1935. UČ-PUB, Vjerovatno je da su i pristaše HSS-a izazi- 
vale članove četničkog udruženje raznim provokativnim pjesmama poput “Aleksandar u grobu se hladi, mladom Petru grobnica se 
gradi". 

615 Arhiv Jugoslavije (dalje AJ), 37. Fond Milan Stojadinović, Telegram Koste Pećanca, predsjednika svih četničkih udružen- 
ja i Ivana Malinara, predsjednika Narodne odbrane iz Osijeka, od 22. srpnja 1935.godine. 

616 HDA, 1561., Građanske stranke za kotar Bjelovar, SDS RSUP SRH, kutija 1., 1947., elaborat “ Struktura i biografija vod- 
stva HSS i ostalih političkih stranaka na području grada Bjelovara i kotara Bjelovar (1935.-1947.), 113. Više o nasiljima četnika i 
žandara na hrvatskim narodom za vrijeme izbora 1935. vidi u: HORVAT, isto, 548-554. 

617 HRDABI, Okružni sud Bjelovar, k II., 44/45., Izjava Stjepana Trnskog dana kod OZNE 10. VII. 1945., 44. 

617a Rudolf, BIĆANIĆ, Ekonomska podloga hrvatskog pitanja, Dom i svijet, Zagreb, 2004., 153.-154. (Pretisak izdanja iz 
1938. predgovorom dr. Uroša Dujšina). 


618 HRDABI, Savo, VELAGIĆ, Svjedočanstvo o zločinima okupatorskih i kvislinskih vlasti nad stanovništvom opčine Bje- 
lovar 1941.-1945., n. dj., 5. 

žandari uzvratili. U izvješću bana Perovića četnici se (njih 30-40) i njihovo izazivačko ponašanje 
(pucanje iz pištolja) uopće ne spominju.“* Izvješće bana Perovića dosta je nepouzdano, u njemu nije 
jasno navedeno da li su se žandari sukobili samo sa dvojicom mladića ili još više hrvatskih seljaka. 
Ako su se sukobili sa toliko naoružanih ljudi (najmanje desetak prema izvješću) prema njima nepri- 
jateljski raspoloženih, zašto se nisu povukli i tražili pojačanje iz Bjelovara. Isti scenarij objavio je i 
režimski list Politika iz Beograda, gdje se isto optužuju hrvatski seljaci za incident i napad na žan- 
dare pištoljima. Svi navodi u Politici su potpuno identični sa pismom bana Ive Perovića M. Stojadi- 
noviću.“' Prema jednom naknadnom (kratkom i nejasnom) svjedočanstvu, glavni uzrok sukoba bilo 
je pjevanje pjesme “Ustani bane" koju je počeo pjevati seljak Tomo Culinović, na što je “žandarska 
patrola odmah zapucala" i ubila dvojcu mladića.“ Jedan drugi navod spominje da su Vinku Antoliću 
i njegovom kolegi prišli za vrijeme blagdana Gospe Zalosne u Kokincu dvojca pravoslavca (za koje 
se znalo da su četnici), te je jedan rekao da mu je ukraden pištolj, te je sumnjičio za to Antolića. Na- 
stalo je komešanje i prepirka, te uzvici sve dok žandar nije pripucao i ubio dvojcu hrvatskih mla- 
dića“* No ta su svjedočanstva nastala naknadno, dosta vremena poslije samog događaja, te nisu do- 
voljno vjerodostojna. Radi ubojstva ove dvojice mladih Hrvata zavladalo je ogorčenje hrvatskog sta- 
novništva protiv bjelovarskih četnika. Četnici su nastojali sa sebe skinuti svaku odgovornost, pre- 
bacujući krivicu na pristalice HSS-a. Ministarstvo unutarnjih poslova Savske banovine je tim po- 
vodom uputio jednog inspektora (dr. Ivo Mogorović) koji je proveo istragu kojom je dokazana odgo- 
vornost bjelovarskih četnika za taj incident. 


Anton Kovačević (1911-1935) Vinko Antolić (1910-1935) 


Prema izvješću inspektora Mogorovića četničko udruženje ima oko 500 članova iz grada i bje- 
lovarskog kotara, a većina članova su seljaci. Izvješće pokazuje da su četnici nesumnjivo krivi za 
incident u Kokincu jer su “baš četnici bili ti, koji su prvi u veče toga dana oko 20 časova počeli pucati 
iz revolvera",“* te zbog svojeg izazivačkog ponašanja za vrijeme svečanosti i lažnim dojavama žan- 
darima o povicima hrvatskih seljaka protiv Kralja i Jugoslavije. Četnici “prije izazivlju incidente i 
siju neslogu i mržnju među građanstvom nego li što doprinose stišavanju strasti i normaliziranju pri- 
lika", radi čega je predloženo raspuštanje ovog udruženja.“* Zanimljivo da u izvješću inspektora 


619 Vidi Prilog 2. 

620 “Zvanično saopšenje o incidentima u Kokincu i Oriovcu", Politika (Beograd), br. 9816., 18. IX. 1935., 3. 

621 Stjepan, LEBOVIĆ, Dr. Ivša Lebović i HSS u bjelovarskom kraju, n. dj, 45. (Svjedočanstvo Ane Čulinović, rođ. Hajster.) 
622 Dražen, PAVLIĆ, Hrvatski križari, Dunja d.0.0., Zagreb, 2007., 23. 


623 JELIĆ-BUTIĆ, “Iz povijesti četničkog pokreta u Hrvatskoj između dva rata (1934.-1936.)", n. dj., 176.-177. Izvještaj 
inspektora dr. Mogorovića Kraljevskoj banskoj upravi Savske banovine od 27. IX. 1935. 

Mogorovića o odgovornosti žandara za ubojstvo dvojce mladića, nema ni riječi, iako to vjerovatno 
nije ni bilo u njegovoj nadležnosti. Ministar je to prihvatio i naredio banu Savske banovine da to pro- 
vede, što je i učinjeno 8. listopada 1935., a nakon nekoliko žalbi i potvrđeno 12. studenoga 1935. go- 
dine. I u odluci Kraljevske banske uprave Savske banovine na žalbu četničkog udruženja jasno stoji 
da je četničko udruženje, pododbor Bjelovar zabranjeno jer “prema ustanovljenju policijske vlasti — 
nije se u svom radu i djelovanju držalo propisa svojih pravila, nego su članovi toga pododbora svo- 
jim nedopuštenim postupcima ugrožavali red i mir, te izazivali negodovanje i ogorčenje građanstva, 
čime se ukazala potreba da se u interesu javne bezbednosti tom pododboru zabrani svaki daljnji 
rad." 


Time je četničko udruženje u Bjelovaru službeno raspušteno i zabranjen mu je rad.** I uz tu za- 
branu četnici u Bjelovaru nastavljaju s radom, iako više ne javno.“ 

Nakon raspuštanja, javljaju se inicijative za novim osnivanjima četničkih udruženja u bjelo- 
varskom kotaru. Tako je u travnju 1936. ponijeta inicijativa za osnivanjem “novog pododbora čet- 
ničkog udruženja“ u Velikoj Pisanici, kojem usprkos zahtjevu da će to udruženje raditi samo “kul- 
turno prosvjetnu zadaću", njegovo osnivanje nije dopušteno.“* U rujnu 1937. Glavni odbor Udruženja 
četnika u Beogradu osniva mjesni četnički odbor u Bjelovaru, ali su vlasti Savske banovine ponovno 
zabranile njegov rad.“? 


Bez obzira na to, bjelovarski četnici ipak su nastavili svoje neslužbeno djelovanje sve do 1941. 
godine. Jedna od najaktivnijih četničkih organizacija u okolici Bjelovara bila je u Gudovcu, koja je 
osnovana 1935. godine ilegalno “te je ovdje dolazilo dolazilo do čestih sukobljavanja između Hrvata 
i Srba. (...) Srbi su bili pod utjecajem JRZ-a, no tu se nalazio i određeni broj četnički orijentiranih 
Srba, koji su uz direktnu podršku režima bili pesnica velikosrpske politike" u bjelovarskom kraju, te 
su često izazivali sukobe i šovinističke ispade, što je dovodilo da produbljavanja jaza između Hrvata 
i Srba toga kraja." Prema Velagiću upravo je taj izazov od strane JRZ-a i četnika u Gudovcu stvorio 
takve uvjete koji su pogodovali daljnjem narastanju međunacionalne mržnje, što je dovelo do toga da 
se u općinskom odboru HSS-a Gudovac i u postrojbama Hrvatske seljačke zaštite (HSZ) afirmirala i 
zauzela ključne pozicije proustaška opcija.“ 


624 JELIĆ-BUTIĆ, “Iz povijesti četničkog pokreta u Hrvatskoj između dva rata (1934.-1936.)", n. dj., 176.-177. 

625 HDA, Savska banovina, Upravno odjeljenje, Pov. II., br. 4246/1935. UČ-PUB, Pretstojništvo gradske policije u Bjelovaru, 
2. 11. 1935. 

626 HDA, Savska banovina, Upravno odjeljenje, Pov. II., br. 4246/1935. 

627 Osnivanje pododbora Udruženja četnika u Velikoj Pisanici pokušano je u travnju 1936., ali sresko (kotarsko) načelstvo 
Bjelovar nije dopustilo njegovo osnivanje. HDA, Savska banovina, Upravno odjeljenje, Pov. II. br. 2354/1936., 28. travanj 1936. 
Iako su osnivači isticali da to udruženje bude imalo samo “čisto kulturno-prosvjetnu zadaću“, ono nije dopušteno, zbog “izbjega- 
vanja incidenata". 

628 HDA, Savska banovina, Upravno odjeljenje, Pov. II., br. 2640/1936. Sresko načelstvo u Bjelovaru Kr. Banskoj upravi, 
28. IV. 1936. 

629 HDA, Savska banovina, Pov. II., DZ, br. 27435 /1937. 

630 HRDABI, Savo, VELAGIĆ, Svjedočanstvo o zločinima okupatorskih i kvislinskih vlasti nad stanovništvom opčine Bje- 
lovar 1941.-1945., n. dj., 4.-8. Velagić zanimljivo primjećuje da u onim mjestima (mješovitog stanovništva) gdje je četnička orga- 
nizacija bila jaka, također su jačale i postrojbe HSZ. O posljedicama takvog stanja vidi u: Željko, KARAULA, “Slučaj Gudovac 
28. travanj 1941.", Radovi Zavoda za hrvatsku povijest, 39., 2007., 196-207. U hrvatskoj historiografiji nije napisan nijedna rele- 
vantna knjiga o Hrvatskoj seljačkoj zaštiti (HSZ) ili Hrvatskoj građanskoj zaštiti (HGZ). Jedini članak koji konkretnije govori o 
HSZ je članak Tomislava, IŠEKA, Hrvatska seljačka zaštita i Hrvatska građanska garda — poluvojne organizacije Hrvatske sel- 
jačke stranke, Prilozi, Institut za istoriju, Sarajevo, br. 23., 1987., 116.-142. (Tu se većinom govori o HSZ u Bosni i Hercegovini). 
Neke osnovne podatke s kritičkim odmakom vidi i u: Velimir, TERZIĆ, Slom Kraljevine Jugoslavije 1941., Tom 1., Partizanska 
knjiga, Ljubljana - Beograd, Narodna knjiga, Beograd, Pobjeda, Titograd, 1984, poglavlje (Hrvatska seljačka i Hrvatska građanska 
zaštita), 175-180., Ferdo, ČULINOVIĆ, Jugoslavija između dva rata, II, Zagreb, 1961., 109.-110. i o HSZ u Banovini Hrvatskoj u: 
Ljubo, BOBAN, Previranja na selu u Banovini Hrvatskoj, Istorija XX veka, II., Institut društvenih nauka, Beograd, 1961., 244-246. 
HSZ se formira 1934. kao poluvojna organizacija hrvatskih seljaka, te s vremenom postaje važan instrument vodstva HSS. Služila 
je za zaštitu ljudi iz vodstva HSS i osiguravala je stranačke zborove. Poslije sporazuma Maček-Cvetković iz 1939, HSZ dobiva 
značajni utjecaj u političkom životu Banovine Hrvatske. Ona dobiva pored pješadijskog, konjičko, motorizirano i obavještajno 
odjeljenje. Odlukom banskih vlasti HSZ legalizirana je početkom 1940. godine. Boban spominje i teror i ubojstva HSZ nad nosioci- 
ma ranijeg režima, preko nezadovoljnika iz vlastitih redova do komunista. U HSZ bio znatan utjecaj pripadnika ustaškog pokreta 

Aktivnosti četnika su s vremenom počele da poprimaju i javno obilježje, iako su formalno bile 
zabranjene. To se pokazalo i u prosincu 1940. prilikom proslave stvaranja jugoslavenske države, kada 
su u mimohodu nastupili i bjelovarski četnici u odorama. Tome je pridonosila i prešćutna podrška od 
1935. pojedinih predstavnika vojske, policije i upravnih vlasti u Bjelovaru koji se ističu neprijatelj- 
stvom prema Hrvatima i pružanjem potpore četnicima. Zbog toga raslo je neprijateljstvo Hrvata 
prema vlastima i državi." 


Ipak zabrana djelovanja onemogućila je masovnije i značajnije aktivnije djelovanje četnika u 
Bjelovaru i okolici. Tako da se za vrijeme stvaranje Banovine Hrvatske i pokreta Srba “Srbi na okup" 
pod vodstvom Srpskog kulturnog kluba (SKK)““četnici Bjelovara ne uključuju u taj pokret, bojeći se 
odmazde organa novoustrojene Banovine Hrvatske. Treba istaknuti da su Srbi u bjelovarskom kraju 
uglavnom pristaše SDS, (odnosno Seljačko-demokratske koalicije) koja nije podržavala pokret Srp- 


skog Kulturnog Klub (SKK) “Srbi na okup.? 


Prema ocjeni Sreskog (kotarskog) načelstva u Bjelovaru “među Srbima ovoga sreza vlada trezve- 
no raspoloženje. Iako postoji kod pojedinaca izvjesna rezerviranost, a možda i neraspoloženje sa sa- 
danjim stanjem, ipak se ta raspoloženja ne svode na neku separatističku srpsku akciju“. Osim Samo- 
stalne demokratske stranke (SDS), koja je jedina aktivna, pristaše drugih grupa i stranaka su “pasivni 
i u stavu iščekivanja“. Po mišljenju sreskog načelnika, parola za okupljanje Srba ne bi mogla imati 
uspjeha ako bi bila pokrenuta sa strane. Do toga bi moglo doći samo onda ako bi se dogodilo kakve 
neopravdane mjere koje bi mogle utjecati na osjetljivost srpskog stanovništva.“ 


I u kratkom izvještaju Predstojništva gradske policije u Bjelovaru također se navodi da nije prim- 
jećeno postojanje pokreta za okupljanje Srba, te da su pristalice JRZ “posve pasivni i u stanju iščeki- 


vanja? 634 


Na području sreza Grubišno Polje gdje je bilo oko 40% srpskog stanovništva, prema izvještaju 
Sreskog načelstva, nije se pojavio pokret “Srbi na okup", niti zahtjevi za otcjepljenjem. Slično je jav- 
ljano i iz Sreskog načelstva u Garešnici, te u Pakracu. 

Prema izvještaju Sreskog načelstva u Daruvaru “ovdašnji Srbi racjepani su u mnogo stranaka, i 
medju njima postoje veliki antagonizmi". Sam pak srpski narod — širi narodni slojevi — u glavnom 
su apatični, obezglavljeni i dosad mirno čekaju daljni razvoj događaja. Pristalice JRZ se “za sada drže 
mirno“, a najopasniji “su Ljotićevci i pristaše JNS. Ljotićevci ne zna se koji putem dobivaju Ljotićeve 
biltene, koji siju otrov u narod." I vođa samostalaca iz ovoga kraja “znade također udariti u srpske 
žice, pa izgleda da nije baš oduševljen sporazumom. Bivši narodni poslanik i pristaša JRZ Tošo 
Radosavljević, trgovac i urednik lokalnog lista Jugoslaven deklarirao se kao Cvetkovićev pristaša. On 
je banu Subašiću podnio predstavku u kojoj se žalio na postupke prema Srbima. Tako u predstavci 
kaže da su Srbi u daruvarskom srezu lojalno pozdravili sporazum, pa zatim nastavlja “pa ipak od dana 
sporazuma pa do današnjeg dana, Srbi u daruvarskom srezu osjećaju i vide gole činjenice, da je sav 


(prema Bobanu frankovaca), ali i komunista. Prema nekim podacima od osnivanja B. Hrvatske do veljače 1940. ubijeno je ili ran- 
jeno oko 200 ljudi. 

631 HDA, Zemaljska komisija za ratne zločine (dalje: ZKRZ), kut. 751, 2/1945. Izvještaj o strijeljanju Srba u selu Gudavcu u 
toku okupacije. 

632 Srpski kulturni klub (SKK) je u Beogradu potkraj 1936. osnovala srpska intelektualna, politička i gospodarska elita za 
društveni, kulturni i gospodarski razvoj Srba u Kraljevini Jugoslaviji. Nakon uspostave Banovine Hrvatske 26. VIII. 1939. SKK je 
izvršio reviziju programa te nastavio tijekom druge polovice 1939. djelovati kao najžešći kritičar unutarnje političke reforme 
započete Sporazumom Cvetković-Maček, da bi tijekom 1940. godine postao glavnim nositeljem protubanovinskog i protuspo- 
razumskog pokreta među jugoslavenskim Srbima koji su se ujedinili pod parolom “Srbi na okup". Pokret je, djelujući na temelji- 
ma velikosrpske ideologije, otvoreno zahtijevao stvaranje velike Srbije na svim srpskim “povijesnim" prostorima, uključujući i 
dijelove Banovine Hrvatske koji su zbog povijesnih, geostrateških ili gospodarskih razloga trebali pripasti velikoj Srbiji. Više o 
tome vidi: Krešimir, REGAN, Srpski kulturni klub i Banovina Hrvatska, Časopis za suvremenu povijest, 40., br. 2., 2008., 397.- 
423. Iz vizure srbijanske historiografije o SKK: Ljubodrag, DIMIĆ, Srpski kulturni klub i preuređenje jugoslovenske države, 
Dijalog povjesničara-istoričara, Zaklada Fridrich-Naumann, Pečuj, 2000, 359.-376. 

633 HDA, fond 1363., Grupa XXI, Politička situacija, Srbi na okup, Izvještaj Sreskog načelstva u Bjelovaru, Odjel za državnu 
zaštitu banske vlasti, Pov. Br. 489., 14. III. 1940. 

rad i u svim pravcima našega, a naročito nacionalnog života uperen protiv srpskog naroda i Srba kao 
takovih." 


Zaključak 


Pododbor Udruženja srpskih četnika “Petar Mrkonjić za Kralja i Otadžbinu'počeo je djelovati u 
Bjelovaru već polovicom dvadesetih godina 20. stoljeća. Nakon privremenog prestanka rada ponovo 
je aktiviran 1933. godine pododbor “Udruženja četnika za slobodu i čast otadžbine", tada u speci- 
fičnoj političkoj situaciji, kada se nazirao slom šestosječanjske diktature kralja Aleksandra, te je zbog 
toga režim poticao osnivanje četničkih organizacija na prostoru Savske banovine radi jačeg učvr- 
šćenja svoje vlasti. U samom pododboru četničkog udruženja nalazili su se ugledni građani grada 
Bjelovara, uglavnom srpske nacionalnosti, nositelji režima na raznim lokalnim položajima u gradu, 
poput predstojnika gradske policije, upravitelja pošte do profesora bjelovarske gimnazije ili pravo- 
slavnog svećenstva. Samo članstvo je brojalo oko 500 ljudi. Snaga četničke ideologije u Bjelovaru i 
njegovoj okolici, bez obzira kolika je bila, nije proizlazila iz masovnosti udruženja već iz autoriteta 
i podrške vlasti i utjecajnih režimskih ljudi. Osim Udruženje četnika u Bjelovaru su djelovala i druge 
organizacije unitarističkog profila, poput Jadranske straže i Narodne obrane. Uskoro su članovi čet- 
ničkog udruženja počeli da u okolici Bjelovara rade razne incidente, izazivanja, pa i ubojstva. 


Ubojstva hrvatskih seljaka za vrijeme parlamentarnih izbora 1935. u okolnim naseljima grada 
Bjelovara te “Kokinačke žrtve“ od strane pripadnika četničke organizacije i žandarmerije u Bjelova- 
ru, te razni incidenti i nasilja koje su četnici vršili nad hrvatskim stanovništvom, prisilili su vlasti na 
zabranu pojedinih četničkih udruženja u Savskoj banovini, pa tako i u Bjelovaru. Iako formalno uki- 
nut pododbor Udruženja četnika u Bjelovaru, nastavio je sa svojim radom, ali ne više svojim javnim 
djelovanjem. Tako za vrijeme akcije Srpskog kulturnog kluba (SKK) u Bjelovaru ne javljaju se zna- 
čajnije aktivnosti četnika i njihovih pristaša u prilog politike SKK. No, zabrana djelovanja četničkog 
udruženja je bila samo formalnost, jer je ono i dalje ostajalo u milosti vladajućeg režima. 

Međutim, gledajući ukupnu sliku stanja u Kraljevini Jugoslaviji i Europi, treba reći da su žrtve 
u Kokincu bile su zapravo samo povod ukidanju pododbora Udruženja četnika u Bjelovaru 1 u cijeloj 
Savskoj banovini, jer su se pravi razlozi krili u nesuglasicama u političkom djelovanju i praksi 
između nove vlade Milana Stojadinovića““ i Glavnog odbora Udruženja četnika u Beogradu. Prema 
Jelić-Butić“" postojalo je više razloga za ta razilaženja, no od toga su najvažnija dva: Udruženje čet- 
nika u Savskoj banovini je postajalo sve više prepreka Stojadinovićevoj vladi za novi kurs tolerant- 
nije politike u Hrvatskoj, posebno prema HSS, jer su zulumi i ubojstva četnika zapravo najviše kom- 
promitirala Stojadinovićevu vladu u javnosti, gledajući na te slučajeve kao djelo režima, dok s druge 
strane važan je bio i vanjskopolitički čimbenik jer se Stojadinović počeo vezivati politički i gospodar- 
ski za Treći Reich i fašističku Italiju, dok su četnici njegovali stare veze s Francuskom i podržavali 
Malu Antantu. 


634 HDA, fond 1363., Grupa XXI., Politička situacija, Srbi na okup, Izvještaj Predstojništva gradske policije u Bjelovaru, Pov. 
br. 549/1940., 13. III. 1940. 

635 Ljubo, BOBAN, Maček i politika HSS 1938.-1941., Liber, Zagreb, 1974., 214.-215. Isto u: Vlatko Maček i stvaranje 
Banovine Hrvatske, (ur) Franjo Gaži, Hrvatska seljačka stranka, Zagreb, 1991., 211.-222. 

636 Knez namjesnik princ Pavle povjerio je mandat za sastav nove vlade Milanu Stojadinoviću 23. VI. 1935. godine 

637 JELIĆ-BUTIĆ, “Iz povijesti četničkog pokreta u Hrvatskoj između dva rata (1934.-1936.)", n. dj., 151. 

PRILOG 1.*% 


KRALJEVSKA BANSKA UPRAVA SAVSKE BANOVINE 
OTSEK ZA DRŽAVNU ZAŠTITU 

Strogo Pov. broj: 677/34 

11. decembra 1934. 

ZAGREB 


Predmet: četničko udruženje organizacija i delatnost udruženja i članova 
-Svima na ličnost- 


KR. BANSKOJ UPRAVI - UPRAVNO ODELENJE II POV. 
ŠEFU OTSEKA JAVNE BEZBEDNOSTI 

ŠEFU INSPEKTORSKOG ODELJKA 

UPRAVNIKU POLICIJE - ZAGREB 

SRESKOM NAČELNIKU - SVIM 

PRETSTOJNIKU GRADSKE POLICIJE - SVIMA 
KOMESARU POGR. I ŽELJ. POLICIJE - SVIMA 


Ministarstvo Unutrašnjih poslova naredjenjem svojim Pov I. broj 56446/34 od 9. prosinca 1934. 
dostavlja i naredjuje: 

“Kod nas postoji Četničko udruženje sa lepim imenom i slavnom tradicijom iz doba nacionalne 
akcije za oslobodjenje i ujedinjenje koje se u početku sastojalo iz pravih četnika koji su ustvari uče- 
stvovali u pravim akcijama i borbama. Docnije pak ovo se udruženje proširilo tako,da je članom nje- 
govim moglo postati svako lice koje se upiše i plati članarinu. 


Ministarstvu je sa više strana skretana pažnja na nezgodan pa i na štetan rad pojedinih pododbo- 
ra: da naoružani i u uniformama pojedini članovi pododbora na nedoličan pa i prijeteći način traže da 
se plati članarina i priloge za udruženja, ili da se takvim stavom nude na prodaju knjige i slike, da u 
mestima gde ima stanovništva različitog po plemenu i veri stvaraju četnike samo od jedne plemenske 
ili verske pripadnosti što izaziva plašnju ili suprotan stav na drugoj strani, da su negde naoružani upa- 
dali u javne lokale i vozove čak i sa dugim puškama i vršili neka pretraživanja i. t. d. 


Sve to utiče na red i mir na osećaj zakonitost kod stanovništva na sprovodjenje ideologije narod- 
nog jedinstva i na ugled državne vlasti. 


Čast mi je stoga umoliti Vas za shodna naredjenja područnim vlastima da se članovima ovog 
udruženja zabrani nošenje oružja ako za isto nemaju odobrenje nadležne vlasti po zakonu o držanju 
i nošenju oružja; da se zabrani rad pododbora gde oni imaju plemenski karakter i gde štetno utiču na 
slogu i jedinstvo stanovništva bez obzira na pleme ili veru; da se suzbija kupljenje članarine na pri- 
jeteći i nedoličan način kao i naturanje knjiga i slika i da se najstrožjoj odgovornosti podvrgava svaki 
eksces pojedinih članova udruženja. 

Prednje se dostavlja svima na znanje i nadležnost, a svim podredjenim prvostepenim policijskim 
upravama se naredjuje, da se u svemu u smislu prednjeg naredjenja postupaju i obraćaju potrebnu 
pažnju na rad ovih udruženja i kako se ona na terenu manifestiraju. 

O dosadašnjim opaskama o radu ovih udruženja i kako se ona na terenu manifestuju, a bez obzi- 
ra na ranije podnošenje izvještaja bilo po konkretnim slučajevima bilo u opšte, podneće sve spome- 


638 AJ, 37. fond Milan Stojadinović, Jugoslavenska Radikalna zajednica u banovinama (1935.-1939.), br. fascikla 14., 50.78 

nute prvostepene pomenute vlasti izvještaje najkasnije do 10. januara 1935. pozivajući se na ovo 
naredjenje, a bez pozivanja na druga ovdašnja naredjenja ili eventualne ranije svoje izvještaje. 


Zamenik bana: 
(potpis nečitljiv) 
PRILOG 2.5 


BAN SAVSKE BANOVINE 
Zagreb, 16. IX 1935. 
Gospodine Pretsedniče, 


Čast mi je izvestiti da je 15. o. m. u selu Kokincu sreza belovarskog bilo crkveno proštenje. 
Prisustvovalo je oko 700 lica. Pre podne za vreme mise nije bilo nikakvih nereda ni incidenata. Posle 
podne počeli su neki seljaci pod gostioničarskim šatorima da pevaju neke izazovne pesme kao: “Ci- 
gar pušim, Beograd rušim" ,"Napred, napred Hrvate sokole na te Srpske lopove", “Kralj Aleksandar 
u grobu se hladi, Kralju Petru sanduk se gradi" i klicali su “Živio Maček", “Živio dr. Lebović", “Dole 
Jeftičevci“, “Dole izdajice", a prema iskazu jednog lica pao je i poklik “Dole Jugoslavija“. Žandarmi 
na sve ovo nisu reagirali, već su sa strane iz vrtova promatrali šta se radi i zabeležavali imena odnos- 
nih lica. 


Gospodin Dr. Milan Stojadinović 
Predsednik Ministarskog Saveta i Ministar inostranih 


Oko 20 časova počela su neka lica da pucaju iz revolvera po vrtovima u blizini kapele. Na ovo je 
izašla žandarmska patrola od dva žandarma na ulicu (narednik Mitrović Nasta i privremeni žandarm 
Nikolić Danilo) da vide tko to puca i kad su prolazili kraj jedne šatre dobaci im seljak Šanteković 
Vinko iz Kokinca: “Naredniče, pazite dobićete batina". Odmah iza toga čula su se dva hica iz dvorišta 
Kraljić Joze gdje je bila jedna gostioničarska šatra i 100 seljaka. Iz tog dvorišta istrčao je jedan mladić 
Pavlović Emil i natrčao na žandarme te im prijavio da su ga u dvorištu napala neka lica zbog toga što 
je na reveru imao značku Blaženopočivšeg Kralja Aleksandra i hteli su istu strgnuti navodeći zašto 
nosi tu sramotu. Žandarmi su ušli u dvorište i pitali tko je pucao, a prisutni seljaci samo su se smeja- 
li i nisu hteli ništa odgovarati. U to su se začuli opet neki revolverski pucnji iz susednog vrta i žandar- 
mi vidjevši da je situacija dosta napeta pozvali su gostioničara da prestane točiti, da bi se ljudi razišli, 
a prisutne pozvali da se raziđu. Neki seljaci poslušali su žandarme i otišli, ali mlađi nisu poslušali već 
su počeli trgati kolce s plotova i potrčali prema žandarmima. Žandarmi su pomalo potiskivali ove 
mladiće i kad se opet začula pucnjava iz susjednog vrta žandarmi su izašli iz tog dvorišta i ušli u taj 
vrt da vide tko to puca. U to je Kovačević Ante seljak iz Male Ciglene, redov 14. pešadijskog puka 
u Knjaževcu, sada na odsustvu do opoziva, otrgnuvši se od nekih seljaka koji su ga zadržavali potrčao 
prema žandarmskom naredniku sa revolverom i okinuo iz revolvera, ali se metak zaglavio u revolveru 
i metak nije opalio. Žandarmski narednik očekujući da će Kovačević ponovo pucati opalio je jedan 
metak koji je Kovačevića pogodio u bedro, a odavde je metak prošao kroz donji dio creva. Kovačević 
je pao na zemlju, a žandarmski narednik oduzeo mu je revolver. U to je odmah Antolić Vinko kovač- 
ki pomoćnik iz Kokinca, inače sada u potkivačkoj školi u Zagrebu — a juče je došao na odsustvo u 
Kokinac — potrčao prema žandarm. naredniku i ispalio iz revolvera jedan metak koji je prošao kroz 
narednikovu kapu više čela, našto je narednik Mitrović Nasta ispalio i prema Antoliću jedan metak 
koji ga je ranio u bedro opet u visini trbuha od čega je Antolić pao na zemlju. Narednik je i njemu 
oduzeo revolver u kome su se nalazila još dva metka. U revolveru Kovačevića pronađene su dve 


639 AJ, 37. fond Milan Stojadinović, Jugoslavenska Radikalna zajednica u banovinama (1935.-1939.), br. fascikla 14., 
50.192., Pismo bana Savske banovine predsjedniku vlade Milanu Stojadinoviću, 16. IX. 1935. 

ispaljene čaure i metak koji se zaglavio u cevi/ oba revolvera bila su na bubanj/. Posle ovoga počeli 
su prisutni seljaci da begaju, ali su još neki ispalili još nekoliko metaka iz revolvera, a navodno i iz 
lovačkih pušaka prema žandarmima našto su žandarmi opet ispalili svaki po dva metka našto su se 
seljaci razbežali na sve strane u okolne kuće. 


Ranjeni Antolić Vinko i Kovačević Ante preveženi su kolima od seljaka u bolnicu u Belovar, gde 
je Antolić Vinko u 2 časa izjutra, a Kovačević Ante u 11 časova pre podne umro. 

Uhapšeno je do sada pet lica koja su sprovedena sreskom načelstvu u Belovar u cilju vođenja 
daljnjih izvida po ovom događaju. Sada je potpuni mir i red. 

Sutra posle podne izvršit će se sudsko-komisijski uviđaj i obdukcija, a nad Kovačevićem Antom 
izvršit će uviđaj vojne, pošto je isti još uvek vojnik. 

Nadležne vlasti vode dalje izvide i potreban postupak. 


PRILOG 3.* 


KRALJEVSKA BANSKA UPRAVA SAVSKE BANOVINE 
Odsek za državnu zaštitu 
POV-II-DZ-Broj:49259 
21.septembra 1935. 
Zagreb 


Predmet: Kokinac, srez Belovar, sukob 
Između žandarma i seljaka 
KR. BANSKOJ UPRAVI 
Upravno odelenje II pov. 
Zagreb 


Dana 15. 0. mj. došlo je u selu Kokincu, sreza belovarskog došlo je do sukoba između žan- 
darmerijske patrole iz žand. stanice Nova Rača i seljaka, kojom prilikom su žandarmi izvršili upotre- 
bu vatrenog oružja i teže ranili dvojicu mladića koji su od zadobivenih ozleda kasnije umrli. 


Tim povodom gospodin Ministar unutrašnjih poslova naredio je, da jedan inspektor Ministarstva 
provede na licu mesta izvide i istragu. 


Po izvršenju ovog naloga Ministarstvo unutrašnjih poslova aktom pov. I. broj 49790 od 25. sep- 
tembra 0. g. dostavlja i naređuje: 


“G. Dr. Mogorović Ivo inspektor ovog Ministarstva koji je izviđao sukob između žandarma i 
naroda u Kokincu sreza belovarskog 15. 0. mj. podneo je između ostaloga sledeći referat: 


“Povodom događaja koji su se 15. 0. mj. odigrali na crkvenom proštenju u Kokincu, srez bjelo- 
varski, čast mi je podnijeti gospodinu Ministru i sledeći naknadni izveštaj: 

Prilikom saslušavanja pojedinih građana po slučaju koji se je desio 15. 0. mj. u Kokincu, mnogi 
tamošnji građani su mi se žalili na izazivačko držanje tamošnjih četnika. Na takovo držanje četnika 
žalili su mi se i neki građani iz Bjelovara, među kojima i tamošnji advokati gg. Dr. Lebović i Dr. 
Vinter. 


640 Ovaj dokument je objavljen u radu Fikrete, JELIĆ-BUTIĆ, Iz povijesti četničkog pokreta u Hrvatskoj između dva rata 
(1934.-1936.), n. dj., (dokument 16), 176.-177. Ovdje se još jednom prenosi radi jasnije slike stanja u Bjelovaru. Sam dokument 
samo je dio većeg fascikla o radu četničkog udruženja u Bjelovaru: HDA, Savska banovina, Udruženje četnika, pododbor u Bjelo- 
varu, zabrana rada — žalba, /Pov. II 4246/1935, 23. 

Ti građani saopštili su mi da je i na dan 15. 0.mj. u selu Kokincu bilo 30-40 četnika, kao i da su 
baš četnici bili ti, koji su prvi u veče toga dana oko 20 časova počeli pucati iz revolvera. Svakako 
stoji da je te večeri incident izazvan sa Emilom Pavlovićem, četnikom, kome da je neko nepoznati 
hteo skinuti značku Blaženopočivšeg Kralja Aleksandra sa grudi, kao i da je drugi četnik Palo Marić 
prvi taj slučaj potrčao da dostavi žandarmeriji. Najzad treba da su četnici i svi oni koji su izkazali da 
su 15. o.mj. u Kokincu preko dana padali poklici:“Dolje Kralj, dole Jugoslavija, živjela samostalna 
Hrvatska" međutim nije moglo biti utvrđeno i što izgleda potpuno neverovatno, dok se zna da je u 
neposrednoj blizini šatora Mersea, gde su ti poklici navodno padali, stajala žandarmerijska patrola 
koja nije ništa uredovala niti je ma koga za to prijavila . 


Ma kako bilo, mogao sam da primetim da protiv tamošnjih četnika vlada veliko ogorčenje. 


Udruženje četnika u srezu belovarskom postoji samo u gradu Bjelovaru i broji oko 500 članova. 
Ti četnici nisu samo iz Bjelovara, nego iz celog bjelovarskog sreza. Među tim četnicima nema ni 
jednog pravog četnika, na čelu im se kao predsednik nalazi prof. Aleksić. 


Kako je četničko udruženje u Bjelovaru skalupljeno posle rata nema veze sa zadatkom pravih 
četnika, kako ono ima pre politički nego koji drugi karakter i kako tamošnji četnici pre izazivlju inci- 
dente i seju neslogu i mržnju među građanstvom nego li što doprinose stišavanju strasti i normalizo- 
vanju prilika u srezu, to sam mišljenja da bi Cetničko udruženje u Bjelovaru u interesu reda, mira i 
opšte stvari, trebalo rasturiti.? 

Povodom ovoga gospodin Ministar izvoleo je narediti da se četničko udruženje u Bjelovaru ras- 
pusti. 

Čast mi je zamoliti Gospodina Bana za izvršenje i izveštaj. 


PRILOG 4.*' 


UDRUŽENJE ČETNIKA 

Za slobodu i čast otadžbine 

15. oktobra 1935. 

Pododbor Bjelovar 
MINISTRU UNUTRAŠNJIH POSLOVA 
Dr. ANTUNU KOROŠCU 
Beograd 


(...) U nedelju 15. X. t.g. bilo je u selu Kokinac crkveno proštenje. Među ljudima koji su tamo 
prisustvovali bio je i jedan mladić po imenu Pavlović Emil koji je na reveru od kaputa imao marsej- 
sku spomenicu. Ljudi su toga dana kao što se uvek dešava na takvim skupovima pili mnogo alkoho- 
la. Jedan od pristalica Mačekovih zgrabio je značku sa prsiju Pavlovića i bacio je sa rečima: “Baci to 
govno!" Pavlović je to prijavio žandarmima i tako je došlo do gužve, pucanja sa obe strane i pogibi- 
je dvojice ljudi. Pavlović nije član četničkog udruženja niti je ikada bio. Pa i da je bio član ovog 
udruženja mislimo da do njega ne bi bilo nikakove greške da nije došlo do ovog zaista žalosnog i 
teškog događaja, jer zakonom ne stoji da su spomenice koje nose lik Kralja Viteza razlog za izazi- 
vanje. Pristalice Dr.Mačeka, Dr.Lebovića i Dr. Vintera prikazali su licu koje je vodilo uviđaj da su 
glavni krivci četnici. Inspeektor Ministarstva Unutrašnjih Dela izgleda da je ova obaveštenja skroz 
lažna tendenciozna i podla primio kao istinita bez ikakove rezerve i ne preslušavajući predsednika ni 


641 HDA, Savska banovina, Udruženje četnika, pododbor u Bjelovaru, zabrana rada - žalba, Pov. II 4246/1935, 5. Ulomak iz 
pisma Udruženje četnika, pododbor u Bjelovaru — ministru unutrašnjih poslova Antonu Korošcu u Beograd, u kojem se spomin- 
je incident u Kokincu. U potpisu Blažo Aleksić, predsjednik Udruženja četnika, pododbor Bjelovar 

ikojeg člana uprave četničkog udruženja u Bjelovaru. Izgleda da je na osnovu ovih lažnih izveštaja 
koje je inspektor dobio od naših protivnika, pala odluka o ukidanju našeg udruženja. 


(...) 
Verujemo u Vašu pravičnost i da ćete poraditi svim snagama da se donešena odluka ukine i da se 
dozvoli daljnji patriotski rad našega četničkog udruženja. 
U očekivanju da će nam biti podeljena pravda, potpisujemo se za ukinuti pododbor s pozdravom 
“Čuvaćemo Jugoslaviju!" 
Sekretar Predsednik 
(potpis nečitljiv) Aleksić Blažo, profesor 
Gimnazije u Bjelovaru 


PRILOG 5. 


PRETSTOJNIŠTVO GRADSKE POLICIJE U BJELOVARU 
Pov. broj: 1287-1935 
Bjelovar, dne 2. novembra 1935. 


ODLUKA 


Povodom blagovremeno podnešene tužbe Četničkog udruženja — pododbor Bjelovar protiv od- 
luke pretstojništva gradske policije Bjelovar od 14. oktombra 1935., pov. broj: 1192, kojom je 
pomenutom pododboru zabranjen rad — obnašla je kr. banska uprava savske banovine rešenjem od 
26. oktobra 1935 Pov II broj: 4974 — napadnuti su odluku radi nedostataka formalno — pravne 
prirode oglasiti ništavom, time da se donese nova odluka: 

Kojom pretstojništvo gradske policije Bjelovar na temelju paragrafa 67 Zakona o unutrašnjoj up- 
ravi odlučuje da se zabranjuje svaki daljnji rad Četničkog udruženja — pododbor Bjelovar. 


RAZLOZI: 


Četničko udruženje — pododbor Bjelovar prema ustanovljenju policijske vlasti — nije se u svom 
radu i delovanju držalo propisa svojih pravila, nego su članovi tog pododbora svojim nedopuštenim 
postupcima ugrožavali red i mir i izazivali negodovanje i ogorčenje građanstva, čime se ukazala po- 
treba, da se u interesu javne bezbednosti tom pododboru zabrani svaki daljnji rad. 

O čemu se obavješčuju: 


1. Četničko udruženje — pododbor Bjelovar, na ruke predsednika gospodina Aleksić Blaža, pro- 
fesora, time da protiv odluke pristoji pravo žalbe na kr. bansku upravu savske banovine u roku od 15 
dana računajući od dana prijema odluke putem ovog predstojništva. 


2. Nadstražar Trulec Adam nalogom, da ovu odluku izvrši i izvještaj podnese. 


PRETSTOJNIK 
GRADSKE POLICIJE 
(potpis nečitljiv) 


642 HDA, Savska banovina, Udruženje četnika, pododbor u Bjelovaru, zabrana rada — žalba, /Pov. II 1287/1935., 14. 

Summary / Sadržaj 


The paper is based on archival materials, books and newspapers shows that there has been of 
guerrilla activity and associations in the city of Bjelovar, Bjelovar and districts of 1925" until 1941. 
year. Although the Chetnik organization was officially banned 1935“ The Ministry of Internal Affairs 
to boost the Ban administration Sava banovine this Chetnik Association continues with its informal 
work in Bjelovar and after this period. Chetnik association in Bjelovar be stressed glorifying unitaris- 
tic Yugoslavism and Greater ideology, and during its existence in Bjelovar came to the various inci- 
dents, including murder, the members of the Chetnik pokrata and Croatian population in the town of 
Bjelovar and the surrounding area. 

Neka pitanja i problemi istraživanja političkog 
djelovanja prvaka HSS-a Ivana (Ivše) Lebovića 
u gradu Bjelovaru 


olitičar i odvjetnik dr. Ivan (Ivša) Lebović bio je značajna figura u povijesti grada Bjelo- 
vara između dva svjetska rata. Kao prvak H(P-R)SS u Bjelovaru u dvadesetogodišnjem 
razdoblju (1916.-1936.) njegova uloga za grad sa bilo kojeg aspekta je vrlo značajna. 
o, upravo zbog toga sa povjesničarskog gledišta postavlja se pitanje što danas 2010. godine 
uopće možemo znati o čovjeku koji iza sebe nije ostavio osobnu arhivu, nije se često javljao u 
tisku, a arhivski izvori osvijetljavaju samo neke trenutke njegove karijere? Svjedoci toga vre- 
mena odavno nisu na životu. Osim toga, tvorci sačuvanih dokumenata (izvora) uglavnom su 
njegovi politički protivnici, (s oprezom se moraju čitati izvješća koja su sastavili administrativ- 
ni, vojni ili žandarmerijski dužnosnici). Niti rad stranke kojoj je pripadao nije bitno bolje doku- 
mentiran. Arhiv H(P-R)SS-a ne postoji, pa o njoj doznajemo iz stranačkih glasila ili izvora čiji 
su tvorci državna tijela. Stoga su razmjerno dobro poznata zbivanja i pregovori na najvišoj poli- 
tičkoj razini, a za “niže“ postoje izvješća o “stanju u kotaru“ (ili gradu), o tome kako je protekao 
koji stranački skup i je li na njemu bilo izgreda protiv države. Doznati “kako je to stvarno bilo" 
uz nedostatnost izvora i izrazitu političku tendencioznost onih koji su došli do nas (s jedne stra- 
ne stranačkih glasila, koja prikazuju samo dobru stranu vlastitog rada, a s druge državnih dužno- 
snika koji u njemu vide neprijateljsku djelatnost i kada je nema) složen je posao, koji najvjero- 
jatnije možda nikada neće biti do kraja dovršen. Za istraživanje povijesti HSS-a Bjelovar u vri- 
jeme kada je glavnu riječ vodio Lebović otežavajuća je činjenica u tome što u Bjelovaru HSS 
nije imao vlastito glasilo. Tek se poslije 1936. javljaju prva glasila HSS-a u Bjelovaru ili ona 
koja ga podržavaju (Hrvatska štampa, Hrvatska sloga, Graničar). 

Zbog svega navedenog pitanje je koliko pouzdano možemo istražiti život i djelovanje ma- 
nje istaknutih osoba u vodstvu HSS-a, a onda i segmenata naše političke povijesti koje nose up- 
ravo takve osobe (u ovom slučaju lokalnih razina “hrvatskog seljačkog pokreta"). Upravo oni 
sačinjavaju veliki dio političke povijesti, koju je neophodno obraditi koliko je to moguće.“ 


Skica za politički portret“ 


Ivan (Ivša) Lebović,** (25. ožujka 1874. — 6. studenog 1936.), hrvatski političar i odvjet- 
nik. Rođen je u mjestu Vrpolju u Slavoniji, blizu Slavonskog Broda u seljačkoj obitelji kao 
nezakoniti sin Eve Bogdanović. Nakon dvadeset godina (1693.) Bartolomej Lebović priznaje se 
pravno njegovim ocem i od tada Ivan nosi prezime Lebović.“* Osnovnu školu završio je u rod- 


643 Uvod je preuzet iz članka S. Leček koja detektira slične probleme i pitanja istraživanja nižih razina hrvatskog seljačkog 
pokreta. Više vidi u: Suzana, LEČEK, Brodski odvjetnik Filip Markotić - “desni" haesesovac, Scrinia Slavonica, br. 6., 2006., 403. 
Leček navodi pojam Filipa Hameršaka o “marginalcima treće vrste? odnosno onim osobama koje su se svojim djelovanjem izdvo- 
jile iz “bezimenih masa“, ali nikada nisu bile u žiži “velikih događaja". 

644 Kao što govori i sam podnaslov radi se samo o skici osnovnih podataka u političkom djelovanju dr. Ivana Lebovića u 
Bjelovaru. Za širu studiju bilo bi potrebno provesti sustavnija istraživanja. 

645 U izvorima i literaturi koriste se oba imena. 

646 Stjepan, LEBOVIĆ, Dr. Ivša Lebović i HSS u bjelovarskom kraju, Bjelovarsko bilogorska županija i HSS Bjelovarsko 
bilogorske županije, Bjelovar, 2007., 39. 

nom mjestu, a gimnaziju u Vinkovcima. Prema pričanju prvaka HSS-a dr. Žige Scholla Lebović 
mu je često govorio da se nije snašao u Vinkovcima, posebno da ga je bolio odnos gradske djece 
i nekih profesora prema njegovom seljačkom podrijetlu i odjeći koju je nosio. No, kada se vra- 
tio u Vrpolje doživio je udarac od svojih prijatelja iz mjesta koji su mu govorili zašto se sada 
“bavi seljačkim poslovima kada je išao u školu.?*“ 

Zbog toga je mladi Lebović otišao u Zagreb na studije. Tu je završio Pravni fakultet te je 
promoviran u doktora prava. Za vrijeme studija Lebović je bio pristaša Strarčevićeve stranke 
prava, no bio je nezadovoljan “pomanjkanjem socijalnog programa“ među pravašima, posebno 
u odnosu prema seljaštvu.“* U vrijeme studija se Lebović zanimao se za književnost, uglavnom 
preko svoga velikog prijatelja književnika Milana Ogrizovića. Kao mladi odvjetnik dolazi u 
Bjelovar i tu se zapošljava kao odvjetnički perovođa kod poznatog bjelovarskog odvjetnika dr. 
Milana Rojca. Tu je u suradnji s dr. Rojcom (jedno vrijeme radio je i u kancelariji odvjetnika 
Ivana Wintera), koji mu je 1906. dao punomoć kao svom zamjeniku u zastupanju stranaka, za- 
počeo svoju odvjetničku djelatnost. Samostalni odvjetnik je postao 10. prosinca 1909. godine 
kada je i upisan u imenik odvjetnika Kraljevine Hrvatske i Slavonije.“ Sve do kraja života nije 
se ženio.** 

Za vrijeme Prvog svjetskog rata Lebović je kao odvjetnik pomagao progonjenim Srbima iz 
bjelovarskog kraja, na koje se okomio austro-ugarski režim zbog zločina “veleizdaje.?“*“ Isto ta- 
ko kao odvjetnik Lebović je često zastupao siromašne i neobrazovane seljake, koje je besplat- 
no branio na sudu. Prema nekim navodima možemo pretpostaviti da je Lebović u prvim godi- 
nama svoga boravka u Bjelovaru, s obzirom na druženje i kontakte sa Milanom Rojcom, jed- 
nim od važnih ljudi Hrvatsko-srpske koalicije, podržavao političku liniju toga stranačkog save- 
za.*' No, uskoro je Lebović postao inicijator i provodnik ideja jedne druge stranke u gradu Bje- 
lovaru. 

Nakon osnivanja Hrvatske pučke seljačke stranke braće Radića 1904. godine počelo je i nje- 
zino organizirano djelovanje i širenje na prostoru Kraljevine Hrvatske i Slavonije. Prve “orga- 
nizacijske jezgre HPSS-a nastaju u selima na području Podravine (sjever Bjelovarsko-križe- 
vačke županije) početkom 20. stoljeća.** Očigledno je da se je postupno ideologija i djelatnost 
HPSS-a iz tih prvobitnih “jezgri" približila bjelovarskom kraju.“** Izgleda da je prve kontakte 
u gradu Bjelovaru oko okupljanja pristaša HPSS-a proveo Benjamin Superina,“* odvjetnik iz 
Siska, kandidat HPSS-a u Bjelovaru na izborima 1910. i 1911. godine (i kasnije HRSS-a posli- 


647 “Komemoracija za pok. Dr. Ivšu Lebovića u Bjelovaru", Hrvatski dnevnik, br. 191., 7. XII. 1936., 7. 

648 “Komemoracija za pok. Dr. Ivšu Lebovića u Bjelovaru“, isto, “Umro dr. Ivan Lebović", Obzor, br. 259., 7. XI. 1936., 2., 
“Smrt uglednog hrvatskog narodnog prvaka“, Jutarnji list, br. 8904., 8. XI. 1936., 10. 

649 Mjesečnik pravničkog društva u Zagrebu, sv. 41., Zagreb, 1915., 192. 

649a Ovaj podatak je preuzet iz knjige S. Lebovića, da se Ivša Lebović nije ženio. Međutim, u novinama Graničar od 2. svib- 
nja 1940. postoji članak “Smrt Anke Lebović" u kojem se spominje da je: “Ovih dana ispratila je masa Bjelovarčana i okolišnjih 
rodoljuba udovu našeg nezaboravnog Dra Ivše Lebovića." 

650 Prema Obzoru Lebović je bio veliki protivnik Austro-Ugarske, što nije toliko izgledno jer su HPSS i S. Radić dugo 
vjerovali u opstanak Monarhije i u tome vidjeli u hrvatski vitalni interes. 

651 Hrvatski državni arhiv (dalje HDA), Fond. 145., Savska banovina, Odsjek za državnu zaštitu, kut. 12., br. 23., 
Predstojništvo gradske policije u Bjelovaru Kraljevskoj banskoj upravi Savske banovine, 25. I. 1935., Popis istaknutijih i ugledni- 
jih lica. Ovdje se navodi da je Lebović bio član Hrvatsko-srpske koalicije. 

652 Vidi detaljnije: Bogdan, KRIZMAN, Korespondencija Stjepana Radića 1885-1918., sv. I, Zagreb, 1972. (Vidi predgovor 
i pisma koja se odnose na Podravinu), Hrvoje, PETRIC, Osnivanje prvih organizacija Hrvatske pučke seljačke stranke u sjever- 
nom dijelu Bjelovarsko-križevačke županije (1904. - 1908.), Radovi Zavoda za znanstvenoistraživački i umjetnički rad u Bjelovaru, 
br. 2., Bjelovar, 2009., 265-284., ili http://www.hss-kkz.com.hr/onama.asp, preuzeto 10. VIL. 2010. Također vidi: Hrvatski državni 
arhiv (HDA), fond 78., Predsjedništvo zemaljske vlade (PRZV), kut. 684., br. 1537., 1903/1905., Osnivanje podružnica HPSS u 
Sokolovcu i Ladislavu, Kratki prikaz razvoja hrvatskog seljačkog pokreta u srednjoj Podravini, Božičnica - seljački prosvjetno-poli- 
tički sbornik, 1940., 57.-61., Zeljko, KARAULA, Molve i virovska Podravina u listu “Hrvatske novine" (1905.-1908.), Molve. 
Ljudi, selo i okoliš u dugom trajanju, Molve, 2010., 93.-101. 

652a Podatke o osnivanju prvih podružnica HPSS-a oko Bjelovara vidi u: Božičnica 1926. - hrvatski seljački prosvjetno poli- 
tički kalendar za prostu 1926., Zagreb, 1925. Ovdje vidi kratke biografije Josipa Zagorca, Miška Račana ili Josipa Cizmekovića o 
osnivanju HPSS-a u Cirkveni, Velikim Zdencima i drugim naseljima oko Bjelovara 1905. godine, 114.-126. Također vidi osam 
pisma Antuna i Stjepana Radića upućena u razdoblju od 1907. do 1913. godine Vaclavu Štovičeku iz Severina, uglednom članu 
HPSS-a, a koja su vezana za djelovanje stranke i utvrđivanje kandidacijskih izbornih lista HPSS-a u bjelovarskom kraju. Zbog svo- 
jih podataka pisma su izuzetno važna za poznavanje djelovanja i rada HPSS-a u naseljima u okolici Bjelovara. U pismu A. Radića 

je Prvog svjetskog rata), uz suradnju dr. Lebovića i ostalih. Prema Šuperininim riječima u Bje- 
lovaru tada “nije bilo moguće sastaviti niti 10 izbornika naše stranke; morali smo po selima 
sakupljati potpise."“* Zbog nedostatka podataka teško je ustanoviti pravu prirodu prvih konta- 
kata i veza koje su dovele do organiziranja ogranka HPSS-a u gradu Bjelovaru. No, očito se 
radilo o maloj skupini ljudi koji su u programu HPSS-a vidjeli najboljeg branitelja interesa hr- 
vatskog naroda i hrvatskog seljaštva uopće. 

U teškim godinama Prvog svjetskog rata, kada austro-ugarske trupe ratuju od Soče i Kar- 
pata do Soluna, Lebović sa svojim bliskim suradnicima (Lukom Ilekovićem, Josipom Cizme- 
kovićem, Fabijanom Antoljakom, Tomom Posavcem, Franjom Hegedušom, dr. Hrvojem Vu- 
kovićem i drugima), u jesen 1916. godine osniva ogranak Hrvatske pučke seljačke stranke u 
Bjelovaru, te je na istom sastanku imenovan njegovim prvim predsjednikom.“* Trenutak osni- 
vanja HPSS-a u Bjelovaru poklopio se sa sve težim rekvizicijama žita od seljaka jer oni nisu 
htjeli davati žito uz maksimirane cijene koje je odredila Bjelovarsko-križevačka županija, te je 
možda taj protest i odupiranje bio impuls za osnivanje ogranka. Od tada se HPSS počinje širiti 
na obroncima Bilogore, a osnivanje novih podružnica stranke često nisu prijavljivane vlastima, 
HPSS je jačala svoju snagu na tajnim i pouzdanim sastancima.“ Ivša Lebović postaje središnja 
figura H(P-R)SS u bjelovarskom kraju sve do svoje smrti. Od toga vremena počinje i njegov 
uspon u hijerarhiji stranke, napose u novoj državi Kraljevini Srba, Hrvata i Slovenaca koja nas- 
taje nakon sloma Austro-Ugarske. Vrhunac toga puta je sredina 30-tih godina kada Lebović 
postaje narodni zastupnik i član glavnog odbora HSS-a. 

U početku su Lebović i HPSS utemeljili razne kulturne i gospodarske organizacije H(P- 
R)SS u gradu i okolici. Počela je briga o prosvjeti seljaka i poboljšanju života na selu. U Bje- 
lovaru je značajno napredovala Hrvatska seljačka gospodarska zadruga koja je osnovana 1924. 


Ivan (Ivša) Lebović Lebović govori na jednom od skupova HSS-a u 
bjelovarskoj okolici“? 


od 11. Listopada 1907. govori se o pripremama i organizaciji seljačke skupštine HPSS-a. Zanimljivo je i pismo S. Radića od 11. 
siječnja 1908. gdje on nagovara Vaclava da zajedno s povjerenicima HPSS-a za Prespu i Raču nagovore seljaka Ivana Miškeca da 
odustane od kandidature, jer on smatra da je bolje kandidirati nekoga uglednijega građanina poput dr. Superine ili prof. Ivekovića 
koji bi imali šanse da dobiju glasove građana u Bjelovaru koji nisu članovi HPSS-a. Pisma se čuvaju u Gradskom muzeju u 
Bjelovaru. Pobliže u: Božidar, GERIC, Vrijedna donacija Vaclava ŠStovičeka, Pučki kalendar Bjelovarsko-bilogorske županije, 
Bjelovar, 2004., 125. 

653 Benjamin Šuperina, odvjetnik u Sisku i Zagrebu, jedan od osnivača HPSS-a i član njena privremenog glavnog odbora. 
Godine 1926. se odvojio od HSS-a i prišao režimu. 

654 “Govor dra. Šuperine o ulasku seljačke stranke u vladu", Nezavisnost, br. 39., 27. IX. 1924., 3. 

655 Stjepan, LEBOVIĆ, Dr. Ivša Lebović i HSS u bjelovarskom kraju, n. dj., 42. Ovdje preuzimam godinu osnivanja HPSS- 
a u Bjelovaru i ljude koji su u tome sudjelovali, iako podaci nisu provjereni. (Prema navodima autora navedena su dva svjedoka 
koja su potvrdila vrijeme osnivanja HPSS-a u Bjelovaru). Knjiga usprkos naslovu donosi minimalno podataka o dr. Leboviću i nje- 
govom djelovanju u Bjelovaru, uglavnom se radi o kratkoj povijesti HSS-a napisanoj na pojednostavljeni način, dok se na kraju 
knjige daju neki osnovni podaci o Leboviću. Naslov je očito neodgovarajući sadržaju. Usprkos svojim nedostacima ova knjižica je 
jedini relevantni izvor osnovnih biografskih podataka o dr. Ivanu Leboviću. Listovi koji su tada izlazili u Bjelovaru Tjednik bjelo- 
varsko-križevački i Nezavisnost zbog oštre cenzure stranačkog života za vrijeme rata nisu zabilježili osnivanje HPSS-a u Bjelovaru. 
Za šire gledište o politici HPSS-a u Prvom svjetskom ratu vidi: Bogdan, KRIZMAN, Stjepan Radić i HPSS u 1. svjetskom ratu, 
Casopis za suvremenu povijest, br. 2., 1970., 99.-166. 


656 S. LEBOVIĆ, n. dj., 43. 
657 Slike su preuzete iz navedene knjige Stjepana Lebovića. 

godine i postepeno se širila u okolna naselja.** Na prvim izborima u novoj državi 1920. godine 
za Ustavotvornu skupštinu HPSS pod vodstvom dr. Lebovića pobjeđuje u gradu i županiji (Bje- 
lovarsko-križevačka), a od tada počinju i prve čvrste veze Lebovića s dr. Mačekom koji je tada 
prvi put pobijedio kao kandidat HPSS-a na izborima u Bjelovarsko-križevačkoj županiji.“ 
Maček tada često posjećuje Bjelovar, dok Lebović i ostali izbornici HRSS-a ponekad dolaze k 
njemu u Zagreb.“ Pobjeda HPSS-a u Hrvatskoj i Slavoniji značila je veliki udarac beograd- 
skom centralizmu i unitarizmu. Posebno su takvim rezultatima izbora bili razočarani prvaci i 
pristaše Demokratske stranke u Bjelovaru. Od tada demokrati koriste sva sredstva prisile da 
onemoguće konsolidiranje HPSS-a u gradu i županiji.“ Zbog takvog terora demokrata Maček 
po dobivenim informacijama iz Bjelovara! u članku “Batinaški zbor u Bjelovaru“ jasno razotkri- 
va njihovo ogorčenje rezultatima izbora: “oni se ljute j jer ne mogu po miloj volji sada pašova- 
ti."“* Tada počinje hajka demokrata na “radićevce" odnosno represija režima, kojeg su demo- 
krati bili važnim dijelom. Zbog mnogih “provokacija" i opstrukcija prema režimu dr. Lebović 
često je puta uhićivan već od početka 20-tih godina.** Sve to je dovelo do ponovnog izbora na 
skupštini HSS-a u gostioni “Kruna" 1921. godine dr. Lebovića za starog-novog predsjednika 
HSS-a Bjelovar.“ 

Početkom 20-tih godina Lebović postaje blizak i sa Radićem,“* prema Kulundžiću, pomo- 
gao mu je u sastavljanu njegova Republikanskog ustava (Ustava neutralne hrvatske seljačke 
republike).“* Sve do 1928. dr. Lebović vjerno provodi politiku S. Radića i H(R)SS-a. Značajna 
kriza u redovima bjelovarskog HSS-a i kod Lebovića nastupila je 1925. godine kada je Radić 
priznao monarhiju i Vidovdanski ustav. Prema Hrnčeviću koji je radio u Lebovićevoj odvjet- 
ničkoj kancelariji mogla se primjetiti “znatna demoralizacija!" i pokolebanost u redovima bje- 
lovarskog HSS-a takvim Radićevim nastupom.“ No, kasnije se stanje stabiliziralo.“* Kao agi- 
tator i govornik na mnogim skupštinama i sastancima HSS-a je bio neumoran. Prema jednom 
svjedočanstvu Lebović je često sjedao na “flajšvagen" (zaprežna kola za prijevoz mesa) lokal- 
nog industrijalca Svobode i tako obilazio naselja u okolici. Nije bilo naselja u okolici gdje nije 
održao po nekoliko govora. *% Njegova odvjetnička pisarna je zapravo služila kao stožer grad- 
skog HRSS-a u Bjelovaru i mjesto gdje su se održavali stranački sastanci.“ 

Proces novog centralističkog preustroja Kraljevine SHS i ukidanje Bjelovarsko-križevačke 
županije 1924. i stvaranje velike Osječke oblasti pod koju je spadao i Bjelovar ozlovoljio je gra- 
đane Bjelovara jer je grad izgubio svoje dugogodišnje mjesto administrativnog centra ove regi- 
je, te su se gradski odbor HRSS-a i dr. Lebović pridružili agitaciji da se Bjelovarsko-križevač- 
ka županija ponovo uspostavi, no, svi ti napori bili su bezuspješni.“" 


658 “Hrvatska seljačka gospodarska zadruga u Sasovcu kraj Bjelovara", Slobodni dom, br. 34., 23. XII. 1925., 11. 

659 HDA, Fond 1364., Grupa XXIII., Izbori u Kraljevini Jugoslaviji, kut. 2. br. 81. Spisak birača i rezultati glasovanja u 
Bjelovaru i Bjelovarsko-križevačkoj županiji. Od 64. 920 birača u županiji HPSS osvojila je 51. 429., a od 1.054 birača u gradu 
osvojen je 401 glas, dok je druga u gradu bila Hrvatska zajednica sa 268 glasova. Od 11 zastupnika koje je davala Bjelovarsko- 
križevačka županija HPSS je osvojio 9. mandata, a demokrati 2. mandata. “Izborni vijesnik", Demokratski glas (list demokrata), 
br. 53., 4. XII. 1920., 2., “Izbori za konstituantu", Nezavisnost (list zajedničara), br. 49., 4. XII. 1920., 1. Maček se dotada 
neuspješno kandidirao na izborima kao kandidat HPSS-a 1910., 1911. i 1913. još u Austro-Ugarskoj. 

660 Ivo, PERIĆ, Vladko Maček. Politički portret, Golden marketing, Zagreb, 2003., 74. 

661 “Zločinci", Demokratski glas, br. 8., 26. II. 1921., 1-2., “Bojkot", Demokratski glas, br. 9., 5. III. 1921., 1 
“Manifestacioni zbor u Bjelovaru“, Demokratski glas, br. 10., 12. III. 1921., 1. 

662 Vladko Maček, “Batinaški zbor u Bjelovaru“, Slobodni dom, br. 11., 8. III. 1921., 2. 

663 “Uapšenje i zatvor Dr. Ivše Lebovića", Nezavisnost, br. 21., 27. V. 1922., 2.-3., “Hapšenje Dr. Lebovića", Demokratski 
glas, br. 22., 3. VI. 1922., 2. 

664 “Velika Radićeva skupština u Bjelovaru", Demokratski glas, br. 5., 5. II. 1921., 2. 

665 Stjepan Radić je dobro poznavao Bjelovar i prije rata. Osim negativnog iskustva kada je služio zatvorsku kaznu od pola 
godine u Bjelovaru (16. studeni 1895. - 16. svibnja 1896.) zbog paljenja mađarske zastave na trgu bana Jelačića u Zagrebu 1895., 
Radić je često dolazio u grad jer je njegov brat Ivan ovdje radio jedno vrijeme kao željezničar. B. KRIZMAN, n. dj., 32. 

666 Zvonimir, KULUNDIĆ, Stjepan Radić i njegov republikanski ustav, Biblioteka Stjepan Radić, Zagreb, 1991., 164. 

667 Josip, HRNČEVIĆ, Svjedočanstva, Globus, Zagreb, 1984., 26. Najbolji primjer razlaza s Radićem zbog njegove politike 
povezivanja s Moskvom i Seljačkom internacionalom (1924.) je kritika takvog poteza od dr. Rudolfa Horvata i prvaka HRSS-a iz 
Đurđevca Tome Jalžabetića, nakon čega im je Radić uskratio kandidaturu, a kasnije i izbacio iz stranke. Pobunjenici su pokušali 
osnovati novu stranku Neovisnu hrvatsku seljačku republikansku stranku, ali nisu uspjeli. Jalžabetić je pokušao privući na svoju 
stsranu i neke prvake PRSS-a iz bjelovarskog kraja. 

668 “Sve oštrija osuda korupcije i izdaje", Slobodni dom, br. 16. a., 22. IV. 1926., 2. 

669 S. LEBOVIĆ, n. dj., 48., “Organizacija HSS u Kokincu", Slobodni dom, br. 17., 25. IV. 1928., 4. 

Na izborima 1927. godine Lebović je zamjenik kandidatu V. Mačeku u izbornom srezu Bjelovar. 
Izuzetno aktivan bio je kao zastupnik HSS-a u Osječkoj oblasti, u kojoj je bio i Bjelovar, kao član za 
upravu, a znatno se angažirao da se u Bjelovaru 1928. održi velika izložba seljačkih ručnih radova i 
smotra hrvatskih seljačkih pjevačkih društava.672 Izložba je bila dio šireg predstavljanja seljačke 
kulture i tradicije u Hrvatskoj. Lebović je u Bjelovaru na političkom polju vodio najveću borbu pro- 
tiv Pribićevićevih demokrata, te dobrano uzdrmao njihove redove koji su se počeli osipati.“ Jedan 
od njegovih rijetkih članaka u novinama u kojem se osvrće na politička djelovanja u Bjelovaru obja- 
vio je list HSS-a “Narodni val" u kojem se kritizira režim koji ni nakon tri godine komesarijata ne 
prihvaća legalno izabranog bjelovarskog gradskog načelnika. Po Leboviću vladin komesar 
proglašava izabranog gradskog načelnika “gosp. Josip Babića, direktora okružnog ureda u Bjelovaru? 
za komunistu, odnosno traži bilo “koji način da se dade povoda raspustu gradskog zastupstva, ako 
gradsko zastupstvo već ne bi htjelo da bira za načelnika režimskog kandidata dr. Dražena Kvaternika 
ili kojega drugoga." Zbog toga je Seljačko-demokratska koalicija u Bjelovaru održala javni prosvjed 
pred 500 građana.“ Dr. Lebović je i po pisanju suparničkih novina bio svojevrsni “pučki tribun" 
Hrvata bjelovarskog kraja. Nakon saveza Radića i Pribićevića, iskreno je prihvatio Seljačko 
demokratsku koaliciju, te uspostavio dobre odnose sa vođom bjelovarskih pribićevićevaca dr. 
Milanom Omčikusom. Zajedno s njim trudio se na svakom koraku manifestirati slogu Hrvata i Srba, 
posebno nakon atentata na hrvatske zastupnike u beogradskoj skupštini, a također je u suradnji sa dr. 
Omčikusom nastojao u stranačkim sukobima i agitacijom odvući srpsko pučanstvo bjelovarskog 
kraja iz ruke bjelovarskih radikala.“ 

Kao socijalno osjetljiv čovjek Lebović imao je simpatije za komuniste i njihov program te 
ih je često branio na sudskim procesima. Međutim, najgore je tek slijedilo. Najveće nevolje sru- 
šile su se na dr. Lebovića uspostavom šestosiječanjske diktature kralja Aleksandra. Godine 
1929. bio je zajedno s Vlatkom Mačekom i s još dvadeset i jednim članom HSS-a optužen za 
rušenje režima Kraljevine Jugoslavije i organiziranje terorističkih grupa. Režim je ovim pote- 
zom htio pred svijetom opravdati diktaturu i povezati vrh HSS-a sa terorističkom akcijom koju 
je namjeravala izvesti pravaška omladina i neki omladinci HSS-a na čelu sa Ivanom Bernadri- 
ćem da spriječe “poklonstvenu deputaciju? Hrvata da ode u Beograd.“? Na suđenju u Beogradu 
u lipnju 1930. na kraju je oslobođen zajedno sa dr. Mačekom, što je bila prva pobjeda hrvatske 
oporbe prema diktaturi. Nakon toga iskustva, za vrijeme trajanja diktature Lebović je znatno 
pooštrio svoje političke stavove. Nije se mirio sa zatečenim stanjem. Bio je silno aktivan i odr- 
žavao javne skupove u Bjelovaru pred crkvom i drugim mjestima pozivajući hrvatski narod da 
se ne miri sa trenutačnim stanjem koje je samo privremeno. Zbog posjeta grobu S. Radića, na 
kojemu je postavio hrvatsku zastavicu osuđen je na 14 dana zatvora, izgonom u Bjelovar i 
kaznom da se tri godine ne smije vratiti u Zagreb. No, samo mjesec dana kasnije Lebović po- 
sjećuje dr. Mačeka u njegovom stanu u Zagrebu, te je zbog toga opet osuđen na osam dana 
zatvora. Istovremeno se sastaje sa “bivšim narodnim poslanicima“ Josipom Cizmekovićem i 
Ljubomirom Maštrovićem radi održavanja kontakata i davanja uputa. Državni sud za zaštitu 
države ga je zbog takvih aktivnosti (tajnih sastanaka, samovolje i sazivanja nedozvoljenih 
skupova) 30. lipnja 1931. osudio na godinu dana zatvora, iz kojega je izašao u veljači 1932.“ 


670 “Poziv""', Nezavisnost, br. 36., 6. IX. 1924., 1. 

671 “Za osnutak bjelovarske oblasti", Nezavisnost, br. 17., 24. IV. 1926., 3., “Za osnutak Bjelovarsko-križevačke oblasti“, 
Nezavisnost, br. 20., 13. V. 1926., 2. 

672 Mira Kolar-DIMITRIJEVIC, Ukinuće Bjelovarsko-križevačke županije i kako je to područje prošlo u vrijeme djelovanja 
Osječke i zagrebačke oblasti 1927. i 1928. godine, Radovi Zavoda za znanstvenoistraživački i umjetnički rad u Bjelovaru, br. 2., 
2008., 53., Mirko Jelisavetin, Seljačtvo je glavni temelj hrvatske narodne politike. Povodom izložbe narodne umjetnosti u 
Bjelovaru, Narodni val čovječnosti pravice i slobode, br. 244., 21. X. 1928., 5. 

673 “Razpad batinaša u županiji bjelovarsko-križevačkoj“", Slobodni dom, br. 22., 2. VI. 1926., 6. 


673a Dr. L(ebović), “Velika prosvjedna skupština u Bjelovaru", Narodni val, br. 1., 1. 1. 1928., 5. Režim je tumačio svoj potez 
time da se u gradskoj koaliciji nalazila i Socijalno radnička stranka, koja je bila bliska komunistima. 

674 “Protivnička štampa o skupštinama Narodne Radikalne Stranke u Narti i Lasovcu", Bjelovarski radikal, br. 15., 22. XII. 
1928., 4. 

675 Ivo, PERIĆ, n. dj., 145., Franjo, TUĐMAN, Hrvatska u monarhističkoj Jugoslaviji: 1918.-1941, knjiga 2., Zagreb, 1993., 
46., “Danas u Državnom sudu počinje pretres članovima zagrebačke terorističke organizacije", Politika (Beograd), 24. IV. 1930., 
3., “Tužba državnog tužioca“, Politika, 25. IV. 1930., 2-6. Prema tvrdnji dr. Lebovića on se je na zagrebačkom kolodvoru sastao 
sa jednim od potencijalnih atentatora C. Hadžijom, da porazgovara s njim kako spriječiti odlazak “bjelovarske sekcije" deputacije 
u Beograd. Također je tvrdio da nije znao da se radi o terorističkoj akciji. 

676 Vladko Maček, “Umro dr. Ivan Lebović. Nezaboravni Ivša", Hrvatski dnevnik, br. 168., 8. XI. 1936., 1. 


159 


Izgleda da je tada u zatvoru u Zagrebu bio mučen po nalogu ravnatelja zagrebačke policije 
Bedekovića, te je povodom toga Hrvatsko narodno zastupstvo poslalo memorandum Ligi naro- 
da u kojem se spominje da su dr. Lebović i drugi zatočenici surovo mučeni u zatvoru (vezani 
rukama i nogama za glavu dok se nisu onesvijestili).“" 

No, Lebović nije mirovao, po izlasku iz zatvora i dalje je oponirao režimu. Tako je vrlo brzo 
organizirao protestno vješanje hrvatskih zastava na “katoličke duhove" u Bjelovaru i okolici 15. 
svibnja 1932., zbog čega su on i mnogi aktivisti HSS-a uhićeni. Isto tako na svojoj kući 20. lip- 
nja (dan atentata na hrvatske zastupnike u Beogradu) iste godine izvjesio je crnu zastavu, koja 
je po policiji uklonjena. Za kolovoz iste godine Lebović je sa pristašama HSS-a i hrvatskim 
nacionalistima iz Bjelovara Ivanom Grivićem, Vinkom Maričićem i ostalima pripremao velike 
demonstracije protiv režima, no to je režim spriječio uhićenjima njegovih organizatora.“ Da bi 
mu iskazali potporu grupa hrvatskih mladića i pristaša HSS-a omela je skup unitarističke orga- 
nizacije “Mlade Jugoslavije" u Bjelovaru u kolovozu 1932. povicima protiv kralja i države, a 
zatim se uputila prema stanu dr. Lebovića koji je tada bio u zatvoru i pred njegovim stanom nas- 
tavila pjevati hrvatske pjesme.“" Zbog svega toga i takvih akcija Lebović više je puta bio u za- 
tvoru, te je 1932. jedno vrijeme konfiniran u mjestu Ključ u Vrbaskoj banovini.“ Od tada je 
Lebović postao oprezniji u svojim javnim nastupanjima, tako da na sprovodu svoga prijatelja, 
zastupnika HSS-a Josipa Čizmekovića nije ništa rekao, “već je samo ćutio i brzo se udaljio.?*' 

Poslije konfinacije Lebović i još sedamnaestorica HSS-ovaca su suđeni na velikom proce- 
su u Bjelovaru pod krimenom podizanja oružanog ustanka u zemlji i “promjene političkog 
poretka.“ Optuženi su se branili da su sva priznanja iznuđena zlostavljanjem. Lebovićev utje- 
caj u narodu bjelovarskog kraja je zbog svoje nepokolebljivosti bio velik. Dr. Vladko Maček 
kada je dolazio u Bjelovar često je odsjedao u njegovom stanu gdje su se dogovarali konkretni 
politički potezi.“* Izgleda da je u razdoblju diktature dr. Lebović produbio odnose sa lijevim i 
desnim opcijama u hrvatskoj politici.*“* Osobito sa komunistima koji su proglasili revoluciju 
protiv “nenarodnog, velikosrpskog režima krvožednog Aleksandra". Osim toga, veliki utjecaj 
imala je partijska organizacija u HSS-u na području kotara Bjelovar, gdje su komunisti bili i u 
rukovodstvu nekih organizacija HSS-a.** 

Za vrijeme diktature, prema tvrdnjama književnika i komuniste Augusta Cesarca u njego- 
vom izvješću CK KPJ koji se tada nalazio u Beču, u HSS-u sredinom 1934. godine dolazi do 
jačeg raslojavanja na desnu i lijevu struju. Po izvješću: “lijeva grupa u HSS-u oko dr. Lebovića 
u Bjelovaru radi zajedno s tamošnjim komunistima, a sam dr. Lebović je prihvatio da uđe u 


677 Jere, JAREB, Branimir, JELIĆ, Političke uspomene i rad dra Branimira Jelića, Cleveland, 1982., 284. 

678 HDA, Fond. 145, Savska banovina, Odjel za državnu zaštitu Savske banovine, Pov. spisi, kut. 84., br. 18749., Pripremanje 
demonstracija za august 1932., 15. VIII. 1932. Grivić je tvrdio da se zapravo radilo o pokušaju ustanka. Očito da su Grivić i 

X. 1942.,7. 

683 HDA, Građanske stranke, br. 401., Vlatko Maček u Bjelovaru - izvještaj, 17. II. 1932. 

683a To nije bilo karakteristično samo za Lebovića. U Koprivnici je bivši dugogodišnji gradonačelnik iz redova HSS-a Ivan 

komunistički nacionalno-revolucionarni komitet.“ Istovremeno slične tvrdnje dolazile su za 
vrijeme NDH i kasnije iz ustaške emigracije, odnosno, da je dr. Lebović pripadao u njihove 
redove i bio značajna osoba i prvak prvobitne jezgre revolucionarno-nacionalističkog pokreta u 
gradu.“* Dakle, prema dosadašnjem pisanju i historiografiji postoji dvojak pristup političkom 
djelovanju dr. Leboviću. Komunisti su tvrdili da je Lebović prihvatio da uđe za vrijeme šesto- 
sječanjske diktature u njihove redove sa lijevom strujom HSS-a. Istovremeno, pripadnici ustaš- 
kog pokreta u emigraciji tvrde obratno. Nakon proučenih činjenica, očito možemo zaključiti, da 
nitko nije u pravu. Obje su grupacije željele privući prvaka HSS-a dr. Lebovića, posebno za vri- 
jeme šestosiječanjske diktature kada on osobno radikalizira stavove prema Kraljevini Jugo- 
slaviji. Ta njegova radikalizacija stavova vodi do određenih kontakta sa komunističkim i nacio- 
nalističko-ustaškim pokretom“ u Bjelovaru, koji također rade na rušenju monarhističke Jugo- 
slavije. Međutim, ti kontakti su bili samo privremene naravi, po smirivanju političkog stanja Le- 
bović je odbacio bilo kakve svoje pristupe tim opcijama.** Ipak, mora se reći da su izvori komu- 
nističke provenijencije uvjerljiviji, i da je dr. Lebović bio privrženiji lijevoj opciji u HSS-ov- 
skoj politici. 

Za vrijeme velike gladi u južnoj Dalmaciji 1934. godine zbog suše HSS je organizirao do- 
lazak djece u Slavoniju i Bilogoru. Lebović je o svojem trošku zbog toga osnovao i držao pučku 
kuhinju. Isto tako bio je zaslužna osoba za razvitak organizacije HSS-a Gospodarske sloge u 
gradu i okolici koja je nastojala pomoći seljacima u njihovim gospodarskim teškoćama.“? 
Nakon ubojstva dvojice Hrvata u Kokincu 1935., kome su indirektno kumovali četnici, izvršio 
pritisak zajedno sa svojim kolegom dr. Frankom Winterom na vlasti da se Pododbor četničkog 
udruženja u Bjelovaru ukine, a koji je izazivao samo incidente u bjelovarskom kraju. U svojim 

vodstvo od mladih lijevih elemenata i, što je karakteristično, oni priznaju da to mogu postignuti samo pomoću nas komunista (...) 
i voditi zajedničku borbu protiv srbijanskog imperijalizma, odnosno Beograda." Tito prenosi i kritiku politike Mačeka od strane 

Bjelovaru dao mi je i dr I[veković Mladen] i ostali ljevičari u Zagrebu." Ostale podatke o kontaktima HSS-a Bjelovar i dr. Lebovića 

oh. + 


Sprovod dr. Ivše Lebovića u Bjelovaru 1936. Hrvatski dnevnik na naslovnici 
donosi tužnu vijest 


govorima na velikim skupštinama Seljačko-demokratske koalicije (SDK) u Bjelovaru postaje 
vrlo oštar prema režimu. Tako na velikoj skupštini SDK 8. prosinca 1935. na Trgu Stjepana 
Radića u Bjelovaru govori da se sve želje hrvatskog naroda u Jugoslaviji moraju ispuniti, inače 
postoji i put sile da se ta prava ostvare.“ Na općim izborima 5. svibnja 1935. dobio je 12. 906 
glasova, ali su zastupnički mandat po tadašnjem izbornom sistemu, dobili zastupnici vladine 
liste Bogoljuba Jeftića (Luka Šoški i Stevan Bubić).“" 

Dr. Ivša Lebović naglo je umro od srčanog udara 6. studenog 1936. godine na sastanku 
mjesne organizacije HSS-a. Na njegovom sprovodu u Bjelovaru okupilo se oko 15.000 ljudi, 
većinom seljaka iz okolice, te mnogo uglednih građana. Iz Zagreba su došli predstavnici “bivše 
HSS" Jakob Jelašić, dr. Žiga Scholl, dr. Ivan Pernar i još trideset narodnih poslanika HSS-a. Od 
strane vođe HSS-a Mačeka, stigao je vijenac sa natpisom “Neprežaljenom suborcu — dr. Ma- 
ček.?** Novine su pisale da je ta žalobna manifestacija najbolji znak “njemu koji se borio i bio 
progonjen" u svojoj borbi za hrvatski seljački narod.“ Nadgrobni spomenik podignut mu je 
1938. na gradskom groblju sv. Andrije.“ Slijedećih dana komemoracije u povodu smrti Ivše 
Lebovića u organizacijama HSS-a održavale su se širom Hrvatske.“ 

Za vrijeme NDH gradonačelnik Bjelovara Julije Makanec donosi odluku da se dotadašnje 
Jugoslavensko šetalište preimenuje u Šetalište dr. Ivše Lebovića. U tom potezu se ustaška vlast 
dodvoravala seljačkom puku, a postojala je i tendencija u ustaškoj propagandi u emigraciji da 
se Lebović predstavi kao hrvatski nacionalni borac i pokretač nacionalno-ustaškog pokreta u 
Bjelovaru, za što nema potkrepe u izvorima i proizvod je konstruirane ustaške propagande. 


690 HDA, Građanske stranke, br. 1481., Zbor udruženja opozicije u Bjelovaru, 8. XII. 1935. 

691 Rudolf, HORVAT, Hrvatska na mučilištu, (pretisak), Zagreb, 1992., 467.-468 

692 “Uz veliko učešće seljaka sahranjen je juče u Belovaru narodni poslanik bivše HSS dr. Ivan Lebović", Politika, br. 10225., 
9, XI. 1936., 4., “Pogreb dr. Ivše Lebovića", Hrvatski dnevnik, br. 169., 9. XI. 1936., 3., “Sprovod narodnog borca dr. Ivše 
Lebovića", Jutarnji list, br. 8905., 9. XI. 1936., 15. 

693 “U spomen na dr. Ivšu Lebovića", Glas Bjelovara, br. 46., 14. XI. 1936.,1. 

694 “Podignuće spomenika Dr. Ivši Leboviću", Hrvatska štampa, br. 9., 23. V. 1937., 3. 

695 “Komemoracija pok. Dra. Ivše Lebovića u Križevcima“, Hrvatski dnevnik, br. 170., 10. IX. 1936., 5., “Komemoracija 
pok. Dra. Ivše Lebovića u sjevernoj Dalmaciji", Hrvatski dnevnik, br. 171., 11. IX. 1936., 5. 

Kako je pisao “Glas Bjelovara? 
list ljevičarske orijentacije (1935.-1940.) 


ocijalistička radnička partija Jugoslavije (komunista) osnovana je 1919. godine u Beo- 

gradu, a na svom drugom kongresu u Vukovaru 1921. godine promjenila je naziv u Ko- 

munističku partiju Jugoslavije (KPJ). Komunistički program koji je bio usmjeren na ru- 
šenje buržoaskog poretka općenito i uspostavu jugoslavenske radničko-seljačke sovjetske repu- 
blike, od pristupa agrarnoj reformi i socijalnoj problematici, organizaciji državne uprave, štra- 
jkovima, postao je vrlo brzo nepodesan nositeljima vlasti u karađorđevičevskoj monarhiji, ali i 
ostalim građanskim strankama. Zakonom o zaštiti države od 1. kolovoza 1921. godine, a pret- 
hodno i Obznanom stvoreno je uporište za progon i kažnjavanje komunističke ideje, njihovih 
organizacija i akcija, te je komunistička partija brzo prešla u ilegalno djelovanje.“ Treba spo- 
menuti da je šestosijećanjska diktatura proglašena jer je u zemlji zavladalo gotovo revolucio- 
narno stanje, te država više nije normalno funkcionirala. Osim progona komunista,“" progone 
se i nacionalisti jednakom oštrinom i neprimjernom okrutnošću. 

Jako su se time znatno smanjile njene aktivnosti i djelovanje, KPJ je bila stalno potencijal- 
na opasnost za vladajuće strukture, mada je time precjenjivana njezina realna snaga. Zbog toga 
je nastavljen progon i kažnjavanje istaknutih i manje istaknutih pojedinaca, ali i cijelih skupina 
članova ili pristaša zabranjene Komunističke partije, te drugih organizacija pod njezinim utje- 
cajem, poput Savez komunističke omladine Jugoslavije (SKOJ). Vlasti su progonile i zabranji- 
vale raspačavanje i širenje komunističke literature, komunističkog tiska i svih onih listova koji 
su propagirali komunističku ideju. Svako prenošenje i raspačavanje protudržavnih letaka i bro- 
šura, te članstvo u Komunističkoj partiji kažnavalo je višegodišnjim zatvorom, a uhićenim ko- 
munističkim teroristima prijetila je doživotna robija, a nerijetko i smrt. Zbog toga je Partija bila 
prisiljena da osniva listove pod svojim utjecajem, u kojima je komunistička propaganda bila 
znatno prilagođena i ublažena, djelujući kao lijeva građanska inicijativa. Nakon proglašenja 
osobne diktature kralja Aleksandra 1929. godine, KPJ je procjenila da je došlo vrijeme za oru- 
žani ustanak. Taj čin još je jače pooštrio odnos vlasti prema ilegalnoj KPJ, tako da su kažnja- 
vanja komunista bila vrlo oštra i brutalna, a postupak protiv njih provođen brzo i bez milosti. 
To je dovelo do gašenja i pasiviziranja mnogih partijskih organaka u Hrvatskoj i Jugoslaviji, te 
mnogih ubojstava i suđenja komunističkim aktivistima. Godine 1935. kada je došlo do ublaža- 
vanje diktature i uspostave djelomičnih građanskih sloboda, ilegalni komunistički redovi su se 
počeli konsolidirati i ponovo djelovati na terenu.“* 


696 Misli se na tako naslovljen dekret vlade Kraljevine Srba, Hrvata i Slovenaca od 30. prosinca 1920, kojim su sužena razna 
demokratska prava građana “u nužnoj obrani države". U Obznani vlada Kraljevine SHS obznanjuje svoju odluku “Da se do rešenja 
Ustava zabrani svaka komunistička i druga rastrojna propaganda, obustave njihove organizacije, zatvore njihova zborišta, zabrane 
njihove novine i svi drugi spisi koji bi mutili mir i spokojstvo Države, propovedali, pravdali ili hvalili diktaturu, revoluciju ili ma 
kakvo nasilje. Odmah se imadu uzaptiti svi pozivi na generalni štrajk i do mesec dana zatvoriti svi koji ih čine usmeno ili pismeno 
(...) Zabraniće se sve štampane stvari kojima se umanjuje značaj ovih mera naređenih za održavanje slobode, reda i svojine (...) Da 
se u svakom slučaju nereda sa razornim karakterom, prvo preduzimaju oštre mere protiv vođa i moralnih podbadača (...) Da se iz 
državne službe otpuste svi činovnici viši i niži, koji bi produžili propagandu boljševiznma u našoj zemlji (...)", Branko, PETRA- 
NOVIĆ, Momčilo, ZEČEVIĆ, Istorija Jugoslavije 1918.-1988. — tematska zbirka dokumenata, Prva knjiga: Kraljevina Jugoslavija 
1918.-1941, Beograd, Rad , 1988., 111. 

697 Od početka diktature 1929. godine pa do kraja 1931. osobito su česta ubojstva komunista i to onih iz najviših foruma te 
stranke. Primjer takvoga terora bilo i ubojstvo sedam sekretara SKOJ-a Josipa Debeljaka, Josipa Kolomba, Paje Pavla Margano- 
vića, Janka Mišića, Mijo Oreškog, Pere Popovića Age i Zlatka Šnjadera u istom razdoblju. Bosiljka, JANJATOVIĆ, Politički teror 
u Hrvatskoj (1918.-1935.), Dom i svijet, Zagreb, 2002., 289.-230. 

698 Bosiljka, JANJATOVIĆ, Politički teror u Hrvatskoj (1918.-1935.), n.dj., Pregled istorije Saveza komunista Jugoslavije, 
Institut za izučavanje radničkog pokreta, Beograd, 1963., Milan, VESOVIĆ, Revolucionarna štampa u Kraljevini SHS 1918.-1929., 
Beograd, 1979 

Djelovanje Komunističke partije Jugoslavije (KPJ) u Bjelovaru u periodu 
od 1935. do 1940. godine (od 1937. Komunističke partije Hrvatske) 


Nakon što je početkom šestosiječanjske diktature u Jugoslaviji došlo do provale u partijskoj 
organizaciji Bjelovar, kada je uhićeno 17 komunista, rad Partije u Bjelovaru pao je na niske gra- 
ne i potpuno se pasivizirao.“* Uhićeni komunisti su sprovedeni u Zagreb gdje su saslušavani tri 
mjeseca. Nakon toga je dio njih pušten zbog nedostatka dokaza, a nekolicina ih je osuđena na 
vremenske kazne od devet mjeseci do četiri godine zatvora. Diktatura je znatno pogodila komu- 
niste u Bjelovaru. Tako tjednik “Bjelovarski vjesnik" prenoseći naredbu organa reda kojom se 
zabranjuje svaki oblik manifestacija za 1. svibnja 1935., te radničke povorke i druga okuplja- 
nja, ističe zanimljivost u policijskog naredbi se spominje da nije dozvoljeno “štampanje listova 
crvenim slovima ili na crvenom papiru".“ Sve do 1935. godine nije bilo nikakvog organizira- 
nog djelovanja. Tek je povratkom Grge Jankeza““ sa robije u Bjelovar, ponovo pokrenut parti- 
jski rad. Obnovljena je partijska ćelija u Bjelovaru i 1937. godine osnovan Okružni komitet 
KPH,“ zatim organizacija SKOJ-a, a obnovljene su i veze sa sindikatima i radničkim organi- 
zacijama, te se time Partija počela brzo oporavljati od udarca zadobivenih u vrijeme diktature. 
Sjedište Okružnog komiteta je zbog ilegalnog djelovanja bilo naizmjenično u kućama njegovih 
članova u Bjelovaru. U to vrijeme posebno je ojačao sindikalni pokret kod krojačkih i posto- 
larskih radnika, a razvijanjem rada u sindikatu povećavao se broj novih članova Partije.703 
Kako komunisti nisu mogli legalno djelovati, oni se uključuju u razne organizacije sindikalnog, 
strukovnog ili intelektualnog karaktera i tu aktivno djeluju. U nekima od njih je utjecaj komu- 
nista bio velik, a u drugima manji. Ujedinjeni radnički sindikalni savez (URSS) u Bjelovaru sve 
je više pod utjecajem komunista, tako da je Banska uprava raspustila njegov Mjesni međustru- 
kovni odbor u travnju 1938. godine. Kasnije je kao protuteža URSS-u pod pokroviteljstvom 
HSS osnovan Hrvatski radnički savez (HRS) u kojem je utjecaj Partije vrlo mali."* 

Već 1936. godine broj komunista u Bjelovaru je znatno porastao, iako je bjelovarska poli- 
cija pooštrila nadzor nad kretanjem komunističkih čelnika. Počele su se javljati i partijske ćeli- 
je u okolnim mjestima kao što su Kapela, Ivanska, Bulinac, Veliki Grđevac i dr. Prema jednom 
istraživanju u bjelovarskom okrugu je 1938. godine djelovalo 25 partijskih organizacija s oko 
170 članova.“ Neki članovi Partije su održavali bliske veze sa članovima ostalih stranaka u 
Bjelovaru, a neki od njih su se nalazili i u rukovodstvu kotarske organizacije HSS-a, tako se na 
primjer Milan Bakić Baja, predsjednik OK KPH"“ nalazio u rukovodstvu Samostalne demokrat- 
ske stranke u Bjelovaru, kao tajnik stranke, dok su mnogi drugi djelovali preko HSS-a.“ Sam 


699 Tjednik Bjelovarski vjesnik u članku pod naslovom “Iskaz uhićenika od 1. I. 1929. do 31. XII. 1929" iznosi da je u tom 
periodu uhićeno ukupno 39 komunista. 4. I. 1930, br. 1., 2. 

700 “Uredba za 1. maj“, Bjelovarski vjesnik, br. 5., 1. II. 1929., 1. 

701 Grga Jankes (1906.-1974.) Član Komunističke partije Jugoslavije (KPJ) od 1926. godine. Sudjelovao u španjolskom 
građanskom ratu. Godine 1941. obavljao je dužnost sekretara OK KPH Bjelovar, a 1942. godine postao je komandant III. Ope- 
rativne zone za Slavoniju. Proglašen narodnim herojem 1953. godine. 

702 Sekretar Okružnog Komiteta Komunističke partije Hrvatske (OK KPH) Bjelovar 1937. godine bio je Milan Bakić Baja, 
advokatski pripravnik, Srbin, a članovi dr. Franko Winter, advokat, Hrvat, Julius Eker, postolar, Hrvat, Stevo Šabić, natporučnik u 
mirovini, Hrvat i Andrija Katić, postolar, Srbin. 

703 Prema evidenciji Zanatske komore u Zagrebu u gradovima Bjelovaru i Križevcima bilo je ukupno 626 obrtnika, a izvan 
gradova po selima 1397. Za ostale podatke o gospodaskim pokazateljima u Bjelovaru i okolici u Mira, KOLAR-DIMITRIJEVIĆ, 
Socijalne karakteristike stanovništva sjeverozapadne Hrvatske uoči drugog svjetskog rata, Zbornik sjeverozapadna Hrvatske u 
NOP-u, Varaždin, 1976., 29. 

704 Stjepan, BLAŽEKOVIĆ, Bjelovar, 1985, SIZ kulture Bjelovar, Bjelovar, 68. 

705 Prilozi za izučavanje historije Komunističke partije kotara Bjelovar 1919.-1952., Prosvjeta, Bjelovar, 1959. 

706 Milan Bakić Baja (1913.-1941.) rođen u Bjelovaru, diplomirao Pravni fakultet u Zagrebu 1936. godine, te iste godine 
primljen u Komunističku partiju Jugoslavije (KPJ). Od 1937. do 1939. na dužnosti sekretara OK KPH Bjelovar. Uhićen od ustaša 
1941, odveden u logor Danicu, a zatim u Jadovno, gdje je iste godine i ubijen. 

707 O partijskom radu u Bjelovaru te godine izvjestio je i Josip Broz Tito iz Pariza Kominterni. Tito je bio u Bjelovaru u vezi 
prikupljanja dobrovoljaca za Španjolsku. U izvještaju stoji: “Razgovarao sam nekoliko puta s našim drugom iz Bjelovara (naj- 

rad na osnivanju novih podružnica sindikata i partijskih ćelija nije bio nimalo lak, jer je posto- 
jao strah kod radnika od reakcije vlasnika i vlasti. Vidi se to u izjavi komuniste Andrije Katića 
koji je često putovao po partijskim zadacima: “u Koprivnici sam imao zadatak da osnujem par- 
tijsku ćeliju kod kožaraca, ali to nije uspjelo. (...) u selu Narti nije uspjelo osnivanje podružni- 
ca, ali bilo je svega tri radnika i oni su pripojeni u Bjelovar, ali organizirali su te godine štrajk. 
U Podravsku Slatinu sam išao tri puta povodom osnivanja podružnice i štrajkova te održavan- 
je godišnjih skupština", ističe A. Katić.“ 

Krajem 1937. godine u Bjelovaru je osnovan i Mjesni komitet KPH čime je njegova nad- 
ležnost prešla na cijeli teritorij tadašnjeg Kotara Bjelovar. Iste godine je osnovan i Okružni od- 
bor “Crvene pomoći" koji je imao zadatak da vrbuje i traži dobrovoljce za španjolski građanski 
rat, a ujedno je prikupljao pomoć i organizirao slanje paketa dobrovoljcima u Španjolsku. 
Pojačan je rad i među ženama i omladinom te su komunisti kao oblik okupljanja koristili kul- 
turno-prosvjetna društva i sportske organizacije, poput Društva za prosvjetu žena i njezinu gim- 
nastičku sekciju. Partija je kontrolirala i bjelovarsko društvo intelektualaca “Rad", zbog čega su 
ga vlasti raspustile 1940. godine i njegov je rad zabranjen. Ubrzo je pokrenut i tjednik “Glas 
Bjelovara“, list pod utjecajem Partije koji je u jednom dugom razdoblju propagirao njezine ide- 
je, na jedan prikriveni način, jer je javna komunistička propaganda bila zabranjena. Koliko je 
širenje komunističke propagande tada bilo opasno govori i to da je upravo te iste godine pred 
Okružnim sudom u Bjelovaru trajao proces protiv Ive Marinkovića, gimnazijskog profesora iz 
Koprivnice i njegova četiri suradnika zbog “širenja komunističke literature i rada protiv ustav- 
nog poretka zemlje“, te je Marinković nakon mučenja i priznanja dobio sedam mjeseci strogog 
zatvora.“ Vođen je proces i protiv pripadnika SKOJ-a Milana Bogdanovića i Ivana Luprete koji 
su za širenje komunističke štampe dobili po godinu dana strogog zatvora."'“ 

S obzirom da je tada još vrijedila zabrana djelovanja političkih stranaka, list je predstavljen 
bjelovarskoj javnosti kao Nezavisni tjednik javnog mišljenja". Tjednik “Glas Bjelovara" počeo 
je svoje djelovanje i rad u skladu sa promjenama u tadašnjim međunarodnim odnosima sredi- 
nom 30-tih godina dvadesetog stoljeća. Posebno se to odnosi na politiku Sovjetskog Saveza, 
kada je na Kongresu Kominterne u Moskvi u kolovozu 1935. godine donijeta deklaracija da je 
pojava agresivnih fašističkih sila u Europi velika prijetnja ne samo radničkoj klasi već i svim 
demokratskim snagama u Europi, te da će osnovni zadatak komunističkih partija biti u tome da 
okupljaju sve “progresivne i demokratske snage" protiv rastuće fašističke opasnosti kroz stva- 
ranje Narodne fronte.“ 

Na izborima 5. svibnja 1935. godine za bjelovarski okrug lista dr. Vlatka Mačeka sa dr. Iv- 
šom Lebovićem na čelu i seljakom Lukom Ilekovićem dobila je 12. 908 glasova ili 69,85%, 
vladina lista Bogoljuba Jeftića s dr. Lukom Šoškim i dr. Stevanom Bubićem dobila je 3.512 
glasova ili 19,30 %, a lista Stjepana Šiftara ispred Jugoslavenske radikalne zajednice (JRZ) 
2.058 glasova ili 11,85 %."* Bjelovarski komunisti podržali su Mačekovu listu na čelu sa dr. 
Lebovićem. I dr. Lebović i Ileković, zajedno sa Đukom Bajsom pripadali su središnjoj liniji 
HSS-a (anglofilskoj), no prema izvorima iz OK KPH Bjelovar naginjali su više desnoj struji 


vjerovatnije Franko Vinter op.a.). Uglavnom oni rade u HSS-u. Bjelovarski okrug je odnekada bio na lijevom krilu Radićeva pokre- 
ta. Oni su uspjeli sve mjesne organizacije HSS-a, mislim odbore, osigurati od utjecaja raznih reakcionarnih elemenata. Naši ljudi 
ne ulaze svugdje, naročito poznatiji, već pomažu ljevičarskim i demokratskim elementima da dođu na rukovodstvo. Iz tih organi- 
zacija se vrši pritisak na Mačeka i njegovu okolinu zbog reakcionarnih tendencija (...) zbog pisanja “Hrvatskog dnevnika" o Špan- 
jolskoj itd." Sabrana djela Josipa Broza Tita, Tom III, Izdavački centar “Komunist", Beograd, 1982., 67.-68. 

708 Prilozi za izučavanje historije Komunističke partije kotara Bjelovar, 32 

709 ISTO, 58.-63. 

710 BLAŽEKOVIĆ, n. dj., 72 

711 Pregled istorije Saveza komunista Jugoslavije, Institut za izučavanje radničkog pokreta, Beograd, 1963., 198.-199. 

712"Izborni rezultati u srezu Bjelovar na izborima 5.V. 1935. godine", Bjelovarski vjesnik, br. 19., 11. V. 1935., 2., Dr. Ivša 
Lebović je umro 1938. godine, dok je Luka Ileković pokušao uspostaviti veza sa partizanima 1944. godine, no nije uspio te je stri- 
jeljan od ustaša. 

HSS-a, nego lijevoj. Lijevo krilo bjelovarskog kotarskog rukovodstva HSS-a još od prije se 
nalazilo pod utjecajem komunista koji su u njemu ilegalno djelovali, kao što su Đuro Lalić, Ste- 
vo Šabić, Valent Polak, Blaž Kalafatić i dr. Posebno jak utjecaj komunisti su postigli u Grad- 
skom odboru HSS-a. Pod pritiskom desne struje HSS-a vodstvo HSS-a iz Zagreba je u neko- 
liko navrata tom Gradskom odboru zbog “komunističkog utjecaja" oduzimalo mandat.“? Najve- 
ća kriza u redovima bjelovarskog HSS-a izbila je krajem 1937. godine kada se desna struja 
odvojila i osnovala svoj HSS u Bjelovaru u kojemu “Glas Bjelovara" vidi same “Jeftičevce, Lu- 
kasovce i klerofašiste", dok je dana podrška Đuki Bajsu, pravom predstavniku seljačke ideolo- 
gije, “istinskom Radićevcu", pripadniku središnje linije HSS-a."* Komunisti su pokušali djelo- 
vati i na Hrvatsku seljačku i građansku zaštitu koja se počela ustrojavati 1937. godine u Bjelo- 
varu i okolici pod vodstvom Slavka Gašparića i Fabijana Antoljaka, no ona je dobrim djelom 
bila pod utjecajem također ilegalnog ustaškog pokreta. Određeni utjecaj Partije na pripadnike 
Hrvatske seljačke zaštite je ostvaren u selima Tomašu, Severinu, Patkovcu, Jabučeti, Kapeli i 
nekim drugim manjim selima. 

Kako je točno pokrenut “Glas Bjelovara" pisao je bjelovarski komunist Grga Jankes posli- 
je rata: “U Bjelovaru su do srpnja 1935. godine izlazila dva lokalna lista." Bila su desno orijen- 
tirana. Listovi su živjeli od dotacija režima. Dogodilo se da su najedamput prestali izlaziti u srp- 
nju 1935. godine. Iskoristili smo priliku i pokrenuli naš “Bjelovarski list". Plan je bio da list 
izlazi nedjeljno, da orijentira mase uljevo, ali tako da bar u početku previše na pada u oči. Ured- 
nik lista bio je neki student."“ (...) Nisam bio u uredništvu kada je izlazio treći broj, za koga je 
Kalafatić napisao članak u kojemu samo što nije na barikade pozvao. Zbog toga je list zabra- 
njen, a urednik osuđen na tri mjeseca zatvora. (...) Kada sam rekao Kalafatiću"" da je šteta za 
list i pokret takvo “istrčavanje“, on mi je odgovorio da ne može da piše “limunadu". Promjenili 
smo ime u “Glas Bjelovara" od ranijeg “Bjelovarskog lista". Zamolili smo Derkosa"* da se 
primi za urednika. S njim je razgovarao Bakić. Derkos je pristao. Mi smo pisali i vršili sve 
poslove da ne “zamaramo" dr. Derkosa. On je uvijek vidio list tek kada je bio odštampan, kao 
i drugi čitaoci." Kada je Derkos preminuo 1938. godine, na njegovo mjesto je izabran 
Aleksandar Bakić,“ te je time na čelo jednog utjecajnog lokalnog lista u Bjelovaru došao pravi 
član Komunističke partije. Prema zapisima Grge Jankesa “Glas Bjelovara" je izlazio u tiražu od 
10.000 primjeraka, što je tada bila velika brojka. 


713 BLAŽEKOVIĆ, n. dj., 64. 

714 “Cjepači na djelu", Glas Bjelovara, 21. VIII. 1937., 1., “Zar cijepanje hrvatskog seljačkog pokreta?", Glas Bjelovara, 
14.VIII. 1937., 1 

715 Radi se o tjedniku “Nezavisnost, glasilu Hrvatske zajednice (HZ), pod uredništvom dr. Vatroslava Fabeka, te tjedniku 
“Bjelovarski vjesnik" listu bjelovarskih demokrata, pod vodstvom Stjepka Škaleca i Većeslava Dobrovolnyja. 

716 Vladimir Ilijn (1915.-1940.) završio gimnaziju u Bjelovaru, te 1934. godine pristupio KPJ. Kratkotrajno je bio uhićen 
1935. godine i zatvoren u bjelovarskom zatvoru. Godine 1936. odlazi iz Bjelovara u Zagreb gdje upisuje Umjetničku akademiju u 
Zagrebu te tamo postaje aktivan član studentskog pokreta. Umro je od bolesti 1940. godine. 

717 Ladislav Kalafatić (1892.-1942.), odvjetnik u Bjelovaru. Jedno vrijeme glavni urednik “Glasa Bjelovara". Aktivni 
sudionik komunističkog pokreta. Ubijen u Jasenovcu. 

718 Miško Derkos (1881.-1938.) diplomirao je na Pravnom fakultetu u Zagrebu, te je još kao student bio predsjednik Hrvatske 
napredne omladine, a kao osnivač Akademskog pjevačkog zbora “Mladost" iz Zagreba sudjelovao u Beogradu na krunjenju Petra 
I Karađorđevića. Jedan od najistaknutijih omladinaca u redovima hrvatsko-srpske omladine. U Bjelovaru 1920. godine otvara od- 
vjetnički ured, član Demokratske stranke i dugogodišnji urednik bjelovarskog tjednika demokrata “Nezavisnost". Kasnije je u 
raskolu Demokratske stranke pristupio Samostalnoj demokratskoj stranci Svetozara Pribićevića. Kao odvjetnik često je branio 
mnoge članove HSS-a u političkim procesima, tako i u onom najpoznatijem, protiv vođe HSS-a u bjelovarskom kraju dr. Ivše Le- 
bovića, 1933. godine. 

719 Grga, JANKES, Zapisi ilegalca, Rad, Beograd, 1960., 179.-180. Nakon pregledani brojeva “Glasa Bjelovara'' može se 
ipak utvrditi da je dr. Derkos bio važan dio uredništva lista, pisac mnogih naslovnih članaka. 

720 Aleksandar Bakić, (1921.-1941.), godine 1938 postaje urednik “Glasa Bjelovara". Surađuje i u zagrebačkim “Novostima? 
u kojima od 1937. uređuje posebnu rubriku za grad Bjelovar. Član KPJ. Ubijen u Jadovnu 1941. godine. 

Pogledi “Glasa Bjelovara? na unutrašnju i vanjskopolitičku situaciju u Kraljevini 
Jugoslaviji i Europi u periodu od kraja 1935. do početka 1940. godine 


Tjednik “Glas Bjelovara" već je od svog osnivanja, osim unutrašnjopolitičkih događaja u 
Jugoslaviji, veliku pozornost posvećivao i događajima na svjetskoj pozornici, većinom u Europi 
gdje su se počeli zbivati događaji koji će radikalno promijeniti sliku međunarodnih odnosa. U 
drugoj polovici tridesetih godina dvadesetog stoljeća nacistička Njemačka 1 fašistička Italija 
krenule su mijenjati europski poredak kakav je skrojen krajem Prvog svjetskog rata, želeći po- 
tvrditi svoju naraslu vojnu i ekonomsku snagu te nametnuti Europi novi, fašistički poredak, 
utemeljen na negiranju demokracije, osnovnih ljudskih prava i uvođenju rasnog zakonodavstva. 
Oba su sustava sebe vidjela i na prvoj liniji borbe protiv međunarodnog komunizma, oličenom 
u Sovjetskom Savezu. Ta je činjenica osobito pogodila uredništvo “Glasa Bjelovara". Tako na 
naslovnoj stranici u članku Rat ili mir “Glas Bjelovara" komentira ulazak njemačkih trupa u 
demilitarizirano Porajnje kao čin nakon kojeg se više ne može vjerovati “miroljubljivosti“ Nje- 
mačke. Ističe se važnost sovjetsko-francuskog pakta za sigurnost Europe, a pokazuju se i Hitle- 
rova stremljenja za zemljom na istoku u njegovoj izjavi “da na njemačkog čovjeka otpada 18 
puta manje zemlje nago na jednog Rusa". Nakon što je potvrdio da fašistički režimi oprav- 
davaju svoju osvajačku politiku zbog prenapućenošću svojih država, predlaže da one provedu 
agrarnu reformu na “pustim i slabo obrađenim" posjedima aristokrata što postoje u Italiji 1 
Njemačkoj, te da tamo koloniziraju suvišak pučanstva.“ 

Talijanski fašizam nije uspješan u agrarnoj politici i politici sela, prenosi se iz “Hrvatskog 
dnevnika" lista HSS-a, jer radi na ruku veleposjednika, a protiv malih zakupnika, tako da je 
sada u Italiji od 26 milijuna hektara zemlje samo jedna četvrtina u rukama seljaka, a ostalo je 
pod veleposjedom.'“ Talijanski imperijalizam i kolonijalna politika je često bila na meti “Glasa 
Bjelovara". Nakon talijanskog osvajanja Etiopije (Abesinije) u listu ističu da time opasnost za 
budući sukob nije otklonjena, već samo pojačana. I dalje: “Žalosno Društvo naroda iako je ut- 
vrdilo napadača, nije uspjelo da ga spriječi u njegovim namjerama, a sankcije koje su uvedene 
često su izigravane po čisto fašističkim zemljama kao “Mađarska, Poljska ili Austrija". Jasno 
se upozorava da to nije kraj, jer da uslijed još veće zabune i nesigurnosti “sigurno je samo jedno: 
da fašizam znači rat".'* Često se piše o slabostima i gospodarskim problemima “fašističkih? 
država, po izboru uredništva “Glasa Bjelovara". Tako se u slučaju Poljske za koju postoji sim- 
patija u našoj javnosti zbog slavenstva, jasno govori da ta zemlja pod fašizmom nema bu- 
dućnost, jer se režim oslanja samo na vojsku i više činovništvo, dok izdaci za naoružanje “rastu 
kao kvasac" a porezni sustav stiska sve jače iscrpljene mase gradova i sela. Ističe se važnost sve 
borbenijeg poljskog radništva koje kad-tad mora stupiti na scenu.'? 

U sljedećem se broju kritizira pacifistička politika zapadnih europskih sila, ali i ukazuje na 
sklonost povlaštenih slojeva u tim zemljama u koketiranju i privezivanju “svojih kola uz kola 
fašističkih pustolova“. Pokazuje se psihološki i propagandni rad fašističkih diktatura koji po- 
vremene manje ratne sukobe (Etiopija, Mandžurija) prikazuju kao uvod u “neizbježno klanje" 
čime se propagira njegova “prirodnost" i neizbježnost, kao što je “prirodan prolom oblaka". Pa- 
cifisti su bili i prije Prvog svjetskog rata samo “dobronamjerni čudaci" koji su umjeli da lijepo 
i birano govore, “ali čija riječ se nije daleko čula". Vanjskopolitički događaj koji je najviše 
zaokupio pozornost “Glasa Bjelovara" u tom razdoblju bio je španjolski građanski rat, pri čemu 


721 “Rat ili mir", Glas Bjelovara, 21. TII. 1936., 1., Članak se prenosi iz “Hrvatskog dnevnika". 
722 “Praznik mira", Glas Bjelovara, 11. IV. 1936., 1. 

723 “Hrvatski dnevnik" o položaju seljaštva u fašističkoj Italiji, Glas Bjelovara, 14. VIIL. 1937., 1. 
724 “Slom Abesinije", Glas Bjelovara, 16. V. 1936., 1. 

725 “Kriza poljske diktature", Glas Bjelovara, 23. V. 1936., 1. 

726 “Pacifisti i demokratski pokreti", Glas Bjelovara, 6. VI. 1936., 1. 

727 Isto, 1. 

Glas Bjelovara 16.V 1936. (Mussolini u Abesinlji) 


se izražavala potpuna potpora republikanskoj strani u sukobu i razotkrivala “mutna i otrovna 
igra" zapadnoeuropskih sila, koje su svojom politikom nemiješanja u unutarnji sukob, indirek- 
tno pomagale borbu protiv španjolskih republikanaca i zapravo pridonijele pobjedi fašizma u 
Španjolskoj. Zatim, ističu, da iza napada na malog seljaka i radnika udruženih u Narodnu fron- 
tu, stoje interesi veleposjednika i svećenstva, koji su u ekonomskoj sprezi uvijek govorili raji 
“budite zadovoljni s položajem koji Vam je Bog odredio, kao što smo mi zadovoljni sa našim 
položajem (i veleposjedima) i poštujte svaku vlast jer ona dolazio od Boga." Sada je situacija 
drukčija, na vlasti je Narodni front, a vlasnici te stare fraze (dogme) bacaju sada tu dogmu u 
ropotarnicu povijesti i umjesto propovijedi i riječi uzimaju - “još i oružje.?'* “Dobrovoljačke" 
trupe Njemačke i Italije pristižu u pomoć generalu Franku, dok vlade Pariza i Londona ne samo 
da stoički ćute, već uspostavljaju i sporazume s njima, da se srede stvari u prometu Sredozem- 
ljem, koje je zbog rata djelomično prekinuto ili nastaju incidenti. Tako je potpisan “Gentel- 
menes agreement" između Italije i Francuske u kojoj se izražava želja za nemijenjanjem statusa 
quo u Sredozemlju, sve u cilju francuske diplomacije da privuče Italiju na svoju stranu.729 
Dokle će trajati strpljivost zapadnih sila jer nasrtljivci ovu “filozofsku šutnju“ smatraju slabošću 
i njihov apetit raste. Stvorilo se stanje slično onom iz 1914. (...) kako će biti dalje pokazat će 
budućnost.“ “Glas Bjelovara" je vodio i polemike sa nekim drugim listovima koji su izlazili u 
Hrvatskoj, a najčešće sa “klerikalnom' “Hrvatskom stražom". 

Tako je nakon bombardiranja Guernice, glavnog grada španjolske pokrajine Baskije, jedan 
od opisa tog događaja prenio i “Glas Bjelovara“, točnije, opis jednog kanonika koji je između 
ostalog izjavio da u Guernici nije bilo vojske, te da bi po njegovom mišljenju “bilo najveće sve- 
togrđe, ako bi se jednog dana u katedrali u Guernici služila misa-zahvalnica za pobjedu Fran- 
covog oružja“. List napada kao blasfemiju članak “Hrvatske straže" da se kod Guernice nalazi- 
lo 14 bataljuna republikanske vojske i njihov zaključak “prema tome je očita lažljivost tvrdnje 
“crvenog kanonika". Osim “Hrvatske straže" napadani su i listovi nacionalista “Rakovica, 
“Mlada Hrvatska" i “Hrvatska smotra", a i vodstvo Matice hrvatske na čelu sa Filipom Luka- 
som, jer je pod njegovim vodstvom Matica pala na “niske grane političkog agitatora (...) toliko 
suprotnog od načela hrvatskog seljačkog pokreta" te zbog podrške “klerikalnim" novinama. 
Profesor Lukas i drugi omladinu truju člancima, gdje se “mir proglašuje zlom", a službeno vod- 


728 “Tko se krije iza španjolskih fašista", Glas Bjelovara, 15. VIII. 1936., 1. 


729 Neutralnost i “Gentlemens agreement", Glas Bjelovara, 16.1. 1936., 1. 

730 “Spanija, Glas Bjelovara, 21. VIII. 1937., 1., “Stvari se zapliću u odboru za neuplitanje", Glas Bjelovara, 10 VIL. 1937., 
3 

731 “Crveni kanonik" Katolički kanonik o stradanju baskijskog naroda, a naša domaća klerikalna štampa o “crvenom kanon- 
iku“, Glas Bjelovara, 1. V. 1937., 3. 


168 


stvo hrvatskog naroda na čelu sa V. Mačekom proglašava se “najvećom laži suvremene Hr- 
vatske". Osuđuju se i plakati koji su osvanuli po gradu i na crkvi sv. Terezije u Bjelovaru koji 
u boji hrvatske trobojnice prenose dekret o mobilizaciji protiv svih onih kojima “Hrvatska 
straža“ nije svetinja, te se prenosi javna osuda kotarske organizacije HSS-a u Koprivnici protiv 
“Hrvatske straže“ koja je “nepošteno i podlo" pisala o prvaku HSS-a u Koprivnici Mihovilu 
Pavleku Miškini.“ List je žestoko napadao i unutrašnje pojave parafašističkih ideja. Tako je 
pred skup Jugoslavenske nacionalne stranke (borbaši) Svetislava Hodžere u Bjelovaru ta stran- 
ka opisana kao puki “fašistički trulež", jer su seljaci radnici prozreli ličnu reklamu “vođe", pla- 
ve košulje sa remenčićima, “borbački pozdrav“ i vođino razvlačenje energičnih grimasa, po 
svojim uzorima Hitleru i Mussoliniju. “* 


Dopisnica iz savremene Njemačke 


Glas Bjelovara 23. V 1936. (Fašisti stavljaju slamnate lutke sa fašističkim pozdravom). 
Karikatura imputira da fašisti u Njemačkoj nemaju širu narodnu podršku. 


Da opiše militarističku atmosferu u tadašnjoj Njemačkoj, “Glas Bjelovara" je zabilježio doj- 
move s Olimpijade u Berlinu 1936. godine bjelovarskog sportaša Petra Goića. Prema njegovom 
svjedočanstvu, sama olimpijada je odlično organizirana na vojničkom principu, međutim pri- 
mjećuje da je cilj olimpijade većinom bila promocija Hitlerovog režima i njegovih uspjeha, a 
ne međunarodnog sporta. Opisujući ugođaj otvaranja Olimpijade autor ističe da su prilikom 
ulaska na stadion pojedine delegacije prolazile oko stadiona i pozdravljale Fiirera, svaka naro- 
dnost onako kako je to običaj kod njih, ali publika nije na sve pozdrave jednako odgovarala (...). 
Oni koji su pozdravljali dizanjem ruke dobivali su veći aplauz nego drugi, a isto tako bolje su 
primani oni koji simpatiziraju režim. (...). Na svakom koraku vojničke uniforme, sportaši su 
prevođeni vojničkim autobusima (...) svaka delegacija je imala jednog vojnog časnika kao 
vodiča (atašea). Opisuje se i incident u Olimpijskom selu kada je prikazan film “Vojska i sport" 
koji govori o korisnosti sporta za vojničke aktivnosti, skakači dobro skaču preko potoka, bacači 
mogu da bacaju daleko ručne granate. Pr tome su strane delegacije u znak protesta počele zviž- 


dati i napuštati salu, a čulo se glasno uzvik “Zar su zato Olimpijske igre?.'* 


732 “Mobilizacija klerofašizma", Glas Bjelovara, 1. V. 1937., 2. 

733 “Vjera i politika", Glas Bjelovara, 10. VII. 1937., 2. 

734 “Pred sutrašnjim “borbaški" zborom, Glas Bjelovara, 18. TV. 1936., 1. 
735 “Utisci sa olimpijade u Berlinu", Glas Bjelovara 15. VIII. 1936., 3. 

List je donosio i vijesti iz dalekog Japana, sugerirajući da i tamo “niponizam' specijalni ob- 
lik japanskog fašizma ne uspijeva, jer da su radničke i seljačke mase pauperizirane i onemo- 
gućene u političkoj borbi. Radničke nadnice su dvostruko niže nego u Europi, a krupna indu- 
strija uništava srednji sloj pridonoseći daljnjem sniženju radničkih nadnica. Usprkos tome 
japanski imperijalizam, kako navodi list, je vrlo uspješan u svom panazijskom programu pod 
parolom “Azija azijatima“, te da je infiltracija japanskog kapitala jasno povezana sa osvajačkim 
namjerama japanskih militarista. Posebno se ističe pitanje Sibira, Kine i Filipina koji se nalaze 
pod mogućim udarom japanske kolonizacije.“ List donosi izvještaj o teškoj situaciji u okupi- 
ranom dijelu Kine i izdajničkoj ulozi vlade u Nankingu koja je u strahu “pred radnicima i selja- 
cima" pružila ruku Japancima, a to znači izdaju svoga naroda. List takođe govori o buđenju 
kineske inteligencije koja se pridružuje “kitajskim seljacima i radnicima" u njihovoj borbi." 

List je odobravao svako zbližavanje malih europskih država sa Sovjetskim Savezom, a u 
cilju slabljenja Njemačke, a i inače je branio sve poteze vlastodržca iz Kremlja. Tako je uzdig- 
nut sporazum (pakt) Čehoslovačke sa Rusima jer to doprinosi i jačanju Male Antante. Isto 
tako “Glas Bjelovara" je pravdao strijeljanje maršala Tuhačevskog time da je on sa ostalim 
okrivljenim generalima namjeravao srušiti tadašnji poredak u Sovjetskoj Rusiji i zavesti voj- 
ničku diktaturu, što je i dokazano francuskom generalštabu jer je ruska strana njima dala pot- 
puni dosje suradnje maršala Tuhačevskog sa Rajshverom.“* List je dao i puno prostora smrti 
Maksima Gorkog za kojeg piše da je podržavao “stvaranje džinovskih narodnih frontova" u 
uvjerenju da je “jednakost, kruh i sloboda“ osnova čovječanske politike.“ Sredinom 1939. go- 
dine nakon što je Njemačka ukinula državnost ostataka Čehoslovačke list donosi članak koji 
govori o vojnoj snazi Sovjetskog Saveza, tj. dio izvještaja komesara za rat Vorošilova pred par- 
tijskim kongresom u Moskvi, jer je domaća javnost bila upoznata sa čistkama među sovjetskom 
vojskom u prethodnom periodu. Tako se ističe u izvještaju da je ljudstvo vojske povećano za 
203 %, najviše stajaći kadar vojske. Jedna obrambena divizija umjesto 13.000 ljudi sada broji 
18.000 pripadnika. Stanje borbenih kola je takođe povećano za 191 %, lakog topništva 34%, 
srednjeg 26 %, dok je teško topništvo poraslo za 85 % i dr. Na kraju je istaknuto da sovjetski 
zrakoplovi prolaze 500 kilometara na sat, a postižu 15 000 km u visinu.“ 

Zanimljivo da u tadašnjem preslagivanju velikih sila uredništvo lista stavlja Sovjetski 
Savez na stranu Velike Britanije i Francuske, jer su oni jedini kadri da zaštite male europske 
narode od nadirućeg fašizma. Jer, iako je u posljednje vrijeme poljuljana vjera u zaštitu (I Abe- 
sinija, i Austrija i Čehoslovačka i Španjolska imale su pune torbe obećanja, pa gdje su danas? 
Kada prigusti, neće se veliki tući za male.), treba pružiti šansu “demokratskom savezu.“ 
Vidjelo se da je uredništvo bilo iznenađeno sklapanjem pakta Hitler-Staljin, pa se tada ne pojav- 
ljuju vijesti o Sovjetskom Savezu. Međutim, mir koji je potpisan nakon napada Sovjetskog 
Saveza na Finsku tumači se kao “slavenska širokogrudnost i i dokaz istinske miroljubljivosti“, 
Sovjetskog Saveza, te se ističe neutralnost Švedske i Norveške koje nisu dopustile dolazak 
savezničkih dobrovoljaca na stranu Finske. /* 

S obzirom da je tjednik “Glas Bjelovara" u periodu od kraja 1935. do početka 1940. godi- 
ne bio zapravo jedini lokalni list za grad Bjelovar i bjelovarski kraj, njegove vijesti o lokalnim 
političkim, gospodarskim i društvenim zbivanjima imaju veliki značaj. List je donosio vijesti, 
komentare i osvrte na unutrašnju političku situaciju u zemlji, posebno oko rješavanja hrvatskog 


736 “Kriza u japanu i problem Dalekog istoka", Glas Bjelovara, 13.. 1I 1937., 1. 

737 “Kina se budi", Glas Bjelovara, 10. VII. 1937., 3. 

738 “Značaj Male Antante", Glas Bjelovara, 28. V. 1938., 1. 

739 “W. Steed o planovima Rajhsvera i srteljanju maršala Tuhačevskog", Glas Bjelovara, 10. VII. 1937., 3. 
740 “Uz smrt Maksima Gorkog", Glas Bjelovara, 27. VI. 1936., 1. 

741 “Vojna snaga Sovjetske Rusije", Glas Bjelovara, 1. IV. 1939., 1. 

742 “Neopravdano nepovjerenje", Glas Bjelovara, 8. IV. 1939., 1. 

743 “Mir na sjeveru“, Glas Bjelovara, 21. NI. 1940., 1. 

pitanja, a težište je stavljao na rješavanje teške socijalne i gospodarske situacije radnika, selja- 
ka i obrtnika bjelovarskog kraja. List je uglavnom podržavao politiku HSS-a i podupirao većinu 
njegovih težnji, dajući prednost lijevom krilu HSS-a i njegovim inicijativama i idejama koje su 
mu bile pristupačnije. Već u prvom broju, u programatskom članku “Zašto izlazimo" prevlada- 
va socijalno pitanje, govori se o nizu gradskih uprava koje su prošle, a “žabokrečina se jedva 
na površini uzbibala", sve te uprave mogu se spojiti u jednu osobu koja nije u tom razdoblju 
napravila ništa, jer grad su živi ljudi, a ne apstraktni pojmovi. Radi se o ogromnoj većini obe- 
spravljenih “koji u znoju svog lica zaslužuju koru kruha" i gradska uprava, ma ko da je na nje- 
nom čelu, mora da im pruži i omogući bar “život snošljiv za čovjeka". “* 

Ponekad su predlagana sovjetska rješenja za siromašno jugoslavensko gospodarstvo. Tako 
L. Kalafatić predlaže plansku privredu za Jugoslaviju, u komunističkoj žustrini jer je takav plan 
moguć samo onda ako se “udruži fanatična vjera u uspjeh one ideologije, koja pokreće polu- 
gom planske privrede. Stvaraoci takvog plana moraju da žrtvuju ne samo sva sredstva (...) nego 
da i daju svoje živote (...). Tu ne smije da bude traga egoizmu, traži se asketizam. (...) velika 
ideja treba da drži cijeli jedan narod u nekoj radnoj ekstazi koja ruši sve prirodne i umjetne 
spone elementarnom snagom.'? 

Inače ovakvi članci nisu prevladavali u listu, većinom su predlagana neka sasvim druga pri- 
mjerenija rješenja. Zalažući se za seljačku demokraciju list je stajao na stanovištu da bi trebalo 
organizirati cijeli privredni život na zadružnoj osnovi, pri čemu je propagirao i ideje HSS-a. Sve 
bi išlo preko zadruga i krediti i proizvodnja i potrošnja, a predlagala se revizija cijena industrij- 
skih proizvoda.“ Radništvo nije predstavljalo značajnu društvenu bazu u Bjelovaru, te je bjelo- 
varski okrug po svojim industrijskim kapacitetima dijelio zaostalost industrijskog razvoja 
Jugoslavije. U njemu kao najjačem industrijskom centru regije radio je svega 1.161 radnik. 
Postojala je Tvornica keksa i dvopeka Dragutina Wolfa sa 100 radnika, tekstilna tvornica “Bi- 
ser Aleksandra Pollaka i Izaka Perla s oko 90 radnika, tvornica suhomesnate robe “Josip Svo- 
boda" s oko 40 radnika, manja tvornica cipela Dragutina Weisa te nekoliko mlinova. Postojalo 
je relativno velik broj ciglana u okolici grada zbog dobre zemlje kao osnovne sirovine. Najveći 
rudnik lignita u bjelovarskom kraju bio je u selu Mišulinovac s oko 200 radnika, dok je nedale- 
ki u Glogovcu zapošljavao 400 radnika.“ Sve ove tvrtke još su se našle i na udaru gospodarske 
krize koja je potresla Europu, te su stoga predstavljale plodno tlo za prodiranje komunističkih 
ideja. “Glas Bjelovara? je često javljao o aktivnostima radnika i kritizirao politiku vlasnika tvor- 

744 “Zašto izlazimo", Glas Bjelovara, 23. XI. 1935., 1. 

745 “Planska privreda", Glas Bjelovara, 8. II. 1936., 2. 

746 “Seljačka država“, Glas Bjelovara, 8.11. 1936., 1. 

747 Mira, KOLAR-DIMITRIJEVIĆ, Socijalne karakteristike stanovništva sjeverozapadne Hrvatske uoči drugog svjetskog 
rata, Zbornik sjeverozapadna Hrvatske u NOP-u, Varaždin, 1976., 31. 

nica. Tako govori o minimalnim nadnicama koje radnici dobivaju, a s njima se ne može kupiti 
ni onoliko kruha “koliko je potrebno, a o odjeći da se ne govori“. Citira se jedan tvorničar kada 
je izjavio “zašto da plaćam 25 dinara radnika kad ga dobijem za 5 dinara i sretan je samo da ra- 
di" 

List javlja i o uspjesima radnika koji su uspjeli sklopiti kolektivni ugovor u tvornici Dra- 
gutina Wolfa, kojim je priznat 8-satni rad, a preko 8 sati plaća se radnicima 50% više od uobiča- 
jene nadnice, a u nedjelju i blagdane 100% više od radnih dana. Neke tvrtke odbijaju sklapanje 
kolektivnog ugovora, polako otpuštaju članove sindikata (HRS), te zapošljavaju neorganizirane 
radnike i tako obaraju nadnice.“* Na njegovim stranicama može se primjetiti da je prednost 
davana sindikatu Ujedinjenom radničkom sindukatu (URS-u), u kojemu su komunisti držali 
glavne poluge, nego sindikatu HRS-a, pod organizacijom HSS-a. Tako se često predlagalo uje- 
dinjenje oba sindikata, jer su komunisti teško prodirali u HRS, a isticalo se da je URS pro- 
bitačniji, te da je on, npr. većinom ishodio povoljniji kolektivni ugovor u teksilnoj tvornici 
Aleksandra Pollaka, a ne HRS i njegov predsjednik Ivan Grivić.?“ 

Komunisti su imali velikog uspjeha u Udruženju zanatlija za grad i kotar Bjelovar, tako da 
je njihova lista na čelu sa Juliusom Eckerom nekoliko godina bila pobjednička. Između ostalog 
i zbog toga je list često pisao o bijednom položaju obrtničkog staleža kojega muči mali doho- 
dak i nizak standard te o nadriobrtnici koji posluju izvan zakona. Nikakve komisije, osim porez- 
nog egzekutora “nisu zavirile u njihove stanove (...) od dvije prostorije koje služe za radionicu, 
kuhinju i spavaću sobu (...) stanovi su bez svjetla i svježeg zraka, te su legla svakovrsnih bolesti, 
poput tuberkuloze.?“' Davana je podrška svakoj borbi protiv nepravde krupnog kapitala. Struč- 
na sekcija postolara Bjelovar tužila se gradskom zastupstvu, da tvrtka “Bata* iz Borova kraj 
Vukovara, šalje vlastitim teretnim automobilom svoju robu u prodavaonice u Bjelovaru, izbje- 
gavajući platiti gradske daće (uvoznina na robu), pri čemu je cijena cipela vrlo niska te posto- 
larski obrt trpi velike gubitke.“ 


O narodu.... 


Glas Bjelovara 6. VI. 1936. 
(Karikatura ukazuje na nepremostive socijalne razlike u stanovništvu) 


748 “Minimalne nadnice radnika", Glas Bjelovara, 16. V. 1936., 3 

749 “Pokret radnika u tvornici Wolf", Glas Bjelovara, 22. VIII. 1936., 2., “Kolektivni radnički ugovori“, Glas Bjelovara, 10. 
IV. 1937., 2. 

750 “Novi kolektivni ugovor u pletioni Aleksandra Pollaka", Glas Bjelovara, 14. V. 1937., 5. 

751 “Položaj malog obrtnika. Teško stanje obrtničkog staleža“, Glas Bjelovara, 10. VII. 1937., 1. 


752 “Stručna sekcija postolara upravila je gradskom zastupstvu u Bjelovaru slijedeću ispravku", Glas Bjelovara, 15. 11. 1938., 
2. 


172 


Mjesec dana prije list je donosio vijesti sa velike narodne skupštine koja je održana u 
Bjelovaru pred 30.000 ljudi na Trgu Stjepana Radića, a na kojoj su nastupili predstavnici HSS- 
a i Samostalne demokratske stranke, gdje se ističe da “hrvatski narod želi da bude ravnopravan 
sa svojom slovenačkom i srpskom braćom, da s njima gradi ovu državu, koju je prihvatio i u 
kojoj će vladati sloga, rad i poštenje (...) tek onda kada svaki Srbin, Hrvat i Slovenac će uistinu 
moći nazvati (Jugoslaviju) svojom državom. 

“Glas Bjelovara" je posvećivao veliku pozornost izborima u Kraljevini Jugoslaviji koji su 
raspisani za 11. prosinca 1938. godine. List je nedvojbeno stajao na strani HSS-a i Seljačko-de- 
mokratske koalicije, tako da je objavljivao izvještaje samo sa njihovih skupova, te prenosio 
imena kandidata na zemaljskoj listi dr. Vladka Mačeka. U predizbornu djelatnost uključio se 
prijenosom skupa HSS-a i Udružene opozicije u Bjelovaru sredinom rujna 1938. godine, na 
kojemu su govorili narodni zastupnik HSS-a profesor Ljudevit Tomašić, Dušan Kecmanović 
ispred SDS-a, Jozo Martinović iz Dalmacije, Većeslav Wilder, križevački narodni zastupnik 
HSS-a Andrija Papo, bjelovarski zastupnik Luka Ileković i mnogi drugi. U svom govoru koji je 
izazvao najveće oduševljenje profesor Lj. Tomašić je istakao da je “narod jedini faktor koji 
imade pravo konačno odlučiti o svim državnim poslovima". Komentar list je bio da bi ovo 
oduševljenje “masa hrvatskih i srpskih seljaka bilo bi bezizgledno gasiti (...) jer ono što je hrvat- 
ski narod preturio preko glave, neće se više vratiti.?** U članku “Izbori" procjenjuje se da je 
sasvim izlišno procjenjivati o ishodu izbora u hrvatskim krajevima, jer oni stoje velikom veći- 
nom na strani zemaljske liste dr. V. Mačeka. U ostalim krajevima će ostale stranke Bloka narod- 
nog sporazume imati prilike pokazati svoju snagu.“ List je prenio i izvadke iz članaka “Deut- 
sche Allgemeine Zeitunga" iz nacističke Njemačke koja hvali politiku dr. Stojadinovića i nje- 
gove vlade i prenosi stajalište tih novina da se “ne može sumnjati u vladin uspjeh", u što uredni- 
štvo “Glasa Bjelovara" sumnja.“ Prenošene se izjave sa svih sastanaka HSS-a u bjelovarskoj 
okolici i izborna promidžba HSS-a, kao što je sastanak Kotarske organizacije HSS-a u Bje- 
lovaru, skup pristaša HSS u gostionici “Kruna u Bjelovaru, te sastanak rukovoditelja HSS-a u 
Velikom Trojstvu kraj Bjelovara." 

Kao kandidati Zemaljske liste dr. Vlatka Mačeka za kotar bjelovarski za izbore 11. prosin- 
ca 1938. godine pojavljuju se ispred HSS-a Tomo Baburić, seljak iz Banske Selnice i Franjo 
Hegeduš, seljak iz Lalića, a ispred SDS Nikola Dešić, seljak iz Rajića i Ljuban Vukadinović, 
seljak iz Ravneša. U listu je ukazivano i na akcije ustaškog pokreta koji je tada pozivao hrvatske 
mase da ne glasuju na izborima, međutim njegova akcija je “doživjela potpuni krah“ i da su tu 
frankovački elementi za hrvatski narod “likvidirani i sahranjeni“ jer samo remete jedinstvo hr- 
vatskog naroda.“ I predavanje dr. Mile Budaka u Bjelovaru popraćeno je prilično rezervirano 
i natuknuto je da je njegovo predavanje ispalo prilično nejasno, iako je na predavanju bilo tisuću 
ljudi, većinom građanstva. Dalje se navodi da list poznaje Budaka i njegove novine “Hrvatski 
narod" koje pišu protiv HSS-a i dr. Mačeka te njihovu politiku naziva “sporazumaškom' ili 
“mlakom" te navodi da se HSS povodi za demokracijom koja je u današnjoj Europi “preživje- 
la". Neka se ti “dinamični i veliki susjedi“ drže svojih granica i sve će biti u redu. * 

“Glas Bjelovara“ donosi rezultate izbora od 11. prosinca 1938. godine, pa je tako za listu 
dr. Vlatka Mačeka u bjelovarskom kotaru glasovalo 15.763 birača, za Samostalnu demokratsku 


753 “Velika narodna skupština u Bjelovaru", Glas Bjelovara, 7. XI. 1935., 1., “Nakon bjelovarske skupštine", Glas Bjelovara, 
14. XII. 1935., 1. 

754 “Narod je kazao svoje", Glas Bjelovara, 17. TX. 1938., 1. 

755 “Izbori", Glas Bjelovara, 15. X. 1938., 1. 

756 “Početak izborne borbe", Glas Bjelovara, 22. X. 1938., 1. 

757 “Uspio izborni sastanak pristaša dr. V. Mačeka", Glas Bjelovara, 26. XI. 1938., 1., “Sastanak općinske organizacije HSS 
u Trojstvu", isto 

758 “Značaj izbora", Glas Bjelovara, 17. XII. 1938., 1. 

759 “Prilično jasna nejasnoća. Povodom predavanja dr. Mile Budaka", Glas Bjelovara, 6. V. 1939., 1. 


173 


stranku (SDS) 335, te za Jugoslavensku radikalnu zajednicu 3.107 birača.“ Međutim, iako je 
lista dr. Mačeka dobila apsolutnu većinu glasova u bjelovarskom kotaru, po postojećem zakonu 
prema kojoj pobjedničkoj listi na području Kraljevine Jugoslavije pripada 60% mandata (lista 
predsjednika vlade dr. Stojadinovića) proglašeni su narodnim zastupnicima dr. Stevan Bubić'*' 
i Ante Kovač — Pfifikus (prebjeg iz Jugoslavenske nacionalne stranke JNS) ispred JRZ. “Glas 
Bjelovara" prenosi izjave novoizabranog zastupnika Ante Kovača koga malo Bjelovarčana poz- 
naje pri tome ga ismijavajući: “Ja osjećam silnu snagu, golemu podršku, za mene su svi koji su 
htjeli Jugoslaviju prije Jugoslavije i koji je hoće danas. Ja sam sebi uobrazio da imam na mili- 
juna glasova (...) Više nego dr. Maček. Moja su prsa nevjerovatno široka. Ja istovremeno u 


Zagrebu udišem zrak Ohrida, Subotice, Maribora i Metkovića (...).'% 

Sporazum Cvetković — Maček “Glas Bjelovara" i njegovo uredništvo su svesrdno podrža- 
vali proglašavajući to hrvatskom pobjedom, a ujedno i pobjedom demokracije. Pokazuje se da 
će Banovina Hrvatska biti nešto drugo od ostatka države, jer se uvodi tajno glasovanje na iz- 
borima koji je pravi zalog demokracije. Ujedno se pozivaju prečanski Srbi da dokažu da su na 
hrvatskoj strani, jer Srbi u Hrvatskoj “moraju da budu spona između Zagreba i Beograda, a ne 
malj u rukama propalih tipova.“ Ipak nije sve bilo tako idealno. Postoji izvještaj o razdoru u 
bjelovarskoj Gimnaziji koji je poslao njezin direktor Blaž Rukavina prosvjetnim vlastima u 
Zagreb: *U nastavničkom zboru bjelovarske Gimnazije postoje dva tabora, hrvatski i protuhr- 
vatski, u svakom po 11 lica.“ 

Vrlo brzo su se pokazali i neki konkretni potezi nove banovinske vlasti, tako je početkom 
rujna Hrvatska seljačka zaštita i mjesni funkcioneri HSS-a, zgradi “Sokolskog doma" vratili 
njen pravi naziv “Hrvatski sokol", kakav je imala prije dikature kraja Aleksandra.'* Taj stav 
prema Sporazumu je u prvi mah podržavala KPJ i KPH, no nakon nekoliko mjeseci taj je spo- 
razum ocijenjen kao sporazum hrvatske i srpske buržoazije koje su podijelile vlast na teret naj- 
širih slojeva naroda. Zbog toga je izgleda došlo i do smjene u OK KPH Bjelovar, pri čemu je 
cijelo vodstvo smijenjeno, a novi sekretar OK KPH Bjelovar je postao je Kasim Čehajić — 
Turčin. Otišao je i dosadašnji glavni urednik “Glasa Bjelovara“ Aleksandar Bakić, a postavljen 
je dr. Ladislav Kalafatić.““ U isto vrijeme počeli su sukobi između lijevog i desnog krila HSS- 
a kada je pristaša desnog krila dr. Ivan Gaščić izabran za gradskog povjerenika grada Bjelovara. 
Lijevo krilo HSS-a je povelo napade na njega, što je podupirao i “Glas Bjelovara" i novi list 
“Bjelovarski tjednik" pod uredništvom Slavka Antolića. Općinska organizacija HSS-a Bjelovar 
je objavila dopis u kojemu se ona ograđuje od poslova gradske uprave i oko sastavljanja novog 
proračuna. “' Gradski povjerenik dr. Gaščić je preko svojih ljudi u gradskoj upravi tužio “Glas 
Bjelovara" zbog povrede Zakona o štampi.“* Krajem ožujka 1940. godine “Glasu Bjelovara? je 
zabranjeno izlaženje i rad. 


760 “Rezultati izbora za u bjelovarskom kotaru po pojedinim biralištima“, Glas Bjelovara, 17. XII. 1938., 2. 

761 Stevan Bubić (1877.-2), odvjetnik u Bjelovaru. U 1. svjetskom ratu sudjeluje kao dobrovoljac na solunskom frontu. Bio 
je vođa radikalne stranke u Bjelovaru i od 1924. godine glavni urednik novina “Radikalski glas". Nakon osnutka NDH protjeran u 
Srbiju. 

762 “Nevjerovatno široka prsa", Glas Bjelovara, 8. TV. 1939., 1. 

763 “Hrvatska pobjeda — ujedno je i pobjeda demokracije", Glas Bjelovara, 2. IX. 1939., 1., “Odgovornost prečanskih Srba", 
Glas Bjelovara, 2. VII. 1939., 1. 

764 BLAŽEKOVIĆ, n. dj., 55. 


765 “Na zgradi “Hrvatskog sokola" uspostavljen stari natpis", Glas Bjelovara, 2. IX. 1939., 1., “Poslije sporazuma", Glas 
Bjelovara, 8.X.1939., 1. 


766 BLAŽEKOVIĆ, n.dj., 72. Blažeković piše o sektaškim sukobima u KPH Bjelovar. 
767 “HSS otklanja odgovornost za rad u gradskoj općini“, Bjelovarski tjednik, 16. III. 1940., 1. 


768 “Glas Bjelovara pre sudom", Glas Bjelovara, 21. III. 1940., 2., Humoristički list “Peckalo" koji je izlazio u Bjelovaru 
objavilo je u svom broju 6. članak pod ironičnim naslovom “Dr. Gaščić postao urednik Glasa Bjelovara". 

Zaključak 


lako ga je osnovala Komunistička partija tjednik “Glas Bjelovara" nije mogao propagirati 
komunističke ideje, te je zapravo bio prisiljen da provodi uglavnom samo lijevu građansku poli- 
tiku i svjetonazor (pod određenim utjecajem dr. Derkosa) bez ikakve radikalizacije protiv nosi- 
telja vlasti, smjerno se zalažući sa dogovor između srpskog i hrvatskog naroda u Jugoslaviji, 
podržavajući u tome program HSS-a, a isto tako na vanjskopolitičkom planu nesmiljeno otkri- 
vajući nacizam Njemačke i fašizam Italije kao ideologije “zla i mržnje“. List je naglašeno bra- 
nio sve političke poteze Sovjestkog Saveza na međunardonoj sceni. Njegov glavni cilj bilo je 
privlačenje radničke klase grada Bjelovara u redove komunista, jer su se oni jedini smatrali nji- 
hovim glavnim predstavnicima i zaštitnicima od represije i zapostavljanja vlasti i krupnog kapi- 
tala. List je podržavao lijevo krilo HSS-a u njegovim unutarstranačkim obračunima, te proteži- 
rao one sindikalne i obrtničke organizacije i udruge u kojima su komunisti imali utjecaj ili pot- 
punu kontrolu. U periodu od kraja 1935. do početka 1940. godine bio je zapravo jedine lokalne 
novine za grad Bjelovar i bjelovarski kraj. Njegove vijesti o lokalnim političkim, gospodarskim 
i društvenim zbivanjima ostale su jedino svjedočanstvo proteklog vremena. 

“Slučaj Gudovac* — 28. travanj 1941. 


hrvatskoj historiografiji koja je istraživala i donosila sudove o karakteru razdoblja 

NDH 1941.-1945. dugo je prevladavao tkz. “marksistički obrazac koji je bio jednodi- 

menzionalan i redukcionistički uz nedvojbeno dodatnu političku instrumentalizaciju. 
Pod pritiskom takvog obrazca “ništa se nije moglo oteti jednostavnoj shemi desno-lijevo, fa- 
šizam-antifašizam te konzervativno-napredno. Takva definicija NDH funkcionirala je kao 
“dogma".'“ Padom “marksističkog" obrazca 1990. godine nad hrvatskom historiografijom se 
nadvila opasnost njenog skretanja u reviziju povijesti NDH. Tu opasnost hrvatska historiografi- 
jaje otklonila, tako da došlo do određene “reinterpretacije“ povijesti NDH, tj. do pokušaja njene 
objektivizacije. Međutim, istraživači razdoblja NDH ne mogu tek olako preskočiti trnovitu pro- 
blematiku ustaških zločina; to je najmanje mjesto gdje se može tražiti “revizija i promjena “ob- 
razca"." U ovom radu se uz pomoć dokumenata različitih provenijencija pruža pogled na “slu- 
čaj Gudovac" sa više motrišta, smještajući ga u konteks događaja i okolnosti propasti i vojnog 
poraza Kraljevine Jugoslavije i rađanja NDH na području bjelovarskog kraja. 

Gudovac je mjesto nadaleko od Bjelovara na putu prema Čazmi, koje je prema popisu iz 
1931. imalo 330 kuća, s 1.073 stanovnika. Naselje je imalo miješano stanovništvo, tako da su 
oko dvije trećine činili Hrvati, dok su Srbi činili preostalu trećinu. Prema popisu iz 1948., dakle 
tri godine nakon rata, broj stanovnika se je nešto povećao (1.216), od toga broja bilo je 165 
osoba srpske nacionalnosti." Općina Gudovac imala je prema popisu iz 1931. oko 8.000 tisuća 
ljudi od toga 3.000 je bilo Srba.“ Mjesto je nastalo još u srednjem vijeku, a posljednja veća seo- 
ba u taj kraj, osim seobe Vlaha tokom 16. stoljeća, dogodila se između dva rata kada se u njega 
doseljava veći broj ljudi iz Hrvatskog zagorja koji naseljavaju dio Gudovca zvan Hrašće. 

Područje Gudovca je nesumnjivo bio bogati stočarski i poljoprivredni kraj. Međutim, veli- 
ka gospodarska kriza dovela je do pada cijena poljoprivrednih proizvoda, tako da je na bjelo- 
varskom području u dugove palo preko 39% posjeda." Budući da su zbog toga u Gudovcu 
mnoge obitelji osiromašile, te bile prisiljene da rade kao nadničari kod bogatijih porodica. To 
se posebno odnosilo na tek doseljene Zagorce. U Gudovcu je prije drugog svjetskog rata bilo i 
središte općine s načelnikom i drugim osobljem. 

Jedan od najranijih prikaza gudovačkog zločina donosi Šime Balen" u svojoj maloj knjiži- 
ci “Pavelić" koja je zanimljiva po tome što donosi dio izjave Rudolfa Srnaka, ustaškog taborni- 
ka iz Gudovca, koja je dana poslije rata Zemaljskoj komisiji za ratne zločine (ZKRZ). Uskoro 
zatim izlazi knjiga Rade Kovača“? u kojoj je tok događaja u Gudovcu ukratko opisan. Fikreta 


769 O problemima historiografije oko prikaza NDH u: Nada, KISIĆ KOLANOVIĆ, Povijest NDH kao predmet istraživanja, 
Časopis za suvremenu povijest (dalje ČSP), 3., 2002., 685., Ivo, GOLDSTEIN - Slavko, GOLDSTEIN, Holokaust u Zagrebu, 
2001., Zagreb, Zdravko, DIZDAR - Mihael, SOBOLEVSKI, Prešućeni četnički zločini u Hrvatskoj i u Bosni i Hercegovini 1941.- 
1945. Zagreb, 1999., Ivan, JELIĆ, “Izlaganje na Okruglom stolu “Hrvatska 1941", ČSP 1.-3., 1991., Marijan, MATICKA, O 

Jelić-Butić"“ u monografiji “Ustaše i NDH 1941-1945" samo spominje strijeljanje Srba iz Gu- 
dovca, dok u svojoj knjizi o Hrvatskoj seljačkoj stranci" daje određenu pozornost događajima 
u Bjelovaru, posebno oko uključivanje pripadnika Hrvatske seljačke zaštite u službu ustaškog 
režima. Milan Bulajić'"* prenosi dijelove svjedočenja Srba koji su preživjeli strijeljanje i popis 
žrtava. Svoj prilog je dao i Zdravko Dizdar" koji znatno detaljnije opisuje događaj pokušava- 
jući mu dati širi aspekt. Jure Krišto u svojoj knjizi “Katolička crkva i NDH 1941-1945." s pra- 
vom napominje da oko događaja u Gudovcu “nitko ne daje podrobnijih detalja" da bi se mogao 
“stvoriti neki konkretniji sud". * U posljednje vrijeme je izašla knjižica Miloša Bjelovitića,*' u 
kojoj autor donosi cjelovitu autobiografiju Ilije Jarića, jednog od preživjelih iz Gudovca, a i 
vlastite osvrte na taj događaj. Publicista Slavko Goldstein je u svojoj novoj memoarskoj knjizi 
posvetio značajnu pažnju zločinu u Gudovcu ocjenjujući ga početkom represije i terora novih 
vlasti NDH nad srpskim stanovništvom. * 

O ustaškoj akciji u Gudovcu postoji relativno veliki broj izvornih dokumenata. Ovdje će biti 
upotrebljen samo jedan dio. Radi se o iskazu Rudolfa Srnaka, ustaškog tabornika iz Gudovca, 
prijavi Martina Cikoša, zapovjednika Hrvatske seljačke zaštite u Gudovcu, svjedočanstvo če- 
tvorice od petorice preživjelih mještana Gudovca i okolnih sela koji su preživjeli strijeljanje, 
izvadci iz dnevnika Pavla Gregorića, člana CK KPH, koji upravo tih dana u bjelovarskom kraju 
organizirao ustanak, izvještaje Kotarske i Gradske komisije grada Bjelovara Zemaljskoj komisi- 
Ji za ratne zločine (ZKRZ), svjedočenje Slave Srnak, žene Rudolfa Srnaka iz 1952 godine, pi- 
smo Marte Popović, sestre jednog od ubijenih upućene protojereju Radoslavu Grujiću. 


Tijek događaja u gradu Bjelovaru i okolici od 6. travnja do 28. travnja 1941. godine 


Napadom Njemačke i njezinih saveznika 6. travnja 1941. godine na Kraljevinu Jugoslaviju 
rat se je preselio i na hrvatske prostore, tj. na Banovinu Hrvatsku. Vodstvo HSS- a na čelu s Ma- 
čekom, potpredsjednikom jugoslavenske vlade, pozvalo je hrvatski narod na “puni redi disci- 
plinu na svakom mjestu, bilo kod kuće ili u vojsci“. Težnja vodstva HSS-a je bila da održi pot- 
punu političku kontrolu u datoj situaciji.“ Međutim, trupe jugoslavenske vojske, slabo nao- 
ružane i pokretljive, nisu se mogle oduprijeti napadu sila Osovine, pa su zbog staromodne vojne 
strategije postale su laka meta njemačkih postrojbi. Ali osim problema opskrbe i naoružanja 


jugoslavenska vojska je imala i unutarnji politički problem. Povjesničar Rudolf Horvat piše 

“hrvatski vojnici nisu se odazvali pozivu malodobnog jugoslavenskog kralja Petra II. Oni su bez 
ikakva dogovora odlučili, da se u tom ratu neće boriti za opstanak Jugoslavije, koju su smatrali 
tamnicom hrvatskog naroda.?"* Točnije je da su se Hrvati ipak odazvali pozivima u jugoslaven- 
sku vojsku, ali je međutim upitno je kakav je bio njihov moral, te spremnost za borbu protiv 
nadmoćnijeg neprijatelja i za državu koju nisu smatrali svojom. Takvo je raspoloženje došlo do 
izražaja na području Bjelovara među vojnicima 108. pješadijskog puka na području Velikog 
Grđevca kod Bjelovara, koji su pod vodstvom tkz. mirotvornog komiteta“ organizirali pobunu 
i otkazivanje poslušnosti komandi. Uskoro su dijelovi 108. puka zajedno sa Hrvatskom seljač- 
kom zaštitom razoružali žandarmerijsku postaju u Garešnici i krenuli prema Bjelovaru. Pobu- 
njenim vojnicima se pridružuju pripadnici ustaškog pokreta iz Bjelovara pod vodstvom Mije 
Hansa. Istovremeno u gradu načelnik Bjelovara Julije Makanec zajedno sa Ivanom Šestakom, 
u ime ustaške organizacije i Franjom Hegedušom, zastupnikom HSS-a u Bjelovaru, traži pre- 
daju štaba armije u gradu. Već rano ujutro nekoliko vojnika pobunjenog 108. puka ulazi u Bje- 
lovar te se sukobljava sa jugoslavenskim žandarima koji ubijaju dvojcu, a trojcu teško ranjava- 
ju. Uskoro su ostale postrojbe 108. puka prisilile jugoslavenske časnike na povlačenje iz Bjelo- 
vara. 108. puk ulazi u grad i razoružava preostale jugoslavenske vojnike i časnike. Burno poz- 
dravljen od građanstva Makanec 8. travnja popodne s balkona gradske vijećnice proglašava us- 
krsnuće Nezavisne Države Hrvatske. Prema sadržaju Mačekovog telefonskog razgovora s Bje- 
lovarom 9. travnja može se zaključiti da je on tada tražio slanje pobunjenog puka nazad na po- 
ložaj. Izjavio je pritom da će sam doći u Bjelovar, što nije ispunio. “** 

Vođe pobune i nove ustaške vlasti traže vezu sa njemačkom komandom da je obavijeste o 
situaciji u gradu i da joj predaju grad. Dva dana kasnije, 10. travnja njemačke postrojbe prolaze 
prema Zagrebu kroz Bjelovar. U pojedinim selima, naročito u Gudovcu, dolazi do uključivanja 
pripadnika Zaštite u službu novog ustaškog režima. Pobuna 108. puka i ustaško preuzimanje 
vlasti prije formalnog proglašenja NDH 10. travnja 1941. dobilo je veliki publicitet u novinstvu 
NDH služeći kao argument da se hrvatski narod na poziv Pavelića digao na ustanak u vrijeme 
kratkotrajnog travanjskog rata. Ipak do 10. travnja, kada je proglašena NDH u Zagrebu, ta je 
akcija bila usamljena. Tek je poslije 10. travnja kada je zbog njemačkog napredovanja došlo do 
šireg rasula jugoslavenske vojske došlo do preuzimanja vlasti u drugim gradovima u Hrvatskoj 
od pojedinih ustaških skupina zajedno sa pojedinim pripadnicima Hrvatske seljačke i građanske 
zaštite.“ 

lako protjerane iz grada, preostale skupine jugoslavenske vojske nalazile su se u njegovoj 
blizini. Pripadnici Slavonskog konjičkog puka našli su se u okolici sela Donjih Mosti. U puku 
je bilo dosta četnički nastrojenih podčasnika i časnika koji su vjerovali da će se rat nastaviti. No 
budući da su bili izolirani, a više su se komande bile raspale, bili su prepušteni vlastitoj inicija- 
tivi. Kada su doznali da proglašenje Nezavisne Države Hrvatske, počeli su iskazivati otvorenu 
mržnju prema lokalnom hrvatskom seljaštvu. Uhitili su jedanaest osoba iz Donjih, Srednjih i 
Gornjih Mostiju kao obveznika koji se nisu javili sa zapregama na poziv za opću mobilizaciju 

kao i one koji su se vratili iz jedinica. Prema nekim tvrdnjama seljaci su tražili da vojnici pre- 
daju oružje. No, uskoro su svi uhićeni seljaci ubijeni i to bez suđenja. * 

U Gudovcu Martin Cikoš, vođa Zaštite, 8. travnja 1941. zatražio od komandanta Jordano- 
vića, koji je u Gudovcu zapovjedao sa odredom od 3.500 vojnika, da mu omogući da kao pred- 
sjednik Kotarskog odbora HSS-a i satnik Hrvatske seljačke zaštite održi govor pred jedinicama. 
Nakon dopuštenja Cikoš je pozvao vojnike da otkažu poslušnost beogradskoj vlasti i da se 
“podvrgnu ustaškoj vladi u Zagrebu".“ Uskoro su vojnici razoružani i pušteni kućama. Cikoš 
u svom izvještaju piše: “11. travnja organizirao 85 članova Hrvatske seljačke zaštite u narodnu 
stražu radi sigurnosti javnog reda i za čuvanje 7 vojnih magazina u Gudovcu sa raznovrsnim 
oružjem koje sam nakon 14 dana dao prevesti u Bjelovar sa 140 seljačkih kola (...)?.* 

Odmah poslije preuzimanja vlasti, pripadnici su ustaškog pokreta, na čelu sa dr. Makancem, 
počeli zauzimati sve položaje vlasti u Bjelovaru. Tako je za kotarskog predstojnika postavljen 
Josip Verhas, Nijemac, za ustaškog tabornika u gradu Đuro Vojnović, ustaškog povjerenika 
Mijo Hans, a za šefa gradskog redarstva Alojz Čukman koji je odmah donio naredbu da pripad- 
nici pravoslavne vjeroispovijesti moraju nositi na lijevom rukavu crvenu traku sa natpisom 
“Srbin'" — "Serbe".O tome imamo svjedočanstvo Pavla Gregorića, člana CK KPH, koji je 15. 
travnja doputovao u Bjelovar kako bi sagledao situaciju i razgovorao sa lokalnim komunistima: 
“Prolazeći Bjelovarom od stanice prema Šenoinoj ulici, primjetio sam među stanovništvom 
prilično veliki broj ljudi koji su nosili, ako se ne varam, na lijevom rukavu iznad nadlaktice 
crvenu traku na kojoj je bilo odštampano crnim slovima “Srbin", a ispod toga na njemačkom 
“Serbe". Bio je sajmeni dan i Bjelovar je bio pun seljaka, među kojima dosta sa crvenim traka- 
ma. U parku sam sreo dvije mlade seljanke s istim oznakama. — Hrabro, Srpkinje! — rekao 
sam im u prolazu. — Mi se gospodine i ne bojimo — glasio je odgovor?."' 

Uskoro je počelo i formiranje ustaških organizacija na terenu. Julije Makanec je za privre- 
menog zapovjednika Oružničkog krila Bjelovara imenovao Ivana Garščića, javnog bilježnika, 
koji je ubrzo izjavio da će organizacija područnih oružničkih stanica u okrugu biti u najskorije 
vrijeme provedena. Za komandanta mjesta Bjelovar postavljen je Ivan Mrak, zrakoplovni ka- 
petan, koji se istakao u pobuni 108. puka. Uz pomoć oružništva i Zaštite uspostavljala se vlast 
na terenu. Ivan Mrak je od pobunjenih pripadnika 108. pješadijskog puka počeo osnivati 16. 
pješačku pukovniju. Vojskovođa Kvaternikje 17. travnja promaknuo u više činove nekoliko 
časnika i vojnika koji su se posebno istaknuli tijekom pobune u Bjelovaru.“ U svojoj naredbi 
od 23. travnja 1941. kapetan Mrak, kao zapovjednik grada Bjelovara, zapovjedio je da se tre- 
baju “pravoslavci, nadalje Rusi, Židovi odmah otpustiti iz vojne službe, te da sačekaju konačno 
rješenje kod kuće. Mogu se zadržati samo ovdašnji Srbi pravoslavni u koje se ima neograničeno 
povjerenje i koji su se ranije pokazali Hrvatima skloni (...)7.* 

Nesumnjivo da su pripadnici ustaškog pokreta imali strah od gomilu oružja koje je ostalo 
nakon rasula jugoslavenske vojske, koje su mnogi donosili iz vojske kući, da ne bi palo u ruke 
protivnika njihove vlasti. “Razoružanje pučanstva jeste najvažniji dio našeg rada u sadanje vri- 
jeme (...) U tom pogledu imade se najbezobzirnije postupati te stvoriti plan za izvršenje istoga 
te ga najenergičnije sa svim raspoloživim sredstvima provoditi (...) da se mjesto za mjestom, se- 
lo za selom imade razoružati."“* Brzo su počele premetačine nekih kuća. Tako su oko 25. trav- 

nja u selu Patkovcu kraj Bjelovara pronašli kod jednog člana tamošnje komunističke partijske 
organizacije 80 pušaka i nekoliko mitraljeza.“ Sekretar partijske ćelije u Virju skupio je i u da- 
nima kapitulacije krio 40 pušaka i 2 mitraljeza.“ Njemački general u Zagrebu, Glaise-Horste- 
nau, u svom dopisu vrhovnom zapovjedništvu Wermachta, procjenio da je pitanje ne/naoružan- 
ja srpskog stanovništva ključno za uspjeh mlade hrvatske države.“ 

Obračun novih vlasti s “nepodobnim elementima" u gradu počeo je vrlo rano. Julius Eker, '* 
član Okružnog komiteta KPH Bjelovar, uhićen je već 12 travnja. Zatim je 20. travnja je zatvo- 
ren Milan Bakić,"* dok je do 22. travnja uhićen najveći dio članova Partije. Nova uhićenja pro- 
vedena su nakon 24. travnja kada su u zatvoru završili komunisti Stevo Šabić, dr. Franko Win- 
ter," Šandor Kiralj.“" Uskoro je u kotaru Bjelovar uhićeno nekoliko stotina ljudi nepoćudnih 
vlastima, te većina njih otpremljena na druge lokacije, većinom gubilišta. Situacija se sredinom 
travnja nije smirivala. Ostaci jugoslavenske kraljevske vojske su još djelovali u okolici. Tako 
postoji izvještaj Miše Saboleka, zapovjednika Bjelovarske privremene oružničke čete, u kojem 
sredinom travnja izvještava Prvu oružničku puk u Zagrebu: “Okolica Bjelovara opsjednuta je 
od Srba, koji čine nasilja, ubijaju i pljačkaju kuće po selima Narti, Gudovcu i šumi Česmi". 
Zbog toga je poslao 35 oružnika “da suzbiju nasilje. Odgovoreno mu je telefonski da “u spo- 
razumu sa Komandom mjesta u Bjelovaru preduzme sve mjere i zavede red prema situaciji na 
terenu?.*“ Zabrinut zbog takvog nesigurnog stanja, u Bjelovar je stigao i Andrija Artuković, po- 
vjerenik za cjelokupnu javnu sigurnost i javnu upravu u NDH. Tom je prilikom razgovarao sa 
kotarskim predstojnikom Josipom Verhasom. Među Verhasovim službenicima govorilo se o 
nekim budućim akcijama na terenu da se smiri stanje i pošalje poruka neprijateljima ustaške 
vlasti.“ 

Sam povod događaju u Gudovcu tekao je ovako. Milan Radovanović, Srbin, otišao je u selo 
Prgomelje odmah nakon što se sa 108. pukom vratio u Bjelovar. Zbog toga nije na vrijeme pre- 
dao vojnu opremu i time se razdužio. Kada je poslije nekoliko dana došao u općinu predati oruž- 
je, stavljen je u pritvor. Sutradan je Radovanović trebao biti priveden u Bjelovar. U njegovoj 
pratnji bila su dvojca zaštitara. Na putu prema Bjelovaru pratnja je napadnuta te je jedan zaštitar 
poginuo, a drugi je ranjen. I Radovanović je poginuo u toj pucnjavi. Istoga dana u Gudovcu u 
svojoj kući ubijen još jedan zaštitar.“ Taj je događaj ustaška vlast energično iskoristila.“* U 
ustaškom izvještaju piše da je riječ “o organiziranom napadu gudovačkih četnika" što nije bilo 
dokazano.** Neki autori navode da je to inscenirani događaj, što ipak djeluje neuvjerljivo. Iz- 


795 GREGORIĆ, n. dj., 46. 

796 BLAŽEKOVIĆ, n. dj., 82. 

797 Bogdan, KRIZMAN, Pavelić između Hitlera i Mussolinija, Zagreb, 1980., 34. 

798 GREGORIĆ, n. dj., 44. Nakon kratkog zadržavanja u zatvoru, pušten, pa ponovo uhićen. Pogubljen u Jasenovcu. 

799 Nakon logora Danice u Koprivnici otpremljen u Jadovno i tamo ubijen. 

800 Nakon dva mjeseca pušten, pobjegao u partizane. 

801 Pušten i ponovo uhićen. Pogubljen u Jasenovcu 1944. godine 

802 DIZDAR, n. dj., 28. Spomenuti izvještaj nalazi se u Arhivu Vojnoistorijskog instituta u Beogradu, a autor ovdje prenosi 
dijelove izvještaja. 

803 BULAJIĆ, n. dj., 252., Kotarski sud u Bjelovaru, posl. br Kr 22/52-2, zapisnik od 26. VI. 1952. Autor donosi dio izjave 


saslušanja Josipa Stilinovića, oficijala kod bivše kotarske službe u Bjelovaru u krivičnom predmetu protiv Andrije Artukovića, min- 
istra unutarnjih poslova NDH, tada u emigraciji. 

804 BLAŽEKOVIĆ, n. dj., 85.- 86. Policijski nadstražar Đuro Stanke, u izjavi danoj poslije rata, navodi da su postrojbe 
Hrvatske seljačke zaštite u Gudovcu uhitile dvojcu mladića iz tog sela, te da je prilikom sprovođenja u zatvor u Bjelovar jedan 
uhićenik pokušao bjeg. U nastaloj pucnjavi je osim bjegunca stradao jedan zaštitar u svojoj kući, koji je bio na odsutstvu.Prema 
novinama “Hrvatski narod" od 15. IV. 1941. u članku “Herojska pobuna hrvatske vojske u Bjelovaru", piše da se nadstražar Đuro 
Stanke “istakao u akcijama likvidacije četnika u okolici Bjelovara". 

805 BALEN, isto, BJELOVITIĆ, isto, 40., Lazo, TESLA — Branko, JURLINA, Pokolj u Gudovcu, 1980, Bjelovar, 94.-95. 
Autori se ne slažu baš u svim detaljima, neke činjenice su proturječne. 

806 HDA, Zemaljska komisija za ratne zločine (dalje ZKRZ), Okružna komisija i Kotarska komisija grada Bjelovara, Kutija 
691, 2/45 i 206/46. Izvještaj. 

gleda da su to učinili neki bivši pripadnici jugoslavenske vojske na povratku kućama, koje su 
ljudi primjećivali kako se kriju u šumi.“ Ipak, to je pokrenulo okrutni mehanizam odmazde 
prema Srbima iz Gudovaca i okolnih sela. 

Taj slučaj je odmah dojavljen u Bjelovar gdje su Verhas, Srnak i šef policije Čukman održali 
konzultacije i odmah obavjestili Ravnateljstvo za javni red i sigurnost.“ Kotarski predstojnik 
Josip Verhas odmah je otišao u Gudovac potražiti Martina Cikoša, zapovjednika gudovačkih 
“zaštitara. Kada ga je našao u kući Srbina Milutina Adžege, spomenuo mu je “da mu ljudi pa- 
daju kao snoplje", a on leži tu pijan.“ Na to Cikoš je odmah ubio svog domaćina. Te je noći u 
Gudovcu, na sastanku Cikoša i Verhasa kojima su se pridružili službenik Nikola Pokopac i 
načelnik Mirko Pavlešić, donesena odluka o pogubljivanju. Pokopac je odmah krenuo u Bjelo- 
var po pola tone kreča. Izgleda da u prvi mah nije bilo jasno kako reagirati, jer nikakvo na- 
ređenje nije stiglo iz Zagreba. Tako je Verhas odmah pri dolasku u Gudovac zapovijedio za- 
štitarima da uhite “najopasnije" Srbe. Pod izlikom da idu na saslušanje u općinu, desetoro Srba 
je okrutno ubijeno pred svojim domovima. Kao razlog navedeno je posjedovanje oružja. Rudolf 
Srnak, ustaški tabornik, kasnije je izjavio: “Tvrdilo se da je kod uhićenih prilikom pretresa 
pronađena vojna sprema, strojnice i puške. Ja nisam vidio nikakve spreme. Tako se govorilo, 
ali nije se pokazivalo ništa". Očito da su pojedini elementi zadržavali oružje kod sebe, ali u 
ovom slučaju to se svakako čini izlikom za progone. 

Rano ujutro 28. travnja 1941. počela je šira akcija na terenu. Ustaše i Zaštita su otpočele ma- 
sovno uhićenje Srba do podne u samom Gudovcu, a poslije podne i u selima gudovačke općine: 
Velikom i Malom Korenovu, Prgomelju, Bolču, Klokočevcu, Tuku, Stančićima i Brezi.“ Evo 
kao je početak akcije opisao Ilija Jarić, iz Velikog Korenova, jedan od preživjelih: 

“U ponedjeljak 25. travnja oko 3 sata popodne došlo je u selo oko 40 ljudi, zaštitara, obu- 
čenih pola vojnički, pola civili. Izdaju naređenje, svi pravoslavci moraju biti kod kuće uz riječi 
- Ništa se neće dogoditi . Otišli su u donji dio sela od naroda zvan “Bostan“, gdje su živjeli Srbi. 
Uskoro su po mene došli neki zaštitari(...). Udarali su kundacima na vrata vičući “Ruke uvis". 
Digao sam ruke i krenuo pod stražom. Ostali su otišli u obližnje kuće i ubrzo doveli moje sus- 
jede(...). Otjerali su nas i utjerali u dvorište Knaus Janka Mađara, i tu je doletio među nas kao 
bjesan jedan čovjek obučen u odijelo jugoslavenskog poručnika, ali je meni izgledao da je to 
seljak koji je obukao oficirsku uniformu. On nas je sve pretresao i uzeo nam što je našao u dže- 
povima. Počeo nas je i popisivati po imenu i prezimenu, ali je nakon četvrtog prestao. Iza toga 
je postavio četiri stražara da paze s puškama na nas, dok se ne vrati. Nama je rekao da ne smije- 
mo međusobno razgovarati niti se gledati, a stražarima je dao nalog, ako koji pokuša bježati, da 
ga slobodno ubije jer za to neće odgovarat. Sjedili smo u tom dvorištu dulje vremena, a onda 
smo čuli neku galamu s dna sela. Kada se vika približil, vidio sam, kako tjeraju sve pravoslavce 
iz sela. Sve nas, oko 32, otjerali su u Gudovac. Čitavim putem tjerali su nas da pjevamo neke 
ustaške pjesme, koje nismo ni znali, i da vičemo “Živio Pavelić! Živio Kvaternik".“ 


807 HDA, isto, Izvještaj 

808HDA, isto, Izvještaj, Tu se u izvještaju potkrala greška jer je Ravnateljstvo za javni red i sigurnost (RAVSIGUR) osno- 
vano tek 4. svibnja 1941. godine. Nesumnjivo se misli na Eugena Kvaternika Didu, koji je imenovan za šefa javne sigurnosti grada 
Zagreba, ali je njegova kompetencija bila daleko šira. 

809 HDA, isto, Izvještaj 

810 BLAŽEKOVIĆ, n. dj., 86., Radi se o izjavi Rudolfa Srnaka koja je data organima unutrašnjih poslova 26. rujna 1947. 
godine. Rudolf Srnak bio je učitelju Gudovcu. Početkom NDH postaje ustaški tabornik u Gudovcu, zatim stožernik ustaške mladeži 
u Bjelovaru, da bi kasnije bio imenovan stožernikom Velike župe Bilogora takođe u Bjelovaru. Iako je pobjegao iz zemlje 1945. 
godine, po naredbi ustaškog vrha u emigraciji vraća se u bjelovarski kraj, da rukovodi križarskom gerilom. Uhićen na granici 1947. 
godine. 

811 Prema: Lazo, TESLA, Branko, JURLINA, “Što to radite o ljudi" — Gudovac 1941., Bjelovar, 1980., 131.-133. U 
Gudovcu bilo je uhićeno 30 Srba i jedan Čeh, u Prgomelju 19, u Rajićima 28, u Klokočevcu 38, u Tuku 19, Brezi 4, u Strančićima 
3, Korenovu 32, i Bolču 6. Vojnici Cikoševe HSZ kasnije su činili znatan dio 37. ustaške bojne. 

812 BJELOVITIĆ, n. dj., 112.-113. 

Vrlo brzo našlo se u Gudovcu oko 195 ljudi, Srba, muškaraca koji su zatvoreni u općinsku 
zgradu. Među njima su se nalazila i tri pravoslavna svećenika. U zgradi nisu ostali dugo već su 
postrojeni pod zgradom općine. “Pred strojem je stajao Martin Cikoš iz Gudovca, koji je vršio 
komandu (...) Pokraj je stajalo još šest žandara. Cuo sam kao je Cikoš pitao ima li među nama 
koji Hrvat. Javio se jedan s desnog krila. Pitao ga je jer je zaista Hrvat, a zatim ga pustio (...). 
Tada se Cikoš okrenuo k nama i rekao nekom nepoznatom: “Vodniče prebroj“. Isti je izašao 
prebrojio nas i rekao Cikošu da imade 187 ljudi. Međutim, vidio sam da se je još ljudi nadstro- 
jilo?.“" Pri prestrojavanju je prema nekim izvorima bio pred općinom nazočan i Eugen Kvater- 
nik, tada ustaški povjerenik za grad Zagreb, koji je netom stigao iz Zagreba. Njegova je nazoč- 
nost “slučaju Gudovac" dala veću dimenziju. Prema Goldsteinu Kvaternik je sam nadzirao uhi- 
ćenje oko 200 osoba srpske nacionalnosti iz Gudovca i susjednih sela te je osobno naredio nji- 
hovo grupno odvođenje na stratište.““* Prema saslušanju Slave Srnak iz 1952. godine, ona je 
naglasila da joj je muž (Rudolf Srnak) govorio da je Dido ( Kvaternik) izričito zahtjevao da se 
za jednog Hrvata mora pobiti 100 Srba.** Da je Kvaternik bio nazočan, pokazuju iskazi Srnaka 
i Cikoša koji su dani poslije “Slučaja Gudovac". Cikoš navodi da “je nastupila oružana akcija, 
koju ovdje ne mogu navoditi, koju akciju točno poznaje državni tajnik i Ravnatelj javne sig- 
urnosti i reda, Gospodin Eugen Kvaternik, jer je bio 27. travnja u Gudovcu na licu mjesta?“ 
Očito da je cijela akcija odobrena iz Zagreba i smatrana je vrlo važnom. 

Uskoro je skupina od oko 200 ljudi usmjerena prema rijeci Plavnici u blizini Gudovca. U 
pratnji se nalazilo naoružano oko 80 naoružanih zaštitara-ustaša. Kada je skupina došla na li- 
vadu koja je služila kao sajmište u Gudovcu, pala je komanda “Stoj". Prema svjedočenju Milana 
Margetića, jednog od preživjelih, tijek pokolja išao je ovako: 

“(..) Kad je onaj pluton na sajmištu bio opaljen, mi smo svi popadali u tom času na zemlju. Ja 
nisam bio tada uopće ranjen, ali sam pao s ostalim na zemlju (...) vidio sam kako jedan čovjek bježi. 
Kasnije sam doznao da je to Jarić. Nakon drugog plutona nisu pucali, jer smo mi svi ležali na zemlji 
i onda su kako smo ležali u četiri reda išli redom i klali. Svakog su proboli, a kada su došli do mene, 
slučajno su me preskočili (...) Sada su tražili među žrtvama Stevu Vuksana, koji je isti dan prodao 
konje i vraćao se sa sajma. Tražili su da mu oduzmu novce,?*" 


Iskopani leševi ubijenih Srba u Gudovcu*"* 


813 BULAJIĆ, n. dj., 254. 

818 Slika se nalazi u Muzeju holokausta u Washingtonu. Preuzeto 27. VI. 2008. http://digitalassets.ushmm.org/photoarchives/ 

Mrtva tijela gudovačkih žrtava su ustaše prelili tek kupljenim krečom te ih prekrili tankim 
slojem zemlje. Postoje sporovi oko točnog broja žrtava u Gudovcu ali se uvijek kreće oko 200 
ljudi. Nije postojala nikakva namjera ustaške vlasti da prikrije taj zločin, jer se je njime htjela 
poslati poruka svim neprijateljima ustaške vlasti i NDH. Poznati hrvatski umjetnik Edo Murtić 
je kao mladić iz Zagreba putovao u Bjelovar, “s majkom sam krenuo na selo po krumpir u selo 
Gudovac pokraj Bjelovara. Išli smo vlakom, sve onako polako, vlak stane pa onda dugo stoji, 
pa opet krene, da bi ja u svijetloplavoj svjetlosti svitanja vidio jedno bijelo polje veličine 
teniskog igrališta. Bolje pogledam iz vlaka i imam što vidjeti, iz te vapnene vode vire ruke, noge 
kosa, glave... Poslije sam čuo da su cijelo selo pobili i posipali vapnom. To je bio moj prvi sus- 
ret sa terorom." Koliko su se vijesti brzo širile dokazuje i pismo Josipa Broza Tita iz Beograda 
Kominterni u Moskvu pisano u kojemu on opisuje spomenute ustaške zločine “po selima je 
streljano na stotine Srba, seljaka i radnika bez ikakvog razloga. To je tobože osveta za zločine 
prijašnjih srpskih režima nad Hrvatima".*" Postoji teza da su pripadnicima Hrvatske seljačke 
zaštite u Gudovcu nove vlasti NDH obećale srpske posjede, pri čemu u “Slučaju Gudovac" pos- 
toji i ekonomski motiv, ali to se u izvorima ne spominje.“ 

Poslije dva dana došla je njemačka komisija koja je dala nalog da se leševi iskopaju i fo- 
tografiraju. Tada je izbrojano 187 leševa. Tom je prilikom spašen još jedan preživjeli koji je dva 
dana ležao na gubilištu. Despić iz Klokočevca, koji je preživio, ovako je opisao taj trenutak: “Sa 
Njemcima je bila Marta Omičkus iz Bjelovara kao tumač. Poznao sam je i pozvao upomoć. Re- 
kla je nešto Njemcima. Ustaše koji su bili tu, sklonili su mrtve s mene i izvukli me na travu, 
koja je bila crvena od krvi... Nijemci su me prebacili u bjelovarsku bolnicu. Vodili su računa o 
meni, jer kad sam ozdravio, sproveli su me u Danicu“. Njemačka vojska je uskoro uhitila ustaše 
koji su sudjelovali u pokolju, sprovela ih u Bjelovar i zatvorila u bjelovarsku gimnaziju. Njema- 
čka je komanda djelomično preuzela vlast u gradu i objavila proglas u kojemu se naglašava da 
“takozvane akcije čišćenja od strane hrvatske vojske i zaštitnih jedinica treba spriječiti snagom 
njemačke vojske. Ako hrvatska vlada za takve poslove ima opravdan razlog onda ona treba da 
dobije odobrenje od Nijemaca od Generalne komande".*? 

Toga istog dana u Bjelovar se vraćao iz Virovitice i spomenuti Pavle Gregorić koji je od- 
mah primjetio promjenu u gradu. Na željezničkoj stanici uz dva oružnika stajao je i njemački 
vojnik, a po gradu su patrolirale njemačke postrojbe. Ubrzo je u gostionici saznao što se dogodi- 
lo da je pod vodstvom “Kvaternika stigla jedna grupa ustaša iz Zagreba, (...) te uz pomoć mače- 
kovih zaštitara poubijala Srbu u Gudovcu“. Gregorić je primjetio da po gradu nema više ni 
crvenih traka kojima su bile označene osobe srpske nacionalnosti, što je naredila njemačka ko- 
manda.“ 

Izgleda da je njemačka komanda tražila objašnjenje hrvatskih vlasti za slučaj u Gudovcu. 
Vlasti NDH su brzo intervenirale. Tako prema izvještaju njemačkog veleposlanika u NDH 
Siegfrieda Kaschea od 30. travnja stoji da ga je prethodnog dana državni tajnik u Ministarstvu 
vanjskih poslova NDH dr. Mladen Lorković obavjestio da je sa srpske strane u blizini Bjelovara 
ubijeno 11 Hrvata,** te da je zato 28. travnja izvršena odmazda nad srpskim stanovništvom u 


819 Novi list, 24. XII. 2003, 5. (Naknadno sam uvidio da ovaj navod sumnjiv odnosno da ne može biti točan). 

820 Sabrana djela Josipa Broza Tita, Institut za savremenu istoriju 7, Beograd, 1982., 20. Izvještaj Izvršnom komitetu Ko- 
minterne pod naslovom “O položaju i događajima u Jugoslaviji“ su u Moskvu prosljedili službenici veleposlavstva SSSR-a u 
Beogradu. 


821 Lazo, TESLA, Branko, JURLINA, “Što to radite o ljudi" — Gudovac 1941., Bjelovar 1980., 86.-87. Poslije pogubljenja 
su provedene ostavinske rasprave u Bjelovaru, pri čemu su nasljednici imanja bili članovi obitelji pogubljenih. 


822 Građa za historiju NOP-a u Slavoniji, Knjiga I, Slavonski Brod 1962., 13. Proglas generalne komande. 
823 GREGORIĆ, NOP u Zapadnoj Slavoniji, Moslavini i bjelovarskom okrugu, n. dj., 60.-61. 


824 Lorković vjerovatno misli na 11 hrvatskih seljaka ubijenih od postrojbi jugoslavenske vojske u selu Donji Mosti kraj Bje- 
lovara 

selu Gudovac nad 192 osobe. Dalje Lorković traži da se uhićeni počinitelji predaju hrvatskim 
vlastima, koje se provesti daljnju istragu.*“ 

Uskoro je Predstojništvo gradskog redarstva Bjelovara dostavilo je, naime, Ministarstvu 
vanjskih poslova NDH, “Iskaz o poginulim Hrvatima u vremenu od 6. do 30. travnja 1941. na 
području Bjelovara" na kojemu se nalazi 28. poginulih Hrvata. Vidi se da je spis bio namijen- 
jen njemačkoj komandi jer je rukom nadopisano: “Prevesti na njemački u četiri primjerka".** 
Uskoro su svi uhićenici pušteni, no nitko od ustaša nije snosio nikakve posljedice. Nijemci su 
rasturili letak na ćirilici u kojemu se upozoravaju Srbi da će za jednoga ubijenog njemačkog 
vojnika biti streljano 100 Srba.*" 

Tim se postupkom njemački okupator solidarizirao s novouspostavljenom ustaškom vlasti. 
Kasnije je reagiralo i Zapovjedništvo Savskog divizijskog područja (stožer u Zagrebu), te je 9. 
svibnja 1941 poslalo zapovjed bjelovarskom Popunidbenom zapovjedništvu u kojemu stoji da 
treba provesti “čišćenje okoline od četnika i sumnjivog pravoslavnog življa u sporazumu sa us- 
taškim povjerenikom" te da se sa “njemačkim vlastima mora postići suglasnost za čišćenje Bje- 
lovara i okoline od četnika i nepoćudnih elemenata pravoslavaca u okolnim selima".** Većina 
lokalnih aktivista HSS-a i vodstva stranke iz bjelovarskog kraja na razne se načine distancirala 
od zločina što su ga počinili bivši pripadnici njihove stranke iz Hrvatske seljačke zaštite. Prema 
nekim izvorima i Julije Makanec, tadašnji gradonačelnik Bjelovara, nastojao se distancirati i 
navodno je protestirao “na nadležnim mjestima“ u Zagrebu, očito bezuspješno.** 

Zanimljivo da su fotografije gudovačkih žrtava javno objavljene 1942. godine na izložbi u 
hotelu Balkan u Beogradu, s ciljem da se onemoguće snage koje su nastupale sa projugoslaven- 
skim stavovima, a koje je njemačka uprava u Nedićevoj Srbiji smatrala opasnim.“ 


Zaključak 


Mnogi autori naglašavaju da je zločin u Gudovcu početak masovnih progona srpskog sta- 
novništva u NDH, sugerirajući neki zacrtani plan koji se ovdje počeo ostvarivati i koji je nastao 
još među pripadnicima ustaške emigracije u Italiji. Neki ovdje prezentirani dokumenti govore 
o tome da “Slučaj Gudovac" više nosi pečat “zastrašivanja“ i odlučnosti ustaške vlasti da svim 
pojavama koje remete njezino ustrojavanje i stabilizaciju pošalje strašnu poruku što čeka one 
koji ne prihvaćaju “novo stanje“. Takav stav su zauzele novoustrojene vlasti NDH ukazujući da 
je to mjera odmazde prema Srbima za ubojstvo Hrvata toga kraja. S obzirom da se zločin u 
Gudovcu dogodio u specifičnim okolnostima bjelovarskih događaja samo 18 dana nakon osnut- 
ka NDH, a sam zločin se dogodio u prilično nesređenim i konfuznim uvjetima, u kojima se plan 
stvarao doslovce na “terenu". To više djeluje kao mjera odmazde ili “izolirani slučaj“. Me- 
đutim, širi kontekst događaja u slijedećim mjesecima na prostorima NDH ukazuje na to da je 
postojala i očigledna namjera, da je dolaskom na vlast ustaški pokret pokrenuo plan stvaranja 
“narodno čistih prostora“, ali čini se da nije imao precizno razrađen plan o provedbi, te se osla- 
njao na improvizaciju prema datim prilikama." Njegovi daljnim potezima prema srpskom 

830 Fotografije njemačke komisije sa stratišta u Gudovcu čuva Muzej žrtava genocida u Beogradu, a neke od tih fotografije 
su dostupne i u Muzeju žrtava holokausta u Washingtonu. Vidi: (http://www.ushmm.org/uia-cgifuia_query/photos?hr=null&query 
=kw120963) 

831 GOLDSTEIN, n. dj., 90.-91., 114.-122. Više o planovima ustaškog pokreta prema Srbima u NDH vidi u: Ivo, GOLD- 
STEIN, Hrvatska 1918.-2008., Novi Liber, 2008., 256.-271., Nevenko, BARTULIN, Ideologija nacije i rase: ustaški režim i poli- 

stanovništvu u Hrvatskoj samo su potvrđivale takve namjere. Poslije zločina u Gudovcu slijedili 
su drugi zločini nad srpskim stanovništvom i osobama židovske nacionalnosti u raznim dijelo- 
vima novouspostavljene države. Val terora i represije počeo se širiti ina Hrvate komuniste i one 
koji nisu prihvaćali novu vlast. Glavni čovjek za provedbu “mjera protiv Srba i Židova“ bio je 
Eugen Kvaternik, ravnatelj Ravnateljstva za javni red i sigurnost Nezavisne Države Hrvatske.** 
Pokazalo se da je za cilj pretvaranja države u monoetničku državu bile dozvoljene sve metode. 
lako je prvobitni val represije nad Srbima i ostalima neočekivano zaustavljen sredinom svibn- 
ja 1941. između ostalog i zbog njemačkih prigovora, ali i pokazatelja da mnogi Hrvati (i unutar 
ustaškog pokreta) ne prihvačaju takvu politiku ustaškog vrha, kasnije je Hitlerovom dozvolom 
represija ipak nastavljena.“ Usprkos tome zločin u Gudovcu je unio veliko nespokojstvo među 
stanovnike grada Bjelovara i njegove okolice. Put u zločin koji su inaugurirale vlasti NDH je 
ovakvim postupcima postao otvoren. 


CONTENTS/SUMMARY 
“Gudovac Case"? — 28" April, 1941 


The attack of the Axis Forces on the Kingdom of Yugollavia on 6“ April, 1941 enabled the 
creation of the Independent State of Croatia led by Ustasha leader Ante Pavelić. Before the 
actual declaration of the new state, Croatian soldiers of the 108" regiment of the Kingdom of 
Yugoslavia Army, led by pro-Ustasha “Peacemaking Committee", disobeyed the ruling power 
Belgrade. The rebel regiment, helped by “Peasant protection", took over Bjelovar soon and 
forced the Serbian officers to leave Bjelovar. In retaliation, some Yugoslav Army formations 
killed Croatian peasants within the town area. In that situation, the constitution of a new ruling 
power in Bjelovar was passing in the atmosphere of teror and fear towards the disliked elements 
of the new ruling power, especially communists and Serbs. Using one of the incident sin 
Gudovac village, where two guards had been killed, the Ustasha ruling power killed around 200 
Serbs from Gudovac and surrounding villages as a message to those who were not willing to 
obey and who did not accept the “new condition". Such actions of the Ustasha ruling power 
opened doors of terror against its nonsimathizers and opponents. 


tika prema Srbima u u NDH 1941.-1945., Radovi Zavod za hrvatsku povijest, 39., 2007., 209.-242., Holm, SUNDHAUSSEN, Der 
Ustascha-Staat: Anatomie eines Herrschafts-systems, Osterreichische Osthefte, 37., 2., 497.-533., Michele Frucht, LEY, “The Last 
Bullet for the Last Serb": The Ustasha Genocide against Serbs: 1941-1945." Nationalities Papers, 37, br. 6., 2009., 807.- 837., 
Tomislav, DULIĆ, Utopias of Nation - Local Mass Killing in Bosnia and Herzegovina 1941.-1942., Uppsala, Acta Universitatis 
Upsaliensis, 2005. (Dulić u svojoj knjizi iznosi ocjenu da ustaške zločine nad Srbima ili četničke nad Hrvatima i muslimanima 
moguće definirati kao etnocid, ali i kao pokušani genocid. U slučaj Srba prema njemu prisutni su genocidni razmjeri ubojstva bez 
intencije totalnog fizičkog uništenja, što se moglo vidjeti i u mogućnostima konverzije odnosno deportacije iz NDH.) Vidi i zbornik 
radova: “Nezavisna Država Hrvatska 1941. - 1945.", (ur. S. P. Ramet), Alineja, Zagreb, 2009. U zborniku posebno pogledati radove 
ovih autora: Stanley G. Payne (Nezavisna Država Hrvatska u usporednoj perspektivi), Matthewa Feldmana (Genocid između poli- 
tičke religije i religijske prakse), Mario Jareb (Odnosi Nezavisne Države Hrvatske s Njemačkom i Italijom), Filip Škiljan (Logorski 
sustav Jasenovac — kontroverze). Također pogledati i memoare Eugena Dide Kvaternika, Sjećanja i zapažanja, 1925.-1945. Prilozi 
za hrvatsku povijest, Starčević, Zagreb, 1995., Vidi i rukopise bivših dužnosnika NDH u HDA: fond MUP SRH, 013.0.56., npr: 
Vladimir Židovec, Moje sudjelovanje u političkom životu. 

832 GOLDSTEIN, Afera Vujičić, n. dj., 209. Na Kvaternikovu intervenciju 21. srpnja 1941. pušten je osobni tajnik predsjed- 
nika HSS-a Vlatka Mačeka Branko Pešelj, Kvaternikov prijatelj iz studentskih dana, te se s njim zadržao u otvorenom razgovoru. 
Kasnije u emigraciji Pešelj o tome piše: Kvaternik je govorio o neophodnom “čišćenju terena od Srba", na što se Pešelj nadovezu- 
je “Nisam se mogao suzdržati a da ne primjetim kako “čišćenje terena od Srba" ne vodi nečem dobrom, a da bismo mi jednoga 
dana mogli skupo platiti za tu politiku, jer, izlanuo sam, rat još nije završen i nitko ne zna sa sigurnosti, tko će ga dobiti (...). Začudo, 
Kvaternik je ostao miran i rekao mi: Ja znam, da ti misliš i očekuješ, da će rat dobiti Englezi. Ja se s tobom slažem; i ja držim, da 
će Englezi na kraju dobiti rat, ali Srba u Hrvatskoj više neće biti. Prema tome, tko god dobije rat, morat će prihvatiti situaciju kakvu 
je bude našao." 

833 GOLDSTEIN, isto. 

Holokaust u Bjelovaru — nestanak židovske zajednice 
u Bjelovaru tokom razdoblja NDH* 


d početka osnivanja grada Bjelovara 1756. godine, u povijesnim dokumentima može- 
mo pratiti i nazočnost Židova na ovom području, iako je prema strogoj vjerskoj politi- 
ci austrijske carice Marije Terezije, protestantima i Židovima bio zabranjen boravak na 
području Vojne krajine (Židovi se često pojavljuju kao putujući trgovci), u kojoj se Bjelovar na- 
lazio do razvojačenja 1871. godine.** Njihov broj je naročito od 1871. godine konstantno ras- 
tao, tako da je pri zadnjem popisu stanovništva u Kraljevini Jugoslaviji 1931. godine u Bjelo- 
varu zabilježeno 360 Židova. Židovska općina u Bjelovaru osnovana je 1877. godine, a prvi 
predsjednik je bio poznati bjelovarski knjižar i tiskar Jakob Fleischmann. Mali židovski hram 
sagrađen je u Bjelovaru 1882. godine. Kako su godine prolazile, broj Židova u Bjelovaru pove- 
ćavao se pa mali hram nije više mogao zadovoljiti potrebe židovske zajednice. Godine 1913. 
počinje izgradnja velike židovske sinagoge u secesijskom stilu, koja je završena 1917. godine. 
U gradu Bjelovaru Židovi su u tom razdoblju osnovali brojna židovska društva i udruženja 
(Židovsko građansko društvo, Udruženje židovske mladeži “Degel Jehuda", Djevojačko dru- 
štvo “Mirjam"), te svojom aktivnošću znatno utjecali na izgradnju i razvitak grada.** Predsjed- 
nik Židovske općine bio je Jaša Hržić, potpredsjednik Makso Štern, tajnik prof. Rudolf Schey 
koji je vodio i matične knjige rođenih, vjenčanih i umrlih, a nakon njega, od 1930. godine, vo- 
dio ih je rabin D. Ginsberg. Dužnost predstojnika hrama obnašao je Herman Epstein, kantor je 
bio Isidor Dorf, a šames Mojsija Bruchner.** 
Gospodarskom razvitku Bjelovara znatno su pridonijeli Židovi. Oni prvo otvaraju trgovine 
u manjim mjestima, a kada skupe potrebni kapital, preseljavaju se u Bjelovar ili odlaze u Za- 
greb. Dobar primjer takvog rada je Lavoslav Singer koji je utjecao na razvoj mlinarske industri- 
je u Bjelovaru, ali i na razvoj ugljenarstva, iskop šljunka iz Drave i njegova otpremanja prema 
velikim gradovima kao iznimno kvalitetnog, a bio je zainteresiran i za vađenje zlata iz Drave. 
Židovi su se uglavnom useljavali iz Mađarske, gdje su bili svjedoci mađarskoga gospodarskog 
napretka, te su tamo prikupljena iskustva i znanje prenosili i na bjelovarsko područje.“ 
Na nekoliko mjesta u gradu, naročito u Zagrebačkoj ulici, bile su smještene trgovine ugled- 
nih bjelovarskih Židova, najviše mješovitom robom. I nekoliko tvornica bilo je u njihovu vlas- 
ništvu. Uloživši svoj kapital u Bjelovaru, Židovi su grad pretvorili u industrijsko središte regi- 


* Ovaj rad je dio znanstvenog projekta “Povijest grada Bjelovara — od njegovih početaka do kraja Domovinskog rata" koji 
podupiru Zavod za znanstvenoistraživački i umjetnički rad Hrvatske akademije znanosti i umjetnosti (HAZU) u Bjelovaru i Grad 
Bjelovar 

834 Ljiljana, DOBROVŠAK, “Privremena? prisutnost Židova u Kraljevini Hrvatskoj i Slavoniji tokom 17. i 18. stoljeća, Po- 
vijesni prilozi, 29., 2005, 167.-189. 

835 Mladen, MEDAR, Prilog istraživanju povijesti Židova u Bjelovaru, Radovi Zavoda za znanstvenoistraživački i umjetnič- 
ki rad HAZU u Bjelovaru, 1., 2007., 161.-177., Melita, ŠVOB, Židovi u Hrvatskoj. Migracije i promjene u židovskoj populaciji, 
Zagreb, 1997. Mladen Medar, ravnatelj Gradskog muzeja u Bjelovaru priprema opsežnu studiju “Židovi u Bjelovaru od 18. do 20, 
stoljeća" koje će izaći u dogledno vrijeme. Podaci o životu i djelovanju židovske zajednice do početka drugog svjetskog rata uglav- 
nom su preuzeti iz rada Mladena Medara, koji se već dulje razdoblje bavi poviješču Židova u Bjelovaru. Medar je mnoge podatke 
o Židovima objavljivao i u lokalnim novinama. Vidi u: Mladen, MEDAR, Prisjećanje na dva bjelovarska židovska hrama, Naše vri- 
jeme, god. I, br. 3, Bjelovar, 15. veljače 1995., 22.-23., Mladen, MEDAR, O nekadašnjem izgledu židovske kapelice na bjelo- 
varskom groblju: učenički crtež — dragocjen dokument, Novi bjelovarac, god. XI, br. 36, Bjelovar, 13. IX. 2000., 5., Mladen, 
MEDAR, Bili su neodvojiv dio gospodarskog i kulturnog života, Novi bjelovarac, god. XI, br. 34, Bjelovar, 24. kolovoza, 2000., 
14. 

836 MEDAR, n. dj., 171. 

837 Mira, KOLAR-DIMITRIJEVIĆ, Pretvaranje Bjelovara iz vojničkoga u privredno središte od 1871. do 1910. godine, 
Radovi Zavoda za znanstvenoistraživački i umjetnički rad u Bjelovaru, 1., 2007., 31.-53. 

je, a zahvaljujući Lavoslavu Singeru bjelovarski je kraj postao značajan izvoznik brašna u sred- 
nju Europu. Dragutin Wolf, pak, počeo je 1892. skromno, s malom pekarom. Ubrzo je nastavio 
s proizvodnjom keksa i vafla, broj radnika povećao se već na pedeset i oni su dnevno, na tada 
najsuvremenijim strojevima proizvodili 500 kilograma keksa i vafla, što od 1905. godine stoji 
u nazivu tvrtke u koju su se uključili i naslijedili je njegovi sinovi: “Tvornica keksa, dvopeka, 
biskvita i finih poslastica Dragutina Wolfa sinovi“. Kasnije su prihvatili ponudu mađarske kom- 
panije “Koestlin? s kojom su se udružili pa je to ime te bjelovarske tvornice ostalo do danas.** 


Početak terora nad Židovima u Bjelovaru 1941. godine i prve mjere ustaške vlasti 


Dana 6. travnja 1941. nacistička Njemačka i njezini saveznici napali su Kraljevinu Jugosla- 
viju sa svih strana. Vojska Kraljevine Jugoslavije na nekim mjestima počela je pucati po nacio- 
nalnim šavovima, zbog općenitog nezadovoljstva Hrvata svojim položajem u državi. Pobuna 
108. pješadijskog puka u noći sa 7. na 8. travnja 1941. u Velikom Grđevcu kraj Bjelovara koju 
su organizirali i proveli pripadnici ustaškog pokreta i njihovi suradnici, bila je početak drama- 
tičnih događaja koji su pogodili bjelovarski kraj. U Bjelovaru ustaše i njihovi suradnici poduzi- 
maju akcije da se naoružaju, vršeći pritisak na jugoslavensku vojsku i žandarmeriju da predaju 
vlast. Uskoro je u Bjelovaru razoružana žandarmerija, a uslijedilo je i razoružanje preostalih 
komandanata jugoslavenske vojske u gradu te svečani ulazak pobunjenih hrvatskih vojnika. 
Pošto je preuzeta vlast u gradu Bjelovaru, gradski načelnik Julije Makanec u 18 sati s balkona 
gradske vijećnice proglasio je uspostavu nezavisne hrvatske države. U gradu se našlo između 
osam i deset tisuća pobunjenih hrvatskih vojnika. Vodstvo ustanka u Bjelovaru uspjelo je 10. 
travnja uspostaviti vezu s Nijemcima koji su nastupali iz smjera Virovitice i oko 12. sati stigli 
u Bjelovar, gdje su bili pozdravljeni kao saveznici, da bi zatim nastavili napredovanje prema 
Zagrebu. Svi ti događaji bili su početak mučnog i tragičnog razdoblja za židovsku zajednicu u 
Bjelovaru.“ 

Uoči izbijanja Drugoga svjetskog rata u gradu Bjelovaru je 1941. godine živjelo 303 Ži- 
dova, u bjelovarskom kotaru još 50, a u cijelom okrugu njih 683. Mala bjelovarska židovska 
zajednica činila je značajan dio bjelovarskog građanskog kruga, mnogi od njih bili su poznati 
liječnici, trgovci, industrijalci, obrtnici itd. Uspostavom Nezavisne Države Hrvatske (NDH) 
protiv njih su pokrenute drakonske mjere. U takvim prilikama prestalo je djelovanje Židovske 
bogoštovne općine u Bjelovaru. Iznenada su bile prekinute sve veze sa židovskim organizacija- 
ma sa drugim židovskim općinama, posebno sa Židovskom općinom u Zagrebu.*“ Nove bjelo- 
varske novine Nezavisna Hrvatska počinju sa jasnom protužidovskom propagandom u skladu sa 


novim preustrojstvom hrvatskog novinstva u novom “ustaškom duhu?.*“ 


Ustaška se ideologija, posebno njeno rasno i nacionalno zakonodavstvo, mora prosuđivati 
usporedo sa ideologijom fašizma i nacionalsocijalizma. Obilježja “zakonodavnog terora" bila 


838 MEDAR, n. dj., 172. 


839 Zdravko, DIZDAR, Bjelovarski ustanak od 7. do 10. travnja 1941. Časopis za suvremenu povijest (dalje ČSP), br. 3., 
2007., 815.-849., Željko, KARAULA, “Slučaj Gudovac" — 28 travnja 1941, Radovi Zavoda za hrvatsku povijest, 39., 2007., 196.- 
207. 

840 Melita, ŠVOB, Židovi u Hrvatskoj — židovske zajednice = Jews in Croatia — Jewish communities, Zagreb, 2004. 

841 Vidi u: Boško, ZUCKERMAN-ITKOVIĆ, Funkcija protužidovske propagande zagrebačkih novina u Nezavisnoj Državi 
Hrvatskoj od travnja do srpnja 1941. godine, ČSP, 38., 1., 2006., 79.-98. Prema Itkoviću, ustaške vlasti bile su svjesne negativne 
reakcije u većine Hrvata na predstojeće represalije i radikalno provođenje “židovskog pitanja", stoga se organiziranjem snažne 
svakodnevne protužidovske propagande namjeravalo stvoriti učinak “eksplozivnog udara", koji će svojom snagom učiniti potpuno 
slabim i anemičnim odnos javnosti prema ustaškom rješenju “židovskog pitanja". No, treba napomenuti da ustaška diktatura nije 
ostavila puno prostora nekom građanskom neposluhu prema odlukama vlasti. Prema Itkoviću osmišljeno je otprilike tromjesečno 
razdoblje u kojem je trebalo propagandnim djelovanjem utrti put za provedbu protužidovske politike. Postojale su tri faze protuži- 
dovske novinske kampanje: faza difamacije, faza demonizacije i faza “totalnog rješenja". 

su temeljna obilježja cjelokupne vladavine NDH i ustaškog pokreta, te su te zakonodavne mjere 
bile prvenstveno uperene protiv Židova, Srba i Roma, kao najvećih protivnika nove hrvatske 
države. Masovni teror trebalo je formalno ozakoniti proglašenjem odgovarajućih zakonskih 
akata. Dana 30. travnja 1941. u NDH, po uzoru na nacističku Njemačku, proglašeni su rasistič- 
ki zakoni: Zakonska odredba o rasnoj pripadnosti, Zakonska odredba o državljanstvu i Zakonska 
odredba o zaštiti arijske krvi i časti hrvatskog naroda. Proglašeno je da jedino osobe arijske krvi 
mogu biti hrvatski državljani, a brakovi između Židova i osoba arijskog porijekla zabranjeni su. 
Dana 4. lipnja 1941. Zakonskom odredbom o zaštiti narodne i arijske kulture hrvatskog naroda 
zabranjeno je Židovima svako sudjelovanje u radu organizacija i ustanova društvenog, omladin- 
skog, sportskog i kulturnog života, a napose u književnosti, novinarstvu, likovnoj i glazbenoj 
umjetnosti, arhitekturi, kazalištu i filmu. Sve te odredbe bile su samo uvod u akcije s ciljem pot- 
punog fizičkog uništenja Židova u NDH, što se ubrzo pokazalo i u gradu Bjelovaru i okolici.“ 

Akcije protiv Židova započinju odmah nakon proglašenja NDH. Već 10. i 11. travnja 1941. 
Nijemci u Zagrebu uhićuju skupinu uglednih Židova. Nekoliko dana kasnije isto je učinjeno u 
Osijeku, gdje je ubrzo uništena i sinagoga. Ustaše krajem travnja u Zagrebu uhićuju veliku sku- 
pinu imućnijih Židova te ih sve interniraju u logor u Kerestincu radi kontribucije (otkupnine). 
Takav postupak ponavljan je 1941. i 1942. više puta sa skupinama Židova. Dana 18. travnja 
1941. donesena je Zakonska odredba o sačuvanju hrvatske imovine kojom su poništeni svi pravni 
poslovi između Židova i Židova i drugih osoba, sklopljeni unutar dva mjeseca prije proglašenja 
NDH. Već u travnju osnovani su logori Danica kraj Koprivnice i Kerestinec u kojima su, uz ko- 
muniste i druge političke protivnike, zatočeni i Židovi. 

U svibnju i lipnju osnivaju se novi logori gdje se odvode prvenstveno oni Židovi koji su u 
Hrvatsku došli kao izbjeglice iz Njemačke i zemalja koje je Njemačka ranije osvojila, ali i dru- 
gi. Neki su odmah pogubljeni. Također se uhićuju i u logore odvode veće grupe Židova u 
Zagrebu (22. lipnja), Bihaću (24. lipnja), Karlovcu (27. lipnja), Sarajevu, Varaždinu itd. Dana 
8. srpnja 1941. naređeno je da se svi uhićeni Židovi upute u Gospić, koji je bio sabirni logor iz 
kojeg su se žrtve odvodili u logore smrti Jadovno na Velebitu i Slano na Pagu, gdje su vršene 
masovne likvidacije.*? 

Prva žrtva, odmah nakon ulaska njemačke vojske u Bjelovar, ustrijelila se u svom stanu 10. 
travnja 1941. godine. Bio je to 45-godišnji trgovački pomoćnik, Židov Ernest Kopstein, rođen 
15. listopada 1895. godine u Grosspetersdorfu, Burgenland (Gradišće). Od toga dana do 1. rujna 
1941. godine u Bjelovaru je samoubojstvo počinilo 11 Židova.“ 

Prvih dana uspostavljanja vlasti NDH na području Bjelovara pod udar vlasti su došli komu- 
nisti, pripadnici SKOJ-a i njihovi simpatizeri, zatim pristaše bivših režimskih građanskih stra- 
naka, većinom Srbi i Hrvati jugoslavenske orijentacije, a zatim i imućniji Srbi. Židovi koji su 
uhićeni u ovom prvom valu uhićenja bili su članovi Komunističke partije Hrvatske ili njihovi 
simpatizeri. Među njima osim Juliusa Ekera (uhićen 12. travnja, ubijen u Jadovnu), člana Ok- 
ružnog komiteta KPH Bjelovar, koji je uhićen prvih dana, uhićena je Vali Pollak kao član KP, 
a već krajem travnja (22. travnja) uhićen je i Milan Pollak, koji je proveo 6 dana u zatvoru u 


842 Popis svih antižidovskih zakona vidi u: Zlata, ŽIVAKOVIĆ-KERŽE, Od židovskog naselja u Tenji do sabirnog logora, 
Scrinia Slavonica, 6., 2006., 497.-498. 

843 Više o holokaustu u NDH vidi: Ivo, GOLDSTEIN, Holokaust u Zagrebu, Zagreb, 2001., Ivo, GOLDSTEIN, Nezavisna 
Država Hrvatska 1941. godine: put u katastrofu, Zbornik Nezavisna Država Hrvatska 1941.-1945., (ur) Sabrina P. Ramet, Zagreb, 
2009., 29.-42. Antisemitizam, holokaust, fašizam, Zagreb, 1996., Jure, KRIŠTO, Sukob simbola. Politika, vjere i ideologije u Ne- 
zavisnoj Državi Hrvatskoj, Zagreb, 2001., Nataša, MATAUŠIĆ, Jasenovac 1941-1945. Logor smrti i radni logor, Jasenovac-Za- 
greb, 2003., Jaša, ROMANO, Jevreji Jugoslavije 1941-1945., žrtve genocida i učesnici NOR, Beograd, 1980., Fikreta, JELIĆ-BU- 
TIĆ, Ustaše i Nezavisna Država Hrvatska 1941.-1945., Zagreb, 1978., Fadil, ADEMOVIĆ, Novinstvo i ustaška propaganda u NDH 
— štampa i radio u Bosni i Hercegovini (1941.-1945.), Sarajevo, 2000. 

844 Zdravko, DIZDAR, Teror okupatora i ustaša i aktivnost NOP-a u Bjelovaru 1941.-1945., Bjelovarski zbornik, 1989., 
Bjelovar, 33., Hrvatski državni arhiv u Bjelovaru (dalje HRDABJ), Matica umrlih Židovske općine Bjelovar 1909.-1941., Mladen, 
MEDAR, n. dj., 173. 

Bjelovaru, a zatim je sa ostalim uhićenicima prebačen u vojni zatvor u Novoj Vesi, da bi završio 
u logoru Danica kraj Koprivnice.*? 


U Bjelovaru se već početkom svibnja u listu Nezavisna Hrvatska počinju objavljivati anti- 
semitski propagandni članci koji ukazuju na pogubno djelovanje Židova na hrvatski narod, hr- 
vatskog seljaka i radnika. Tako Mijo Hans, ustaški povjerenik za grad Bjelovar, piše da se: 
“udružilo se sve što je bilo tuđe: srbski tirani i židovsko-masonski kapital, dakle sve što je bilo 
strano, a svrha toga udruživanja je propast i uništenje hrvatskog naroda.“ Židovi se poisto- 
vjećuju sa komunističkom opasnošću jer Hrvatska ne smije biti “eksploatirana po židokomunis- 
tičkim komesarima".*" 


Tokom svibnja 1941. godine neki Židovi su počeli skupljati potpise “da postignu počasno 
arijevstvo", kao aktivni članovi hrvatskih organizacija u Bjelovaru ističući svoje lojalno, prohr- 
vatsko držanje tokom borbe hrvatskog naroda u staroj Jugoslaviji. U vezi toga list Nezavisna 
Hrvatska poziva Hrvate “da ne nasjedaju Židovima“, jer je poznato da je organizirano židovst- 
vo često davalo razne novčane priloge “kao znak samilosti prema narodu na čijoj su grbači kao 
nametnici živjeli“. Također se ističe da sve to može potvrditi samo Hrvatski Ustaški Logor u 
Bjelovaru te da se točka 6. Zakonske odredbe o zaštiti krvi i časti hrvatskog naroda može primi- 
jeniti samo na one nearijevce koji su “općenito poznati na radu za oslobođenje i stvaranje 
NDH.** 


Već 17. svibnja Nezavisna Hrvatska prenosi glavne izvatke iz Zakonske odredbe o zaštiti ari- 
jske krvi i časti hrvatskog naroda od 30 travnja 1941.849 U istom broju se donosi naredba da se 
na židovskim i srpskim trgovinama mora izvjesti natpis na hrvatskom i njemačkoj jeziku “Ži- 
dovska trgovina — Judisches Gescheft" te isti natpis na trgovinama osoba srpske nacionalnosti 
“Srbska trgovina — Serbische Gescheft'".*" 

U prvim mjesecima NDH u Bjelovaru kako se navodi u elaboratu Zemaljske komisije za 
utvrđivanje zločina okupatora i njihovih pomagača na području Bjelovara, Zidovi su morali 
nositi odgovarajuće natpise na rukavima, zabranjeno im je šetanje po glavnim ulicama grada, 
posjećivanje javnih lokala, ograničeno nabavljanje prehrambenih namirnica, dok su sve židov- 
ske trgovine u gradu dobile povjerenike. Prema svjedočanstvu Ota Wolfa, odmah nakon pro- 
glašenja NI DH, Židovima je “naređeno nošenje žute vrpce na lijevoj ruci, tj. limene znakove “Ž" 
na prsima.“ Zabranjeno im je svako kretanje nakon 20 sati i pojavljivanje na javnim mjestima. <. 
Po naređenju Župske redarstvene oblasti u Bjelovaru sve te naredbe su objavljena i putem 
javnih plakata koji su bili naljepljeni po Bjelovaru. Na tržnici su smjeli kupovati tek poslije 
deset sati, kad je već, uglavnom, bilo sve prodano. Poslije dvadeset sati nisu smijeli izlaziti na 
ulicu. Njemački su im vojnici oduzeli radio-aparate, luksuzne i teretne automobile, mašine za 
pisanje. pokućstvo i druge vrednije stvari. Tjerali su ih na razne radove bez obzira na spol, dobu 
i profesiju. Morali su čistiti ulice, odvažati smeće i drugo. U stanovima su im vršili premetačine, 
te su nemilosrdno pljačkani. Židovi, državni namještenici, bili su otpuštani iz službe, zatvarani, 
preslušavani, te pušteni u kućni pritvor. U službi su ostali samo liječnici. Ženske osobe arijskog 
porijekla, mlađe od 55 godina nisu smjele biti zaposlene u onim židovskim kućanstvima, u koji- 
ma je bilo muških osoba starijih od 14 i mlađih od 65 godina.** 


845 Hrvatski državni arhiv (dalje HDA), Zemaljska komisija za utvrđivanje zločina okupatora i njegovih pomagača (dalje 
ZKRZ) - Glavni urudžbeni zapisnik (dalje GUZ), br. 2235/4-45, kut 10. Faksimil izjave Milana Pollaka Zemaljskoj komisiji za 
ratne zločine od 2. travnja 1947. vidi u: Zdravko DIZDAR, Teror okupatora i ustaša i aktivnost NOP-a u Bjelovaru 1941.-1945. n. 
dj., 35. 

846 Mijo, HANS, “Hrvatski Ustaški pokret", Nezavisna Hrvatska, br. 3., 3. svibanj 1941., 1. 

847 Dragutin, KORČMAROŠ, Omladina govori, Nezavisna Hrvatska, br. 3., 3. svibanj 1941., 5. 

848 “Židovi skupljaju podpise...", Nezavisna Hrvatska, br. 8., 7. lipanj 1941., 6. 

849 “Rasna pripadnost i arijevsko podrijetlo", Nezavisna Hrvatska, br. 5., 17. svibanj 1941., 5., “Zaštita arijske krvi i časti 
Hrvatskog naroda", Nezavisna Hrvatska, br. 5., 17. svibanj 1941., 6. 

850 “Nadpisi na židovskim i srbskim trgovinama", Nezavisna Hrvatska, br. 5., 17. svibanj 1941., 6. 

851 HDA, ZKRZ-GUZ, br. 2235/10-45, kut 11. 

852 Zdravko, DIZDAR, Teror okupatora i ustaša i aktivnost NOP-a u Bjelovaru 1941.-1945. , n. dj, 32. 

Protužidovskim naredbama provodio se proces ekskomunikacije i dehumanizacije nad 
židovskom zajednicom u NDH, dok su istovremeno novinski članci ponižavali i stigmatizirali 
Židove u društvenom životu zemlje. Sve te mjere su služile demonizaciji Židova u NDH, te je 
stalno naglašavana i njihova krivnja za težak socijalni položaj hrvatskog naroda u Kraljevini Ju- 
goslaviji. 

Kako se čas obračuna približavao objede protiv Židova su bile sve opasnije. Početkom lip- 
nja novinskom se propagandom sustavno počinje psihološko uništenje Židova, uz najavu još 
strožijih mjera. Tako Nezavisna Hrvatska prenosi pismo (nesumnjivo izmišljeno ili falsifikat, op. 
2.) jednog Židova Izaka svom rođaku Rubenu iz njemačkog časopisa Schlawonischer Volksbote 
iz Osijeka, u kojem se prenosi da Židovi jedva čekaju da pobjedi “židovska svijest, da četničko- 
srpska zastava, naša masonska družba i komunističko bratstvo, postane opet gospodar svijeta 
(...)? te daje on Izak kupio nekoliko mazala “pri čemu će njemačkom i ustaškom krvi bojadisati 
naše kuće te sve zidove Metropol i Corsa.?* U istom broju se tobože javljaju neki katolici koji 
ne žele goniti Židove, ali i ne žele da ih Židovi pretvore u medvjede “koje će židovski svjetski 
cigani vući na lancu, ili u pse, koje će moću uvijek tući.** 

Konkretniji obrisi programa i sudbine koja očekuje Židove pojavili su se 28. lipnja u članci- 
ma u kojima Nezavisna Hrvatska ismijava neke pokušaje bjelovarskih Židova da ishode “poča- 
sno arijstvo", a članak “Filtracija Židova i Srba? djeluje uznemirujuće i zlokobno. Po Nezavisnoj 
Hrvatskoj: “Kako će se nepoćudni elementi u ovoj sredini: Srbi i Židovi kao i pripadnici ostalih 
neprijateljskih narodnih manjina onemogućiti u svom razornom djelovanju i razaranju hrvat- 
skog naroda to je unutarnja briga zakonite i legalne vlasti Države, kao takove. Kad je potrebno 
da neki Srbin ili Židov izgubi ličnu slobodu, o tom će dati odgovorni svoje mišljenje i to samo 
i u prvom redu pravi državljani NDH. (...) Kada i koga treba ukloniti, zna se i na tom polju se 
radi i filtrira, tamo gdje to treba. Ako se liči slobode koji Židov ili Srbin u NDH onda Nova 
Europa neće savršeno ništa izgubiti, već samo dobiti.?** 

Kako bi se spasio dio židovske populacije prelazi na katoličku vjeru. O tome je pisala i 
Nezavisna Hrvatska: “U nedjelju 22. lipnja prekrstili su se neki bjelovarski Židovi i Židovke i 
prešli na katoličku vjeru." Radilo se većinom o onim Židovima ili Židovkama koje su se nala- 
zile u mješovitim brakovima. No usprkos tome kako to naglašava N. Hrvatska “oni i dalje osta- 
ju Židovi".856 Rimokatolički župni ured sv. Terezije u Bjelovaru poslao je obavijest da su “pri- 
jelaznici" dužni svakodnevno slušali svetu misu te da će pritom dobiti posebne blokove u koje 
će se upisivati njihova nazočnost na svetoj misi." 

U istom broju se velikim oglasom najavljuje prikazivanje dugoočekivanog njemačkog 
filma “Židov Siiss" u kinu Corso 21., 22. i 23. lipnja. I u kasnijim brojevima Nezavisne Hr- 
vatske se antisemitska kampanja samo još oštrije nastavljala. Po Nezavisnoj Hrvatskoj hrvatski 
narod nije imao izbora te se protiv “udruženih protivnika, srbskih tirana, koji su zveckali sab- 
ljom i mamuzom, i Židova koji su kupovali časti, položaje i ljude, morala upotrijebiti i radikalna 
sredstva: vruće i mrzlo oružje." Da bi se opravdala takva politika pokušalo se Židove prikaza- 
tii kao jednu od ratujućih strana protiv Njemačke i NDH. Tako se prenose vijesti da su židovske 


853 “Zanimljivo pismo Izakovo“, Nezavisna Hrvatska, br. 8., 7. lipanj 1941., 5-6. 
854 “Zašto gone Židove", Nezavisna Hrvatska, br. 8., 7. lipanj 1941., 6. 


855 “Filtracija Židova i Srba", Nezavisna Hrvatska, br. 11., 28. lipanj 1941., 2.,"Zasluge vrlo zaslužnih", Nezavisna Hrvatska, 
br. 11., 28. lipanj 1941., 2. 


856 “Pokršteni Židovi“, Nezavisna Hrvatska, br. 11, 28. lipnja 1941., 5. U listu se donose imena pokrštenih Židova i njihovih 
kumova, te njihova nova “kršćanska hrvatska imena". 


857 “Prijelaznici moraju vršiti vjerske dužnosti", Nezavisna Hrvatska, br. 15., 26. srpanj 1941., 4. 


. 858 “Židov S,ss", Nezavisna Hrvatska, br. 11., 28. lipanj 1941., 7. U Berlinu 24. rujna 1940. godine održana je premijera filma 
“Židov S,ss" (“Jud S,»"), njemačkog antisemitskog propagandnog filma, koji je kasnije prikazivan u svim članicama Osovinskog 
bloka. 


859 “U znaku križa, samokresa i bodeža", Nezavisna Hrvatska, br. 12., 5. srpanj 1941., 1. 

stranke u Jeruzalemu, proglasili “sveti židovski rat.'** Najizrazitije je to prikazano 9. kolovoza 
1941. kada se prenose riječi emisije Hrvatske državne krugovalne postaje, u članku “Za dom 
spremni", gdje se ističe da su hrvatski narod “Židovi isisavali i ugnjetavali na svim područji- 
ma. Rame uz rame išli su sa velikosrbskom beogradskom čaršijom i ono što su beogradski dik- 
tatori htjeli protiv Hrvata na političkom polju, Zidovi su uz to radili na društvenom i ekonom- 
skom polju. Naši narodni slojevi postali su roblje najvećih svjetskih parazita.“ 

Bjelovarska židovska sinagoga je zatvorena i pretvorena najprije u skladište, u koji se spre- 
mala opljačkana židovska i srpska imovina, a kasnije u njemačko vojno skladište. Odlukom 
Gradskog poglavarstva u Bjelovaru od 17. svibnja 1941. Židovskoj općini određena je kontribu- 
cija u iznosu od 300.000 dinara. U roku od tjedan dana morali su položiti 100.000 dinara, a 
ostatak u roku od mjesec dana. Tom se svotom trebao pokriti manjak u gradskom proračunu, 
koji je nastao radi zadržavanja njemačke vojske u gradu. Po nalogu Ureda za obnovu i privre- 
du Ministarstva narodnog gospodarstva, te Predsjedništva gradskog redarstva u Bjelovaru od 
19. svibnja 1941. morali su prijaviti svu svoju imovinu, koju posjeduju, kao i onu koju su otuđili 
od 10. veljače do dana proglašenja te naredbe. Tko bi pokušao da je utaji ili otuđi, čekala ga je 
konfiskacija cjelokupne imovine i teška tamnica do deset godina.*“ Židovska su poduzeća bila 
dužna da u roku od dvadeset dana prijave imovinu i vlasnika poduzeća, a u slučaju suvlasništva 
da označe postotak dionica. Tko pokuša da prikrije židovski imetak ili obilježje židovskog po- 
duzeća, kaznit će se zatvorom od jedne do pet godina i oduzimanjem imovine. Istom kaznom 
bit će kažnjen i onaj, tko sa Židovom sklopi kakav pravni posao.*“ 

U židovske i srpske trgovine su postavljeni povjerenici, kao čuvari “narodne imovine".* U 
to vrijeme je i popisana sva židovska imovina u gradu i okolici. Njezina vrijednost iznosila je 
na području okruga 116.340.000 dinara, a u samome gradu 65,000.000 dinara. Židovske su ne- 
kretnine bile odmah prenesene na Nezavisnu Državu Hrvatsku, koja ih je onda prodavala. Oba- 
vijest o prodaji židovskih i srpskih trgovačkih radnji, tvornica, gostiona itd. u Bjelovaru obja- 
vio je ured za nacionalizaciju Prirada u Zagrebu.“ Prioritet za kupnju imali su u prvom redu 
ustaše-emigranti, kao najzaslužniji za hrvatsku državu, onda oni, koji nisu bili u emigraciji, ali 
su pristupili ustaškom pokretu prije 6. travnja 1941., pa najposlije ostali.“ 

Uvjeti plaćanja bili su vrlo povoljni. Sama je procjena bila vrlo niska, a kako se kupovina 
mogla otplaćivati i u obrocima, novi su je vlasnici isplatili bez velikih poteškoća novcem dobi- 
venim za robu, a kojoj je vrijednost svakim danom naglo rasla, zbog sve većeg pada kune. Po- 
kretna srpska i židovska imovina je po nalogu gradonačelnika Nikole Božićevića prevezena u 
sinagogu. Prema svjedočenju učitelja Đure Anića bjelovarski učitelji su tokom kolovoza prema 
nalogu vlasti morali sudjelovati u preseljavanju židovskog pokućstva u židovsku sinagogu. Svi 
iseljeni stanovi, zapečaćeni su, a ključevi su pohranjeni kod gradskog načelnika Nikole Boži- 
ćevića.*“ Iz židovske sinagoge su najvrjednije predmete, kao skupocjene tepihe, zlatninu i sre- 
brninu, kristal i drugo, donosili k njemu na gradsko poglavarstvo, a on je sve te predmete preuz- 
imao bez potvrda, te navodno slao u Zagreb Glavnom ustaškom stanu, Ministarstvu domo- 
branstva i drugim ustanovama. 


860 “Politički ciljevi Židova", Nezavisna Hrvatska, br. 14., 19. srpanj 1941., 8. 

861 “Za dom spremni", Nezavisna Hrvatska, br. 17., 9. kolovoza 1941., Bjelovar, 1. 

862 “Spriječavanje prikrivanja židovskog imetka", Nezavisna Hrvatska, br. 9., 7. lipanj 1941., 6. 

863 “Obvezatna prijava židovskog imetka i židovskih poduzeća", Nezavisna Hrvatska, br. 9., 7. lipanj 1941., 6. 

864 “Povjerenici u židovskim i srbskim poduzećima", Nezavisna Hrvatska, br. 12., 28. lipanj 1941., 5., “Dužnosti povjereni- 
ka u židovskim i srbskim trgovinama", Nezavisna Hrvatska, br. 13., 12. srpanj 1941., 1. Povjerenici su se dijelili na nadzorne, 
upravne i povjerenike kod dioničkih društava. Nadzorni povjerenici imaju pravo sveukupnog nadzora nad poslovanjem poduzeće, 
dok se upravni povjerenici imenuju ako neko poduzeće ostane bez pravovaljane uprave. 

865 Stjepan, BLAŽEKOVIĆ, Bjelovar, 1985, Bjelovar, 114. Prema popisu radi se o ukupno 54 objekta različitih namjena, 
tvornica, trgovačkih radnji, gostionica itd. 

866 “Prodaja imovine izseljenih osoba", Nezavisna Hrvatska, br. 19., 23. kolovoza 1941., 4. 

867 HDA, ZKRZ-GUZ, br. 2235/16-45, kut 11. 

Visoki dužnosnici ustaške vlasti: komandant logora Dragutin Penava, žandarmerijski čas- 
nik Zvonimir Pelz i mnogi drugi, uzimali su po njegovom odobrenju iz sinagoge sve, što su 
izabrali, bez ili vrlo niske naplate. Po Božićevićevom nalogu kvalitetnija i skuplja roba nije se 
prodavala u sinagogi, već se čuvala za ustaške funkcionere, koji su je kupovali po vrlo niskoj 
cijeni. 


Deportacije Židova iz Bjelovara u logore smrti 


Proces deportacija Židova iz Bjelovara i okolice u logore smrti počeo je krajem srpnja 1941. 
godine kada su iz bjelovarskog kotara dopremljeni u grad Bjelovar 50 Židova, te su smješteni 
u prostorije židovske sinagoge.“ Većina Židova iz Bjelovara deportirana je u tri velika vala, 
28/29. srpnja, 30. srpnja te 31 srpnja/1. kolovoza 1941. godine, dok je i kasnije bilo pojedi- 
načnih deportacija. Prema svjedočenju bjelovarskog fotografa Hinka Anhalcera, sva uhićenja su 
provedena po noći. U prvom valu uhićena je skupina od oko sto Židova. Ako su uhićeni na ulici 
nije im bilo dopušteno da se vrate u svoje stanove po najnužnije stvari. One koje su uhvatili u 
stanu tražili su da uzmu najpotrebnije stvari. No, na željezničkoj stanici u Bjelovaru dočekale 
su ih posebne grupe bjelovarske policije koje su im odmah oduzele svu pokretnu imovinu, 
ostavljeno im je samo 300 dinara, dok je ona nepokretna podržavljenja. 

Policijske grupe su u njihovim stanovima radili popis njihove imovine, pljačkajući usput 
nakit, srebro i zlato. U drugom valu slijedećeg dana uhićeno je otprilike oko 100 Židova. I treća 
skupina je završila na istom mjestu. Svi su oni u Bjelovaru utrpani u stočne vagone, otprilike 6. 
do 7. vagona, te je vlak odmah krenuo za Zagreb, kamo je stigao u 10 sati ujutro. Prvobitno su 
bili smješteni u zagrebačkom botaničkom vrtu.*? 

Prva skupina odvedena je u logor u Gospiću, a druga i treća skupina otpremljena je u sabirni 
logor “Zagrebačkog zbora", iz kojega su neki otpremljeni u logor Danica kraj Koprivnice, Staru 
Gradišku, Loborgrad Đakovo, dok ih je većina otpremljena u logor Gospić. Nekolicina je usp- 
jela emigrirati, trideset i pet Židova dobila su propusnicu, koju su morali skupo platiti, za 
Hrvatsko primorje (koje je tada bilo pod talijanskom okupacijom).*“ U Loborgradu je završila 
Licika Polak, rođ. Berger iz Bjelovara, koje je oboljela od tifusa. Nakon toga je prebačena u jed- 
nu zagrebačku bolnicu. Kada je prizdravila nije željela po nagovoru liječnika da pobjegne, jer 
nije željela da ostavi majku i sestru te se vratila u Loborgrad. Nitko od njih troje nije preživio.*“ 

Predstojništvo bjelovarskog gradskog redarstva na čelu sa Alojzom Čukmanom uputilo je 
spisak bjelovarskih Židova koji su uhićeni 1. kolovoza Ustaškom redarstvu u Gospić “radi 
smještaja u koncentracioni logor." Prema tom spisku u trećoj skupini bilo je 107 Židova, 11 Če- 
hai 1 Srbin. Među njima nalazio se i rabin dr. David Ginsberg, koji je uhićen u Bjelovaru u noći 
31. srpnja na 1. kolovoza 1941. godine te s ostalim članovima svoje obitelji (Dorom, Ginom i 
Rubenom) otpremljen u logor gdje je umro. U dopisu se ističe da je potrebno “najažurnije iz- 
vršiti pritvaranje svih Židova i Srba-pravoslavaca, koji su bilo poznati kao komunisti." Od te 
treće skupine Židova, koja je deportirana iz Bjelovara noću od 31. srpnja na 1. kolovoza, uz 


868 HDA, ZKRZ-GUZ, kut. 691., Kotarska komisija Bjelovar dalje (KK BJ) i Gradska komisija Bjelovar (dalje GK BJ)., 
13/1946., 631., Gradska i Kotarska komisija za utvrđivanje zločina okupatora i njihovih pomagača u Bjelovaru. Kotar Bjelovar - 
prikaz razvoja događaja u toku neprijateljske okupacije, 1. veljače 1946. 

869 HRDABIJ, Savo Velagić, Svjedočanstva o zločinima okupatorskih i kvislinskih nad stanovništvom općine Bjelovar 1941- 
1945., 1970., (rukopis), Poglavlje progoni Jevreja., 34. U tom poglavlju se nalazi popis 200 bjelovarskih Židova koji su ubijeni u 
logorima smrti u NDH. 

870 HDA, ZKRZ, OK Bjeloavar, br 60/45., kut 691. 

871 Ivo, GOLDSTEIN, n. dj., 495. 

pomoć dr Karla Breyera, vraćeno je u Bjelovar dvadeset i sedam osoba većinom staraca, žena 
i djece, te dvojica liječnika, dr. Bela Milhofer i dr Dragutin Liindler.*“ 

Kad su stigli na željezničku stanicu, nisu se smjeli vratiti se svojim kućama, osim spomenu- 
te dvojice liječnika, već su morali cijeli dan ostati na stanici. Upravitelj gradskog redarstva 
Franjo Budrović i sudac Mirko Getman intervenirali telefonom u Zagrebu i zahtijevali da ih se 
vrati u Gospić.** Tek uvečer, kad ta intervencija nije uspjela, otpremljeni su sa stanice u kuću 
bjelovarske tvrtke “Breyer", na Trgu Stjepana Radića, koja je radi toga i prozvana “Židovski lo- 
gor". U tom su logoru živjeli svi, osim one dvojice Židova liječnika i jedne polužidovske obi- 
telji, do konca svibnja 1942. Tadašnji gradski načelnik Nikola Božićević nije im dozvolio uzeti 
iz kuće ni najpotrebnije stvari, tako da su spavali na golom podu. Izdržavalo ih je nekoliko 
židovskih porodica iz mješovitih brakova do svibnja 1942., kad su zajedno s nekoliko preosta- 
lih Židova na teritoriju ondašnje Velike župe Bilo-gore, otpremljeni u Jasenovac i Staru Gradi- 
šku i tamo likvidirani. 

U zadnjoj akciji uhićenja u kolovozu 1942. godine svi preostali Židovi u Bjelovaru i Velikoj 
župi Bilogora su transportirani u logor Jasenovac i Staru Gradišku, izuzev 15 Židova iz mješo- 
vitih brakova. Tako je ustaška vlast riješila židovsko pitanje.** Nakon toga prema svjedočanstvu 
liječnika Dragutina Lendlera u Bjelovaru nakon 1942. godine nije više bilo Židova.*? 

Nakon “rješenja židovskog pitanja“ u Bjelovaru ustaška vlast je planirala rušenje židovske 
sinagoge u Bjelovaru (također u Koprivnici i Križevcima). Građevni materijal od srušenog hra- 
ma trebao je poslužiti za izgradnju ustaškog doma u gradu. No od ovog plana se iz nepoznatih 
razloga odustalo.“ U lokalnom tisku pojavili su se oglasi o prodaji imovine “iseljenih osoba“, 
o “podržavljenju imetka Židova“ ili oglasi o “likvidaciji židovske imovine — prodaja pre- 
ostale stoke“, kao i obavijesti o prodaji židovskih i srpskih trgovačkih radnji na području Bjelo- 
vara. Na prodaju su bile slijedeće židovske trgovine: Schulhof, Hernstein, Singer, Berkeš, 
Biirgner, First, Pollak, Fuhrmann, Ekstein, Mandi, Rosenberg, Deutsch, Weiss, Breyer, Berger, 
Hirschler (...).5* 

Prema podacima bjelovarske Gradske i Okružne komisije za utvrđivanje ratnih zločina oku- 
patora i njihovih pomagača iz 1945. godine u razne logore iz Bjelovara otpremljeno je 288 
osoba, od toga je 15 ostalo u Bjelovaru, većinom u miješanim brakovima. Od toga su ubijene 
262 (94 muškaraca, 106 žena i 62 djece). Od svih Židova u bjelovarskom okrugu (683), 592 su 
pogubljena. Uz onih 15 Židova koju su ostali u Bjelovaru u mješovitim brakovima, samo 35 ise- 
ljenih Zidova su se spasili iz sabirnog logora u “Zagrebačkom zboru“, posjedujući propusnice 
za Italiju i Švicarsku (10 Židova je dobilo propusnice za Švicarsku). 


872 O njima vidi u: Dr Bela Milhofer (1890.-1963.) u: Rudolf, MICULINIĆ, Iz starije prošlosti bjelovarske bolnice, 
Bjelovarski zbornik 6, Matica hrvatska, Bjelovar 2003., 75. Dr. Dragutin Lćndler (1891.-1965.) u: Mladen, BERGHOFER, Povijest 
zdravstvene službe u Bjelovaru, Zbornik stručnih radova Medicinskog centra “Dr Emilija Holik" u Bjelovaru, Bjelovar, 1970., 54. 


873 Građa za povijest sjeverozapadne Hrvatske u NOP-u i socijalističkoj revoluciji, Tom I., Zagreb, 1981. dokument 124., 
196., “jedan dio isključivo Židova, vraćen je iz Zagreba u Bjelovar, jer za njih nije bilo mjesta, te su ti židovi na broju 29. smješteni 
privremeno u kući biv. vlasnika židova Breyera, koja je kuća zapljenjena u korist NDH. (...) Umoljava se naslov, što se ima poduzeti 
da se ovi židovi, većinom starci uklone iz Bjelovara, i kamo da se smjeste (...).7 


874 HRDABJ, Gradska komisija za utvrđivanje zločina okupatora i njihovih pomagača u Bjelovaru, Izvješće Okružnoj komisi- 
ji od 22. kolovoza 1945., Zločin izvršen nad Židovima, 29, spis br. 88/45. — Također i Rade KOVAČ, Bjelovar i okolica u borbi 
protiv okupatora, Bjelovar, 1952., poglavlje “Progoni Židova“, str. 73-77. 


875 HDA, ZKRZ-GUZ, br. 2235/16-45, kut 11. 
876 BLAŽEKOVIĆ, S., Bjelovar, n. dj., 116-117. 


877 KISIĆ KOLANOVIĆ, Nada, Podržavljenje imovine Židova u NDH, ČSP, god. 30., br. 3, Hrvatski institut za povijest, 
Zagreb, 1998., 429-453. 


878 “Prodaja imovine izseljenih osoba", Nezavisna Hrvatska, br. 19., 23. kolovoza 1941., 4., “Podržavljenje imetka Židova", 
Nezavisna Hrvatska,br. 28, 25. listopada 1941., 3. 


879 HDA, ZKRZ-GUZ, br 2235/1-45., kut. 10. Prema naknadnim izvješćima od 20. studenog 1945. navodi se da je ubijeno 
94 muškaraca, 106 žena i 66 djece. Također se navodi da je preživjelo 40 osoba. 

Sinagoga je cijelo vrijeme rata bila zatvorena, kako je gore spomenuto, pretvorena u skla- 
dište opljačkane židovske imovine, a zatim u njemačko vojno skladište. Uspostavom nove vla- 
sti već 1945. godine, zgrada sinagoge bila je prenamjenjena u druge svrhe. Prigodom adaptaci- 
je zgrade za potrebe bjelovarskoga Narodnog kazališta 1951. godine uništeni su dragocjeni arhi- 
tektonski elementi (obje kupole) i Mojsijeve ploče s vrha zabata. Danas je ta zgrada Dom kul- 
ture, a u njoj se nalazi i dio Glazbene škole “Vatroslav Lisinski?.* 


Bjelovarski Dom kulture (nekada sinagoga) 


880 Mladen, MEDAR, Narodno kazalište Bjelovar (1945.-1959.), Repertoar hrvatskih kazališta 1840-1860-1980, Zagreb, 
1990., 686. 

Previranja u Bjelovaru uoči 
“puča Vokić — Lorković" 1944. godine 


Prilozi za povijest Bjelovara u zadnjim mjesecima Nezavisne Države Hrvatske (NDH) 


istoriografske spoznaje o tijeku, političkoj pozadini i pripremi “puča Vokić — Lorković" do- 

voljno su istražene, tako da su uglavnom poznati glavni procesi i akteri tih zbivanja. Radilo se 

zapravo o onim pojedincima iz vrha ustaške vlasti koji su, “spoznavši da će rat u dogledno vri- 
jeme završiti pobjedom saveznika, pokušavali i da Nezavisna Država Hrvatska (NDH) dočeka kraj rata 
na toj (pobjedničkoj) strani."*' Kombinacije za traženja takvog izlaza našle su svoje glavne pobornike u 
ministru vanjskih poslova NDH Mladenu Lorkoviću i ministru Oružanih snaga NDH Anti Vokiću te kru- 
gu istomišljenika (većinom iz redova domobranstva) formiranom na istoj spoznaji o neumitnosti sloma 
Njemačke i zajedničkom raširenom antinjemačkom raspoloženju, sve pod Lorkovićevom parolom “Važ- 
nija je Hrvatska od Njemačke". Treba spomenuti da se njemačka vojska od sredine 1943. godine na 
području NDH često ponašala kao okupatorska sila. Ona je preuzela ne samo zapovijedanje nad domo- 
branstvom, već i cjelokupnu civilnu vlast. Položaj NDH u odnosu na Treći Reich, što se rat približavao 
kraju, prema Bariću, sve je više sličio položaju “okupiranog saveznika,"* U planove zavjerenika je sva- 
kako ulazila i Hrvatska seljačka stranka (HSS), zapravo njezino vodstvo u zemlji, koje je po programu 
zavjerenika trebalo da poslije puča i razoružanja njemačke vojne sile u NDH preuzme vlast u zemlji i po- 
zove snage antifašističke koalicije da se iskrcaju na teritoriju NDH. Prema Lorkoviću, nakon povlačenja 
ustaške vlasti, HSS bi trebao osigurati samostalnu hrvatsku državu na mirovnim pregovorima te spriječi- 
ti da na vlast dođu “komunisti ili Kralj"?.* Za ostvarenje toga plana, za sada postoje vrlo oskudni, a često 
kontradiktorni podaci o pripremama za realizaciju samoga “puča“. Podaci pokazuju da su poduzeti tek 
stanoviti koraci. Zadnji dogovor između zavjerenika (Lorković, Vokić i predstavnika HSS-a Ivo Farol- 
fija) od 22. kolovoza, prema Kisić-Kolanović, pretpostavljao je da jedna zagrebačka jedinica izvede udar, 
dovede Mačeka na Markov trg, a on će pozvati narod i vojsku na rat protiv Nijemaca i pozvati savezni- 
ke.** Postoji vrlo malo podataka o tome kako je konkretno “puč" pripreman u ostalim dijelovima NDH, 
s obzirom da je prema planu trebalo razoružati njemačku vojsku na cijelom teritoriju NDH, kako je rea- 
lizacija plana zamišljana u kontaktu lokalnih vodstva HSS-a i zavjerenika te kakvi su bili njihovi kontak- 
ti i kako je vodstvo HSS-a prenosilo svoje direktive o planovima među svoje lokalne ogranke. Cilj ovoga 
kratkog rada je prikazati pomoću oskudnih podataka kao je pripreman “puč" na području grada Bjelovara 
te što se dogodilo nakon neuspjeha “puča. 


Pripreme i propast “puča? Vokić-Lorković u Bjelovaru tokom kolovoza 1944. godine 


U drugoj polovici 1944. godine nakon savezničkog iskrcavanja u Normandiji 6. lipnja 1944. Njemač- 
ka se našla opet suočena borbom na dva fronta, sve više iscrpljena i nemoćna da se dugoročno odupre 
napadnima Saveznika, njezin slom se u konačnici činio neminovan. Spoznajom o neminovnosti poraza 


881 Fikreta, JELIĆ-BUTIĆ, Ustaše i Nezavisna Država Hrvatska 1941/1945, Liber-Školska knjiga, Zagreb, 1977., 289. Više 
o “puču“ Vokić-Lorković pogledati u: Hrvatski državni arhiv (dalje HDA), SDS RSUP SUP SRH, fond 1561., Puč Vokić-Lorković, 
Svjedočanstvo Ante Moškova, Bogdan, KRIZMAN, Ustaše i Treći Reich, knjiga 2., Globus, Zagreb, 1983., 78.-145. Jozo, 
IVIČEVIĆ, “Puč" Vokić-Lorković i politika ratne HSS, Vjesnik, feljton od 21. travnja do 30. svibnja 1995. godine, , Edo, BULAT, 
Svjedočanstvo o jednoj dramatskoj sjednici vlade NDH u Zagrebu godine 1944., Hrvatska revija, 2-3., 54.-55., Buenos Aires, 1964., 
608-625., Hrvoje, MATKOVIĆ, Pismo Mladena Lorkovića iz kućnog pritvora poglavniku Anti Paveliću, Časopis za suvremenu 
povijest, 25., 2-3., 1993., 318.-319. 

882 Nikica, BARIĆ, Ustroj kopnene vojske domobranstva Nezavisne Država Hrvatske 1941.-1945., Hrvatski Institut za povi- 
jest, Zagreb, 2003., 517. 

883 HDA, 1561., SDS RSUP SUP SRH. Augustin Košutić. Istražni zapisnik od 29. siječnja 1945., 120.-121. 

884 Nada, KISIĆ-KOLAN OVIĆ, Mladen Lorković — ministar urotnik, Golden marketing, 1998, Zagreb, 83. 

sila Osovine u ratu i pobjede saveznika, u njemačkim satelitskim zemljama raslo je protunjemačko ras- 
položenje te su se počele pripremati takve političke platforme koje su zahtijevale što hitniju “promjenu 
strana". Zbog naglog napredovanja Crvene armije, u istom razdoblju Bugarska, Rumunjska i Finska 
napuštaju dosadašnji savez sa Trećim Reichom i prelaze na stranu Saveznika. Takva razmišljanja i inici- 
jative su postojale i u dijelu ustaškog vrha. Do sličnih inicijativa je u NDH došlo i 1943. godine, poslije 
kapitulacije Italije, kada su organizirani prvi tajni pregovori sa predstavnicima HSS-a, o formiranju za- 
jedničke ustaško-haesesovske vlade. No, Pavelić je tada naprasno prekinuo pregovore. Sljedeće godine 
je situacije bila još akutnija po NDH, pa su pregovore opet započeli oni pojedinci koji su bili nezado- 
voljni što do sporazuma sa HSS-om nije došlo još i ranije. U njihovim kombinacijama Pavelić je u svim 
varijantama otpadao, samo se postavljalo pitanje načina njegova odlaska sa vlasti. 

Opozicija Paveliću našla je plodno tlo u naročito u domobranskim redovima. Suradnji sa pučistima 
odazvali su se pukovnik Ivan Klišanić, umirovljeni general Pero Blašković, zrakoplovni pukovnik Ivan 
Mrak te mnogi drugi..** Za tok vojnih priprema koje su se spremale u Bjelovaru za “prevrat" bio je za- 
dužen pukovnik Ivan Mrak** koji je došao u Bjelovar sa posebnim ovlastima ministra oružanih snaga An- 
te Vokića. Kao povjerenik za pregled oslobođenih vojnih obveznika on se je u Bjelovaru sastajao s domo- 
branskim časnicima u cilju priprema vojnog udara i onesposobljavanja njemačkih postrojbi u Bjelovaru. 
Prema jednoj izjavi glavni zadatak pukovnika Mraka bio je u tome “da se skinu svi časnici koji su ger- 
manofilski nastrojeni."*" I ministar Vokić se prema Moškovu, u to vrijeme “nalazio više vani nego u 
Zagrebu, da obiđe sve jedinice i govori sa svim zapovjednicima (...) njegovi govori bili su neka vrst sen- 
zacije, (...) uvijek aludirajući u svojim govorima da će hrvatsko domobranstvo stati protiv svakog koji će 
biti na putu održanja države, misleći na Nijemce.?** Pukovnik Mrak se posebno sastajao sa zapovjedni- 
kom domobranske posade u Bjelovaru bojnikom Pinculićem i pukovnikom Magašom, koji su sa svoje 
strane održavali vrlo bliske veze sa čelnicama zabranjene Hrvatske seljačke stranke (HSS) u Bjelovaru. 
Određeni pregovori vodili su se i između dr. Ivan Gaščića, presjednika ustaškog stegovnog suda u Bjelo- 
varu koji je osnovao odbor “Narodnog spasa" i lijevog krila HSS-a što ga je vodio Luka Starčević.“ Na 
svojim danonoćnim sastancima “razvijaju snažnu promidžbu u korist Vokića i Lorkovića".*“ Na tajnim 
sastancima tijekom srpnja i kolovoza 1944. godine dolazili su u Bjelovar kod. Dr. Starčevića svi članovi 
bivših Kotarskih organizacija HSS-a te davali mišljenja o ljudima iz svoga kraja koji bi bili pouzdani i 


885 Nada, KISIĆ-KOLANOVIĆ, Mladen Lorković - ministar urotnik, n. dj, 81. 

886 Ivan Mrak (1900.—1945.), zrakoplovni pukovnik. Časnik vojske Kraljevine Jugoslavij, u lipnju 1940. promaknut u čin 
pukovnika. Pridružio se 8. travnja 1941. pobunjenim pukovima u Bjelovaru. Nakon osnivanja NDH proglašen zamjenikom zapov- 
jednika zračnih snaga NDH. U lipnju 1941. imenovan zapovjednikom Hrvatske zrakoplovne legije koju prati na obuci u Njemačkoj. 
Godine 1942. ustrojava zrakoplovni zdrug s kojim djeluje u borbama na Kordunu i Banovini. U rujnu 1943. imenovan je zrako- 
plovnim izvjestiteljem u Pothvatnom odjelu Glavnog stožera oružanih snaga. Kasnije je razriješen i stavljen na raspolaganje zapov- 
jedništvu vojnog zrakoplovstva. Zbog sudjelovanja u “puču Vokić-Lorković osuđen na dvije godine tamnice. Ubijen na izdrža- 
vanju kazne od ustaša. Vidi: Tko je tko u NDH, Minevra, 1997., 283.-284. 

887 Hrvatski Državni arhiv Bjelovar (dalje HRDABJ), Okružni sud Bjelovar, k II., 75/45., Izjava Mate Hanžekovića od 21. 
VII. 1945. 

888 Bograd, KRIZMAN, Ustaše i Treći Reich, n. dj., 94. Radi se o elaboratu Ante Moškova koji je dan poslije rata jugoslaven- 
skim istražnim organima. 

889 Luka Starčević (1903.-2), odvjetnik i političar, rodom iz općine Berek, kotar Garešnica. Kao student prava pristupio je 
HSS-u. 1924. godine. Godine 1930. promoviran u doktora prava. Nakon služenja vojske počeo raditi kao odvjetnički perovođa kod 
dr. Lebovića u Bjelovaru. Nakon njegove smrti radio kao pomoćnik kod odvjetnika dr. Gaščića. Početkom 1940. godine postao je 
predsjednik gradskog odbora HSS Bjelovar. Za vrijeme NDH pokušao održati aktivne veze među članovima HSS- u Bjelovaru, te 
bio aktivno uključen u pokušaj “puča Vokić-Lorković. Neko vrijeme poslije propasti “puča proveo u istražnom zatvoru u 
Bjelovaru. Poslije rata osuđen od komunističkih vlasti na 12 godina prisilnog rada, zbog “suradnje sa okupatorom." HDAB, 
Okružni sud Bjelovar, k II., 68/45., Presuda Narodnog suda protiv Luke Starčevića, Stjepana Trnskog, Filipa Hegeduša i dr. HDA, 
1561 SDS RSUP SRH, kutija 1., 1947., Građanske stranke za kotar Bjelovar 

890 HDA, “Ustaša" - Hrvatski oslobodilački pokret — ustaški logor za grad Bjelovar, kutija 41., šifra. 013.0, red. broj 66., 
Izvještaj logornika Domagoja Ružičića o previranjima u Bjelovaru uoči puča Vokić-Lorković, 17.IX 1944., Obrazloženo očitovan- 
je logornika Domagoja Ružičića povodom tužbe protiv njega, 4. IX. 1944. HRDABJ, Okružni sud Bjelovar, k II., 68/45., 219., 
Izjava Luke Starčevića pred Okružnim sudom Bjelovar “Istina da sam više puta posjetio dr. Gašičića kao svog bivšeg šefa, jer mi 
je trebao radi raznih intervencija i propucnica, a ujedno da saznam kojekakve stravi o ustašama koje su mi trebale da posluže kao 
propagandno sredstvo protiv ustaša. Jednom prilikom kada sam došao radi propusnice, on mi je govorio da bi trebalo da dođe do 
suradnje između ustaša i HSS-a, ali m i je on to govorio jer se bojao za svoju glavu, misleći da će da HSS spašava ustašku situaci- 
ju. Ja mu se nisam usudio otvoreno suprotstaviti i reći svoje mišljenje već sam rekao da kada budem išao u Zagreb, da ću se raspi- 
tati o eventualnoj suradnji. (...) Kada sam se vratio iz Zagreba ja sam dr. Gašičiću govorio o potrebi okupljanja svih hrvatskih snaga, 
uključujući ustaše i partizane protiv četničke opasnosti." 3. VIII. 1945. 

na koje se HSS u odlučnom času može osloniti. Razmatrane su i razne direktive koje su tajnim kanalima 
stizale iz Zagreba od prvaka HSS-a Košutića i Pezelja, a koje su donosili preobučeni “trgovački putnici“. 
Zaključeno je da poslije “puča Hrvatska seljačka zaštita treba jamčiti javni red i mir, a kao regularna 
vojska će postati domobranstvo, kao “Mačekova vojska u nastajanju".*' Da bih se razlikovali od ostalih 
domobrana koji neće pristupiti HSS-u dogovoreno je da pobunjeni domobrani imaju bijeli traku oko 
rukava, kao znak raspoznavanja.“ Prof. Tomašić šalje Stjepana Trnskog, Tomu Baburića, bivšeg narod- 
nog zastupnika HSS za bjelovarski kotar i Đuru Hagljana, predsjednika kotarskog HSS Čazma, koji su 
bili na liječenu u bolnici Milosrdnih sestara u Zagrebu, natrag u bjelovarski kraj sa zadatkom “stvar je 
sazrela, i da moramo organizirati što više naroda da ide u domobranstvo, da čekaju Engleze (...) što smo 
mi i učinili", te smo po povratku upućivali ljude da se na naš poziv “dignu na ustanak".** Izgleda da je 
Trnski održao i predavanja pred više domobranskih časnika i vojnika u Narti početkom rujna 1944. godi- 
ne te ih pozivao da se ne predaju partizanima, da ustraju u borbi, jer HSS računa na njih.** Vodstvo 
lokalnog HSS-a Bjelovar organiziralo je preko generala Matije Čanića putovanje bivšem narodnom za- 
stupniku HSS-a Miji Ipši iz Daruvara, kako bi dobioda na raspolaganje zrakoplov jer je navodno imao 
vezu sa nekim engleskim majorom. 


Ministar oružanih snaga NDH Pukovnik Ivan Mrak 
Ante Vokić 


HSS kotara Bjelovar počeo je tokom kolovoza 1944. godine širiti letke pod naslovom “Hrvatska i 
Hrvati" u kojima poziva hrvatski narod i hrvatske vojnike da bude “vjeran samo onoj vladi, koja se osla- 
nja na slobodnu volju naroda na temelju izborne legitimacije, jer samo takova vlada ima pravo preuzi- 
mati obveze za hrvatski narod". U nastavku proglasa posebno se ističu hrvatski vojnici (domobrani) koji 
se pozivaju da ne napuštaju vojne postrojbe “u ovom odlučnom času“ jer u njihovo će ime da “govori i 
progovara samo hrvatsko narodno vodstvo s Predsjednikom Mačekom na čelu, (...) a njegov položaj će 
biti jači kada će mu na raspolaganje stajati hrvatska narodna vojska, (...) te će u odlučnom času pravi 
predsjednik nam dati sve potrebne upute." Traži se da hrvatski vojnici zaustave svako kretanje prema van 
granica Hrvatske, “jer je sada potreban svaki hrvatski vojnik. Hrvatski narod neće bratoubilački i grad- 
janski rat ili ma bilo čije diktature. (...) takova seljačka demokratska Hrvatska, vjerna načelima slavenske 
uzajamnosti, dati će europskoj zajednici naroda svoj doprinos produbljenju i učvršćenju suradnje velikog 
slavenskog Istoka sa slobodarskim demokracijama Zapada." U proglasu se spominje i buduća zajednica 
“slavenskih naroda juga koja bi bila stvorena na osnovu sporazuma i dogovora “slobodnih seljačkih drža- 


va Hrvatske, Slovenije, Srbije i Bugarske".** 


891 HRDABJ, Okružni sud Bjelovar, k II., 73/45., Izjava Steve Pocrnića - Izjave koje terete Luku Starčevića (bez datuma) 
892 HRDABJ, Okružni sud Bjelovar, k II., 61/45., Izjava Đure Hagljena dana kod OZNE od 21. VII. 1945. 

893 HRDABJ, Okružni sud Bjelovar, k II., 45/45, Izjava Stjepana Trnskog dana kod OZNE od 10. VII. 1945 

894 HRDABJ, Okružni sud Bjelovar, k II., 43/45., Optužujući materijal protiv Stjepana Trnskog 


895 HDA, “Ustaša" -Hrvatski oslobodilački pokret - ustaški logor za grad Bjelovar, “Hrvatska i Hrvati" — prijepis proglasa 
HSS Bjelovara, kolovoz 1944. 

Prema izvještaju logornika grada Bjelovara Domagoja Ružičića koji je poslije “puča“ upućen iza- 
slaniku ministra oružanih snaga generalu Dolačkom““, k njemu je došao tih dana dr. Luka Starčević, 
predsjednik mjesne organizaciije HSS Bjelovar, te tražio od njega da mu omogući politički rad i ponovno 
aktiviranje organizacija HSS-a, nudeći mu spas kroz njegovo sudjelovanje u “prevratu", te da tu njegovu 
ponudu brzo iskoristim “kroz ovo nekoliko dana dok još postoji ustaška vlast".*" Dr. Luka Starčević je 
rekao F. Antoljaku da lijevo krilo ustaškog pokreta počinje paktirati sa HSS-om radi afirmacije kod En- 
gleza i Amerikanaca kako bi se neki spasili, te da nema sumnje da predstoji dolazak Šubašića sa vojskom 
iz Londona u Hrvatsku koja će dati vlast HSS-u i Mačeku. Cak su slani povjerljivi ljudi HSS-a u šumu, 
u redove partizana u okolici, da bi vršili “agitaciju za našu stvar, te da se prilikom invazije stave u redove 
HSS-a zajedno sa domobranima." Prema instrukcijama koje je dr. Starčević dobivao iz Zagreba od dr. 
Tomašića trebalo se svakako povezati sa NOP-om, da se zajedno prijeđe u napad na Nijemce, ali “da bi 
naše pozicije bile jače, treba da preuzmemo na sebe domobranstvo" te u “odlučnom času da ih preuz- 
meno ispod upliva ustaša, te da kod iskrcavanja Engleza prijeđemo sa domobranstvom na stranu savezni- 
ka.** Međutim, pripremane su i alternative, ako akcija kod domobranstva ne uspije. Tako su ponovo 
pripremani i aktivirani redovi Hrvatske seljačke zaštite (HSZ) koji “svaki dan moraju biti organizirani i 
spremni." Postojala je direktiva u HSS-u da treba sprječavati odlazak “naših ljudi u partizane, (...) dok se 
onome koji prijeđe iz partizana u domobrane, neće ništa dogoditi". Tako je prema izjavi Steve Demerca, 
vođe HSZ iz Stare Rače postojala je nakana da se pri dolasku Šubašića iz Londona sa 40.000 vojnika i 
pripremljenim domobranstvom, kada se učvrsti vlast, komunisti kao tadašnji neprijatelji “spreme u kon- 
centracijske logore".** 

Prema izvještaju logornika Ružičića među vojnim i civilnim krugovima u Bjelovaru počelo se javno 
govoriti o skorom padu ustaške vlasti i dolasku Vladka Mačeka na vlast u Hrvatskoj. Pukovnik Mrak je 
zajedno sa pripadnikom lijevog krila HSS Fabijanom Antoljakom ( koji je bio kurir između vodstva HSS 
u Zagrebu sa HSS-om Bjelovar)“ počeo pripremati jednu posebnu postrojbu sastavljenu od pouzdanih 
ljudi koja bi u datom trenutku preuzela vlast u Bjelovaru na čelu sa nadporučnikom Ivanom Valentako- 
vićem, te jedna postrojba od stotinu ljudi koja bi obučena u zrakoplovne odore bila spremna na bjelo- 
varskom zrakoplovnom uzletištu za akciju. Prema svemu sudeći ta grupa je trebala zauzeti uzletište pod 
vodstvom pukovnika Mraka, jer je prema osnovnom planu, koji je prema nekim pokazateljima dogovo- 
ren sa Englezima, trebalo sačuvati i zauzeti sva uzletišta u NDH, radi brzog transporta Engleza i Ame- 
rikanaca na to područje.*" 

Područje sjeverozapadne Hrvatske je tada bilo pod komandom njemačkog 69. rezervnog armijskog 
korpusa, dok je u Bjelovaru postojala i Feldkomanda 1038. Početkom rujna 1944. broj Nijemaca u Bjelova- 
ru se kretao oko 1.500 vojnika, dok je u feldžandarmeriji bio oko 400 priipadnika. Znatne njemačke snage 
bile u Varaždinu i Garešnici, koje su bile u procesu regrupiranja nakon što je operacija “Rouen", kojom 
se planiralo razbijanje X. korpusa NOVJ na Kalniku i Bilogori neuspješno zaustavljena krajem kolovoza 
1944. godine. Sve to je zahtjevalo vrlo pažljivo organiziranu operaciju koja nije nikad izvedena.“ 


896 Franjo Dolački (1884.-1950.), general. Završio Topničku kadetsku školu u Beču. Austrougarski časnik, te djelatni časnik 
vojske Kraljevine Jugoslavije. Umirovljen 1940 godine u činu artiljerijskog pukovnika. Po proglašenju NDH pristupa domo- 
branstvu, ; do listopada 1941 zapovjednik je toništva u stožeru Osječkog divizijskog područja, potom do srpnja 1943. zapovjednik 
1. domobranskog zbornog područja, a do kraja rata zamjenik Zbornog područja Zagreb. Vrhovni sud DF Jugoslavije osuđuje ga na 
20 godina robije. Kaznu je izdržavao u Srijemskoj Mitrovici, Požarevcu, Lepoglavi i Staroj Gradiški, gdje je i umro. Vidi: Tko je 
tko u NDH, Minevra, 1997., 93. 

897 HDA, “Ustaša -Hrvatski oslobodilački pokret — ustaški logor za grad Bjelovar, isto, Izvještaj logornika Domagoja 
Ružičića. 

898 HRDABI, Okružni sud Bjelovar, k II., 68/45., 219., Izjava Luke Starčevića pred Okružnim sudom Bjelovar, 7 

899 HRDABI, Okružni sud Bjelovar, k II., 83/45., 83., Izjava Steve Demerca iz Stare Rače, 22.II 1945. 

900 HRDABIJ, Okružni sud Bjelovar, k II., 68/45., 219., Izjava Luke Starčevića pred Okružnim sudom Bjelovar, “Kada sam 
bio u Zagrebu Tomašić mi je rekao da je dobro što sam pristao na suradnju sa NOP-om, (...) da bi naše pozicije bile jače treba da 
dobijeme iza sebe domobranstvo. Radi toga ja sam poslao Fabijana Antoljaka k dr. Tomašiću koji je izrazio želju da se sastane sa 
istim, i to radi pregovora sa okružnim N.O.O Bjelovar, te radi rada u domobranstvu. U slučaju da saveznici izvrše invaziju na naš 
teritorij potrebno je uza se imati domobranstvo, koje bi saveznici, nakon što bi prešli na njihovu stranu, proglasili savezničkom 
vojskom. U svrhu rada s vojskom ja sam se povezao sa Valentakovićem natporučnikom, kojemu sam govorio po uputama prof. 
Tomašića kao treba domobranstvo izvući ispod upliva ustaša, te kao bi u odlučnom času moglo doći do borbe protiv okupatora, da 
naš poziv razoruža ustaše i Nijemce u Bjelovaru i preuzme vlast u svoje ruke. 4.VIII 1945. 

901 Marijan, G. POLIĆ, Vokić-Lorković, povodom 20-godišnice smrti, Hrvatski glas, Buenos Aires, 5. lipanj 1965 

902 Zdravko, DIZDAR, Oružane jedinice NDH i okupatora u Bjelovaru i na području bjelovarskog okruga u toku rata 1041.- 
1945., Bjelovarski zbornik, Bjelovar 1990., 70. Vidi i: Antun, MILETIĆ, Sjeverozapadna Hrvatska 1941.-1945 u svijetlosti nje- 

Čak je i iznenadna propast vođa “zavjernika Vokića i Lorkovića u prvi mah nije pokolebala HSS 
Bjelovar. U redovima domobranstva počeo se širiti njihov mučenički kult, a sam dr. Luka Starčević je u 
“uvijenoj formi" govorio da su Vokić i Lorković “žrtve svog hrvatstva, jer su htjeli pomoću HSS dovesti 
do koncentracije hrvatskih redova?.*““* Propast planiranog prevrata unio je veliki strah u redove domo- 
branskih časnika prevratnika u Bjelovaru tako da su mnogi počeli bježati u partizanske redove. 

Prvi je pobjegao zapovjednik Dora postrojbi pukovnik Nikola Iskrić s dvojcom časnika i 36 pravo- 
slavnih domobrana iz Dora puka, a glasine da će cijeli puk prijeći u partizane doveo je do njegova razoru- 
žanja od njemačke Feldkommandature u Bjelovaru te zatočenja svih njegovih časnika i dočasnika. Iz 
domobranske posade Bjelovar još su pobjegla četiri časnika, tri dočasnika i jedan broj domobrana, a iz 
oružništva pet časnika. Zbog toga grad je blokiran lojalnim oružničkim i domobranskim snagama i zabra- 
njeno je svako kretanje. ** Prema izvorima NOP-a je u razdoblju od 1. do 15. rujna 1944. godine prebje- 
glo iz raznih uporišta, većinom iz Bjelovara jedinicama Istočne grupe odreda 245 neprijateljskih vojnika 
sa kompletnim naoružanjem, a razlozi su osim neuspjelog “puča bili i pojava Crvene armije u istočnim 
dijelovima Jugoslavije, a i “poslijednji“ poziv maršala Tita od 30. kolovoza 1944. u kojemu poziva hrvat- 
ske domobrane i ostale suradnike okupatora da do 15. rujna pristupe partizanima, jer svi oni koji ostanu 
biti će izvedeni pred ratni sud i suđeni kao izdajnici naroda. Na sjednici OK KPH Bjelovar 19. rujna 
1944. konstatirano je da u Bjelovaru vlada “panika i rasulo“ te da su izvršena mnoga hapšenja pobunjeni- 
ka (domobrana).** 

Logornik Ružičić je 13. rujna dao proglas na radijskoj postaji Bjelovar da je stanje sada mirno i da 
svako daljne širenje alarmantnih vijesti strogo zabranjeno uz najstrože zakonske sankcije. Tada je prene- 
sena i poruka ministra oružanih snaga, admirala Steinfla “da se u zadnje vrijeme neprijateljska promičba 
putem krugovala nastoji ubaciti razdor u hrvatsko njemačko bratsko po oružju. Ne nasjedati takvim zlo- 
namjernim vjestima i izdajničkim došaptavanjima. Hrvatsko njemački borci bore se rame uz rame do po- 
bjede.?*“* U toj situaciji je logornik Ružičič tražio pomoć iz Zagreba u vidu jedne ustaške bojne, zbog bo- 
jazni od napada partizanskih snaga, dok je za unutarnji red i mir javljao da je uspješno uspostavljen. Na- 
kon propasti “puča" uslijedila su uhićenja grupa domobranskih časnika simpatizera HSS-a za koje se 
držalo da su povezani sa pučistima. Među njima bio je i zrakoplovni pukovnik Ivan Mrak, koji je ubijen 
u lepoglavskom zatvoru u svibnju 1945. od ustaša." 


mačke arhivske građe, Zbornik Sjeverozapada Hrvatska u NOB-u i socijalističkoj revoluciji, Varaždin, 1976., 1012.-1024. Tada se 
na cjelokupnom prostoru NDH nalazilo ukupno 350.000 njemačkih vojnika (70.000 vojih obveznika NDH u sastavu njemačkih 
postrojbi) zbog povlačenja sa Balkanskog poluotoka, područja grupe armija E koje se dotada nalazila u Grčkoj. Zdravko, DIZDAR, 
Brojitbeni pokazatelji odnosa vojničkih postrojbi na teritoriju Nezavisne Države Hrvatske 1941.-1945 godine, Časopis za suvre- 
menu povijest, br. 1.-2./1996., 161.-197. 

903 HDA, “Ustaše" - Hrvatski oslobodilački pokret - ustaški logor za grad Bjelovar, isto. 

904 Isto, Izvještaj satnika Mate Višića za bojnika Pinculića u stvari satnika Sobote i nadporučnika Valentakovića, 20.[X 1944. 

905 Zdravko, DIZDAR, Teror okupatora i ustaša i aktivnost NOP-a u Bjelovaru 1941.-1945., Bjelovarski zbornik, Bjelovar 
1989., 50. Poziv maršala Tita izazvao je znatni odaziv u redovima domobranstva, tako da su mnoge jedinice prelazile kompletne u 
redove partizana. Prema sjećanjima partizanskog časnika Ivana Šibla iz rujna 1944 “Čazma je puna domobrana i domobanaskih 
časnika. Dolaze iz okolnih garnizona i priključuju se partizanima. (...) Moglo bi se reći , ali to nebi bilo politički ispravno, a niti 
pristojno “da štakori napuštaju brod koji tone". (...) Oficirima koji nisu ratni zločinci, biti će priznati činovi. Možda to nije baš 
pravedno, ali je korisno. Ne moramo ginuti napadajući ih, a donose i mnogo oružja. Međutim domobran ostaje domorran, bez obzi- 
ra kakvu uniformu obukao i kakvu kapu natukao na glavu. (...) Savjsno pozdravljaju sve partizane koje sretnu. Pritom se desi da 
stare navike pobijede pa najprije ustaški podignu ruku otvorene dlana i tek sada se sjete gdje su pa brzo stisnu šaku i izgovore 
“Spremni, ovaj izvinite.... Smrt fašizmu!“", Ivan, ŠIBL, Ratni dnevnik, 380.-381. 

906 HDA, Podhvatno zapovjedništvo Bjelovar, Op. Br. Taj. 626/1944., BjPZ, Br. Taj. 1430/1944. 

907 Nada, KISIĆ-KOLANOVIĆ, n. dj., 97 

Priepis! 
HRVATSKA. Z HRVATI 


25 U ovoj sudbonosnoj i do sada nevidjenoj borbi svistova i ideja, 
nl Manje i prot narod nije posrmuo ni sei BLOsOSTAO ŠE VJERAN 
NAČELIMA oN. ANSTVAJPRAVIJE I SLOBODEakoja $u ela temelj Hrvatskog 
seljačkog pokreta u 'kojem su neumrla braća Ante 1 Stjepan Radić okupili 
najprije hrvotstvo seljačtvi,s onđa i cieli hrvat:ki nordđa . , 

' štoga je.4 posve rasu mljivo da je hrvatski narod 1 u ovom velikom 
ratu od .prvog časa odlučno 4 nedvoumno_ Zastupao načela slobođe i ddmokra= 
cije 1 tnko odredio svoje mjesto u ovom svjetskom sukobu 1 obrečumie 

. 2 e.Ha svim igborima već od 19184hrvatsko je seljačtvo zajedno s 
cotalim dielovima hrvatakog|narzođa plebiscitarnom većinom sumnjivo potvrdi= 
1o,dn je Hrvatnka seljačka \tranka legitimn&/sakoniti/prodstavnik hrvat= 
skog naroda i đa je program H53 postoo nerazorivi temelj političkog mi= 
šljenja 1 težnja re : , “4. +.% 

: To je naročito i 20 19585 £ 1958.kađ je Eapravo 6is1li hrvatski \ 

on izrazio povjerenje HSGB=i Fredujađdniku Dru Vlađku. ekueOvo povjee 
renje narođ ne samo đa nije do sada oporekognego jedva čeka da ga prvom 
rrilikom ponovno 4 još odluiinije potvrđigDosiljedno tome je HBS 8 Prednjedni- 
kom PreVeliačkom na čelu 1 diunas& legitimni predstavnik hrvatskog naroda» 
zaba ju osmnatra 4 hrvatski narod i svi slobođarski 1 damokratski faktori 
mviotas x : i, i VA: 
5,B38 ioitiče veliku istinu,đa je hrvatški narod grana velikog 
slnvenakog otabla,ali ipak &amopvojan narođ«eššogn ima pravo vać 4 na 
temelju načela narodnog sambodredjenjngda slobodno odluči sa svojom sudbi= 
nom i to kao .u pitanjima svog odnosa prema drugim narodima, tako u pita- 
jna nvog umutarnjeg uredjenja te socijalnog i gospođerskog poredka kod 
a K-) s “ st i 1 , e 
Vjekovna je 1 .neođstupna težnja i volja hrvatskog narođa,da živi u 
svojoj vlastitoj državisša žo ima 1 pravo kao 1 svaki drugi narode 
- U ovakvoj svojoj državi želi hrvatski narod biti okupljen kao narodna 
kultu rna. 4: gospoderoki saol:ružena ojelinag = : : 
\ 4eAko je u interesu što boljeg osikuranja svoje šlobođe to europskog , 
.mirazhrvat je narod pri piravan đa otstupi kao slobođan i ravnopravan 
člansa na osnovu spor zuma fi ugovora,u državno pravni savez so suajediim 

ri.rođdima,ako je to željn i honažođdag Ž . 

e Rađf_ 11 so o znjedniči slavenskih narođa juga,yhyestski narođ misli 
dn bi bilo u :tom slučaju n bordo ziošenjarrinnoa slobodnih oeljačkih fila 


4 tos*Hrvatoko,jlovenije, e. garskosčšto se tiče Grnogore i Hacedoe 
mijesto tetaja, dani nji narodi slobodno odlučiti o svom položaju u tome 
sav ne = : AG Krs 
| Sešrođahnuta đuhom seljačke aomokcino1 HSS maatupa stanoništa da 
#2 ;vrhovni:.nocioc svoga suverenitsta te dan suverenite trebn 
biti run # neprekiđana : oka : 


“+ Dosljedno: tome ona je protivna svakoj diktaturf"dolarila ona s desna 
d1 1 liavcerolttički se život mora organizitati odazdo prema gore a na 
Cc demokratakim načelima nioboće i rmvnoprnvnostis ' : da er g 
2 sv drčavljani Hrvatikejbez obzira na rilrodnosta rasu, vjeru, st leš i 
spol,moraju imati jednaka prava ali i jednake đušnosti, 
šloga 1 suradnja hrvatskog 1 srpskog naroda, jednakopravnost 1'sloga 


mmnlimana g dg makge i katolik štiv- 1 ranj arodn | 
mnjinaobit o e tamelji nove hrvatska, i m. kia skaraa s. 


. najpoboljnija, 


i a img ru glasovaskoje su dobili ,dakle 


—__ 


Letak HSS-a iz kolovoza 1944 kojim se poziva hrvatski narod i hrvatski vojnici da čekaju “odlučni čas" kada će 
na poziv predsjednika Mačeka HSS pozvati narod i domobrane na otpor protiv neprijatelja 

J | | : 

7U Hrvatskoj se imam oieli narodni život izgraditi na našel 
ba ne prašde,Rad etjelešni i duševnietemelj je novog arešivasa skanija 
ni mjerila vriednouti svakog pojedinca u njemu, ; 

: Svima jednako pravice 1 kruha koji pošteno rađe.,HS8 ima svoj! izgra=« 
djeni socialni i gospodarski progrem,koji će uskladiti sa novim potrebama | 
1 zadaćamykoje u buđuće družtvena zajvdnica;mora na sebe preuzeti da osigure 
saa e mea +? narodne zajednice.» , : ; | 

e b posao te: đušnost i ustavotvo I 
narodnih or fis te d rnog sabora,vlade k&o i ostalih 

B.Da tako zaista 1 buđe,ovisi mnogo i o nama samima. ' 

Vriedme iđe brzim koracima.Držimo i mi korak e dogadjajima, <, 

'Bve neka bude pripravnosNarod nam svuda otnjavlja:i povezuje organi= 
zacije H35.:dnako pametno,kako je to radio i prije u sličnim vremenima,Spre- 
mimo i sve drugo što je potrebno tiko da narod tude svude,ne samo pripravan 
i sposoban dn sam preuzme svoju sudbinu u vlastite ruke,nego da bud& i u 
mogućnosti,da ju 1 vlastitim oružanim snagama zaštiti, KEKO 
9,Fazimotgodina 1916,no smije se ponoviti,Onda smo bili ne samo 
politički nesložni i neoryanizirani,nego smo u najsudbnosni jem času odbacili 
oružje i razbježali se kućama svojim,U Ervatskoj su pak preuzeli vlast oni 
koji su imali kakva takvu joružanu snagu : Ka: 

i ' Zadržimo svoju pušku na svome ramenu,pa će mo moći zadržati i svoj 
fiovac u svome džepu,Imajni na umu,da si je sam hrvatski narod najveći prija- 
telj i da mora u prvom redu sam go sebi voditi računa: - ka 

Kad svisstan i 8ložun narod ima i oružje u rukama,onde može lakše 
braniti svoja prava 1 postavljati zahtjeve.5togas Ziraša ž . 

HRVATI VOJNICIT Bez obzira u kojoj 1 kavkoj se vojnoj postrojbi sada 
E) učajno nalazite,okupita ae oko ovih mislisle odbacujmo-oružje,ne razbje- 

o se u odlučnom časuaSvi koji smo pišteni i dobor namjerni moramo: nastu= 
piti povezani i slošni,kad Jedna organizirala i jedinstvena snage,uz svoj 
nerod,Fojedinci i pojedine skupine ne znača ničta,Nača je mjesto gdje ć.e bi 
i cio hrvatnki narod,U naše imo neka govori i pregovara prvatsko narodno — . 
vodstvo s Predsjednikom Mežkom na čelu.I njegov $e položaj biti jači kađ će 
mu na razpolaganju stajati slobdna hrvatska Barodna vojskas»Ani budimo priza 
Pravni i povezani«U odlučnom času će nam pravi na rodni predsžetnizi dati - 
sve potrebne upute,3 tim u vezi i nvodstupna odluka svih hrvatskih vojnika, 
đa ni jedan ne napusti teritorij Hrvatskosllaša je mjesto samo u Hrvatskoj, 
naša je borba samo za Hrvetsku i interese hrvatskog narođaslzran granica 
Hrvatske nitko više ni korokasHrvatska treba svakoj svaga vojnika, 

. Loštač jag Lj sk dna i vojniodl8vaki neka bude na svom mjestu i 
pripravan da izvrši svoju dužnost i zadaću, : 

Povozujmo se. svaglje“gdje nas ima. ' : : 

Hvala radu braća Badića,te borbi hryatukog naroda, pod vođstvom heroja 
4 dalekovidnog političara Predsjednika Mačkneugled 1 položaj hrvatskog narod 
je danag u stranom svietu n8Pripođobivo bolji nego 14 je to bilo 1918, 

Sloboflarski hrvatski narod ije i ne može biti protiv borbe za slobođu 
pravicu,demokraošju,jer je on tu bortu proveoja vodi je 1 ,danas kao narodna 
većinaeStoga je hrfatski narod od uviek,pa i sađa,za poštenu slogu svih 
boracaz;koji se bore sa poWjeđu pravice i d4emokraoije, za istinsku narodnu 
slobodu,a koji imadu koriena u narođu.Mi Hrvatski narod ne de bratoubilačko 
i grndjanskog rata 41i ma bilo čije diktature, 1 unoyom pitanju on gleđa puni 

jerenjem u svoje narodno vođstvoe | s E j sA. : še 

. Zato svako nasilje 1 teror koji ne vrši na4 narodom sa. bilo koje strano 
uslied čega narod nije u mogučnosti“ da slobodno izroče svoje mišijenje»la 

se narod način pokušava ponizit na prosti objekt,dočim j6 tamelj Hrvat- 
skog meljačkug pokreta da narod treba biti subjekt sveukupnog državnog živo 


ta \ KL ) s 
Svi dielovi hrvatskog naroda složni povezani besmrtnim naukom bbaće 
Radića,a pod wodstvom Predsjednika Dra Vlatk# Načka,koji uživa neograničeno 
povjerenje hrvatskog naroda,naroda uboće,a hEvatskog seljačkog narođa napose 

čine Sa išanstveni narodni val Covječnosti,Pravice i Slobode tako postaju 
svjetionik 1 uzor svim seljačkim narodima ovog diela Evrope;a solidni građi- 
telj nove slobodne Hrvatske,Hrvatske roda,mira,napredka i socialne pravde, 

“ Takova nova seljaškax demokratska Hrvatska,vjerna načelima slavenske 
Pija Lo o po će u evropskoj zajednici narođa svoj doprinos prođubljenju 
i učvršćenju suradnje velikog alavenskog Iztoka sa slobodarskim demokracija- 


ma Zapadne 
(0 ŽIVIO SUVERENI NARODI 
IVILA BELJ DEMOKRATSKA DRŽAVA HRVATSKA! : NO 


ŽIVIO PREDSJEDNIK DR+VLADKO MAČEKI * 
* Hrvatna,koloroz 1944, 


sa Za točnost priepisa jamči VA 
Kaaa ._ZogomiktD3Ružičić/ Pi ( 


vio U BOGA SELJAČKA SLOGA! 

PRILOG 1. 
“USTAŠA" — HRVATSKI OSLOBODILAČKI POKRET 
USTAŠKI LOGOR ZA GRAD BJELOVAR*“ 


Broj: V. T. 54/44. Bjelovar 17. IX. 1944. 


Izaslaniku g. ministra oružanih snaga g. generalu Dolački 
Bjelovar 


Temeljem ustmenog dogovora, a na traženje Naslova, podnosim sliedeće izviešće. 

Posljednjih dvadeset dana osjetilo se naročito gibanje u redovima viših hrvatskih častnika. Budući da 
su mi njihova sastajanja upala u oči, posvetio sam im posebnu pažnju. Neposredno prije poznatih zagre- 
bačkih događaja došao je u Bjelovar zrakoplovni pukovnik Ivo Mrak s posebnim ovlastima primljenim 
izravno od tadašnjeg ministra oružanih snaga Ante Vokića. Pred javnosti, kao i pred državnim i poli- 
tičkim oblastima nastupio je g. Mrak kao izvanredni povjerenik za pregled očevidnosti oslobodjenih vojih 
obneznika. Naročito mi je palo u oči. Da se s tim poslom skoro nikako nije bavio, nego se cielo vrieme 
sastajao s častnicima , koji su već od ranije bili problematičnog stava. Naročito je zapažen neprestani sao- 
bračaj sa zspovjednikom posade bojnikom Pinculićem, koji je kratko vrieme prije Mrakovog dolaska bio 
postavljen na ovu dužnost. Budući da sam od ranije imao stanovite obavjesti o političkoj problematično- 
sti bojnika Pinculića, to sam poduzeo potrebne korake za njegov premještaj. U tom sam uspio, ali je već 
par dana nakon toga premještaj bio storniran. (Upozoravam da bojnika Pinculića nisam osobno poznavao, 
te da s toga razloga nije moglo biti osobnih motiva za ovaj korak.) 

Odmah nakon storniranja premještaja bojnik Pinculić je počeo javno saobraćati s vodećim osobama 
bivše HSS., koja je posljednih mjesec dana razvila na mom području zamašnu djelatnost. Značajno je, da 
je to javno saobračanje ovdašnjeg vodstva HSS sa zapovjednikom posade usliedilo paralelno sa širenjem 
letaka pod naslovom “Hrvatska i Hrvati" u kojima se u ime HSS negira legitimnost Poglavnikova narod- 
nog predstavničtva. Ne samo to, u tim letcima naglašava se da se u ime hrvatskog naroda može i mora 
govoriti i pregovarati samo dr. Maček kao jedini legitimni predstavnik hrvatskog naroda dva puta izabran 
demokratskim izborima. U tim letcima naglašeno je potreba obnove Jugoslavije na konfederativnoj bazi. 
Predsjednik mjestne organizacije HSS-e dr. Luka Starčević došao je i k meni te mi postavio zahtjev da 
mu omogućim provedbu organizacije, jer da mi se na taj način pruža mogućnost političke afirmacije te 
da to izkoristim kroz ovo nekoliko dana dok još postoji ustaška vlast.“ Tom prilikom odigrao sam kroz 
tri dana glumačku ulogu i doznao od samog dr. Stračevića u glavnim obrisima sve pripreme koje se vrše 
na području Bjelovara u svrhu uzpješnog prevrata. U medjuvremenu je izbila afera Lorković-Vokić. Tom 
prilikom dao mi je dr. Luka Starčević u uvijenoj formi do znanja, da su ti ljudi žrtve sbog hrvatstva, jer 
su htjeli pomoću HSS dovesti do koncentracije hrvatskih redova. Organi HSS razvili su istodobno u re- 
dovima domobranstva mučenički kult spomenutih izdajica i izazvali u častničkim redovima kao i u ma- 
njim krugovima domobranske momčadi otvoreno neraspoloženje. 

Mnoge vojne i gradjanske osobe počele su javno govoriti o padu ustaškog režima i Mačekovu dolaz- 
ku na vlast. Istodobno po vlastitom priznanju dr. Starčevića tkz. Odbor “Narodnog spasa" pristupio je po- 
novo HSS-i i pridružio se unapred spomenutoj kampanji. 

Pukovnik Mrak i bojnik Pinculić saobčili su mi da su po posebnoj ovlasti danoj pukovniku Mraku od 
ministra Vokića pristupili formiranju jedne domobransko-oružničke jedinice koja se ima sastojati od 
vojnih bjegunaca i neposlušnika privedenih u domobranstvo po organizaciji HSS. Verbovanje vojnih bje- 
gunaca i neposlušnika obavljao je i poznati funkcioner lievog krila HSS Fabijan Antoljak, koji je istodob- 
no kao vojni teklić i kao teklić organizacije HSS sa zadatkom preuzimanja naloga od vodstva HSS u Za- 
grebu. 


908 HDA, “Ustaša — Hrvatski oslobodilački pokret — ustaški logor za grad Bjelovar, kutija 41., šifra. 013.0, red. broj 66., 
Izvještaj logornika Domagoja Ružičića o previranjima u Bjelovaru uoči puča Vokić-Lorković, 17. IX. 1944. 
909 Podcrtao autor. 

Budući da je u Zagrebu otkrivena afera Lorković-Vokić i ista likvidirana, to je nastao u redovima 
častnika prevratnika, koji su započeli s dogovorima za bieg, paničan strah pojačan rokom partizanske am- 
nestije, koja je izticala 15. 0. mj. 

Prvi je pobjegao zapovjednik Dora-puka pravoslavac pukovnik Nikola Iskrić s dvojcom častnika pra- 
voslavaca i 36-oricom pravoslavnih domobrana iz Dora-puka. Kada se otkrilo da će tokom sliedeće noći 
za zapovjednikom prebjeći čitav Dora-puk, te je Feldkommandantura izvršila razoružanje Dora-puka, a 
sve častnike, dočastnike i momčad zatočila. Istodobno blokiran je grad postojećim oružničkim i domo- 
branskim snagama. Unatoč svim ovim mjerama pobjegla su sa strane domobranstva još četiri častnika, 
tri dočastnika i manji broj domobrana, a iz oružničtva pet častnika. Povodom toga mjere opreza su 
pojačane. 

Kako su se u vezi sa zagrebački i bjelovarskim dogadjajima počele gradom s neprijeteljske strane širi- 
ti alarmantne vijesti i nekakva prieteće pisma, to sam 13. 0. mj. Dao proglas na mjestnoj razglasnoj posta- 
ji u kojemu sam upozorio javnost na širenje i širitelje alarmantnih vijesti navestivši za širitelje najstrože 
sankcije. 

Sve što je učinjeno uzpjelo je obaviti bez ikakvih incidenata. 

Da se uzmogne što bolje osigurati grad od svih prevratničkih pokušaja, potrebno je da Naslov zatraži 
od Ministarstva oružanih snaga smjenjivanje zapovjednika postaje bojnika Pinculića, i isto tako opoziv 
boravka pukovnika Mraka u Bjelovaru, tim više što mi je pukovnik Mrak rekao prilikom prvog susreta 
da namjerava stotinu vojnih neposlušnika mobilizirati i obučenih u zrakoplovne odore prebaciti na zrako- 
plovno uzletište. Po mom mišljenju svrha dolaska ovih ljudi bila bi ista kao i formiranje domobransko- 
oružničke jedinice po bojniku Pinculiću, o čem je već bilo govora, a za koju jedinicu je bio predvidjen 
kao zapovjednik nadporučnik Valentaković koji se pred par dana odmetnuo. Mislim da bi bilo najbolje 
imenovati zapovjednikom posade zapovjednika oružničke škole podpukovnika g. Pergla. 

Savezno s tim potrebno je odmah uputiti u Bjelovar jednu ustašku bojnu radi obrane od partizanskih 
napadaja, dok za unutarnji red dostaju snage s kojima razpolažemo. 


ZA POGLAVNIKA I DOM SPREMNI ! 
Logornik: 
Domagoj Ružičić 

Dr. Stjepan Kranjčić — “vojnik Stepinčeve vojske? 


Prilozi za poznavanje odnosa Katoličke crkve i komunističkih vlasti u Križevcima i 
okolici od 1952. do 1965. godine*“ 


loporaba religije je i danas, na početku 21. stoljeća, jedan od glavnih uzroka konflikata 

u suvremenom svijetu, što nije tako izgledalo krajem 80-ih godina prošloga stoljeća kada 

se bližio kraj komunističke vladavine u istočnoj Europi, a “povratak Bogu" označavan je 
kao povratak snagama mira, onom katalizatoru koji je iznio pobjedu demokracije nad totalita- 
rizmom i stvaranje idealnijeg svijeta. Činilo se da su “sile dobra“, prije svih Crkva, porazile 
“sile zla" i konačno trijumfirale. Međutim, zloporaba religije je danas, u novim uvjetima, posta- 
la novom točkom razdora u “novom svijetu" i taj povijesni proces, s neizvjesnim završetkom, 
još traje." 

Kada je, sada već prije više od šezdeset godina, tada već bivši britanski premijer Winston 
Churchill, u svom poznatom govoru na Westminsterskom koledžu u gradiću Fultonu u SAD-u 
5. ožujka 1946. godine, naglasio da je “Od Stetina do Trsta željezna zavjesa pala na europski 
kontinent (...) što predstavlja sve veći izazov i opasnost kršćanskoj civilizaciji“, ta je činjenica, 
osim očigledne podjele europskih naroda na “dva svijeta", zapadni demokratski i istočni total- 
itarni,* značila i podjelu do tada jedinstvenog tijela Rimokatoličke crkve u Europi (dalje u tek- 
stu RKC). Prvi su put brojne rimokatoličke zemlje istočne Europe došle pod vlast komunis- 
tičkog sustava (primjerice Poljska, zemlja s gotovo 96 posto katoličkog stanovništva). 
Nepovjerenje između vrhova Katoličke crkve i novouspostavljenih komunističkih vlasti u 
istočnoj Europi i Jugoslaviji bilo je obostrano i duboko ukorijenjeno. Presudan utjecaj u tom 
nepovjerenju bio je ateistički pogled komunista na svijet te konkretni potezi koje su komunisti 
najavljivali, kao što su: odvajanje Crkve od države i škole, pljenidba crkvene imovine te pos- 
tupna eliminacija Crkve iz političkog i kulturnog života nacije.“ 


Odnosi komunističkog režima i Katoličke crkve u Hrvatskoj nakon 1945. godine 


Nakon što su tijekom Drugoga svjetskog rata porazili sve svoje ratne neprijatelje, a poslije 
onemogućili rad i uništili sve stare oporbene stranke (posebno HSS), komunistima je u nasto- 
janju da potpuno omoguće svoj monopol u društvu, smetala samo Katolička crkva, kao jedino 
moguće središte otpora novoj vlasti i središte okupljanja oporbenih djelovanja. Katolička je 


910 Ovaj rad ne odnosi se konkretno na povijest Bjelovara nego na povijest njemu obližnjih Križevaca, no on pruža vjernu 
sliku odnosa komunističkih vlasti prema Katoličkoj crkvi koja je manje-više bila identična sa stanjem u Bjelovaru. Svi arhivski 
podaci za ovaj rad su preuzeti iz Hrvatskog državnog arhiva u Bjelovaru. 

911 Samuel P. HUNTINGTON, Sukob civilizacija i preustroj svjetskog poretka, Zagreb, Izvori, 1998.; S. P. HUNTINGTON, 
Treći talas, demokratizacija na izmaku dvadesetog vijeka, Cid, Podgorica, 2004.; Enciklopedija Povijest, 19., Suvremeno doba 
(1985.-2007.) i Kronologija, Jutarnji list, Zagreb, 2008., 15.-20. i 

912 Treba imati na umu da su Sovjeti i njihovi saveznici na to drugačije gledali. Tako je Zdanov, prilikom otvaranja skupa 
Kominterne u Szklarskoj Porebi u Poljskoj 1947. godine, svijet podijelio na “imperijalistički i antidemoktratski, na jednoj strani i 
antiimperijalistički i demokratski tabor, na drugoj strani", pri čemu je ovaj drugi predvođen Sovjetskim Savezom. Ivo, BANAC, 
Sa Staljinom protiv Tita, Globus, Zagreb, 1990., 38. 

913 Winston, CHURCHILL, The Second World War, Boston, Houghton Mifflin, Vol. VI., 1974., 7290. Izuzetak je Litva koja 
je potpala pod Sovjetski Savez okupacijom 1940. godine, a u kojoj su većinu stanovništva činili rimokatolici. 

914 Više o tome u knjizi o odnosima Katoličke crkve i komunističkog režima u Hrvatskoj: Miroslav, AKMADŽA, Katolička 
crkva u Hrvatskoj i komunistički režim 1945.-1966., Otokar Keršovani, Rijeka, 2004., 12.-13. 

crkva svojim opstankom otvorila vrata “za prostor formiranja političkog pluralizma“ te postala 
glavnim kočničarom i mjestom ometanja komunističke kontrole javnoga života.“ S obzirom na 
to da se radi o vjerskoj instituciji s velikim utjecajem u narodu, nju režim nije mogao podvrgnu- 
ti svojoj kontroli raznim političkim ni policijskim sredstvima. U svojoj revolucionarnoj fazi 
komunistički režim želio je diskvalificirati RKC i stvoriti uvjerenje u svojim redovima kao i u 
narodu da je RKC bila najveći pobornik i saveznik propaloga ustaškog režima te da time snosi 
i odgovornost za sva zlodjela koja je ustaški režim počinio tijekom svoje vladavine. Zbog smis- 
la za realnost te međunarodnu situaciju u svijetu, komunisti nisu mogli samo tako zabraniti rad 
RKC, ali se moglo spriječiti ili ograničiti njeno djelovanje te djelovanje svećenika, pa i najviših 
predstavnika katoličke hijerarhije. Pri tome se komunistička vlast služila raznim sredstvima, 
ponajprije provedbom agrarne reforme, kojom je slabila materijalnu i gospodarsku snagu RKC 
te raznim drugim mjerama kojima su se smanjivala njezina prava i uloga u društvu. 

Iza željezne zavjese nisu bili uspostavljeni samo različiti politički sustavi, ekonomske struk- 
ture ili društvena uređenja, već trendovi potpuno različiti od zapadnih, načini zabave, opće zna- 
nje, povijesne ideje i interpretacije činjenica. Zemlje istočne Europe, zajedno s Jugoslavijom, 
zakoračile su u potpuno kontrolirani i zaključani sustav.“ 

U isto vrijeme stizali su i prijedlozi komunističkih vlasti (Josip Broz Tito), primjerice od- 
mah 1945. godine na jednom prijamu pred predstavnicima RKC predvođenima biskupom Sali- 
som Seewisom, a i nešto kasnije (Tito je 1949. na jednom prijamu narodnih svećenika rekao: 
“Zašto se ne biste vi odvojili od Rima kao što smo se mi odvojili od Moskve?"), da se RKC u 
Hrvatskoj odvoji od Rima i osnuje nekakva vrsta Narodne crkve, što su predstavnici katoličke 
hijerarhije predvođeni nadbiskupom Stepincem bespogovorno odbijali." U takvoj situaciji ne- 
posrednih pritisaka vlasti događali su se slučajevi da su pojedini biskupi (đakovačko-srijemski 
Akšamović, šibenski Mileta) imali nešto blaži odnos prema novim komunističkim vlastima, na- 
stojeći uspostaviti neki vid crkveno-državnih odnosa te su u radu odluke biskupskih konferen- 
cija koje su uvijek podržavali, pokušali ublažiti njihovu primjenu, nastojeći umanjiti reakciju 
vlasti te tako maksimalno iskoristiti zaštitu vjerskih sloboda na području svojih biskupija. 
Većina drugih biskupa zadržala je tvrd i beskompromisan stav prema vlastima.** 

Odnos prema religiji i Crkvi uopće u komunističkoj je vizuri svijeta predstavljen kao borba 
protiv misticizma i zaostalosti, a namjera je bila da se potpuno onemogući utjecaj Crkve s ci- 
ljem promjene društvene i političke svijesti stanovništva. 

Pri tome moramo imati na umu teoriju “političkih ciklusa" prema povjesničaru Gerhardu 
Lenskom koju je primjenjivala svaka nova revolucionarna vlast (komunistička), a koja je dje- 
lomično upotrebljiva i u odnosu prema RKC. U prvoj fazi (faza a — uspostava komunističke 
diktature), nakon uspostave revolucionarne vlasti u cijeloj zemlji 1945., nastupio je pravi val 
klasičnoga revolucionarnog terora, gdje nova elita preuzima vlast, što dovodi do nasilnih ob- 
računa u kojima je organizirani otpor ili posve uništen ili u velikoj mjeri potisnut. U toj fazi na 
udar represije došli su i predstavnici RKC. Nadbiskupu Stepincu je suđeno i on je zatvoren (ka- 
snije interniran u kućni pritvor u Krašiću), dok su mnogi drugi svećenici osuđeni na dugogo- 
dišnje robije ili na smrt, a provođene su i pojedinačne likvidacije lokalnih župnika u Hrvatskoj 
bez suđenja. ? 


915 Katarina, SPEHNJAK, Prosvjetno-kulturna politika u Hrvatskoj 1945.-1948., Časopis za suvremenu povijest, 25., 1., 
1993., 94. 


916 Ivan, BEREND, Centralna i Istočna Europa 1944.-1993., Iz periferije zaobilaznim putem nazad na periferiju, Cid, 
Podgorica, 2001., 122. 


917 Miroslav, AKMADŽA, Katolička crkva u Hrvatskoj i komunistički režim 1945.-1966., n. dj., 12.-13. 


918 Miroslav, AKMADŽA, Margareta Matijević, Odnos biskupa Antuna Akšamovića prema komunističkoj vlasti, Časopis za 
suvremenu povijest, 38., 2., 433.-457.; Miroslav, AKMADŽA, Roman, STIPANČEVIĆ, Odnos biskupa Jeronima Milete prema 
komunističkom režimu, Historijski zbornik, God. LIX., Zagreb, 2006., 237.-264. 


919 Isto, 65.-75. 

U sljedećoj fazi (faza b — konsolidacija režima) protagonisti novoga sustava nastoje, što je 
više moguće, smanjiti ovisnost svoje vlasti o goloj sili te počinju uspostavljati legitimnost svoje 
vlasti kroz izgradnju ustavnog i pravnog sustava, iako je po pitanju religije politika i dalje osta- 
la vrlo kruta. Članovima Komunističke partije (KP), kao i njihovim obiteljima i rodbini, zabran- 
jivano je prisustvovanje crkvenim obredima, sudjelovanje u crkvenim procesijama, akcijama i 
religijskim proslavama. Bilo kakvi oblici kumstva u obredima krštenja i krizme, sklapanje 
crkvenog braka ili prisustvovanje crkvenom pogrebu bili su strogo zabranjeni. 

U zadnjoj fazi (faza c — reformska politika), u slučaju nepostojanja ikakvih vanjskih opas- 
nosti, sustav se sve više dugoročno razvija u smjeru sve manje uporabe sile, a sve više na uvjer- 
avanje i inicijativu. U tom se razdoblju odnosi između RKC i države poboljšavaju. Dakle, 
nakon razdoblja kada je RKC bila pod jakim pritiscima Komunističke partije od kraja Drugoga 
svjetskog rata do početka šezdesetih godina, taj pritisak znatnije popušta, i zbog međunarodnih 
okolnosti (pregovori SFRJ i Vatikana, smrt nadbiskupa Stepinca). Unatoč tome odnosi između 
Crkve i države ostali su puni međusobnog nepovjerenja. Ipak, od sredine šezdesetih godina 
odnosi su poprimili oblik međusobne tolerancije te je tih godina ponovno dopušteno i javno pro- 
slavljanje crkvenih i vjerskih priredbi. 

Poslije 7. kongresa SKJ 1960. godine smanjen je broj isključenja i članovi SKJ nisu više 
proganjani zbog toga što je netko od njih odlazio u crkvu.“ Dijalog između RKC poslije Dru- 
goga vatikanskog koncila (1962.-1965.) i jugoslavenskih vlasti sve se više produbljivao. Ovisno 
o osobnim stavovima pojedinih biskupa i svećenika, pojedinci iz RKC počeli su uviđati i dobre 
strane “jugoslavenskoga socijalističkog eksperimenta" koji se tada provodio u Jugoslaviji. Tako 
su slovenski biskup Vjekoslav Grmič i nadbiskup splitsko-makarski Frane Franić počeli go- 
voriti o dobrim stranama u sustavu “socijalističkog samoupravljanja“ te su ga hvalili u svojim 
spisima, a tome se pridružio i ugledni teolog Tomislav Šagi Bunić u svojoj izjavi “da je samo- 
upravni sistem puno bliže čovjeku i Bogu.'*“ 

Takvi novi tonovi poslije Koncila postavili su novi kompromis između vlasti i Crkve jer je 
režim dopuštao izgradnju crkava i slobodan protok vjerskog tiska, a Vatikan je prešutno prešao 
preko preispitivanja slučaja nadbiskupa Alojzija Stepinca te odvraćao hrvatsko svećenstvo od 
suradnje s hrvatskim emigrantskim organizacijama. Veliki preokret nastao je krajem 60-ih godi- 
na kada je komunistička vlast prekinula staru praksu korištenja informacija preko tajne polici- 
je i doušnika barem formalno, a sugeriralo se da se posveti pozornost analizi vjerskih događaja 
i crkvenog tiska te da se preko seminara i konferencija održavaju dobri odnosi s predstavnici- 
ma Crkve.*“ 

Treba spomenuti da je spor između komunista i RKC bio ponajprije u ideologijskom smis- 
lu, iako se ne smije zaboraviti da je RKC kroz svoje djelovanje činila i srž hrvatskog identite- 
ta, i to ne samo vjernicima, čime se ulazilo u složenu problematiku međunacionalnih odnosa u 
jugoslavenskoj federaciji, ponajprije hrvatsko-srpskih. 

U preporuci Saveznog izvršnog vijeća (SIV) i CK SKH 1960. godine konstatirano je da je 
Crkvi onemogućeno djelovanje kao političkoj i reakcionarnoj organizaciji te da se njena djelat- 
nost sada svodi samo na obavljanje vjerskih obreda. Ipak, upozorava se da je došlo do preori- 
jentacije crkvenih aktivnosti na širenje vjerskog života preko vjerskih obuka, obreda, vjerskih 


920 Gerhard, LENSKI, Power and Privilege; A Theory of Social Stratification, Chapel Hill (N.C) - London, 1985., 59. U tom 
smislu vidi i najnoviji rad Katrin, BOECKHE, Vjerski progoni u Jugoslaviji 1944.-1953.: staljinizam u titoizmu, Časopis za suvre- 
menu povijest, 38(2)/2006., 403.-433.; Mladen, ANČIĆ, “Velika promjena? retorika ili realnost, Status - magazin za političku kul- 
turu i društvena pitanja, Mostar, 11., proljeće 2007., 198.-216. 

921 Vjekoslav, PERICA, Balkanski simboli 1., Beograd, 2006., 97. 

922 Komisija za odnose s vjerskim zajednicama Izvršnog vijeća Sabora SRH, Informativni bilten br. 5./1969., “Naša politika 
prema najnovijim kretanjima u vjerskim zajednicama u Hrvatskoj", 30. XII. 1969. 

skupova, te intenzivnijim primanjem pomoći iz inozemstva. Preporučivalo se da lokalni organi 
vlasti prilagode svoj način rada nastalim promjenama,“ 


Vjersko djelovanje dr. Stjepana Kranjčića kao “vojnika Stepinčeve vojske? 


Već od trenutka svoga zaređenja 1943. godine (zaredio ga je nadbiskup Stepinac) Stjepan 
Kranjčić pokazao se kao sposoban, marljiv, radišan, beskompromisan i neustrašiv svećenik. 
Koliko je mladi Kranjčić od početka svoga djelovanja u novim prilikama bio principijelan go- 
vori i zgoda (polemika) s monsinjorom Svetozarom Rittigom**, koji je nakon povratka iz par- 
tizana nazvao tadašnjeg župnika župe sv. Marka u Zagrebu i tražio od njega da se na crkvi iz- 
vjesi komunistička zastava koja je visjela i na drugim vladinim zgradama u okolici. Župnik Er- 
javec odgovorio mu je da zastavu nema, a Rittig mu je na to rekao da će zastavu odmah poslati. 
Kada je Erjavec to ispričao Kranjčiću, tada kapelanu u župi sv. Marka, ovaj mu je rekao da bi 
on volio razgovarati s Rittigom kada ponovno nazove. Nakon nekog vremena Rittig se javio da 
šalje zastavu, a Kranjčić mu je telefonski oštro odgovorio: “Presvijetli, nemojte slati zastavu. 
Jer na crkvi sv. Marka nikada neće visjeti zastava s crvenom zvijezdom. To je banska i kraljev- 
ska crkva i ima ostati samo to i ništa drugo. A drugo su vladine palače i neke druge javne zgra- 
de". Na to je Rittig odgovorio: “Mladiću, Vi ste bezobrazni!" i poklopio slušalicu. Kranjčić je 
ohrabrio prestrašenog Erjavca: “Gotovo je, prečasni, ništa se ne bojte, gotovo, neće visjeti nika- 
kva zastava.“ 

Već u svećeničkom djelovanju u Zagrebu, prema svjedočanstvu kolege svećenika Mate Re- 
pića, Kranjčić je na poseban način zastupao Crkvu i hrvatsku državu. Ograđivao se od kanoni- 
ka koji su bili skloni komunističkim vlastima kako bi zaštitili svoje posjede. Tako je Repić 
zamolio Kranjčića da mu savjetuje što da radi kada je zbog jedne vjerske procesije osuđen na 
tri mjeseca zatvora. Kranjčić mu je savjetovao da ode u zatvor i da se ničega ne boji, jer da se, 
po njegovu uvjerenju, Crkva nema što petljati s vlastima koje žele uništiti i razoriti vjeru i 
Crkvu. Prema izjavi Blaža Tote Kranjčić je često bio pozivan na ispitivanja u Petrinjsku ulicu 
u Zagrebu: “Bio je tučen, ali o tome nije volio razgovarati". Opravdavao se situacijom drugih 
pa je tako jednom izjavio da, iako je zatvaran, to nije ništa prema onima koji su bili zatvoreni 
osamnaest godina, da je tima bilo teško.** 

Jedan od razloga nepovjerenja komunističkih vlasti prema njemu bio je i njegov brat dr. Ma- 
tija Kranjčić, župnik u Ozlju i katehet u Karlovcu, kojega je Ozna osudila kao “ustaškog agita- 
tora, propagandista i organizatora“, bez obzira na nepostojanje dokaza ili manjkave dokaze o 
“suradnji s ustaškim vlastima ili pomoći ustašama“. Stariji brat Kranjčić je kao takav osuđen i 
danas se niti ne zna gdje je ubijen. Ljudi iz njegova kraja govorili su da optužbe nisu istinite, 
da Matija nije radio za okupatore, već da je spašavao Srbe i komuniste, no to nije uzeto u 
obzir.“ Zbog svojega tajničkog djelovanja na Nadbiskupskom duhovnom stolu i zbog sugesti- 


923 Radmila, RADIĆ, Država, Rimokatolička i Srpska pravoslavna crkva od 1945. do polovine šezdesetih godina, Dijalog 
povijesničara-istoričara, 2., Zagreb, 2000., 661. 

924 Mons. dr. Svetozar Rittig (1873.-1961.), svećenik i političar. Nakon uspostave NDH odlazi u partizane. U svibnju 1944. 
postaje vijećnik ZAVNOH-a, kasnije je izabran u Predsjedništvo ZAVNOH-a. U rujnu 1944. dolazi na čelo Komisije za vjerske 
poslove pri ZAVNOH-u, a poslije i u predsjedništvo Vlade NR Hrvatske. Godine 1946. postaje ministar bez lisnice u Vladi NR 
Hrvatske. U svojem se radu većinom bavio odnosima s Katoličkom crkvom u Hrvatskoj. Vidi u: Miroslav, AKMADŽA, Prilog 
poznavanju političkog djelovanja mons. Svetozara Rittiga, Historijski zbornik, god. LIV., Zagreb, 2001., 137.-158. 

925 Arhiv o dr. Stjepanu Kranjčiću u Križevcima Udruge za promicanje znamenitih Križevčana “Dr. Stjepan Kranjčić", Izjava 
Slavice Hosu, 18/2007. 

926 Isto, Izjava vlč. Blaža Tote, 26/2007. 

927 Stjepan, KOŽUL, Stradanja u zagrebačkoj nadbiskupiji za vrijeme II. svjetskog rata i poraća, Društvo za povjesnicu 
Zagrebačke nadbiskupije “Tkalčić", Zagreb, 2004., 146.-147.; Stjepan, KOŽUL, Martirologij Crkve zagrebačke, Prometej, Zagreb, 
1998., 587. 

ja biskupu Salisu Sewisu da ne popušta komunistima, Stjepan Kranjčić je od Udbe 1950. godi- 
ne dobio izgon na 30 km od Zagreba “radi negativnog utjecaja na biskupe". Biskup Lach poslao 
ga je u Hrvatski Leskovac k časnim sestrama karmelićankama odakle je neko vrijeme upravljao 
župom u Rakovu Potoku.?* 

Nakon što je 1952. godine imenovan župnikom u Križevcima mnogi koji su ga tada upozna- 
li u njemu su prepoznali čovjeka izrazite Stepinčeve škole, principijelnog i bez kompromisa. 
Tako je svećenik Petar Lovašen izjavio da Kranjčića voli uspoređivati sa Stepincem: “(...) bili 
su vrlo slični i po izrazu lica i po stavu. Nije to bio izraz mržnje, već izraz beskompromisnosti 
(...) Kranjčić je bio iz Stepinčeve škole, njegova duha, istih pogleda na život i svijet. Kranjčić 
je svojim dolaskom u Križevce sve župnike i svećenike pokušao držati na okupu, sugerirao im 
je što činiti u nevoljama, tražio je od njih da budu čvrstih stavova. Kao nepokolebljivi borac 
protiv bezvjerstva, Kranjčić je bio “izraziti vojnik Stepinčeve vojske", protivnik komunističkog 
ateizma i čovjek koji nije želio popustiti pred silom.*“ Do njegova dolaska u Križevce 1952. go- 
dine župnik je tamo bio Josip Valjak koji je “blisko* surađivao s vlastima NDH te je bio uhićen 
i sproveden na robiju u Staru Gradišku. Nakon izlaska s robije 1951. godine, Valjak se vratio u 
Križevce, sada potpuno nepodoban novim vlastima zbog svoje prošlosti. Željeli su ga zamijeni- 
ti upraviteljem župe sv. Ane Petrom Šebom, koji je bio bliži vlastima. Vlasti su organizirale de- 
monstracije i tražile da se Valjak ne vrati te da se Petar Šeb imenuje novim župnikom. No, 
Kaptol je u toj situaciji maknuo obojicu i odabrao dr. Kranjčića za novoga križevačkog župni- 
ka.* Upravo su u to vrijeme kulminirali napeti odnosi između Vatikana i Savezne vlade u Beo- 
gradu kada je 29. studenog 1952. Vatikan među novoimenovanim kardinalima objavio i ime 
nadbiskupa Stepinca. 

Vrlo brzo 17. prosinca 1952. prekinuti su diplomatski odnosi između dviju država. Svi ti do- 
gađaji brzo su se odrazili i na lokalnoj razini. Tako je pri posjetu biskupa Josipa Lacha u Kri- 
ževce, organizirana hajka SKOJ-a (prema drugom izvoru incident je organizirala Udba koja je 
dirigirala okupljenom mladeži), koja je dovela masu naroda da prosvjeduje protiv biskupa 
Lacha, slaveći “narodne svećenike".“** U uzavreloj atmosferi masa je provalila u župni dvor i 
provalila vrata tražeći biskupa Lacha. Prema jednom izvoru dr. Kranjčić se držao vrlo hrabro. 
Biskup je sklonjen u pokrajnju sobu, dok je Kranjčić stao ispred gomile koja je počela razbijati 
inventar, i rekao: “Koga tražite? Ako mene tražite, ja sam tu, pred vama. Radite sa mnom što 
želite, samo ne dirajte moje goste". Međutim, Kranjčić je odgurnut, a mnogi su gosti pretrpjeli 
fizičko nasilje.“* Nekoliko mjesnih odbornika Narodnog odbora (NO) koji su bili u gomili 
tražili su da biskup Lach odmah napusti Križevce, no ni oni nisu znali kontrolirati razjarenu 
gomilu te su pozvali vojsku da je maknu, a biskup Lach je pod pratnjom napustio Križevce. 
Takve situacije nisu bile slučajne. Pri posjetu Bjelovaru tih godina, prema jednoj izjavi, biskup 
Salis Seewis u pratnji dr. Kranjčića i drugi pratitelji, pretrpjeli su nasilje i otjerani su iz 
Bjelovara. 

Na IV. gradskoj konferenciji Gradskog komiteta SKH Križevci 1951. godine donesene su 
smjernice za postupanje prema “religioznoj svijesti" djece i mladeži u prosvjetnim programima. 
Prema njima je, s ciljem odvajanja djece od religije, potrebno osnovati organizaciju “Naša 
djeca", dok se u borbi protiv religije treba angažirati i Klub prosvjetnih radnika s namjerom 
utjecaja na učitelje, kako bi u školama nastojali “da se đaci koji su još uvijek vezani za Crkvu 


928 Arhiv o dr. Stjepanu Kranjčiću, Izjava vlč. Mate Repića, 11/2007. 

929 Isto, Izjava vlč. Petra Lovašena, 13/2007. 

930 Isto, Izjava Vladimira Kranjčevića, 25/2007. 

931 Isto, Izjava Vladimira Kranjčevića, 25/2007. 

932 Isto, Izjava vlč. Pavla Šatraka, 12/2007. 

933 Miroslav, AKMADŽA, Uloga biskupa Josipa Lacha u crkveno-državnim odnosima 1945.-1962., Tkalčić, 10/2006., 310. 
934 Arhiv o dr. Stjepanu Kranjčiću, Izjava vlč. Stjepana Drugčevića, 32/ 2007. 

935 Isto, Izjava vlč. Blaža Tote, 26/2007. 

i religiju, izvrgnu ruglu.** Unatoč tim smjernicama primijećeno je da se neki nastavnici ne drže 
direktiva te daju izjave, poput profesora Andrije Mardešiča “da će doći vrijeme kada će se 
službeno morati pohađati crkve", ili poput profesora Hraščaneca koji kao prononsirani 
klerovac, nije dopustio svojoj kćeri da 29. studenoga na svojoj pionirskoj kapi nosi petokraku 
zvijezdu. Zaključak je da se takva skretanja moraju ukloniti iz svijesti prosvjetnih radnika." 
Koliko je to teško išlo svjedoči i izvještaj o proslavi katoličkog Božića iz 1952. godine kada se 
dogodila “politička blamaža u našem gradu, kada su neke trgovačke i ugostiteljske radnje 
aranžirale svoje izloge u svrhu proslave Božića, cijeli niz prodavaona Granap, Apatovac deko- 
rira svoje izloge tobože novogodišnjim jelkama, a da se vlasti ne dosjete stavljaju natpis: Sretna 
Nova godina te se u zaključku ironizira “da li su to socijalistička društvena poduzeća ili radnje 
popa Pavišića*."* (prijašnji križevački katehet op. a.).* U zaključku stoji da poslije svega na- 
vedenog treba raditi na “razbijanju religije na svakom koraku". 

Tako se u izvještaju Kotarskog komiteta SKH Križevaca 1960. godine šalje elaborat u Cen- 
tralni komitet SKH u Zagreb o političkom stanju na području križevačkog kotara. Nakon pri- 
kaza prošlosti Drugoga svjetskog rata na području Križevaca i brojčanih podataka pripadnika 
neprijateljskih formacija (ustaše, domobrani, mačekovci, četnici, križari) koji su poginuli tije- 
kom ratnih djelovanja ili još žive na području kotara, dolazi zanimljivo poglavlje koje se odnosi 
na “negativno i neprijateljsko djelovanje klera", pri čemu elaborat nudi i strukturalne razlike 
unutar svećeničkih redova te njihov pristup prema narodnoj vlasti. Prema elaboratu na području 
križevačkog kotara 1960. godine nalazi se ukupno: 25 rimokatoličkih svećenika koji su raz- 
mješteni po župama unutar kotara, grkokatolički svećenici u grkokatoličkoj biskupiji, njih sed- 
morica predvođeni biskupom te dvojica pravoslavnih svećenika. Časnih sestara ima ukupno 84, 
od njih su 42 u samostanu Lovrečina grad, dok su ostale u dva samostana u Križevcima, a neke 
žive iu župnim uredima župnika. Godine 1959. u Križevcima je osnovana srednja vjerska grko- 
katolička škola s 30 učenika. U zagrebačkom sjemeništu s područja kotara je 14 mladića, a na 
Bogoslovnom fakultetu njih 6, dok je jedan ilegalno prebjegao u Italiju (Trst).*“ 

Prema elaboratu rimokatoličko je svećenstvo na području kotara podijeljeno u tri grupacije. 
Prva pripada svećenicima članovima Staleškog udruženja koji su “iako ne svi, prilično lojalni i 
tako se odnose prema narodnim vlastima'*“*. U drugu skupinu, prema elaboratu, pripadaju oni 
župnici i svećenici koji su prilično povučeni te tek s vremena na vrijeme kontaktiraju s narod- 
nim vlastima te “neprijateljsko" djelovanje nema javni karakter. U posljednjoj trećoj skupini oni 
su elementi koji izrazito “neprijateljski nastupaju protiv našeg društvenog uređenja“, a to su: 
dr. Stjepan Kranjčić, župnik iz Križevaca, župnik iz Glogovnice te upravitelj župe iz Vrbovca 
Franjo Znidarec. Pripadnici te grupe uopće ne kontaktiraju sa članovima Staleškog udruženja, 
već ih bojkotiraju te se sastaju samo s nekim svećenicima iz druge grupe koji su povučeni. Pod 


936 Hrvatski državni arhiv Bjelovar (dalje HRDABJ), Centralni komitet KPH Križevci, (dalje CK SKHK), knjiga 5., 347.5, 
Zapisnik IV. konferencije GK KPH Križevci, 8. VI. 1951. 

937 Isto. 

938 Velečasni Mijo Pavišić je, poslije svog povratka iz logora, bio veliki kritičar komunističkog režima. Tako je izjavljivao 
da na području NRH na vlasti ne mogu biti Srbi. Po pitanju jezika zalagao se da se u Hrvatskoj govori hrvatski, a u Srbiji srpski, a 
ne da se jezici miješaju. Prema izvještaju u kojem je jugoslavenska vlada tražila izručenja ratnih zločinaca Pavelića i Artukovića, 
Pavišić je odgovorio da zašto naša Vlada ne bi tražila i srpske vlastodršce, razne generale i ministre koji su danas u Londonu. Bio 
je i izraziti protivnik stvaranja seljačkih radnih zadruga, jer da od toga “nema ništa jer je to propast za seljaka." HRDAB, Kotarski 
komitet Križevci, A 7.12., knjiga 21., Podaci o neprijateljskom djelovanju reakcionarnih elemenata, bez datuma, (po prilici poslije 
Rezolucije Kominforma 1948. godina, op. a.). 

939 HRDABJ, CK SKHK, knjiga 5., VI. Konferencija rajona grada Križevaca, bez datuma. 

940 Isto. 

941 HRDABI, 197., A.7.1.2., kutija 21., Kotarski komitet SKH Križevci, (1951.-1952.), (1954.-1962.), Političke informacije, 
Elaborat Kotarskog komiteta SKH Križevci upućen Centralnom komitetu SKH Zagreb 1960. godine, Analiza političkog stanja na 
području kotara Križevci (dalje Elaborat 1960.). 

942 Isto, Elaborat 1960. 

943 Isto, Elaborat 1960. 

pritiskom naših vlasti, stoji u elaboratu, uspjelo se postići da članovi te zadnje grupacije ne na- 
stupaju javno neprijateljski, iako se ponekad “događa da su njihove propovijedi u crkvama ne- 
prijateljskog sadržaja i uperene protiv naše stvarnosti."** Dr. Kranjčić i ostali članovi grupe čine 
sve, gdje god im se pruži prilika, da zaoštre odnose s organima vlasti, i sa članovima Staleškog 
udruženja. lako je svima njima cilj da održe vjeru i vjerske običaje, u tome članovi Staleškog 
udruženja nastupaju mnogo realnije i smirenije, dok se grupa na čelu s Kranjčićem služi svim 
“mogućim formama i pritiscima da održe što više ljudi i vjernika za sebe.“ 

Dr. Kranjčić nije odobravao sve poteze grkokatoličkog biskupa dr. Bukatka. Zamjerao mu 
je “premalu nacionalnu svijest za biskupiju", a 1 da je, kada je otišao u Beograd, potpuno zapus- 
tio svoju biskupiju.“ Kranjčiću su dolazile informacije da biskup Bukatko vrlo dobro surađuje 
s vlastima, što potvrđuje i izvještaj Kotarskog komiteta SKH Križevci gdje se konstatira da dr. 
Bukatko dobro surađuje s organima Narodne vlasti te da je informirao “predsjednika NOK da 
je u M,nchenu na Kongresu jugoslavenskih biskupa koji je tamo održan, donesen negativan 
zaključak o emigrantskom kleru.?*“ 

Prema elaboratu zadnja je skupina i kršila Zakon o pravnom položaju vjerskih zajednica pri 
čemu se najviše isticao župnik iz Križevaca dr. Kranjčić i župnici iz Glogovnice i Vrbovca koji 
su javno prijetili vjernicima “sudom božjim, ukoliko neće dolaziti u crkvu i odgajati djecu u 
kršćanskom duhu.“ Članovi te grupe napadali su čak i prosvjetne radnike radi namjernog za- 
državanja djece u školi u vrijeme kada bi se u crkvi trebao održavati vjeronauk. Križevački žup- 
nik dr. Kranjčić na sav glas iz propovjedaonice viče i napada roditelje da dosta djece još ne 
pohađa vjeronauk, a isto čini i njegov kapelan u Ravnu kada odlazi služiti mise. Župnik iz Vr- 
bovca čak je dobio na “dar" jednu kuću u blizini škole, kako bi je uredio za bogomolju, gdje bi 
djeca pohađala vjeronauk kada izlaze iz škole. Ta je akcija brzo spriječena. 

Veliki utjecaj vjere na stanovnike Križevaca i okolice dokazuje i konstatacija da su adaptaci- 
ju postojećih građevinskih vjerskih objekata na području Križevaca, crkvi, kapela i župnih dvo- 
rova, omogućili sami vjernici svojim milodarima te su tako prikupljena velika sredstva za obno- 
vu tih objekata. U tim su akcijama sudjelovali i neki članovi Saveza komunista, a negdje su se 
angažirali i članovi mjesnih organizacija SSRN-a, pri čemu su mnogi od njih pozivani na odgo- 
vornost. Prema elaboratu, dobar dio komunista sa sela još nije raščistio po pitanju religije te je 
vrlo malo komunističke djece koja nisu krštena u lokalnoj crkvi. Elaborat zaključuje da sve to 
ide u prilog “kleru koji na osnovu toga stvara zaključak da su ti ljudi u SK samo da bi mogli 
biti na položaju, ali da na boga nisu zaboravili." U takvoj atmosferi nije ni čudno da se u poje- 
dinim krajevima križevačkog kotara (Zabrdja i Gradec) raširila vijest o Sudnjem danu, da će 
doći do jedne minute mraka u svijetu, da će sve gorjeti, a to da se sve događa jer Bog želi dati 
do znanja nevjernicima i komunistima da on postoji i vlada svijetom te da se oni moraju vrati- 
ti vjeri, a da će se sve to dogoditi dvijetisućite godine te da se otpadnici od vjere imaju vreme- 
na pokajati.“ Zbog pitanja vjere dolazilo je i do razdora i u pojedinim obiteljima te je u takvim 
situacijama dr. Kranjčić često intervenirao, vrlo blago, smirujući situaciju. Tako je, prema jed- 
nom svjedočanstvu, dr. Kranjčić intervenirao kada je u jednoj obitelji došlo do razdora zbog 
toga jer se jedan ukućanin učlanio u Partiju. Kranjčić je, da bi smirio situaciju, govorio kako i 
u Partiji treba dobrih katolika Hrvata koji mogu pomoći da se nešto dobro pokrene u državi te 


944 Isto. 
945 Isto. 
946 Arhiv o dr. Stjepanu Kranjčiću u Križevcima, Izjava Vladimira Kranjčevića, 25/2007. 


947 HRDABJ, 197., A.7.1.2., kutija 21., Kotarski komitet SKH Križevci, (1951.-1952.), (1954.-1962.), kutija 21., 26/1., 
Centralnom komitetu SKH (Org. politički sekretarijat) Zagreb, 18. X. 1960. 


948 Isto. 
949 Isto. Elaborat 1960. 


950 HRDABI, 197., A.7.1.2., kutija 21., Kotarski komitet SKH Križevci, (1951.-1952.), (1954.-1962.), Političke informacije, 
1962. 

da i u Partiji ima poštenih ljudi koji su bili prisiljeni ući u nju. Tumačio je da odlazak u Partiju 
ne znači raskid s vjerom, jer je vjera nešto veće.*' 

Dr. Kranjčić bio je vrlo aktivan i 1961. godine kada su se u Križevcima, u vremenu od 16. 
do 23. travnja, održavale misije koje su vodila trojica isusovaca iz Zagreba. Tako u izvještaju 
stoji da je župnik Kranjčić sa skupinom “religioznih žena" osvijetlio crkveni toranj žaruljama u 
obliku križa, a osim toga dao je i tiskati program tih misija koji je dijelio građanima. Te su mis- 
ijske propovijedi prema izvještaju bile izuzetno posjećene te su u njima misionari govorili o 
Bogu, braku, problemima pobačaja i odgoja djece. Jednu od propovijedi držao je dr. Kranjčić. 
Ona doslovce glasi: “Dragi križevčani i križevčanke i vi iz okolice vratite se Bogu jer ako se 
Bogu ne vratite onda ćete propasti. Križevci su stari grad, koji je uvijek bio uzor svojim vjer- 
nicima. Ako se vam možda netko prijeti što idete u crkvu, nemojte se bojati, jer vam nitko ništa 
nemože. Ljudi, građani grada Križevaca, to je nekada bio kršćanski grad, koji je uvijek pobje- 
đivao svoje neprijatelje sa kristovom zastavom u ruci.?* Uspjeh misija i dolazak nadbiskupa 
Šepera u Križevce te misa s propovijedi koju je predvodio, u organizacijskom su smislu pripi- 
sivani dr. Kranjčiću, što je potvrđeno jednim simboličnim činom. Jedan od misijskih propovjed- 
nika pred mnoštvom je predao sveti križ dr. Kranjčiću i rekao: “Vašem uzornom župniku, koji 
je vjeran Vama, jer je neumorno radio na organiziranju ovih misija. On je mnogo za Vas učinio, 
kada je organizirao ove misije, jer je to jedan veliki i odgovoran posao. O, župniče, ti veliki 
apostolu, primi u srce ovaj svoj narod, iako je tvoje srce maleno, ali je i veliko da može primi- 
ti sve kršćane. Evo ti ovaj križ, i vodi ove kršćane, te im usadi u njihove duše sve ono što smo 
mi ovdje govorili i propovijedali. Evo tebi veliki pastiru i čuvaru ovaj križ i čuvaj svoje kršćane 
mnogo, koliko možeš." Tom se prilikom i pri oproštaju misionar ponovno osvrnuo na dr. 
Kranjčića riječima da je on “veliki pastir kojega je teško naći.?** 


Zaključak 


Vidi se kako su komunističke vlasti postupno mijenjale politiku, najprije uz fizičko zlostav- 
ljanje i represiju (Križevci 1953., “razbijanje religije"), pokušaje podvajanja, a zatim uz sve veći 
dijalog i toleranciju u zadanim okvirima. Tito je u svom govoru u Rumi u rujnu 1953. godine 
“pozvao da se prestane s fizičkim napadima na svećenike".** Zakon o pravnom položaju vjer- 
skih zajednica ništa nije promijenio, dvije su strane ostale u ideološkom sukobu. Tek nakon 
smrti kardinala Stepinca, 1960. godine, jugoslavenski režim počinje sređivati odnose s Kato- 
ličkom crkvom, a njegova nasljednika nadbiskupa Šepera prikazuje kao čovjeka spremnog na 
suradnju s vlastima. Promjenama su svakako pogodovale i promjene u politici Crkve nakon II. 
vatikanskog koncila koji je otvorio dijalog s ateističkim režimima te su tako pregovori između 
Svete Stolice i jugoslavenske vlade doveli do potpisivanja protokola o normalizaciji odnosa s 
Jugoslavijom. Djelovanje lokalnog župnika dr. Stjepana Kranjčića u Križevcima treba proma- 
trati kroz odnose Svete Stolice i komunističkih vlasti, jer su se oni s vremenom ipak mijenjali i 
postajali podnošljiviji, a to se odražavalo i na lokalnoj razini, dok je ideologijski sukob još uvi- 
jek tinjao, sve do pada komunističkog poretka u “proljeću naroda" 1989.-1991. godine. Može 
se konstatirati da su mnogi lokalni župnici širom Hrvatske poput dr. Stjepana Kranjčića bili 
pravi promotori (pastiri), nositelji nade i vjere koji su na svojim leđima najviše iskušali što znači 
biti opozicija režimu i “narodni neprijatelj". 


951 Arhiv o dr. Stjepanu Kranjčiću, Izjava Zlatka Kopse, 33/2007. 

952 HRDABI, 197., A.7.1.2., kutija 21., Kotarski komitet SKH Križevci, (1951.-1952.), (1954.-1962.), Političke informacije, 
Informacije o održavanju misija u Križevcima, 4. 5. 1961. 

953 Isto. 

954 Berislav, JANDRIĆ, Hrvatska pod crvenom zvijezdom, KPH 1945.-1952., Srednja Europa, Zagreb, 2005., 236. 

PRILOG'** 


Kotarski komitet Saveza komunista Hrvatske Križevci 
Centralnom komitetu SKH Zagreb 


Predmet: Analiza političkog stanja na Području kotara Križevci 


Kada obrađujemo materiju negativnih, antisocijalističkih i neprijateljskih pojava na pod- 
ručju kotara Križevci, koje se prepleću kroz naš društveno-politički život i društveno-političku, 
ekonomsku i kulturnu stvarnost, tada moramo imati u vidu niz elemenata i faktora, koji su tome 
uvjetovali i danas uvjetuju. U kotaru Križevci, za razliku od ostalih područja naše Republike, 
utjecaj NOP-a na stanovništvo bio je relativno slab, a da ne govorimo o negativnim i nepri- 
jateljskim utjecajima sistematski ugrađivanih za vrijeme postojanja stare Jugoslavije, političk- 
ih faktora i previranja koja su postojala, što je sve štetno utjecalo na stanovništvo ovog područ- 
ja. Rezultat tih stanja i političkih previranja naročito je došao do izražaja uoči okupacije naše 
zemlje, 1941. godine, kao i kroz tok Drugog svjetskog rata i borbe protiv naprednih snaga — 
Narodnooslobodilačkog pokreta. 

Za vrijeme stare Jugoslavije najjači politički utjecaj na stanovništvo tog područja imale su 
političke partije: HRSS, a kasnije HSS, dok su najznačajniji utjecaj imale SDS i kasnije JRZ. 
Osim tih političkih partija nužno je spomenuti utjecaj i djelovanje frankovačke organizacije, 
koja je već u prvim danima stvaranja bivše Jugoslavije bilo strogo zabranjena, ali su njezini 
predstavnici i dalje politički djelovali, uvlačivši se u organizacije HRSS-a i kasnije HSS-a, kroz 
koje su vrlo uspješno sprovodili utjecaj i politiku Frankovih ideja, a kasnije ustaškog pokreta. 

Upravo u takvoj situaciji radnički pokret i KPJ, iako je na području kotara bilo naprednijih 
ljudi, vrlo teško su uspjevali u širenju naprednih ideja i sprovođenju tog utjecaja. Ovdje treba 
napomenuti i to da na našem kotaru nije bilo industrije i radničkih snaga, pa se taj napredni rad 
uglavnom odvijao oko naprednih obrtnika i tu i tamo kojeg radnika ili seljaka. Do 1926. godi- 
ne osjećao se organizirani partijski rad na našem kotaru i za to vrijeme postojalo je na našem 
kotaru oko 9 partijskih ćelija, od kojih su 4 bile u gradu Križevci, a ostale na terenu i sveukup- 
no je brojilo 35-45 članova. Pošto je režim bivše Jugoslavije pooštrio mjere protiv KPJ-u i u to 
vrijeme se Okružni komitet u Bjelovaru pasivizirao došlo je i do neorganiziranog rada u svim 
partijskim organizacijama, koje su kasnije doživjele još veći poraz, kada je zavedena diktatura 
1929. godine. Tada su ostali zapaženi neki pojedinci, dok su se ostali članovi povukli, a ovi prvi 
nisu imali mogućnost nikakvog organizovanog rada i djelovanja. Takvo stanje ostalo je sve do 
1935. godine, kada se ponovo počelo raditi na učvršćivanju i obnavljanju partijskih ćelija, a da 
bi se 1937. godine dolaskom Posavac Josipa za partijskog kotarskog rukovodioca ozbiljnije 
počelo sa organiziranim radom preko sindikata i primanjem u Partiju mladih ljudi. U to vrijeme 
bilo je organizirano i nekoliko štrajkova u gradu Križevci. Već 1939. godine ponovo dolazi do 
slabljenja partijskog utjecaja, čemu je uvjetovao strah pred Njemačkom, pa je doček okupacije 
zemlje, 1941. godine, većinu članova zatekao neorganizirane, osim nekoliko pojedinaca, koji su 
okupacijom zemlje otišli prvi u partizane i manje-više svi izginuli. Pred okupaciju partijska 
organizacija na kotaru Križevci brojila je oko 50 članova, koji su se nalazili u 8 partijskih ćeli- 
ja. SKOJ-evska organizacija u gradu također je bila prilično jaka i brojila je oko 20 članova. 


955 HRDABI, 197., A.7.1.2., kutija 21., Kotarski komitet SKH Križevci, (1951.-1952.), (1954.-1962.), Političke informacije, 
Elaborat Kotarskog komiteta SKH Križevci upućen Centralnom komitetu SKH Zagreb 1960. godine, Analiza političkog stanja na 
području kotara Križevci. Ovdje je prikazan cijeli elaborat iako se samo zadnje četiri stranice odnose na djelovanje Crkve i njezinih 
pripadnika u kotaru Križevci. To je napravljeno zato da se ne gubi iz vida da je komunistička vlast i dalje na Crkvu gledala kroz 
prizmu poražene strane u Drugome svjetskom ratu i stalno poistovjećivala namjere crkvenog djelovanja s namjerama “nepri- 
jateljske emigracije" i povezivanje Crkve s domaćim “neprijateljskim elementima". Elaborat je prenesen integralno. 

Ovaj utjecaj naših naprednih snaga bio je suviše slab prema neprijateljskom i negativnom 
utjecaju starih političkih partija, koje su uglavnom dominirale. Da je to tako potvrđuju činjenice 
iz prvih dana okupacije naše zemlje, kada su frankovački, ustaški 1 ostali neprijateljski elemen- 
ti preuzeli situaciju u svoje ruke, a ujedno preuzimajući vlast omogućili Paveliću i ustaškoj emi- 
graciji da ju preuzmu. Osim toga oni su dobrim dijelom imali u svojim rukama i Mačekovu 
zaštitu, koja je također odigrala značajnu ulogu u danima okupacije, sakupila velike količine 
oružja i zatim je preformulirali kompletnu u ustašku stražu, a da uopće nisu reorganizirali istu, 
osim tu i tamo, gdje nisu imali povjerenja, postavili bi svog zapovjednika. Mačekova zaštita, a 
kasnije ustaška straža, odmah je pristupila hapšenju naprednih ljudi, Srba i ostalih.** 

Za područje kotara Križevci, a naročito za grad, karakteristično je da su frankovci imali vrlo 
jak utjecaj, koji je kasnije vrlo dobro došao ustaškom pokretu za sprovođenje svojih ideja. Sa 
frankovačkom organizacijom bili su u to vrijeme vezani svi svećenici, a na području kotara u 
nekoliko navrata dolazio je i Pavelić dr. Ante, koji je 1929. godine preobučen u popovsku man- 
tiju iz sela Škrinjari otišao u emigraciju u Mađarsku.*' Iz emigracije Pavelić je također 
podržavao veze sa nekim frankovačkim elementima u gradu Križevci i na području kotara. 

Sve to je uvjetovalo da je na području kotara Križevci za vrijeme Drugog svjetskog rata u 
kvislinškim i okupatorskim formacijama učestvovalo: 


U ustašama ........00 1.857 lica 
Od toga poginulo i umrlo poslije rata ....... 678 lica 
Nalazi se u emigraciji ................a 15 lica 
Sada se nalazi na životu ..........4..44.... 1.179 lica 
U ustaškoj policiji ......... ea 112 lica 
Od toga poginulo ............ aaa 19 lica 
Sada se nalazi na životu ..............40 93 lica 
U njemačkim formacijama ............... 855 lica 
Od toga poginulo i dosad umrlo ........... 190 lica 
Nalazi se u emigraciji ................ a 12 lica 
Sada se nalazi na Životu ................. 665 lica 
U domobranstvu . ...4.44.4.4 aa 5.2586 lica 
Od toga poginulo i dosad umrlo ........... 509 lica 
Nalazi se u emigraciji ................. 0. 5 lica 
Sada se nalazi na životu ............44.... 4.749 lica 


Ukupno sa kotara Križevci u neprijateljskim vojnim formacijama se: 


hE Germane 8.192 lica 
Od toga poginulo i dosad umrlo .......... 1.432 lica 
Nalazi se u emigraciji ................ aa 32 lica 
Sada se nalazi na Životu ................. 6.760 lica 


956 Treba napomenuti da su određeni dijelovi Hrvatske građanske i seljačke zaštite bili infiltrirani ustaškim elementima u dru- 
goj polovici 30-ih godina 20. stoljeća te su u početku pružili određenu potporu ustaškim vlastima. U jedno su vrijeme službeno 
nazivani Hrvatski zaštitni lovci, ali već su tijekom lipnja 1941. raspušteni zbog nepovjerenja novih ustaških vlasti u njihovu pouz- 
danost. 

957 U elaboratu ima i nekih potpuno netočnih povijesnih podataka i proizvoljnih tumačenja. Poznato je da je dr. Ante Pavelić 
u emigraciju u Italiju pobjegao preko Sušaka 19. siječnja 1929. godine. Mario, JAREB, Ustaško-domobranski pokret - od nastan- 
ka do travnja 1941., Školska knjiga, Zagreb, 2006., 72. 

Ovdje su uračunata samo naoružana lica, koja su se aktivno nalazila u neprijateljskim for- 
macijama, dok nisu iskazana ona lica koja su vršila političke funkcije u ustaškom pokretu, 
logornici, tabornici, zbornici i drugi, kojih je na području kotara bilo prilično. Ako uzmemo 
familiju od tih 8.192 lica i familije ostalih političkih elemenata, o kojima smo govorili, onda se 
logično zaključuje, da je njihov negativni i neprijateljski utjecaj bio kroz tok rata ogroman. 

Neposredno nakon oslobođenja godine 1945.-1946. godine i do polovice 1947. na području 
kotara odmetnulo se nekoliko ustaških elemenata u križare, koji su za vrijeme svog postojanja 
imali svoj oslonac kod izvjesnog dijela raznih ustaških elemenata. Osim njih bilo je i bunkeraša, 
koji su se sakrivali kod svojih kuća ili prijatelja, a nisu pripadali križarskim bandama. Na 
području općine Vrbovec postojala je jedna četničko-križarska pljačkaška grupa koja je također 
djelovala slično kao i križari. 

Križara, bunkeraša i njihovih jataka na području kotara bilo je: 


U križarima...: e oo aaa okida kb 24 lica 
Od toga ubijeno ........... aaa 23 lica 
Sada se nalazi na životu ............... 1 lice 
Bunkeraša .......... aaa aaa aaa aaa 21 lice 
Od toga ubijeno ........... aa 18 lica 
Sada se nalazi na životu ............... 3 lica 
Jataka križara .......4. 4... 279 lica 
Od toga ubijeno i do sada umrlo ........ 49 lica 
Sada se nalazi na životu ............... 230 lica 
U četničko-križarskim bandama ......... 13 lica 
Od toga ubijeno ............ 0 3 lica 
Sada se nalazi na životu ............... 10 lica 


Jataci i ostaci križarskih bandi, koji se danas nalaze na životu u većini slučajeva su nepri- 
jateljski orjentirani prema našem društvenom i političkom uređenju, neki od njih s vremena na 
vrijeme i otvoreno neprijateljski istupaju. Ista je pojava i kod ostataka ustaških i njemačkih for- 
macija, za razliku, što njih ima više i neprijateljski istupaju u daleko proširenoj formi. Ovo i je 
uglavnom danas baza neprijateljskog djelovanja, ne računajući ovdje utjecaj neprijateljskog 
djelovanja klera, dok ostaci bivših građanskih i političkih partija nalaze se u izvjesnom opada- 
nju, osim izrazitijih predstavnika bivših građanskih stranaka i partija, koji se ni do sada nisu 
pomirili sa našim društvenim i političkim uređenjem. Neprijateljski elementi iz tih kategorija 
svojom negativnom aktivnošću prepliću se u svim porama našeg društvenog i političkog života, 
a kada ne uspjevaju omesti mjere vlasti, tada svim snagama nastoje da koče normalan razvitak 
i rješenje pojedinih zadataka i akcija, koje sprovode organi vlasti. 


Negativno i neprijateljsko djelovanje klera 


Na području našeg kotara nalazi se na službi 25 rimo-katolička svećenika koji su razmje- 
šteni po župama. Pravoslavnih svećenika ukupno je dvoje jer je jedan premješten u Bjelovar. 
Grkokatoličkih svećenika u križevačkoj grkokatoličkoj biskupiji nalazi se 7 na čelu sa bisku- 
pom. Časnih sestara na području kotara ukupno je 84, od kojih 42 u samostanu Lovrenčina grad, 
a ostale su smještene u dva samostana u Križevcima. Dok se nekoliko njih nalazi po župnim 

dvorovima kod svećenika. Početkom školske 1959./60 godine pri grkokatoličkoj biskupiji u 
Križevcima formirana je srednja vjerska škola za spremanje grkokatoličkih i salezijanskih sve- 
ćenika. U toj školi nalazi se 30 đaka regrutovanih iz cijele naše zemlje. U sjemeništu u Zagrebu 
sa našeg terena nalazi se 14 mladića, od čega ih je ove godine otišlo 6, a na bogoslovnom fakul- 
tetu nalazi ih se 6, od kojih je jedan ilegalo prebjegao u Italiju i sada se nalazi u Trstu. 

Sa našeg kotara ima 19 svećenika koji službuju na drugim terenima plus dva koja se nalaze 
u našem kotaru u službi. Opatica sa našeg terena ima 24, od kojeg broja su ove godine otišle 3. 
U fratrima se nalazi 6 lica. 

Aktivno svećenstvo koje se nalazi u službi u kotaru Križevci podjeljeno je u tri grupe i to: 
u prvu grupu spadaju svećenici članovi Staleškog udruženja koji su, iako ne svi prilično lojalni 
i tako se odnose prema narodnim vlastima, u drugoj grupi nalaze se svećenici koji su povučeni 
i s vremena na vrijeme kontaktiraju sa organima vlasti te neprijateljski javno ne nastupaju; dok 
U treću grupu spadaju izraziti neprijatelji našeg društvenog uređenja, a to su župnik iz Križevaca 
dr. Stjepan Kranjčić, župnik iz Glogovnice i upravitelj župe iz Vrbovca Franjo Žnidarec. Ova- 
kva grupacija među njima se osjeća i nabrojeni župnici neće razgovarati sa članovima staleškog 
udruženja, već se druže međusobno i sa nekima od onih iz druge grupe, a članovi staleškog 
udruženja osim međusobnog druženja sastaju se sa nekim župnicima koji su povučeni. 

Kod ove trojice koji su izraziti neprijatelji našeg društvenog uređenja, uspjelo se našim 
mjerama postići to da ipak javno neprijateljski ne nastupaju, iako se ponekad događa da su im 
propovjedi u crkvama neprijateljskog sadržaja i vidno uperene protiv naše stvarnosti. Osim toga 
gdje god im se pruži prilika, zaoštravaju odnose kako sa organima vlasti tako i sa svećenicima 
koji su članovi staleškog udruženja. 

Svima njima, pa i onima koji su članovi Staleškog udruženja, osnovni je cilj održavanje vje- 
re i vjerskih osjećaja, za koje smatraju da su u znatnom opadanju od ranije. Kod toga je razlika 
samo u tome, što su članovi Staleškog udruženja mnogo realniji i smireniji za razliku od osta- 
lih, koji upotrebljavaju sve moguće forme i pritisak kako bi održali što više ljudi i vjernika za 
sebe. U tom pogledu bilo je i kršenja Zakona o pravnom položaju vjerskih zajednica, kod čega 
su se najviše isticali župnici iz Križevaca, Glogovnice, Vrbovca i drugi. Sve propovjedi u crkva- 
ma usmjerene su u tom pravcu, kroz koje se apelira na vjernike i prijeti im sudom božjim ukoli- 
ko neće dolaziti u crkvu, vjerovati u boga i djecu odgajati u kršćanskom duhu. U posljednje dvi- 
je godine u tom pogledu osjeća se veliko previranje za razliku od ranijih godina, što i oni osjeća- 
ju, jer je u priličnoj mjeri na pojedinim terenima odlazak na bogoslužje u opadanju, a osim toga 
i svećenici primjećuju da dobar dio ljudi u crkvu dolazi samo zato što nema drugdje gdje otići, 
a da nisu pravi vjernici i kršćani. 

Isti je slučaj i u vezi održavanja katehizacije, kod čega pojedini svećenici poduzimaju razne 
mjere, da što više omladine obuče u vjerskom duhu, a kod toga su išli tako daleko, da su čak 
napadali prosvjetne ranike i prigovarali im kod namjernog zadržavanja djece u školi za vrijeme 
kada bi trebao biti vjeronauk. Ove godine vjeronauk polazi u našem kotaru 1400 đaka, što je za 
razliku od ranije znatno smanjeno, ali još uvijek je nezadovoljavajuće. Polaznici vjeronauka u 
većini slučajeva su djeca nižih razreda osmogodišnjih škola, a negdje ih ima i iz viših razreda, 
što konkretno zavisi od učitelja i nastavnika, koji iako ništa drugo kod đaka to tolerira. Broj 
polaznika na vjeronauk se povećava u onim godinama kada se održavaju firme, jer tada imaju 
svećenici obavezu obučavati i spremati za firmanje. Članovi Staleškog udruženja vjeronauk 
drže uglavnom onda, kada je u njihovoj župi firma, jer smatraju, ukoliko im djeca neće znati, 
da će ih biskup progoniti. U ostalim godinama vjeronauk praktički ne održavaju, osim u zadnje 
vrijeme počeli su prakticirati da vjeronauk drže na ljetnim ferijama. Prosvjetni radnici u tom 
problemu još nisu dovoljno angažirani, a neki i vrlo netaktično postupaju. Činjenica da tamo 
gdje je nastavnik dobar komunista mali broj djece ide na vjeronauk. Dobar dio nastavnog kadra 
još do sada nije ušao u taj problem ili koliko su im stvari i jasne odnose se flegmatično, a poje- 
dini čak toleriraju vjeronauk. Kod toga ni naše društveno-političke organizacije ne poduzimaju 

odgovarajuće mjere i nisu rijetke pojave, da djeca od pojedinih članova SK odlaze na vjeronauk, 
da im svećenici dolaze u posvetu kuća, žene od članova SK odlaze u crkvu i.t.d. 

Pojedini svećenici, da bi što više djece privukli sebi, organizirali su da prije vjeronauka ili 
poslije da sa djecom igraju loptu, koju su u tu svrhu nabavili. Drugi opet kupuju bombone, koje 
prije početka vjeronauka dijele djeci, a u Žabnu je župnik prilikom prve pričesti za svu djecu 
pripremio sendviče i bombone, što im je poslije pričesti djelio. Gradečki svećenik poziva na 
odgovornost roditelje od djece, koja ne dolaze na vjeronauk i prijeti im da će ih oglasiti kao u 
crkvi kao nevjernike. Križevački župnik dr. Kranjčić na sav glas sa propvjedaonice viče i napa- 
da roditelje da još uvijek dovoljan broj djece ne polazi vjeronauk, a isto radi i njegov kapelan u 
Ravenu, kuda odlazi služiti mise. Upravitelj župe u Vrbovcu, da bi si stvorio mogućnost održa- 
vanja katehizacije u svim školama na području svoje župe, poduzeo je mjere, da na “poklon 
dobije u Poljanskom Lugu jednu kuću, koja se nalazi u neposrednoj blizini škole, iz koje je 
namjeravao urediti bogomolju, da iz porušene crkve u poljani preseli jedan oltar i to bi mu 
isključivo služilo za održavanje vjeronauka. Ova mjera mu je onemogućena putem NO-općine 
Vrbovec, koja u prvom redu nije dozvolila izvršiti prijenos, jer Hršak Jaga, koja je “darovala? 
župnoj crkvi Vrbovec kuću, nije bila gruntovni vlasnik. Sada se namjerava izvršiti eksproprija- 
cija, jer je to sastavni dio čestice, na kojoj je sagrađena škola. 

Po tim problemima partijska organizacija i općinski komiteti do sada su bili vrlo angažirani, 
a da bi se povela sistematska borba protiv tih negativnih utjecaja, potrebno je da općinski ko- 
miteti vode brigu o tom problemu i da se preko osnovnih organizacija i prosvjetnih radnika bore 
za smanjenje utjecaja, koje kler vrši na najmlađe generacije. 

Materijalna baza klera ne području našeg kotara još je relativno dosta jaka i sada im je os- 
novna orijentacija da izvrše adaptaciju postojećih građevinskih objekata: crkvi, kapela i župnih 
dvorova. U tu svrhu investirali su ogromna sredstva, koja su dobrim dijelom sakupljena od vjer- 
nika, a neki su smanjivali zemljišni maksimum. U tim akcijama bilo je pojava da su učestvo- 
vali i pojedini komunisti, a negdje su se aktivirali i članovi mjesnih organizacija SSRN-a. Kada 
je u Tkalcu adaptirana kapelica, članovi SK-a davali su novčanu pomoć, a ujedno su bili i orga- 
nizatori za popravak kapelice. Pošto su neka lica bila pozivana na odgovornost zbog nepovlas- 
nog sakupljanja priloga, opravdavala su se, da je akcija sakupljanja bila u sporazumu sa članovi- 
ma partije. U Glogovnici župnik nije učestvovao u izgradnji dalekovoda i seoske mreže, a kada 
je elektrifikacija završena, po selu je skupljao potpise, kojima je elektroodboru “potvrdio da će 
selo uplatiti udio u iznosu od 51.000. dinara, na osnovu čega je odobreno ukopčavanje na seo- 
sku mrežu. Tajnik elektrodbora Djurin Zlatko iz Glogovnice, koji je nažalost član SK i sekre- 
tar osnovne organizacije, dozvolio je da se molba župniku na ovaj način riješi, da je izvršeno 
ukapčanje, a da sebe ne bi kompromitirao, potvrdu je dao potpisati drugom odborniku elektro- 
odbora i rekao da on to ne smije potpisati, jer je član SK. Do sada je bilo nekoliko karakteris- 
tičnih slučajeva, da su popovi za svoje akcije uspjeli da pridobiju po kojeg člana SK-a, pa su o 
tome naveliko prepričavali medjusobno, a i pred vjernicima, kao ih i članovi Partije pomažu i 
da oni siromaci nisu krivi što u partiji moraju biti, da su inače dobri vjernici. Isto se događa kada 
pojedini članovi SK traže od popova dokumente da bi se mogli vjenčati u drugim crkvama ili 
kada krste djecu. U Gornjoj Rijeci sekretar partijske organizacije Tomo Podolski je dao krstiti 
dijete, žena mu stalno odlazi u crkvu, a osim toga javno je nosio dijete kojemu je kumovao na 
krštenju. Dobar dio komunista na selu još nije raskrstio sa pitanjem religije i često se događa 
kada pojedini mladići koje partijske organizacije SK namjeravao primiti u SK, to odbijaju, a 
kada se ožene i vjenčaju u crkvi organizacije SK ih primaju u savez Komunista. Vrlo je malo 
djece od komunista na selu, koje nisu krštene u crkvi. Ovakvih pojava ima i kod pojedinih čla- 
nova općinskih komiteta, a službenici koji nisu komunisti kao i neki prosvjetni radnici to isto 
čine. Kleru to sve ide u prilog i na osnovu toga stvaraju zaključak, da su ti ljudi u SK-a samo 
radi toga da bi mogli biti u službi ili na odredjenom položaju, ali da boga ipak nisu zaboravili. 
Veći broj društveno-političkih organizacija, vatrogasci i odbori SSRN-a skloni su na crkvene 

praznike organizirati zabave i na taj način uveličati crkvene ceremonije. Kod toga još uvijek 
ima pojava da čak i predstavnici vlasti u općinskim narodnim odborima, a nekada i sekretari 
OK interveniraju kod nadležnih organa da se dotičnoj organizaciji dozvoli organiziranje zabave, 
neovisno o tome što se zna da je na. Primjer “Velika gospa“ ili neki drugi crkveni praznik. Ovo 
se mahom opravdava da će time društvene organizacije zaraditi novaca, po drugoj strani da 
gradjanstvo neće ići u crkvu, već na zabavu. To se čini neovisno o tome što su i sami uvjerenja 
da ovo drugo nije nikakvo obrazloženje, ali tvrde da je tako. Kada bi nadležni organ izdao ne- 
gativno rješenje pojavljivale bi se razne intervencije, što u najmanju ruku govori o prilično 
niskoj svijesti pojedinih odgovornih i rukovodećih ljudi. Ove i slične pojave vrlo štetno djelu- 
ju na terenu, a po drugoj strani kleru i klerikalnim elementima idu u prilog. 

Sa našeg terena ne odlazi veliki broj mladića u sjemenište i na teološke fakultete, ali za raz- 
liku od ranijih godina, odlazak 6 mladića u sjemenište ove godine je relativno puno. Kada anali- 
ziramo kako je do toga došlo, onda nas mora zabrinjavati, kada se zna da su ovu šestoricu obra- 
dili i u sjemenište odvukli postojeći sjemeništarci, koji su uspjeli kroz ljetne ferije iste za to pri- 
premiti. Kada bi organizacije SK poduzele iste tolike mjere, vjerujemo da se to ne bi moglo 
dogoditi. Bilo je pojava da su neki od tih mladića dolazili u općinu Orehovec i molili da im se 
omogući odlazak u zanat, a kada nisu naišli na razumjevanje, otvoreno su rekli da su prisiljeni 
otići u sjemenište, jer drugih sredstava za život nemaju. Odgovorni drugovi nisu našli za shod- 
no da se u takvoj situaciji poduzmu bilo kakve mjere. 

U negativnom djelovanju klera pomaže im na našem kotaru prilično veliki broj gradjana, 
koji su uz njih vezani, ne samo po vjerskim osjećajima, već su to članovi crkvenih odbora, zvo- 
nari i ostali šekutori, koji dosljedno provode politiku odredjenog svećenika. To su mahom neg- 
ativni i neprijateljski elementi našeg društva kao i karakteristično bivši članovi HSS-a, u posli- 
jednje vrijeme svećenici se većinom orijentiraju na ustaške elemente, koje biraju u crkvene 
odbore. Ta lica su u priličnoj mjeri krše Zakon o položaju vjerskih zajednica tako, da je u ovoj 
godini zaključno sa oktobrom mjesecom kažnjeno 33 lica po sucu za prekršaje, a usporedno sa 
prošlom godinom kada su kažnjena 53 lica. Od popova u ovoj godini kažnjena su trojca 
novčanom kaznom i jedan od njih kaznom zatvora od 15 dana. 

Djelovanje ogranka Matice hrvatske 


u Bjelovaru tijekom Hrvatskog proljeća 
1971./72. godine* 


Kad izgovorim tvoje ime: Hrvatska, preda mnom je lice onog koji se podrijet- 
la svoga odrekao pa ostaje sam na putu, zatravljen pred ponorima ne sjeća se svo- 
jih mrtvih, onih što su sve iskusili nevjeru i omču, kajanje i prijetnju i slijedi slije- 
po sunce što se zorom diže nad tvoje gluhe uvale, nad tvoje prazne kolijevke, nika- 
da u tvome srcu nije bilo toliko nesreće, nikada u tvome tijelu nije bilo toliko meta- 
ka, nikada u tvojim snovima nije bilo manje ljubav i za prah iz koga iznikosmo i 
koji će nas jednom natrag pozvati (...)* 


vaj rad će pokušati prikazati povijesna događanja u gradu Bjelovaru i bjelovarskom kraju 

početkom sedamdesetih godina dvadesetog stoljeća, s kratkim uvodom u razdoblje prije te 

posebnim osvrtom na aktivnost ogranka Matice hrvatske u Bjelovaru. Za to najburnije, za- 
tim i najtragičnije, ali i “otreznujuće" razdoblje hrvatske, a time i bjelovarske suvremene i političke 
povijesti, svojevrsni “hrvatski politički pokret" koji se proširio tadašnjom Socijalističkom Republi- 
kom Hrvatskom (SRH), u početku istraživanja mislio sam da ću imati obilje podataka i izvorne građe. 
Međutim to se nije pokazalo točnim, baš nasuprot. Moja očekivanja da ću glavne informacije iz toga 
razdoblja pronaći u lokalnim izvorima, pokazale su se samo djelomično pouzdanim. Najveća pote- 
škoća u ovom radu je u “nestalom" arhivu Matice hrvatske — Ogranak Bjelovar, jer te dokumente 
nakon iscrpnog istraživanja u Hrvatskom državnom arhivu (HDA), u fondu Matice hrvatske, fondu 
Službe državne sigurnosti (SDS),** arhivu Republičkog sekretarijata za unutrašnje poslove (RSUP), 
fondu Sabora Socijalističke Republike Hrvatske, te nakon razgovora sa članovima MH u Bjelovaru 
(Zdravko Ivković i Josip Vusić), nisam uspio pronaći, što će se pokazati kao ipak određeni nedostatak 


* Ovaj rad je dio znanstvenog projekta “Povijest grada Bjelovara — od njegovih početaka do kraja Domovinskog rata" koji 
podupiru Zavod za znanstvenoistraživački i umjetnički rad Hrvatske akademije znanosti i umjetnosti (HAZU) u Bjelovaru i Grad 
Bjelovar. Ovdje se predstavlja prvi dio rada dok će cjeloviti rad izaći u Radovima Zavoda za hrvatsku povijest Filozofskog fakul- 
teta u Zagrebu 2011. godine. 

958 Zbog pjesme “Kad izgovorim tvoje ime Hrvatska" koja je objavljena u Hrvatskom tjedniku (16. travnja 1971., 14., zatim 
i u prvom broju Rusana, glasila Ogranka Matice hrvatske Bjelovar, a kada je ista pjesma objavljena i u čakovečkom Hrvatkom 
kolendaru, cjelokupna naklada je zabranjena) njezin autor bjelovarski pjesnik Željko Sabol je na osnovu članka 118. str. 1.i 119. 
str. 3. Kaznenog zakona SRH krivično gonjen zbog “kaznenog djela neprijateljske propagande". Nakon što je sudski vještak Igor 
Mandić argumentirano i njemu svojstvenom persiflažom obrazložio apsurdnost optužbe (Na pitanje suda: Koja je, ipak, osnovna 
poruka ove pjesme? Odgovorio je: — Da je pjesniku do poruka ne bih pisao stihove, nego bi slao brzojave!) i nakon što je i drugi 
vještak pjesnik Jure Kaštelana pismeno dostavio svoj “nalaz? sud je obustavio kazneni progon. Međutim, usprkos tome Sabolu više 
nije bilo mjesta u Bjelovaru. Branimir, DONAT, Crni dossier, Nakladni zavod Matice hrvatske, 1992., 380. 

959 Služba državne sigurnosti (SDS) je bila civilna kontraobavještajna služba kao dio Saveznog sekretarijata unutarnjih poslo- 
va (SSUP). Nastala je 1966. godine od prijašnje Uprave za državnu bezbjednost (sigurnosti) (UDBA). Nakon afere prisluškivanja, 
niza nezakonitosti, a potom i smjenjivanja dosada nezamjenjivog i svemoćnog šefa UDBE Aleksandra Rankovića na 4. sjednici CK 
SKJ na takozvanom “Brijunskom plenumu"* 1.-2. VII. 1966., došlo je do radikalnijih kadrovskih promjena. Zakonom o unutarnjim 
poslovima od 1966. određene su promjene statusa i ovlasti organizacije. Činilo ju je nekoliko uprava odnosno odjela od kojih su 
bila glavna četiri koje su se bavile 1. unutrašnjim neprijateljem (nacionalizam, crkva), 2. emigracija (hrvatska, albanska, srpska), 3. 
strane obavještajne službe 4. tehnika praćenja i prisluškivanja. Unutarnji organizacijski ustroj republičkih centrala SDS bio je suk- 
ladan strukturi saveznog. Operativnu razinu unutar SDS pokrivala je mreža operativnih radnika odnosno njihovih veza — informa- 
tora i suradnika (doušnika). Više o jugoslavenskim tajnim službama vidi u: Bože, VUKUŠIĆ, Tajni rat Udbe protiv hrvatskih iselje- 
nika iz Bosne i Hercegovine, Zagreb, 2002., 89.-122., Fran, VIŠNAR, Špijunaža i kontrašpijunaža, Zagreb, 1991., Marko, LOPU- 
ŠINA, Ubij bližnjeg svoga I., Beograd, 1995., Katarina, SPEHNJAK, “Brionski plenum" — odjeci IV. sjednice CK SKH iz srpnja 
1966. godine u Hrvatskoj političkoj javnosti, Časopis za suvremenu povijest, 1999, 31., 3., 463.-489. 

ovog rada.“ Služba državne sigurnosti oduzela je sve dokumente Ogranka MH u Bjelovaru, zapisni- 
ke i bilješke nakon što je zabranjen rad Matice hrvatske. Može samo nagađati što se dogodilo s tom 
dokumentacijom i gdje se ona danas nalazi.*" Glavni motivi za znanstveno istraživanje ove teme leže 
u činjenici da se do sada nitko nije ozbiljno, na znanstveno-istraživački način, bavio ovim razdobljem 
bjelovarske povijesti, što ne znači da različitih drugih pristupa i prikaza toga razdoblja nije bilo, po- 
sebno sa strane same Matice hrvatske u Bjelovaru poslije 1990. godine. Ovim radom se želi prido- 
nijeti osvjetljavanju značajnog razdoblja suvremene povijesti grada Bjelovara i time potaknuti druge 
znanstvenike da se ovi događaji rasvijetle iz svih mogućih kutova, od socioloških do historiografskih, 
jer je po svemu sudeći ovo jedan od prijelomnih događaja suvremene hrvatske povijesti, koji je utje- 
cao i na našu sadašnjost i stvaranje samostalne Republike Hrvatske, u čijem stvaranju su sudjelovali 
zajedno i oni koji su 1971./72. završili u zatvoru i bili “proskribirani“ 1 oni koji su tada bili sa “druge 
strane barikade“. 


Za pisanje ovoga rada služio sam se arhivskom građom Hrvatskog državnog arhiva (HDA), fon- 
dom Matice hrvatske (vrlo malo nađenih podataka), gdje sam također očekivao više podataka no što 
sam ih pronašao. Najviše informacija sam ipak dobio u Državnom arhivu u Bjelovaru u kojem posto- 
je fondovi Općinskog komiteta Saveza komunista Hrvatske-Bjelovar i Socijalističkog Saveza radnog 
naroda Hrvatske (HR-DABJ — OK SKH-Bjelovar, SSRN-Bjelovar), u kojem sam pronašao važne 
podatke o radu Općinskog komiteta SKH Bjelovar, te zapisnike sa konferencija i sastanaka i drugih 
tijela tadašnje vlasti, odnosno “satelita SKH (poput fonda SUBNOR-a ili Socijalističke omladine 
Hrvatske (SOH)). Korisne informacije dobio sam iz arhive Skupštine općine Bjelovar, prije svega iz 
zapisnika općinskih vijeća. No ovdje treba napomenuti važnu činjenicu da dosta zapisnika iz fondo- 
va nedostaje, a koji su nesumnjivo održani, prema kronologiji u novinama. Izgleda da ti zapisnici nisu 
ni predani arhivskoj službi. 


Važne podatke, pronašao sam i u novinskim člancima: u Bjelovarskom listu, njegovom podlisku 
Rusan, Hrvatskom tjedniku i Večernjem listu, posebno u Bjelovarskom listu koji je ponekad prenosio 
djelomične zapisnike s konferencija SKH, SSSRN-a i SUBNOR-a te su se tim podacima pokrili ne- 
ki nedostatni izvori. S koliko je revnosti i pažnje tadašnji režim pratio zbivanja unutar Hrvatskog 
proljeća najbolje se vidi iz Izvještaja o kontroli zakonitosti rada Matice hrvatske koji je Republički 
sekretarijat unutrašnjih poslova objavio, samo za internu upotrebu, već u travnju 1972. i Izvještaja o 
stanju u Savezu komunista Hrvatske u odnosu na prodor nacionalizma u njegove redove, objavljenog 
u svibnju 1972. godine. Ovdje se neizostavno moraju spomenuti razgovori, memoari, sjećanja i zapisi 
aktivnih sudionika toga razdoblja,“ posebno romansirani memoari Save Velagića “Bjelovarsko pro- 


960 Radi se o slijedećim fondovima: Hrvatski državni arhiv (dalje HDA) 1567, Matica hrvatska, 1842/1972. 43 knjige, 177. 
kutija; HDA 1453 Republički sekretarijat za unutrašnje poslove SRH, Uprava za suzbijanje kriminaliteta 1918/1990, 173 kutije; 
HDA 1561 Republički sekretarijat za unutrašnje poslove SRH, Služba državne sigurnosti 1945-1990., 14 knjiga, 1.272. kutije; 
HDA 1220 Centralni komitet SKH 1941.-1990., 194 knjige, 13. 255 svežnjeva. Detaljnije o tome: Marina, ŠTAMBUK-ŠKALIĆ, 
Arhivsko gradivo o Matici hrvatskoj u fondovima Hrvatskog državnog arhiva, Kolo, Zagreb, 1-2., 2009., 173.-189. 

961 Na osnovi upita Hrvatskom državnom arhivu o nestaloj dokumentaciji Ogranka Matice hrvatske Bjelovar uslijedio je 
odgovor. Kako slijedi: Početkom 1972. godine provedene su dvije akcije u vezi s Maticom hrvatskom: 

1. Na razini Saveza komunista Hrvatske (SKH), formirane su komisije općinskih komiteta SKH koje su imale zadatak istraži- 
ti djelovanje MH i članova MH, pa je tako na sjednici Općinskog komiteta SKH Bjelovar 11. 1. 1972. formirana komisija koja je u 
razdoblju siječanj-travanj 1972. proučila sve o radu ogranka i o tome napravila opširan izvještaj. Komisija se u svom radu, između 
ostaloga, poslužila i izvornom dokumentacijom ogranka koju je “dobila na uvid" (kao npr: glavni imenik članova, zapisnik osni- 
vačke skupštine, statut i pravilnik ogranka, blagajničku dokumentaciju te ostale spise općeg karaktera). Po završetku svog posla 
Komisija je podnijela Izvještaj Općinskom komitetu SKH Bjelovar - u kojem nigdje nije navedeno što se dogodilo s korištenom 
dokumentacijom. 

2, Na razini republičke uprave, Republički sekretar za unutrašnje poslove SRH dao je nalog da se na osnovi čl. 8. Zakona o 
udruženjima građana izvrši kontrola zakonitosti rada Matice hrvatske, o čemu je (na kraju) sačinjen Izvještaj (RSUP, Zagreb, tra- 
vanj 1972). Za izradu tog obimnog izvještaja, provedena je akcija prikupljanja materijala, obavijesnih razgovora i sl., pri čemu su 
sve stanice javne sigurnosti napravile izvještaje o djelovanju i radu ogranaka MH na svom području. Tako je SJS Bjelovar naprav- 
ila Izvještaj o osnivanju i radu ogranka MH u Bjelovaru (27. I. 1972.) za izradu kojega je, između ostaloga koristila i dokumentaci- 
ju ogranka MH. Niti u ovom izvještaju se nigdje izričito ne navodi što je s izvornom dokumentacijom učinjeno. 

962 To se posebno odnosi na seriju razgovora sa “matičarima“ u Bjelovaru koje je vodila novinarka Bjelovarskog lista Gor- 
dana Sever tokom 1990. godine. 

ljeće 71", koji usprkos tome pružaju dosta vrijednih podataka.** Bez obzira što su ovakvi izvori 0s- 
jetljivi zbog neosporne subjektivnosti, u kombinaciji sa izvorima prvoga reda, oni su dragocjeni za 
sagledavanje slike stvarnosti onoga vremena. Svjestan sam činjenice da je dosta građe ostalo nepo- 
vratno izgubljeno (namjerno ili nenamjerno), da su mnogu građu zadržali pojedinci u svojim privat- 
nim arhivima, da se i danas mnogi živi sudionici tih događaja osobito oni koji su stajali sa “druge 
strane“ i nakon 40 godina ne usuđuju i ne žele da ispričaju svoju priču (pokušao sam da uspostavim 
nekakve kontakte, no nisam uspio) misleći da je bolje da se sve zaboravi i da su ti događaji još uvi- 
jek za mnoge bolni i traumatizirajući, što može biti dodatni poticaj za nastavak ovog istraživanja u 


nekom drugom periodu. 


«si 


Prema Dukovskom, povijest Hrvatskog proljeća je i danas “živa povijest ne samo po tome i 
onima koji su u tim prijelomnim događajima sudjelovali, već i po njezinim posljedicama, samostal- 
na i neovisna Hrvatska je danas realnost." Isto tako je točno da većini sudionika Hrvatskog proljeća 
(osim pojedinih), tada nije bio cilj odvajanje Hrvatske iz Jugoslavije, niti je to mogao biti realni cilj 
u tadašnjem društveno-političkom trenutku bipolarnog političkog poretka gdje je pozicija Jugoslavije 
bila posve “zamrznuta sa stajališta tadašnjih svjetskih centara moći Washingtona i Moskve, nego se 
zalagala za ostvarenje ravnopravnosti (gospodarske, kulturne i nacionalne) Hrvatske i hrvatskog na- 
roda u jugoslavenskoj federaciji. 


Nakon Brijunskoga plenuma 1966. i smjene dotada svemoćnog Aleksandra Rankovića “prvog 
policajca države" i X. sjednice Centralnog komiteta Saveza komunista Hrvatske (CK SKH) 1970. 
ostvarili su se uvjeti jačanja onih snaga koje su se suprostavljale unitarističkom kursu jugoslavenske 
unutarnje politike. Postepenom liberalizacijom i “popuštanjem stega" režim je dopustio i potaknuo 
oživljavanje slobodnije društvene kritike i “zatomljenog" hrvatskog nacionalizma, koje je naišlo na 
simpatije i potporu demokratskoga i liberalnog dijela partijskoga i republičkog vodstva Hrvatske. 
“Dašak demokratizma“ koji se proširio zemljom počeo se manifestirati u sve slobodnijoj kritici otvo- 
renih društvenih i gospodarskih problema u zemlji, ne samo u partijskim vrhovima, nego kod svih 
onih koji su smatrali da imaju razloga za kritiku. Zbog hrvatskog osjećaja neravnopravnosti u jugo- 
slavenskoj socijalističkoj federaciji na dnevnom redu su se vrlo brzo našli i drugi problemi hrvatskog 
društva, poput pitanja hrvatskog jezika. 


Nositelji Hrvatskog proljeća tražili su reformske promjene u Jugoslaviji i provodili su tim putem 
reforme u SKH, sa snažnim utjecajem na partijsko-državni aparat i gospodarstvo, krug oko Matice 
hrvatske je stvaranjem svojih ogranaka podupro taj reformski smjer u SKH. Svemu tome se kao sa- 
mostalni subjekt priključio studentski pokret, koji je preuzeo vodstvo studentske organizacije Sve- 
učilišta u Zagrebu, kao i Saveza studenata Hrvatske. Studenti su u svojim zahtjevima pod vodstvom 
svojih lidera Dražena Budiše, Zvonimira Čička i Ante Paradžika bili najradikalniji i nepopustljivi. 

No, iako je borba protiv unitarizma i centralizma bila poželjna u Socijalističkoj Republici Hrvat- 
skoj, ipak su i unutar reformskog pokreta SKH, a i izvan njega, unutar MH i studenskog pokreta, na- 
stale podjele i raslojavanja oko daljnjih političkih poteza. Tako je, primjerice, skupina oko Vladimira 


963 Na prijedlog upravnog odbora obnovljenog Ogranka MH Bjelovar 1990. Savo Velagić se prihvatio zadatka da napiše 
“monografiju' o Ogranku MH Bjelovar za vrijeme Hrvatskog proljeća. Knjiga nije ispunila zadatak znanstvene monografije, ali je 
zato Velagić u svojim memoarima donio razne podatke o ljudima i događajima toga vremena, uglavnom iz vlastite perspektive. 
Vjerodostojnosti memoara pridonosi podatak da je autor kod pisanja, kako to tvrdi jedan od recenzenta, koristio izvorne zabilješke 
iz svoga radnoga dnevnika kojega je “pedantno vodio u ono vrijeme." Knjiga je u prvo vrijeme štampana u ograničenom broju pri- 
mjeraka te nije bila u javnoj upotrebi. 

964 Rijetki su izuzeci poput akademika Dušana Bilandžića, koji je bio u skupini “pragmatičara" protiv reformskog pokreta u 
SKH kada je smatrao da je on došao do svoje točke zenita i o tome jasno progovara u svojim knjigama i medijima. Njega je očito 
“rehabilitirala“ njegova aktivnost na reformaciji SKH-SDP krajem 80-tih godina 20. stoljeća i aktivno sudjelovanje otporu velikos- 
rpskoj agresiji. Važna je bila i dugogodišnja prijateljska veza sa dr. Tuđmanom. Na lokalnoj razini takva situacija je puno teža, jer 
se neki “repovi" nepovjerenja vuku i danas. Izuzetak je Vinko Periša, koji je kao sekretar OK SKH Bjelovar progovorio na stranica- 
ma Bjelovarskog lista 1990. godine, ali očito jer je i on kasnije pao u nemilost vladajućih struktura. 


965 Darko, DUKOVSKI, Istra i Rijeka u Hrvatskom proljeću, Alineja, Zagreb, 2007., 7. 

Bakarića “Titovog gubernatora u Hrvatskoj" smatrala kako su reformom federacije postignuti cilje- 


vi X. sjednice, dok je liderska skupina oko Savke Dabčević-Kučar i Mike Tripala smatrala kako uni- 
tarističke snage nisu poražene i da borbu treba nastaviti . 


Ta “dozvoljena" pobuna hrvatskog političkog vodstva protiv “dominacije Tita i Beograda" 


pokrenula je u Hrvatskoj veliki masovni pokret hrvatskog naroda, koji je u konačnici završilo njego- 
vim slomom, “jednog hladnog zimskog jutra" u Karađorđevu. No, to razdoblje je trajno obilježio 
daljnju povijest Hrvatske, gdje se jugoslavenska platforma, koja je tada bila prilično jaka u hrvatskim 
političkim i kulturnim elitama, počela naglo topiti kao iluzija. No, isto je tako neosporno da su dvade- 
set godina poslije mnogi od vodećih sudionika tih događaja ugradili svoj idealizam i htijenja u stva- 
ranje samostalne Hrvatske, sada u sasvim drugačijim svjetskim okolnostima, raspada komunističke 
ideologije i totalitarnog sustava u SSSR-u i istočnoj Europi, kada se otvorila “uska pukotina" u kojoj 
je bilo moguće realizirati taj cilj, samostalnu Hrvatsku.** 


Ovaj rad osim pokazivanja djelovanja vodstva Ogranka MH u Bjelovaru, ne može zanemariti ni 
one koji tada u gradu Bjelovaru nisu prepoznati domašaj Hrvatskog proljeća, koji nisu vjerovali u 
mogućnost realizacije njegovih reformskih ciljeva, iako su u početku bili na istoj strani. Sve većom 
radikalizacijom ciljeva reformskog pokreta pod vodstvom CK SKH, Matice hrvatske i studentskog 
pokreta, oni su polako otpadali od te reformske struje i postajali njezini protivnici, iako su i dalje 
podržavali njegove osnovne političke i gospodarske reforme, prema saveznom centru, što su i kon- 
ačno i implementirane u jugoslavenskom ustavu iz 1974. godine, u kojemu je Hrvatska defacto dove- 
dena u poziciju konfederalne jedinice u Jugoslaviji. 


Godina popisa Ukupno Hrvati Srbi Jugoslaveni Ukupno 


1971. 65. 824 52. 580 8. 689 1.726 2, 829 
(Općina Bjelovar) (79, 87%) (13,21%) (2,63%) (4,29%) 


1971. 20. 998 16. 030 3. 025 1.011 932 
(uži centar grada) (76, 40 %) (4, 45 %) (14,30 %) (4,81%) 


Tablica 1. Broj i etnički sastav stanovništva na području općine Bjelovar i užeg centra grada Bjelovara prema 
popisu iz 1971. godine.*? 


Kratak pregled povijesti ogranka Matice hrvatske u Bjelovaru od osnivanja (1886.) 
do X. sjednice CK SKH (1970.) 


Prije nego što se osvrnemo na djelovanje Ogranka Matice hrvatske (MH) u gradu Bjelovaru to- 
kom Hrvatskog proljeća 1971./72. godine ukratko ćemo na početku ovog rada prikazati i povijest 
MH na području grada Bjelovara i okolice. Matica hrvatska (osnovana 1842. godine pod nazivom 


966 Prije nekoliko mjeseci dr. sc. Dino Mujadžević je na Filozofskom fakultetu obranio doktorsku disertaciju pod naslovom 
“Politička djelatnost Vladimira Bakarića" te je time prekinut dugogodišnji post o Bakarićevom političkom djelovanju. Imajući na 
umu da je Bakarić bio presudna figura u hrvatskom političkom životu od 1944. pa sve do smrti, a oko čijeg djelovanja su se dosa- 
da mogle ćuti različite mistifikacije i neprovjerene obavijesti, značaj ove disertacije je nemjerljiv i pruža značajnu podlogu za daljn- 
ja istraživanja. 

967 Jasper, RIDLEY, Tiro. Biografija, Prometej, Zagreb, 2000., 429. 

968 Savka, DABČEVIĆ-KUČAR, "71: hrvatski snovi i stvarnost, Interpublic, Zagreb, 1997. 

969 Naselja i stanovništvo RH od 1857.-2001. godine, Državni zavod za statistiku Republike Hrvatske, Zagreb, 2005., CD- 
rom. 

Matica ilirska, mijenja naziv 1874. u Matica hrvatska)" na području grada Bjelovara i bjelovarske 
okolice ima dugu i bogatu tradiciju. Nakon uspostave Bjelovarsko-križevačke županije 1886., iste go- 
dine je u Bjelovaru ustrojen ogranak MH, čiji je pokretač bio književnik Ivan vitez Trnski (prvi pred- 
sjednik Društva hrvatskih književnika), rođen u Novoj Rači kraj Bjelovara. Ogranak MH u Bjelovaru 
kontinuirano je djelovao do 1941./1942. godine, pri čemu je broj članova znatno varirao, zavisno od 


određenih kriznih razdoblja (1. svjetski rat, šestosijećanjska diktatura kralja Aleksandra). 


Prema podacima iz godišnjih izvještaja Ogranka MH Bjelovar članstvo se tih godina dijelilo na 
utemenitelje, prinosnike i kolektivne članove. Kao kolektivni članovi u sastavu Ogranka MH bili su 
pojedine škole, čitaonice, knjižnice i druga razna društava i ustanove. Glavni voditelj Ogranka MH 
bio je imenovani povjerenik MH iz Zagreba. Prvi povjerenik MH za Bjelovar bio je župnik Ignjat Ka- 
tić (1876.), zatim su slijedili sudbeni pristav Gjuro Trešćec (1877.-1879.), gimnaz. upravitelj Vjeko- 
slav Novotni (1880.), gimnaz. upravitelj Josip Star (1881.), profesor Nikola Mohr (1882.-1886.), 
odvjetnik Milan Roje (1887.-1891.)." Broj članova je u tim godinama rastao. Tako je 1897. godine 
za povjerenika Adolfa Kolesara, knjižara, broj članova ogranka MH iznosi 89. članova (od toga 14 
utemenitelja, 81 prinosnika i 4 kolektivna člana), dok je 1913 ( povjerenik Pajo Antolić, učitelj) bilo 
124 člana, od toga 13 kolektivnih članova. U Kraljevini SHS je tako 1928. godine broj članova pao 
na 62. pod vodstvom povjerenika profesora Aleksandra Medura. Nakon perioda šestosječanjske dik- 
tature kralja Aleksandra, oživljavanje aktivnosti ogranka MH u Bjelovaru potiče Đuro Karačić, koji 
je imenovan povjerenikom.** Početkom Drugog svjetskog rata na hrvatskim prostorima aktivnost 
ogranka MH u Bjelovaru se ugasila." 


970 Matica hrvatska: 1842.-1997., (ur. Josip Bratulić), Matica hrvatska, Zagreb, 1997. 

971 Tade, SMIČIKLAS — Franjo, MARKOVIĆ, Matica Hrvatska od godine 1842. do 1892. Spomen knjiga, Izdanje Matice 
hrvatske, 1892., Zagreb, 64. 

972 Ovdje treba spomenuti i podatak da je još između dva svjetska rata u Bjelovaru osnovan i Omladinski pododbor Matice 
hrvatske u Bjelovaru, izgleda u listopadu 1939. godine. Sjedište toga Omladinskog pododbora bilo je u jednoj manjoj prostoriji 
franjevačkog samostana u Bjelovaru, dok je kasnije nađen prostor, prazan lokal na uglu ulice Augusta Šenoe i Ivana viteza Trnskog 
(bivša trgovina Senčar). U uži dio toga omladinskog pododbora MH izabrani su za predsjednika Ladislav Korčmaroš, student med- 
icine, za tajnika Mijo Hans, student prava, za potpredsjednika Martin Horvatić, službenik, te za blagajnika, Božica Radošević, 
službenica. Po sjećanju Martina Horvatića na osnivačkom sastanku bilo je oko 20. ljudi. Izgleda da su inicijativu za osnivanje 
Omladinskog pododbora MH u Bjelovaru donijeli Ivo Oršanić i Janko Skrabin iz središnjice MH. Prema Horvatiću članovi 
Omladinskog odbora MH postajali su oni omladinci “jače prožeti duhom hrvatskog republikanstva, starčevićanstva“, a sve u cilju 
jačanja nacionalne svijesti. Prema njemu aktivnosti Omladinskog odbora MH uspjele su u razdoblju od 1939. do 1941. godine 
privući određen broj hrvatske mladeži. Ovo svjedočanstvo se poklapa sa inicijativom tadašnjeg vodstva Matice hrvatske iz Zagreba, 
koje je angažirano radilo na osnivanju novih podružnica MH u Hrvatskoj i Bosni i Hercegovini. U vodstvu MH na čelu sa Filipom 
Lukasom tada su prevladavale težnje i misli da sporazum Cvetković-Maček kojim je ostvarena Banovina Hrvatska nije dovoljan za 
hrvatski narod, te su se iz MH počeli širiti glasovi koji su tražili veću hrvatsku samostalnost, preimenovanje JAZU u HAZU, što je 
vodstvo HSS procijenilo kao opasnost za ono postignuto sporazumom. Prema Hameršaku, nije sporno da je dio “Matičinih odborni- 
ka bio izravno povezan sa ustaškim pokretom, dok su njezini pododbori izvan Zagreba mogli služiti kao paravan za njegovu 
podzemnu mrežu. Sve to je dovelo do odluke Vodstva HSS (Mačeka i bana Šubašića) da se u Maticu hrvatsku uvede komesari- 
jat, čime je onemogućena “nacionalno-ustaška" djelatnost u MH. Za tajnika omladinskog odbora MH Miju Hansa je poznato da je 
poslije osnutka NDH postao izvanredni ustaški povjerenik za područje bjelovarskog kotara, te kasnije i prvi ustaški logornik u 
vojne postrojbe, (...) te su položili “svoje mlade živote za Hrvatsku". Zatim slijedi popis članova mladeži omladinskog odbora MH 
u Bjelovaru koji su stradali u vihoru drugog svjetskog rata. Na osnovu uvida u elaborat komunističkih vlasti, Hrvatski državni arhiv 
(dalje HDA), Bivši ustaški aparat na kotaru Bjelovar, kut. 41, šifra 013.0, red. br. 8., može se zaključiti da je Omladinski odbor MH 
u Bjelovaru bilo legalno sjedište tada ilegalnog ustaškog pokreta, većinom sastavljen od pripadnika tadašnje bjelovarske mladeži, 
od kojih su neki poslije osnutka NDH zauzeli važne položaje u novoj vlasti. Treba napomenuti da po svemu sudeći to nije bila prava 
organizirana ćelija ustaškog pokreta, pri čemu je polagana ustaška zakletva. Iz svega toga jasno je da su neki visokopozicionirani 
pojedinci u MH povezali svoje djelovanje sa radikalnim hrvatskim nacionalizmom pred početak Drugog svjetskog rata na prostori- 
ma Jugoslavije, što se manifestiralo i na području grada Bjelovara. Martin, HORVATIĆ, Prilog počecima djelovanja ogranka 
(pododbora) Matice hrvatske u Bjelovaru, Bjelovarski zbornik, 4-5., 1994., Bjelovar, 183.-186. Detaljnije o sukobu HSS sa vod- 
stvom MH vidi u: Filip, HAMERŠAK, Komesarijat u Matici hrvatskoj: od juridičkog spora do političkog pravorijeka, Časopis za 
suvremenu povijest, br. 3., 2003., Zagreb., 837.-842., Blaž, JURIŠIĆ, Dnevnik, Zagreb, 1993. Više o problemima i djelovanju 
Matice u NDH vidi u: Višeslav, ARALICA, Matica hrvatska u Nezavisnoj Državi Hrvatskoj, Hrvatski institut za povijest, Zagreb, 
2010. 

973 Zdravko, IVKOVIĆ, 35. obljetnica MH Ogranak Bjelovar, Rusan, časopis za književnost, kulturu i druga društvena zbi- 
vanja, 1.-2., Bjelovar, 2006., 85.-86. Izgleda da je ogranak MH Bjelovar trajao do 1942. godine. 

Poslije Drugog svjetskoga rata u komunističkoj Jugoslaviji su se pokretala inicijative za ponov- 
nim osnivanjem ogranka MH u Bjelovaru. Prvi pada neposredno poslije rata 1949. godine s počeci- 
ma stvaranja Gradskog muzeja u Bjelovaru i Gradskog kazališta, a inicijatori su bili ravnatelj Grad- 
skog muzeja Radoslav Kovač, Ivan Barešić, kustos Mihael Korčmaroš, Zvonimir Lovrenčević 
“Kvak* 1 još neki drugi bjelovarski prosvjetni radnici. Međutim zbog međunarodnih događaja tih go- 
dina (Informbiro, Đilas), a i unutarnjih nesuglasica među inicijatorima projekt nije realiziran. Drugi 
pokušaj je napravljen 1957. godine u krugu mladih bjelovarskih literata Vladimira Bažanta, Josipa 
Biškupa, Franje Fridla, Željka Sabola te Milana Taritaša. Radilo se o pokušaju uzdizanja kulturne 
scene u Bjelovaru na viši nivo. Unatoč dolasku u Bjelovar tadašnjeg predsjednika MH Jože Horvata, 
koji je bio pozvan na književnu večer na Dan ustanka naroda Hrvatske 27. srpnja,“ pokušaj nije us- 
pio zbog nedostataka financijskih sredstava (Fond za kulturu nije imao sredstava), nezainteresiranost 
priznatih djelatnika sa područja književnosti za osnivanje ogranka MH, te nepostojanje određene 
povoljne društvene klime u Bjelovaru. Tokom 60-ih godina pojavila još tri pokušaja (1962, 1966. i 
1968. godine) da se ogranak MH ponovo osnuje u gradu Bjelovaru.“ Nešto konkretni poticaj na po- 
kušaj osnutka ogranka MH dogodio se 1968. godine na obilježavanju 150. godišnjice rođenja Petra 
Preradovića u Bjelovaru kada je predsjednik MH Jakša Ravlić, poslije svečanosti u jednom razgovo- 
ru sa Stjepanom Sabolovićem, predsjednikom Skupštine općine Bjelovar, Vinkom Perišom, predsjed- 
nikom OK SKH Bjelovar te Ivicom Galjerom “Cicom' i prof. Dragutinom Grganićem, konstatirao 
da bi i u Bjelovaru trebalo osnovati ogranak MH. Međutim usprkos trudu prof. Grganića koga je za- 
pala dužnost da proradi na tome, stvari su se teško pokretale, te iako se našlo “11 ljudi koji su pot- 
pisali pristupnice, odaziv nije bio onakav kako sam to očekivao. Ljudi su se nekako plašili onoga 
“hrvatska? i sve je to išlo dosta sporo, (...) nas je za osnivanje ogranka ipak bilo premalo. Na kraju 
se postavlja pitanje zašto ogranak MH u Bjelovaru nakon toliko pokušaja ipak nije osnovan? Nesum- 
njivo su tu bile stvari nepovoljne financijske situacije, određena inertnost lokalnih društveno-kul- 
turnih djelatnika, dok se prema Velagiću može primjetiti i to da se ogranak MH je jednostavno nije 
uklapao u “programske okvire novih bjelovarskih društveno-političkih struktura (...) koje su zapravo 
željele prekinuti niti s prošlošću, kako bi se lakše ostvarivale njihove ambicije u budućnosti? *7" 


Osnivanje ogranka Matice hrvatske u Bjelovaru 1971. godine 


Poslije pada svemoćnog Aleksandra Rankovića na Brionskom plenumu 1966. godine, a poseb- 
no nakon X. sjednice CK SKH (siječanj 1970.) osjetilo se da u hrvatskom političkom životu počinju 
da pušu neki novi vjetrovi, koji su odudarati od dotadašnje krute stvarnosti. U Bjelovaru se to najbol- 
je pokazalo na predavanju člana Izvršnog komiteta SKH Marka Koprtle u Društvenom domu 10. 
prosinca 1970. na kojem je podijelio hrvatsko socijalističko društvo na progresivne i konzervativne 
snage. Nakon sastanka bjelovarskih kulturnih djelatnika i članova MH 16. prosinca u Radničkom 
sveučilištu među kojima su bili Mihovil Bačić, Vladimir Bažant, Ivan Gregurić, Anđela Harambašić, 
Josip Kurtak, Dražen Movre, Željko Sabol i ostali, donijeta je odluka da se inicijativni odbor osni- 
vanja ogranka MH održi 23. prosinca u bjelovarskoj Gimnaziji, ali međutim članovi ogranka bili su 


974 Dan ustanka naroda Hrvatske 27. srpanj 1941. slavio se od 1945. do 1989. godine kao državni blagdan u SR Hrvatskoj. 
Nakon demokratskih izbora 1990. godine u Republici Hrvatskoj se slavi 22. lipnja kao “Dan antifašizma". Koliki je bio problem 
sa financijskim sredstvima pokazuje i podatak da je književna večer na Dan ustanka naroda Hrvatske poslužila kao pokriće za 
isplatu iz blagajne Saveza boraca NOR-a, koji se trebaju osjetiti “počašćenim kada su u svojoj sredini vide popularnog tvorca 
romana “Mačak pod šljemom'" i još ponekog partizanskog književnika (Ivan Dončević)". 

975 Savo, VELAGIĆ, Bjelovarsko proljeće '71. Kronika-roman o Ogranku Matice hrvatske u Bjelovaru 1971. godine, Čvor 
d.0.0., Bjelovar, 2005., 5-12. 

976 “Nisam mučenik", Bjelovarski list, 13. XII. 1990., 4. 

977 VELAGIĆ, n. dj., 5. 

svijesni da za tu njihovu namjeru treba “blagoslov s vrha?" Tada nova inicijativa bjelovarskih kul- 
turnih radnika za formiranje ogranka MH pod vodstvom Zeljka Sabola, Vladimira Bažanata i Draže- 
na Movrea vrlo brzo je i predstavljena na savjetovanju kulturno-prosvjetnih i društveno-političkih 
radnika u sali Gospodarske komore 18. prosinca 1970. godine, na pomalo “ilegalan" način. Probra- 
nim riječima Zeljka Sabola, pa zatim Vladimira Bažanta koji je istaknuo “da MH djeluje u okviru 
Socijalističkog saveza i da se zalaže za napredak socijalizma“, urodila je plodom, iako je bilo i pri- 
govora da je ta inicijativa “iznenadila skup" ili “da je skup doveden pred gotov čin". Vinko Periša, 
predsjednik OK SKH Bjelovar pozvao je inicijatore u komitet na razgovor o detaljima formiranja 
ogranka MH. Kako je to napisao Velagić citirajući Sabola: “Napokon se otvorilo zeleno svjetlo.?* 


Željko Sabol (1941.-1991.) 


Bjelovarskoj javnosti je skorašnje osnivanje ogranka MH predstavljeno u duhu “sve zapaženijih" 
političkih promjena u zemlji. Istaknuto je da je glavni cilj ogranka MH unapređivanje kulturnog raz- 
vitka grada, ali i kao podsjetnik da je istinska ravnopravnost jugoslavenskih naroda nije moguća bez 
ravnopravnosti njihovih kultura, jer hrvatski narod koji je ušao u nadnacionalnu jugoslavensku zajed- 
nicu kao nacionalno slobodan i “suveren subjekt" ne može zaboraviti da su se ta načela “u stvarnosti 
(...) ponekad zaboravljala pa i namjerno kršila."*' Ogranak Matice hrvatske (MH) u Bjelovaru osno- 
van je 24. siječnja 1971. sa sjedištem u prostorijama Historijskog arhiva na Trgu jedinstva (danas Hr- 
vatski državni arhiv Bjelovar na Trgu Eugena Kvaternika 3/1). Osnivačka skupština Ogranka MH u 
Bjelovaru održana je u bjelovarskom kazalištu (Društvenom domu), pred oko 300 građana. U ime 
središnjice iz Zagreba na skupštini su sudjelovali prof. dr. Miroslav Brandt i prof. Ivo Mažuran, a u 
ime Društva književnika Hrvatske Dubravko Horvatić. Prisutni su bili i predstavnici ogranaka MH iz 


978 “Hrvatski mrak i muk — Matica hrvatska i ogranak u Bjelovaru 1970.-1972.", Rusan — glasilo Ogranka MH, Bjelovar, 
broj 3., 27. XIL. 1990. 4.-5., (podlistak Bjelovarskog lista od 29. XII. 1990.). Prema svemu sudeći glavni pokretač i realizator ove 
inicijative bio je Željko Sabol, bjelovarski pjesnik i tada pripravnik kustos u Gradskom muzeju u Bjelovaru koji je sa svojim kon- 
taktima u Društvu hrvatskih književnika (DHK) čiji je bio član 1 u Središnjici MH Zagreb dobio potrebna uputstva i pristupnice. 

979 Isto, 5. Isto tako je pozitivno djelovala činjenica da je Bjelovar jedan od posljednjih gradova u Hrvatskoj koji nema svoj 
ogranak MH. 

980 VELAGIĆ, n. dj., 18., “Hrvatski mrak i muk", Rusan — glasilo Ogranka Matice hrvatske Bjelovar, broj 3., 27. XII. 1990., 
5., (podlistak Bjelovarskog lista). 

981 Željko, Sabol, Uoči osnivanja ogranka Matice hrvatske u Bjelovaru. Razvijati kulturu u duhu ravnopravnosti, Bjelovarski 
list, 7. 1. 1971., 7., Mato, Mađerić, Ogranak Matice, Bjelovarski list, 21. 1. 1971., 4. Mađerić je istaknuo da iako u Bjelovaru još 
uvijek postoje neki prijepori oko osnivanja ogranka MH i da još postoje ljudi koji hrvatskim imenom plaše “malu djecu“, neprije- 
porno je da osnivanje ogranka MH Bjelovar stoji na liniji X. sjednice CK SKH koji je donio svoje stavove “o pitanjima razvoja 


nacionalnih kultura", a i inače da je ogranak MH potreban zbog širenja narodne kulture “ne samo građaninu radniku nego i sel- 
jaku.? 

Čakovca i Pakraca, koji su obavješteni iz središnjice o održavanju skupštine.** Od predstavnika vla- 
sti tu su bili S. Sabolović, Vinko Periša, Branko Tišma, predsjednik OK SSRN, Vlado Kudumija, 
predsjednik OK SOH te zastupnici u Saboru SRH Mica Makar i Zvonimir Novoselec. U svom poz- 
dravnom govoru prof. dr. Miroslav Brandt je iznio povijesni razvitak MH te je zatim govoreći o 
trenutnim događajima u Hrvatskoj istaknuo ona “zbivanja koja ispunjavaju naše dane i naše mjesece, 
to su ona zbivanja koja su u Hrvatskoj posebno dobila svoje formulacije na X. sjednici CK SKH, koja 
je potvrdila pravo naroda da imaju svoju državnost, pravo naroda da postoje ko narodi, da postoje kao 
narodi u savezu sa ostalim narodima." 


Prema Izvještaju RSUP-a o djelatnosti MH, tada je izabran Upravni odbor od 21 člana. Uvidom 
u strukturu članstva Upravnog odbora vidljivo je da su od 21 člana njih 6 bili članovi Saveza komu- 
nista, od kojih je jedan bio Vlado Kudumija, predsjednik OK SOH, 1 član OK SSRN i jedan član 
odbornik SO. Od toga je bilo njih 17 s visokom stručnom spremom. U Izvještaju RSUP-a se navodi 
da su 3 člana bila “bivši članovi neprijateljskih organizacija." Na sjednici je za predsjednika Ogranka 


MH u Bjelovaru izabran dr. Božo Orešković, a za tajnika Zdravko Ivković.* 


Sažetak 


Rad govori o djelovanju bjelovarskog ogranka Matice hrvatske (MH) tijekom Hrvatskog proljeća 
1971./1972. godine. Nakon dugog razdoblja aktivnosti Ogranka MH u Bjelovaru u razdoblju od 
1886.-1941/1942. godine njegov rad je ugašen tokom drugog svjetskog rata. Iako su se inicijative i 
neke akcije za osnivanje Ogranka MH u Bjelovaru pojavile odmah poslije rata, te ozbiljnije 60-tih 
godina 20. stoljeća, sam ogranak je osnovan početkom 1971. godine. U samom ogranku bilo je dosta 
članova Saveza komunista Hrvatske. Bjelovarski ogranak je svojim osnivanjem dao obol novom 
društvenopolitičkom kretanju i životu grada Bjelovara nakon X. sjednice CK SKH. Iako većinom 
usmjeren na podizanje kulturne aktivnosti u gradu Bjelovaru, aktivnosti ogranka MH sve se češće 
počinju etikirati i političkim predznakom. Nakon sloma Hrvatskog proljeća u Karađorđevu nad no- 
siocima i nekim članovima ogranka MH u Bjelovaru koji su proglašeni “nacionalistima i neprijatelji- 
ma naroda" započeo je administrativni progon, a sam Ogranak MH u Bjelovaru je ubrzo ugašen. 


KLJUČNE RIJEČI: Matica Hrvatska, Bjelovar, Hrvatsko proljeće, politička, društvena i kultur- 
na zbivanja, slom hrvatskog pokreta. 


982 HDA, Fond Matica Hrvatska, kut. 91., Korespondencija sa ograncima. Okružnice i izvještaji 1954.-1971., 16/71. 19. 1. 
1971., “Svim ograncima Matice Hrvatske. Obavještavamo vas da će se 24. siječnja 1971. s početkom u 10. sati u Društvenom domu 
u Bjelovaru održati Osnivačka skupština Ogranka matice Hrvatske. Drugarski Vas pozdravljamo. Tajnik: Tvrtko Šercar" 

983 Izvještaj o kontroli zakonitosti rada Matice hrvatske, Matica hrvatska, Zagreb, 2002., 316. (dalje Izvještaj) 

984 Izvještaj, 317. Zanimljivo da je u Izvještaju također spomenuto dr. Božo Orešković bio “ustaški dužnosnik, a zatim od 
1944. domobran", dok je za Ivkovića spomenuto da je bio “član poslijeratnih ilegalnih organizacija“. Bez obzira na točnost podata- 
ka, jasno se vidi namjera sigurnosnih organa da se kretanja u Matici i njeni čelni ljudi povežu s fašističkom Nezavisnom Državom 
Hrvatskom (NDH) i na taj način da se je kompromitira. O tome i VELAGIĆ, n. dj., 106. 

“Demokracija je počela“ 
demokratski izbori u općini Bjelovar (1990.) 


adom jednopartijskih sistema u komunističkom dijelu Europe u svojevrsnom “proljeću naro- 

da? i rušenjem berlinskog zida postavljeni su novi putovi političkog razvoja istočne Europe 

koji nisu mogli mimoići ni tadašnju socijalističku Jugoslaviju, a time i Socijalističku Repu- 

iku Hrvatsku (SRH). Ti događaji prisilili su komunističke strukture vlasti u SR Hrvatskoj da se kra- 

jem 1989. godine odluče na uvođenje višestranačkih parlamentarnih izbora osjećajući da im se “topi 

legitimitet u narodu". Takva odluka dovela je vrlo brzo do osnivanja drugih političkih stranaka, ko- 

je su zajedno sa Savezom komunista Hrvatske —- Strankom demokratskih promjena (SKH-SDP), 

kako su se nazvali reformirani komunisti, sudjelovale na izborima 22.-23. travnja, te 6. i 7. svibnja 

1990. godine u Hrvatskoj, održanim u dva izborna kruga. Prije prikazivanja demokratskih promjena 

na području općine Bjelovar treba ukratko prikazati neke podatke o bjelovarskoj općini, njenom po- 
ložaju, gospodarskom razvoju, stanovništvu i nacionalnoj strukturi. 


Općina Bjelovar nalazila se na području sjeverozapadne Hrvatske u izrazito bogatom stočarskom 
kraju. Tijekom svoga poslijeratnog razvitka Bjelovar je uvijek bio središte raznih teritorijalno-politič- 
kih zajednica kao gradsko, općinsko, kotarsko, okružno sjedište šireg područja. Zbog toga je imao 
promjenjiv status, nejednaki teritorijalni obuhvat, a time i nejednak ritam u razvoju. Omeđen obronci- 
ma Bilogore s istoka, sam grad nalazio se u izrazito nizinskom kraju, oko 80 kilometara od Zagreba, 
a predstavljao je važno raskrižje putova, posebno za cestu koja vodi prema Osijeku. Prema adminis- 
trativnoj podjeli Općina Bjelovar je graničila s općinama Grubišno Polje i Đurđevac na istoku, na sje- 
veru s općinama Križevci i Koprivnica, dok su se na zapadu nalazile općine Vrbovec i Čazma. Bje- 
lovar je bio i sjedište zajednice općina koju su sačinjavale nabrojene te sljedeće općine: Daruvar, Pa- 
krac, Garešnica i Virovitica. Poslije Drugog svjetskog rata Bjelovar postaje i važni industrijski cen- 
tar, koji s poduzećima poput Tomo Vinkovića i Sirele, privlači poljoprivredno stanovništvo iz svoje 
okolice. 


Stanovništvo Grad Bjelovar Seoska naselja SVEGA 


Općine Stanovništvo Postotak Stanovništvo Postotak Stanovništvo Postotak 


Hrvati 20.826 77,34 % 32.287 82,50% 53.113 80,42% 
Srbi 2.590 9,61% 3.308 8,45 % 5.898 8.91% 
Jugoslaveni 1.485 5,93 % 1.146 2,92 % 2.631 3,98 % 
Ostali 2025 7,52% 2.399 6,13% 4.424. 6,69% 


SVEGA 26.926 100, 00 % 39.113 100, 00 % 66. 039 100, 00 % 


Tablica 1. Narodnosni sastav stanovništva u općini Bjelovar 1991. godine.** 


985 Literaturu o funkcioniraju komunističkog sustava i problemima jugoslavenske države vidjeti u: Dušan, BILANDŽIĆ, 
Hrvatska moderna povijest, Zagreb, 1999., Ivo, BANAC, Nacionalno pitanje u Jugoslaviji: Porijeklo, povijest, politika, Zagreb - 
Ljubljana, 1988., Dejan, JOVIĆ, Jugoslavija država koja je odumirala, Zagreb — Beograd, 2003., Zdenko, RADELIĆ, Hrvatska u 
Jugoslaviji 1945.-1991. od zajedništva do razlaza, Zagreb, 2006. 

986 Popis stanovništva 1991. Narodonosni sastav stanovništva Hrvatske po naseljima, Republika Hrvatska, Republički zavod 
za statistiku, Zagreb, 1992., 52.-55. 


227 


Prema popisu stanovništva iz 1991. godine, Općina Bjelovar je imala ukupno 66.039 stanovnika. 
(tablica 1.).* Od ukupnog broja stanovnika u Općini Bjelovar sam grad nastanjivalo je 26.926 sta- 
novnika ili 40,77 posto stanovništva, dok je preostali broj živio u 109 naselja na cijelom općinskom 
području. Kao što se vidi iz priložene tablice Hrvati su činili apsolutnu većinu s preko 80 posto sta- 
novništva. Iza njih dolaze Srbi koji čine 8,9 posto stanovništva, dok su pripadnici ostalih nacionalno- 
sti činili ostatak od 6,69 posto pučanstva Općine Bjelovar. Pripadnici srpske manjine na području 
općine Bjelovar imali su većinu u četiri naselja, tj. u selima Bačkovica, Bedenička, Čađavac i Polum. 
Gotovo oko polovice građana srpske nacionalnosti te Jugoslavena živjelo je u Gradu Bjelovaru. 


Raspisivanje izbora 


Tijekom XI. kongresa Saveza komunista Hrvatske (SKH) 11.-14. prosinca 1989. godine, koji je 
održan u Zagrebu, prihvaćena je odluka Predsjedništva CK SKH donesena prethodnog dana, o uvo- 
đenju višestranačkog sustava i spremnosti da se organiziraju prvi slobodni demokratski izbori na 
svim razinama od općina do Sabora. Ubrzo zatim donesen je Zakon o izborima te o izbornim jedini- 
cama za izbor zastupnika u tri saborska vijeća te u savezne organe Federacije u Beogradu.“ Kao i na 
republičkoj razini za Sabor, tako i na općinskoj razini za Skupštine vijeća postoje tri vijeća [Društve- 
no političko vijeće (DPV), Vijeće udruženog rada (VUR), Vijeće mijesnih zajednica (VMZ)| za izbor 
odbornika u Skupštinu općine. Uglavnom, građani su dobili mogućnost da istovremeno biraju sabor- 
ske zastupnike te svoje lokalne odbornike u svakoj općini. Početkom veljače 1990. godine predsjed- 
nik Sabora Anđelko Runjić raspisao je višestranačke izbore. Prema pravilima izbora i izbornom su- 
stavu, koji je bio vrlo kompleksan, izbori su se trebali održati u dva kruga. Ubrzo je i Skupština Op- 
ćine Bjelovar donijela prve akte koje se odnose na lokalne izbore. Predsjednik Skupštine Općine Zla- 
tko Barila potpisao je 5. ožujka 1990. Odluku o raspisivanju izbora za odbornike Skupštine Općine 
Bjelovar i Odluke o ustrojstvu izbornih jedinica na nivou općine prema kojima će se održati prvi 
višestranački izbori. Imenovana je i Općinska izborna komisija. * 


Prema tim odlukama, određeno je 30 izbornih jedinica, a u svakoj izbornoj jedinici birao bi se 
po jedan odbornik. Kako i na lokalnoj razini postoje tri skupštinska vijeća, Društveno-političko vije- 
će, Vijeće mjesnih zajednica te Vijeće udruženog rada ukupan broj odbornika nove Skupštine općine 
imao bi 90 odbornika. Tako bi za Vijeće udruženog rada glasovali radnici, podijeljeni u manje-više 
srodnim sektorima. Takvu izbornu jedinicu činili su radnici jednog većeg ili više manjih poduzeća, 
zasebno poljoprivrednici te zaposleni u sektoru slobodnih zanimanja. Za Vijeće mjesnih zajednica i 
Društveno-političko vijeće glasovali bi svi punoljetni građani jedne ili više mjesnih zajednica, ovis- 
no o izbornom količniku, koji je činio oko 2.200 građana. Novost koja je uvedena u odnosu na pret- 
hodne (jednopartijske) izbore je u tome da kandidat koji se predlaže ne mora imati prebivalište u toj 
izbornoj jedinici, već na području općine.*“ “Izborna utrka" počela je predlaganjem kandidata do 
početka izborne kampanje, s time da je svaki kandidat bio dužan da svoju kandidaturu potkrijepi sa 


987 Iako tema priloga govori o događajima tokom 1990. godine, autor smatra da popis stanovništva iz 1991. godine daje jas- 
niji prikaz narodonosne strukture stanovništva toga kraja, jer je posljedni popis stanovništva izvršen 1981. godine, pa su stoga poda- 
ci ovog popisa precizniji. 

988 Narodne novine (dalje NN), 7/90., Zakon o izboru i opozivu odbornika i zastupnika, NN, 7/90., Zakon o izbornim jedini- 
cama za izbor zastupnika u Društveno-političko vijeće Sabora Socijalističke Republike Hrvatske, NN, 7/90., Zakon o izbornim 
jedinicama za izbor zastupnika u Vijeće udruženog rada Sabora Socijalističke Republike Hrvatske, NN, 7/90., Zakon o izbornim 
jedinicama za izbor zastupnika u Društveno-političko vijeće Sabora Socijalističke Republike Hrvatske, Prema delegatskom siste- 
mu Sabor Socijalističke republike Hrvatske sastojao se od tri vijeća, Društveno-političkog vijeća (DPV), Vijeća udruženog rada 
(VUR), te Vijeća općina (VOP). 

989 Službene novine općine Bjelovar (dalje SNOB), 2/90., 5. III. 1990., 1.-7., “Statut, budžet, izbori “, Bjelovarski list (dalje: 
BL), Tjednik općine Bjelovar, br. 10., 8. 1I1.1990.,1. Općinska izborna komisija u sastavu: Hajrija Novoselec (predsjednik), Vesna 
Žak Vignjević (zamjenik), Josip Balenović, Mladen Piškorec, Branislav Ljubić, Boris Doko, Stanko Pleško, Ivanka Vučak, Veljko 
Janković i Mihael Malčić. 

990 “Neposredno, slobodno i demokratski", BL, br. 10., 8. III. 1990., 3. 

50 potpisa građana u izbornoj jedinici na području općine. Kandidate mogu predlagati političke orga- 
nizacije, društvene organizacije, udruženja građana i pojedini građani samostalno. Kandidature su 
imale biti dostavljene Općinskoj izbornoj komisiji, koja je nakon provjere donosila potvrdu za svakog 
pojedinačnog kandidata. Uz prijavu potpisima građana, svaki kandidat je trebao dostaviti i svoju 
izjavu da prihvaća kandidaturu. Krajnji rok za predaju kandidatura istiekao je 2. travnja, a tek posli- 
je provjere mogla je početi predizborna kampanja, odnosno natjecanje stranaka i kandidata. *" 


Na prvim višestranačkim izborima u SR Hrvatskoj sukladno zakonima primijenjen je većinski iz- 
borni sustav, prema kojem je izabran onaj kandidat u izbornoj jedinici za kojega je glasovala natpo- 
lovična većina birača koji su pristupili izborima, uz uvjet da broj glasova koje je kandidat dobio nije 
manji od jedne trećine ukupno upisanih birača u izbornoj jedinici. Ako nijedan kandidat ne dobije 
potreban broj glasova, izbori se ponavljaju za 14 dana. Na ponovljenim izborima sudjeluju najmanje 
dva kandidata koji su prešli prag od 7 posto glasova birača, što znači da u drugi krug ulazi kandidat 
koji je dobio 7 posto glasova i prvi sljedeći kandidat bez obzira na postotak glasova. U drugom izbor- 
nom krugu pobjeđuje kandidat koji je osvojio najveći broj glasova birača. Takav sustav je izazvao 
mnoge kritike, jer je po mišljenju novouspostavljenih (oporbenih) stranaka rađen tako da pogoduje 
vladajućoj stranci — Savezu komunista Hrvatske. Mnoge stranke su predlagale da se većinski sustav 
kombinira s razmjernim, jer bi se tako na pravedniji način postigla zastupljenost svih stranaka. Isticali 
su da postizanje većine kod glasača izaziva sklonost da se opredjeljuju za kandidata koji ima veće 
šanse za pobjedu, što je nesumnjivo išlo u prilog, po njihovom mišljenju, komunistima; što će se ka- 
snije pokazati pogrešnim. Iako su komunistički dužnosnici i kreatori novog izbornog zakona izjavlji- 
vali da postojeći izborni zakon predstavlja samo najbolje prijelazno rješenje, a neki o zakonu za “jed- 
nokratnu upotrebu", izborna se pravila nisu promjenila.“ Vrlo brzo poslije osnivanja prve oporbene 
stranke u SR Hrvatskoj Hrvatsko socijalno-liberalnog saveza (HSLS) krajem 1989. godine, javljale 
su se i inicijativne grupe za osnivanje novih političkih stranaka. Početak pluralizma u Bjelovaru ot- 
voren je osnivanjem inicijativnog odbora Hrvatske demokratske zajednice (HDZ) u pomalo ilegal- 
nim uvjetima. 


Nove političke stranke u općini Bjelovar 


Razlozi za put prema pluralizmu jasno se očituju u programskim načelima Hrvatsko-socijalno li- 
beralnog saveza (HSLS), u kojima stoji da su građani Hrvatske “svjedoci svjetskog povijesnog neus- 
pjeha i posvemašnje iscrpljenosti dosadašnjih načina jednostranačke komunističke vladavine nad 
društvom".* Pojava HSLS-a na političkoj pozornici na kojoj je dosada postojao samo Savez komu- 
nista značila je slobodno otvaranje puta prema višestranačkim izborima, a i putokaz osnivanju novih 
političkih stranaka u SR Hrvatskoj. 


Tako se na području općine Bjelovar prva osnovana stranka osim dosada vladajućih, Saveza ko- 
munista Hrvatske i njezina odvojenog dijela Socijalističkog saveza radnog naroda (SSRN), pojavila 
Hrvatska demokratska zajednica (HDZ), kao prva oporbena stranka nakon gotovo 45-godišnjeg raz- 
doblja. U privatnom stanu sastao se Inicijativni odbor općinskog ogranka stranke za čijeg predsjedni- 
ka je izabran Jure Šimić, a za zamjenika Milan Bengez. Glavni zadatak Inicijativnog odbora bio je 
proširenje odbora novim ljudima i simpatizerima stranke.“ Nekoliko mjeseci poslije u bistrou Tro- 
pikana nedaleko od Bjelovara 9. studenog 1989. godine osnovan je Općinski odbor HDZ-a za 


991 “(Pred)izborna pravila", BL, br. 13., 29. III. 1990., 3., Zanimljivo da se prema izbornim pravilima potpisi birača unapri- 
jed ne ovjeravaju niti provjeravaju ( kao što je to bila praksa u SR Sloveniji) već je samo moguća provjera u slučaju prigovora, 
matičnog broja iz osobne karte svakog građanina. 

992 Branko, SMERDEL,Zakon o izboru odbornika i zastupnika SR Hrvatske, Naše teme, Zagreb, 3-4., 1990., 447.- 448. 

993 Hrvatska socijalno-liberalna stranka, Programska načela. Naše teme, Zagreb, 3.-4.,1990., 716. 

994 Članovi inicijativnog odbora HDZ Bjelovara bili su: Jure Šimić (predsjednik), Milan Bengaz, Josip Troglić, Tihomir 
Vrdoljak, Toma Markešić, Ivan Vladić, Marijan Šimunović, Đuro Čop, Ivan Filić, Vlado Sović, Luka Markešić, Marijan Turčić, 
Đuro Slukić, Ivan Bekavac, Ante Teklić, Niko Krezo, Ivan Rajić, Mirko Šapina, Vinko Bilić, Mate Gale, Ivan Ćurković 

Bjelovar. Uz nazočnost potpredsjednika HDZ-a Vladimira Šeksa i tajnika Ivana Bobetka iz središ- 
njice stranke, za predsjednika općinskog odbora HDZ-a izabran je Jure Šimić, a Stanislav Pavlić za 
predsjednika Izvršnog odbora stranke. Kako skup nije najavljen kod organa vlasti, organizatori su 
dobili prekršajnu prijavu. Širenje stranačkih ogranaka se polako nastavlja, tako da je krajem godine 
osnovano 10 ogranaka, i to u Rovišću, Predavcu, Klokočevcu, Hrgovljanima, Zrinskom Topolovcu, 
Trojstvenom Markovcu, Ždralovima, Novoseljanima i Križevačkoj cesti. Prema procjeni predsjedni- 
ka općinskog odbora HDZ-a Jure Šimića, Općinski odbor brojio je oko 3.000 članova." Djelovanje 
HDZ-a na na prostorima Općine Bjelovar ometa općinska organizacija SUBNOR-a Bjelovar (Savez 
udruženja boraca narodnooslobodilačkog rata), čiji predstavnici u svojim izjavama za javnost često 
napadaju HDZ što je zahtjevalo neprestane reakcije vodstva HDZ-a Bjelovar. SUBNOR optužuje 
HDZ da je njegov program samo “kulisa" iza koje se krije nacionalistička organizacija koja negira 
“socijalističku revoluciju“ i poziva na rušenje postojećeg društveno-političkog sustava, čak i silom.*“ 
Ti napadi općinskog SUBNOR-a prisiljavali su vodstvo HDZ-a Bjelovar da jasnije predstavi svoju 
političku platformu, neprestano odbacujući navedene optužbe. Tako Jure Šimić izjavljuje da je “HDZ 
nacionalna, da nije nacionalistička partija ... da se protivi promjenama granica Hrvatske. Zalažemo 
se za prvenstveno jaku Hrvatsku. Ako je jaka Hrvatska, jaka je i Jugoslavija". Ipak, među zahtjevi- 
ma i u programskim načelima HDZ-a su prevladavali nacionalni zahtjevi, tek sporadično pojavljivala 
se njegova platforma za rješavanje gospodarske krize u SR Hrvatskoj. Tako se odbija mogućnost ja- 
čanja centralizma i reduciranja suverenosti jugoslavenskih republika, ističe se da je imperativ njezi- 
na programa suverena, nacionalna država Hrvatska, osuđuje se politika nasilja i bezakonja na Koso- 
vu, na kojem traže stvarnu nacionalnu ravnopravnost. 


U svojim izjavama HDZ jasno navodi da je tadašnji položaj SR Hrvatske za HDZ neprihvatljiv 
jer je “Jugoslavija sa svojim federalizmom dovela Hrvatsku na prosjački štap.“ U svom zadnjem 
predizbornom skupu 12. travnja u Bjelovaru pred školsko-sportskom dvoranom “Gustav Perl-Benda* 
na dotad najbrojnijem skupu u Bjelovaru, Franjo Tuđman, predsjednik HDZ-a, izjavio je da “izlazak 
iz krize jedino moguć uz rasčišćavanje međunacionalnih odnosa (...) Te da se Srbima i drugim naro- 
dima nudi ravnopravnost ukoliko podržavaju suverenitet Hrvatske. (...) moramo se dogovoriti sa 
predstavnicima Srbije (...) pod kojim uvjetima ćemo živjeti u zajedničkoj državi. Jedina alternativa je 
konfederacija (...) u protivnom aktualizira se pravo na samoodređenje do otcijepljenja.?"'“*“ Svojim 
nastupima u javnosti, u kojima je prevladavala nacionalna retorika može se reći da je HDZ uspio naj- 
jasnije kanalizirati i oživjeti dugo vremena zatomljavan i potiskivan hrvatski nacionalizam. Pred- 
stavio se kao odlučan branitelj i zagovaratelj interesa Hrvatske i hrvatskog naroda. Iako su u progra- 
mu HDZ-a prevladavala nacionalna pitanja, HDZ je u svom programu obradio i tekuća pitanja gospo- 
darskog razvoja zemlje. S obzirom da je bjelovarski kraj većinom poljoprivredni, poljoprivredna 
pitanja su bila u većini. Tako se u programu najavljuje revitalizacija sela, zemljišna reforma, predla- 
že se farmerski tip gazdinstva, traži se reorganizacija poljoprivrednih zadruga te poboljšanje položa- 
ja poljoprivrednih umirovljenika. Što se tiče industrije, smatra se da društveno vlasništvo treba pre- 
tvoriti u dioničarsko te podijeliti zaposlenicima. U sferi demografske politike HDZ kao pretežito 


995 “Osnovana podružnica HDZ", Večernji list, 16. XI. 1989 ., 16. 

996 “Teži se evropskim standardima", BL, 29.III. 1990., 4. Vidi i: Emil, NOVAK, Pad jednopartijskog sistema i rađanje 
višestranačke demokracije, Bjelovarski zbornik, 1991., 27.-32. 

997 “Borci nisu za takav pluralizam", Večernji list, 14. XII. 1990., 8., “Rušilaške namjere", Vjesnik 5. 1. 1990., 5., “Kulisa 
HDZ-a “, BL, 11. 1. 1990., 2. 

998 “Jaka Hrvatska, jaka Jugoslavija", BL, 15. II. 1990., 2. Emil, NOVAK, n. dj. 28. Hrvatska demokratska zajednica (HDZ) 
imala je velike probleme sa organima reda, odnosno Sekretarijatom za unutrašnje poslova (SUP). Prema izjavi J. Šimića: 
“Sputavano je širenje naših ogranaka, plijenjeni su oglasi, naljepnice bana Jelačića, a mi smo pokušali reagirati na način na koji 
smo smatrali da je najispravniji. Medijima smo obznanili da se vrši hajka na HDZ od strane SUP-a, obavještena je o svemu i stra- 
na javnost putem BBC-a, najavili smo da ćemo zbog te neviđene hajke protestirati i ispred Bijele kuće u Washingtonu." 

999 “Procvat Hrvatske", BL, 5. TV. 1990., 3. 

1000 “Suverena Hrvatska", BL, 19. IV. 1990., 1. 


230 


stranka konzervativnog svjetonazora ističe pravo na rođenje nerođenog djeteta, uz ograničenje poba- 
čaja." 

Druga politička stranka osnovana na bjelovarskom području je ogranak Hrvatske demokratske 
stranke (HDS). Inicijativni odbor stranke djelovao je kratko vrijeme do osnivačke skupštine podruž- 
nice HDS-a Bjelovar, koji je održan 25. veljače 1990 u Bjelovaru. Za predsjednika podružnice je 
izabran Stanislav Veseli, za potpredsjednika Stipan Gojević, a za tajnika Valent Petras te blagajnicu 
Anicu Gadža.““* Hrvatska demokratska stranka se je po svom programu neznatno razlikovala od 
HDZ-a, pa su osnovni ciljevi stranke bili slični HDZ-ovom programu. I HDS se zalagao za suverenu, 
pluralnu Hrvatsku koja u svakom pogledu s svojim velikim potencijalom može stići zemlje razvijene 
Europe. Što se tiče ustrojstva Jugoslavije, HDS se zalaže za labavu federaciju ili konfederaciju, ali 
naglašava da treba aktualizirati pitanje samoodređenja. HDS je radi svoje prepoznatljivosti često isti- 
cao da je njegov pristup problemima na miran i kulturan način u opreci sa pristupom HDZ-a. Tako 
Vladimir Veselica u svom govoru na osnivačkoj skupštini izjavljuje da su oni spremni “da sa braćom 
Srbima u Hrvatskoj sjednu za pregovarački stol i mirnim putem riješe probleme. U slučaju ugro- 
ženosti branit ćemo Hrvatsku svim sredstvima.“ Iako nisu negirali da su stranka desnice, isticali su 
da to nisu na klasičan način. U Bjelovaru kao poljoprivrednom kraju ne žele “ponoviti greške Saveza 
komunista. Ne bojimo se seljaka kulaka. Bogat seljak, bogato društvo“. Već na svojoj osnivačkoj 
skupštini objavljeno je da HDS pristupa demokratskoj koaliciji u Hrvatskoj sa strankama sličnog pro- 
gramskog opredjeljenja, koje će se na izborima pojaviti pod imenom Koalicija narodnog sporazuma 
(KNS) koju su, osim HDS-a činili i HSLS, Hrvatska kršćansko demokratska stranka (HKDS) te So- 
cijaldemokratska stranka Hrvatske (SDSH), a kasnije će im se do održavanja izbora priključiti i Hr- 
vatska seljačka stranka (HSS), Hrvatski mirotvorni pokret (HMP) i neke druge manje stranke.“ Ne- 
sumnjivo je namjera takvog poteza bila u tome da se potencijalnim biračima pruži mogućnost da gla- 
suju za “srednje rješenje" između političke platforme HDZ-a i SKH-SDP-a, kao dotad vladajuće 
stranke. Među glavnim adutima nove koalicije bili su bivši vođe Hrvatskog proljeća, Savka Dabče- 
vić-Kučar, Miko Tripalo, Srećko Bijelić, Dražen Budiša, pa i predsjednik HDS-a Vladimir Veselica. 

Nakon osnivanja HDZ-a, a zatim HDS-a kao dijela novostvorene Koalicije narodnog sporazuma, 
stranačka aktivnost na području Općine Bjelovar naglo se povećala. Ipak, prije nego što se osvrnemo 
na ostale novoosnovane stranke prikazat ćemo djelovanje i rad Socijalističkog saveza radnog naroda 
(SSRN), kasnije preimenovanog u Savez socijalista Hrvatske (SSH). SSRN kao poluga dosadašnje 
komunističke vlasti imao je neposredniji dodir sa narodom, što se najbolje vidi u tome što je imao 
mnogo mjesnih odbora svoje organizacije u većim mjestima Općine Bjelovar. Koristeći tu razgranatu 
mrežu lokalnih aktivista SSRN, budući Savez socijalista Hrvatske odlučno je krenuo u predizbornu 
kampanju. Održano je na desetine sastanaka u podružnicama na kojima se tumačio program SSH-a. 
Karakteristika djelovanja SSH na području Općine Bjelovar je u tome da je primat njihovog progra- 
ma prvenstveno orijentiran na gospodarstvo i njegove probleme, dok su se nacionalna pitanja i prob- 
lemi novog ustrojstva Jugoslavije pojavljivali samo na periferiji interesa SSH, više kao neka parola 
nego cjeloviti program. Tako se ističe da Savez socijalista ostaje s “malim" ljudima na rješavanju nji- 
hovih egzistencijalnih pitanja i da su kandidati te stranke obični ljudi koji su se istakli u svojoj sredi- 
ni gospodarskim inicijativama.“ Vrlo brzo istaknuti su kandidati te stranke za odbornike općine, a 
stranka je isticala da se u njezinim redovima nalaze istaknutiji gospodarstvenici bjelovarskog kraja i 
politički djelatnici poput Zlatka Barile, tadašnjeg predsjednika Skupštine općine Bjelovar te Ivana 


1001 “Teži se evropski standardima", BL, 29. III. 1990., 4. 

1002 “Ostvarenje svih prava “, BL, 1. III. 1990., 3. 

1003 Isto, 3. 

1004 “Demokracija, sloboda, mir i razum", BL, 22. II. 1990., 2., “Ostvarenje svih prava", BL, 1. III. 1990., 3., “Napredak 
sposobnošću", BL, 15. II. 1990., 1. 

1005 “Ostajanje s ljudima", BL, 19. IV. 1990., 2., “Temeljit izborni program", BL, 22. III. 1990., 3., “Djelotvorniji demokrats- 
ki socijalizam", BL, 1. II. 1990., 2. 


231 


Štefekova, direktora mljekarske industrije Sirela Bjelovar. Stranka je posebno isticala svoj način 
rješavanja agrarne problematike i problema seljaštva, a posebno se povezala sa nepolitičkom organi- 
zacijom Saveza seljaka Općine Bjelovar. U svojoj prezentaciji prema javnosti SSH se, iako se ne- 
dvojbeno opredijelio za tržišnu privredu, često koristio sintagmom borbe za “novi socijalizam“, što 
je sigurno unosilo zbrku među potencijalne birače. Tako je SSH predstavio svoje novo glasilo Nova 
tribina — za novi socijalizam kojim se predstavlja kao sveopća narodna organizacija, a na naslovnoj 
strani dominira seljačka ruka puna poljoprivrednih plodova. Na svojoj sjednici 14. veljače Općinska 
konferencija Saveza socijalističkog radnog naroda Hrvatske Bjelovar (OK SSRNH) donijela je pro- 
gramsku deklaraciju u kojoj se ističe zauzimanje Saveza socijalista za tržišnu privredu, slobodno po- 
duzetništvo i ravnopravnost svih oblika vlasništva, nacionalnu ravnopravnost svih građana i razvoj 
nacionalnih kultura, razvoj poljoprivrede, ekonomsku i socijalnu sigurnost seljaka, novi odgojno-ob- 
razovni sustav i itd. Ističe se da je Savez socijalista za Jugoslaviju, zajednicu ravnopravnih naroda i 
narodnosti s izvornim suverenitetom federalnih jedinica.“ Stranka u svom djelovanju nije stvarala 
nikakvu stranačku euforiju, i stalo se na stanovište da se na daju veće obveze nego što su dane u pro- 
gramu. Naročito je isticano da SSH ostaje samostalna partija, da nikakve koalicije s drugim stranka- 


ma nema.'“" 


Međutim, prije svog stranačkog konstituiranja u unutarnjim redovima SSRN-a došlo je do raslo- 
javanja, tako da je Općinska konferencija saveza socijalističke omladine Hrvatske Bjelovar (OK 
SSOH) donijela odluku da istupa iz budućeg Saveza socijalista te odluku da se osniva Savez socija- 
lističke omladine Bjelovar (SSOB), kasnije Savez omladine Bjelovar (SOB), kao nestranačke organi- 
zacije, koja će sudjelovati na izborima sa svojim kandidatima. Program SSOB-a prvenstveno se obra- 
ća mladima i njihovim problemima. Tako u programu dominiraju problemi stanovanja i zapošljava- 
nja mladih, obrazovanje, kultura, omladinski turizam te maloljetnička delikvencija. Pri predstavlja- 
nju svog programa SSOB predstavlja svoj slogan “mi nismo tražili da budemo rođeni, a sada kad smo 
već tu, dajte da stvorimo budućnost. Mi ne nudimo brda i doline, mi ne nudimo krv i noževe, mi nudi- 
mo svoju mladost. Bit će vam potrebna.?'“* Na svojoj konferenciji 18. travnja SSOB je predstavio 
svojih 11 kandidata za odbornike, većinom mlade ljude. Istaknuto je da će SSOB podržati sve one 
nezavisne odbornike ukoliko ponude program od interesa za mlade.“ 


Kasnije nego druge novostvorene političke organizacije pojavila se stranka koja je u međurat- 
nom razdoblju imala duboke temelje u bjelovarskom kraju. Osnutkom inicijativnog odbora Hrvatske 
seljačke stranke (HSS), a potom i podružnice HSS-a Bjelovar rad HSS-a na prostorima Općine Bjelo- 
var se počeo intenzivnije osjećati i izazivati pažnju bjelovarske javnosti. Za predsjednika Inicijativ- 
nog odbora izabran je Pero Jurušić, za potpredsjednika Željko Stojković, a Zdravko Šuveljak i Zdrav- 
ko Margetić bili su ostali članovi Odbora. Pod parolom “Covjek, poštenje, rad“ vodstvo HSS-a Bje- 
lovar objavljuje da je svjesno da danas većina hrvatskog naroda ne pripada selu, kako je to bilo u pro- 
šlosti. Ipak, program HSS-a najprepoznatljiviji je i konkretniji upravo u problemima sela. Prevladava 
inicijativa za stvaranje velikih privatnih farmi, koje bi, uz najmodernije strojeve mogle obrađivati 
zemlju. HSS nudi bogatog seljaka, školovanog i ekološki svjesnog, kome se nudi svojevrsna indu- 
strijalizacija sela. Što se tiče nacionalnih ciljeva, HSS Bjelovara ističe da su sadašnje granice Hrvat- 
ske nepovredive i da se njezina organizacija treba zasnivati na “slobodi, pravdi i mirotvorstvu?.'"“ Što 
se tiče uređenja savezne države, HSS se zalaže za konfederativni tip uređenja. Naglašava se da je 
nasilje prevaziđena kategorija i da se sve treba rješavati političkim dogovorom. HSS takođe pristupa 
Koaliciji narodnog sporazuma i njegovi kandidati će se pojaviti na toj listi. HSS-ovci ističu da će se 
izbori dobiti na selu, odakle je ipak većina birača, “"" 

Među novoosnovanim strankama na području Općine Bjelovar većinom su prevladavale stranke 
sa hrvatskim nacionalnim predznakom. Jedina stranka koja je odudarala od toga obrazca bila je Jugo- 
slavenska samostalna demokratska stranka (JSDS). U svom programu JSDS ističe da je jedino ona 
jamstvo očuvanja federativne, demokratske i parlamentarne Jugoslavije. Svoj nacionalni program ja- 
sno je objasnio član inicijativnog odbora JSDS-a Nikola Otržan koji kaže: “Ni jedan Amerikanac ne- 
će vam reći: ja sam Englez, Poljak, Talijan, Grk, Mađar... svaki odgovara da je Amerikanac. No, to 
je viši doseg svijesti".'“'* JSDS misli da kosovski problem treba riješiti na Kosovu, bez miješanja sa 
strane, jer svako uplitanje izaziva samo veće zaoštravanje. Jugoslavenska opcija je za njih opcija koja 
nema alternativu. Zalažu se za prelazak Jugoslavije iz industrijskog u informatičko društvo kroz 
rješavanje ekonomskih problema, razvoja kulture, prosvjete, zdravstva i tehnologija. Traže stimu- 
laciju učenja stranih jezika u školstvu, posebno engleskog jezika. 


Dosadašnja vladajuća partija — Savez komunista Hrvatske — prelazi za to vrijeme demokratsku 
transformaciju i unutarnje reforme u vlastitim redovima postupno se pretvarajući u Savez komunista 
Hrvatske — Stranku demokratskih promjena (SKH-SDP), pod kojim je imenom i izašao na izbore. 
Već 11. veljače na proširenoj sjednici Općinskog komiteta SKH Bjelovar donesena je odluka da se 
bjelovarski komunisti moraju okrenuti rješavanju konkretnih problema te da se što prije napravi ok- 
virni program za izbore — platformu i marketinški pristup.'“'* Početak djelovanja SKH Bjelovara bio 
je otežan aktualnim problemima oko nastupa hrvatske delegacije na 14. izvanrednom kongresu SKJ, 
njegove kritike te daljnjim pravcima djelovanja. Ti događaji su usporavali djelovanje SKH Bjelovara 
i njegovu aktivnost za predizbornu kampanju. Tako već na Međuopćinskoj konferenciji SKH Bje- 
lovara, Ante Rosandić, predsjednik OK SKH Koprivnice traži brže djelovanje i “spektakularnije po- 
teze" od vodstva SKH, kritizira taktiziranje i odugovlačenje te napominje da se članstvo pasivizira i 
polako gubi vjeru u Savez komunista.“ Neki su primjetili da se SK počinje dijeliti i po nacionalnoj 
osnovi. Usprkos tim problemima SKH Bjelovar je imenovao radnu grupu koja će napraviti Nacrt pro- 
grama Općinske organizacije SKH Bjelovar. Uskoro je donesen izborni program u kojemu se u svom 
općem dijelu naglašava da se SKH pretvara u stranku socijaldemokratske opcije, potiskuje se mark- 
sizam kao jedini svjetonazor, a kao prioritetni ciljevi ističu se antifašizam, federalizam i liberalizam. 
Podržava se gospodarski program saveznog premijera Ante Markovića, a na lokalnoj razini traži se 
kompletan razvoj seoskog područja, razvitak male privrede, efikasnu zdravstvenu zaštitu, bolje obra- 
zovanje itd. Govori se o tri osnovna pravca razvoja Bjelovara koji počiva na agroindustrijskom kom- 
pleksu, šumarstvu i metaloprerađivačkom kompleksu. Te dijelove treba unaprijediti tako da se usm- 
jere na dobit i izvoznu orijentaciju.“ U svojim izbornim kalkulacijama SKH-SDP Bjelovar je pro- 
cjenjivao da neće imati veću konkurenciju u poduzećima i izboru članova Vijeća udruženog rada 
(VUR) dok su svijesni da u mjesnim zajednicama raste utjecaj HDZ-a i HDS-a.““* Na svom predi- 
zbornom skupu u Bjelovaru Boris Malada, sekretar CK SKH-SDP, izjavio je da je SKH-SDP protiv 
svakog nacionalizma i hegemonizma, mi smo za “demokratsku i federativnu Jugoslaviju ravnoprav- 
nih i dobrovoljno udruženih naroda, jer samo takva Jugoslavija treba Evropi. Nikome nećemo dopu- 
stiti diobe, svojatanje svojih ili tuđih naroda jer smo protiv svakog nacionalizma i hegemonizma?.“"" 
Tako se je i Ivica Račan, predsjednik SKH/SDP-a indirektno osvrnuo na djelovanje HDZ-a tražeći 
konstruktivnu politiku, a ne euforiju jer “hrvatskim interesima ne pomaže vijorenje nacionalnih zas- 
tava i izvikivanje parola ispod kojih stoji netolerancija (...) zveckanje oružjem, prijetnje sukobima, 
(..) bit ćemo protiv bilo kakvog nacionalističkog diktata i jednoumlja".“" Većinom se koristeći 
općenitim formulacijama i u predizbornoj kampanji, hrvatski komunistički dužnosnici nisu su odma- 

kli od politike s kraja 1980-ih godina kada su pasivno promatrali jačanje srpskog nacionalizma u Sr- 
biji predvođenog S. Miloševićem, koji je jasno najavljivao svoju namjeru “preuređenja“ Jugoslavije 
u državu u kojoj će dominirati Srbija i srpski narod, već su svog protivnika vidjeli i u probuđenom 
hrvatskom nacionalizmu. 


Zadnja stranka osnovana u Bjelovaru zvala se Evropska zelena lista — Radikalno udruženje za 
sjedinjene evropske države (EZL-RUSED), koja je u svom programu većinom isticala ekološke pro- 
bleme i tražila put njihova rješavanja. Ističe se njezino zauzimanje za nenasilje i toleranciju i traži se 
pristupanje Jugoslavije sjedinjenim evropskim državama. 

Bjelovar je bio svjedok i predizbornih skupova na kojima su, uz lokalne kandidate učestvovali i 
čelnici stranka središnjice iz Zagreba. Tako je na zadnjem predizbornom skupu Koalicije narodnog 
sporazuma sudjelovao i Miko Tripalo, jedan od čelnika Koalicije. Na predizbornom skupu HDZ-a u 
Bjelovaru, koji je prema procjeni, bio najbrojniji skup od oko pet tisuća ljudi, pojavio se predsjednik 
HDZ-a Franjo Tuđman koji je na njemu održao govor. I druge stranke su organizirale svoje skupove, 
ali na njima nisu govorili čelnici stranka, već samo neki od ljudi iz vodstva stranke iz Zagreba. '“? 


Izborni rezultati 


Građani općine Bjelovar pristupili su prvim višestranačkim demokratskim izborima u SR Hrvat- 
skoj onako kako je najavljeno, 22.-23. travnja 1990. u 30 izbornih jedinica na 136 biračkih mjesta, 
da bi izabrali svojih 90 odbornika za Skupštinu općine te zastupnike za Sabor SR Hrvatske. Građa- 
nima je bilo ukupno ponuđeno prema evidenciji Općinske izborne komisije, 107 kandidata za Vijeće 
mjesnih zajednica (VMZ), 113 za Društveno-političko vijeće (DPV) i 101 kandidat za Vijeće udruže- 
nog rada (VUR), ukupno 321 kandidat. Najviše kandidata predložio je SKH-SDP 96, za njim je sli- 
jedio HDZ sa 66 kandidata, Savez socijalista Hrvatske sa 66 kandidata, HDS sa 40 kandidata, zatim 
su slijedile manje stranke poput HSS-a sa 6, SSOH 11, JSDS 1, EZL-RUSED 1 kandidat, dok je neza- 
visnih kandidata bilo 42. Osim lokalnih odbornika, Općina Bjelovar je birala i 4 saborska zastupni- 
ka, po jedan za Vijeće općina i Društveno-političko vijeće, te dva za Vijeće udruženog rada, s time 
da su jednog birali poljoprivrednici na području općina Bjelovar, Đurđevac, Koprivnica i Križevci.“ 
Tu je situacije bila dosta neizvjesna jer se za četiri saborska mjesta natjecalo 25 kandidata, znači da 
se u prosjeku za jedno mjesto natjecalo 6 kandidata. 


Od ukupno 50.897 upisanih birača na području bjelovarske općine pristupilo je izborima oko 75% 
birača. Nesumnjivo je rezultatima prvog izbornog kruga bila najzadovoljnija Hrvatska demokratska 
zajednica (HDZ ), iako u odnosu na druge sredine njena nadmoć nije bila izrazito velika. Njeni kan- 
didati su osvojili najviše glasova za sva tri vijeća Sabora SR Hrvatske, ali nisu imali natpolovičnu ve- 
ćinu, dok je Zlatko Blažiničić kandidat HDZ za VUR koji su birali poljoprivrednici četiriju općina 
odmah prošao. Kandidati HDZ-a su imali najizglednije pozicije za drugi krug izbora. 

Hrvatska demokratska zajednica bila je zadovoljna i uspjehom svojih kandidata za odbornike 
Skupštine općine Bjelovar, s obzirom da je u prvom izbornom krugu iz njenih redova izabran 21 od- 
bornik, dok je najbliži pratitelj SKH-SDP imao samo 2 izabrana odbornika. Izabrana su i dva neza- 
visna kandidata, a prošao je i 1 kandidat HDS/KNS. Prvi izborni krug je ostavio dosta prostora za 
matematičke kalkulacije pojedinih stranaka, jer veliki broj kandidata HDZ-a ulazi u drugi krug s bit- 
nom prednosti. Mnoge stranke u prvom izbornom krugu praktički su “izbrisane“, a najviše je rezul- 
tatima bila nezadovoljna Koalicija narodnog sporazume, tj. HDS i HSS, koji su činili članove te koa- 
licije. Drugi nezadovoljnik bio je Savez socijalista (SSH) čiji su kandidati najlošije prošli u prvom 
krugu izbora. Treba primjetiti da su građani samoga grada Bjelovara dali prednost kandidatima 


1019 “ Novo “hrvatsko proljeće", BL, 26. IV. 1990., 3., “Suverena Hrvatska", BL, 19. TV. 1990., 1. 
1020 “ Kandidati", BL, 12. IV. 1990., 2. 


234 


Glasača Postotak 


Kandidati za Vijeće općina Sabora 


Izašlo birača 39.013 100 % 
Dane Sučić (HDZ) 14.294 35,1% 
Božidar Bišćan (SKH/SPD) 8.016 19,7% 
Kandidati za Vijeće udruženog rada IJ" br. 23 

Izašlo birača 13.576 100% 
Jure Šimić (HDZ) 4. 653 33,3% 
Dane Bjelobaba (SKH/SDP) 3.496 25% 
Kandidati za Društveno-političko vijeće Sabora IJ br. 19 

Izašlo birača 39.244 100% 
Đuro Panjan (HDZ) 15.239 37, 3% 
Marija Vidaković (SKH/SDP) 11.359 21,8% 
Kandidati za Vijeće udruženog rada IJ br. 144 

Izašlo birača 38.529 100 % 
Zlatko Blažiničić (HDZ) 25. 036 60,7% 
Stjepan Došen (SKH/SDP) 7.863 19,0% 


Tablica 2. Rezultati kandidata za Sabor SR Hrvatske u I. izbornom krugu 22./23. travnja 1990 


SKH/SDP-a na području grada, tako da je u gotovo svim mjesnim zajednicama na području grada 
prošao ili najbolje stajao kandidat SKH-SDP-a. Upravo obrnuto bilo je u drugim izbornim jedinica- 
ma, u kojima je glasalo većinom ruralno stanovništvo, gdje su kandidati HDZ-a imali više nego zam- 
jetnu prednost, a mnogi su kandidati već i prošli prvi krug glasovanja. U tri izborne jedinice nisu utvr- 
đeni rezultati izbora, jer je u njima raspušten po jedan birački odbor. Dakle, u drugom izbornom 
krugu koji se je trebao održati 6. i 7. svibnja trebalo je izabrati preostalih 64 skupštinska odbornika i 
to 24 odbornika u Društveno-političkom vijeću, 22 u Vijeću mjesnih zajednica te 18 u Vijeću udru- 
ženog rada. U drugi krug izbora kandidati HDZ-a ulaze sa velikim optimizmom, gledajući i rezultate 
na nivou zemlje koji su išli u korist HDZ-u, u stopu ih prate kandidati SDP-a koji jedino drže korak 
za vodećom strankom. Ostale stranke su izgubile svaku nadu za bilo kakvim rezultatom u drugom 
izbornom krugu koji bi ostvario njihova očekivanja. Prema broju glasova, HDZ je i u drugom krugu 
ostvario pobjedu, tako da osvojio skoro polovinu preostalih mandata 28 od 64 odbornika. HDZ je u 
novoj skupštini imao ukupno 50 odbornika, što je činilo više od polovine odbornika. Iako je u dru- 
gom krugu HDZ ostvario nešto slabije rezultate, HDZ je imao osiguranu većinu, a osim SKH/SDP- 
a u novoj skupštini su svoje mjesto našli i neki kandidati HDS-a, HSS-a te šest nezavisnih kandida- 
ta. 

U Skupštini Općine Bjelovar je izabrano 90 odbornika, od toga HDZ je imao 50 odbornika, što 
je činilo 54 % odborničkih mandata (vidi Tablicu 3). U Društveno-političko vijeće (DPV) izabrano 
je 30 odbornika od kojih je HDZ imao 20 odbornika, SKH/SDP-u osam odbornika, HDS 2 te HSS 


1021 Izborna jedinica (IJ) 
1022 U Tablici 2. prikazani su rezultati vodećeg ili pobjedničkog kandidata za Sabor SR Hrvatske i njemu najbližeg u prvom 
izbornom krugu 

Vijeća DPV VMZ VUR UKUPNO 


Stranke odbornika Ikug  I.kug — Ikug o I.kug  Ikug  IL.kug  1.kug Il krug 
HDZ 50 6 14 8 10 7 5 21 29 
SKH/SDP 21 - 8 - 10 2 7 2 25 
HSS 2 - 1 - - - 1 - 2 
HDS 5 - 2 - 1 - 2 - 5 
NK 6 - - - - - 6 - 6 
Po krugu 90 6 25 8 21 9 21 23 67 
UKUPNO 31 29 30 90 


Tablica 3. Skupština općine Bjelovar — stranački prikaz odbornika skupštinskih vijeća i rezultati izbora prema 
dva izborna kruga.!"? 


jednoga odbornika. Od 30 odbornika izabranih u Vijeće mjesnih zajednica (VMZ) HDZ-u je pripalo 
18 mjesta, SKH/SDP-u 10 mjesta, a jedno mjesto je osvojio HDS. U Vijeću udruženog rada (VUR) 
SKH/SDP-u je imao 12 odbornika, HDZ 17 odbornika, dok su 6 mjesta osvojili nezavisni kandidati. 
Od preostala tri mjesta HDS je uzeo dva, a HSS preostalo jedno. Što se tiče stručne spreme među 90 
odbornika, šest ih je imalo samo završeno osnovnu školu ili nepotpunu, 20 odbornika su bili KV ili 
VKV struke, dok je najviše njih, ukupno 29, imalo srednju stručnu spremu (SSS). Višu stručnu spre- 
mu (VŠS) je imalo 13 odbornika, a visoku (VSS) 22 odbornika. Među odbornicima su se nalazila tri 
magistra i jedan doktor znanosti. Što se tiče nacionalne zastupljenosti odbornika, Hrvata je bilo 78, 
Srba sedam, Jugoslavena dva, po jedan Slovenac i Mađar te jedna nacionalno neizjašnjena osoba. 
Izbori su pokazali i izrazito neproporcionalnu spolnu strukturu odbornika, jer je od 90 izabranih od- 
bornika bilo samo pet žena. U izboru zastupnika sa područja općine Bjelovar za vijeća Sabora SR 
Hrvatske od preostala tri kandidata za zastupnike izabrana su dva kandidata HDZ-a i jedan kandidat 
SKH/SDP-a, tako da je od četiri zastupnika što ih je birala bjelovarska općina (jedan zastupnik u za- 
jednici s drugim općinama — za poljoprivrednike), HDZ osvojio 3 zastupnika, a SKH/SDP jednog 
zastupnika. Tako su predstavnici HDZ-a u vijećima Sabora SR Hrvatske bili: Zlatko Blažiničić (VUR 
— za poljoprivrednike), Đuro Panjan (DPYV) i Dane Sučić (VOP), dok je Dane Bjelobaba bio izabrani 
zastupnik SKH/SDP-a u VUR-u (Tablice 3 i 4).'* 


Vrlo brzo, za 4. lipnja, sazvana je konstituirajuća sjednica novoizabrane Skupštine Općine Bjelo- 
var, na kojoj je predviđeno da se izabere predsjednik i potpredsjednik Skupštine Općine, kao i pred- 
sjednici svih triju vijeća. ““* Kao Odbor pobjedničke stranke, HDZ-ov općinski odbor Bjelovar pred- 
ložio je kandidate za najviša mjesta u općinskoj vlasti prof. Stanislava Pavlića za predsjednika Skup- 
štine općine Bjelovar, a za potpredsjednika prof. Željka Pleskalta. Za novog mandatara općinske vla- 
de predložen je dipl. vet. Jure Šimić. S obzirom da je HDZ ostvario stabilnu većinu svi kandidati 
HDZ-ovog Općinskog odbora Bjelovar su na konstituirajućoj sjednici izabrani velikom većinom gla- 
sova. Na odvojenim sjednicama vijeća, za predsjednika i potpredsjednika DPV-a je izabran Blago Ni- 
kić (HDZ) i Franjo Krklec (HDS), za predsjednika VUR-a je izabran Vinko Zlomislić (HDZ), a pot- 


1023 SNOB, 18. VI. 1990., 7/90., 1.-6.,"Rezultati izbora Bjelovar", BL, 26. IV. 1990., 4., “Ponovni izbori", BL, 24.V. 1990., 
3.,"Svi bjelovarski odbornici“, BL, 28. VI. 1990., 4. 

1024 SNOB, 18. VI. 1990.,7/90., 1-5.,"Rezultati drugoga kruga", BL, 1.V. 1990., (umetnuti dio), “Svi bjelovarski odbornici", 
BL, 28.VI. 1990., 4. 

1025 Isto. 

1026 “Stručnost i poštenje - najavljujemo novu općinska skupština", BL, 31.V. 1990., 3. 

Glasača Postotak 


Kandidati za Vijeće općina Sabora 


Izašlo birača 37.737 100, 00% 
Dane Sučić (HDZ) 17.751 47,03% 
Božidar Bišćan (SKH/SPD) 15.123 40,07% 
Kandidati za Vijeće udruženog rada IJ br. 23 

Izašlo birača 12.668 100, 00 % 
Jure Šimić (HDZ) 5.632 44,45% 
Dane Bjelobaba (SKH/SDP) 5.115 45,11% 
Kandidati za Društveno-političko vijeće Sabora IJ br. 19 

Izašlo birača 36.775 100, 0% 
Đuro Panjan (HDZ) 17.714. 48,16 % 
Marija Vidaković (SKH/SDP) 13.985 38, 02 % 


II. krug __6./7. svibanj 1990. 


Tablica 4. Rezultati izbora za vijeća sabora SR Hrvatske'“? 


predsjednika Tomislav Sever (HDZ), dok su ispred VMZ-a izabrani Stjepan Perec (HDZ) kao pred- 
sjednik i Dražen Javorović (HDZ) kao potpredsjednik.'“" 

Na drugoj zajedničkoj sjednici sva tri vijeća 15. lipnja 1990. Skupština Općine Bjelovar izabrala 
je novo Izvršno vijeće Skupštine Općine Bjelovar. Nakon što je razrješen dužnosti dotadašnji pred- 
sjednik Izvršnog vijeća Petar Šolaja, a mandat za sastav novog Izvršnog vijeća dobio Jure Šimić, pri- 
stupilo se izboru članova Izvršnog vijeća. Za članove Izvršnog vijeća Skupštine općine su izabrani: 
dipl. pravnik Ivanka Vučak (NK), dipl. politolog Antun Perčulija (HDZ), dipl. pravnik Ivanka Rajko- 
vić (NK), dipl. oecc. Vlado Ivanković (HDS), dipl. pravnik Marijan Kelemen (HDZ), dipl. oecc Dane 
Sučić (HDZ), dr. Delimir Žalac (HDS), dipl. vet. Željko Stojković (HSS), Đuro Ževnar (NK) i dipl. 
ing. građ Miroslav Prgin (NK). Na samoj sjednici odbornici SKH/SDP-a su konstatirali da u novom 
Izvršnom vijeću nema niti jednog njihovog člana, iako je njihova stranka druga po veličini u novom 
sazivu Skupštine općine. Odgovoreno im je da je novo Izvršno vijeće svakako višestranačko, a da je 
SKH/SDP sam kriv za tu situaciju, jer HDZ-u nije ponudio nikakvu suradnju. '“* 


No, prije nego što se osvrnemo na konačne rezultate i tijek izbora prikazat ćemo ukupan broj 
predloženih kandidata koji je predložen biračkom tijelu. Nesumnjivo je važna značajka izbora bila u 
tome što neke stranke nisu imale dovoljno vremena da prošire svoje djelovanje i pokušaju da prido- 
biju više članova. Tako je dolazilo do velikih disproporcija u ponudi kandidata pojedinih stranaka. 
Dok je SKH/SDP ukupno predložio 96 kandidata, HSS je ukupno predložio samo šest kandidata. Iako 
je Koalicija narodnog sporazuma loše prošla na izborima, HSS kao njezin član imao je uspjeha jer su 
njegova dva kandidata izabrana. No za lakše snalaženje u pojedinačnom uspjehu svake stranke koja 
je sudjelovala na izborima treba pogledati iduću tablicu (Tablica 5), u kojoj je u postotcima prikazan 
uspjeh svake od stranaka u oba izborna kruga. 


1027 “Konstituirana nova općinska skupština", BL, 7. VI. 1990., 1.-3. 
1028 “ Novi ljudi", BL, 21. VI. 1990., 3. 

Stranka Broj predloženih Broj izabranih u Postotak 


kandidata Skupštinu općine 
HDZ 66 50 75, 75 % 
HSS/KNS 6 2 30,00 % 
HDS/KNS 40 5 12,50 % 
SKH/SDP 96 21 28,12 % 
SS-SSH 66 0 0,00 % 
JSDS l 0 0, 00 % 
SSOH ll 0 0,00 % 
NK 34 6 17, 64 % 
EZL-RUSED 1 0 0,00 % 
UKUPNO 321 90 28,03 % 


Tablica 5. Rezultati stranačkih kandidata ostvareni u dva izborna kruga za odbornike Skupštine općine 
Bjelovar. 


Rezultati pokazuju da je na lokalnoj razini HDZ ostvario rezultat koji je bolji od onog rezultata 
na republičkoj razini za Sabor SR Hrvatske u kojemu je osvojio blizu 60% mandata.“ Takav rezul- 
tat omogućio je HDZ-u postavljanje svojih kadrova na sva značajnija mjesta u općini te posve stabil- 
nu vlast, koju su ipak čekala velika iskušenja u nadolazećem periodu. Rezultati izbora su nesumnji- 
vo utjecali i na nova politička prestrojavanja političkih stranaka, gašenje nekih ogranaka stranaka 
(SSH) koje su postigle obeshrabrujuće rezultate, raspad nekih koalicija ( KNS), ali i osnivanje nekih 
novih stranka poput Hrvatske kršćanske-demokratske unije ( HKDU) i Srpske demokratske stranke 
(SDS) u općini Bjelovar. 


Zaključak 


Rušenje jednostranačkih komunističkih sustava diljem istočne Evrope krajem 80-ih godina 20. 
stoljeća zahvatilo je i SR Hrvatsku kao dio jugoslavenske federacije. Prihvaćenjem realnosti dotra- 
jalosti socijalističkog sustava na valu “proljeća naroda“ koji je zahvatio komunističku Europu, SKH 
kao vladajuća stranka u SR Hrvatskoj donijela je odluku o održavanju višestranačkih parlamentarnih 
izbora. Time je u SR Hrvatskoj počinje proces otvaranja vrata tržišnom gospodarstvu, ljudskim prav- 
ima i slobodama te stvaranju moderne parlamentarne demokracije po zapadnoevropskim uzorima. Da 
bi to ostvario, Savez komunista Hrvatske — Stranka demokratskih promjena (SKH/SDP) je raspisao 
prve višestranačke izbore u SR Hrvatskoj nakon gotovo 50-godišnjeg perioda. 

Na području općine Bjelovar počinje polagano osnivanje novih političkih stranaka koje polako 
ulaze u političku arenu. Osnivanjem HDZ-a i HDS-a počinje predizborna kampanja i u bjelovarskom 
kraju. Novoosnovanim strankama pridružuje se vladajuća stranka SKH/SDP koji prolazi demokrat- 
sku transformaciju, zatim Socijalistički savez Hrvatske (SSH), Koalicija narodnog sporazuma (KNS) 
kao savez više novih stranaka, te ostale male stranke i nezavisni kandidati. Kao glavni program novo- 
osnovanih stranaka, posebno HDZ-a, isticala se nacionalna problematika te budući položaj Hrvatske 
u novoj jugoslavenskoj federaciji. Posebno su napadani komunisti kao dosadašnja vlast koji su, po 


1029 Isto. 
1030 Mirjana KASAPOVIĆ, Ivan ŠIBER, Nenad ZAKOŠEK, Hrvatska u izborima 1990., Zagreb, 1991., 202.-207. 

mišljenu novih stranaka, uzrokovali zaostajanje Hrvatske za razvijenom zapadnom Evropom. Do- 
sadašnji nositelji vlasti (SKH/SDP, SSH) svoju su kampanju više usmjerili na rješavanje tadašnje za- 
huktale gospodarske krize u Hrvatskoj i Jugoslaviji te svakidašnji problemima “malog čovjeka". 

Na pobjedu HDZ-a na prvim višestranačkim izborima u SR Hrvatskoj utjecalo je nerješeno “ju- 
goslavensko pitanje“, tj. položaj Hrvatske u budućoj jugoslavenskoj federaciji. Hrvatska demokrat- 
ska zajednica je svojom prepoznatljivo nacionalnom, žestokom kampanjom, te povezivanjem sa ise- 
ljenom Hrvatskom pružila svojim biračima najjasniju politiku o hrvatskoj budućnosti. HDZ i druge 
novoosnovane stranke uspjele su stvoriti sliku krivnje SKH/SDP-a za tadašnju nepovoljnu gospodar- 
sku situaciju, i stigmatizirati vladajuću stranku kao pasivnu, nespremnu da se uhvati u koštac na no- 
vim izazovima. Takva kampanja omogućila je HDZ-u veliku pobjedu u novoj Skupštini općine Bje- 
lovar, u kojoj je osvojila 50 mandata od ukupno 90 odbornika, što je činilo oko 55 % mandata. Ta 
pobjeda je omogućila HDZ-u preuzimanje svih ključnih mjesta u općini, a izbor njegovih kandidata 
za predsjednika Skupštine općine Bjelovar te novog mandatara Izvršnog vijeća prof. Stanistava Pav- 
lića i dipl. vet. Jure Simića nije bio upitan. Od članova novog Izvršnog vijeća Bjelovara koji je bio 
višestranački, jedino nije bilo članova SKH/SDP-a. Od ukupno 4 mjesta za Sabor SR Hrvatske koji 
su se birali na području Općine Bjelovar (jedan kandidat za više općina) HDZ je osvojio tri, a SKH/ 
SDP jedno mjesto. 


Rezultati izbora donijeli su nepovoljne vijesti Savezu socijalista Hrvatske koji je imao na izbori- 
ma 66 kandidata, a da ni jedan nije izabran, što je doprinjelo brzom gašenju ogranka te stranke u 
Bjelovaru. Gubitnik je bila i Koalicija narodnog sporazuma (KNS) koja je imala velika očekivanja 
koja se nisu ostvarila. SKH/SDP je ostvario dobre rezultate u samom gradskom središtu gdje je 
izabrana većina njegovih kandidata, ali ukupan broj nije bio dovoljan za sastavljanje općinske vlasti. 
S obzirom da stranke lijeve orijentacije kao SSH i SSOH nisu dobile nijednog odbornika, SKH/SDP 
se osjećao potpuno izoliran u novoj skupštini. Novi događaji u nadolazećem periodu uzrokovat će 
nova preslagivanje na hrvatskoj političkoj pozornici, što će na kraju pod izvanrednim okolnostima 
dovesti do stvaranja Vlade demokratskoj jedinstva u kojoj će sve hrvatske stranke tražiti načina da se 
odupru agresiji na Hrvatsku i velikosrpskom projektu. 


Maratonci trče posljednji krug! 


Bjelovarski list, 24. IV. 1990. 


+ Naš modni salon načinio je kaput za sve "vje- 
trove"! 


Bjelovarski list, 25. V. 1990. 
239 


SUMMARY 
“Democracy has started? — democratic elections in Bjelovar municiplality (1990) 


The downfall of Communist System in Europe in 1989, being a certain kind of “people,s spring" 
very soon reflected even in happenings in the Socialist Yugoslavia, where The Communist Party had 
the absolute power. Under the infulence of these events, as well as under pressure of internal con- 
flicts in Yugoslavia, The Communist Party was forced to introduce a multiparty parliamentary sys- 
tem in two elective runs. Within the Bjelovar Municipality new political parties were founded, such 
as HDZ (Croatian Democratic Community — CDC), HSS (Croatian Peasant Party — CPP), HDS ( 
Croatian Democratic Party — CDP), et cetera, which joined the election race together with the exi- 
sting holders of power. The pre-election platform of CDC, which reinforced national problems and 
position of Croatia in the new Yugoalavian community, became unacceptable for Croatian voters. 
Winning of CDC candidates in the new Assembly of Bjelovar Municipality, where they won 50 seats 
out of 90, meant a quiet change of power and the fall of The Communist Party/SDP, the Party that 
held power in Bjelovar up to that moment. 


Key words: democratic changes, The Communist Party, Bjelovar, Local elections, Political par- 
ties, electio results, parliamentary democracy 


240 


Osvajanje vojarne JNA “Božidar Adžija?? 
u Bjelovaru 1991. godine 


raj 80-tih i početak 90-tih godina 20. stoljeća obilježio je slom komunizma širom istočne 
Europe i raspad Saveza Sovjetskih Socijalističkih Republika. Ti događaji su se vrlo brzo 
reflektirali u tadašnjoj Socijalističkoj Federativnoj Republici Jugoslaviji (SFRJ). Zahtjevi 
novog demokratskog društva, tržišnog gospodarstva i poštovanja ljudskih prava veći- 
nom dolaze iz Slovenije, a od kraja 1989. i Hrvatske. Tim novim tendencijama odupiru se između 
ostalog, i okoštale komunističke strukture u JNA, dok u istočnim dijelovima Jugoslavije, posebno u 
Socijalističkoj Republici Srbiji (SRS), vladajuće pozicije uspijevaju zadržati srbijanski komunisti 


koji otvoreno prelaze na velikosrpsku opciju tražeći “nove odnose u jugoslavenskoj federaciji". '“! 


U takvim se prilikama u općini Bjelovar, a i u tadašnjoj Socijalističkoj Republici Hrvatskoj 
(SRH) održavaju prvi višestranački izbori u dva izborna kruga 22. i 23. travnja te, 6. i 7. svibnja 1990. 
godine, nakon gotovo 50-godišnjeg razdoblja. Početak 1990. godine u općini Bjelovar obilježilo je 
formiranje ogranaka raznih političkih stranaka, koje su se time pripremale za predstojeće izbore. Ta- 
ko je u Bjelovaru prvo osnovan ogranak Hrvatske demokratske zajednice (HDZ), a zatim Hrvatske 
demokratske stranke (HDS), Hrvatske seljačke stranke (HSS) i drugih stranaka koje su zajedno sa 
vladajućim Savezom komunista Hrvatske — Strankom demokratskih promjena (SKH-SDP) istakle 
svoje kandidate za mjesta u lokalnim organima vlasti te za Sabor SRH. Najviše problema sa službe- 
nim vlastima imao je HDZ, na kojega se svojim priopćenjem okomio SUBNOR Bjelovar (Savez 
udruženja boraca narodnooslobodilačkog rata), optužujući ga da je njegovo djelovanje samo “kulisa? 
iza koje se krije nacionalistička organizacija, koja poziva na rušenje političko-društvenog sustava, 
čak i silom.“ 

Vrlo brzo novoosnovani ogranci razvili su značajnu političku aktivnost, ponajprije na ruralnom 
području, što se očituje osnivanjem stranačkih ogranaka u pojedinim selima općine Bjelovar. Tako 
već HDZ početkom godine ima osnovanih 10 ogranaka sa oko 3.000 članova, HDS oko 800 člano- 
va, dok su ostale političke stranke polako stjecale svoje pristaše. “* Karakteristika prvih višestranač- 
kih izbora u SRH bila je u tome da su građani odmah birali svoje predstavnike u Sabor SRH, te svoje 
predstavnike na lokalnoj razini. Tako su se birali kandidati u tri predstavnička tijela Skupštine općine 
Bjelovar, Vijeće mjesnih zajednica, Društveno-političko vijeće te Vijeće udruženog rada, što je ukup- 
no činilo 90 odborničkih mjesta. Sigurnu pobjedu na prvim višestranačkim izborima na općinskom i 
republičkom nivou izborila je Hrvatska demokratska zajednica (HDZ). Tako je od 4 kandidata za 
Sabor SRH (jedan u zajednici sa drugim općinama) HDZ osvojio tri mjesta, dok je SKH-SDP imao 
jedno mjesto. U novoj Skupštini općine Bjelovar HDZ je osvojio 50 odborničkih mjesta što mu je 
osiguralo stabilnu većinu.“ Već za 4. lipnja 1990. godine sazvana je novoizabrana konstitutirajuća 


1031 Dušan, BILANDŽIĆ, Hrvatska moderna povijest, Golden marketing, Zagreb., 1999., Eric, J. HOBSBAWM, The age of 
extremes, Pantheon Books, New York, 1994.; Zdenko, RADELIĆ, “Hrvatska i Jugoslavija — neki problemi povijesnih istraživan- 
ja", Časopis za suvremenu povijest (dalje ČSP), 3., 2003., 753.-769.; Zoran, PODOBNIK, “Politika SAD-a spram raspada SFRJ 
1989.-1991.", Međunarodne studije, Zagreb, br. 2., 2005., 63.-83., Dejan, JOVIĆ, Jugoslavija država koja je odumrla, Prometej, 
Zagreb, 2003., Nikica, BARIĆ, Srpska pobuna u Hrvatskoj (1990.-1995.), Golden marketing-Tehnička knjiga, Zagreb, 2005. 

1032 Željko, KARAULA, “Pad vojarne JNA “Božidar Adžija“ u Bjelovaru 29. IX. 1991. godine", Scientia Podraviana, Ko- 
privnica, br. 20., 21.-24. 

1033 “ Teži se evropskim standardima", Bjelovarski list (dalje BL), br. 13., 29. III. 1990., 4. 

1034 Rezultati općinskih izbora u Bjelovaru: HDZ u sva tri vijeća 50 odbornika, SKH-SDP 27 odbornika, HSS 2 odbornika, 
HDS 5 odbornika, NK (nezavisni) 6 odbornika. Službene novine općine Bjelovar (dalje SNOB), 18. VI. 1990., 7/90., 1.-6.," Rezul- 
tati izbora Bjelovar", BL, br. 17., 26. IV. 1990., 4.; “Ponovni izbori", BL, br. 21, 24. V. 1990., 3.; “Svi bjelovarski odbornici“, BL, 
br. 26., 28. VI. 1990., 4. 

sjednica Skupštine općine Bjelovar na kojoj su izabrani novi čelnici općine u skladu sa izbornim 
rezultatima.“ Samo nekoliko dana prije nego što je HDZ preuzeo vlast u Hrvatskoj Jugoslavenska 
narodna armija (JNA) je ocjenjujući da su u Hrvatskoj pobjedile “antisocijalističke, antijugosla- 
venske i nacionalističke snage“ u dogovoru sa predsjednikom Predsjedništva SFRJ u ime SR Srbije 
Borisavom Jovićem 23. svibnja 1990. oduzela cjelokupno naoružanje Teritorijalne obrane Soci- 
jalističke Republike Hrvatske, što je istog dana organizirano i u Bjelovaru gdje je JNA stavila pod 
svoju kontrolu oružje TO općina Bjelovar, Čazma i Đurđevac.'*“ 


Sredinom kolovoza 1990. došlo je do pobune srpskog stanovništva sjeverne Dalmacije i Like, u 
općinama u kojim su predstavljali većinu, što je bio jasan dokaz da Srbi sa toga područja ne prihvaća- 
ju novu hrvatsku vlast.“'" Na ovakav rasplet događaja reagiralo je i novo Izvršno vijeće Skupštine 
općine Bjelovar na izvanrednoj sjednici 17. kolovoza 1990. Na sjednicu su pozvani i predstavnici os- 
talih političkih stranaka dajući otvorenu podršku stavovima Predsjedništva Republike Hrvatske oko 
zbivanja u Kninu, te se traži da se “oslobode blokirane prometnice i omogući normalan protok vozi- 
la u jeku turističke sezone".“* U srpnju je u pravoslavnoj crkvi sv. Trojice u Bjelovaru osnovan ini- 
cijativni odbor Srpske demokratske stranke (SDS) za općinu. Stranka je bila nositelj srpske pobune 
u Hrvatskoj i sebe je predstavljala kao političkog predstavnika srpskog stanovništva u Hrvatskoj. Iza- 
bran je odbor u koji su ušli predstavnici 17 sela u općini Bjelovar u kojima ima srpskog stanovništva. 
Ubrzo je u selu Čađavac organiziran skup SDS-a na kojemu se okupilo oko 250 ljudi.“ Zbog malog 
broja srpskog stanovništva u općini Bjelovar, SDS nije imala veći politički značaj. Pripadnici srpske 
manjine imali su u općini Bjelovar većinu u samo četiri naselja, selima Bačkovica, Bedenička, Ča- 
đavac i Polum, dok je ostali dio srpskog stanovništva živio u gradu Bjelovaru (Tablica 1.). 


Posebno veliko negodovanje građana Bjelovara izazvao je najavljeno izjašnjavanje o srpskoj 
autonomiji u Hrvatskoj u razdoblju od 19. kolovoza do 2. rujna 1990. koje je provedeno i u Bjelovaru, 
što se manifestiralo zabranom postavljanja i trganjem plakata koji su postavljeni preko noći, a koji su 
pozivali na građane srpske nacionalnosti da pristupe glasovanju.“ Glasačko mjesto za “srpski refe- 
rendum' bilo je u pravoslavnoj crkvi sv. Trojice u Bjelovaru. 


Tablica 1. že , 
Općina Bjelovar 
Narodnosni sastav stanovništva (1991.)"" 

Stanovništvo Grad Bjelovar Seoska naselja SVEGA 
Općine Stanovništvo Postotak = Stanovništvo Postotak Stanovništvo = Postotak 
Hrvati 20.826 77,34 % 32.281 82,50% 53.113 80,42 % 
Srbi 2.590 9,61 % 3.308 8,45 % 5.898 8.91% 
Jugoslaveni 1.485 5,93 % 1.146 2,92 % 2.631 3,98 % 
Ostali 2.025 7,52 % 2.399 6,13 % 4.424. 6,69% 
SVEGA 26.926 100, 00 % 39.113 100, 00 % 66. 039 100, 00 % 


1035 “ Stručnost i poštenje - najavljujemo novu općinska skupština", BL, br. 22., 31. V. 1990., 3. 

1036 U svom dnevniku predsjednik Predsjedništva SFRJ Borisav Jović je zapisao: “Praktički smo ih razoružali. Formalno je 
to učinio načelnik Generalštaba, ali faktički po našem nalogu. (...) Nećemo dozvoliti da oružje Teritorijalne obrane zluoporabe 
(Hrvatska i Slovenija op.a.) u eventualnim sukobima ili na nasilno otcepljenje." Borisav, JOVIC, Posljednji dani SFRJ, Prizma, 
Beograd, 1996., 146. 

1037 N. BARIĆ, n. dj., 77.-80. 

1038 “Podrška", BL, br. 34., 23. VIII. 1990., 2. 

1039 “Inicijativni odbor SDS", BL, br. 28., 12. VII. 1990., 4. 

1040 Časlav, OCIĆ, Hronika Republike Srpske Krajine 1989.-1991., Republika Srpska Krajina, Radnička štampa, Knin — 


Beograd, 1996., 20.-22. 
1041 Popis stanovništva 1991: Narodnosni sastav stanovništva Hrvatske po naseljima, Republika Hrvatska, Republički zavod 


za statistiku, Zagreb, 1992., 52.-55. 

Svojim dolaskom na vlast u Bjelovaru HDZ je proveo različite kadrovske promjene, oblikovane 
novom političkom “podobnosti", koje nisu bile usmjerene samo protiv osoba srpske nacionalnosti, 
nego i protiv onih koji su bili nositelji poslova i dužnosti koje su obnašali za vrijeme prethodnog ko- 
munističkog sustava. Koristeći takvu situaciju, uskoro je organiziran javni prosvjed radnika Drvne 
industrije Cesma koji su tražili da zbog lošeg financijskog stanja poduzeća ostavku treba podnijeti 
cjelokupna uprava poduzeća, u kojoj je od ukupno devet direktora, sedam bilo srpske nacionalnosti, 
a te su dužnosti obavljali i u komunističkom sustavu. Poseban problem predstavljale su kadrovske 
promjene u represivnim institucijama u Bjelovaru, koje su mahom pogađale osobe srpske nacional- 
nosti zato što su one u tim institucijama bile iznadproporcionalno zastupljene, a u koje nova vlast nije 
imala povjerenje.“ Čak je i nacionalna struktura aktivnog i rezervnog sastava policije u Bjelovaru 
bila neravnomjerna (Tablica 2.). U takvoj situaciji vlast je pribjegla popunjavanju policije hrvatskim 
mladićima koji su pokazali spremnost da se “suprostave velikosrpskim nasrtajima“. Slična akcija na- 
pravljena je i kod pričuvnog sastava policije. Na policijsku izobrazbu u Zagreb je već početkom ko- 
lovoza 1990. godine upućeno iz Bjelovara 57 policijskih kandidata, od kojih je dio sudjelovao na pr- 
voj smotri hrvatske policije u Zagrebu.“ Poslije završene obuke većina njih se vratila u Bjelovar, 
dok je manji dio ostao na službi u Zagrebu 


Tablica 2. 
Nacionalna struktura aktivnog i rezervnog sastava policije početkom 1990. godine u 


Bjelovaru (u %)'“ 
Policijska Hrvati Srbi Ostali 
uprava Aktivni Rezervni Aktivni "Rezervni — Aktivni Rezervni 
Bjelovar 68 70 19 15 13 14 


Uz opće pogoršavanje političke situacije, Republika Hrvatska i općina Bjelovar nalazile su se pod 
ekonomskom krizom i depresijom koja je pogodila cijelu SFRJ krajem 70-tih godina 20. stoljeća. 
Došlo je do općeg pogoršanja socijalnih prava, a standard građana postajao je sve lošiji. Tako je 
Privredna komora regije Bjelovar iznijela podatke o osjetnom padu standarda stanovništva regije 
Bjelovar, nedostatku novčanih sredstava u gospodarstvu i gubicima u industriji, te o otpuštanjima 
radnika. Podatak da su za 19,8 posto osobni dohotci manji od prosjeka Republike je posebno po- 
ražavajući. Mnogi gospodarski subjekti poput “Tome Vinkovića", “5. maja", Drvne Industrije “Ces- 
me" nalazili su se doslovno pred stečajem.'*? 


Organizacija JNA u Bjelovaru 


Nakon Drugog svjetskog rata JNA u Bjelovaru uspostavlja svoj garnizon za smještaj ljudi, nao- 
ružanja i vojne tehnike. Nakon više vojno-taktičkih ustroja krajem 1968. u sjeverozapadnoj Hrvat- 
skoj je osnovan 32. korpus kopnene vojske čije je zapovjedništvo bilo u Varaždinu. Korpus je bio u 


1042 SUP SAO Krajine osnovan je 4. siječnja 1990. čime je institucionalizirana pobuna dijela pripadnika tijela unutrašnjih 
poslova srpske nacionalnosti, na području samoproglašene SAO Krajine. Ministarstvo unutarnjih poslova je 10. siječnja zatražilo 
od djelatnika ministarstva da potpišu izjavu o lojalnosti Republici Hrvatskoj. U slučaju odbijanja potpisivanja te izjave nastupio je 
prestanak radnog odnosa. N. BARIĆ, n. dj., 126 

1043 Jure, ŠIMIĆ, Antun, PERČULIJA, Stanko, ŠTIMAC, Stjepan, BUDINSKI, Stjepan, IVANIĆ, Josip, TOMŠIĆ, Bjelovar 
u Domovinskom ratu — Svjedoci vremena, Prosvjeta, Bjelovar, 1997., 64. 

1044 Zdenko, RADELIĆ, Hrvatska u Jugoslaviji 1945.-1991. od zajedništva do razlaza, Školska knjiga, Zagreb, 2006., 574. 

1045 “Reformske teškoće", BL, br. 13., 29. III. 1991., 6., “Posljedice sistematskog uništavanja", BL, br. 2., 10. 1. 1991., 5. 

sastavu Pete vojne oblasti čije je sjedište bilo u Zagrebu. U sastav korpusa ušle su snage JNA iz Va- 
raždina, Čakovca, Bjelovara, Dugog Sela, Zagreba, Virovitice, Koprivnice i Križevaca. U gradu Bje- 
lovaru bila je stacionirana 265. mehanizirana brigada JNA “A* klasifikacije s velikom količinom ok- 
lopne, topničke, transportne i druge borbene i neborbene tehnike razmještene u nekoliko vojnih ob- 
jekata u gradu. Kao ilustracija snage brigade možemo navesti podatak da je 21. ožujka 1991. prilikom 
nadzora Inspekcije Oružanih snaga SFRJ brigada nakon dobivanja borbene uzbune pokrenula 151 
borbeno i 92 neborbena vozila, pokazavši time svoju visoku bojnu spremnost.“ U Bjelovaru je još 
bilo Zapovjedništvo 28. partizanske divizije i jedne njene partizanske brigade. Tako su u Bjelovaru 
postojali ovi objekti JNA: 

— Garnizonska vojarna “Božidar Adžija“ na Vojnoviću u zapadnom dijelu Bjelovara. U vojarni 
se nalazilo zapovjedništvo garnizona i većina ratne tehnike 265. mehanizirane brigade JNA s posa- 
dom od 500 oficira, mlađih oficira i vojnika. 


— Garnizonski Dom JNA u središtu Bjelovara s malim stražarskim osiguranjem. 


— Vojno skladište Logor u predjelu Bjelovara zvanog Sajmište. Tu su se nalazili uskladišteni ten- 
kovi i druga ratna tehnika 265. mehanizirane brigade te naoružanje Teritorijalne obrane općine Bjelo- 
var pod osiguranjem od oko 50 oficira, mlađih oficira i vojnika JNA. 


— Radarska postaja i centar veza protuzračne obrane JNA u Zvijercima na sjevernom rubu grada 
Bjelovara kod prigradskog naselja Trojstveni Markovac. 


— Vojno skladište “Barutana* smješteno u šumi Bedenik kod Bjelovara. U njemu je bilo uskladi- 
štena velika količina topničkog streljiva i minsko-eksplozivnih sredstava.“ 


Približavanje rata — općina Bjelovar u 1991. godini 


Izbijanje pobune dijela srpskog stanovništva u Hrvatskoj vrlo brzo je ostavilo posljedica i na op- 
ćinu Bjelovar, posebno njegovu Policijsku upravu. Policijska uprava Bjelovar teritorijalno je obu- 
hvaćala područje Zajednica općina Bjelovar te je u svom sastavu imala osam policijskih postaja u 
Čazmi, Daruvaru, Đurđevcu, Grubišnom Polju, Koprivnici, Križevcima, Virovitici i Pakracu. Napad 
pobunjenih hrvatskih Srba 1. ožujka 1991. na Policijsku postaju u Pakracu, što je zapravo početak 
projekta razbijanja Hrvatske, donio je ratna djelovanja bliže gradu Bjelovaru. Iako je pobuna brzo 
slomljena pomoću specijalnih postrojba MUP-a Hrvatske, vojni garnizon JNA iz Bjelovara poslao je 
na pakračko područje između ostalog i oklopni bataljun 265. mehanizirane brigade iz Bjelovara radi 


uspostave “tampon zone?.'** 


U isto vrijeme u susjednoj općini Grubišnom Polju održavala se sjednica Regionalnog odbora 
SDS-a na kojoj je dana podrška JNA i njezinim naporima za stabilizacijom zemlje, te da SDS “ni po 
koju cijenu ne odustaje od Jugoslavije (...) i da Srbi u Hrvatskoj su spremni platiti svaku cijenu za 
pripadanje Jugoslaviji". “* Polako je izlazilo na vidjelo da je većina srpskog stanovništva potpala pod 
utjecaj propagande SDS-a o njihovoj “ugroženosti u Hrvatskoj. Nakon tih događaja odnosi između 
JNA i Izvršnog vijeća bjelovarske općine postajali su sve napetiji. Već je početkom godine HDZ, vla- 
dajuća stranka u općini Bjelovar, prilikom afere o razoružanju “paravojnih formacija“ poslao apel u 
kojem se pozivaju građani Bjelovara “da ne nasjedaju na provokacije militantnih dijelova JNA i nji- 


1046 Davor, MARIJAN, Smrt oklopne brigade, ZORO, Zagreb, 2002., 214. 

1047 Dražen, NAJMAN, Marija, DUJIĆ, Ivan, POSILOVIĆ, Blokade i osvajanja vojarni i vojnih objekata JNA u Hrvatskoj, 
Udruga dragovoljaca Narodne zaštite Domovinskog rata, Zagreb, 2004.-2005., Svezak 1., 98.-99. 

1048 Uspostava “tampon zona" je očevidno bila u funkciji sprečavanja uspostave ustavnog poretka RH na spomenutom 
području i davanje vremena pobunjenim Srbima da se bolje organiziraju. Više o tome kod D. MARIJAN, Smrt oklopne brigade, n. 
dj., 156.-159. 

1049 Grubišnopoljski list (dalje GP), br. 15., 29. III. 1991., 3. 

hovih istomišljenika, kojima je cilj rušenje vlasti demokratske Republike Hrvatske".'*" Tako je na 
inicijativu Izvršnog vijeća Skupštine općine Bjelovar sazvan sastanak s predstavnicima šest političk- 
ih stranaka koje su djelovale u općini Bjelovar, u cilju osnivanja Međustranačkog vijeća narodne za- 
štite za općinu Bjelovar, radi što učinkovitije organizacije obrane grada, i radi “formiranja nenaou- 
ružanih dobrovoljačkih odreda“. Na svojoj prvoj sjednici 9. travnja 1991. godine Međustranačko 
vijeće je razmatralo vanjskopolitički situaciju u zemlji i općini Bjelovar. Upućeno je i pismo podrške 
predsjedniku dr. Franji Tuđmanu u kojemu se ističe da “se JNA u posljednjim događajima stavila na 
terorističku stranu (pobunjenih Srba op. Ž. K.). Dajemo do znanja toj tkz. JNA da ju ne priznajemo 
svojom armijom i da takvu armiju više ne želimo i nećemo slati svoje sinove i nećemo je financira- 
ti." Utjecaj ovog Vijeća je ubrzo proširen osnivanjem njegovih ogranaka po mjesnim zajednicama, 
u kojima je odziv za upis u dragovoljačke odrede narodne zaštite bio izrazito velik. 

U takvim je uvjetima općina Bjelovar dočekala i referendum na kojemu su se stanovnici općine 
Bjelovara mogli izjasniti o budućem političkom položaju Republike Hrvatske. Od 50.853 glasača u 
općini Bjelovar na referendum je izašlo 45.185 građana ili 88.29 %. Za plavi listić na kojemu se spo- 
minje Republika Hrvatska kao suverena i samostalna država glasalo je 41.701 glasač, ili 93.30 %, dok 
je protiv bilo 2.398 glasača ili 5.45 %. Tako su se građani općine Bjelovara kao i ostatak zemlje ne- 
sumnjivo velikom većinom opredijelili za suverenost. 1053 Na osnovi takvih rezultata referenduma 
Sabor Republike Hrvatske je 25. lipnja 1991. proglasio samostalnost zemlje, ali ipak je pod pritiskom 
Europske zajednice proglašen tromjesečni moratorij. Sigurnosna situacija u općini Bjelovar se u dru- 
goj polovici 1991. godine počela još više pogoršavati, što je donekle zaustavilo gospodarsku djelat- 
nost. Tako je otkazan poznati Bjelovarski poljoprivredni sajam, jer su “inozemni izlagači otkazali 


svoje sudjelovanje obrazlažući to sigurnosno-političkim stanjem u zemlji". “* 


Svjesni da je sukob s pobunjenim Srbima i prosrpskom Jugoslavenskom narodnom armijom 
(JNA) neizbježan, politički vrh Hrvatske je krajem 1990. godine donio tajnu odluku o postupnom na- 
oružavanju. Tako je Općinski odbor HDZ-a Bjelovar na sastanku sa ministrom obrane Republike 
Hrvatske Martinom Špegeljom obaviješten o skoroj dopremi oružja na bjelovarsko područje. Tako je 
u “kasne večernje sate stigla prva pošiljka sa oružjem (oko 360 kalašnjikova)“, koju je trebalo podi- 
jeliti tajno u suradnji sa ograncima HDZ-a. Prvu provjeru takve postrojbe imale su u noći sa 25/26. 
siječnja 1991. godine kada je postojala mogućnost da JNA napravi vojni udar u Hrvatskoj. Tako su 
jedni izašli “naoružani puškama i molotovljevim koktelima, a drugi nenaoružani da bi spriječili iz- 
lazak JNA iz vojarni". 


Ubrzo zatim 23. veljače ustrojena je Specijalna jedinica Policijske uprave Bjelovar “Omege u 
koju su ušli policajci iz policijskih postaja uprave. Te postrojbe su bile jedinice za posebne namjene 
koje su mogle brzo intervenirati na terenu Jedna satnija specijalaca iz Policijske uprave Bjelovar sud- 
jelovala je i u akciji u Pakracu kada je tamošnja Skupština općine Pakrac donijela odluku o ulasku 
tamošnje policijske stanice u sastav SUP-a Krajine, a srpski policajci su razoružali svoje kolege 
hrvatske nacionalnosti. Nakon brze intervencije hrvatske specijalne policije, koja je razoružala srp- 
ske pobunjenike, predsjednik Predsjedništva SFRJ Borisav Jović, bez dogovora sa ostalim članovi- 
ma toga tijela odobrio je ulazak snaga JNA na to područje, a tim snagama se pridružila jedna vojna 
formacija iz garnizona u Bjelovaru. Tim povodom je istoga dana Skupština općine Bjelovar uputila 
prosvjed koji glasi: “Osuđujemo prijedlog saveznog sekretara za narodnu obranu i reagiranje Pred- 
sjedništva SFRJ dr. Borisava Jovića, koji je suglasan sa pokretom odgovarajućih jedinica JNA prema 


050 “Apel", BL, br. 4., 24. I. 1991., 1. 

051 “Osnovano međustranačko vijeće narode zaštite", BL, br. 13., 28. III. 1991., 2. U Međustranačko vijeće su ušli pred- 
stavnici HDZ-a, HDS-a, Hrvatske narodne stranke (HNS), Hrvatska socijalno liberalna stranka (HSLS), Stranka Roma Hrvatske 
(SRH) i Hrvatska seljačka stranka (HSS). 

052 J. ŠIMIĆ, A. PERČULIJA, S. ŠTIMAC, S. BUDINSKI, S. IVANIĆ, J. TOMŠIĆ, n. dj., 72 

053 “DA? za suverenu Hrvatsku", br. 22., BL, 23. V. 1991., 1. 

054 “Odgoda gospodarskog sajma", BL, br. 24., 13. VI. 1991., 2. 

055 J. ŠIMIĆ, A. PERČULIJA, S. ŠTIMAC, S. BUDINSKI, S. IVANIĆ, J. TOMŠIĆ, n. dj., 68.-69. 

Pakracu. Osuđujemo miješanje vojnih vlasti u poslove legitimno izabranih tijela Republike Hrvatske 
i u njezine demokratske procese.''** 


Intenziviranje ratnih djelovanja u Zapadnoj Slavoniji dovelo je do početka organiziranja većih 
vojnih postrojbi u općini Bjelovar, poput samostalne satnije, kasnije “A* satnije 105. brigade Zbora 
narodne garde (ZNG), Diverzantskog voda i protudiverzantske čete, većinom naoružane lakim na- 
oružanjem.'“" Veliki dio tih postrojbi formiran je na dobrovoljnoj osnovi, a Stjepan Ivanić zapovjed- 
nik 105. brigade govori da je sam išao tamo “gdje sam doznao da postoje naoružane skupine domo- 
ljuba, kao u Velikoj Pisanici" te je uvjeravao članove Kriznog štaba velike Pisanice “da ih uvrsti u 
formaciju brigade“. Slično je bili i u selu Rovišću kraj Bjelovara gdje je nakon informacije o posto- 
janju brojnije skupine naoružanih ljudi, koji nisu bili formirani kao vojna postrojba, otišao tamo i 
osnovao satniju od tih ljudi.'““* Početkom lipnja 1991. godine unutar Diverzantskog voda napravljen 
je plan fortifikacijskih prepreka i plan miniranja, za sve prometne pravce i puteve koje je u slučaju 
potrebe trebalo zapriječiti. U izgradnju fortifikacijskih prepreka uključili su se radnici radionice 
Remont vlakova Bjelovar i radnici Tehnogradnje. Bilo je predviđeno da se zapriječe i miniraju prav- 
ci: Bjelovar — Severin — Veliki Grđevac, Bjelovar — Veliko Trojstvo — Šandrovac, Bjelovar — 
Kupinovac — Đurđevac, Bjelovar — Gornje Plavnice — Lipovo Brdo, Bjelovar — Korenovo — 
Čazma, Bjelovar — Predavac — Vrbovec te pravac Bjelovar — Brezovac — Međurača. Imenovani 
su i ljudi u mjesnim Kriznim štabovima koji su bila zaduženi za spomenute pravce.“ Pored tih voj- 
nih priprema različite civilne grupacije su u suradnji sa Izvršnim vijećem SO Bjelovar vršile kon- 
stantni pritisak na JNA svojim demonstrativnim okupljanjima, mirnim demonstracijama i peticijama. 
Tako je u središtu Bjelovara organiziran skup “Zbor građana srpske nacionalnosti“ na kojemu je pred 
oko 200 ljudi izražena “podrška hrvatskim zahtjevima".““ Organizirano je skupljanje potpisa građa- 
na za peticiju da se vojnici na odsluženju vojnog roka što prije vrate živi i zdravi svojim obiteljima 
što ga je provelo Društvo austrijsko-hrvatskog prijateljstva od 11. srpnja 1991. godine, i tom prilikom 
skupljeno je 2351 potpis građana u samo jednom danu.““ Istoga dana je organiziran mirni prosvjed 
žena i majki vojnika u JNA na kojemu se traži zaustavljanje “bezumnog i bezrazložnog pogibanja 
vojnika za ideologiju nekolicine ratničkih oficira". Na skupu su dominirati transparenti sa naslovima 
“Hoćemo djecu, a ne mrtvačke sanduke", “Generali, podnesite ostavke", “Srpska armijo, odstupi". ““ 
Rijetki su bili nastupi poput onoga Regionalnog odbora Bjelovar Saveza komunista — Pokreta za 
Jugoslaviju (SK-PJ), koji su otvoreno pozivali na pokretanje krivične odgovornosti “hrvatskog vrha", 
pozivali na uhićenja odgovornih “za stanje u Jugoslaviji“ i nadasve pozivi biračima u Hrvatskoj da 
se ne odazovu na referendum za samostalnost koji je raspisan za 19. svibanj 1991. godine.“ 
Međutim, osim takvih javnih poziva predsjednik Regionalnog odbora SK-PJ Ljubomir Bosanac već 
tijekom lipnja vršio je pritisak na komandanta garnizona u Bjelovaru da mu da naoružanje, da će 
članovi SK-PJ “krenuti na demonstrativne prepade na postaje MUP-a Bjelovar, a koje su locirane na 
obroncima Bilogore", odnosno na oružani ustanak na području Banije, Like i Bilogore. Sve to je 
značilo pokušaj proširenja srpske pobune i na područje bjelovarskog kraja.“““ Upravo je tih dana iz 


1056 Davor, RUNTIĆ, Prvi hrvatski redarstvenik, http://www. phrkkz.hr/Knjiga/7dio/7dio.html, pristup ostvaren 28. 12. 2006. 
Iz nerealizirane zapovjedi načelnika štaba 5. vojne oblasti može se zaključiti da je namjera Komande 5. vojne oblasti bila da uz 
pomoć snaga iz Tuzlanskog i Banjalučkog korpusa 1. vojne oblasti napadne hrvatsku policiju. Davor MARIJAN, “Oružane snage 
SFRJ u izvanrednim prilikama", CSP 34, br. 2., 372., Zagreb, 2002. 372. 

1057 J. ŠIMIĆ, A. PERČULIJA, S. ŠTIMAC, S. BUDINSKI, S. IVANIĆ, J. TOMŠIĆ, n. dj., 145.-150. Dana 1. VI. 1991. os- 
novan je Diverzantski vod, zapovjednik Mirko Pretula, kasnije Mirko Pereš. Krajem srpnja iste godine osnovan je Protudiverzant- 
ski vod pod vodstvom Darka Matkovića, kasnije Željka Cepaneca, dok je početkom kolovoza 1991. počelo ustrojavanje “A satni- 
ja 105. brigade ZNG pod vodstvom Stjepana Ivanića, budućeg zapovjednika 105. brigade HV. 

1058 Stjepan, IVANIC, Da se na zaboravi: 105. brigada u Domovinskom ratu (1991.-1992.), Marigraf — Udruga 105. brigade, 
Bjelovar, 2006., 40.-41. 

1059 J. ŠIMIĆ, A. PERČULIJA, S. ŠTIMAC, S. BUDINSKI, S. IVANIĆ, J. TOMŠIĆ, 1. dj., 146.-147. 

1060 “Podrška Hrvatskoj", BL, br. 20, 16. V. 1991., 1. 

1061 “2351 potpis", BL, br. 28., 11. VII. 1991., 1. 

1062 “Neslaganje sa politikom armijskog vrha", br. 28., BL, 11. VII. 1991.,1. 

1063 J. ŠIMIĆ, A. PERČULIJA, S. ŠTIMAC, S. BUDINSKI, S. IVANIĆ, J. TOMŠIĆ, n. dj, 14.-75. 

1063a Republika Hrvatska i Domovinski rat 1990.-1995. Oružana pobuna Srba u Hrvatskoj i agresija Oružanih snaga SFRJ i 
srpskih paravojnih postrojbi na Republiku Hrvatsku (1990.-1991.), dokumenti, knjiga 1., Zagreb, 2007., dokument 57. i dokument 
68., 142., 166. 

Komande Varaždinskog korpusa 30. lipnja 1991. godine došla u Komandu 265. mehanizirane 
brigade u Bjelovaru naredba da se dade dataljna procjena odaziva vojnih obaveznika u slučaju mobi- 
lizacije s područja Bjelovara (pokriva pet općina). U odgovoru iz Komande garnizona u Bjelovaru 
došao je odgovor da se “teritorija sa koje se popunjavamo naseljana stanovništvom koje je u većini 
opredjeljeno za HDZ i koji su u suštini protiv JNA" te da se “svakodnevno agituje (o strane hrvatskih 
vlasti op. Ž. K.) da se vojni obaveznici ne odazivaju na eventualni zahtjev za mobilizaciju, što veći- 
na prihvaća". Komanda u Bjelovaru procjenjuje da bi odaziv u najboljem slučaju bio oko 20%, jer su 
po nacionalnom sastavu 75% pričuvnika Hrvati politički opredjeljeni za “desne stranke", s velikim 
utjecajem crkve “preko koje takođe djeluje HDZ". Uz procjenjeni odaziv bilo bi potrebno za 60% 
popunu postrojbe oko 150-200 dragovoljaca koje bi se moglo pridodati borbenom i logističkom dijelu 


2? 1064 


brigade". 


Izbijanje sukoba 


Sve veće zaoštravanje jugoslavenske krize i otvoreni početak ratnih djelovanja u Hrvatskoj pri- 
silio je politički vrh Republike Hrvatske u svrhu stvaranja jedinstvenog sustava obrane na osnivanje 
Kriznih štabova, od razine regije, općina do mjesnih zajednica, a početkom kolovoza donijeta odlu- 
ka o osnivanju štabova i odreda Narodne zaštite. Krizni štab za Bilogorsko-podravsku regiju osnovan 
je 29. srpnja 1991. godine. Sastavni dijelovi toga tijela bili su općinski Krizni štabovi. Glavni zadatak 
regionalnog Kriznog štaba bio je “koordiniranje što kvalitetnijih obrambenih priprema kako u regiji 
tako i u općinama"."““ Uz članove Izvršnog vijeća Skupštine općine Bjelovar u Krizni štab za obranu 
općine Bjelovar su imenovani i predstavnici nekih političkih stranaka i drugi ugledniji građani grada, 
sa svrhom da bi obrana grada bila što šira i sveobuhvatnija.““* Ubrzo su formirani i Krizni štabovi u 
60 mjesnih zajednica općine Bjelovar po istom principu. Članovi općinskog Kriznog štaba Bjelovar 
su pojedinačno obilazili Krizne štabove mjesnih zajednica. Posjetom Kriznom štabu mjesne zajed- 
nice Rovišće utvrđeno je da je ustrojeno odjeljenje za prvu medicinsku pomoć, odjeljenje za spaša- 
vanje iz ruševina, plan za evakuaciju, te da su osigurane glavne prometne točke, a sustav veza je 
poboljšan. Naglašeno je da u slučaju rata Krizni štab preuzima svu civilnu i vojnu vlast, kao i orga- 
nizaciju obrane.“ Donesena je odluka da se Narodna zaštita odvaja od civilne zaštite i postaje orga- 
nizacija sa vojnim ustrojem. S obzirom na veliki odaziv dragovoljaca u redove Narodne zaštite, 
postavilo se pitanje nabavke oružja. Zapovjednik štaba Teritorijalne općine (TO) Bjelovar Stjepan 
Budimski nekoliko puta je pokušavao doći do oduzetog oružja TO koje se nalazilo u skladištima 
JNA, a usprkos, kao stoji u izjavi, “propusnica, koje posjedujemo kao radnici TO" to nam je stalno 
onemogućavano. U daljnjem izlaganju Budimski je istaknuo da je “mobiliziran širi dio stanovništva, 
u svim vidovima, kroz civilnu zaštitu, policijske snage, snage TO i Zbora narodne garde, a postoje i 
nenaoružani odredi“. Uskoro je u Bjelovaru organizirana vlastita proizvodnja oružja. Proizvodnja 
pušaka se počinje izvoditi u Drvnoj industriji “Česma, minobacači u Tvornici traktora “Tomo Vin- 
ković" i zanatskoj radnji “Vidak". Poduzeće “Tehnika" počinje graditi improvizirana oklopna vozila, 
dok se “Ljevaonica? orijentirala na proizvodnju pušaka.“ 


064 Davor, MARIJAN, Novačenje i mobilizacija JNA u 1991.-1992. godini (s posebnim naglaskom na 5. i 2. Vojnu oblast), 
Defendologija, 1-4, prosinac 2005., 58. 

065 “Imenovani krizni štabovi“ BL, br. 33., 15. VIII. 1991., 2. 

066 “Imenovani krizni štabovi" BL, br. 33., 15. VIIL. 1991., 2. Predsjednik Kriznog štaba Općine Bjelovar i predsjednik 
Izvršnog vijeća SO Bjelovar Jure Šimić, Stjepan Budinski, zapovjednik Kriznog štaba i zapovjednik Teritorijalne obrane (TO) Bje- 
lovar, Antun Perčulija, sekretar Sekretarijata narodne obrane SO Bjelovar, Stanko Pavlić, predsjednik SO Bjelovar, Đuro Šadek, 
Viktor Tušek, Vlado Ivanković, Ivan Cikoja, Stipan Gojević, Tomislav Prka i Ivan Ljubojević. 


067 “Zadovoljstvo napravljenim", BL, br. 33., 15. VIII. 1991., 2. 
068 “Značajan oslonac obrane", BL, br. 33., 15. VIII. 1991., 3. 
069 J. ŠIMIĆ, A. PERČULIJA, S. ŠTIMAC, S. BUDINSKI, S. IVANIĆ, J. TOMŠIĆ, n. dj., 85. 

Događaji koji su prethodili osvajanju vojnih objekata JNA u Bjelovaru, stvaranje Kriznog štaba 
Skupštine općine Bjelovar, ustrojavanje odreda Narodne zaštite, stvaranje specijalnih snaga MUP-a 
grubo su govorili o ratnoj realnosti koja je pogodila bjelovarski kraj. Tijela lokalne vlasti djelovali su 
preventivno i pooštrila mjere sigurnosti. Još početkom kolovoza Sekretarijat za narodnu obranu op- 
ćine Bjelovar donio je odluku o “zaštiti ljudi, spašavanju materijalnih sredstava i uključivanju 
građana u sustav obrane RH* dok je jedna točka govorila o “izradi i postavljanju zapreka za vojna 
borbena sredstva (u suradnji sa sindikatima i poduzećima). “" 


Otvoreni sukob između JNA i hrvatskih snaga dogodio 16. kolovoza u Zapadnoj Slavoniji u mje- 
stu Okučani. Iz vojarne u Bjelovaru poslana je u Okučane borbena skupina 265. mehanizirane brigade 
koja se sukobila s hrvatskim snagama.“ Prvi ozbiljniji incident na bjelovarskom području izbio je u 
ujutro 1. rujna 1991. u mjestu Kupinovcu kraj Bjelovara gdje je na nadzornoj točki Narodne zaštite 
razoružano 14 vojnika i oficira JNA koji su bili na putu iz Koprivnice u Bjelovar. U razgovoru sa 
predsjednikom Kriznog štaba Bjelovar zapovjednik bjelovarskog garnizona JNA pukovnik Rajko 
Kovačević tražio je da se oduzeto naoružanje odmah vrati do 14. sati, a spor je riješen tako da je pu- 
kovniku Kovačeviću rečeno da je oružje poslato u MUP Zagreb. Drugi incident dogodio se kada su 
dva mladića iz sela Hrgovljani nagovarali jednog vojnika JNA da pobjegne, a ovaj ih je uhitio i odveo 
u vojarnu. Na pritisak Kriznog štaba Bjelovar mladići su ubrzo pušteni. Događaj koji je znatno radi- 
kalizirao situaciju u gradu bio je nestanak 18 hrvatskih dragovoljaca iz Bjelovara 9. rujna 1991. u bli- 
zini sela Kusonje kod Pakraca. Rodbina nestalih je zahtijevala od Kriznog štaba konkretne poteze 
prema pripadnicima JNA u gradu, tako i istragu o sudbini nestalih. Na pritisak Kriznog štaba JNA je 
poslala svog predstavnika da razgovara sa rodbinom nestalih, no sve je završilo izjavama da JNA 
nema nikakva saznanja ni vijesti o nestalim ljudima.“ Nakon toga događaja incidenti i pojedinačni 
noćni vatreni okršaji su pojačani. Prema izvješću JNA u noći 9. rujna došlo je od strane dviju nepo- 
znatih osoba do ispaljivanja vatre na vojni objekt “Sajmište" pri čemu je stražar odgovorio rafalom 
iz puške. Isto se događalo i sljedećih dana. U noći 10./11. rujna pucano je na zgradu Komande gar- 
nizona. Poslije toga izvršen je zajednički uviđaj JNA i postrojbi MUP-a Bjelovar, bez rezultata. 
Sutradan je došla i misija Europske zajednice da se raspita o situaciji u gradu. Napetost je sve više 
rasla. !"“: 


Na drugim dijelovima Hrvatske djelovanje JNA protiv Republike Hrvatske bilo je još transpa- 
rentnije. Njeno postupanje prisililo je predsjednika Republike Hrvatske da 12. rujna 1991. godine do- 
nese odluku o blokiranju svih vojarni JNA u Hrvatskoj i obustavu opskrbljivanja tih vojarni strujom, 
hranom i vodom. Tim povodom donesena je odluka Sekretarijata za društvene djelatnosti općine Bje- 
lovar da se nastava u svim gradskim školama prekida do daljnega.'“? S obzirom da su vojnici u opko- 
ljenim vojarnama bili pod medijskom blokadom Ministarstvo informiranja je naložio da se u krugu 
vojarne postave razglasi, kako bi predaje vojarni i ljudstva u ostalim vojarnama u Hrvatskoj, olakšalo 
odluku o predaji i garnizona u Bjelovaru.“ Tih dana oglasilo se svojim dopisom Općinsko društvo 
hrvatskih ratnih veterana u kojem se traži da se oficiri JNA “časno i bez otpora predaju vojarnu hrvat- 
skim oružanim snagama u Bjelovaru.?“? Krizni štab Bjelovar stalno je nastojao da izvrši podvajanja 


1070 Hrvatski Državni arhiv u Bjelovaru (dalje HRDABJ), Krizni štab općine Bjelovar (1991.-1992.), (403), Sekretarijat za 
narodnu obranu općine Bjelovar, Klasa 8/91-02/03, Ur. Broj 2103-10-01-91-2, Odluka od 1. VIII. 1991. 


1071 D. MARIJAN, Smrt oklopne brigade, n. dj., 160.-161. 

1072). ŠIMIĆ, A. PERČULIJA, S. ŠTIMAC, S. BUDINSKI, S. IVANIĆ, J. TOMŠIĆ, n. dj. 90.-93. Sudbina osamnaestorice 
nestalih vojnika saznala se tek u prosincu 1991. Oni su u selu Kusonje upali u zasjedu te zatim uhvaćeni i masakrirani. Otkrivena 
tijela su prevezena u Bjelovar i pokopana 5. veljače 1992. na bjelovarskom groblju Borik. Prema obavještajnim podacima JNA, tih 
dana u Bjelovaru su porušene 32 kuće “čiju su vlasnici Srbi", kao osveta za 18 poginulih pripadnika Hrvatske vojske koji su tih 
dana pokopani. N. BARIĆ, n. dj., 137. 

1072a Hrvatski memorijalni centar Domovinskog rata (dalje HMCDR), spis 4., Depeše 32. korpusa. Prema izvješćima 32. kor- 
pusa vidi se da su oni bili dobro upoznati sa situacijom u gradu i kretanjem postrojbi MUP-a i HV. 

1073 “Prekinuta nastava", BL, br. 38., 19. IX. 1991.,1. 

1074 HRDABJ, Krizni štab Bjelovar (1991.-1992.), (403), Svim Kriznim štabovima republike Hrvatske, Ministarstvo informi- 
ranja od 15. IX. 1991. 

1075 “Snaga nepobjedive Hrvatske", BL, br. 38., 19. IX. 1991., 1. 

i pomutnju u redovima JNA u Bjelovaru nudeći njihovim pripadnicima iste takve činove i u Hrvat- 
skoj vojsci. Predsjednik Skupštine općine grada Bjelovara Stanislav Pavlić govorio je o dvije grupe 
u JNA, “prvi su oni koji podržavaju velikosrpsku ideju (...) a znatno veći dio spada u drugu grupu, 
koji je ostao u okupatorskoj vojsci, jer im ona nudi osobnu sigurnost i egzistenciju za njihove obitelji 
(..) sada im je pružena mogućnost na nastave svoj vojnički poziv u HV." Istovremeno po pro- 
glašenju blokade u vojarni je dignuta uzbuna. Po naredbi Komande 32. korpusa sve veće vojne objek- 
te trebalo je osigurati od strane “ekstremista i neobuzdanih masa", a posebno izdvojene objekte (skla- 
dišta, karaule i dr.) s “manjim brojem ljudstva, koji su napadnuti od strane neprijatelja, a ne mogu se 
obraniti, pripremiti za rušenje i paljenje".'““ Najveća opasnost za sigurnost grada prijetila je iz vojar- 
ne JNA Božidar Adžija smještene u Bjelovaru. Uz vojarnu, potencijalni izvor prijetnje bio je Dom 
JNA u središtu grada, vojno skladište Barutana u šumi Bedenik nedaleko Bjelovara, vojni objekti u 
Zvijercima i objekti na prostoru tkz. “Logora“, takođe blizu središta grada. 

Vojni objekti u gradu bili su jedina realna prijetnja, no postojala je mogućnost da dobiju pomoć 
Banjalučkog korpusa JNA iz zapadne Slavonije, što je ubrzalo hrvatske pripreme za napad. Ne treba 
izgubiti iz vida da je i oružje pohranjeno u vojnim objektima, posebno oklopna vozila, bila prijeko 
potrebna jedinicama ZNG-a i na drugim područjima Hrvatske. U razdoblju od 21. do 29. rujna Za- 
povjedništvo obrane Bjelovara počelo je pripreme za obračun. Objekti JNA bili su pod potpunom 
blokadom, zapreke su postavljene na svim izlazima iz objekata, formirane su topničke jedinice i 
uspostavljen je sustav protuzračne obrane, te su napravljeni svi operativni planovi razoružanja jedini- 
ca JNA u Bjelovaru. Dana 27. rujna došla je zapovjed iz Glavnog stožera Hrvatske vojske u kojoj je 
stajao da se situacija u Bjelovaru i garnizonu JNA treba razriješiti u vremenu od 28. do 30. rujna. 
Prema planu “Bilogora" Krizni štab Bjelovar trebao je koordinirati sve akcije hrvatskih snaga iz Bje- 
lovara, nekih pridodatih jedinica iz Varaždina, a za zapovjednika operacije izabran je pukovnik Že- 
limir Škarec pripadnik Glavnog stožera Hrvatske vojske." Prema naredbi načelnika Glavnog stožera 
generala Antuna Tusa naložena je tajna likvidacija ekstremnih osoba prije nego svojim nepromišlje- 
nim postupcima “nanesu masovne gubitke pučanstva i ogromne materijalne štete?.“"* Odmah počet- 
kom blokade u gradovima u okolici Bjelovara neki objekti JNA ubrzo su pali u hrvatske ruke. Tako 
je u Križevcima 17. rujna zauzeto skladište JNA Široko Brezje te vojarna Kalnik. Već 15. rujna pada- 
ju pogranične karaule JNA Terezino Polje i Novi Gradac kraj Virovitice, a uskoro Virovitičani osva- 
jaju i vojarnu “Nikola Miljanović Karaula" u Virovitici. Najveći pljen u hrvatske ruke je pao 22. rujna 
kada je u Varaždinu došlo do predaje vojarne Kalnički partizani i Zapovjedništva varaždinskog kor- 


1079 
pusa. 


Duga serija pregovora članova Kriznog štaba Bjelovar sa pukovnikom Rajkom Kovačevićem u 
kojima se predstavnicima JNA nudila mirna predaja i mogućnost biranja odlaska sa osobnim naoru- 
žanjem, nije uspjela. Većina zahtjeva koje je komanda garnizona JNA Bjelovar upućivala Kriznom 
štabu Bjelovar odnosila se na deblokadu vojarne i povratak normalnog opskrbljavanja vojarne stru- 
jom, vodom i prehrambenim namirnicama, te pozivi da se onemoguće “provokatori" koji noću rade 


1076 “Nudimo džentImenski sporazum", BL, br. 37., 12. IX.1991., 3. 

1076a HMCDR, spis 4., depeše 32. korpusa. Komanda 32. korupusa. Str. pov. br. 43.-622., 15. IX. 1991. Postupak komandi i 
jedinica u slučajevima blokiranja ili napada na vojne objekte. 

1077 HRDABI, Krizni štab Bjelovar (1991.-1992.), (403)., Glavni stožer Hrvatske vojske Zagreb, zapovjed o realizaciji plana 
“Bilogora", Klasa: 8/91-01-56., Ur. broj: 5120-01-91-1., od 27.9.1991., D. NAJMAN, M. DUJIĆ, Ii POSILOVIĆ, n. dj., 26. 

1078 D. NAJMAN, M. DUJIĆ, I POSILOVIĆ, n. dj., 100.-101. General Antun Tus tvrdi da je točku u zapovijedi o likvidaci- 
ji civila zapovjedio jer je “procijenio da se u Bjelovaru nalaze ekstremni oficiri JNA, koji namjeravaju uništiti Bjelovar i pobiti 
civile". “Rat generala", Večernji list, 6. XI. 2006., 2. Vidi i na: http://www.vecernji-list.hr/newsroom/news/croatia/669523/index- 
do, pristup ostvaren 28. XII. 2006. 

1079 D. NAJMAN, M. DUJIĆ, I. POSILOVIĆ, n. dj., 25.-26. Zapovjednik Varaždinskog korpusa general-major Vladimir Tri- 
funović na sudu u Beogradu 1992. godine, na kojemu se sudilo njemu i nekolicini viših časnika za “nepravodobno djelovanje" i niz 
vojnih pogrešaka, je izjavio da je o predaji izvjestio generala Životu Avramovića, komadanta Pete vojne oblasti, te da on nije imao 
primjedbi, već mu je odgovorio da “radi po svojoj savjesti". Aleksandar, JOVANOVIĆ, Rat Srba i Hrvata 1991., Politika, Beograd, 
1994., 62.-70. 

provokacije. Na neprestane upite Kriznog štaba Bjelovar što dio jedinica JNA iz bjelovarskog garni- 
zona radi u Okučanima, u jednom dopisu iz garnizona stoji da je od “pretpostavljene komande" stiglo 
naređenje da se dio jedinica uputi u rejon Okučana (...) čime je ona izašla iz nadležnosti garnizona 
Bjelovar". Krizni štab Bjelovar odbijao je da prekine blokadu vojarni navodeći da se u vojarni 
nalazi neutvrđeni broj civila (rezervista) i članova obitelji časnika, te prebjega civila iz drugih kraje- 
va, te da je naredbom predsjednika Republike Hrvatske o prekidu vatre od 22. rujna 1991. precizira- 
no da se opskrbljuju samo aktivni oficiri i vojnici na odsluženju redovitog vojnog roka." Treba reći 
da je dio Srba koji se sklonio u vojarnu napustio svoje kuće zbog straha i osjećaja nesigurnosti, ali is- 
to tako i zbog stajališta da ne želi prihvatiti novu hrvatsku vlast, čekajući trenutak da JNA ovlada 
Hrvatskom. Pojedini oficiri INA u Bjelovaru zahtjevali su kompletan premještaj 265. mehanizirane 
brigade sa cjelokupnom opremom u Srbiju ili Bosnu i Hercegovinu ili na teritorij Zapadne Slavonije 
što su ga kontrolirali pobunjeni Srbi. U suprotnom su prijetili da će u slučaju neispunjenja njihovih 
zahtjeva i pokušaja zauzimanja vojarne i ostalih vojnih objakata u Bjelovaru upotrijebiti sva raspo- 
loživa oružja da se odupru hrvatskim jedinicama.“ To se slagalo sa planom Komande 5. vojne ob- 
lasti JNA gdje su se dijelovi Varaždinskog korpusa iz Bjelovara i Koprivnice trebali probiti smjerom 
Bjelovar — Grubišno Polje — Daruvar i tu spojiti sa snagama Banjalučkog korpusa koji je nadirao 
iz Bosne i Hercegovine i ući u njegov sastav.“ Treba napomenuti da je blizina srpskih uporišta u 
istočnoj zoni Bilogore, oko Grubišnog Polja i Daruvara dodatno pogoršavala inače zapaljivu situaci- 
ju oko vojarne, iz koje su održavani kontakti sa srpskim pobunjenicima u zapadnoj Slavoniji. Da bi 
se spriječio pokušaj proboja snaga JNA iz vojarne prema teritoriju pobunenih Srba, angažirane su po- 
strojbe 105. bjelovarske brigade, koje su zauzele sve pravce prema tom području. Tako se 1. bojna 
(bjelovarska) nalazila u selima Bedenik i Velika Pisanica, 2. bojna (čazmanska) je držala položaj u 
selu Narti nedaleko Bjelovara, 3. bojna (đurđevačka) je zaposjela pravce koji su od Bjelovara vodili 
u Podravinu. Neki djelovi 105. brigade imali su druge različite zadatke. Tako je inžinjerija 105. bri- 
gade imala zadatak koji je uključivao rušenje pojednih objekata u gradu i izvan njega radi stvaranje 
zapreka na cestama, vod PZO 105. brigade angažiran je na protuzračnoj obrani grada na položajima 
u susjednim naseljima poput Trojstvenog Markovca, Ždralova i Starih Plavnica, sa skromnim naoru- 
žanjem (2 PAM-a 12,7 mm i 2 topa 20/1 mm), dok su se pripadnici 9 skupina lovaca tenkova nalazili 
na predviđenim mjestima na pravcima mogućih izlazaka snaga JNA iz opkoljene vojarne. Nedostatak 
adekvatnih protuoklopnih sredstava pokazuje poziv zapovjedništva Zbora narodne garde iz Zagreba 
Kriznom štabu Bjelovar od 23. rujna 1991. godine, od kojeg se traži da pošalje svog predstavnika radi 
preuzimanja “200 flaša “Molotovljevih koktela". Na pravcu prema Đurđevcu su se nalazila tri 
borbena oklopna vozila (BOV) naoružana “maljutkama“, što su netom preuzeta iz Virovitice." Radi 
opisa cjelokupne atmosfere u gradu navedimo da je tjednik “Bjelovarski list" često donosio reportaže 
iz susjednih naselja, u kojima su se ratna djelovanja znatno razmahala. Tako je razgovoru sa Tugo- 
mirom Bublićem, jednim od zapovjednika obrane Grubišnog Polja postalo neosporno da “pobunjeni 
Srbi imaju svu moguću pomoć armije, što je nedvojbeno dokazano“, a da je većina srpskog stanovni- 


štva u općini Grubišno Polje otišla “drugim riječima, u četnike". “* 


1080 HRDABI, Krizni štab općine Bjelovar (1991.-1992.), (403), svež. 1., Komanda garnizona Kriznom štabu Bjelovar, 
Protest zbog uznemiravanja straže, Pov. br 1147-1 od 26. IX. 1991., Kriznom štabu Bjelovar, Pov. br. 1142-1., od 23. IX. 1991. 


1081 HRDABI, Krizni štab općine Bjelovar (1991.-1992.), svež. 1., Priopćenje za javnost, Krizni štab Bjelovar, od 24. IX. 
1991. Prethodnog dana poslana je obavjest u Vladu Republike Hrvatske da uvjeti oko deblokiranja vojarni u gradu Bjelovaru nisu 
ispunjeni i da Krizni štab Bjelovar i dalje drži pod blokadom vojarne i uskraćuje im opskrbu hranom, strujom i vodom. Krizni štab 
Bjelovar Vladi Republike Hrvatske, Klasa 800-01/91-01/1., Ur. broj 2103-02-05-91-2., od 23. IX. 1991. 


1082 D. NAJMAN, M. DUJIĆ, I. POSILOVIĆ, n. dj., 102. 
1083 D. MARIJAN, Smrt oklopne brigade, 21. 


1084 HRDABJ, Krizni štab općine Bjelovar (1991-1992.), (403), svež. 1., Zapovjedništvo Zbora narodne garde Zagreb Kriz- 
nom štabu Bjelovar, Klasa: 803-05/91-03/52., Ur. broj: 5120-03-91-1., od 23. IX. 1991. 


1085 S. IVANIĆ, n. dj. 53.-55. 
1086 “Odlučnost, ali i želja za mirom", BL, br. 38., 19. IX. 1991., 2. 

Ujutro 29. rujna 1991. poslije 17 dana blokade, nakon što je zapovjednik JNA ponovo odbio mo- 
gućnost mirne predaje, postrojbe ZNG i policije su je napale. Tijekom dana je na grad iz vojarne is- 
paljeno više desetaka raznih projektila. Prema porukama koje su dešifrirane pukovnik Kovačević je 
tražio od Komande 5. vojne oblasti u Zagrebu bombardiranje grada i položaje hrvatskih branitelja 
zrakoplovstvom.“ U jednom intervalu borbe za vojarnu došlo je do pometnje kada je Komanda 5. 
vojne oblasti iz Zagreba uspjela izvršiti pritisak na hrvatske vlasti u Zagrebu i promatračku misiju 
Europske zajednice da nalože prestanak borbi u Bjelovaru. Ipak izravno naređenje za prestanak borbi 
iz Glavnog stožera nije izvršeno, dok je promatračka misija Europske zajednice koja je poslata iz Za- 
greba “radi posredovanja u sukobu“, zaustavljena ne prilazu Bjelovaru. Međutim prema izjavi pred- 
sjednika Kriznog štaba Bjelovar Jure Šimića, istog dana tokom trajanja borbi ga je nazvao general 
Petar Stipetić iz Glavnog stožera Hrvatske vojske i dao je podršku Kriznom štabu Bjelovar da ustra- 
ju u svojim naporima.“ Radio Bjelovar je svaki sat prenosio poruku Kriznog štaba Bjelovar u koje- 
mu se pozivaju oficiri i vojnici tkz. JNA da je “ovo posljedni poziv vama, koji napadate nas i naš 
grad, da mirno i dostojanstveno bez oružja napustite kasarnu i da se predate braniteljima grada". 
Nakon gotovo cijelog dana borbi, oko 19.00 sati pripadnici JNA su se predali. Zarobljeno je 365 voj- 
nika i 60 oficira JNA, dok je neutvrđeni broj poginuo zajedno sa zapovjednikom vojarne." 


1087 “Ratni zločin, Bjelovar tuži oficire JNA“, Večernji list, 14. IX. 2005., 7. 

1088 J. ŠIMIĆ, A. PERČULIJA, S. ŠTIMAC, S. BUDINSKI, S. IVANIĆ, J. TOMŠIĆ, n. dj., 119. http:/www.veritas.org.yu 
/aktuelnosti/Bjelovar.htm, pristup ostvaren 28.X11.2006. Prema saznanjima admirala Davora Domazet Loše, koji je tada ustrojavao 
hrvatsku obavještajnu zajednicu, radi se o pokušaju diskreditiranja hrvatskog političkog vodstva pred Evropskom zajednicom, koje 
je upravo tada vodilo pregovore o prekidu vatre i mirnom rješenju jugoslavenske krize. Time se željelo pokazati da politički vrh 
Hrvatske nema nadzora nad vlastitim oružanim snagama. Poslije pada vojarne vođen je sudski postupak protiv Želimir Škareca i 
Stjepana Budimskog pred Okružnim sudom u Bjelovaru zbog neizvršavanja naredbe Glavnog stožera Hrvatske vojske. http://- 
www.vecernji.list.hr/newsroom/news/croatia/669523/index.do, pristup ostvaren 27. XII. 2006. J. ŠIMIĆ i dr, n. dj., 131.-138. 

1089 D. NAJMAN, M. DUJIĆ, I. POSILOVIĆ, 1. dj., 108. 

1090 O toku ratnih djelovanja u vojarni i izvan nje pogledati knjigu Mato, ĆURAK, “Mi smo htjeli", Bjelovar, 2006., koje se 
poziva na svjedočanstva vojnika JNA u vojarni. Pogledati i u članak “Razarajte, rušite, pucajte", BL, br. 42., 17. X. 1991., 2. Prema 
nekim podacima u evidenciji udruge “Veritas" ukupno poginulih na strani JNA u vojarni “Božidar Adžija" i vojnom skladištu “Ba- 
rutana" bilo je 14 osoba. Vidi: http://www.veritas.org.yu/aktuelnosti/Bjelovar.htm, pristup ostvaren 28. XII. 2006. 

U redovima hrvatskih branitelja došlo je do teških gubitaka, kada je dignuto u zrak vojno skla- 
dište na “Barutani" u šumi Bedenik, gdje je poginulo 11 branitelja koji su vojno skladište držali u blo- 
kadi. Eksplozija je gotovo zbrisala šumu u krugu od 200 metara, a detonacija se čula na udaljenosti 
od 20 km. Udarni val odnio je krovove kuća u Hrgovljanima i u nekoliko drugih okolnih sela. Postroj- 
be ZNG imale su ukupno 17 ljudi ranjenih, dok je u bjelovarsku bolnicu ukupno primljeno 100 ranje- 
nika, od kojih su 30 bili vojnici JNA." Poginulo je i pet civila od granatiranja okolice i grada. 


Sam grad doživio je znatna razaranja i oštećenja objekata. Tako je u Bjelovaru i susjednom selu 
Hrgovljani bio uništeno ili oštećeno: 437 stambenih zgrada, 513 stanova te 169 gospodarskih zgrada. 
Od javnih institucija, poduzeća i sl., bilo je oštećeno oko 25 zgrada. Najviše je stradala Policijska 
uprava Bjelovar, Hrvatske pošte i telekomunikacija te silos “Prerade".'" Osvajanjem svih vojnih ob- 
jekata JNA u gradu uvelike je stabilizirana sigurnosna situacija. U slamanju vojnog otpora iz vojarne 
najbolje je poslužila baterija topova T-12 s položaja u selu Hrgovljani, jer je u neposrednoj borbi 
izravnim pogocima onesposobljen veći broj oklopnih borbenih vozila.“ 

Vojni plijen bio je impozantan: u vojarni “Božidar Adžija" preuzeto je 75 tenkova T-55, tri laka 
tenka PT 76, devet haubica 122 mm, četiri VBR-a “Plamen", 77 borbenih vozila pješaštva M-80, a 
iz vojnog skladišta na Logoru kompletno naoružanje TO općina Regije Bjelovar koje je bilo oduze- 
to, naoružanje i oprema 1. partizanske brigade 28. partizanske divizije (između ostalog oko 1.300 
automatskih pušaka, puškomitraljeza i mitraljeza) te oko 100 kamiona raznih namjena i dr.'“* Većina 
zarobljenih oficira, mlađih oficira i vojnika JNA u vojarni je ubrzo razmjenjena za zarobljene pripad- 
nike Hrvatske vojske. Razmjena je izvršena 14. studenog 1991. na mostu između Slavonskog i Bo- 
sanskog Šamca (granica Hrvatske i Bosne i Hercegovine), po principu “Svi za sve", pod posredova- 


njem Međunarodne organizacije Crveni križ. '** 


Slike razaranja grada 29. rujna 1991. godine 


1091 Mladen, MEDAR, Posljedice napada na Bjelovar 29.rujna 1991. godine, Bjelovarski zbornik, Bjelovar, 3.-4., 1994., 
157., Vidi i Goran, JAKOVLJEVIC — Mladen, MEDARI, Iz izvještaja Komisije za zaštitu spomenika kulture općine Bjelovar, 
Muzejski vjesnik, Kutina, god. XV, br. 15., 1992., 11.-12. 

1092 Isto. 

1093 D. NAJMAN, M. DUJIĆ, I. POSILOVIĆ, n. dj.,107. 

1094 Isti, 108. 

1095 “Svi za sve", BL, br. 46., 14. XI. 1991., 1. 

Zaključak 


Pogoršanje političke situacije u Hrvatskoj nakon višestranačkih izbora raspirivanjem srpske 
pobune i sprečavanjem snaga JNA da postrojbe MUP-a Hrvatske uvedu ustavni poredak Republike 
Hrvatske na pobunjenim područjima odrazili su se i na područje bjelovarske općine. Situacija u gradu 
je zbog mnogih vojnih objekata i povremenog provociranja snaga JNA postajala sve napetija. 
Postajalo je sve jasnije da JNA podržava srpske pobunjenike svojom strategijom “tampon zona“, a 
kasnije i otvoreno s njima napada postrojbe hrvatske vojske. Zbog toga su općinske vlasti već 
početkom kolovoza počele ustrojavati svoje obrambene snage. Tako je počelo ustrojavanje zametka 
buduće 105. brigade, Diverzantskog voda, protudiverzantske čete i odreda Narodne zaštite. Početkom 
kolovoza ustrojen je Krizni štab općine Bjelovar koje je preuzeo koordinaciju svih obrambenih napo- 
ra na području općine. Nakon niza pregovora i odbijanja mirne predaje postrojbe ZNG-a i policije 
sukobile su se snagama JNA u Bjelovaru u žestokom okršaju. Osvajanjem glavne vojarne JNA 
“Božidar Adžija" i dizanjem u zrak vojnog skladišta “Barutana“, pri kojemu pogiba najviše hrvatskih 
vojnika, postrojbe JNA su potpuno poražene. Unatoč tome što se je u jednom trenutku pojavila poli- 
tička potreba za zaustavljanjem napada na vojarnu, osvajanje vojarni u Bjelovaru je odlukom Kriznog 
štaba Bjelovar nastavljeno. Napad bio u tijeku i pred uspjehom, jer su svi objekti JNA, osim vojnog 
garnizona, u gradu pali u hrvatske ruke, a postojala je prešćutna potpora i u Glavnom stožeru 
Hrvatske vojske da se napad nastavi. Uz poboljšanja sigurnosne situacije na području grada, hrvatske 
postrojbe su zaplijenile znatno naoružanje, posebno oklopništvo, što je poslužilo i drugim hrvatskim 
postrojbama u raznim dijelovima zemlje. Eliminacijom snaga JNA u gradu Bjelovaru postrojbe 
ZNG-a uključile su se u obranu Zapadne Slavonije. 


Dodatak: 
Popis poginulih hrvatskih vojnika i civila u gradu Bjelovaru 29. rujna 1991. godine. 


Prezime i ime poginulog Datum i mjesto pogibije 


CVRTILA Ivan 29. rujna 1991. kod Barutane 
KUKAL Eduard 29. rujna 1991. kod Barutane 
LEGČEVIĆ Stevo 29. rujna 1991 kod Barutane 
MAKAR Vladimir 29. rujna 1991 kod Barutane 
PAUNOVIĆ Siniša 29. rujna 1991 kod Barutane 
PERVAN Dražen 29. rujna 1991 kod Barutane 
PETRIĆ Nikola 29. rujna 1991 kod Barutane 
ŠIMIĆ Mario 29. rujna 1991. kod Barutane 
TROGRLIĆ Ivan 29. rujna 1991. kod Barutane 
TUKERIĆ Marko 29. rujna 1991. kod Barutane 
VUKOVIĆ Milan 29. rujna 1991. kod Barutane 
ŽAJA Tihomir 29. rujna 1991. kod Vojarne 

DANJEK Amalija, civil 29. rujna 1991. 

PAVLEKA Ruža, civil 29. rujna 1991. 

KLIŠANIĆ Katica, civil 29. rujna 1991. 

KOZIĆ Petar, civil 29. rujna 1991. 

ŠARIĆ Tomislav, civil 29. rujna 1991. 


I. 
2. 
3; 
4. 
DJ 
6. 
7. 
8. 


1096 “Žrtve rata", BL, br. 41, 10. X. 1991., 9. 

10. Jedno pismo vođe VMRO-a Todora Aleksandrova Stjepanu Radiću 1924. godine, Arhivski 
vjesnik, 51, (2008.), (83.-91.). 

Objavljivanje ove knjige financijski su potpomogli: 


DEGRA d. o. 0. 
LABIN d. o. o. 
ALCA d. o. o. 
Grad Bjelovar 


